
OSZTRÁK-MAGYAR  MONARCHIA 


ÍRÁSBAN  és  képben 


ELOIili    NÉHAI    RUDOLF    TRÓNÖRÖKÖS    FOHEKCZEG    U    CSÁSZÁRI    ES    KIRÁLYI    FENSÉGE 

KEZDEMÉNYEZÉSÉVEL  ÉS  KÖZREMŰKÖDÉSÉVEL,  MOST  STEFÁNIA  ÖZVEGY  TRÓNÖRÖKÖSNÉ 

FŐIIKRCZEGNÚ  ű  CSÁSZÁRI   ÉS  KIRÁLYI  FENSÉGE  VÉDNÖKSÉGE  ALATT 


KAR1NTIIIA  ES  KRAINA 


BUDAPEST   1891 

A    MAGYAR   KIRÁLYI    ÁLLAMNYOMDA    KIADÁSA 


Minden  jog  fentartva. 

Nyomatott  a  magyar  királyi  államnyomdában. 

KARINTHIA. 


Karinthia  tájképekben. 

A  Magas  Tauern,  a 
ieser-  és  a  Malta-völgy. 

A  Magas  Tauern  fő  gerinczéből  körűl- 
belől  a  keleti  hosszúság  lO-ik  és  az 
éjszaki  szélesség  47-ik  foka  alatt  egy 
chlpritpala  hegygerincz  ágazik  ki  dél- 
kelet felé,  mely  fokozatosan  emelkedik 
a  3-797  méter  magas  Grossg/oc/e/ierig, 
azután  hirtelen  hanyatlik  alá  Adlers- 
ruhe,  Hohenwarte  és  a  Leiterkopfok  felé  (2.483  méter).  A  salzburgi  határtól 
kiindulva,  határvonalat  alkot  ez  a  gerincz  Karinthia  és  Tirol  között  az 
Adlersruheig,  a  honnan  a  Leiteralmig  hajlik,  hogy  azután  a  Leiterbachon 
túl  ismét  a  gerincz  irányában  haladjon. 

Karinthia  éjszaknyugati  csúcsán  trónol,  mint  „a  Tauern  királya"  a 
Glockner,  —  király,  mert,  mint  legmagasabb,  uralkodik  a  keleti  Alpesek 
kiterjedt  vidéke  fölött,  de  király  azért  is,  mert  okot  adott  a  környező 
havasi  táj  tudományos  kikutatására  és  aesthetikai  méltatására. 

Valóban  „fontos  esemény  volt  a  föld  természettani  ismeretére  nézve" . 
midőn  1799  augusztus  25-én  12  órakor  először  lépett  emberi  láb  a  Glockner 
csúcsára.  Abban  a  kis  társaságban,  mely  ekkor  a  Glockner-csúcs  fagyos 
levegőjét  szívta,  ott  volt  Hohenwart  gróf,  a  gurki  érseknek,  Salm-Reiffer- 
scheid Ferencz  őrgrófnak,  helynöke.  Az  érsek  kezdeményezte  s  tette  lehetővé 
ezt  a  merész  vállalkozást. 

Komoly  tudásvágy  vezette  1787-ben  Saussuret  a  Montblancra,  és  az 
az  óhajtás,  hogy  a  hazai  hegyvidék  ismeretlen  tájait  kikutassa,  lelkesítette 
a  gurki  érseket  1799-ben  a  második  csúcs  megmászására  az  Alpesekben. 
Mindkettő  úttörőleg  hatott  az  Alpesek  világának  kultuszára,  mely  korunk 
egyik  jellemző  sajátsága  lett. 

Félszázaddal  az  első  megmászás  után,  1857-ben  szeptember  24-én, 
teljes  öt  órán  át  tartózkodott  a  Grossglockner  csúcsán  egy  művész,  Pernhart 
Márk  festő,  hogy  a  kilátás  pompáját  körvonalakban  és  színekben  meg- 
örökítve tanulmányokat  tegyen  nagy  tájképéhez,  mely  azokban  is  fölkeltheti 
a  Tauern  világa  pompájának  .sejtelmét,  kiknek  nem  engedte  meg  a  sors, 
hogy  ily  magaslatokon  járhassanak. 

Megemlékezve  Salm  érsekről  és  helynökéről,  Hohenwartról,  kik  először 
mutatták  meg  az  utat  s  járták  be  azt,  fölmegyünk  a  Glocknerre  és  képze- 
letünkben a  művész  helyére  telepedve,  csodálkozó  tekintetünket  körűi- 
hordozzuk a  jégárakon,  sziklakúpokon,  a  sötét  erdőkön  és  zöld  völgyeken, 
a  mint  itt  a  szemlélő  előtt  456  kilométernyi  körben  elterülnek. 

Nyugat  felé  a  Monté  Adamellóig  és  az  Ortlerig,  éjszak  felé  a  bajor 
fensíkig  terjed  ki  a  látóhatár ;  éjszaknyugatra  magába  zárja  még  a  Schnee- 
berget  s  délkelet  felé  a  Triglav  (Terglou)  és  a  krajnai  Alpesek  alkotják  a 
határokat.  Délre  megpillanthatjuk  még  a  tridenti  havasok  csúcsait,  köztök 
a  Monté  baldót.  A  látókör  vízszintes  kiterjedése  és  a  hatalmas  hegytömegek 
egyaránt  hozzájárulnak  a  kilátás  magasztos  jellegéhez,  mely  ellenállhatatlan 
hatalommal  ragadja  meg  a  kedélyt,  megöli  a  szűkkeblűséget  s  az  emberi 
lényben  az  örökkévalóság  és  végetlenség  sejtelmét  kelti  föl. 

Ez  alkalommal  a  kilátásnak  csak  egy  részével  foglalkozhatunk  s  kísér- 
letet teszünk  képet  alkotni  annak  a  hegyvidéknek  szerkezetéről,  mely  a 
Glockner  keleti  részén  magába  öleli  a  Möll-völgyet,  s  melyet  egy  részt  a 
Lieser-völgy,  más  részt  a  Dráva  völgye  határol. 

A  Magas  Tauern.  A  Magas  Tauern  keleti  részét  a  Glockner-,  Golcl-. 
berg-  és  ^72/£'<?§/-csoportokra  is  oszthatjuk. 


A  Glockner-csopo-rt  csali  annyiban  tartozik  Karinthiához,  a  mennyiben  a 
Moll  forrásvidékét  magában  foglalja;  de  épen  itt  a  legérdekesebb  tünemények 
tárulnak  a  szemlélő  elé.  Ha  a  Grossglockner  csúcsán  levő  „császárkereszt" -tői 
a  keskeny  Glockner-ormon  át  a  Kleinglocknerre  megyünk,  azután  a  meredek 
lejtő  jégbe  vágott  lépcsőin  át  a  János  főherczeg  kunyhójához  az  Adlersruhen 
(3.463  méter),  majd  a  Hohenwart-ormon  át  a  Leitergletscherhez  :  akkor 
az  1799-ki  Glockner-úton  haladunk,  mely  a  hatvanas  évekig  az  egyedüli 
volt.  A  Leiteralm  völgyében,  épen  a  jégár  mellett  állott  a  tekintélyes 
menedékház,  melyet  Salm  érsek  építtetett.  Ma  a-z  utas  a  Schwerteck 
mellett  levő  Salm-kunyhóban.  a  Glockner-nyereg  végén,  nyer  védő  hajlékot. 
De  nincs  többé  erre  az  útra  korlátozva.  A  tiroli  oldalon  Kalsból  és  a  Stüdl- 
kunyhóból  két  utat  nyitottak  a  Grossglocknerre  (a  ködnitzi  és  teischnitzi 
jégárakon  át),  és  a  Hofmann-kunyhótól  a  hatalmas  Pasterze  jégáron  át  az 
éjszakkeleti  oldalon  a  Hofmann-út  visz  az  Adlersruhehoz.  Azt  a  helyet, 
melyet  egy  századdal  előbb  emberi  lényre  nézve  hozzáférhetetlennek 
tartottak,  most  az  Alpes- egyesületek  korában  egész  sereg  havasi  turista 
látogatja,   egy-egy  rövid  nyári  idő  alatt  száznál  is  több. 

Mindjárt  a  Glockner-nyereg  alján  a  möll-völgyi  oldalon  a  Pasterzc- 
jégár  hatalmas  jégmezeje  ragadja  meg  figyelmünket.  Ez  a  Johannisbergről 
10  kilométernyi  hosszúságban  ömlik  le,  a  Tauernvidék  leghatalmasabb 
völgyjégárja,  mely  azonban  Sec/and  gondos  mérései  szerint  30  év  óta 
folyton  apad.  A  Glockner-nyereggel  szemközt  emelkedik  a  Freivuand^  mely 
a  jégár  végénél  a  Ferencz  "József  magaslat  nevű  nyeregig  sülyed.  Ezt  a 
nevet  a  lakosság  kegyelete  1 856-ban  adta  a  nyeregnek,  midőn  (szeptember 
7-én)  O  Felsége  a  király  ezen  a  helyen  „a  magasztos  havasi  vidék  hatalmas 
hatásának"*  hódolt  és  országának  zászlaját  az  Adlersruhen  látta  lengeni. 
A  Pasterze  jégsivatagjaihoz  kiterjedt  kies  rétség  csatlakozik,  mely  0  Felsé- 
gének a  királynénak  pihenése  emlékéül  1856  óta  Elisenj-ast  nevet  visel. 
Az  itt  levő  Glockner-ház^  az  Alpes-egyesűlet  klagenfurti  szakosztályának 
alkotása,  évenként  számos  Glockner-turistát  fogad  be.  A  Pfandl-résen  túl, 
mely  kedvelt  átjáró  a  Fuscher-völgybe,  bevégződik  a  Glockner-csoport  a 
Bacherin,  Spillmann  és  Brennkogl  csúcsokkal,  melyek  mindegyike  magasabb 
3.000  méternél. 

Ettől  keletre  megváltozik  a  havasi  vidék  szerkezete.  A  Glockner- 
csoportban  a  mellékgerinczek  magaslatai  nagyon  felülhaladják  a  főgerinczét; 

*  Karinthia  tartományi  elnökéhez  intézett  legfelsőbb  kéziratból. 


a  Go/dberg-csoportnál  azonban  a  központi  gneisz  legszélesebb  tömegei  és 
legmagasabb  csúcsai  egyesülnek  a  Tauern-gerinczben.  A  gerincz  és  csúcs 
kissé  alacsonyabbak,  mint  a  Glockner- csoportban,  de  azért  az  utóbbiak  is 
elérik  a  3.258  méter  magasságot  a.  Hochnarr  csúcsában.  Ez,  valamint 
szomszédai,  a  G 'oldzechkopj '  (3. 052  méter)  és  a  Goldbergspitze  (3. 066  méter) 
határhegyek  Salzburg  felé  és  a  Magas  Tauern  ama  csoportját  jelzik,  mely 
belsejében  gazdag  Nibelnng-kincset  rejt,  a  melynek  kikutatása  az  éjszaki  és 
déli  oldalon  egész  a  legújabb  időkig  a  völgylakók  áldása  volt.  2.810  méter 
magasságban,  a  jégár  vidékén  épen  a  Hochnarr  déli  alján  még  ma  is  áll  az 
aranybányászoknak  csak  1 876  óta  elhagyott  kunyhója,  a  legmagasabban 
fekvő  lakóház  az  osztrák-magyar  monarchiában,  mely  1563-ban  épülvén, 
három  századnál  idősebb.  A  Goldberg-csoportot  minden  oldalról  beborító 
jégárak  között  a  leghatalmasabb,  mint  Wurtenkees  terűi  el  a  Herzog  Ernst 
és  a  Schareck  (3.131  méter)  déli  részén.  Az  örök  jég  vidékéről  egész  sereg 
kisebb-nagyobb  bérezi  völgy  vezet  a  Moll  partjaihoz,  például  a  nagy  és 
kis  Fleiss,  a  nagy  és  kis  Zirknitz  völgye,  a  Wurten-Fragant  kavicsos  havasi 
völgye  és  a  nagyon  látogatott  és  lakott  Mallnitz-völgy.  Ez  utóbbin  át  vezet 
a  gyalogösvény  a  mallnitzi  Tauernhez,  mely  határvonalat  alkot  a  Goldbcrg- 
és  /liikogl-csoportok  között. 

A  Tauern  gerincze  itt  is  határfal  Salzburg  és  Karinthia  között,  s  belőle 
az  Ankogl  3.253  méternyire  emelkedik  föl.  A  jégárak  száma  és  kiterjedése 
azonban  itt  már  csekélyebb  és  a  Málta -völgyet  kerítő  délkeleti  haránt- 
gerinczek  kimagasló  csúcsa,  a  Nagy  Hochalp  csúcsa  (3.355  méter)  meg- 
haladja az  Ankogl  főcsúcsát;  a  Hafnereck  (3.061  méter)  megközelíti. 
A  Katschberg  nyerge,  a  melyen  kocsiút  megy  át,  és  a  Lieser-völgy  zárja 
be  kelet  felé  a  Pöllai  Alpeseket,  míg  a  Magas  Tauern  az  Ari-szurdoknál 
végződik. 

A  Málta-  és  Mallnitz-völgyek  között  a  Sauleck  (3.080  méter)  csoportja 
messze  délkelet  felé  nyúlik  s  megszabja  a  Möll-völgy  alsó  részének  irányát;  a 
Mallnitz-  és Fragant-völgyek  között  terűi  el  zB'óseseck-csoport  (2.833  méter), 
s  attól  nyugatra  emelkedik  föl  a  Sadnig-csoport  (2.740  méter)  csillámpala 
tömege,  mely  előhegyeivel  a  MöII  közép  folyását  délre  hajlítja.  Ezt  a  közép- 
ponti gneisztói  és  a  Goldberg- csoport  jégáraitól  leghatározottabban  a 
Schobcrthörl  különíti  el. 

A  Möll-völgy  nyugati  határát  az  Isel-  és  Dráva-völgyek  felé  a  Schober^ 
csoport  a  Petzeck-kú  (3.275  méter)  és  a  Kreuzeck-csoport  (2.697  méter) 


alkotják.  Az  előbbi  a  Peischlachthörlnél  csatlakozik  a  Glockner-gerinczhez 
s  a  Kreuzeck-csoporttól  az  Isehberg  nyerge  választja  el,  mely  előhegyeit  a 
Moll  torkolatáig  a  Drávába  tolja  előre.  Ezek  közül  csak  a  Schober-csoportnak 
vannak  némi  jégárjai. 

Ez  a  Glockner  csúcsáról  nyerhető  körkilátásnak  egy  kis,  de  legnagyobb- 
szerű  része.  A  havasi  vidékek  minden  borzalma,  minden  bubája  egyesül  itt. 
A  Tauern  messze  elterjedő  jégsivatagjairól  a  szem  a  lejtők  és  bérezi  völgyek 
buja  legelőjére  tekint,  melyeken  nyáron  a  háziállat  a  fürge  zergével  talál- 
kozik, s  a  hol  pásztorkunyhók  nyújtanak  oltalmat  a  szorgalmas  embereknek. 
A  legelőkhöz  csatlakozik  a  gyalogfenyő  vidéke,  mely  csakhamar  átalakul 
a  hegyi  erdő  sugár  derekú  fenyvesévé ;  ez  borítja  nagy  részt  a  hegység  lejtőit, 
le  egészen  a  völgytalaj  felé.  Jégárak  által  táplálva  számos  hegyi  patak  fut 
zuhogva  át  a  sziklákon,  átcsergedez  a  hegyi  völgyeken  a  Moll  és  Lieser 
lapályaira,  s  a  nap  számos  kis  havasi  tóban  tükröződik  vissza.  A  Magas 
Tauern  határfalán  nem  visz  át  kocsival  járható  út  s  csak  egy  ponton,  az 
Iselsbergen  -át,  járnak  kocsik  Karinthia  és  Tirol  között.  De  a  lelkes  havasi 
turista  és  a  fáradhatatlan  havasi  lakó  lábai  fölkúsznak  a  sziklalejtőkön  és 
jégmezőkön.  A  hol  a  zord  természet  tért  enged  gyalog  ösvénynek,  mint  a 
malin itzi  Tauernen,  a  kereskedő  is  utat  keres  a  Möll-völgy  értékes  állataival 
az  éjszaki  tanyákhoz  és  piaezokhoz.  Az  ily  átjárókat  különösen  Tauern, 
továbbá  Scharte,  Thor  vagy  Thörl  nevekkel  látják  el ;  ilyen  mintegy  tizen- 
kettő van.  Az  ily  helyeken  már  régebben  is  gyakran  állított  föl  a  tartomány 
gondos  hatósága  Tauern-házakat,  menedékhelyeket  mindazoknak,  kik  akár 
üzleti  czélból,  akár  mulatságból  e  magas  helyekre  kerültek.  A  legújabb 
időkben  a  német  és  osztrák  Alpes-egyesűlet  gondoskodik  az  utasokról 
menedékházak  által  a  Leiteralmon,  az  Adlersruhen,  a  Pasterze -jégáron, 
a  Seebühelen  (Goldberg-csoport)    és  a  Nagy-Hochalp-csúcs  közelében. 

A  Möll-völgyi.  A  Tauern  legnagyobb  jégmezejéből  a  Glockner  alján 
2.012  méter  magasságban  ered  a  Moll,  mely  a  hosszan  elnyúló  (23  órányi) 
völgynek  nevet  ad.  A  Pasterze-havas  legelői  s  a  Leiterkopfok  lejtői  között 
rohan  le  a  jégár  szülöttje  Heiligenblut  zöld  rétjére.  Még  a  jégár  közelében 
üdvözli  a  Briccius-kápolnát,  azt  a  helyet,  a  hol  a  legenda  szerint  e  szentet 
megtalálták.  A  völgy  aljáról  pedig  a  baloldali  lejtőn  levő  templomra  tekint 
föl,  melyben  a  szent  Briccius  sírja  van,  továbbá  a  palaczk  a  szent  vérrel 
s  azok  a  gabonaszárak,  melyek  a  lavina  havából  kiemelkedve,  egykor  meg- 
jelölték azt  a  helyet,  a  hol  a  szent  az  elemek  áldozata  lett.   A  szent  vér 


legendájától  nyerte  nevét  a  kis  falu  a  világ  előtt,  habár  a  kataszterben  csak 
„Hof  und  Zlapp"  adóközség  név  alatt  ismerik.  A  Zlapp  szomszédos  szikla- 
talajában a  Moll  vizei  mély  medret  ástak  s  ezen  keresztül  rohannak  hullá- 
mokat s  habokat  verve  a  Pokhorn  mély  völgyébe  (Zlappfall). 

A  havasi  turista  azonban  örömest  időzik  a  Zlapp  meredek  esésű  szikla- 
falán, hogy  gyönyörködve  szemlélje  a  páratlan  képet,  mely  itt  előtte  kitárul. 


.  '. ,  :. 


Groppenstein  vára  Felsó'-Vellach  mellett. 

A  ki  valaha  egy  szép  nyári  napon  este  felé  került  a  Zlappra,  csodálkozva 
lassítja  meg  lépteit.  Elő  idyllként  terűi  el  előtte  a  világtól  elzárt  gyepes 
völgy,  a  kis  község  szétszórt  házai  barátságosan  üdvözlik,  és  a  templom 
hatalmasan  kimagasló  épülete  s  még  magasabbra  emelkedő  tornya  jámbor 
érzelmeket  ébreszt  azon  vallásos  nemzedék  iránt,  mely  századokkal  ez  előtt 
itt  emelte  e  gót  építményt.  A  legújabb  időkig  egész  sereg  búcsújáró  zarán- 
dokolt ide,  hogy  a  szent  sírjánál  imádkozzék. 

A  gót  torony  csúcsán  át  tekintetünk  a  háttér  magasztos  képére 
irányúi,  a  Grossglockner  pompás  csúcsára,  melyet  a  már  félig  árnyékba 
borúit  völgy  és  a  Pasterze  lezuhanó  jégtömegei  fölött  a  lemenő  nap  sugarai 

K.  2 

aranyoznak  meg.  A  természet  magasztossága  vonja  ma  az  utazók  tömegeit 
ide  e  rejtett  zugba,  hogy  itt  Istent  alkotásai  nagyságában  imádja. 

A  Glockner  első  megmászásának  kora  óta  gyönyörködteti  ez  a  táj  a 
festő  szemét  s  a  „Heiligenblut  és  a  Grossglockner",  mint  kép,  igen  jellemző 
része  a  Möll-völgynek. 

Pockhornnál  ömlenek  be  a  Möllbe  a  nagy  és  kis  Fleiss  egyesűit  vizei, 
melyek  sokat  tudnának  beszélni  a  Goldzeche  kincseiről  és  a  merész  bányá- 
szokról, kik  az  örök  hó  vonala  fölé  építették  kunyhóikat  s  a  zord  természettől 
elrabolták  a  mélység  kincseit.  Midőn  Döllach  mellett  elfutnak  hullámai, 
bizonynyal  megemlékezik  a  Mull  azokról  a  fényes  napokról,  a  melyeket 
Grosskirchheimnek  (a  Moll  felső  völgyének)  ezen  székhelye  egykor  látott, 
midőn  a  Goldberg  áldása  még  a  völgybe  jutott.  A  barátságos  Sagritz  mellett 
azután  a  Mörtschach  völgyszoroson  át  dél  felé  Winklernig  hatol,  a  hol  a 
Kreuzeckcsoport  előhegyei  útjának  irányát  éjszakkeletre  fordítják. 

A  reggeli  nap  terjes  fényében  fekszik  a  virágzó  Winklem  a  Penzelberg 
jól  mívelt  lejtőjén,  mint  a  közlekedés  közvetítője  egy  részt  a  Pusterthalban 
fekvő  Dölsach  és  Lienz,  más  részt  a  Moll  felső  völgye  között.  Winklerntől 
kezdve^  a  Moll  középső  völgye  jó  távolra  nyitva  áll  előttünk.  Községek, 
minők  Lainach,  Rangersdorf,  Stall,  váltakoznak  magános  tanyákkal,  gon- 
dosan mívelt  szántóföldek  jól  ápolt  rétekkel,  s  fölöttük  sötét  fenyvesek, 
melyek  különösen  a  völgy  déli  oldalát  borítják. 

Stall  alatt  a  Klansenkofel  valóságos  völgyzárat  alkot.  Egy  az  éjszaki 
lejtőkön  meredeken  eső  árokból  könnyen  megdagadó  patak  1828  óta 
tömérdek  törmeléket  dob  a  völgy  aljára  s  annyira  akadályozza  a  Moll 
vizeinek  lefolyását,  hogy  Gössnitz  község  fölött  az  utolsó  20  év  alatt  egy 
tó  viruló  mezőket  temethetett  el  vizével,  alább  pedig  Fragant  felé  más 
rétek  és  mezők  törmelékhalmazokká  alakultak.  A  legutóbbi  években  nagy- 
szerű védő  építésekkel  igyekeztek  meggátolni  a  pusztító  elemeket.  E  helyen 
a  kornak  szemeláttára  képződik  egy  alhwialis  kúp,  oly  földtani  képlet, 
mely  a  Möll-völgy  alján  mindenütt  jellemző.  A  legtöbb  község  Mühldorftól 
Grosskirchheimig  talajemelkedéseken  nyugszik,  melyek  mind  régi  alluvialis 
alkotásúak.  A  régi  kor  törmeléke  fölött  vidám  tenyészetű  gyep  terűi  el,  fák 
találtak  benne  táplálékot,  és  az  emberek  örömest  építkeztek  a  hegyi  patakok 
partjaira,  melyek  még  igen  gyakran  el-elárúlják  vad  természetüket. 

Most  kiszélesűl  a  völgy  s  lassankint  délkelet  felé  fordul,  hogy  a  Dráva 
hosszanti  völgyébe  torkoljék.  A  torkolat  előtt  azonban  Danielsöerg  magános 

sziklakúpja  Napplach  alluviumával  új  völgyzárat  alkot.  Tetejéről,  960  méter 
magasságból,  oly  kilátásunk  nyílik  a  Moll  alsó  völgyére,  mint  sehol  másutt. 
Ejszaknyugatra  a  tekintélyes  torony  és  Trabuschgen  vára  Felső-  Vellach 
mezővárost  mutatják,   az  egyedüli  várost,    mely  az   egész   Moll -völgyben 


A  Ragga-szoros  Flattachnál. 

létesülhetett.  Itt  is  sok  minden  beszél  ama  napok  eltűnt  pompájáról,  midőn 
Felső-Vellachból  egy  főbányahivatal  vezette  az  egész  Möll-völgyben  élénken 
folytatott  arany-,  vas-  és  rézbányászatot.  A  háttérben  levő  hegyi  lejtőt  a 
most  megújított  Groppenstein  vár  díszíti  a  Mallnitz-völgy  bejáratánál,  mely 
a  mallnitzi  és  a  magas  Tauernekhez  vezet.  Mint  legutolsó  látható  magaslat 
ez  irányban  a  Rothe  Wand  tűnik  szemünk  elé  és  gondolatainkat  a  Wurten- 

Fragant  mélyvölgyeibe  viszi,  egy  részt  a  Goldberg-csoport  jégárjaihoz,  s 
más  részt  Gross-Fraganí  még  a  harminczas  években  virágzó  rézbányásza- 
tának elhagyott  bányáihoz.  A  régi  bánya-út  innen  a  Fragant-patak  hosszában 
visszavezet  ismét  a  Möll-völgybe  a  Ragga-patak  kohóihoz,  melyek  már 
1840  körűi  megszűntették  működésüket.  Később  egy  ideig  még  dolgoztak 
itt  egy  kohóban  és  két  zúzdában,  melyekbe  a  dél  felől  emelkedő  Ragga-völgy 
adta  a  vasérczet.  Ma  az  egykor  munkás  helyen  csendesség  honol,  csak  a 
Ragga-patak  zuhog  néha,  midőn  törmelékeit  kiönti.  Az  elmúlt  szép  idők 
nyomai  komor  hangúlatot  kelthetnek  a  turistában,  midőn  ma  a  Ragga- 
szorosban  vándorol,  melyet  gondos  természetbarátok  Felső -Vellachban 
hozzáférhetővé  tettek. 

Danielsbergtől  éjszakra  a  Sauleck-csoport  nyúlványai  hirtelen  emel- 
kednek föl  3.080  méter  magasságra,  délnyugatra  a  Teichl  magasvölgye 
mélyen  benyomul  a  Kreuzeck-csoportba.  Ebből  a  csoportból  legközelebb 
a  Polinik  (2.780  méter)  nyúlik  be  a  Möll-völgybe,  mely  most  az  Alpes- 
egyesűlet  felső -vellachi  szakosztályának  gondoskodása  által  szintén  kedvelt 
turista  kiránduló  hely. 

Mig  Zlapp  mellett  a  tájkép  komolysága  és  nagyszerűsége  ragad  meg, 
a  Danielsbergről  nyíló  kép  határozottan  barátságosnak  mondható.  A  völgy- 
talaj szántóföldjei  és  rétjei,  a  Sauleck-  és  Böseseck-csoport  lejtőin  szétszórt 
házak,  a  gabonaföldek,  melyek  erdőségekkel  váltakoznak,  minden  élénk 
emberi  tevékenységre  mutat.  Az  egész  Moll -völgyet  jellemző  ellentét  a 
napfényes  és  árnyékos  oldal  között  e  képen  tűnik  föl  a  legvilágosabban. 
A  Tauern  nyúlványainak  délre  fordult  lejtője  a  fák  határáig  mindenütt 
mívelt  és  lakott,  a  Kreuzeck-csoport  szemközt  fekvő  lejtőjét  ellenben  teljesen 
sűrű  erdő  borítja,  melyet  csak  egyes  legelők  szakítanak  félbe.  Ezen  az 
oldalon  csak  egy  völgy  (a  Teichl)  lakott.  Nem  ok  nélkül  nevezik  tehát 
ezt  a  Möll-völgy  lakói  „árnyékoldal"-nak,  mert  az  év  nagy  részében  (télen) 
egyetlen  napsugár  sem  hatol  ide,  a  gerinczek  s  csúcsok  néha  meggátolják 
a  napsugarak  behatolását  a  völgy  aljára,  csak  a  „napos  oldal"  lakói  élvezik 
a  napfény  áldásait  egész  éven  át. 

Tekintsünk  Danielsbergtől  délkelet  felé  s  látásunkat  csak  a  távoli 
Karavankák  határolják.  A  Moll  ebben  az  irányban  még  Kolbnitz  és  Mühldorf 
községeket  érinti  s  Möllbrücketől  balra  a  Drávába  ömlik.  A  Danielsberg 
tetején  azonban  a  szemlélő  kedélyét  még  a  nagy  múlt  romjai  is  megragad- 
ják, római  régiségek,  melyek  egy  hajdani  Herkules-templomra  mutatnak, 

mely  ma,   mint   kápolna,   az  év   bizonyos   napjain   a  szomszédságban   lakó 
keresztényeket  egyesíti. 

A  Lieser-  és  a  Malta-völgy.  A  Lieser-völgy  alsó  része  a  Tauernvidék 
keleti  határa.  A  Hafnereck  alján  kezdődvén,  a  felsőbb  rész  Katsch-völgy  neve 


A   Fallbach   a  Malta-völgyben. 

alatt  délkeleti  irányban  húzódik  a  Pöllai  Alpesnek  Salzburg  határán  elfutó 
főgerincze  s  egy  Hafnerecktől  kiágazó  harántgerincz  között  St.-Peteren  át 
Rennwegig.  Itt  találjuk  az  egykor  élénk,  ma  csaknem  elhagyott  utat 
Salzburg  felé.  A  vasutak  korszaka  előtt  Katsch-völgyi  ökrök  hosszú  sorai 
vontatták  a  „föld  kincseivel"  megterhelt  szekereket  Villachtól  a  Katsch- 
bergen  át  Salzburgig. 

Rennwegtől  kezdve  a  völgy  déli  irányt  vesz  s  a  Faschaunereck  meredek 
lejtői  és  a  Stangalpe-csoport  igen  megszűkítik.  A  Krems-  és  Leobengraben 
mélyen  benyúlnak  a  keleti  hegyvidékbe  és  utat  törnek  a  híres  Königstuhlhoz 
(2.331  méter). 

Gmündnél  éjszaknyugat  felé  nyílik  a  hatalmas  és  sok  természeti  szép- 
ségéről híres  Malta-völgy ,  az  Ankogl-csoport  fővidéke,  a  keleti  Tauern 
gyöngye. 

A  Málta  hídjáról  Gmündben  a  szemlélő  a  széles  alsó  völgyfokokat 
és  a  háttér  hegyóriásait  láthatja.  A  ki,  mint  turista,  gyalog  hatol  be  a  felső 
völgybe,  a  Maltagrabenbe ,  annak  szíve  és  lelke  emelkedett  hangúlatot 
nyer  a  havasi  vidék  pompájától,  mely  itt  mutatkozik.  Nem  kevesebb  mint 
29  pompás  vízesés  (minők  a  Fallbach,  a  blauer  Tumpf),  a  legfestőibb 
sziklarészletek,  a  pompás  zöld  havasi  rétek,  végre  a  kis  és  nagy  „Elend" 
hatalmas  jégárjai  a  Hochalpenspitze  és  Ankogl  alján,  szóval  minden  egyesül 
itt,  hogy  a  Malta-völgynek  biztosítsa  az  alpin  szépség  koronáját.  A  merész 
havasi  vándort  utak  vezetik  innen  a  salzburgi  Grossarl-  vagy  a  Mallnitz-  és 
Moll -völgybe  jégfedte  gerinczeken  s  sziklákkal  környezett  szurdokokon  át. 
A  Hochalpen-tömb  rövid  nyúlványa  választja  el  a  Malta-völgy  felső  részét  a 
hosszan  elnyúló  Gössgrabentől,  mely  mélyen  benyomul  a  Sauleck-csoportba. 

Térjünk  vissza  ismét  a  jégborította  magaslatoktól  az  emberek  lakásához, 
a  Malta-völgy  egyes,  tanyáitól  Gmünd  városához,  s  itt  a  régi  vár  festői  romja, 
az  új  vár  hatalmas  épülete  és  az  egykori  jóllét  némi  nyomai  oly  idők  emlékét 
keltik  föl  bennünk,  midőn  a  nagy  kereskedelmi  út  Trieszttől  Salzburgig  e 
völgyön  át  haladt  s  a  Málta-  és  Lieser-völgy  csatlakozó  pontján  városnak 
kellett  fölvirágoznia.  Innen  Spitalig  a  Lieser  mély  medret  vájt,  a  mely 
mellett  az  új  országút  lehetővé  teszi  a  kényelmes  közlekedést.  Spitalnál 
a  Lieser  baloldalt  a  Drávába  ömlik. 

Közép-Karinthia  és  a  gailvölgyi  Alpesek. 

A  szikla  medrében  vadul  rohanó  Liesertől  keletre,  a  Dráva-völgynek 
Spital  és  Paternion  közt  fekvő  részével  egyközűleg,  azonban  ettől  egy 
alacsonyabb  hegygerincz  által  elkülönítve  vonul  egy  széles  és  mély  hegy- 
nyílás, mely  a  Magas- Tauern  középső  tömbjének  délkeleti  részét  körűivevő 
hatalmas  csillám-palaövhöz  tartozik.  Ez  a  Millstatti  tó  medenczéje,  mely 
tónak  smaragdszínű  tükrét  oly  gyönyörű  tájképet  alkotó  keret  veszi  körűi, 

hogy  méltán  tartják  e  tavat  Karinthia  legszebb  fekvésű  tavának.  A  hullá- 
mokból nagyobb  részt  meredeken  emelkedő  tópartok  nem  egyforma  magas- 
ságúak. Éjszak  felől  a  völgyfal  legelőször  széles,  mi  veit  talajjal  s  jelentékeny 
számú  községgel  borított  lépcsőzetté  emelkedik  s  csak  ezután  tornyosul  föl 


A   Blauer  Tumpf. 

védőfallá  az  éjszak  felől  tomboló  viharok  ellenében  és  így  a  tó  völgyének 
enyhe  éghajlatát  előidézve,  a  gránátokban  gazdag  Millstatti  Alpes  2.086  méter 
magasságra,  melynek  nyugati  szárnyán  a  Tsckürwegi  Nock  (2.005  méter), 
a  Schirneck  (2. 08 2  méter)  nyúlványa,  folytatja  tovább  a  keretet,  hogy 
azután  távolabb  nyugat  felé  a  Treflingi  magasvölgybe  horpadjon,  melynek 
diluvialis  törmelék-kőzete  többszörös  lépcsözetben  szelíden  hajlik  alá  a  tó  felé. 

Délkelet  felé  ott,  hol  a  Döbriachi  harántvölgy  ebbe  beolvad,  széles 
havasi  legelőkben  gazdag  gerinczével  a  tó  őrtornyaként  a  Mirnock 
(2.104  méter)  emelkedik,  melynek  csúcsáról  elragadó  kilátás  nyílik  az 
egész  tóra  és  az  azt  környező  hegyeken  s  völgyhajlásokon  át  a  tartomány 
óriási  határszirtjeiig.  A  magasra  nyúló  éjszaki  lejtővel  feltűnő  ellentétben 
s  a  tájkép  komolyságát  enyhítve  áll  a  déli,  mely,  a  Mirnocktól  elválva, 
mint  alacsony,  erdős  és  kevéssé  népes  hegygerincz,  mely  az  Insbergben 
és  a  f/ochgoschban  csak  970  és  866  méter  magasságot  ér  el,  a  Lieser  felé 
vonul,  mely  a  tó  völgyének  vizeit  rövid  folyás  után  a  Drávába  vezeti. 
A  Millstatti  tó,  mely  a  tartományban  a  legmélyebb  s  nagyságra  nézve 
második,  (felszíne  13.7  négyzetkilométer,  hoszsza  l  1 .56  kilométer,  legnagyobb 
szélessége  2.4  kilométer)  két  medenczére  oszlik;  a  kisebb  nyugati  1 10  méter- 
nyi legnagyobb  mélységgel  a  tó  végétől  a  Millstatt-tól  nyugatra  fekvő 
halászkunyhóig  terjed,  a  kétszer  oly  hosszú  keleti  pedig  legmélyebb  helyén 
(Dellach  és  a  Jungfernsprung  között)  132  méternyi.  A  belcömlő  patakok 
közül  csak -a  Döbriachi  (Rieger-)  patak  és  az  éjszakról  jövök  jelentékenyek; 
az  utóbbiak  torkolatait  a  tópartnak  valamely  emelkedett  pontján  álló  néző 
könnyen  fölismerheti  a  földnyelveken,  melyek  a  patakok  által  hordott  és 
a  t(')  alján  lerakott  törmelékekből  képződtek.  A  tó  jövőjére  nézve  legvégze- 
tesebb víz  a  Döbriachi  patak,  mely  a  Féld-,  Kleinkirchheimi  és  Kaningi 
patak  egyesüléséből  származva,  Döbriach  alatt  az  általa  képezett  és  foly- 
tonosan növekvő  iszapsíkságon  több  ágra  oszlik,  melyeknek  gyakran  változó 
medre  a  tó  keleti  partjának  táplálékot  ad,  de  egyúttal  veszedelmet  is  okoz. 
A  tó  vizének  ki/olyása,  melyben  egész  szélességében  az  ikrázó  lazaezok 
fogására  szánt  varsa  nyúlik  el  fölfogó  szekrénynyel,  rövid  folyása  után 
Seebach  gyár  közelében   a  Lieserbe  ömlik. 

A  Millstatti  tónál  a  part  meredek  esése  miatt  nincs  meg  az  a  mocsaras 
öv,  mely  a  tartomány  többi  tavait  változó  szélességben  körűiveszi,  és  ezzel 
együtt  hiányzik  —  fájdalom  —  a  karinthiai  vizek  lotusvirága  is,  a  kedves 
tavi  rózsa  (Nymphaea) ;  csakis  keskeny,  gyakran  félbeszakított  nád-  és 
kákaövek  kerítik  a  zöld  hullámokat,  melyek  mélyében  sügér,  csuka,  harcsa 
és  márna  mellett  a  tartomány  legnemesebb  halfaja  a  pompás  lazacz-pisztráng 
(Trutta  lacustris)  rejtőzik. 

A  tóvölgy  községei,  Dellach,  Millstatt  és  Seeboden,  mind  az  éjszaki 
oldalon  feküsznek;  legjelentékenyebb  az  éghajlati  gyógyhely-  és  fürdőként 
széles  körben  ismert  Millstatt  város.   A  régi  kolostor  körűi  csoportosuló 


házak,  melyek  némelyike  rég  letűnt  idők 
jelét  viseli  magán,  részben  a  lejtőn  lekúsz- 
nék, részben  a  Riegerbach  iszapja  által 
alkotott  földnyelven.  Seeboden  tulajdonkép 
öt  falu  közös  neve,  melyek  a  Trefiingi 
patak  mindkét  oldalán  feküsznek  a  haránt- 
völgy torkolatánál,  mely  a  tó  partjáról 
több  lépcsőzetben  éjszak  felé  emelkedve,  igen  kelle- 
mes változatosságban  erdőséget  s  m  ívelt  földeket, 
majd  ezek  között  szétszórva  Sommereck  várrom 
mellett  több  községet  foglal  magában;  ezek  mel- 
lett halad  el  a  Lieser  és  Gmünd  felé  vezető  út. 
A  Millstatti  Alpesektől  elkülönítve  a  Kaning-patak  mélyen  bevájt 
medrétől,  melyet  ez  hozzáférhetetlen  szoroson  át  a  Radentheini  völgyben 
alkotott,  hogy  azután  másokkal  egyesülve  a  Millstatti  tó  felé  siessen,  tágas 
medenczét  vesz  körűi  egy  hatalmas  sziklafal,  melynek  közepén  emelkedik 
a  Roseneck  (2.434  méter)  tekintélyes  gúlája,  a  legmagasabb  csúcs  a  Lieser 

és  a  Gurk  között;  ehhez  csatlakoznak  éjszakkelet  felől  a  czikk-czakkos  alak- 
jukról s  vakító  visszfényökről  már  messze  távolban  fölismerhető  Zunderwcmde 
nevű,  éjszak  és  dél  felé  meredek  oldalú  hatalmas  ősmészkő  sziklafalak, 
melyeknek  fensíkját  a  havasi  növényzet  barátja  nem  hiában  fogja  fölkeresni. 
Ide  csatlakozik  a  Kaninger  Bock  nevű  mélyedés  a  Roseneck  és  Klomnoch 
(2.326  méter)  között,  a  melyen  át  vezet  egy  ösvény  a  Grundba,  a  Leoben- 
graben  legfelső  völgy  katlanába,  a  hol  az  ossiachi  havasi  ménes  épületei 
állanak.  Az  utas  innen  a  Leobengraben  éjszaki  lejtőjén  át  a  Stfi.ngalpeh.ez 
(a  Muraui  Alpesek  egy  része)  ér,  a  mint  annak  az  Alpes-csoportnak  éjszak- 
nyugati részét  nevezik,  mely  a  Bels'ó  Krems  és  a  távolabb  kelet  felé  fekvő 
Flattnitz  (Paal-patak)  között  fekszik.  Ennek  a  hegyvidéknek  nevét  jól 
ismerik  minden  ország  geológusai,  mivel  e  helyen  találják  a  szürke  palában 
azokat  a  híres  növénylenyomatokat,  melyek  tanúsítják,  hogy  az  egész 
hegység  a  k'ószén-képlethez  tartozik,  habár  annak  legfontosabb  tagja,  a  fekete 
k'ószén,  a  belföldi  vasipar  kimondhatatlan  kárára,  hiányzik.  Alig  van  Karin- 
thiában  más  vidék,  mely  ennyire  tele  volna  kopár  szakadékokkal  s  tenyészet 
nélküli  szurdokokkal;  csakugyan  nem  is  alaptalanul  nevezte  el  az  öreg 
Hacquet  Karinthia  ezen  részét  „Alpes  desertae"  névvel.  A  hegyek  királya- 
ként Salzburg,  Stiria  és  Karinthia  hármas  határán  a  Königstuhl  (Karlnock) 
emelkedik  2.33 1  méter  magasságra.  A  hegy  lejtőkön  szerte-szét  heverő  kövek, 
a  gyakori  törmelékek  és  az  árkok  alján  levő  áradmányi  lerakodások  miatt 
csak  sivár  tenyészet  látható  itt,  nagyobb  részt  alacsony  füvek  és  mohszőnye- 
gek, melyek  között  itt-ott  a  havasi  szegfűgyökér  sárga  virágai  és  az  arany- 
gyopár  (Valeriána  celtica)  csínos  álernyöi  tűnnek  elő.  Csakis  oly  helyeken, 
a  hol  a  kőzetből  forrás  csörgedezik  ki,  támadt  egy-egy  zöld  szalag,  mely  a  víz 
folyását  körűikeríti,  míg  az  a  medenczébe  érve  megáll  s  így  a  mohtenyészet 
kifejlődését  lehetővé  teszi.  Az  erdőövben,  mely  nyomban  a  mohszőnyegekre 
következik,  karcsú  czirbolyafeny'ók  s  magasra  nyúló  vörösfeny'ók  nyújtanak 
némi  árnyékot  az  utasnak,  de  hiába  keresik  a  fáradt  ember  szemei  a  buja- 
zöld réteket,  melyek  más  havasokban  oly  gyakoriak;  ilyenek  csak  akkor 
mutatkoznak,  ha  az  utas  a  magaslatokon  át  Bels'ó -Kremsbe,  a  Radenthein 
barátságos  völgyébe,   vagy  a  Reichenauba  száll  le. 

A  Königstuhl  déli  alján  a  „Karlu-ban,  a  Leobengraben  oldalárkában, 
körülbelül  1.200  méter  magasságban  a  tenger  színe  fölött,  van  egy  fürdő- 
hely, a  minőhöz  hasonló  csak  havasi  vidéken  található,  a  „Karlbad11.. 
Vadregényes,  de  zord  helyen  elrejtve  s  messze  távol  az  üzleti  forgalom 

ereitől  ezek  a  fürdők  csaknem  tisztán  egyszerű  falusiak  hálás  emlékében 
élnek,  mivel  a  vendégeknek  nem  nyújthatnak  mást,  mint  szegényes  fődéit, 
spártai  élelmet,  a  gyógyforrást  és  a  havasok  erősítő  levegőjét.  Karlbadban 
még  fürdőkádak  sincsenek ;  a  forrásvizet  fatörzsekből  durván  faragott 
teknőkbe  vezetik  s  beledobott  forró  kövekkel  melegítik,  melyeket  előbb 
égő  máglyákon  tüzesítettek  meg.  A  Kariból  a  Stangnockon  át,  melyet  a 
kincsásóktól  még  mindig  hiában  keresett  Freimannshöhle  tett  hírhedtté, 


Landskron  romjai  és  az   Ossiachi  tó. 

a  Winklgrabenen  keresztül  a  kellemes  Reichenauba,  a  Gurk  legfelső  völgy- 
medenczéjébe  jutunk,  hol  annak  forráspatakjai  :  a  Winklbach  folytatását 
képező  Stangenbach,  meg  a  Karinthia  legmagasabban  ( 1.47 2  méter)  fekvő 
egyházközsége,  St.-Eorenzen^  mellett  meredek  zuhataggal  elrohanó  Gurk 
patak  egyesülnek.  E  kettő  egyesülésénél  fekszik  a  barátságos  Ebene Reichenau 
egyházközség,  mely,  bár  csak  39  háza  van,  az  egész  Alpes-csoportnak  leg- 
fontosabb községe,  mivel  e  helyen  évenként  nagy  marhavásárokat  tartanak 
s  az  ilyenkor  összejövő  kereskedők  és  szatócsok  látják  el  a  havasok  lakóit 
az  alföld  nekik  szükséges   termékeivel.    A  lejtők   bujazöld   havasi   rétjein, 

melyeket  itt  kertek-nek  neveznek,  a  havasi  flóra  barátai  gazdag  s  gyakran 
ritka  zsákmányt  nyerhetnek. 

Az  Ossiachi  tó  és  a  felső  Gurk  között  elterülő  vidéket  három ,  a 
csillámpala-övhöz  tartozó  hegytömb  tölti  be  elágazásaival  és  nyúlványaival, 
melyek :  nyugaton  a  Mirnock,  a  folytatását  képző  Ambergi  Alpes,  délen 
a  Gerlitzenalpe  és  ettől  éjszakra  a  tojás  alakjával  föltűnő  Wöllani  Nock. 
A  hegyóriások  közé  mély,  irányzat  és  szélesség  tekintetében  egyenlőtlen 
barázdák  nyomulnak  be,  de  csak  egy  van  közöttük,  melynek  keretében  mind 
a  három  hegytömb  résztvesz,  a  változatos  tájképekben  gazdag  Treffen- 
Afritzi  völgy,  melyet  mellékelágazásaival  együtt  a  köznép  egyszerűen 
die   Gegend  névvel  jelöl. 

Az  utas,  ha  Villachból  a  Rudolf  trónörökös-vasút  irányában  kelet  felé 
megy,  rövid  idő  alatt  eléri  a  Kumizberg  és  az  Ossiachi  Tauern  között  fekvő 
mélyedést,  a  „Gegend"  és  az  Ossiachi  tó-völgy  közös  torkolatát.  A  vasút 
nyugatra  vagy  a  patak  jobb  oldalán  húzódik  egészen  a  Kumizberg  alján  a 
St.-Ruprecht  felé,  hogy  azután  nagy  kanyarulattal  a  tó  völgyébe  lépjen  be ; 
jobb  oldalt  egy  előre  nyomuló  mészkúpon  JLandskronnak,  egykor  Hoch- 
Osterwitz  mellett  a  tartomány  legszebb  várának,  festői  romjai  látszanak, 
s  mindjárt  a  hegy  éjszaki  aljánál  az  Ossiachi  tó  széles  nádövvel  kerített 
nyugati  partja  tűnik  föl.  Mint  a  Millstatti,  úgy  az  Ossiachi  tó  völgye  is 
tágas  palás  nyílásként  húzódik  Feldkirchen  hegyüstjétől  délnyugatra  a 
Gegend-völgy  legalja  felé,  mely  völgy  egy  őskori  hatalmas  vízmedencéének 
éjszakon  eltorlaszolódott  öble.  Éjszaki  oldalán  a  Gerlitzenalpe  emelkedik 
széles  félkörben  a  csúcs  felé  (1.910  méter),  hogy  ezután  hirtelen  a  tó  felé 
kanyarodjék,  mely  előtt  köríve  egy  meredek  hegynyúlványhoz  hasonló  elő- 
fokban,  a  Platte-ban  végződik.  A  lejtő,  mely  kezdetben  meredek  és  egész 
kiterjedésében  erdővel  van  borítva,  az  erdőövön  túl  szelíden  emelkedik  a 
magasba  s  tarka  változatosságban  tűnnek  föl  rajta  szántóföldek  és  rétek,  majd 
erdőszalagok  és  a  hegyi  falvak  szétszórt  házai  és  kunyhói.  A  déli  völgyfal  is, 
melyet  a  sokkal  alacsonyabb  és  teljesen  erdővel  borított  Ossiachi  Tauern 
alkot  (melynek  fensíkján  927  méter  magasban  ménes  van),  Ossiachtól 
nyugatra  körívet  ír  le,  mely  az  éjszaki  oldal  rézsút  szemközt  fekvő  körívével 
együtt  medenczét  alkot,  melyben  az  Ossiachi  tó  fekszik  és  a  mely  a  tó  által 
elválasztott  két  völgyöbölt  környezi,  a  hol  a  legtöbb  völgyi  falu  látható. 
A  völgyfenék  felső  harmadrészét  egy  Bleistatt  nevű  turfamocsár  borítja, 
melyen  egész  hoszszában  a   Tiebelbach,  a  tó  legtekintélyesebb  forrásvize. 

fut  át,  a  szelíd  lejtőn  Buchscheiden  vasgyár  s  Pregrad  rom  mellett,  mely 
a  Paradeiser  nemes  család  ősi  vára,  Steindorf  alatt  a  tó  keleti  partjáig 
húzódik.  Maga  a  tó  (magassága  a  tenger  szine  fölött  487.7  méter,  fölszine 
IO.878  négyzetkilométer,  hoszsza  10.8  kilométer,  legnagyobb  szélessége 
1.65  kilométer)  egy  az  éjszaki  parttól  Ossiach  felé  húzódó  alluvialis  zátony 
által  két  medenczére  oszlik :  a  keletire,  melynek  legmélyebb  helye  1 2  méter, 
és  a  kétszer  oly  hosszú  nyugatira,  melynek  legmélyebb  helye  a  Lenzbauer- 
üstben  Sattendorf  alatt  47  méternyi.  A  Gerlitzenalperól  számos,  gyakran 
kevés  vizű  patak  fut  le,  melyek  között  néhány  oly  helyeken,  a  hol  a  palaréte- 
geket még  nem  törték  át  teljesen,  kisebb-nagyobb  vízesést  alkot.  Az  Ossiach i 
tóról  azt  tartják,  hogy  halban  a  legdúsabb  a  tartományban ;  a  2  2  halfaj  közt, 
melyek  itt  a  sötét  zöld  hullámokban  lakoznak,  legbecsesebbeknek  tartják 
a  lazaczpisztrángot  és  a  harcsát.  A  halban  való  gazdagságot  jelöli  már  az 
egykori  Ossiach  benczés  apátság  czímere  is,  a  legrégibb  apátságé  a  tarto- 
mányban, melynek  épületei  épen  a  délkeleti  parton  állanak,  de  jelenleg  katonai 
ménesül  használtatnak.  Itt  élt  állítólag  kilencz  éven  át  II  Boleszláv  lengyel 
király,  mint  néma  zárdaszolga,  hogy  Staniszló  krakkói  püspök  meggyilkolá- 
sáért bűnhődjék;  sírját  a  templomfal  egyik  fülkéjében  a  temető  felé  eső  oldalon 
lándzsarács  veszi  körűi,  rajta  ez  a  fölirat:  „Sarmatis  peregrinaníibus  salus". 

A  tó  és  mocsár  partvonalán  megragadja  figyelmünket  a  tarkábbá 
alakuló  növényvilág;  az  úszó  levelű  növények  között  legérdekesebb  a  tarto- 
mány többi  tavaiban  hiányzó  súlyom  (Trapa  natans),  mely  többé-kevésbbé 
kiterjedt  csoportokban  lép  föl  s  zöldes  barna  gyümölcsei  kedvelt  eledelül  szol- 
gálnak a  völgy  lakóinak.  Steindor/tól  az  út  a  mocsár  éjszaki  partja  hosszában 
a  regényesen  fekvő  Tiffen  egyházközség  mellett  a  széles  völgykatlanig  vezet, 
a  hol  több  közlekedési  út  góczpontján  Feldkircheii  iparos  mezőváros  fekszik. 
Nem  messze  innen  kelet  felé  Glan-völgyben  az  erdő  homályában  láthatók 
Dietrichstein  egykori  várának  némi  romjai,  a  hol  a  fiágában  ma  már  kihalt 
család  bölcsője  volt.  A  Feldkirchen  mellett  elfutó  Tiebelbach  a  Himmelberg 
barátságos  völgyében  ered  a  Precomberg  alatt  számos  forrásból,  melyek  némi 
távolságban  egy  sokat  használt  s  az  általa  átfutott  völgy  iparát  föllendítő 
patakban  egyesülnek.  A  Tiebel  forrásaihoz  közel  komor  hegykúpon  állanak 
a  Himmelberger  család  ősi  fészkének  utolsó  maradványai. 

Most  visszatérünk  az  Ossiachi  tó  nyugati  partjára  s  lépteinket  éjszak 
felé  irányozva  először  egy  kedves,  a  Gerlitzejialpe  és  Wollanighegy  erdős 
lejtőitől  környezett  völgybe  lépünk,  melyet  termékenysége  miatt  „egy  darab 

Egyiptom "-nak  is  nevezgetnek.  Ez  a  Gegend-völgy  legalja,  a  Treffen- 
völgy,  melynek  legfontosabb  községe  a  hason  nevű  egyházközség;  ennek 
közelében  áll  Goes  gróf  renaissance-stilben  épített  kastélya.  Az  egykori 
Treffen  grófok  vára  mérsékelt  hegylejtőn  Winklem  közelében  romokban 
áll;  vele  szemben  torkollik  a  szép  szürkés  kék  színű  és  tartós  márványáról 
legújabban  ismeretessé  lett  Gras-völgy.  Winklem  mögött  a  völgy  a  vad- 
regényes in  der  Einöd  nevű  árokká  szorul  össze,  melynek  legszorosabb 
részén  az  Arriaclii  patak  vad  zajjal  tör  ki  egy  szakadékból  a  mélységbe  s  itt 
ágazik  el  az  út,  mely  kanyargó  csigamenetekben  vezet  a  Wollanig  Nock 
és  a  Gerlitzenalpe  alján  fekvő  elzárt  ^rr/rt^-völgybe.  Az  „Einöd"-ből  az 
Afritzi  patak  folyása  mellett  eljutunk  a  „Gegend"  legfelső  részébe,  az 
4/W/s-völgybe,  melynek  alján  az  Afritz  faluról  nevezett  tó  (tenger  fölötti 
magassága  750  méter,  fölszine  45  hektár,  hoszsza  1.738  kilométer)  fekszik, 
melynek  vize  az  Afritzi,  Treffni  és  Ossiachi  patak  vizeivel  egyesülve  a 
Drávába  ömlik,  ellenben  a  vízválasztón  túl  fekvő  Brenn-  vagy  Fe/d-íő  (tenger 
fölötti  magassága  745  méter,  fölszine  37  hektár,  hoszsza  1.086  kilométer) 
a  Féld-  és  Riegerpatakon  át  a  Millstatti  tóba  és  ezen  át  a  Drávába  önti  vizét. 
A  gail-völgyi  Alpesek.  A  karni  Alpeseknek  éjszaki  ágát,  mely  a  Monté 
Silvellától  ívalakúlag  húzódik  el  a  Gail  forrásai  körűi  s  azután  keletre 
fordulva  a  Dráva  és  a  Gail  vízhálózatát  érinti,  hogy  azután  közvetetlenűl 
a  két  folyó  egyesülése  előtt  a  Dobratsch-csú  (Dobrac  vagy  Villachi  Alpes) 
bevégződjék,  gail-völgyi  Alpeseknek.  nevezik.  Nagy  részben  az  alpin  trias-  és 
rhátképlet  mészéből  alakulva,  melyek  a  Dráva  bal  partján  fekvő  csillámpala 
folytatásán  nyugosznak,  a  hegyláncz  a  Mész- Alpesek  jellegét  hordozza  magán, 
csodálkozás  tárgya  a  természetbúvárnak,  de  csapás  a  völgy  lakóinak,  ha  a 
zúgó  hegyi  patakok  leomlanak  s  elöntik  a  csúcsokról  szabálytalan  medrükben 
lehordott  törmelékkel  a  réteket.  A  szeszélyesen  alakúit  Unholdekxől  (2.678 
méter),  melyek  Tirol  határszélén  a  völgytalajból  meredeken  fölemelkedve  a 
levegőbe  nyújtják  szétszakgatott  csúcsaikat,  a  hegyláncz  lassanként  lesülyed 
a  Gailberg-szorosig  (970  méter),  mely  egyike  a  kevés,  kocsival  is  járható 
átjáróknak  s  azon  túl  az  ólom-  és  horganyérczben  gazdag  Jauken\>e\\  ismét 
fölemelkedik  2.252  méter  magasságra,  majd  az  ettől  a  Jatt  keni  nyereg  és  a 
mélyen  bevésett  meredekíalú  Ochsenschlitcht  által  elválasztva  Reissko/elben, 
Karinthia  Untersbergjében,  2.369  méter  magasságra;  az  utóbb  említett, 
meredek  fallal  aláhanyatló,  nehezen  megközelíthető  dolomithegy,  melynek 
csúcsáról  széles  és  pompás  látkör  nyílik  a  szemlélő  elé,  a  gail-völgyi  Alpesek 

leghatalmasabb  pontjai  közé  tartozik.  A  Reisskofel-csoportot  éjszakkelet  felé 
a  magánosan  álló,  vadregényes  Gösseringgraben  határolja,  mely  távolabb 
délkeleti  futásában  a  Gitsch-völgygyé.  szélesül.  A  Gösseringgrabenen  túl 
széles  erdős  kúp  emelkedik,  a  Grafenwegi  csúcs  (1.444  méter),  egykor  az 
osztrákok  és  francziák  váltakozó  táborhelye,  mint  összekötő  kapocs  a  három 
hegyláncz  között,  a  melyre  az  innen  csakhamar  legnagyobb  kiterjedést  nyerő 
gail-völgyi  Alpesek  oszlanak.  Kettő  e  hegylánczok  közül  a  Weissensee-völgyet 


A  Bleibergi  völgy. 

és  a  tóból  kifolyó  víz  (Weissenbach)  által  öntözött  Stockenboi-völgyet  veszi 
körűi.  z\  Weissensee-völgy^  az  egykori  trias-tenger  mészüledékébe  vájt  szaka- 
dék, két  részből  áll,  a  melyeknek  tájképi  jellege  teljesen  különbözik  egymástól: 
a  nyugati  széles,  mívelt  földekkel  s  lakóházakkal  megrakott  teknő,  a  keleti 
ellenben  kopár,  barátságtalan,  csaknem  egész  szélességében  v\xi<é\.  borított 
árok,  melyen  át  az  éjszaki  tópart  hoszszában  elhagyatott  ösvény  vezet  föl 
s  le  sziklanyúlványok,  kőpárkányok  s  törmelékek  fölött  a  tó  végéig.  A  tó 
környékének  legnagyobb  emelkedése,  a  Latschur  (2.238  méter),  mely  az 
Eckerwand  meredek  sziklás  gerinczén  át  a  l  8  méterrel  alacsonyabb,  de  mint 

messzelátó  pont  ismeretes  Stafföerggú  (Hochstaff)  függ  össze,. a  Kreuzwirth- 
nyeregig  terjedő  nyugati  nyúlványával  a  tóvölgynek  éjszaki  részét  keríti  be; 
a  déli  határt  a  Laka  hegyhátai  alkotják  s  távolabb  délkelet  felé  a  Tschernie- 
heimi  völgyből  kiemelkedő  Spüzegelkette  (Spitzegel  2.121  méter),  mely  a 
Hühnernockon  és  Kreuzbergtn  át  a  grafenwegi  magaslathoz  csatlakozik. 
A  Kreuzbergen  át  vezet  az  út  a  Dráva-völgyből  a  Ferencz  József  magaslat 
mellett  a  Gitsch-völgybe. 

A  völgyfenék  közepét  a  tó  foglalja  el  (magassága  a  tenger  szine  fölött 
900  méter,  fölszine  6.64  négyzetkilométer,  hossza  11.4  kilométer);  széles- 
sége, folytonosan  váltakozva  a  völgy  főhelye,  Techendorf  mulatt  108  méterre 
keskenyűl  úgy,  hogy  a  két  partot  fahíddal  lehetett  összekötni.  A  Weissensee 
is,  Karinthia  többi  nagyobb  tavaihoz  hasonlóan,  két  mederre  oszlik,  a 
sekélyes  nyugati  és  a  négyszer  hosszabb  keleti  részre,  mely  utóbbinak  leg- 
nagyobb mélysége  a  nagy  Stcinwand  alatt  98  méter.  A  beleomló  patakok, 
a  neusachi  Mühlbach  kivételével,  jelentéktelenek,  vannak  azonban  a  tónak 
ezeken  kivűl  oly  kútforrásai.is,  melyek  nem  láthatók,  mert  a  tó  medrében 
keletkeznek.  A  part  hoszszában  sekélyes  helyeken  kibugyogókat  Brü/in 
(Brunnen  =  kutak)  név  alatt  ismerik  s  igen  kedvelik,  mivel  itt  fogják 
a  Weissensee  legbecsesebb  halait,  a  lazaczpisztrángot  és  aranyos  lazaczot. 
A  Weissensee  vize  magasabb  helyről  tekintve  a  parton  fehérnek  látszik, 
s  bizonynyal  innen  nyerte  nevét;  de  a  hol  a  sekély  tófenék  hirtelen  mélyre 
sülyed,  rögtön  eltűnik  a  fehér  szín  s  pompás  óriási  türkizhez  hasonlító 
kék  szín  tárul  elénk. 

A  déli  parton  egyedül  álló  Naggl  községtől  délkeletre,  ott,  a  hol  a 
Spitzegel-hegyláncz  óriásai  emelkednek  föl,  fekszik  a  Tschernieheim-völgy. 
mely  a  tótól  a  Laka  (1.856  méter)  által  elválasztva,  félkörben  húzódik 
a  Zlan-Nock  felé,  mely  az  őskori  Weissensee-völgy  végpontja  volt.  Ma  már 
elnémult  a  két  évtizeddel  ezelőtt  itt  uralkodott  vidám  élet  s  komor,  a 
magános  utazót  csaknem  aggodalomba  ejtő  csend  honol  az  elhagyott  völgy- 
ben s  az  idők  pusztításainak  átengedett  üveghutákban.  Méltó  záradéka 
a  gailvölgyi  Alpeseknek  a  Dobratsch,  Karinthia  Rigije,  melyben  a  hegység 
még  egyszer  2.167  méternyire  emelkedik,  hogy  azután  a  Villachi  síkságig 
lapuljon  le.  A  tartományt  éjszak  és  dél  felől  körűivevő  óriási  falak  között 
középen  feküdve  oly  körképet  nyújt  csúcsa  a  szemlélőnek,  mely  a  természet 
szépségei  iránt  fogékony  nézőt  hatalmasan  s  elenyészhetetlen  erővel  ragadja 
meg,  ha  irigy  köd,  vagy  a  csúcsok  gőzölgése  nem  gátolja  vagy  zavarja  a 

messzelátást.  A  jéggel  borított  óriásoktól  s  hatalmas  nyúlványaiktól  zavartan 
néz  a  szemlélő  a  kopár  sziklagúlák,  czikk-czakkos  nyergek  és  szétberzedt 
csúcsok  hosszú  során  át,  hogy  végre  meghajolva  a  kép  nagyszerűsége  előtt, 
nyugvópontot  keressen  a  sokszorosan  kanyargó  völgyek  és  erdős  magas- 
latok zöldjén,  a  tavak  és  folyók  csillámló  tükrén,  a  múlt  időknek  magános 
csúcsokon  emelkedő  épületein  és  az  embereknek  különfélekép  csoportosuló 


Stein  vára  Dellach  mellett  a  Dráva  völgyében. 

lakóhelyein.  Az  ősök  eszméje,  hogy  a  hegycsúcsokon  az  emberek  világi 
(izeiméin  felülemelkedve  szent  helyeket  létesítsenek,  itt  is  megvalósult  és 
a  hegy  csúcsán  nemcsak  egy,  de  két  templomot  is  találunk:  a  legmagasabb 
ponton  álló  németet,  mely  Európa  legmagasabban  fekvő  templomai  közé 
tartozik,  és  a  29  méterrel  mélyebben  fekvő  vend  templomot;  az  előbbi 
mellett  a  Dobratsch  csaknem  függőlegesen  ereszkedik  le  a  szédítő  mélységbe; 
ez  az  a  hely,  a  hol  az  1348-ki  földrengés  az  Alpest  megszakította,  a  dél- 
nyugati csúcs  egy  nagy  részét  a  Gail-völgybe  döntötte,  hol  lezuhanásával 
számos  községet  temetett  romjai  alá. 

K.  4 

A  Dobratsch-csal  szemben  s  tőle  a  Bleibergi  völgy  által  elkülönítve 
tűnik  föl  mint  szerény,  de  azért  az  egész  vidékre  nézve  áldásthozó  szomszéd, 
az  Erzberg  a  Bleiberg-gel  (1.522  méter),  melynek  meszében  találhatók  a 
régóta  híres   ólom-  és  horganytelepek. 

A  Dobratsch  és  Erzberg  szénmész  magaslatai  közt  vannak  a  Weissen- 
és  Kötsch-patak  bérezi  völgyei,  a  melyeknek  vizei  ellentétes  irányban  futnak 
a  Drávába  és  a  Gailba.  A  Kötsch-árokban  levő  kövületeit  minden  geológus 
jól  ismeri.  Ebben  a  völgyben,  melynek  fekvése  okozza,  hogy  a  nap  leg- 
alacsonyabb járásakor  több  héten  át  láthatatlan  a  lakóknak,  van  jelenleg  a 
tartomány  legjelentékenyebb  bányaipara.  A  szétszórva  fekvő,  nagyobb  részt 
bányászok  és  kohászok  lakóhelyéül  szolgáló  házak  és  kunyhók  középpontját 
a  Dobratsch  megmászásánál  kiinduló  pontúi  szolgáló  Bleiberg  egyházközség 
alkotja  (vízválasztója  893  méter)  és  az  ettől  nyugat  felé  kis  távolságra  fekvő 
Kreuth  falu.  Az  előbb  említett  helységben  van  egy  emléktábla  az  1879-ben 
íebruár  25-én  történt  lavinaomlás  emlékére,  melynek  7  ház  és  25  emberélet 
esett  áldozatául. 

Karinthia  legfontosabb  völgycsatornája,  a  hova  összefutnak  csaknem 
minden  vizei,  s  a  melynek  az  egész  tartomány  mellékvölgyeivel  együtt 
tulajdonképen  csak  egy  részét  teszi,  a  Dráva  völgye,  melynek  nyugati, 
a  tiroli  határtól  kezdve  aVillachi  síkságig  terjedő  részét  /első  és  alsó  Dráva 
völgyére  osztják.  A  felső  völgy  az  Ober-Dravburg  mellett  levő  völgyszorostól 
40  kilométernyi  hosszú,  dél  felé  hajló  ívben  húzódik  addig,  a  hol  a  Dráva 
és  Moll  egyesül.  A  csillámpala  és  a  trias-mész  kőzethatárát  követve  s  ez  által 
a  Magas-Tauern  és- a  Gail-völgyi  Alpeseket  elválasztva,  a  völgy  keleti  ívének 
végén  egy  mindkét  oldalról  csak  csillámpalával  határolt  szorosba  megy  át 
és  ezen  túl  a  már  alsó  Dráva-völgyéhez  tartozó  Ltirn/eldben  torkollik. 

Éjszak  felől,  mint  a  Möll-völgy  óriási  válaszfala,  a  Kreuzeck  hegy- 
tömbje emelkedik,  melynek  szakadékokkal  sokszorosan  megszakgatott  lejtőjét, 
minthogy  verőfényes,  zord  szelektől  ment  fekvésű,  még  az  erdő-öv  alatt 
is  mívelt  talaj  borítja,  mely  még  900  méternél  magasabb  helyen  is  szép 
tenyészetű,  sőt  Rottenstein  vára  közelében  szelíd  gesztenyefa-erdő  is  van 
rajta.  A  déli  völgyfal,  melyet  a  Mész-Alpesek  éjszaki  lejtője  alkot,  csaknem 
mindenütt  erdős  s  csak  itt-ott  emelkednek  kopár  bordás  falak  és  csupasz 
sziklagúlák  az  erdős  csúcsok  felé.  A  völgyfenéket,  mely  két  végétől  közepe 
felé  szétterülve  Greifenburgtál  éri  el  legnagyobb  (1.2  kilométernél  több) 
szélességét,  a  Dráva  medre  két  egyenlőtlen  síkra  osztja,   melyek  közül  a 

nagyobb  és  lakottabb  a  folyó  bal  pariján  van.  A  történeti  emlékekben 
gazdag  felső  Dráva-völgyének  70  községe  közül  három  mezőváros  a  leg- 
nevezetesebb:  Ober-Drauburg  a  nyugati  csúcsnál,  Greifenburg  az  egész 
vidék  fölött  kiemelkedő  várával  közepén,  s  a  még  most  is  körfallal  ellátott 
Sachsenburg  a  völgy  keleti  torkolatánál.  Az  utóbbi  községtől  az  itt  kezdődő 
alsó  Dráva-völgy  szép  síksággá  terűi  szét,  melyet  éjszakon  a  Hühnersberg 
(2.587  méter)  jól  mívelt  lejtője  és  délen  a  Staff-hegy  nyúlványai  kerítenek. 
Ez  a  Lurnfeld  név  alatt  ismert  ős  tó  betemetett  medre,  melynek  termé- 
keny síkját  a  Moll  vizével  erősödött  Dráva  változatos  kanyargásokkal 
futja  be.  Amaz  erdős  magaslaton,  a  melyet  jelenleg  a  St.-Peter  im  Holz 
templom  díszít,  állott  egykor  a  Teurnia  város  fölött  emelkedett  római  vár- 
kastély. A  Lurnfeld  keleti  szélén  a  Lieser  torkolata  fölött  látható  Spital 
barátságos  mezőváros  ismertető  jelével,  a  Porcia  herczegek  tekintélyes 
várával.  Nyugatra  csekély  távolságban  Spitaltól  egy  hegyelőfokon  vannak 
az  egykori  Ortenburg  csekély  maradványai,  a  tartomány  egyik  legelőkelőbb 
nemesi  családjának  bölcsője.  A  Dráva  alsó  völgyié  innen  ismét  az  őspala 
és  a  trias-mész  kőzetválasztéka  között  tekintélyes  s  egészben  véve  csaknem 
egyforma  szélességben  húzódik  el  Rothenthurm  vára  s  a  távolabb  kelet 
felé,  a  folyó  jobb  partján  fekvő  Paternion  mezőváros  mellett  Weissenstein 
vidékére,  a  melyen  túl  megszűkül,  és  végre  Fels'ö-Vellach-i\k\  a  Villachi- 
síkságba  torkollik.  Paterniontól  a  Gail-völgybe  kocsival  járható  átjáró  visz 
és  pedig  a  legtávolabbi  kelet  felé  fekvő  Kreuzen  egyházközségen  és  a  vend 
magaslaton  át  (a  nyereg  1.094  méter). 

A  Dobratsch  keleti  alján,  hegyek  tág  koszorúja  által  környezve,  terűi 
el  egy  ősrégi  tó  betöltött  medre,  a  Villachi  síkság,  mely  a  völgy  irányában 
menve,  lassankint  erdős  völgytorokká  keskenyedik,  a  melyen  a  Dráva 
könyökalakúlag  meghajlott  irányban  tör  utat  Wemberg  vár  alatt.  Enyhén 
kikerekedett,  egész  a  csúcsig  zöld  palahegyek  közé  zárva  éjszak  felől,  míg 
délen  meredeken  emelkedő  kopasz  falú  mészóriások  között  pompás  festői 
tájképet  nyújt  itt  a  Villachi  síkság,  körűi  véve  hosszan  elnyúló  mívelt 
földekkel  s  barátságos  falvakkal  kellemes  változatosságban  borított  talaj- 
lépcsőzetekkel,  az  egykori  tópartokkal  s  keresztül  barázdolva  a  felvidék  két 
legnevezetesebb,  itt  egyesülő  folyója  által.  Ott,  a  hol  a  nyugati,  a  Dobratsch 
előhegyeihez  csatlakozó  lépcsőzet,  mely  az  éjszaki  szárnyon  St.-Martin  alatt 
függélyes  falakban  esik  le  a  Drávához,  enyhén  hajlik  a  folyó  felé,  van  a  bam- 
bergi  egyházfejedelmek  régi  híres  városa  s  fölötte  St.-Jakab  templomának 

tekintélyes   tornya,    mely   pompás    kilátással  jutalmazza   meg    a    fölmászás 
csekély  fáradságát. 

Villach  egykor  közvetítője  volt  a  kereskedelemnek  Velencze  és  a 
német  birodalmi  városok  között ;  most,  szerencsés  helyzeténél  fogva  a  fontos 
közlekedési  vonalak  góczpontján,  a  tartomány  legfontosabb  kereskedelmi 
helye,  a  hol  három  néptörzsnek,  a  németnek,  szlovénnek  és  olasznak  kép- 


A   Faaker-tó  és  a  Mittagskogel. 

viselői  élnek  barátságosan  egymás  mellett.  Történeti  emlékek  emelik  az 
érdeklődést  Felső-Karinthia  főhelye  iránt;  itt  tartózkodott  1552-ben  május 
27-étől  július  13-ig  V.  Károly  császár,  itt  élt  Thcophrastus  Paracelsus, 
a  híres  orvos  és  alchymista.  Délen,  nem  messze  Villachtól,  emelkedik  épen 
a  síkság  szélén  Villach  melegfürdö  tekintélyes  épülete,  egy  gyakran  használt, 
2 8°  C.  indifferens  melegforrás,  melyet  már  a  rómaiak  ismertek,  a  mint 
azt  a  szomszédságában  talált  római  régiségek  tanúsítják.  A  melegfürdőből 
az  olasz  országút  mellett  nyugat  felé  a  Gail-völgybe  jutunk,  keleti  irányban 
pedig  a  Gail  hídján  átkelve  a  Faaker-tó  völgyébe. 

A  Villachi  síkságtól  a  Dobrova  (Polana  666  méter)  alacsony,  diluvialis 
törmelékekből  álló  hegygerincze  által  elválasztva  fekszik  a  Faaker-tó  völgye, 
egykor  a  Gail-völgy  egyenes  meghosszabbodása,  melytől  egy  széles  gát 
választja  el,  mely  Malestigtől  a  tájszólást  határként  nevezetes  Feistritz- 
patakig  terjed ;  déli  keretét  alkotják  a  Karavankák  két  Miitagskogel-jének, 
a  Malestigi  (Mornoutz)  és  a  nagy  Kepa  (2.144  méter)  erdős  előhegyei, 
melyeket  a  Belca-nyereg  (1.442  méter)  köt  össze  egymással.  A  Malestigtől 
délre  fekvő  előhegy,  a  minden  oldalról  meredeken  hanyatló  mészfalai  által 
föltűnő  St.-Canzianberg  (777  méter)  fensíkjának  keleti  szélén  egy  kápolna 
áll,  mely  csengő  harangszóval  üdvözli  reggel,  este  a  völgy  lakóit; 
keleti  szomszédjának  csúcsán  van  Finkenstein  vár  romja;  a  harmadiknak, 
a  Vinza-Ví-dk  alján  egy  hajdan  kiterjedt  vízmedernek  ma  aránylag  csekély 
maradéka,  a  Faaker-tó  terűi  el  (magassága  a  tenger  fölött  561  méter, 
fölszíne  2.38  négyzetkilométer,  hossza  1.7  kilométer,  legnagyobb  szélessége 
2.14  kilométer). 

A  tavat  a  fenekéből  meglehetős  meredeken  kiemelkedő  conglomerat- 
sziget  választja  szét  két  mederre,  a  kisebb  és  sekélyesebb  delire  és  a  nagyobb 
éjszakira^  melynek  legnagyobb  mélysége  "29.5  méter.  Ez  a  sziget  a  kedves 
Faaker-sziget,  melynek  buja  zöldje  oly  kellemes  ellentétet  képez  a  világos 
kék  víz  tükrével;  mindkettő  fölött  emelkedik  az  erdős  Vinza  és  mögöttük 
kopár  szétszakgatott  falaival  a  nagy  Mittagskogel  mészgúlája.  A  Faaker-tó 
ismertető  jele,  mely  emlékünkben  önkéntelenül  hozzá  tapad,  az  éjszakkeleti 
parton  meredeken  emelkedő,  óriási,  erősen  tompított  kúphoz  hasonló  Tabur, 
melynek  a  tó  tükre  fölött  172  méternyire  emelkedő  széles  fensíkja  szép 
kilátást  nyújt  a  tó  egész  vidékére.  A  kék  hullámokban  élő  tíz  halfaj  között 
a  legbecsesebb  a  lazaczcsaládhoz  tartozó  Coregonus  Wartmanni,  melyet 
Karinthiában  Reinatigemk  hívnak  s  melyet  télen  a  jég  alatt  kerítő  hálóval 
szoktak  halászni. 

Alsó-Karinthia  és  Klagenfurt. 

Éjszak  és  kelet  felöl  a  Murám,  Judenburgi  és  Stainzi  Alpesek  szelíd 
alakúlású  pala-magaslataitól,  délen  a  Karavankák  merész  emelkedésű  mészkő- 
szálaitól és  a  Sann-völgyi  Alpesektől  bástyaszerűleg  körűizárva  s  szintén 
ez  oldalak  felől  Stiria  és  Krajna  tartományoktól  környezve,  terűi  el  Alsó- 
Karinthia  a  karantán  felföldtől  kelet  felé.  Az  előbb  említett  hegység  ennek 

a  tartományrésznek  éjszaki  és  keleti  határán  mint  valami  hosszú,  csakis  két 
jelentékenyebb  mély  nyereg  által  félbeszakított  sötét  színű  pala-  és  gneiss- 
kúpok  sorozata  húzódik  a  nélkül,  hogy  az  örök  hó  határát  elérné,  először 
keleti  irányban,  majd  dél  felé  fordulva  a  Dráva  völgyéig.  A  hegységnek  szelíd 
emelkedésű  alsó  lejtőit  váltakozva  nagy  fenyvesek,  majd  mosolygó  szántó- 
földek, rétek  és  gyümölcsültetvények  borítják,  míg  hullámzatos  alakú  s  hosszan 
elnyúló  magaslatain  számos  patak  által  áztatott  havasi  legelők  terűinek. 


- 


A  Barenthal  és  a   Stol-hegy. 

E  hegylánczhoz  több  híres  csúcs  tartozik,  a  szép  kilátásokat  nyújtó 
Eisenhut  (2.441  méter),  a  kövesűlt  csontok  lelőhelyeként  nevezetes  Grebenzen 
(1.870  méter),  a  Zirbitzkogel  (2.397  méter)  és  az  orvosi  füvekben  gazdag 
2.141  méter  magas  Koralpe,  mely  utóbbi  a  Lavant-völgynek  paradicsomi 
öléből  előhegyek  nélkül  kiemelkedő  csúcs  legdélibb  nyúlványával,  az  Unter- 
Drauburgnál  fekvő  1.522  méter  magas  Hühnerkogellel  ennek  a  hegyláncznak 
záradékát  alkotja.  Az  Eisenhut,  Grebenzen  és  aZirbitz  mindStiriában  vannak. 

Ezeknek  nagyon  szétágazó  és  sok  helyütt  megszakgatott  mellékágazatai, 
melyek  csakis  a  Stang-alpesek  csoportjában,  a  Gurk-völgy  legfelső  része  és  az 

Ossiachi  tó  között  fekvő  magaslatokban,  valamint  a  Sau-alpe  hosszú  lánczo- 
latában  (Nagy  Sau-alpe  2.081  méter)  érik  el  a  tulajdonképi  alpesi  magaslatot, 
alkotják  Közép-Karinthia  legváltozatosabb  tájképeit,  melyeknek  szépségeit 
a  völgyeikben  fészkelő   számos   tó   nem   kevéssé  emeli. 

Egészen  másféle  alakúlásúak  ellenben  a  Karavankák  hegysége,  továbbá 
a  Sann-völgyi,  illetőleg  Steini  Alpesek  a  karantán  alvidék  déli  határszélein. 
Ezeknek  határozott  mészhegység -jellegük  van,  mely  hatalmas  egységes 
kőzetalakzat,  mint  mindenütt,  itt  is  többnyire  meredek  esésű  szakadékos 
sziklafalakban  mutatkozik,  meredek  falak,  rövid  éles  ormú  gerinczek,  szarv- 
szerű csúcsok  és  fantasztikusan  alakúit  csipkézetek  képében,  melyek  alján 
messze  terjedő  törmelékmezők  nyúlnak  le  halvány  sivár  kösivatagokként 
a  mélyen  bevésődő  völgyekbe  és  árkokba.  Bármily  kopárnak  látszik  is 
azonban  ennek  a  hatalmas  alpesi  hegyláncznak  a  fő  gerincze  általában, 
ép  oly  festőivé  válik  az  az  előhegyekkel  összeköttetésében,  melyeknek  lejtői 
a  köztök  alpesi  magaslatig  vonuló  harántvölgyeknek  azt  az  üde  színezetet 
adják,  mely '  csakis  a  Mész-Alpesek  elegyes  erdeinél  és  hegyi  rétjeinél 
található  föl.  A  kopasz  havas  igen  csodálatos  ellentétben  van  itt  az  előtte 
fekvő  hegyek  buja  bükkfaerdejével  és  mosolygó  vörösfenyő  zöldjével  szem- 
ben, sőt  annál  nagyszerűbbnek  tűnik  föl,  ha  mint  tökéletes  ellentét  a  völgy 
ős-törzsű  alpesi  erdejéből  szétszakgatott  kőtő  megkent  emelkedik  ki;  egészen 
elragadó  szépségű  pedig  a  kép  akkor,  ha  a  lemenő  nap  sugaraitól  érintve 
a  megmászhatlanoknak  hitt  sziklatömegek  hóval  borított  rovátkái  biborfényt 
nyernek,  mialatt  a  völgy  fölött  már  mély  árnyék  terűi  el. 

Miként  a  Száva  és  Dráva  között  vízválasztót  alkotó  Karavankáknak 
Weissenfelsnél  (Ratschach-nyereg)  kezdődő  havasi  láncza  kelet  felé  terjed  és 
a  Stol-csoportban  (2.239  méter)  legnagyobb  magasságát,  a  Petzen-hegység 
hatalmas  tömegében  Bleiburg  mellett  pedig  zárópontját  éri  el :  a  tartomány 
délkeleti  részében  a  Karavankákkal  az  1.218  méter  magas  Seebergi  nyereg- 
áltál  összekapcsolva  a  Sann-völgyi  (Steini)  Alpesek  emelkednek,  melyek 
nagyszerűségüket  tekintve  Alsó-Karinthia  összes  hegylánczait  fölülmúlják 
s  Grintouzban  (Grintovc)  2.559  méternyi  magasra  hatolnak.  Ebből  az  alpesi 
vidékből  azonban  csak  a  karinthiai  tóvidéknél,  illetőleg  a  krajnai  Kanker- 
völgynél  kezdődő  és  ott  hatalmas  meredek  falakban  emelkedő  déli  fő  láncz 
éjszaki  lejtői  tartoznak  Karinthia  tartományához,  valamint  a  Skutsa  csúcsától 
éjszakkelet  felé  elágazó  és  az  1.696  méter  magas  Ursula-hegygyel  a  Miess- 
völgyében   bezáródó  éjszaki  ág. 

Ennek  a  két  fő  hegyláncznak  alakokban  és  színezetben  való  különböző- 
sége adja  meg  a  tartománynak  azt  az  egészen  sajátságos  tájképi  szépségét, 
melyben  benne  van  a  gazdag  változatosságnak  minden  fokozata,  a  kedves, 
szelíd  tájaktól  kezdve  a  magános  havasi  csúcsokkal  és  görgetegekkel  telt 
sziklavadonokig. 

Minden  dél  felől  a  Drávába  ömlő  víz  az  Alpesek  valódi  fékezetten 
szülötte ;  bármily  csekély  legyen  is  forrásvidékük,  igen  pusztítólag  hatnak, 


A   Bodenthal  és   a  Vertazha. 


a  mint  ezt  élénken  tanúsítja  az  alsó  folyásaiktól  elválhatatlan  törmeléktömeg. 
Mint  erős  folyású  vizek,  a  felsőbb  völgyfenekekből  erednek,  mert  magának 
a  magas  hegységnek  nincsenek  állandó  vízcsatornái.  Föltűnő,  hogy  a  Kara- 
vankák  kevés  haránt-völgyeinek  mindegyike  különböző  tájképet  nyújt. 
A  Feistritznál  végződő  Bárenthal  hatalmas  meredek  árok  gyanánt  tűnik  föl, 
mely  a  Stol  nagyszerű  tömege  által  rendkívül  vadregényesen  bezártnak 
látszik;  a  Loibl-völgy  és  mellékvölgye,  a  Bodenthal,  ellenben  szelídebb 
alakzatúak,  s  különösen  az  utóbbit  festői  szépsége  miatt  kell  kiemelnünk. 
Ez  egy  lapályos,  átlag  l.ooo  méter  magas,  buja  rétekkel  födött  völgyiének, 

K.  5 

melynek  oldallejtői  a  déli  völgyzárlatot  alkotó  s  lassanként  2.186  méter 
magasságra  emelkedő  Vertazha  kopasz  sziklafaláig  emelkednek.  Ennek  óriási 
görgetegei,  hatalmas  védő  erdő  által  föltartóztatva,  nem  képesek  elérni 
a  völgy  mívelt  vidékét. 

A  Nagy  Gerloutz-  és  Singer-hegy  között  torokszerűleg  kezdődő  Loibl- 
völgy  a  kis  Loiblen  túl,  ott,  a  hol  a  Bodenthal  vizei  egy  hozzáférhetővé  tett 
nagyszerű  gerinczen  át  az  „ördöghíd"-nál  három  lépcsőzetben  hullanak  le 
a  Loibl-patakhoz,  hasonlókép  szelídebbé,  pompás  lombos  erdők  s  buja 
hegyi  és  havasi  rétek  által  kiválóan  jellemzetessé  alakúi  át.  Az  az  egykor 
fontos  országút  vonul  át  rajta,  mely  számos  kanyarulatban  és  pompás 
kilátást  nyújtó  helyeken  visz  át  a  Karavanka-hegyláncz  legmélyebb  nyergén, 
az  1.370  méter  magas  Loibl-szoroson  át  Krajnába.  Ferlach  alatt  végződik 
a  Zell  völgye,  melynek  két  kezdő  völgye,  a  „Zell  am  Winkel"  és  a  „Zell 
bei  der  Pfarr",  vizeiket  a  regényes  Waidischgrabenen  át  a  Drávába  küldik, 
míg  az  innen  keletre  fekvő  hegyi  völgy  vizei  a  mélyen  bevésődött  Freibach- 
grabenen  át  hullámozva  Freibach  név  alatt  hömpölyögnek  a  Dráva  völgyébe. 
Sajátságosan  szép  és  számos  oldalvölgyre  oszlik  a  Vellachi  vagy  Kappli 
völgy.  Ez  a  Sann-völgyi  Alpesek  főgerinczénél  a  Vellachi  Kotschna  (Kocna) 
kiválóan  nagyszerű  sziklaüstjével  kezdődik,  közép  és  alsó  részében  pedig 
Vellach  fürdőtől  a  Karavankák  számos  vizét  veszi  magába.  A  Vellachi  völgy 
alsó  részében  az  Obir  hatalmas  sziklatömbjét  választja  el  a  Petzentől, 
melynek  kilátásokban  gazdag  havasi  csúcsai  ólomérczükről  ismeretesek. 
Különösen  nagyon  ismerik  és  látogatják  mai  napság  a  Nagy  Obir  pompás 
csúcsát  (2.141  méter),  mivel  ezen  van  Ausztriában  a  magasságra  nézve 
második  helyen  álló  meteorológiai  állomás  és  egy  kitűnően  berendezett 
turista-ház,  melyet  Eisenkappel  mezővárossal  telefonvezeték  köt  össze. 

Az  Obir  éjszaki  oldalán  Galizien  falu  fölött  a  bükkfáktól  körűi  vett 
Wildensteini  árok  végén  van  a  Wildensteini  vízesés,  melyet  nagyságra 
és  bővizűségre  nézve  a  karinthiai  Mész -Alpesek  egyetlen  más  vízesése  sem 
múl  fölül. 

Ott,  hol  a  Sann-völgyi  Alpesek  éjszaki  ágához  tartozó  Ovceva  éjszaki 
és  a  Petzen-hegység  déli  lejtői  az  Ovíeva-nyereg  felé  esve  a  Vellach  és  Miss 
között  vízválasztót  alkotnak,  kelet  felé  a  Miss-völgy  hajlik  alá  a  Schwarzen- 
bach  felé  és  innen  kezdve  azon,  a  vasút  által  átszelt  síksággá  tágul,  a 
melyben  már  távolról  számos  füstölgő  kémény  jelöli  Pravali  és  Streiteben 
nagyszerű  kohásztelepét. 

es 


Az  egész  tertiár  középhegység,  melynek  déli  lejtőit  templomok,  falvak 
s  tanyák  festőileg  borítják,  s  mely  a  Wörthi  tavat  és  a  Klagenfurti  mezőt 
a  Rosenthaltól  elválasztja,  s  különösen  Mária- Rain  egyházközségnél  és 
Hollenburg  kastélynál  elragadó  kilátásokat  nyújt  a  Rosenthal  fölött  és  a 
Karavankák  felé,  csekély  szélességi  kiterjedése  miatt  csak  egy  pár,  említésre 
is  alig  méltó  patakot  bocsát  a  Drávába,  s  nyáron  még  ezek  is  kiszáradnak. 
Ennek  a  conglomerat  középhegységnek  keleti  végén,  mely  mint  valamely 
hatalmas  völgyfal  (Skarbin)  hanyatlik  alá  a  Drávához,  Grafenstein  alatt, 
épen  a  nagyszerű  vasúti  híd  mellett,  a  Gurk  folyó  ömlik  a  Drávába.  Ezen 
folyó  vidékéhez  tartozik  Alsó-Karinthia  nagyobb  része.  Mint  parányi  patak 
ered  a  magasan  fekvő  Torer-tóból  (Gurk-tó),  kissé  délre  a  stiriai  Alpesek 
középponti  lánczától  s  azután  S-alakúlag  kanyargó  folyásában  magába 
fogadja  a  Muraui  csoport  minden  délkelet  felé  folyó  nagyobb  vizeit.  A  tulaj- 
donképi Gurk-völgy  végén,  épen  a  regényesen  fekvő  Zwischenwassern  érseki 
vár  mellett  fölveszi  a  Metnitz-patakkal  a  Metnitz-völgy  vizeit,  St.-Johann 
am  Brückl  mellett  a  Görtschitzet  s  kevéssel  a  Drávába  ömlése  előtt  a  Glan 
folyót,  mely  utóbbi  a  Klagenfurti  síkságba,  a  pompás  Wörthi  tóhoz,  vala- 
mint a  Glan -völgy  mezőségére  a  tartomány  régi  fővárosához,  St.-Veithoz 


s  ennek  várakban  gazdag  vidékére  vezet. 


A  tartomány  legnagyobb,  mintegy  négy,  órányi  hosszú  és  két  (irányi 
széles,  a  Glan  által  végigszelt  síkságának  nyugati  végén  fekszik  annak 
fővárosa,  Klagenfurt,  már  oly  távolban  a  környező  középhegységektől, 
hogy  az  azokon  túl  fekvő  magas  hegyek  minden  irányból  ide  látszanak, 
s  így  helyzete  sokkal  kedvezőbb,  mint  sok  más  pompás  fekvésű  alpesi 
városoké,  melyeknél  a  magas  hegység  tőszomszédsága  nyomasztólag  hat. 
Csakis  éjszaknyugat  felé  nyúlik  be  a  város  határába  a  kilátásokban  gazdag 
Ferencz-József  sétatérrel  díszített  Kalvarienberg,  melynek  messzelátó  tornyá- 
ról, valamint  a  városi  székesegyház  tornyának  erkélyéről  gyönyörű  körkilátás 
nyílik  a  számos  nemesi  lakkal,  templomokkal  és  falvakkal  díszlő  Klagenfurti 
mezőségre,  valamint  a  szomszédos  középhegységekre  s  az  azok  mögött 
emelkedő  magas  hegyekre.  Természetes,  hogy  legvonzóbb  a  kilátás  dél  felé 
a  Sattnitznak  csak  egy  órányi  távolságra  fekvő  középhegységére  és  a  Dráva 
folyón  túl  emelkedő  Karavankák  magas  csúcsaira,  minők  a  Stol,  Nagy 
Gerloutz,  Koschuta  (Kosuta)  és  Obir,  míg  éjszak  felé  a  kissé  távolabb 
fekvő  szelíd  alakú  palahegységek,  melyek  közül  a  templomromjával  díszlő' 
Ulrichsberg  messze  kimagaslik,  igen  kellemes  tájképpé  egyesülnek.  Valódi 

gyöngy  Klagenfurt  környékén  a  Wörthi  fo\  melynek  képekben  gazdag  part- 
jával, szelíd  éghajlatával  és  tiszta,  májustól  szeptemberig  folyvást  egyenlő 
(20 — 2 50  C.)  hőmérsékletű  s  ezért  csaknem  öt  hónapon  át  fürdésre 
alkalmas  vizével  a  többi  alpesi  tó  közül  egy  sem  versenyezhet,  miért  is 
környékét  évről  évre  mind  több  idegen  látogatja  részint  fürdőzés,  részint 
nyaralás  végett.  Veldentől  öt  órányi  hosszaságban  s  1.600  méterig  váltakozó 
szélességben  terjed.  Hoszszának  csaknem  közepe  táján  a  déli  partról  egy 
kis  félsziget  nyomul  belé,  melynek  sziklás  végpontján  Mária-Wörth  ősrégi 
székesegyházának  gót  épülete  áll:  ettől  nyerte  nevét  a  tó'.  Az  éjszaki  partnak 


Viktring  kastély  Klagenfurt  mellett. 

minden  részéről  láthatók  a  Karavankák  magas  bérczei,  melyeknek  alakjai 
a  tó  környékének  nagy  tájképi  szépséget  adnak  főleg  tavaszszal,  mikor 
a  teljesen  hóval  borított  Karavankák  oly  csodálatos  ellentétet  mutatnak  az 
előttük  fekvő  friss  zöld  középhegységgel. 

Fölfelé  haladva  a  Glan  folyása  mellett,  a  tartomány  fővárosától  eljutunk 
a  várakkal  és  kastélyokkal  megrakott  Glan-völgybe,  melynek  mellékvölgyei, 
minő  például  a  Wölfnitzthal,  a  fővölgyhöz  teljesen  hasonlítanak.  Fő  jellem- 
vonásaik a  paláknál  sajátságos  szelíd  hegyalkat,  mely  azonban  soha  sem 
válik  egyhangúvá,  mivel  erdő  és  rét  összhangzatosan  váltakoznak  és  a 
számos  község  csínos  templomaival  festőileg  helyezkedik  el  közöttük  s  itt-ott 
nagyszerű  egyházi  épületek,  minő  Mária-Saal  két  tornyú  dómja  és  egykor 

pompás  kastélyok,  valamint  sok,  részben  még  jó  állapotban  levő  vár  büszke 
maradványai  egészen  csodálatos  staffage-t  alkotnak. 

Ott,  hol  a  Glan  folyó  eredeti  keleti  irányától  eltér  és  a  Maraun-hegy 
körűi  délnyugatra  fordul,  a  regényes  Mühlbach-árok  végén  kedves  völgy- 
katlanban fekszik  az  ősi  herczegi,  majd  egykori  tartományi  főváros :  St.-Veit. 
Fölfelé  kiterjedt  moh-réteken  át  messze  hat  tekintetünk  a  távoli  Kami  és  Juli 
Alpesek  felé,  délkeletre  az  antik  leletekről  gyakran  emlegetett  Magdalenaberg 


Mária-Wörth  a  hason  nevű  tó  mellett,   a  Pörtschachi  földnyelvről  nézve. 


és  a  726  méter  magas,  magános  mészkúpon  ülő  pompás,  Hoch-Osterwitz 
nevű  jól  fenrnaradt  vár  emelkedik,  míg  kelet  felé  a  Sau-alpe  legelőkben 
gazdag  lejtői  elszélesedve  terűinek  el,  lentebb  azonban  a  Zollfelden  Mária- 
Saalig  és  Karnburgig  a  kies  mívelt  vidék  gúnyjára  boszantó  mocsár  veszi 
körűi  a  Glan  folyó  medrét,  melynek  szabályozása  és  így  a  völgynek 
mocsártól  megmentése  munkálatban   van. 

A  Glandorf  vasúti  állomástól  St.-Veit  mellett  Felső -Stiriába  vezető 
állami  út  Launsdorfon  át  ismét  visszavisz  bennünket  a  Gurk  folyó  partjára. 
Launsdorfban    ágazik   el    a   Görtschitz- völgyi  vasút,    mely  előbb  a  Gurk 

folyón  át,   azután  pedig  egy  darabig  ennek  partján  St.-Johann  am  Brückl 
községig  megy,  a  hol  a  Görtschitz-patak  baloldalt  a  Gurkba  ömlik. 

Ez  a  patak  Felső-Stiriában  ered  Hörfeld  medenczéjében,  mint  Hörfeld 
patak  Karinthiába  lép,  ezután  Steier-pataknak  hívják,  átmegy  mint  Görtschitz 
patak  a  Görtschitz -völgyön,  melynek  keleti  oldalát  a  Sau-alpe  erdő-  és 
rétborította  lejtői,  a  nyugatit  pedig  egy  középhegy-csoport  alkotja,  melynek 
egyik  kúpján  Waitschach  pompás  gót  temploma  van   l .  1 54  méter  magas- 


Ebcrstein  a  Görtschitz-völgyben. 

ságban,  az  összes  karinthiai  középhegység  egyik  legnagyszerűbb  és  legpom- 
pásabb messzelátó  pontján,  melyhez  könnyen  el  lehet  jutni  a  Görtschitz-völgyi 
vasút  végpontjáról,  a  Görtschitzgrabenben  festőileg  fekvő  Hüttenberg  mező- 
városból, melynek  a  Sau-alpe  környező  lejtőinek  vasbeli  gazdagsága  egykor 
jelentékeny  jólétet  szerzett.  Ott  van  föntebb  a  bő  vizű  Mossinz-patak  mellett 
a  nagyszerű  Bessemer-huta  („Heft")  és  dél  felé,  a  Mösel  vasúti  állomásnál 
végződő  Löllinger  Grabenben,  Lölling  nagyszabású  vaskohói.  Heft,  illetőleg 
Mossinz  és  Lölling  között  emelkedik  az  „Erzberg",  a  karinthiai  vas  fő 
telepe,  melynek  alsó  része,  a  Knappenberg,  valamint  az  1.280  méter  magas 

és  emlékkővel  díszített  Rudolfshöhe  pompás  kilátást  nyújtanak.  Az  Erzberg 
már  teljesen  alá  van  aknázva.  A  Görtschitz-völ'gy  közepén  festőileg  fekszik 
az  egykor  jelentékeny  Eberstein  iparűző  község  magas  mész-sziklán  emelkedő 
s  tetejéig  vad  szőlővel  borított  várával,  míg  délre,  a  Görtschitz  bal  partján, 
St.-Wallburgen  magas  csúcsos  tornya  valóban  elragadóan  int  át.  A  vasút 
is  Launsdorftól  a  Gurk  partján  halad,  mely  itt  a  keskeny  pöllingi  völgy- 
szorosból az  Osterwitzi  kies  széles  völgybe  lép.  Az  említett  vasúttal  a 
pöllingi  szoroson  át  a  folyó  mellett  fölfelé  eljutunk  a  nagy  kiterjedésű 
Krapffeldre,  mely  Karinthia  legtermékenyebb  szántó  területe,  s  mely  fölött 
keskeny  lejtőgerinczen  éjszakkelet  felé  az  ősrégi  Althofen  mezőváros  van, 
melynek  csodálatos,  az  egész  Karpffelden  át  a  távoli  Karavankákig  és  Juli 
Alpesekig  nyíló  kilátása  eléggé  híres. 

Mária-Hilf  kettős  tornyú  búcsújáró  temploma  mutatja,  hol  esik  a  kréta- 
képződéshez tartozó  Guttaringi  üstvölgy;  a  magasan  fekvő  Waitschach 
búcsújáró  hely  fölött  pedig  a  hatalmas  Judenburgi  Alpeshegyláncz  emelkedik 
magaslataival,  minők  a  Zirbitzkogel  Stiriában,  míg  éjszaknyugat  felé  abban 
az  irányban,  a  hol  a  Gurk  folyó  a  szoros  Gurk-völgyből  Zwischenwássernnél 
kilép,  a  Muraui  csoport  Stangalpc  magaslatai  zárják  be  szelíden  a  látóhatárt. 
Számos  szépen  épült  község,  tágas  tanyák  s  nagyszerű  gazdasági  épületek 
tesznek  tanúságot  ezen  terjedelmes  fensík  földmívelő  lakosságának  jólétéről, 
és  csakis  az  a  körülmény,  hogy  a  tartomány  vasterm élésének  folytonos 
hanyatlása  talán  hosszú,  nagyon  hosszú  időre  kioltotta  a  tüzet  Trcibach 
és  más  hatalmas  kohókban,  homályosítja  el  az  uralkodó  jólétnek  részben 
csak  látszólag  szép  képét. 

A  Gurk-völgyct  inkább  ismerik  régi  községeiről,  minők  Strassburg, 
Lieding,  Gurk  s  mások,  mint  természeti  szépségéről,  mert  a  szorosan 
egymáshoz  nyomuló  palahegyek  nem  engednek  vonzó  kilátásokat  s  maguk 
is  kevésbbé  festői  alakzatúak,  mint  a  többi  karinthiai  középhegység  külön 
álló  gerinczei.  Zwischenwassern  váránál,  mely  a  romokkal  díszített  Böckstein- 
hegy  alján  fekszik,  rohan  ki  egy  kis  völgyszorosból  a  Metnitz  folyó,  és  itt 
Hirt  mellett  vízellenében  a  pompás  zöld  réttel  és  mezőkkel  jól  ellátott 
Metmtz-völgybc  jutunk,  melyet  innen  kezdve  látszólag  a  stíriai  Grebenzen 
festői  magaslata  zár  be;  míg  ott,  hol  a  jobboldali  völgyoldalban  az  elraga- 
dóan szép  fekvésű  ősrégi  Friesach  város  fölött  a  Friesachi  hegyi  várak 
(Petersberg,  Geiersberg,  stb.)  romjai  emelkednek,  a  völgy  nyugat  felé 
Gradesen  és  Metnitzen  túl  a  Flattnitz  szellős   havasi  csúcsaié  húzódik  föl. 

Ott  azonban,  a  hol  Friésach  kies  városa  környékén  az  Olsa  mellett  Dürnstein 
vár  romja  bezárja  a  stíriai  Einöd -völgyet,  van  a  vártól  délre  a  határkő 
a  szomszéd  Stiria  felé. 

A  Gurk  torkolatától  kezdve  Grafensteinon  alul  a  Dráva  folyó  egy 
hol  szélesebb,  hol  keskenyebb  völgyben  éjszakkelet  felé  fordul  Völker- 
marktnak,  s  onnan  keskenyebb  mederben  számos  nagy  kanyarulattal  siet 
a  tartománynak  Unter-Drauburg  melletti  határához.   A  mély  medrű  folyó 


Részlet  Völkermarkt  vidékéről. 

Eis-on  túlig  azt  a  terjedelmes  völgymedenczét  szeli  át,  melyet  csak  apró, 
leginkább  külön-külön  álló  festői  hegyek  szakítanak  félbe  és  a  mely  délre 
a  Karavankák  éjszaki  aljáig,  éjszakra  a  Saualpe-csoport  déli  nyúlványaiig 
terjed  s  a  jobb  parton  faun -völgy,  a  bal  parton  Völkermarkter  Gegend 
nevet  visel. 

Ezen  a  Dráva  folyó  fölött  váltakozó  magasságban  fekvő  völgyiapály 
éjszaknyugati  részében  van  Völkermarkt  régi  város,  a  honnan  a  Jaun-völgyön 
át  a  keleti  Karavankákig,  valamint  a  Sann-völgyi  (Steini)  Alpesekig  terjedő 
kilátás  a  legpompásabb  hegyi  képek  egyikét  tárja  elénk. 

K.  6 

Völkermarkt  éjszaki  környékén  a  Trixni  várak  és  Waisenberg  romjai, 
Thalenstein  jó  karban  levő  vára  és  Griffen  vár  óriási  ős  mésztömbön  fekvő 
maradványai  számos  igen  kellemes  tájképet  nyújtanak ;  a  tágas  Jaun-völgyet 
ellenben  különösen  felső  részében  több  festői  fekvésű  kis  tó  és  kellemes 
dombvidék  tűnteti  ki,  mely  utóbbiakat  különösen  Sittersdorf  és  Globasnitz 
környékén  a  déli  lejtőkön  a  nemes  venyige  díszíti,  melynek  gyümölcséből 
az  erős  savtartalmáról  ismert,  de  azért  mégis  kedvelt  Sittersdorf!  bort 
készítik.  Különösen  festői  az  Eberndorf  mellett  egy  templom  által  díszített 
St.-Georgberg  alján  rét  borította  völgymedenczében  fekvő  Klopeini  tó, 
melynek   déli   partját  az  idegenek  is  szívesen   fölkeresik   nyaralás  végett. 

A  Jann-völgy  alsó  felerésze  fölött  egyhangúan  terűi  el  egy  vasúttól 
átszelt  nagy  kiterjedésű  ritkás  fenyves  (Dobrava  erdő);  Bleiburg  város  és 
vár  környéke  ellenben  különösen  a  délre  fekvő  s  előhegyek  nélkül  emelkedő 
Petzen-hegység  képe  által  tűnik  föl. 

Karinthia  keleti  határához  közel  ömlik  be  a  Lavant  folyó  Lavamünd 
közelében  a  Drávába.  Az  egész  Alpesvidéken  kevés  ily  megragadó  szépségű, 
enyhe  éghajlatú  s  nagy  termékenységű  völgy  akad,  minő  a  Lavant-völgy  ; 
nem  csoda  ennélfogva,  hogy  a  zordon  levegőhöz  s  kopár  talajhoz  szokott 
karinthiai  azt  hegyes  hazája  paradicsomának  nevezi. 

A  Lavant-völgyet  két  hatalmas,  éjszakról  délre  húzódó,  a  középponti 
gneiszhoz  tartozó  alpesi  gerincz,  a  Sau-  és  Stainzer  alpe,  meg  a  Koralpe  kerí- 
tik szelíd  kanyarodási!  déli  lejtőikkel.  Ezek  mívelt  nyúlványai,  mély  erdős 
árkokat  alkotva,  lehúzódnak  a  Lavant-völgy  mélyébe,  alul  nagy  medencze 
alakú  szélesedést  csinálva,  mely  Wolfsbérg  pompásan  fekvő  városkától  kezdve 
a  szőlővel  kerített  thürni  várdombig  és  a  St.-Paul  ősi  hírnevű  apátságig 
csakis  alacsony  talajhullámzásoktól  megszakítva  15  kilométer  hosszaságban 
és  5  kilométer  váltakozó  szélességben  terűi  s  csaknem  mindenütt  korlátlan 
kilátást  nyújt  az  alpesi  magaslatokra.  E  helyen  abban  a  ritka  látványban 
gyönyörködhetünk,  hogy  a  magas  hegygerincztől  lefelé  a  legtermékenyebb 
vidék  terűi  el  a  völgyiapály  fölött  rétekkel,  kiterjedt  gyümölcsösökkel  és 
fenyvesekkel  váltakozva,  s  lenn  a  völgyben  mindenfelé,  legyen  az  szántóföld, 
vagy  rét,  föltűnő  gazdagság  uralkodik. 

De  csak  a  Lavant-völgy  alsó  részében  ily  gazdag  a  természet.  Már  a 
kies  fekvésű  Wolfsbérg  városka  fölött  közelebb  nyomulnak  egymáshoz  az 
Alpesek  előhegyei  és  a  festői  fekvésű  St.-Gertraud  falu  fölött  megkezdődik 
a  8  kilométer  hosszú,  szurdokszeríi  Twümbergi  árok,   mely  az  alsó  völgy 

áldott  vidékét  a  zord  felső  völgytől  elválasztja.  A  Lavant-völgy  legpompá- 
sabb pontjai  közé  tartozik  St.-Paul  környéke  a  hegynyúlványon  emelkedő 
ősrégi  St.-Paul  benczés  apátsággal,  délen  a  templommal  díszített  St.-Josef- 
hegy  és  fölötte  Rabenstein  tekintélyes  magasban  fekvő  várromja. 

A  Sau-  és  a  Koralpe  magaslatai  valóban  csodálatos  körképet  mutat- 
nak, és  az  utóbbiról,  melyen,  csúcsához  közel,  jól  berendezett  menedékház 
van,  látható  egész  Alsó-Karinthia,  Stiria  középrésze,  valamint  a  két  főváros, 


Wolfsberg  és  a   Koralpe,   Thürn  várából  nézve. 


Klagenfurt  és  Grácz ;  bizonynyal  pompás  végpontja  Karinthia  központi 
alpesi  lánczolatának ,  mely  a  Koralpe  folytatásaival  Alsó-Stiria  dombos 
vidékén,   a  Muraszigetben  végződik.   Ilyen  Karinthia  alsó  vidéke. 


A  Kanál,  Gail  és  Lessach  völgyei. 

Karinthia  délnyugati  részében,  mely  vízválasztó  a  Fekete-  és  az  Adriai 
tenger  vidéke  között,  találjuk  a  sok  részletében  rendkívül  festői  Kanal- 
völgyet.  melyet  egy  részt  a  hegyi  patakként  előre  törő  Fella  öntöz,  mely 

Uggowitztól  éjszakkeletre,  az  Uggowitzi  Alpes  és  a  Dürrer  Wipfel  nyergénél 
ered,  Saifnitznál  vízválasztót  alkot  és  a  Tagliamentóba  siet,  más  részt  a 
Gailitz,  mely  a  kissé  éjszakibb  irányban  folyó  Gail  felé  fut. 

Ha  Pontebba  olasz  határállomásnál  átmegyünk  a  Fella  hídján,  Pontafel 
osztrák  határfaluba  jutunk  s  azonnal  megbámulhatjuk  az  ellentétet,  minőhöz 
hasonló  csak  a  legritkább  esetekben  található ;  amott  olasz,  itt  szlovén  és 
német :  az  építkezés,  az  emberek,  azok  szokásai  és  erkölcsei.  A  kis  falu, 
melyet  hatalmas  kőgát  védelmez  a  Fella  és  a  vele  egyesülő  Pontebbana 
kiöntései  ellen,  keskeny  völgymedenczében  fekszik ,  melyet  erdős  hegyek ' 
koszorúja  vesz  körűi,  a  melyek  meredeken  emelkedve  nyújtják  föl  festőileg 
alakúit  kúpjaikat  a  kék  égboltozat  felé. 

Másként  alakúi  a  vidék  már  feljebb  a  Feliánál  fekvő  Leopoldskirchen- 
nél.  A  lejtők  kopárabbak ;  meredeken  emelkedő  sziklaóriások  tekintenek 
komoran  a  völgybe;  a  féktelen  hegyi  patakok  rettenetes  munkáját  nagy 
kövekkel  és  törmelékhalmazzal  megrakott  széles  szürke  vízmosások  jelzik. 
A  hegyi  tájkép  szeszélyes  változatosságban  kisér  bennünket  utunkban,  míg 
a  Talavai  mellett  levő  régi  zúzó-hámor  közelében  két,  a  sziklához  fecske- 
fészekszerűleg  tapadt  gerendaház  vonja  magára  figyelmünket,  melyeknél 
1 809-ben  pünkösd  hetében  Hensel  kapitány  egy  kis  csapat  hőssel  mindaddig 
elzárta  az  utat  a  francziák  előtt,  míg  ezek  a  derék  katonák  holttetemein  át 
nem  törtek  ösvényt  magliknak.  Egy  haldokló  oroszlánt  ábrázoló  egyszerű 
emlékkő  bizonyítja,  hogy  ezt  a  pontot  a  legutolsó  vércseppig  védelmezték. 

Malborgethnél  mindenha  kész  határőrként  áll  elébünk  az  újból  épített, 
jól  fölszerelt  völgyzáró -erőd,  mely  a  keskeny  völgy  fölött  uralkodik,  s 
melynek  mindkét  oldalán  meredek  hegyfalak  emelkednek,  a  hol  csak  az 
ügyesen  ugró  zerge  él,  s  a  melynek  vad  csúcsait  és  fogait  még  a  büszke 
sas  kerülgeti  nagy  körívekben.  Uggowitznál  hatalmas  előhegyekkel  az 
1.369  méter  magas  Dürrer  Wipfel  nyomul  elő,  mintha  el  akarná  zárni 
a  völgyet  a  vele  szemben  levő  hegyóriásokkal,  melyek  odább  azt  a  vad- 
regényes szakadékot  alkotják,  melyen  át  a  szabad  hegyek  vad  gyermekeként 
a  Seisera  ömlik  ki  egy  eget  ostromló  hegyekből  s  megközelíthetetlen  szikla- 
zugokból álló  tömkelegből.  A  hatalmas  Wischberg  (2.669  méter)  szintén 
egy  nyúlványt  bocsát  itt  a  völgybe,  melynek  előfokáról  kápolna  tekint  le. 
Ez  a  messze  földön  ismeretes  Luschari  búcsújáró  hely,  hol  évenkint  több 
ezer  jámbor  búcsús  gyülekezik  össze,  hogy  kegyes  imáival  a  megragadó, 
természeti  szépség  bámulatát  egyesítse. 

Folytassuk  utunkat  tovább  a  Saifnitzi  vízválasztón  át  Tarvis  felé, 
mely  a  pompás  alpvidék  közepén  fekvő  mezőváros,  a  honnan  kirándulást 
tehetünk  a  Raibli  völgybe.  A  Schlitza  smaragd-zöld  vize  mentén  kanyarog 
az  út  a  völgytorkon  át  balról  az  1.918  méter  magas  Königsberg  alján, 
jobbról  a  csak  kevéssel  alacsonyabb  Fünfspitze  mellett  Raibl  bányáig  és 
a  környezete  nagyszerűségéről  méltán  híres  Raibl-tóig,  mely  mögött  a 
Seekopf  és  Zottenkopf  festőileg  emelkednek.  Ezen  az  úton  tovább  dél  felé 


A   Seisera  vidékéről. 

haladva  eljutunk  a  Predilre,  hol  a  túlparti  völgyzáró-erőd  fölött  a  hatalmas 
Mangart  (Manhart)  a  háttérben  nagy  hatású  lépcsőzetet  alkot.  Itt,  ez  elraga- 
dóan szép  hegyi  vidéken  küzdött  Hermann  kapitány  csaknem  ugyan  akkor, 
a  midőn  Hensel  Talavaiban,  s  vérzett  el  harczosaival  a  hazáért,  miután 
kis.  csapatjával,  habár  tudták,  hogy  egészen  magukra  vannak  hagyatva, 
csodaszerű  vitézséget  vitt  véghez.  Itt  is,  miként  Talavaiban,  haldokló  orosz- 
lánnal díszített  emlékkő  hirdeti  a  derék  osztrák  katonák  hősi  dicsőségét. 
Nem  ok  nélkül  nevezték  el  ezt  a  franczia  időkben  oly  sokszor  megvívott 
helyet  karinthiai  Termopylaenek.  Ha  ezen  történetileg  és  tájképileg  egyiránt 

igen  érdekes  pontról  visszatérünk  Tarvisba  és  onnan  a  mesterileg  épített 
műúton  tovább  vándorlunk,  eljutunk  Thöflbe  és  Maglernbe,  hol  azután  az 
eddig  szűk  völgy  kiszélesűl  s  hol  ismét  friss  üzleti  élet  lüktet.  A  Gailitz, 
mely  mellett  haladtunk  Tarvistól,  nyugodtan  önti  hullámait  a  Gailba  s  ezzel 
befejezi  a  Kanal-völgyet,  Karinthiának  e  természeti  szépségekben  oly  rend- 
kívül gazdag  részét. 

Délkeletre  attól  a  helytől,  a  hol  a  Gailitz  a  Gailba  ömlik,  van  az 
alsó  Gail-völgy  főhelye,  Arnoldstein,  e  kies  fekvésű  és  történeti  emlékekben 
gazdag  zárda,  hol  a  még  romjaiban  is  merészen  letekintő  vár  ragadja  meg 
figyelmünket.  Éjszaknyugat  felé  látjuk  a  2.167  méter  magas  pompás 
Dobratschot,  melynek  kúpjáról  az  elragadott  szemlélő  messze  széttekinthet 
a  szép  Karinthiába.  A  kelet  felé  folyó  Gail  lapályos  medrében  lomhán 
hömpölygeti  hullámait  a  meglehetősen  széles  völgyön  végig  Mária-Gailig, 
hol  a  Drávába  ömlik. 

A  Gail  tekervényes  folyása  mellett  haladunk  a  Strassfriednél  elágazó 
országúton  Feistritzbz,  melynek  karcsú  sisaktornya  már  a  távolból  csillám  lik 
felénk.  Az  itt  uralkodó  egyhangúság  mellett  a  vidéknek  kevés  vonzó  részlete 
van.  Az  egyedüli  érdekes  a  Windische  Höhe  fölött  a  Dráva-völgybe  menő 
kocsi  út,  a  melyen  az  egykor  erre  vezetett  római  út  nyomait  még  föl  lehet 
ismerni.  Förolachtól  délre  mocsaras  rétség  van,  közepén  a  rákokban  gazdag 
Prcsseki  tóval,  melynek  hullámaiban  a  dél  felé  kissé  magasabbra  emelkedő 
tekintélyes  Eggerforst  tükröződik  vissza.  Kisebb  községek,  magános  tanyák 
váltakoznak  most  mohos  rétekkel  s  az  erdős,  vagy  .kopasz  hegylejtőkkel 
St.-Hermagorig,  mely  a  közép  Gail-völgy  főhelye.  E  mezőváros  a  Gössering- 
szoros  végén  annak  a  széles  Gail-völgygyel  egyesülése  előtt  fekszik  s  fölötte 
büszkén  emelkedik  a  Gail-völgyi  Alpesekben  a  meredeken  fölnyúló,  2.12-1 
méter  magas  Spitzegel.  A  piacz  közepén  emelkedő  dombon  áll  a  templom ;  az 
egykor  közelében  állott  várnak  utolsó  nyomai  is  eltűntek.  St.-Hermagortól 
éjszaknyugatra  az  országút  a  Gössering  idylli  Gitsch-völgyébe  megy  át 
St.-Lorenzen  és  Weissbriach  községeket  érintve.  A  közeli  Kreuzbergen  a 
királyról  nevezett  Ferencz  József  magaslat  szép  kilátást  nyújt  a  Weissenseere. 

Ha  a  Gössering  áttörési  völgyén  haladunk,  midőn  a  jobboldali  lejtőn 
Malendein  várromjait  látjuk  meg,  ismét  a  Gail  vidékére  jutunk,  melyen 
fölfelé  haladunk  tovább.  Éjszak  felé  a  Gail-völgyi  Alpesek  egyik  lejtő  nyerge 
az  1.658  méter  magas  Hohenwarth-tal  zárja  el  előttünk  a  Gitsch-völgyet 
Hermagorig,  délen  ellenben  kilátásunk  van  a  vad,  szakgatott  Trohkofelre, 

melyet  Troger-Höhének  is  neveznek  (1.856  méter)  és  a  2.198  méter  magas 
Gartnerkofelre,  a  hol  a  nagyon  keresett  Wulfenia  carinthiaca  nevű  növény 
nagy  mennyiségben  található.  A  fő  úttól  oldalt  fekvő  Tröppelach  és  Watschig 
községek  szomorúan  s  homályosan  tekintenek  le,  mialatt  az  utóbb  említett 
község  mellett  a  fékezetlenűl  vad  Oselizen-patak  törmeléktömegét  a  völgy- 
fenékben szétteríti.  Watschig  felett  a  Trögel-Oselizen-patak  völgyében  ősrégi 


Kötschach  és  a   Polinigg. 

út  vezet  föl  a  hegyen  elhagyatott  bányák  és  palakőtörések  mellett  a  zord 
Reppwand  alatt  1.657  méter  magasságban  fekvő  rendkívül  festői,  Bodensee 
nevű,  három  kis  hegyi  tóhoz,  melynek  kristálytiszta  vizében  a  pisztráng 
vidáman  szökdécsel.  Szálastörzsű  bükkfaerdőn  át  vezet  az  út  előre,  lassankint 
elveszve  az  utána  következő  havasi  legelökben,  Nassfeld  turista-menedékig, 
hol  igen  szép  tájkép  tárul  elénk  s  egyúttal  régi  átjáró  vezet  Pontafel  felé. 
Valamivel  kiesebbnek  látszik,  mint  az  előbb  említett  helyek,  Rattendorf. 
Waideggtől  kezdve  a  völgy  némileg  kiszélesűl,  barátságossá  és  kellemessé 
válik.    Buja   zöld   rétek   és    hullámzó    vetések   közé   pompásan    beágyazva 

feküsznek  közel  egymás  mellett  Tresdorf  és  Kirchbach  községek.  Az  egészen 
közel  meredeken  emelkedő  sziklafal  sajátságos  ellentétet  alkot.  Szép  képet 
nyújtanak  a  Karni  Alpesekben  1.881  méter  magasságra  emelkedő  Kirchbacher 
Wipfel  és  a  büszkén  letekintő  2.189  méter  magas  Hochwipfel.  Reissachon 
túl,  melynek  kápolnája  magasan  áll  a  házak  fölött,  attól  éjszakra  meglátjuk 
a  2.369  méter  magas  Reisskofel  hatalmas  tömegét,  mely  a  meglehetős  nehéz 
megmászást  hasonlíthatatlanul  változatos  kilátással  jutalmazza,  különösen 
valóban  meglepő  pillantást  enged  a  Karni  Alpesek  lánczára.  A  Reisskofelből 
eredő  Zizaurinse  által  létében  fenyegetett  Gundersheim  faluból  Grafendorfba 
jutunk,  mely  két  törmelékdomb  közé  helyezve  fekszik.  A  közeli  magaslatról 
az  erdőben  félig  elrejtve  tekint  le  St.-Helena  am  Wieserberg  tornya,  a  hol 
még  ismernek  egy  kis  kunyhót,  a  hol  állítólag  törpék  laktak,  kik  a  régi 
korban  Reisskofelnél  még  aranyat  ástak. 

Fél  óra  alatt  elérjük  Dellachot,  melynek  közelében  egy  előrenyomuló 
dombon  van  Gurina,  melyet  újabban  az  ott  talált  etruszk  és  római  leletek- 
ről széles  körökben  emlegettek.  Éjszak  felé  emelkednek  a  2.252  méter 
magas  Jauken  erdőtlen  lejtői,  századokon  át  meglehetős  gazdag  ólom-  és 
horganyércz- telep,  ma  azonban  puszta,  teljesen  víz  nélküli  hegyi  talaj. 
A  déli  völgyoldalon  a  tömött  1.936  méter  magasra  nyúló  Zollnerhöhe  emel- 
kedik, kiterjedt  posványos  fensíkján  egy  szép  havasi  tónak  is  tért  engedve. 
A  háttérben  a  festői  Magas  Trieb  emelkedik,  2.200  méter  magas  szikla- 
homlokával. 

Ha  a  völgyben  St.-Daniel  jelentéktelen  falut  Goldenstein  vár  romjaival 
elhagytuk,  a  Gaibvölgy  egyik  legszebb  vidéke  tárul  elénk.  Súlyos  kalászú 
szántóföldek,  buja  rétek,  zúgó  erdők  és  sötétzöld  ligetek  gyönyörködtetik 
szemünket.  AGail  jobb  partjáról  Waidenburg  tornya  és  várromjai  intenek  át. 
Éjszak,  nyugat  és  dél  felé  pompás  hegyek  koszorúja  emelkedik;  a  völgy- 
fenéken közel  egymás  mellett  feküsznek  Kötschach,  Mauthen  és  Würmlach 
községek,  valódi  idyll,  melyet  a  hegyek  hatalmas  óriásai  látszanak  őrizni. 
Itt  látható  a  boglyas  tekintetű  Juckbühel  (1.891  méter),  a  világoszöld 
havasi  legelőkkel  borított  Auf  der  Mussen  (1.945  méter),  a  Mauthner  Alpe 
(1 .785  méter),  a  Mooskofel  szürke  sziklaorma  (2.254  méter),  a  repedezettnek 
látszó  Cellonkofel  (2.238  méter),  a  szarv  alakúlag  hegyesedő  Kollinkofel 
(2.810  méter),  a  festöileg  előrenyomuló  Kellerspitz  (2.799  méter)  és  a 
pompás  alakú  Polinigg  (2.333  méter).  Mélyen  e  hegyóriások  alatt  ásta  meg 
sziklamedrét  a  Valentin-patak,  több  mint  két  óra  hosszat  tartó  sziklaszorost 

alkotva  s  oly  megragadó  nagyszerű  képekkel  telve,  minőkhöz  hasonlókat, 
ily  kis  helyen  összeszorítva,  alig  lehetséges  másutt  találni. 

Az  éjszak  felé  Gailberg  nyergen  át  a  Dráva  völgyébe  vezető  országút 
mellett  fekszik  még  a  csínos  Laas  falu.  Más  út  vezet  Mauthenen  át  a  Valentin- 
völgyben a  Kreuzberg  lejtői  mellett  a  Plöken-szoroshoz.  Hatalmas  lomb- 
koronájú  bükkfák  sűrű  lombsátorral  borítják  az  utat,  kellemes  félhomálylyá 
változtatva  a  nappali  fényt,  csevegő  erek  futkosnak  előttünk  s  rövid  folyás 
után  miriád  cséppé  porlódva  szét,  a  Valentin-szorosba  omlanak.  Mintegy 
három  óra  múlva  érjük  el  a  Plöken-szorost,  mely  nagy  bemélyedés  a  Cellon- 
kofel  és  a  Kis  Pal  között ;  itt  van  az  egyedül  járható  átjáró  Olaszországba. 
Szorosan  és  keskenyen  kanyarog  az  út  a  szürke,  sokszoros  jégárnyomoktól 
barázdált  sziklafalak  között,  melyek  a  tartomány  határán  természetes  erődöt 
képeznek.  Már  a  régi  etruszkok  itt  vonultak  el  keskeny  ösvényeken  dél  felé 
s  a  rómaiak  itt  küldték  cohorsaikat  az  éjszaki  tartományokba.  Már  Július 
Caesar  átalakíttatta  a  keskeny  hegyi  utat  kocsiúttá.  1809-ben  a  délről 
Felső-Karinthiába  nyomuló  francziák  is  használták  ezt  az  utat,  miután  a  kis 
osztrák  védőcsapatot  megverték.  Ma  a  nagyszerű  sziklaszorosnak  majdnem 
közepén,  befalazott  csigához  hasonlóan,  áll  az  olasz  pénzügyőr  kunyhója, 
emlékeztetve  az  utast  a  vámtörvényekre. 

Mauthen  fölött  a  Gail-völgyben  fekszik  Wezmann  régi  ipartelep.  Ma 
már  csak  egy  pár  füstölgő  szénkemencze  emlékeztet  az  egykor  élénk  iparra. 
Wezmann  a  Gail-völgy  záró-pontja.  Szoros,  sziklás  zugból  tör  itt  elő 
tombolva  a  Gail  folyó  vize,  mely  azután  vad  hegyipatak  gyanánt  még  a 
következő  Lessach-völgyet  is  egész  hoszszában  végig  futja.  Csak  a  legújabb 
időktől  fogva  vezet  egy  „fenn  nem  tartott"  szekérút  ezen  példabeszédszerűvé 
lett  „72  árkos",  azaz  mély  vízmedres  félre  eső  felső  völgybe,  hol  mély 
hegyvágásokon  kell  az  útnak  egymásután  be-  és  onnan  kihatolnia. 

A  Lessach-völgy  első  községe,  St. -Jákob,  már  jelentékenyen  magasab- 
ban fekszik,  mint  a  Lessach-völgy  feneke  s  virágokkal  gazdagon  borított 
házaival  valóban  kellemes  kép.  A  szemközti  2.378  méter  magas  Plenge  föl- 
mászásra csalogat,  mivel  magános  fekvése  bűbájos  kilátást  nyújt.  Egy  mély 
„árkon"  át  Kornatba  jutunk ;  magasról  int  felénk  a  kápolna,  míg  a  kocsiút 
mellett  gyanta  illatú  fenyőerdő  tövében  a  „Bierbaum"  korcsma  hívogat  rövid 
pihenésre.  Egy  tekintet  délre  a  vadregényes  Wolayi  völgyet  mutatja, 
melynek  kezdetén  leírhatatlanul  nagyszerű  hegyi  képben  rejtőzik  a  sötét 
Wolayi  lő,  mely  rendesen  csak  július  közepén  szakgatja  szét  téli  jégborítékát. 

K.  7 

A  most  következő  Liesing  falunak  alig  van  nevezetessége;  de  a  tájkép, 
egy  felől  a  Lumkofel,  más  felől  a  Frauenspitzen,  nagyon  megtekinteni  való. 
St.-Lorenzennél,  mely  a  szűk  völgy  gyöngye,  örömest  állapodunk  meg, 
hogy  a  smaragdzöld  rétek  és  magános  szántóföldek  között  fekvő  falut,  a 
magasra  fölnyúló  Alpeseket  és  a  pompás  2.114  méter  magas  Genskofelt 
megnézzük.  Bájos  kilátás  nyílik  a  Hochweiszsteiaról  is  (Monté  par  álba), 
mely,  mint  a  Kami  Alpesek  legmagasabb  csúcsa  (2.690  méter),  már  Olasz- 
országban van  és  a  melynek  hatalmas  jégár-homloka  valóban  pompásan 
tükröződik  az  aranyos  napfényen.  Oldalról  egy  elkülönülve  álló  hegyről 
Frohn  kápolnája  köszönt  bennünket,  a  honnan  az  egész  Lessach -völgyet 
s  még  mélyen  lenn  a  Gail-völgy  egy  részét  is  megláthatjuk. 

St.-Lorenzentől  egy  fél  óra  alatt  érünk  Mária-Luggauba.  A  csínos  kis 
házak  fölött,  mint  született  úr,  trónol  a  szerviták  tágas  kolostora.  A  templom- 
ban csodatevő  Mária-kép  van,  a  „Luggaui  Boldogasszony",  mely  évenként 
nagy  számú  bú-bajos  embert  gyűjt  maga  köré,  hogy  ott  német,  szlovén 
és  olasz  nyelven  mondják  el. a  földi  lét  panaszait.  Nem  messze  a  falutól 
a  „Zur  Wacht"  czímű  korcsma  mellett  van  Tirol  felé  Karinthia  tartomány 
határa,  s  jelen  vándorlásunk  czélpontja. 


A  Wolayi   tó. 

Karinthia  őstörténete. 


arinthiának  ókori  történetét  voltaképen  meg  sem  lehet  írni. 
Azon  vidék,  melyet  ma  ezen  névvel  jelölünk,  ekkor  még 
földrajzi  és  történelmi  egyediséggel  nem  bírt,  és  mint 
Noricnmnak  része,  ennek  sorsában  osztozkodott.  Miként 
Róma  jóformán  harcz  és  vérontás  nélkül  jutott  Noricum 
birtokába,  melynek  lakosaival  előbb  évtizedeken  át  szövetkezett  és  velők 
árúczikkeit  békésen  cserélte  ki :  azonkép  élvezhette  a  hosszú  béke  áldásait 
ez  a  tartomány  a  császárok  alatt  is,  még  jobban,  mint  a  birodalom  többi 
tartományai.  Karinthia  az  ó-korban  nem  volt  nagy  események  színhelye. 
A  mai  Karinthiában  Noreiánál  (ma  Neumarkt,  Stiria  felső  részén)  a  cimbe- 
rekkel  vívott  csata,  melyben  a  római  hadsereg  Gnaeus  Papirius  Carbo  consul 
alatt  Kr.  e.  1 13-ban  leveretett,  évszázakra  az  utolsó  fegyverzörej  volt,  mely 
nyugtalaníthatta.  Ekként  zavartalanul  űzhette  bányászatát,  mezei  gazdálko- 
dását és  termékei  értékesítését,  s  a  római  uralom  alatt  kétségtelenül  anyagi 
jólétben  is  élt,  a  magasabb  szellemi  fejlődés  terén  azonban  olyan  tevékeny- 
séget, minőt  a  római  világ  más  vidékei,  például  Spanyolország,  Aquitania, 
sőt  még  a  narbonensi  Gallia  vagy  Afrika  is,  épen  nem  mutat.  Ez  az  oka, 
miért  emlékeznek  az  ó-kori  írók  oly  gyéren  e  csöndesen  éldegélő  tarto- 
mányról. Ha  a  történetírás  csakis  írott  hagyományokon  alapulhatna :  akkor 

Karinthia  ó-kori  történetét  kevés  szóval  élmondhatnók.  Fémbeli  gazdag- 
ságának és  azon  kereskedelmi  forgalomnak  említése,  melyet  kelta  népei 
Aquilejával  űztek,  a  római  korban  virágzott  nagyobb  helységeinek,  Strabo, 
Plinins  és  Ptolemaeus  műveiben  előforduló  nevei,  útvonalának  jegyzéke, 
az  állomásokkal  s  azok  egymástól  való  távolságával,  melyek  a  IV.  század 
elejéről  származó  ú.  n.  Itinerarium  Antonini-ben  és  a  bécsi  udv.  könyvtár 
Peutinger-féle  táblázatán  találhatók,  volnának  jóformán  mind  az,  mit  e  terü- 
letről a  klasszikus  irodalom  fentartott.  Magukban  véve  száraz  jegyzetek, 
melyek  teljesen  csak  a  tartomány  gazdag  leletei  és  földjének  élénk  meg- 
figyelése mellett  értékesíthetők.  És  mégis,  hol  e  jegyzetek  teljesen  hallgatnak, 
ott  hiányukat,  bármily  szűkösek  is  egyébként,  nagyon  megérezni  és  azért 
elég  gyakran  tanácstalanul  áll  meg  az  ember  az  ásatások  által  napfényre 
hozott  anyag  előtt. 

Még  csak  nevét  sem  ismerjük  annak  a  népnek,  mely  e  földön  a  kelták 
előtt  lakott,  bár  egykori  ittlétét  a  lelt  tárgyak  igazolják.  A  Jaun  völgyén 
Tscherbergbén,  a  Weissenbach  melletti  Stockenboiban  és  másutt  előkerült 
tárgyak  azon,  a  keltákat  megelőző  időből  valók,  melyet  hallstatti  korszak 
névvel  szoktunk  jelölni.  Ehhez  tartozik  a  drávaparti  Rosegg  melletti  Frögben 
levő  nagy  sírmező  is.  Ezen  kiterjedt,  s  még  koránt  sem  kellőképen  kiaknázott 
temetőnek  sajátságos  helyi  jelleget  ád  az  ott  talált  számos  ólom  díszítmény 
és  alakocska  —  esetlen  formájú  lovak,  öszvérek,  madarak,  emberek,  — 
melyek  nagyobb  részt  arra  szolgáltak,  hogy  bizonyos  gyantaoldattal  az 
agyag  hamvvedreknek  oldalára,  vagy  peremére  illesztessenek.  Találtak 
továbbá  egy  kis  ólomkocsit  is,  melybe  négy  pár  ló  van  fogva,  s  meglehetős 
bőven  alakocskákat,  melyeket,  úgy  látszik,  hasonlóan  a  görög  sírokban 
található  terracotta- szobrocskákhoz,  összetörve  a  sírgödörbe  szoktak  volt 
hányni.  Minthogy  az  ólom,  melyből  ezen  kis  alakokat  öntötték,  kimutat- 
hatólag  karinthiai  eredetű,  kétségtelenül  belföldi  készítményeket  kell  bennök 
fölismernünk.  Az  ásatásokat  vezető  br.  Hauser  Károly  folytonos  éber  meg- 
figyelésének bizonynyal  sikerülni  fog,  hogy  ezen  sírok  korbeli  egymás- 
utánját, ezen  sírmező  fokozatos  nagyobbodását  megállapítsa,  mindamellett 
úgy  a  tárgyaknak,  mint  a  temetkezési  módnak  a  lényegre  nézve  azonos 
volta  —  rendszerint  közös  halom  alatt  12,  sőt  több  sír  is  van,  melybe  az 
elégetett  tetemek  maradványával  telt  vedreket  helyezték  —  már  most  is 
meggyőz  bennünket  arról,  hogy  ezen  sírmező  egyetlen  népnek  a  temet- 
kező helye  volt. 

4  ,¥'  Á  Frögi  leletek. 

v  C: % :  Másféle  képet  tár 
elénk  a  felső  Gail 
völgyében  a  Dellach  melletti  Gurinán 
levő  igen  gazdag  lelőhely.  Itt,  védel- 
mileg  rendkívül  erős  helyzetben,  egy 
kúpalakú  hegyen,  melynek  lejtőin  a  víz  a  2.252  méter  magas  Jaukenről 
zuhog  alá,  sok  századon  át  telepítvény  volt,  melynek  a  hallstatti  korszaktól 
egészen  a  népvándorlás  koráig  terjedő  időből  való  maradványai  kuszált  össze- 
visszaságban lepik  el  ezt  a  hegyet.  Itt  is  legfontosabbak  a  fémtárgyak,  s 
míg  Frögben  az  ólom  alakocskák,  Gurinában  a  vékony  bronzlemezből  készült 
és  balfelökről  kivert  fölirásokkal  bíró  lapocskák  különösen  jellemzők.  E  fel- 
írások az  esztei-hez  közel  rokonságban  levő  ABC  szerintiek,  és  közűlök  a 
legrégibbek,  úgy  látszik,  azokkal  egykorúak,  melyek  Würmlach  mellett, 
a  Plöken-szoroson  átvezető  ősrégi  út  mentén,  a  sziklafalba  voltak  róva, 
s  jelenleg  a  szikláról  leválasztva  a  klagenfurti  múzeumban  őriztetnek. 

Különös,  hogy  Karinthiában  a  sajátos  kelta  leletek  nem  igen  gyakoriak, 
holott  a  kelták  nemcsak  hogy  ezen  ország  lakosai  maradtak  az  ó-kor  végéig, 
de  sok  tekintetben  még  a  római  uralom  alatt  is  megőrizték  nemzeti  sajátos- 
ságukat. Bizonysága  ennek  azon  számos  kelta  személynév,  melyet  a  sírkövek 
latin  nyelvű  fölirásain  találnak.  Több,  mint  kétszáz  van  ilyen.  Az  elhuny- 
taknak a  sírkövek  fölirásai  fölé  domborműben  rendszerint  kifaragott  képei 
arról  is  meggyőznek  bennünket,  hogy,  habár  a  férfiak  már  római  módon 
szoktak  volt  öltözködni,   az  asszonyok  még  nem  igen  hódoltak  az  idegen 

divatnak,  hanem  nemzeti  viseletűket  híven  megőrizték.  így  a  klagenfurti 
Rudolfinum  egyik  sírkövén  rövid  hajú  leányka  egész  alakja  látható  hosszú, 
bokáig  érő  alsó  és  ránczos  felső  ruhában,  melyet  a  csípője  fölött  szíj  övez 
körűi,  a  vállain  pedig  roppant  nagy,  tűk  tartanak  össze.  Karjait  széles 
abroncsok  díszítik.  Kezeiben  ékszeres  szekrénykéjét,  a  nori  síremlékek  asszo- 
nyainak e  szokott  jellemző  tárgyát,  tartja,  továbbá  nagy  kerek  fémtükröt, 
melybe,  hogy  a  gonosz  igézetet  távol  tartsa,  Medusa-fej  van  vésve.  A  matronát 
olykor  még  gazdagabb  viseletben  mutatják  a  sírkövek,  így  kivált  egy  neve- 
zetes sírkő  a  lendorfi  templom  oldalán.  Ezen,  művészi  tekintetben  olykor 
nagyon  is  silány  arczképeken  magas,  kúpalakú  kalapot,  melyről  hosszú, 
derékig  érő  fátyol  függ  le,  a  nyakon  csavart  fémabroncsokat,  a  mellen 
hosszú  lánczokat  és  nagy  korongokat,  a  vállakon  aránytalanul  nagy  fibulákat, 
minőket  a  Zollfelden  és  Magdalen abergen  tömegesen  találtak,  láthatunk, 
s  mindezt  aggodalmas  részletezéssel,  bizonyságául  annak,  mily  nagy  gondot 
fordítottak  arra,  hogy  ezen,  gazdagságukban  csaknem  telhetetlen  ékessége- 
ket híven  állítsák  elő.  Csak  épen  színök  hiányzik  ahhoz,  hogy  a  lakosság 
egykori  viseletét  teljes-  pontossággal  megismertessék.  És  a  helyett,  hogy  ez 
a  viselet  lassan-lassan  a  római  szokásoknak  engedett  volna,  ellenkezőleg  úgy 
látszik,  hogy  később,  midőn  a  formák  iránti  klasszikus  érzék  az  elhatal- 
masodó barbár  ízléstelenség  ellen  már  meg  nem  védhette  magát,  még 
kifelé  is  elterjedt.  Legalább  azon  301-iki  császári  rendeletben,  melyben 
Diocletianus  császár  a  birodalmában  adás-vevés  tárgyát  képező  czikkek 
árát  megszabta,   egy  „noricumi"   köpeny  is  említtetik. 

A  nemzeti  erkölcsök  és  szokások  megőrzése  mellett  bizonyít  a  lakók 
nevein  és  ruházatán  kivűl  a  honos  istenségek  tiszteletének  fönmaradása  is. 
Ámbár  egyes  istenségeknek,  minők  Belenus  és  Epona,  gallus  eredete  be  nem 
bizonyítható,  a  Lavant-völgyben  és  Seckauban  (Solva)  talált  sírköveken 
említett  Latobiusban  a  kelta  harczi  istent  kell  fölismernünk.  Számosabbak 
Noreia  istennő  tiszteletének  bizonyságai ;  Hohenstein  vára  mellett  szentélyére 
is  akadtak.  Noricum  fővárosában,  Ciliiben,  legalább  a  későbbi  korban, 
Jupiterrel  és  a  város  istennőjével,  Celeiával  együtt  tiszteltetett,  s  a  haza 
térő  katonák  honi  földre  léptükkör  imáikat  először  is  ezekhez  intézik,  miként 
a  pannon  határon,  a  Windisch-Feistritz  melletti  Kerschbachban  és  a  raeti 
határon,  Weihmörtingben  talált  fogadalmi  kövek  is  igazolják.  Mint  az  ország 
úrnőjének,  mindenekelőtt  a  vashámorokat  és  aranybányákat  ajánlották  oltal- 
mába, és  így  nem  ritkán  kapcsolatban  látszik  lenni  magával  a  fémkereske- 

déssel  is,  melyet  a  lakosok  Aquilejával  űztek.  Itt  a  nori  vashámorok  bérlői 
(conductores)  emlékkövet  állítottak  neki,  és  e  hámorok  egyik  üzletvezetőjétől 
(procurator)  származik  a  Hohenstein  mellett  talált  s  neki  szentelt  két  oltár 
egyike  is.  Istentiszteleti  szertartásuk  hasonlóságánál  fogva  a  rómaiak  ezen 
istennőt  Isis-szel  hasonlították  össze,  és  Tacitus  ugyanezen  istennőről  tesz 
a  sueveknél  is  említést.  Minthogy  különben  is  a  kelták,  mint  műveltebb 
nép,  a  germánokra  hatással  voltak,  föltehető,  hogy  hasonló  isteni  tisztelet 
volt  ezeknél  is  és  így  nem  kell  szóelemző  játéknak  tekintenünk  azt,  midőn 
Aventinus  bajor  történetíró  (1521)  ezen  Tacitus-féle  Isist  vasasszony  - 
„Frau  Eisen"  -  -  gyanánt  tűnteti  föl,  a  ki  Schwab  királyt  a  vas  kovácso- 
lására megtanítja. 

A  gazdasági  s  olykor  történelmi  életnek  is  alapja  Noricum  belsejében 
régi  időktől  fogva  a  bányászat  volt.  Féméi  tették  e  tartományt  értékessé,  és 
midőn  Augustus  alatt  a  római  birodalomhoz  kapcsoltatott,  bányái  azonnal 
ennek  tulajdonába  vétettek  át.  Ezeknek  kizsákmányolása  nyitott  a  művelő- 
désnek még  a  hegységek  legfélreesőbb  és  zordonabb  részeibe  is  utat,  sokkal 
előbb,  mintsem  ott  különben  elterjedt  volna,  és  bányászat  nélkül  a  római 
úthálózat  sem  ágazott  volna  szét  oly  mértékben  az  egész  országra,  mint 
az  itt-ott  fönmaradt  nyomokból  látható.  Az  Itáliát  Noricummal  összekötő 
két  főút :  a  régi,  a  Plöken-szoroson  (Monté  Croce)  át  vezetett  főút,  melyet 
Octavianus  Augustus  újra  építtetett,  Valentin ianus  és  Valens  császárok  pedig 
(373)  helyreállíttattak,  s  melynek  nyomai  a  sziklákban  máig  is  láthatók; 
és  a  másik,  mely  a  természettől  erre  legalkalmasabb  s  az  összes  alpesi  szo- 
rosok közt  a  legmélyebb  volt,  a  pontafellai,  már  sokkal  előbb  megnyíltak 
a  forgalomnak,  hogysem  a  nori  királyság  római  tartománynyá  vált  volna; 
s  mivel  a  római  nyelv  és  szokás  nem  ellenséges  megszállás  kíséretében, 
hanem  a  kereskedelem  útján  jelent  meg  köztük  és  sehol  a  hazaival  rideg 
ellentétbe  nem  lépett :  mindenütt  meg  is  honosúlt.  Mindamellett  a  köz- 
igazgatás Augustus  óta  a  barbár  tartományokban  szokásos  módon  volt 
szervezve.  Praefectus,  utóbb  procurator  czímmel  bíró  és  római  lovagi  állásból 
származó  helytartója,  ki  később  Celeiában  (Cilii),  kezdetben  pedig  valószí- 
nűleg karinthiai  földön,  Virunumban  székelt,  vezette  a  császár  nevében 
a  kormányzást.  Ennek  parancsa  alatt  állottak  a  tartomány  segédcsapatai 
és  hadügye.  Őt  illette  a  törvényhozás  és  pénzügyi  közigazgatás  is.  Claudius 
császár  óta  erkölcsileg  a  római  elem  kerekedik  fölül.  O  alatta  nyernek 
Virunum   és  Teurnia   községek    városi   jogokat.    A  kelta   szokások   szívós 

fönmaradását  tanúsító,  föntebb  említett  bizonyítékok  .mellett  más  jelek 
ismét  már  a  tartomány  nagy  ellatinosodásáról  tanúskodnak.  A  mi  általában 
Noricumról,  az  kiváltképen  áll  az  olasz  határon  fekvő  Karinthiáról.  A  sír- 
kövek alakja  s  a  fölirások  stílusa  teljesen  itáliai  modorú.  Miként  Itáliában, 
itt  is  praetorianus  testőrséget  toborzottak,  mely  a  barbár  légiókkal  szemben 
római  nemzeti  hadseregül  kivánt  szerepelni. 

A  városi  községek  nagy  önkormányzati  jogokat  élvezvén,  gyorsan 
fejlődtek.  Egyik  sem  volt  akkora,  mint  Virunum,  mely  Karinthiának  leg- 
tágasabb völgymedenczéjében ,  a  Zollfelden  állott,  nem  messze  az  ország 
újabb  fővárosaitól,  St.-Veittől  és  Klagenfurttól.  Helyét  egy,  régi  faragott 
kövekből  épített  és  Szt.-Antalnak  emelt  kápolna,  a  „Prunnerkreuz"  (1693) 
jelöli,  melyet  Prunner  Domokos  gazdasági  tisztviselőről  neveztek  el,  ki 
először  lett  ismét  figyelmessé  e  római  város  romjaira,  melyeket  Eneas  Silvius 
Piccolomininek,  a  későbbi  II.  Pius  pápának,  akkor  még  csak  III.  Frigyes 
császár  titkos  Írnokának  éles  szemei  ő  előtte  már  két  századdal  fölismertek. 
E  katonai  jelentőség  nélküli,  talán  még  falakkal  sem  kerített  város,  mely 
egyetlen,  de  megbízható  tanú  szerint  gyarmati  ranggal  bírt,  közel  azon 
helyhez  feküdt,  a  hol  az  országút  két  felé  ágazott,  hogy  egy  részt  Juvavum 
(Salzburg),  más  részt  Ovilava  (Wels)  felé  tartson.  A  kereskedelemnek  és 
forgalomnak  köszönhette  fölvirágozását.  Ennek  mintegy  emlékeztetésére 
maradt  fönn  egy  római  kocsi  képe  a  mária-saali  búcsújáró  templom  oldalába 
falazott  kövön,  mely  azon  idők  közlekedési  és  fuvarozási  eszközeivel  ismertet 
meg  bennünket :  két  lótól  vont  négykerekű  kocsi,  a  bakon  kocsis ;  a  kocsi 
belsejében  az  ablakon  át  az  utas  látható,  ki  kezében  legyezőt  tart. 

Számos  maradványa  van  a  föld  alatt  e  helységnek,  mely  a  hegyoldalon 
lépcsőzetesen  terjedt  lefelé  a  síkságot  átszelő  kis  Glan  folyócskáig.  Mindenfelé 
találni  itt  szentélyeket,  fürdőket,  mozaikkal  és  festményekkel  díszített  lakó- 
házakat. Arndorf  felé  egy  templom  alapfalait,  Töltschach  mellett  fürdők 
romjait  fedezték  föl.  Nem  messze  ettől  egy  köralakú  épület  állott  szobrokkal. 
Éjszakra  az  út  mellett  a  sírok  voltak.  Valamint  a  Duna  melletti  tartomá- 
nyokban sok  helyütt,  úgy  itt  is  találkozunk  a  hanyatló  pogány  világ  idején  az 
egész  római  birodalomban  elterjedt  titkos  Mithras-tisztelettel.  Sőt  Virunum- 
ban  két  szentély  is  volt  volna,  az  egyik  még  az  ó-városon  belül  Töltschachnál, 
hol  egy  fölírást  találtak,  mely  egy,  az  idő  által  elpusztult  pogány  templomnak 
239  Kr.  u.  történt  újjá  építtetését  jelenti,  és  egy  másik  Tanzenberg  kastély 
közelében,  hol  egy  másik  kő  egy  pogány  templomnak   311-ben    történt 

újjá  alakításáról  tanúskodik.  Egyik  közülük,  úgy  látszik,  különösen  pompás 
kiállítású  lehetett.  Mert,  ámbár  a  barlangban  bikát  ledöfő  napistennek  a  képe 
minden  jelképes  mellékábrázolataival  együtt  kisebb  alakban  és  közönsége- 
sebb kőből  szokott  készíttetni,  a  Zollfelden  talált  hatalmas  márványtöredékek 
életnagyságot  haladó  csoportozatra  engednek  következtetnünk,  melynek 
domborműves  ábrázolatokkal  díszített  keretét  több  nagy  darab  kőből  kellett 
összeállítani. 

A  város  környékén  is  sűrű  telepítvények  voltak.  így  a  közeli  Magdalena- 
bergen,  mely  a  völgyből  csaknem  ÓOO  méternyire  emelkedik  ki,  a  kovács- 
mesterség számos  szerszámán  kivűl  dél  felé  épületek  maradványaira  is 
akadtak,  kelet  felé  pedig  sírkamrák  voltak.  Itt  ásták  ki  Karinthiának 
művészi  érték  tekintetében  két  legeslegkiválóbb  bronz  tárgyát,  melyek 
jelenleg  a  bécsi  császári  múzeumban  vannak.  Az  egyik  egy  griff,  hatalmasan 
kiterjesztett  szárnyakkal.  Egykor  valamely  Apolló -szoborhoz  tartozott,  s 
ebből  magyarázhatjuk  meg  ezen  mesebeli  állat  testtartását  és  mozdulatát  is : 
jobb  első  lábát  fölemeli,  hatalmas,  csipkés  tarajjal  ellátott  keselyűfejét  fölfelé 
fordítja  s  hegyezett  fülekkel  hallgatja  az  istennek  dalát  és  cziterajátékának 
zengését.  Míg  ez  a  műdarab  a  római  bronzmívesség  szép  példájának  tartható, 
addig  a  másikban  igazi  görög  műre  kell  ismernünk.  Egy  mezítelen  ifjú 
életnagyságú  alakja  az,  ki  hagyományos  mozdulattal  emeli  jobbját  imára, 
hogy  az  istenektől  bajvívásában  győzedelmet  esdekeljen.  Jobb  lábára  két 
szabados  vésette  föl  a  nevét,  a  kik  ezen  szép  szobrot  nyilván  valamely 
templomnak  szentelték.  E  nevek  Aulus  Poblicius  Antiochus  és  Tiberius 
Barbius  Tiberianus.  A  Barbiak  nevét  nori,  névszerint'karinthiai  fölirásokon 
gyakran  föltaláljuk.  Úgy  látszik,  ez  egy  Itáliából,  talán  Aquilejából,  hol 
velük  szintén  találkozunk,  igen  korán  beköltözött  nemzetség  volt,  s  a  bronz 
szobor  fölirása  is  minden  paleographiai  ismertető  jel  szerint  Augustus  kor- 
szakánál semmi  esetre  nem  régibb.  Ezen,  úgy  látszik,  csalhatatlan  bizonyság, 
továbbá  az  a  körülmény,  hogy  ez  alak  1502-ben  történt  föltalálásakor 
zöld  patinájától  megtisztítva,  mázzal  vonatott  be,  s  ez  által  eredeti  mintá- 
zása nagy  kárt  szenvedett,  azon  hitet  keltette,  hogy  a  kereszténység  előtti 
első  század  műve,  a  mi  műbecsét  tetemesen  csökkentette.  Elfogulatlan 
vizsgáló  azonban  kénytelen  fölismerni,  hogy  e  szobor  ép  úgy,  mint  a  hercu- 
lanumi  bronzok,  az  úgy  nevezett  Idolino  Florenczben  és  a  tüskét  kihúzó  alak 
Rómában  a  Capitoliumban,  görög  eredetű,  egyike  azon  számos  szobroknak, 
melyeket  az  ünnepi  játékokon  a  győzteseknek  állítottak,  s  aligha  tévedünk,' 

ha  a  híres  peloponnesusi  mesternek  Polykleitosnak,  Kr.  e.  V.  századból  való 
iskoláját  véljük  benne  fölismerhetni.  Mint  a  régi  Írókból  és  műveinek  régi 
utánzataiból  tudjuk,  ő  volt  az,  ki  először  merte  alakjainak  teljes  súlyát  az 
egyik  lábra  áttenni  s  a  másik,  teher  nélküli  lábat  olykép  fölemelni  a  földről, 
hogy  azt  jóformán  csak  a  lábujjaival  érintse.  Ismerjük  továbbá  az  emberi 
testnek  általa  megállapított  arányait  is,  melyek  után  ő  és  tanítványai 
alakjaikat  alkották.  Ügy  az  egyik,  mint  a  másik  tekintetben  megtaláljuk 
ezen  a  szobron  az  említett  jellemző  vonásokat.  Kétségtelen,  hogy  a  két 
áldozó,  a  kit  a  fölirás  megnevez,  e  szobrot  a  külföldről  szerezte  meg 
akkoriban,  midőn  nem  egy  elszegényedett  és  tönkre  jutott  görög  város 
kényszerűit  megmozdítható  műkincseit  eladni,  és  ekként  hozatott  az  a 
művészet  nagy  középpontjaitól  oly  távol  eső  magdalenabergi  szentélybe, 
a  hol  mindamellett  —  ha  a  jelek  nem  csalnak  —  nem  épen  érzéketlen 
szemlélőkre  talált.  Legalább  a  mária-saali  templomba  falazott  sok  római 
dombormű  között  van  egy  Mars-alak,  mely  úgy  a  fej  tartását,  mint  a  karok 
és  lábak  állását,  de  még  az  arányokat  tekintve  is,  a  mennyire  ez  egy  vidéki 
kőfaragó  nyers  kezének  sikerülhetett,  ezen  bronz  másolatának  látszik.  Csakis 
a  jobb  kéz  mozdulatát,  mely  itt  az  isten  sisakját  tartja,  változtatták  meg. 
A  bal  kéz  dárdát  tart.  Lábainál  pajzs  és  kard  hever.  Es  miként  ezen  szobor 
már  akkor  is  mintául  szolgált,  úgy  másfélezer  év  múlva  is  hasonló  szolgá- 
latot tett  a  legnagyobb  német  művésznek,  Dürer  Albertnek,  ki  mint  ama 
peloponnesusi  érczöntő,  az  emberi  test  arányainak  tanával  egész  életén  át 
foglalkozott,  és  a  ki  ezen,  hozzá  bizonyos  tekintetben  rokon  genialitású 
műtől  nyert  eszmét  Ádám-alakjainak  megteremtéséhez. 

Virunumon  kivűl  karinthiai  földön  önálló  községet  még  csak  egyet 
ismerünk,  ez  Teurnia  vagy  Tiburnia,  mely  a  téres  Lurnfelden  nem  messze 
Spitaltól  egy  magános  halmon  feküdt,  melynek  fenyvesében  most  St. -Péter 
im  Holz  falu  rejtőzik.  Innen  vezettek  a  Lieser,  Moll  és  Mallnitz  völgyein 
az  utak  a  Tauern-  hegység  túlsó  oldalán  levő  aranybányákhoz.  Másféle 
helységek  voltak  Santicum  (a  Villach  melletti  St.- Martin)  a  Gail  vizének 
a  Drávába  ömlésénél,  az  illyr  vámterület  két  határállomása  Larix  (Saifnitz, 
Tarvis  mellett)  és  Loncium  (Mauthen  mellett  a  felső  Gail  mentén);  Matucaium 
(Treibach  mellett)  az  Ovilava  (Wels),  továbbá  Juenna  (Jauenstein,  Globasnitz 
mellett)  a  Celeia  (Cilii)  felé  vezető  út  mentén.  Még  oly  vidékeken  is,  a 
melyekről  római  helységneveket  nem  ismerünk,  például  a  Lavant-völgyben, 
az  ott  lelt  tárgyak  az  ó-korban  fennállott  telepítvényekről  tanúskodnak. 

Mióta  a  dunai  határvonal  fenyegettetett,  egyre  szaporodtak  a  csapat- 
átvonulások,  a  nehéz  hadi  viharoknak,  melyek  Karinthia  völgyeibe  is 
berontani  készültek,  első  hírmondói.  Virunum  valószínűleg  már  408-ban 
a  visigótok  kezébe  esett.  Teurnia  tovább  tartotta  magát.  Ezt  Eugippius, 
Szent  Severinus  tanítványa  és  életírója,  az  V.  század  második  felében  az 
időközben  kereszténynyé  lett  Noricum  egyházi  székvárosának  nevezi.  Még 
473-ban  is  vitézül  védi  magát  az  ostrogótok  ellen,  s  csak  591-ben  éri  utói 
sorsa.  A  visigótokat  és  langobardokat  az  avarok  követték,  s  végűi  szláv 
népek  vették  birtokukba  az  elhagyott  helyeket.  Virunum  romjaiból  építették 
a  „Karnburg"-ot,  és  egy  antik  csonka  oszlopot  (a  ,,Fürstenstein"-t),  meg 
egy,  római  kövekből  helyreállított  ülőhelyet  (a  „  Herzogsstuhl " -t)  használtak 
akkor,  midőn  herczegeik  előtt  hódoltak.  Az  itt  uralkodott  klasszikus  művelő- 
désnek félezredéves  vívmányai  megsemmisültek.  Még  a  hittérítés  ügye  is, 
mely  egykor  Aquilejából  indult  ki,  kénytelen  volt  művét  újból,  ezúttal 
salzburgi  térítők  által,  megkezdeni,  és  ámbár  e  tartomány  és  népe  máig 
is  olyan  neVet  visel,  mely  kelta  szógyökérből  magyarázható  ki,  az  ősrégi 
népesség  nemzeti  sajátosságával  együtt  az  utolsó  nyomig  elveszett. 


m 


A  Prunnerkreuz  a  Zollfelden. 


A  tartomány  czímere.   Siebenhirter  János  nagymester  kardja  Millstattban  (1499)  és  bírópálczák. 


Karinthia  története. 


záz  esztendőnél  több  telt  el  a  nyugatrómai  birodalom  bukása 
óta,  míg  déli  Noricumban  ismét  állandó  uralom  alakúit. 
Csak  a  VI.  század  vége  felé  terjeszkedtek  el  a  szlovének 
vagy  vindek,  akkor  még  az  avarok  alattvalói,  Pannoniából 
meg  a  Duna  és  a  Száva  közötti  vidékről  a  népvándorlás  alatt 
elpusztult  osztrák  alpesi  tartományok  messze  területén  s  nyomultak  Karin- 
thián  át  nyugatra  egész  a  Dráva  forrásáig.  Ez  irányban  való  további  terjesz- 
kedésöket  595  óta  a  bajorok  akadályozták,  kik  hosszú  és  változó  sikerrel 
vívott  harczok  után  arra  kényszerítették  szláv  szomszédaikat,  hogy  az 
Anrasi  pataknál  (Lienztől  nyugatra)  megállapodjanak.  Ekképen  az  egykori 
Belső-Noricum,  melyet  immár  Karantániának  (a  hegyek  országának)  neveztek, 
az  alpesi  szlávoknak  jutott,  kik  csakhamar  lerázták  az  avar  igát  s  valószínűleg 
a  frank  Samo  nagy  szláv  birodalmának  vetették  alá  magukat.  Midőn  ez 
rövid  fennállás  után  szétbomlott  (662),  a  karantánok  önálló  főnökök  vagy 
zsupánok  alatt  tűnnek  föl.  De  az  Agilolfingek  nemzetségéből  származó  bajor 
herczegek   czéltudatosan    az    alpesi    szlávok    meghódításán    munkálkodtak. 

Ezt  keresztény  hitre  való  térítésükkel  igyekeztek  könnyíteni.  A  nép  nagy 
része  azonban  ellene  volt  a  megkeresztelésnek  s  a  bajor  uralomnak.  Tasziló 
herczeg  ennek  folytán  769-ben  Karantánia  határán  Innichen  zárdát  azon 
határozott  rendeltetéssel  alapította,  hogy  „a  szlávok  hitetlen  fajzatát  az 
igazság  ösvényére  vezesse".  Csapatait  szintén  harczra  indította  a  teljes 
szabadságra  törekvő  nép  ellen,  mely  a  döntő  csatában  megveretett  (772). 
Erre  a  térítés  műve,  a  Salzburgból  küldött  térítők  buzgó  fáradozásai  követ- 
keztében gyorsabb  haladást  tett. 

Mikor  Nagy  Károly  megtörte  a  bajor  herczegség  tényleges  független- 
ségét (788),  ezzel  együtt  a  karantánok  is  frank  felsőbbség  alá  jutottak. 
Ez  lassankint  kiszorította  a  szláv  fejedelmeket,  kiknek  helyére  frank  grófok 
léptek.  A  frank  uralom  szilárd  támaszának  bizonyült  csakhamar  az  országnak 
kitartóan  folytatott  megtérítése  s  német  gyarmatosokkal  való  betelepítése. 
Csak  a  Dráva  déli  tájékain  tartotta  fenn  magát  a  szlávság  a  maga  sajátos- 
ságában és  többségében. 

A  mint  a  Bajorországhoz  csatolt  tartomány  a  keletfrank  (német) 
birodalom  része  lett,  nagy  veszedelem  támadt  reá  a  pusztító  magyarokban. 
Arnulf  császár  halála  után  a  magyarok  betörtek  Karinthiába.  Sikerűit  ugyan 
megverni  őket  (901)  s  e  győzelemhez  fűződik  a  monda  szerint  St.-Veit 
város  keletkezése,  de  pár  esztendővel  később  a  magyarok  megsemmisítették 
a  Karoling  keleti  őrgrófságot,  az  egész  Ostmarkot.  A  folyton  előnyomuló 
ellenséggel  vívott  küzdelmekben  bajor  lobogó  alatt  a  karantánok  is  jelen- 
tékeny részt  vettek,  így  különösen  I.  Ottó  alatt,  ki  a  Lech  mezején  aratott 
diadalával  Németországot  a  magyarok  további  betöréseitől  megmentette 
(955)-  Ekkor  német  gyarmatosok  nyomultak  még  továbbra  keletnek  s 
nemcsak  a  földmívelés  s  az  avval  összefüggő  foglalkozások  vettek  immár 
magasabb  fejlődést,  hanem  a  bányászatot  is  buzgón  űzték,  főleg  a  hütten- 
bergi  érczhegyen. 

Karantánia,  mely  a  mai  Karinthián  kivűl  a  keleti  Puster-völgyet  és 
Stiriát,  tágasabb  értelemben  Krajnát  is  magába  foglalta,  976-ban  bontatott 
ki  Bajorországhoz  fűződő  kötelékéből.  Mikor  II.  Henrik  (a  veszekedő)  bajor 
herczeg  II.  Ottó  császár  ellen  föllázadt,  a  császár  ideiglenesen  megfosztotta 
a  herczegségtől,  ez  utóbbit  pedig  azzal  gyöngítette,  hogy  az  Ostmarkot  és 
Karantániát  állandóan  elszakította  tőle.  Karantániát  külön  herczegségeűl 
I.  Henrik  (az  ifjabb),  Berthold  egykori  bajor  herczeg  fia  kapta  a  veronai 
őrgrófsággal  (a  Póig  és  a  Mincióig)  és  Isztria  grófsággal  egyetemben.  Ezzel 

Karinthia  a  német  birodalom  önálló  herczegsége  lett.  I.  Henrik  mái"  egy 
évvel  trónra  lépte  után  letétetett,  mert  az  elűzött  bajor  herczeggel  szövet- 
kezett. Karinthia  (a  veronai  űrgrófsággal)  ekkor  Ottó  (im  Wormsfelde)  grófé, 
V.  Gergely  pápa  atyjáé,  Ottó  lemondása  után  pedig  Bajorországgal  együtt 
újra  I.  Henriké  (983)  lett,  kinek  csakhamar  Karinthiával  és  a  veronai 
űrgrófsággal  kellett  megelégednie,  mivel  Veszekedő  Henrik  visszakapta 
Bajorországot.  Midőn  karinthiai  Henrik  meghalt  (989),  országa  Bajor- 
országra szállt  s  csak  előbbeni  herczegében,  Ottóban,  kapott  ismét  (1002?) 
külön  urat,  ki  II.  Henrik  császárnak  Arduin  ivreai  Őrgróffal  folytatott 
harczaiban  nagy  szolgálatot  tett.  Ottót  fia,  I.  Konrád,  követte  (1004 — 101 1), 
azután  Eppenstcin  Adalbert,  ki  1035-ben  állítólagos  felségárulás  miatt 
letétetett,  végűi  II.  Konrád  az  első  Konrádnak  fia.  Midőn  II.  Konrád 
gyermektelenül  elhunyt  (1039),  a  berezegi  méltóság  egy  ideig  betöltetlen 
maradt;  csak  1047-ben  adományozta  az  országot,  melyet  magyar  hadak 
ismételve  bekalandoztak,  III.  Henrik  császár  Veronával  együtt  Welf  sváb 
grófnak,  ki  azonban  élete  végén  összeesküvésbe  bonyolódott  a  birodalom 
feje  ellen.  A  herczegség  ismét,  idegeneké  lett,  előbb  III.  Konrádé  (Kuno) 
a  Iothringeni  palotagrófok  családjából  (1056 — 1061),  azután  Zíihringen 
Bertholclé,  kiknek  egyike  sem  bírt  hatalomra  vergődni  az  országban. 
Berthold  csakhamar  kezet  fogott  IV.  Henrik  császár  ellenségeivel,  miért  is 
letétetett  (1077).  Ekkor  Eppenstcin  Luitpold,  kinek  atyja,  Markward,  még 
Berthold  trónra  lépte  előtt  magához  ragadhatta  a  hatalmat  Karinthiában, 
kapta  adományul  a  herczegséget  s  tőle  örökölte  testvére  111.  Henrik,  a  ki 
addig  Isztriát  s   a  krajnai   őrgrófságot  kormányozta. 

A  berezegek  hatalma  ez  időszakban  tetemes  veszteséget  szenvedett 
azon  önállóság  gyarapodása  következtében,  melyre  a  Karinthiához  tartozó 
örgrófságok  a  X.  század  vége  óta  emelkedtek,  továbbá  az  egyházi  birtoknak 
a  herczegség  határain  belől  való  további  öregbedése  folytán.  Az  egyházi 
uradalmak  közé,  melyek  a  grófi,  valamint  a  berezegi  hatalomtól  függet- 
lenséget élveztek,  tartoztak  a  salzburgi  érsekeknek  még  a  Karolingoktól 
adományozott  s  a  szász  uralkodó-házbeli  császároktól  jelentékenyen  gyara- 
pított birtokai  Friesach  és  Mária-Saal  vidékén,  a  Görscbitz-  és  az  alsó 
Lavant-völgyben,  továbbá  a  II.  Henrik  császár  alapította  (1007)  bambergi 
püspökség  javai,  melyek  Feldkirchent,  a  Villachtól  Pontafelig  terjedő  egész 
vidéket,  Wolfsberget  a  felső  Lavant-völgygyel  stb.  felölelték.  Az  ország  leg- 
előkelőbb s  legnagyobb  birtokos  családai  közé  számították  a  XI.  században 

a  Sponheim-Lavant  és  az  Ortenburg  grófokat.  A  hazai  nemes  urak  közt 
a  Heunburgok,  Zeltschachok,  Dietrichsteinok  s  mások  említtetnek.  A  zárt 
helyeken,  hol  kézművesek  telepedtek  meg,  élénk  iparos  tevékenység  kezdő- 
dött s  a  kereskedés  is  lendületnek  indult.  Különösen  a  salzburgi  birtokon, 
Friesachban  történt  ez,  mely  az  Olaszországba  vezető  út  menti  fekvésének 
sok  hasznát  látta,  1015-ben  vásár-,  vám-  és  pénzverő  jogot  nyert  s  már 
1072-ben  városi  ranggal  bírt;  továbbá  a  bambergi  püspök  birtokában 
Villachban,  hol  több  országút  szelte  át  egymást  s  élénk  forgalom  fejlődött 
Német-  és  Olaszországok  közt,  különösen  mikor  ez  a  hely  1060-ban  vásár- 
jogot szerzett.  A  mezőgazdaság  is  fokozódott  úgy  terjedelem,  valamint 
jövedelmezőség  tekintetében. 

Az  egyházi  alapítványok  közé,  melyek  a  XI.  század  jámbor  szellemének 
köszönték  keletkezésöket  s  legtöbbször  dús  ellátásukat,  tartoznak :  a  benczés 
apáczák  zárdája  St.-Georgenben  a  Lang-tónál,  melyet  (1000  körűi)  Wich- 
burg  grófné,  Otwin  lurn-  és  puster-völgyi  gróf  neje  alapított;  Ossiach  benczés 
monostor,  Poppo  aquilejai  patriarcha  szüleinek  alkotása  (1026  táján)  s  a 
mondában  a  vad  Boleslo  lengyel  király  utolsó  menedékhelyeképen  magasz- 
talt apáczaklastrom  a  kanonokzárdával  együtt  Gurkban  a  Mária-templomnál. 
Ez  utóbbiakat  a  legendában  sokat  dicsőített  Hema  (Hemma),  Vilmos  friesachi 
gróf  neje  alapította  (1042)  s  gazdag  javaikat  utóbb  Gellért  salzburgi  érsek 
az  általa  1071  márczius  6-án  alapított  gurki  püspökség  ellátására  fordította. 
Végűi  az  egyházi  alapítványok  közé  tartozik  a  benczések  rendháza  St.-Paul- 
ban,  a  Lavant- völgyben,  melynek  első  lakóit  Sponheim  Engelbert  gróf 
Hirschauból  Schwabenből  hívta  meg  (1091).  Ez  időben  alakultak  a  kanonok- 
zárda Eberndorfban,  meg  a  millstatti  (1088  előtt)  és  arnoldsteini  (1107) 
benczés  klastromok.  E  monostorok  kezdeményezésére  nemcsak  messze  terü- 
letek vétettek  m ívelés  alá,  hanem  barátok  és  apáczák  az  ifjúság  nevelésének 
szentelték  magukat  a  zárdaiskolákban. 

Midőn  az  Eppenstein-család  III.  Henrik  herczeggel  kihalt  (1122), 
Karinthia  a  Sponheimok  nemzetségéből  származó  Henrik  lavanti  grófra 
szállt  s  azé  maradt  a  család  magvaszakadtáig.  A  Sponheimok  korszakának 
legfényesebb  ideje  Bernát  herczeg  uralkodása  (1202  — 1256).  Okos,  művelt 
ember  volt;  hosszú  utazásai  közben  megismerkedett  az  idegen  államok  és 
népek  állapotaival  s  egyaránt  elsajátította  az  udvari  szokásokat,  valamint 
a  diplomáczia  fogásait.  Ennyi  kiváló  tulajdona  mellett  Bernátnak  gyakran 
volt  alkalma  a  német  birodalom  kül-  és  belpolitikájára  s  különösen  a  pápaság- 

hoz  való  viszonyára  hatást  gyakorolni.  Nagyon  szerette  a  fényt  és  a  pompát  s 
minden  várában,  hol  udvarát  tartotta,  körűivette  magát  a  lovagvilág  ragyo- 
gásával. Ü  a  karinthiai  udvari  méltóságok  megalapítója,  melyeket  a  rendes 
székhelye,  St.-Veit  közelében  lakó  váruraknak  adományozott:  a  kalksbergi 
lett  főudvarmester,  a  kraigi  főasztalnok,  az  osterwitzi  főpohárnok.  Költő  és 
énekes  szívesen  látott  vendége  volt  Bernátnak.  Walther  von  der  Vogelweide 
is  időzött  nála  St.-Veit  várában  s  lelkesülten  magasztalta  bőkezűségét. 
A  herczeg  buzgón  részt  szokott  venni  a  lovagi  tornákban.    Ily  hajlamok 


St.-Paul  monostor. 


mellett  azonban  épen  nem  hanyagolta  el  méltósága  kötelességeit  s  a  belső 
nyugalom  föntartására  minden  lehetőt  megtett.  Midőn  Bernát  mozgalmas 
életét  agg  korában  1256-ban  befejezte,  követte  őt  fia,  III.  Ulrik,  a  nyol- 
czadik  és  utolsó  herczeg  a  Sponheimok  nemzetségéből.  Testvére,  Fülöp, 
salzburgi  választott  érsek  az  új  herczeget  harczba  bonyolította  Ulrik  seckaui 
püspökkel,  kit  a  salzburgi  káptalan  Fülöp  letétele  után  az  érseki  székre 
meghívott  s  kit  a  magyarok,  a  Babenbergek  kihalta  óta  Stiria  urai,  segélyben 
részesítettek.  Midőn  a  magyar  hadak  Karinthiába  betörtek  s  a  Sponheimiak- 
nak  érzékeny  kárt  okoztak,  Pfemysl  II.  Ottokár  cseh  király,  ki  akkor  már 
megszerzé  Ausztriát,  nyomatékosan  védelmébe  fogadta  a  vele  rokonságban 

álló  herczegi  házat,  a  magyar  uralommal  elégedetlen  stíriaiakkal  érintke- 
zésbe lépett  s  velők  és  a  karinthiaiakkal  Kroissenbrunnál  megverte  a  magyar 
királyt  (1260).  Stiria  megszerzése  volt  Ottokár  részére  e  győzelem  gyümöl- 
cse ;  ez  időtől  fogva  a  pápa  jóindulata  s  nagybátyja,  Ulászló,  az  új  salzburgi 
érsek  támogatása  mellett  teljes  kitartással  dolgozott  azon  benne  régóta  föl- 
merült eszme  valósításán,  hogy  Karinthiát  is  megszerezze.  Ulrik  herczegnek 
nem  volt  gyermeke  s  magánvagyonának  legközelebbi  örököse  testvére,  Fülöp, 
volt,   a  ki  a  herczegségre  is  számot  tartott.   Mindazonáltal  a  cseh  király 

kivitte,  hogy  Ulrik  őt,  nem 
pedig  testvérét  nevezte  ki 
országai  s  más  jószágai  örö- 
kösévé (1268  deczember  4). 
E  veszteségért  való  kárpót- 
lásul viszont  Ottokár  kiesz- 
közlé,  hogy  Fülöp  választa- 
tott aquilejai  patriarkhává. 
1269  október  27-én  hunyt 
el  az  utolsó  Sponheim-házi 
herczeg  s  a  cseh  király 
immár  a  nélkül ,  hogy  a 
birodalom  vagy  Fülöp  jo- 
gait számba  venné,  Karin- 
thia   és   a  Krajnában   levő 

Sponheim-házi  herczegi -pecsét :  Bernát  (1209)  pecse'tje.  opOnheim-birtokolv    Örökö- 

sének tekintette  magát. 
A  Sponheim-család  nemcsak  a  herczegi  méltóság  örökösségét  szerezte  volt 
meg,  hanem  önálló  uralkodó  hatalomra  is  szert  tett.  Ellenben  ez  időben 
az  ország  határai  az  őrgrófságok  elválásával  már  körülbelül  a  maiakra 
korlátoltattak.  Városa  a  Sponheim- korszak  végén  Karinthiának  majdnem 
annyija  volt,  mint  manapság.  Fővárosnak  St.-Veitot  tekintették,  mely 
mellett  azonban  későbbi  versenytársa,  Klagenfurt  már  némi  jelentőségre 
vergődött.  A  Klagenfurt  főterén  látható  „sárkánykígyó"  a  jelenkort  is  arra 
a  mondára  emlékezteti,  mely  a  tartomány  mostani  fővárosának  alapításához 
fűződik.  A  herczegi  vadászkastély  körűi  mezőváros  alakúit,  melynek  mal- 
ii. Ulrik  alatt  (1181  —  1202)  volt  vámhelye,  s  mely  Bernát  herczegtől 
városi  rangra  emeltetvén,  kőfallal  és  kapukkal  látta  el  magát.    A  vidéken 

viszont  a  többségében  jobbágy  népesség  földmívelést  és  állattenyésztést 
űzött,  mely  foglalkozások  mellett  immár  a  bányászat  szintén  szélesebb 
kiterjedést  nyert,  mert  a  régi  vasbányákon  kivűl  némely  ezüst-  és  ónbánya 
is  műveltetett.  A  szellemi  élet  is  örvendetes  haladást  mutat  a  Sponheimok 
idején.  A  zárdaiskolák  mellett  a  városokban,  mezővárosokban  és  más 
nagyobb  helységekben  külön  tanintézetek  keletkeztek  világi  tanítókkal; 
sőt  Gurknak  és  St.-Paulnak  felsőbb  iskoláik  voltak.  A  szellemi  lendület 
élénk  tanúbizonysága  továbbá  az  akkor  emelt  s  részben  máig  fönmaradt 
és  csodált   épületek   némelyike.    A  főleg  a  keresztes   háborúk    által  ápolt 

Sponheim-házi  herczegi  pecsétek:  III.   Ulrik  (1248)^  és  Választott  Fülöp  (1273)  pecsétje, 

vallásos  szellem  a  prépostságok,  társas  káptalanok  és  klastromok  egész 
sorának  alapításában  nyilvánult,  melyekkel  rendszerint  szegény  betegek 
fölvételére  szolgáló  kórházak  voltak  összekapcsolva.  Ilyet  az  Ortenburg 
grófok  is  alapítottak  (1191)  s  tőle  nyerte  a  szomszéd  helység,  a  mai 
Spittal  mezőváros  nevét.  Villachban  1229  óta  volt  kórház  szegények  és 
zarándokok  befogadására.  Az  új  kolostorok  közt  a  cziszterczitáké  Victring- 
ben  a  legjelentékenyebb;  a  Sponheimok  családjából  való  gazdag  Bernát 
gróf  alapította  s  első  szerzeteseit  Villars-klastromból  Lothringiából  hívta 
trixeni  be  (1 142).  1228-ban  II.  Eberhard  salzburgi  érsek  a  Lavanti  püspök- 
séget alapította  St.-Andra  székhelylyel. 

Fivére  halálával  Fülöp,  az  utolsó  Sponheim,  minden  eszközt  meg- 
mozdított, hogy  Karinthiát  megszerezze.  De  az  országban  magában  csak 
az  alsó  papság  és  a  városok  fogták  pártját;  ellenben  Ottokár  a  belföldi 
nemesség  többségében  s  II.  Detre  gurki  püspökben  talált  szilárd  támaszt. 
Fülöp  egyelőre  megelégedett  az  „állandó  helytartó  Karinthiában"  üres 
czímmel,  melylyel  Ottokár  fölruházta,  mikor  már  teljesen  hatalmába  kerí- 
tette a  Sponheimok  örökét.  De  Ottokár  uralodásának  napjai  is  meg  voltak 
számlálva  Karinthiában.  Habsburg  Rudolf  szilárdan  el  lévén  szánva  a  biro- 
dalom jogait  megóvni  s  a  cseh  király  daczoló  szellemét  megtörni,  Ausztriát 
és  Stiriát  elvette  tőle,  Karinthiát  pedig  Krajna  s  az  őrgrófság  hozzátartozó 
részeivel  Sponheim  Fülöpnek  adományozta.  Erre  gyorsan  elszakadt  az 
ország  Ottokártól.  Meinhard  tiroli  gróf,  testvére  görzi  Albert  és  a  gróf 
Ortenburgok  tetemes  haderővel  a  déli  herczegségekbe  nyomultak  s  a  biro- 
dalom részére  hatalmukba  kerítették  azokat.  Már  1276  november  21-én 
le  kellett  Ottokárnak  ez  országokról  mondania,  s  midőn  1278-ban  újra 
megkezdte  a  háborút  a  birodalom  feje  ellen,  megveretett  s  életét  vesztette. 
A  birodalmi  helytartóságot  Karinthiában  Habsburg  Rudolf  még  1276-ban 
régi  barátjára  és  hű  szövetségesére,  Meinhard  tiroli  grófra  ruházta  s  szol- 
gálatai jutalmául  később,  mikor  Sponheim  Fülöp  1279-ben  Kremsben 
befejezte  nyughatatlan  életét,  Meinhardnak  adományozta  Karinthia  herczeg- 
séget  (1286  február  1.,  Augsburg),  ki  már  előbb' egy  kölcsön  fejében  zálogul 
megkapta  Krajnát  és  a  vindus  őrgrófságot.  Az  új  herczeg  kormányra  léptekor 
alávetette  magát  azon  sajátszerű,  állítólag  már  a  szláv  uralkodók  idején 
szokásos  szertartásnak,  melyet  Grün  Anastasius  a  „Pfaff  vom  Kahlenberg"- 
ben  költőileg  dicsőített.  Az  úgy  nevezett  herczegbeiktatás  a  herczegkövön 
Karnburgnál,  a  Mária-saali  templomban  és  a  herczegszékben  a  Zollfelden 
ment  végbe.  Minthogy  Meinhard  csak  ritkán  időzött  herczegségében,  itt  nem 
volt  képes,  mint  óhajtá,  teljes  rendet  és  nyugalmat  tartani.  Sok  csapást 
hozott  az  országra  az  a  háború  is,  melyet  Albert  ausztriai  és  stiriai  herczeg, 
Meinhard  veje  viselt  a  salzburgi  érsekekkel.  E  közben  Friesach  városát  két 
ízben  perzselte  föl  (1289  és  1292)  az  ellenség;  a  Lavant-völgy  iszonyú 
pusztulást  szenvedett  s  a  rend  minden  köteléke  megbomlani  látszott,  midőn 
a  nagy  birtokú  Heunburg  Ulrik  gróf  ama  stiriai  nemes  urak  szövetségébe 
lépett,  kik  herczegök,  Albert  ellen  kitűzték  a  zendülés  zászlaját.  Griffen 
bambergi  püspöki  várban,  melyet  hatalmába  kerített,  a  gróf  hónapokig 
daczolt  a  herczeg  csapataival.  Csak  mikor  Meinhard  legifjabb  fia  új  hadakat 

vezetett  Karinthiába,  sikerűit  Auffenstein  Konrádnak  a  Wallers- hegyen 
legyőzni  Heunburgot,  ki,  midőn  tűzzel-vassal  pusztították  grófságát,  föl- 
tétlenül megadta  magát  (1293). 

Meinhard    1295-ben  halt  meg  Greifenburgban  s  fiai,  Ottó,  Lajos  és 
Henrik  közösen  vették  át  az  apai  örökséget.  Támogatták  a  Habsburgokat, 


Herczeg-beiktatás  Karinthiában. 

valamint  a  Salzburggal  újra  kitört  küzdelemben,  akképen  a  német  koronáért 
folytatott  harczaikban;  Albert  göllheimi  győzelméhez  Henrik  derekasan 
hozzájárult.  De  saját  herczegségökben  rendet  csinálni  csak  kis  mértékben 
bírtak,  főleg  mivel  a  herczegi  testvérek  legifjabbika  és  legderekabbika  dics- 
vágyától  hajtva,  szemét  a  távolba  vetette.  Mint  Anna  cseh  herczegnő  férje, 
a  Pfemyslek  fiágának  kihaltával  követelést  emelt  a  megüresedett  trón  iránt. 
Meg  is  nyerte  a  cseh  rendek  többségét,  de  ellenségeskedésbe  jutott  Albert 
királylyal,  ki  az  országot  visszaháramlott  birodalmi  hűbérnek  nyilvánította 

s  fiának,  Rudolfnak  adományozta.  Csak  Rudolf  korai  halála  után  választatott 
Henrik  cseh  királyivá  (1307).  Albert  utóda  a  német  trónon,  Luxemburgi 
VII.  Henrik,  ragaszkodott  ahhoz  a  fölfogáshoz,  hogy  Csehország  visszaszállt 
a  birodalomra;  hogy  a  maga  családjának  szerezze  meg,  alkudozásba  lépett 
a  rendek  ama  részével,  kik  karinthiai  Henriket  nem  akarták.  Midőn  végre 
Luxemburgi  János  német  királyfi  haddal  nyomult  az  országba,  hogy  a  cseh 
trónt  birtokba  vegye  (1310),  Henrik  csekély  számú  hívétől  és  szövetsé- 
gesétől elhagyatva,  s  csaknem  teljesen  örökös  tartományainak  csapataira 
szorítva,  kénytelen  volt  Prágából  távozni  s  hazájába  vonulni.  De  a  királyi 
czímet  haláláig  megtartotta. 

Karinthiában  és  Tirolban,  minthogy  testvérei,  Lajos  (1305)  és  Ottó 
(1310)  meghaltak,  Henrik  maradt  az  egyedüli  úr.  Üres  pénztára,  az  évekkel 
fokozódó  gyöngesége  és  tétlensége  daczára  Henrik,  a  király-herczeg,  nagyon 
keresett  egyéniség  lett.  Minthogy  fia  nem  volt,  két  leánya,  Adelheid  és 
Margit  volt  örököse  összes  magánvagyonának  s  a  leányágat  is  megillető 
hűbéreknek,  melyek  közé  tartozott  csaknem  valamennyi  tiroli  grófság. 
A  Luxemburgok  és  Habsburgok  egyaránt  azon  fáradoztak  tehát,  hogy 
Henriket,  midőn  második  felesége  braunschweigi  Adelheid  halálával  har- 
madszor is  nősülni  akart,  ebbeli  törekvéseiben  támogassák  és  szolgálat- 
készségűkkel  lekötelezzék.  János  cseh  király,  ki  Henrik  harmadik  nejének, 
Savoyai  Beatrixnak  nagy  hozományt  igért,  végre  kivitte,  hogy  fia  vezethette 
oltárhoz  Margitot  (Maultasch),  mely  alkalommal  abban  történt  megállapodás, 
hogy  ha  Henriknek  fia  nem  marad,  leányai  lépjenek  országainak  birtokába. 
Bajor  Lajos  császár  a  király-herczegnek  már  régebben  megígérte  ugyan, 
hogy  fiutód  hiányában  leányai,  vagy  azok  férjei  örököljék  birodalmi  hűbérek, 
tehát  Karinthiát  is,  s  ez  csak  azon  föltételhez  köttetett,  hogy  a  férj  utódlása 
mindig  a  császár  tudtával  történjék.  Most  azonban  Lajos  a  Luxemburgok 
családi  hatalmának  túlságos  nagyra  növekvésétől  félt,  s  ez  okból  Habsburg 
Alberttal  és  Ottóval,  Meinhard  herczeg  unokáival  s  Henrik  legközelebbi 
férfi  rokonaival  1330  november  26-án  titkos  szerződésre  lépett.  A  császár 
megigérte,  hogy  Henrik  halálával  a  Habsburgoknak  adományozza  Karinthiát, 
ezek  ellenben  kötelezték  magokat,  hogy  Tirol  megszerzésében  Lajost  segí- 
teni fogják. 

Az  osztrák  herczegek  azóta  okosan  fölhasználtak  minden  hatalmat, 
hogy  Karinthiában  hatalomra  tegyenek  szert,  s  így  készítsék  elő  jövendőbeli 
uralmukat.    Midőn  tehát    1 335-ben  április   elején   Henrik   meghalt,    Lajos 

császár  még  májusban  a  herczegeknek  adományozta  Kafinthiát.  A  rendek 
június  elején  tették  le  a  hűségesküt  az  új  fejedelmeknek,  s  július  2-án  Ottó 
herczeg  családja  nevében  jelen  volt  a  hódolati  ünnepélyen  a  Zollfelden. 
A  Luxemburgok  fegyveres  kísérletei  Karinthia  megszerzésére  ép  oly  siker- 
telenek maradtak,  mint  a  diplomácziaiak,  mire  János  király  az  ennsi  békében 
(október  9.)  a  maga  és  fiai,  valamint  Maultasch  Margit  és  nővére  nevében 
Karinthiát  illető  minden  követeléséről  lemondott.  János  fiainak  későbbi 
törekvései,  hogy  Tirolból  szerezzék  meg  Karinthiát,  ép  oly  kevéssé  vezettek 
eredményre. 

Ottó  halálával  testvére,  II.  Albert  (a  bölcs  vagy  béna)  lett  az  osztrák 
tartományok  egyedöli  ura.  Karinthiában  is  erélyesen  gondoskodott  a  belső 
nyugalom  föntartásáról  s  alattvalói  jólétének  öregbítéséről.  De  ép  ez  időben 
iszonyú  szerencsétlenségek  zúdultak  az  országra.  Az  1338-tól  1340-ig 
terjedő  években  a  sáskák  töméntelen  sokasága  pusztította  el  a  termést; 
1342-ben  nagy  árvizek  támadtak;  1348-ban  (január  25.)  történt  az  az 
erős  földrengés,  melynek  következtében  a  Dobratsch-hegy  déli  oldalának 
egy  része  beomlott,  számos  falut  és  tanyát  betemetett  ésVillachot,  melyben 
ugyanekkor  tűzvész  támadt,  csaknem  teljesen  elpusztította. 

Ugyanez  esztendőben  kezdődött  az  iszonyú  járvány,  a  fekete  halál, 
s  sok  ezer  embert  sírba  vitt  Karinthiában  is.  A  fölizgatott  nép,  mely  a  sors 
mind  e  csapásában  Isten  Ítéletét  látta,  csak  rendkívüli  vezekléssel  vélte  az 
ég  haragját  megengesztelhetni.  Ez  időben  a  zsidókon  is  sokféle  kegyetlen- 
séget követtek  el;  legyilkolták,  vagy  elűzték  őket,  mint  például  Wolfsberg- 
ben  (1338)  történt. 

Albert  örököse  legidősebb  fia,  a  nagy  tehetségű  Rudolf  (az  Alapító) 
lett,  ki  Tirolt  megszerzé  családjának  (1365)  s  ezzel  Karinthia  nyugati 
határát  külső  támadás  ellen  biztosította.  Öt  követték  a  trónon  testvérei, 
III.  Albert  és  III.  Lipót,  kik  alatt  az  országban  lázadás  támadt,  melyet  csak 
nagy  ügygyel-bajjal  tudtak  leverni.  A  lázadás  vezetője  a  két  Auffenstein 
Frigyes  volt,  kiket  mélyen  elkeserített,  hogy  a  főudvarmesteri  méltóság 
Liechtenstein  Rudolfra,  az  országos  főkapitányság  pedig  Kraig  Konrádra 
ruháztatott.  Két  hónapig  hullámzott  a  tusa  Bleiburg  környékén,  a  lázadók 
főhelyén.  Csak  mikor  a  várat  teljesen  bekerítették,  a  várost  fölperzselték, 
környékét  meg  elpusztították,  adták  meg  magukat  az  Auflensteinok  a 
herczegeknek.  Gazdag  javaikat  lefoglalták  s  őket  magukat  életfogytiglan 
való  börtönre  Ítélték.   Az  egyik  Frigyes  a  tömlöczben  halt  meg,  a  másik 

huszonnyolcz  év  múlva  kapott  kegyelmet  s  mint  kanonok  fejezte  be  életét 
Regensburgban . 

A  Habsburgok  hatalmára  igen  károsnak  bizonyult  országaik  gyakori 
fölosztása.  Ily  úton  Karinthia  még  1375-ben  III.  Lipót  kormányzata  alá 
került,  kinek  a  belső  tusák  nagy  bajt  okoztak.  A  polgárok  szintén  sokat 
szenvedtek  a  nemes  uraktól,  miért  is  1386-ban  St.-Veit,  Klagenfurt  és 
Völkermarkt  városok  szövetkeztek  a  fosztogató  urak  ellen  és  közös  érdekeik 
védelmére.  Mikor  a  herczeg  a  sempachi  csatában  elesett,  testvére  III.  Albert 
vette  át  az  összes  osztrák  tartományok  kormányát.  Ennek  halála  után  ismét 
hosszú  viszály  támadt  a  Habsburg-családban  s  csak  1411-ben,  miután  a 
párttusa  valóságos  belháborúvá  fajúit,  ment  végbe  az  állami  viszonyok 
ideiglenes  rendezése.  Vas  Ernő,  III.  Lipót  egyik  fia,  egész  Belső-Ausztria 
(Stiria,  Karinthia,  Krajna  s  a  szomszédos  kisebb  területek)  kormányzatát 
egyesíté  kezében  s  a  karinthiaiak  is  meghódoltak  neki.  Ő  volt  az  utolsó 
herczeg,  kit  a  hagyományos  régi  módon  iktattak  be  (1414). 

Az  ő  uralkodása  alatt  szakadt  magva  az  Ortenburgok  grófi  nemzetségé- 
nek. A  dús  örökség,  melyhez  Spittal  és  Paternion  mezővárosok  is  tartoztak, 
a  hatalmas 'Ciliéi  grófokra  szállt,  kik  csakhamar  harczba  keveredtek  a  bam- 
bergi  püspökkel,  később  pedig  V.  Frigyes  herczeggel  (1440  óta  római 
királylyal),  Vas  Ernő  fiával.  Csak  1443-ban  hódoltak  meg  V.  Frigyesnek 
s  családjok  .kihalta  esetére  az  öröklést  Ciliiben,  Sternbergben  és  Orten- 
burgban  a  Habsburgoknak  biztosították.  Ez  az  eset  beállott,  midőn  Ciliéi 
Ulrik  Belgrádban  megöletett  (1456).  Frigyes  nem  késett  hűbérúri  és 
örökösödési  jogaira  támaszkodva  a  Cilleiek  legtöbb  belső-ausztriai  jószágát 
hatalmába  keríteni. 

V.  Frigyes,' mint  császár  III.  Frigyes,  uralkodásának  kora  szenvedések- 
ben gazdag  volt  Karinthiára  nézve,  mert  úgy  szólván  sohasem  pihentek  a 
belső  tusák  s  ismételten  idegen  ellenség  tört  be  az  országba.  Alig  verték  le  a 
lázadást,  melyet  Baumkircher  András  Stiriában  támasztott  s  melyet  czinkos- 
társai  Karinthiába  is  átvittek,  mikor  török  lovashadak  pusztítva,  gyújtogatva 
és  gyilkolva  nyomultak  a  Kanker-hegyszoroson  át  Bleiburg  ellen  s  onnan  a 
Jaun-  és  Glan-völgybe,  honnan  számos  foglyot  hurczoltak  el  (1473).  Mikor 
a  törökök  másod  ízben  betörtek  (1476)  s  a  Száva  völgyéből  Weissenfelsen 
és  Villachon  át  rettenetes  pusztítások  közt  egy  részt  a  Gurk-völgybe,  más 
részt  a  Jaun-  és  Lavant-völgybe  nyomultak,  gyorsaságuk  miatt  az  országos 
nemesi  fölkelés  nem  tudott  nekik  ellenállani.  Nagy  elégedetlenség  fogta  el 

tehát  az  alsóbb  néposztályokat,  melyek  azt  hitték,  hogy  uraik  cserben 
hagyták  őket,  minthogy  az  ellenség  közeledtére  erős  váraikba  menekültek. 
Ortenburg  grófságban  akkor  Wunderlich  Péter  vezetése  alatt  parasztszövet- 
ség alakúit,  mely  az  országnak  a  török  ellen  való  megvédését  vallotta  ugyan 
czéljáúl,  a  mellett  azonban  a  földesurak  rémületére  különböző  kedvez- 
ményeket vagy  jogokat  igyekezett  a  jobbágyságnak  kivívni. 

Mikor  1478  július  havában  török  portyázok  még  nagyobb  számmal 
törtek  Tarvison  át  Villachba,  valami  400  fegyveres  paraszt  szállt  szembe 


A  herczeg-szék  a  Zollfelden  Maria-Saal  mellett. 


velők,  kiket  azonban  nagyobb  részt  lekaszaboltak,  vagy  elfogtak.  A  rabló 
hadak  azután  csaknem  három  hétig  garázdálkodtak  egész  Közép-Karinthiában 
s  még  a  havasokról  is  lehajtották  az  ott  legelő  marhát ;  mint  a  hír  mondja, 
10.000  foglyot  vittek  el  rabszíjon.  Alig  hogy  távoztak,  a  parasztszövetség 
vezetői  vagy  kivégeztettek,  vagy  tömlöczbe  vettettek.  Új  sanyarúság  támadt 
az  országra,  mikor  a  császár  viszályba  keveredett  Bernát  salzburgi  érsekkel, 
kit  Hunyadi  Mátyás  magyar  király  támogatott.  Magyar  csapatok  szállották 
meg  (1480)  a  Karinthiában  levő  salzburgi  várakat  s  onnan  pusztították  a 
környéket,  míg  a  császári  zsoldosok  a  salzburgi  javakat  rabolták  ki.  Ugyanez 
az  év  ismét  sáskaseregeket  és  pestist  is  hozott  az  országba.  Hogy  a  nyomor 

teljes  legyen,  a  törökök  újra  megjelentek  (1480,  1483).  A  háború  a  császári 
zsoldosok  és  a  magyarok  közt  Hunyadi  Mátyás  király  haláláig  tartott  (1 490); 
csak  akkor  hagyták  oda  a  magyarok  a  salzburgi  érseki  várakat.  A  török  elleni 
háború  czéljából  Frigyes  az  egyházi  Szent-György  lovagrendet  alapította 
ugyan  s  a  millstatti  kolostort  az  összes  hozzátartozó  birtokokkal  átengedte 
annak ;  ez  a  rend  azonban  nem  volt  képes  föladatát  teljesíteni,  mert  nem 
volt  elég  pénze  s  így  tagjait  sem  bírta  kellő  számra  emelni. 

Midőn  Frigyes  császár  meghalt  (1493),  I.  Miksa  a  Habsburg-család 
összes  országait  egyesítette  kezében.  Buzgón  fáradozott  a  sebek  orvoslásán, 
melyeket  a  háborúk  és  ellenséges  betörések  okoztak;  hatalmasul  föllépett 
az  ököljog  ellen  s  a  török  veszély  elhárításán  munkálkodott.  Osterwitzben 
fegyvertárat  alapított.  A  rendek  óhajának  megfelelően  Miksa  az  ismét 
elszaporodott  zsidókat  kiűzte  Stiriából  és  Karinthiából  (1496).  Ugyanezt 
tette  a  maga  területén  a  salzburgi  érsek  s  valamivel  később  a  bambergi 
püspök  is.  Lénárd,  az  utolsó  görzi  gróf,  halálával  grófsága  régi  családi 
szerződések  alapján  Miksára  szállt,  ki  az  alsó  Puster-völgyet  Lienzzel,  noha 
addig  Karinthiához  tartozott,  Tirolba  kebelezte.  így  nyerte  Karinthia  mai 
határait  (1500). 

Az  a  mélyre  ható  mozgalom,  mely  Krajna  és  Dél-Stiria  parasztságának 
nagy  részét  1515-ben  elfogta  s  abban  a  követelésben  tetőzött,  hogy  a  földesúr 
elégedjék  meg  az  őstől  fogva  szokásos  szolgálmányokkal  s  ezeknél  többet 
ne  kívánjon  jobbágyaitól,  Karinthiába  is  elhatolt.  Pustritzban  Greifen  mellett 
július  1-én  valami  3. 000  paraszt  tanácskozott  s  szövetséget  kötött,  melynek 
vezetői  Grosz  Kristóf  és  Mur  György  voltak  mint  kapitányok,  kik  mellé 
több  alkapitány,  szószóló  és  tanácsos  rendeltetett.  A  mozgalom  a  Jaun- 
és  a  Gail -völgybe,  éjszakra  meg  Strassburgig  és  Hüttenbergig  elterjedt. 
A  rendeket  nyugtalanították  ez  események ;  nagyobb  haderőt  gyűjtöttek 
tehát  s  a  császári  zsoldosok  támogatásával  lassankint  leverték  a  lázadást. 
Mikor  a  rendi  hadsereg  az  országon  végig  vonult,  St.-Veit  fejedelmi  város 
kapuinál  is  megjelent. 

De  a  polgárok  szabadalmaikat  féltve,  csak  hosszú  vonakodás  után 
bocsátották  be  a  városba.  A  nemesség  és  papság  ezt  olyan  zokon  vette,  hogy 
fölkérte  a  császárt :  engedje  át  nekik  Klagenfurt  városát,  melyet  jobbágyaik 
jövendőbeli  zendülései  esetén  biztos  védhelyűl  használhassanak.  Miksa  telje- 
sítette e  kívánságot  (1518)  s  a  rendek  megígérték,  hogy  Klagenfurtot  várrá 
alakítják  át.  Minthogy  azonban  Klagenfurtnak  rendi  várossá  való  nyilvá- 


75 

nítása  a  polgárok  számos  jogának  elvesztésével  járt,  az  illetőket  nagy 
aggodalom  fogta  el,  mely  csakhamar  az  összes  fejedelmi  városokra  és  mező- 
városokra átterjedt,  mert  immár  mindnyájan  attól  féltek,  hogy  elvesztik 
kiváltságaikat.  Több  polgár  Welsbe  küldetett,  hogy  a  császárt  az  adomá- 
nyozás visszavételére  kérje;  de,  még  mielőtt  a  kérvény  elintéztetett,  Miksa 
meghalt.  Klagenfurt  rendi  város  maradt  s  St.-Veit  helyett  az  ország  főváro- 
sává s  a  folyton  nagyobb  hatalomra  törekvő  rendek  támaszpontjává  lett. 


Km^j'  Qlísii-OTrLtmtL 


A  herczeg-kő  (jelenleg   a   klagenfurti  országházban)  egykori   helyén    Karnburg    mellett 

(a  háttérben  Maria-Saal). 

Miksa  unokája,  I.  Ferdinánd,  alatt  a  török  vész  ismét  rázúdult  az 
osztrák  tartományokra.  Vérben  és  vagyonban  egyre  súlyosabbakká  váltak 
az  áldozatok,  melyeket  főleg  Belső-Ausztria  lakóinak  kellett  a  határvédelemre 
hozniok,  s  melyek  még  sem  voltak  elégségesek  arra,  hogy  az  ellenséget 
állandóan  távol  tartsák  az  országtól.  A  fenyegető  veszély  arra  ösztönzé 
Karinthia  rendéit,  hogy  fővárosuk  megerősítéséhez  komolyan  hozzá  fogjanak 
s  azt  be  is  fejezzék.  Ez  időbe  esik  Luther  tanának  Karinthiába  való  behatolása 
is.  Szász  bányamunkások  lettek  hirdetői  a  magas  Tauernek  hegyvidékein ; 
Svábországból  jövő  bevándorlók,  kik  ez  időtájt  telepedtek  meg  a  leégett  és 
ekkor  újra  épülő  Klagenfurtban,  az  új  tant  az  ország  fővárosában  is  elter- 

jesztették.  De  a  reformáczió  legbuzgóbb  terjesztője  a  nemesség  lett,  mely 
a  vallásos  mozgalmat  a  rendi  hatalom  fokozására  igyekezett  használni. 
Hihetetlen  gyorsasággal  hódított  tért  a  reformáczió,  mikor  V.  Károly  császár 
háborúba  bonyolódott  a  protestantismus  fejeivel  Németországban.  Móricz 
szász  herczeg  elől  menekülve,  a  császár  s  vele  a  fogoly  János  Frigyes  szász 
választó  Villachba  ment  s  1552  május  havától  júliusig  e  városban  időzött. 
Ferdinánd  király  szintén  megjelent  ott  s  kieszközölte  Károly  hozzájárulását 
a  passzaui  szerződéshez. 

Ferdinánd  halálával  (1564)  Belső -Ausztria  legifjabb  fiáé,  Károlyé  lett. 
Ennek  egész  uralkodásán  végig  vonul  a  protestáns  rendekkel  folytatott 
küzdelem ;  a  rendek  szabad  vallásgyakorlatot  kívántak  tőle  s  a  lelkiismereti 
szabadság  biztosítására  irányuló  kívánságot  minden  országgyűlésen  hangoz- 
tatták. Igyekezetüket  nagyban  előmozdította  azon  körülmény,  hogy  a  török 
vész  miatt  gyakran  kívánták  tőlök,  hogy  adót  és  katonát  szavazzanak  meg. 
Szorongattatásában  Károly  főherczeg  a  mura-brucki  országgyűlésen  (1578) 
végűi  azon  szóbeli  ígéretet  tette,  hogy  az  evangélikus  hitűek  templomaikat 
és  iskoláikat 'Gráczban,  Laibachban,  Klagenfurtban  és  Judenburgban  meg- 
tarthatják, hogy  a  vallás  dolgában  a  városok  és  mezővárosok  polgárai  se 
háboríttassanak,  ha  a  protestánsok  viszont  nyugodtan,  nem  pedig  kihívólag 
viselik  magukat  a  katholikusok  iránt.  Minthogy  azonban  a  rendek  nem  igen 
maradtak  a  nyert  engedmények  határain  belül,  sőt  Károly  attól  félt,  hogy 
a  világi  ügyekben  való  engedelmesség  megtagadására  is  törekesznek,  a 
főherczeg  mindinkább  megbarátkozott  azzal  a  gondolattal,  hogy  országai- 
ban keresztül  viszi  az  ellenreformácziót.  Meg  is  tett  némely  előkészítő 
intézkedést. 

Károly  1590-ben  hunyt  el  s  Belső-Ausztriát  fiára,  az  erős  uralkodói 
önérzetű  II.  Ferdinándra  hagyta.  Ferdinánd  érezte,  hogy  egyes  elszigetelt 
intézkedésekkel  czélt  nem  érhet,  miért  is  nagy  arányú  eljárást  indított  azon 
terv  szerint,  melyet  Stobaus  György  lavanti  püspök  ajánlott  neki.  Ennek 
alapvonásai  voltak :  a  tartományok  és  városok  kormányzata  kizárólag  katho- 
likusokra  bízassék;  nem-katholikusok  a  rendek  közé  föl  ne  vétessenek;  az 
evangélikus  papok  és  tanítók  az  országból  kiutasítandók,  s  ha  ez  megtörtént, 
meg  kell  a  polgárokat  és  parasztokat  téríteni;  el  kell  venni  könyveiket, 
templomaikat  és  temetőiket;  írásban  jelentse  ki  mindenki,  hogy  a  katholikus 
hitet  vallja;  a  ki  vonakodik,  adja  el  ingó  és  ingatlan  vagyonát,  a  bevett 
összeg  egy  tized  részét  engedje  át  az  államnak  s  vándoroljon  ki. 

Ama  bizottság  élére,  melyre  az  ellenreform áczió  keresztülvitele  Karin- 
thiában  bízatott,  s  melynek  kísérete  300  puskásból  állott,  Brenner  Márton 
seckaui  püspök,  az  „eretnekek  kalapácsa"  lépett.  1600-ban  Felső-Stiriából 
a  Lieser-völgybe  ment  s  végig  járta  Karinthia  legtöbb  vidékét.  A  parasztok 
és  polgárok  képtelenek  voltak  a  sikeres  ellenállásra;  a  ki  kivándorolni  nem 
akart,  kénytelen  volt  meghajolni.  A  rendek,  a  kik  Klagenfurtban  —  a 
karinthiai  protestantizmus  főhelyén  és  védbástyáján  —  zsoldosokat  gyűj- 
töttek, némi  vonakodás  után  szintén  beletörődtek  a  kikerűlhetetlenbe  s  nem 
akadályozták  a  klagenfurti  polgárok  megtérítését.  Ezek  mindazonáltal  ragasz- 
kodtak a  protestáns  tanhoz ;  titokban  lelkészeket  tartottak  s  isteni  tiszteletre  a 
szomszédos  várkastélyokba  jártak,  melyekre  az  ellenreformáczió  még  ki  nem 
terjesztetett.  Minthogy  nem  akarták  katholikus  szertartás  szerint  teljesíteni 
a  gyónást  és  áldozást,  Brenner  püspök  1604-ben  másod  ízben  megjelent 
Klagenfurtban  s  újra  megkezdte  térítő  munkásságát.  A  legtöbb  polgár  végre 
belenyugodott,  némelyek  kivándoroltak.  Erre  a  városi  és  rendi  tisztségek 
katholikusokkal  töltettek  be  s  a  polgárjog  adományozása  a  régi  vallás 
híveire  korláío Itatott. 

A  jezsuiták,  kik  Mülstattot  még  1598-ban  átvették  a  megszűnt 
Szent-György  lovagrendtől  s  1603-ban  az  eberndorfi  ágostonrendi  zárdát 
kapták,  immár  Klagenfurtba  is  bevonultak  s  tevékenységűkkel  befejezték 
az  ellenreformácziót.  Különösen  azon  fáradoztak,  hogy  az  ifjúság  tanítását 
és  nevelését  kezökbe.  kapják,  mint  azelőtt  a  reformátorok  tették.  Ezek 
legfőbb  tanintézetükül  a  nemesi  iskolát  vagy  rendi  kollégiumot  alapították 
Klagenfurtban  (1563);  ott  szerezték  a  nemesség,  lelkészek  és  tanítók, 
tisztviselők  és  jogtudósok  műveltségűket.  E  tanintézet  egyik  rektora,  a 
stuttgarti  Megiser  Jeromos  (meghalt  1616),  írta  az  első  összefüggő  munkát 
Karinthia  történetéről  (Annales  Carinthiae) ;  a  karinthiai  Christalnik  Gott- 
hard,  st.-veiti  és  osterwitzi  lelkész  pedig  szorgalmasan  gyűjtötte  a  hazája 
történetére  vonatkozó  kéziratokat. 

De  az  ellenreformáczió  megdöntötte  a  protestáns  iskolákat.  A  jezsuiták 
Klagenfurtban  azonnal  gymnásiumot  nyitottak,  mely  nagy  látogatottságnak 
örvendett.  A  jezsuiták  közt,  kik  a  szerzet  eltörléséig  működtek  Karinthiában, 
több  tudós  és  jó  nevű  író  akad.  Ilyen  volt  Hansiz  Márk  (Völkermarkt 
vidékéről,  meghalt  1766),  délkeleti  Németország  egyháztörténelmének  írója 
(Germania  sacra),  ki  Karinthia  történetével  is  foglalkozott;  továbbá  Fröhlich 
Erazmus  (meghalt   1758),    ki  a  honi    történet  és  éremtan  körűi   szerzett 

erdemet;  Storchenau  Zsigmond  (HollenburgbóJ,  meghalt  1797)  „a  vallás 
bölcselete"  czímű  munkát  írt,  báró  Wulfen  Ferencz  (meghalt  1805)  híres 
botanikus  volt,  ki  a  róla  nevezett  Wulfenia  Carinthiaea-t  fölfedezte  s  a  Flóra 
Norica  czímű  munkát  írta.  Az  ellenreformáczióra  következő  idők  világi  írói 
közt  gróf  Khevenhüller  Ferencz  Kristóf  (született  1588-ban  Klagenfurtban, 
meghalt  1650)  foglalja  el  az  első  rangot;  ő  a  szerzője  a  kilencz  kötetre 
terjedő  Ferdinánd  Annales-einek,  melyek  a  protestáns,  svéd  és  franczia 
párttal  szemben  a  habsburgi  és  katholikus  érdekeket  képviselték  a  harmincz 
éves  háború  előtt  és  alatt. 

A  jezsuiták  szakadatlan  és  buzgó  tevékenysége  daczára,  minthogy  idő 
közben  a  kivándorlás  határideje  itt  is,  amott  is  meghosszabbíttatott,  még 
mindig  akadtak  protestánsok  Klagenfurtban.  Csak  1627-ben  tűzte  ki  nekik 
II.  Ferdinánd  utolsó  határnapúi  azon  év  karácsonyát ;  ugyanekkor  az  ellen- 
reformáczió  a  rendekre  is  kiterjesztetett.  Ferdinánd  már  előbb  megtagadta 
jóváhagyását  az  evangélikusoknak  a  rendek  közé  való  fölvételétől.  A  rendek 
egyik  fele  161  l-ben  már  katholikus  volt,  s  1628-ban  a  protestáns  nemesség 
azt  a  parancsot  kapta,  hogy  vagy  katholikussá  legyen,  vagy  vándoroljon  ki. 
Számos  nemes  úr  a  kivándorlást  választotta.  Távozásukkal  a  protestantismus 
elvesztette  utolsó  támaszát  Karinthiában,  az  ország  pedig  szellemi  és  anyagi 
erőben  tetemesen  megfogyatkozott.  A  rendi  hatalom  sorsa  Belső-Ausztriában 
is  meg  volt  már  pecsételve  Ferdinándnak  fehérhegyi  győzelme  óta,  s  az 
országgyűlések  ezután  csak  azért  ültek  össze,  hogy  az  uralkodó  részéről 
követelt  adókat  megszavazzák. 

A  harmincz  éves  háború  nyomorúságait  Karinthia  is  érezte.  A  súlyos 
hadiadók  elszegényítettek,  a  sok  véradó  elnépteleníté  az  országot.  Általános 
inség  támadt,  sok  ember  éhen  veszett,  tolvajok  és  zsiványok  garázdálkodtak 
a  jártabb  országutakon  is.  Élénk  örömöt  keltett  tehát  1648-ban  az  a  hír, 
hogy  a  nagy  háború  véget  ért.  A  béke  akkor  kezdődő  korszaka  lassan-lassan 
behegeszté  a  háború  ütötte  sebeket.  Új  veszélylyel  jártak  az  I.  Lipót  alatti 
török  háborúk.  Mikor  az  ozmán  sereg  1683-ban  Bécs  felé  közeledett,  a 
karinthiai  hadak  a  stíriai  határ  védelmére  indultak,  magában  az  országban 
pedig  minden  elővigyázati  intézkedés  megtétetett  és  Pöckstein  vezetése 
alatt  egy  csapat  bányász  ment  a  fenyegetett  császári  városba,  hol  az  akna- 
ásásnál kitűnő  szolgálatokat  tett. 

VI.  Károly  uralkodásának  első  éveiben  a  pestis  pusztította  (1715 — 
1716)  Karinthia  keleti  részeit  s  hétezernél  több  embert  vitt  sírba.  A  császár 

1728-ban  Klagenfurtban  járt  s  az  országházban  fogadta  a  karinthiaiak 
hódolatát;  ez  volt  az  utolsó  hódolat,  mely  magában  az  országban  ment 
végbe,  míg  az  utolsó  fejedelem,  ki  azt  a  herczeg-széken  fogadta,  1596-ban 
II.  Ferdinánd  volt.  VI.  Károly  alatt  ismét  vallásos  mozgalom  támadt,  főleg 
a  Millstatti  és  Ossiachi  tó  közötti  vidéken.  Az  evangélikus  parasztok,  kikben 
erősebb  volt  a  szülőföldjükhöz  való  ragaszkodás,  mint  az  a  kívánság,  hogy 
nyilvánosan  vallhassák  hitöket,  annak  idején  csak  kevesen  vándoroltak  ki, 
de  azért  tetemes  részöknél,  habár  külsőleg  megfeleltek  a  katholikus  egyház 
követeléseinek,  megmaradt  a  protestáns  érzelem.  Midőn  tehát  az  említett 
időben  Salzburgból  és  Tirolból  újra  kiutasították  az  evangélikusokat,  a 
száműzöttek  sorsa  élénk  részvétet  keltett  hitfeleiknél  Karinthiában,  hol 
egyre  nyíltabban  mutatkozott  a  protestáns  szellem.  A  kormány  szigorú 
intézkedései  daczára  a  vallásos  mozgalom  még  néhány  esztendeig  eltartott. 
Alig  hogy  elnyomták,  a  VI.  Károly  utolsó  háborúi  követelte  adók  és 
újonczozások  keltettek  a  paraszt  lakosság  egy  részében  elégedetlenséget 
és  izgalmat.  Millstatt  vidékén  a  parasztok  és  cselédek  Zopf  Pál  vezetése 
alatt  összesereglettek,  a  jezsuitákat  a  városból  kiűzték,  magát  Millstattot 
kirabolták,  míg  Spittal  fegyveres  polgárai  véget  nem  vetettek  a  zendülés- 
nek (1737)- 

A  legnagyobb  készséggel  támogatta  Karinthia  VI.  Károly  leányát, 
Mária  Teréziát,  midőn  ősi  örökét  nagy  számú  és  hatalmas  ellenséggel 
szemben  meg  kellett  védenie.  Szerencsére  a  harcz  vihara  Karinthia  terü- 
letét nem  érintette,  s  Mária  Terézia  negyven  esztendei  uralkodása  alatt 
az  ország  belső  nyugalma  is  nagy  ritkán  lőn  megzavarva.  Paternion, 
Hermagor  vidékén  s  más  helyeken  is  1748  óta  ismét  mozogni  kezdett  a 
protestantismus  s  a  kormány  újra  kiutasításokat  rendelt  el.  Csak  később 
hagyták  abba  a  szigort  az  evangélikusok  irányában  ;  1774-ben  Mária  Terézia 
megtiltotta,  hogy  az  ő  jóváhagyása  nélkül  bárkit  is  kiutasítsanak.  Ama 
sok  rendeletnek  csaknem  mindegyike,  melyeket  a  nagy  császárné  az  állam 
újjászervezése  ügyében  kibocsátott,  Karinthiára  szintén  jótékony  hatással 
volt,  s  még  ma  is  ébren  tartják  a  nép  szívében  a  fenkölt  uralkodónő  emlékét. 
Ez  élénk  ragaszkodás  abban  is  kifejezést  nyert,  hogy  midőn  Mária  Terézia 
1765-ben  férjével  és  több  gyermekével  Klagenfurtba  ment,  a  rendek  ott  neki 
emlékszobrot  állítottak.  Moll  Boldizsár  készítette  ónból  a  szobrot ;  midőn  ez 
pusztulásnak  indult,  a  Pönninger  által  érczből  öntött  szoborral  váltották  föl, 
melynek  leleplezését  1 873-ban  Rudolf  trónörökös  végezte. 


Minthogy  a  salzburgi  és  bambergi  egyházfők  karinthiai  birtokaikra 
nézve  még  1535-ban  elismerték  volt  a  Habsburgok  uralkodói  jogait  és 
minden  közös  teher  viselésére  kötelezték  magukat,  alattvalóiknak  pedig 
megengedték,  hogy  peres  ügyeiket  az  ország  fejedelmeihez  fölebbezzék: 
Mária  Terézia  a  bambergi  uradalmakat  megvásárolta  (1759),  s  így  ekkor 
már  csupán  a  salzburgiak  nem  voltak  az  ország  közvetlen  kormányának 
alárendelve.  Mária  Terézia  az  országos  főkapitányt,  a  kormányzat  fejét, 
a  rendek  elnökévé  nevezte  ki ;  ez  elnöki  tisztet  addig  a  rendek  által 
választott  várgróf  viselte.  A  császárné  megtiltotta  a  kínpad  alkalmazását, 
mi  addig  Karinthiában  is  nagyban  dívott;  elrendelte  továbbá,  hogy  a 
boszorkánypörök  iratait  még  Ítélethozatal  előtt  az  ő  eldöntése  elé  terjesz- 
szék;  gondoskodott  a  parasztság,  „az  állam  alapja  és  ereje"  helyzetének 
javításáról ;  mérsékelte  úrbéri  kötelezettségeit  a  földesurak  irányában,  s  a 
jobbágyoknak  uraik  önkénye  ellen  való  védelmét  az  akkor  alkotott  kerü- 
leti hatóságokra  (Klagenfurt,  Villach  és  Völkermarkt)  ruházta.  A  gurki 
püspökséget  a  millstatti  kerülettel  nagyobbította,  melyet  szerzetrendjök 
megszűntetéséig  a  jezsuiták  önállóan  igazgattak ;  ellenben  az  aquilejai 
patriarchátus  megszűntetésekor  (1751)  annak  karinthiai  része  a  görczi 
érsekségre  szállott. 

A  császárné  közoktatásügyi  újításai  Karinthiában  is  üdvös  változást 
hoztak  létre  a  tanügy  terén;  Klagenfurtban  Mária  Terézia  elemi  iskolát 
állíttatott.  Az  ország  anyagi  jóllétét  sokféle  rendelettel  mozdította  elő;  hogy 
a  mezőgazdaságot  minden  irányban  fejleszsze,  megalapította  a  karinthiai 
gazdasági  egyesületet  (1764),  mely  a  legrégibb  a  monarchiában;  előmoz- 
dította a  lentermesztést  és  a  vászonkészítést,  sürgette  az  eperfák  ültetését 
és  a  selyembogár-tenyésztést ;  uralkodása  alatt  honosította  meg  a  német- 
alföldi Thys  a  burgonyát  és  tengerit  az  országban.  Minthogy  a  nemes  érezek 
bányászata  a  XVI.  század  második  feléig  tartó  virágzás  után  a  termelési 
költségek  nagysága,  egyes  bányavidékek  kimerülése,  az  új  világ  nemes 
érczeinek  versenye,  de  még  inkább  a  munkások  kivándorlása  folytán,  mire 
az  ellenreformáczió  kényszerítette  őket,  hanyatlásnak  indult,  Mária  Terézia 
a  hüttenbergi  vasbányászatot  új  mívelési  szabályzat  behozatalával  igyekezett 
emelni.  Fényes  lendületet  vett  ez  időben  Ferlachban  a  fegyvergyártás, 
melyet  I.  Ferdinánd  korában  Németalföldről  bevándorló  fegyverkovácsok 
alapítottak.  Klagenfurtban  posztó-  és  czeruzagyár  létesült,  mely  utóbbi  ma 
is  virágzó  működésben  van. 

Mint  Mária  Terézia,  úgy  fia,  |ózsef  császár  uralkodása  is  nagy  hatással 
volt  Karinthia  közállapotaira.  Legfontosabbak  voltak  a  császár  igazságügyi 
újításai,  valamint  a  parasztság  helyzetének  javítására  vonatkozó  s  méltán 
magasztalt  intézkedései.  A  jobbágyság  megszűntetése  mindenütt,  a  hol 
addig  fönnállott,  a  legüdvösebb  következményekkel  járt. 

Mikor  József  a  türelmi  pátenssel  vallásszabadságot  és  polgárjogot 
engedélyezett  a  protestánsoknak,  mindazok,  kik  titokban  folyton  evan- 
gélikusok maradtak,  nyíltan  kezdték  e  hitet  vallani.  Számuk  csakhamar 
tizennégyezerre  nőtt  s  néhány  esztendő  múlva  23  evangélikus  imaház 
volt  az  országban.  Az  eltörölt  zárdák  vagyona  a  vallásalaphoz  csatoltatott, 
melynek  jövedelmeiből  ott,  a  hol  szükségesnek  látszott,  új  plébániákat  és 
iskolákat  alapítottak.  Az  eltörlés  sorsában  részesült  Karinthiában  több  kisebb 
klastrommal  együtt  a  st.-georgeni  (a  Lang-tónál),  az  ossiachi  és  arnoldsteini 
(1783),  a  victringi  (1786)  és  a  st.-pauli  (1787)  monostor.  Mindezek  közül 
csupán  az  utóbbit  állították  később  vissza,  mikor  Ferencz  császár  1 809-ben 
St.-Blasien  föloszlatott  breisgaui  apátság  benczéseit,  kik  időközben  a 
Pyhrn  melletti  Spitalban  vonultak  meg,  St.-Paulba  hívta.  II.  József  meg- 
tiltotta az  égiháború  alkalmával  még  ma  is  dívó  harangozást,  a  Maria- 
Saalba,  a  Luschari-hegyre  s  más  helyekre  való  búcsújárást,  sőt  az  isteni 
tisztelet  külső  szertartásaira,  a  templomok  díszítésére  és  a  szent  képekre 
vonatkozólag  is  rendelkezéseket  tett,  melyek  nem  egyszer  megütközést 
keltettek  a  népben,  mely  például  Steinban  a  Jaun-völgyben ,  a  Lang-tó 
melletti  St.-Georgenben  és  Eisenkappelben  ellenállott  a  császári  rendelet 
végrehajtásának. 

József  új  egyházkerületi  fölosztást  is  adott  az  országnak,  mely  a  görczi, 
laibachi  és  salzburgi  egyházmegyei  területek  bevonásával,  de  Salzburg 
érseki  jogainak  föntartása  mellett  a  gurki  és  lavanti  püspökök  közt  akként 
osztatott  meg,  hogy  az  egykori  klagenfurti  és  völkermarkti  kerületek 
határai  tették  a  két  püspökség  határait  is.  Gróf  Salm  Ferencz  gurki  herczeg- 
püspök  a  saját  és  káptalana  székét  Klagenfurtba  helyezte  át.  Az  egész 
tartományra  csak  1859  óta  terjed  ki  a  gurki  püspöki  megye.  Akkor 
kebelezték  a  lavanti  püspökség  karinthiai  részét  a  gurkiba,  ellenben  a 
marburgi  kerület  tíz  esperessége  Stiriában  a  lavanti  püspökségnek  jutott, 
mely  ekkor  Marburgba  költözött. 

I.  Ferencz  alatt,  mint  az  egész  monarchiára,  úgy  Karinthiára  is  a  meg- 
próbáltatások hosszú  sorát  hozták  a  franczia  háborúk ;  az  ellenség  gyakran 

betört  az  országba  s  területén  nem  egy  csata  vívatott.  Már  1797-ben  a 
Kanal-völgyön  át  Karinthiába  is  behatoltak  a  francziák.  Károly  főherczeg, 
noha  az  ütközetben  magát  is  a  legnagyobb  veszélynek  tette  ki,  nem  tarthatta 
Tarvis  vidékét  Massena  sokkal  nagyobb  ereje  ellen,  és  Felső-Stiriába  vonult 
vissza,  mire  a  franczia  fősereg  Napóleon  alatt  megjelent  Klagenfurtban, 
honnan  szintén  éjszaknak  fordult. 

Erre  Tirolból  s  a  Loiblen  át  érkező  más  ellenséges  hadak  szállották 
meg  a  fővárost,  mely  a  franczia  hadsereg  számára  szükséges  szállítások 
következtében  súlyos  kárt  szevedett.  A  leobeni  előzetes  béke  nem  sokára 
véget  vetett  ugyan  a  háborúnak,  de  a  diadalmas  francziák  már  1 800-ban 
a  steyri  fegyverszünet  határozataihoz  képest  ismét  megszállották  az  ország 
némely  részeit,  a  liesi,  Moll-  és  Felső-Dráva-völgyet,  s  ott  maradtak  a  követ- 
kező esztendeig. 

Midőn  a  lunevillei  béke  Salzburgot  a  toscanai  nagyherczegnek  juttatta, 
az  érsekség  karinthiai  uradalmai  Ausztriára  szálltak  s  1 806-ban  állam- 
jószágokká lettek.  Ezzel  Karinthia  középkori  fölosztásának  utolsó  marad- 
ványa is  eltűnt. 

Az  1805-ki  háborúban  a  francziák  ismét  megszállották  Klagenfurtot 
s  a  tartomány  újra  sokat  szenvedett  zsarolásaik  és  sarczolásaik  alatt.  Ez  a 
nyomorúság  a  következő  év  február  haváig  eltartott,  mert  Massena,  Ney 
és  Marmont  tábornokok  hadai  a  még  deczemberben  kötött  béke  daczára 
nagyon  lassan  húzódtak  vissza  Olaszországba. 

Az  ellenséges  csapatok  élelmezése,  a  parancsnokaik  részére  kierő- 
szakolt ajándékok  és  más  fizetések  valami  másfél  millió  forintjába  kerültek 
a  tartománynak. 

Még  nagyobb  szerencsétlenséget  zúdított  Karinthiára  az  1809-dik 
esztendő.  Mikor  ugyanis  János  főherczeg  ama  fényes  sikerek  hírére,  melye- 
ket Napóleon  a  német  csatatereken  aratott,  hadseregével  Olaszországból 
eltávozott  s  Karinthiába  vonult,  a  francziák  nyomon  követték.  Hogy 
gyors  előnyomúlásukat  gátolják  s  az  osztrákok  visszavonulását  biztosítsák, 
az  osztrákok  lehetőleg  tartani  igyekeztek  az  erődítményeket,  melyeket 
Malborghetnél  és  a  Predilen  emeltek.  Mindkét  hely  derék  őrsége  híven 
teljesítette  kötelességét.  A  legénység  csekély  száma  daczára  hősiesen  védte 
a  két  erődöt.  Malborghetben  Hensel  Frigyes  mérnökkari  századosnak  csak 
300  embere  volt,  de  rettenthetlen  elszántsággal  utasította  vissza  Beauharnais 
Jenő  azon  ismételt  felszólítását,  hogy  adja  meg  magát.    A  francziák  roham- 

támadásait  május  15.  és  16-án  szerencsésen  visszaverték,  de  a  harmadik 
nap  az  ellenség  nagyobb  ereje  győzött.  Azon  csapatai,  melyek  az  erődön 
uralkodó  magaslatokra  följutottak,  onnan  az  erőd  belsejébe  hatoltak;  Hensel 
halálosan  megsebesült,  a  kimerült  őrség  pedig  elfogatott.  1.300  ember  árán 
jutott  az  ellenség  a  malborgheti  védművek  birtokába. 

Hasonló  jelenetek  játszódtak  le  a  Predilen.  Az  erőd  parancsnoka 
hermannsdorfi  Hermann  János  százados  volt;  katonáinak  száma  kevéssel 
haladta  meg  a  kétszázat;  de  ő  is  bátran  visszautasított  minden  fölszólítást, 
hogy  tegye  le  a  fegyvert.  Május  16-án  a  francziák  rohamot  intéztek  az 
őrházra,  de  a  védők  hatalmas  tüzelése  csakhamar  visszaűzte  őket.  Ugyanez 
ismétlődött  más  nap  is.  Hermann  még  akkor  sem  csüggedt  el,  mikor  május 
18-án  Malborghet  elfoglalásáról  értesült.  De  a  6.000  főnyi  franczia  had 
a  legnagyobb  elkeseredéssel  újította  meg  a  támadást.  Egy  csapatja  föl- 
kúszott a  legközelebbi  magaslatokra  s  onnan  égő  szurokkoszorúkat  dobált 
a  fa-őrházra,  mely  végűi  meggyuladt.  Mikor  a  tűz  a  lőporkamarához  köze- 
ledett, Hermann  százados  kirohant  embereivel  s  az  ellenség  sűrű  sorait 
át  igyekezett  törni.   De  végre  őt  is,  vitézeit  is  lekaszabolták  a  francziák. 

Ferdinánd  császár  Malborghetnél  és  a  Predilen  két  egészen  hasonló 
emléket  állított,  hogy  tartsák  fenn  az  utókor  számára  e  derék  csapatoknak 
Karinthia  „Thermopy leiben"  történt  hősi  küzdelmeinek  emlékezetét. 

E  közben  János  főherczeg  eljutott  Stiriába.  A  francziák  a  két  erőd 
elfoglalása  után  Klagenfurton  és  Friesachon  át  Napóleon  főhadához  csatla- 
koztak. Az  ellenségnek  csupán  apró  seregszakaszai  maradtak  a  tartomány- 
ban, melyek  Ruska  alatt  a  fővárosban  gyülekeztek  egybe,  midőn  Chasteler 
osztrák  tábornok  Tirolból  a  Dráva  mentén  előnyomult.  A  város  kapui  előtt, 
a  közel  Kreuzbergen  június  6-án  heves  ütközet  folyt,  mely  után  az  osztrákok 
az  ellenségtől  nem  háborítva  folytatták  menetűket  Alsó-Stiria  felé.  Ruska 
ezután  korlátlanul  sarczolta  Klagenfurtot  s  a  francziák  szakadatlanul  meg- 
megújúló  pénz-  és  eleségkövetelései  roppant  terheket  róttak  a  népre. 

Az  ellenség  zsarolásai  a  lakosságban  mélyre  menő  forrongást  keltettek. 
Fölmerült  az  az  eszme,  hogy  népfölkelést  szervezzenek.  Ez  irányban  főleg 
Türk  János  dolgozott  buzgalommal,  ki  Tatában,  a  császári  udvar  akkori 
székhelyén,  Klagenfurt  megrohanására  nézve  tervet  állapított  meg,  Hofer 
Andrásnak  a  fölkelésre  vonatkozó  fölhívását  a  tartományban  terjesztette, 
puskaport  és  ólmot  gyűjtött  s  azt  titokban  a  tiroliakhoz  és  felső-karin- 
thiaiakhoz  szállította.  A  felföldön  már  összeütközések  is  történtek  a  franczia 

helyőrségekkel,  mikor  megérkezett  a  schönbrunni  béke  megkötésének  híre. 
Ama  területekhez,  melyeket  Ausztria  c  békében  elvesztett,  tartozott  Felső- 
Karinthia  is ;  ez,  mint  az  illír-  tartományok  része,  franczia  felsőbbség  alá 
került,  míg  Alsó-Karinthia  a  gráczi  gubernium  egyik  kerületévé  lett. 

Négy  esztendeig  tartott  a  gyűlölt  idegen  uralom ;  akkor  azután 
Karinthiának  is  ütött  a  szabadulás  órája,  midőn  Ausztria  Porosz-  és  Orosz- 
országhoz csatlakozva  a  nagy  szabadító  háborút  megkezdte.  Már  1813 
nyarán  megkezdte  Hiller  táborszernagy  karinthiai  területen  a  támadást 
Beauharnais  Jenő  csapatai  ellen,  melyek  az  illír,  tartományok  védelmére 
voltak  rendelve.  Több  apró  ütközet  után  szeptember  19-én  az  osztrákok 
döntő  sikert  arattak.  Vécsey  tábornok  Hollenburgból  a  Rosen-völgybe 
nyomult  s  a  franczia  hadosztályt  a  Vertazhán  át  Krajnába  való  fáradságos 
menekülésre  kényszerítette ;  Frimont  Roseggből  űzte  el  az  ellenséget,  mely 
Villachot  is  odahagyta  s  már  csupán  Arnoldstein  és  Pontafel  közt  tarthatta 
magát.  Hiller  csakhamar  itt  is  több  felől  szorongatni  kezdte,  s  mivel  idő- 
közben az  osztrákok  Laibachot  megszállották ,  a  francziák  Tarvisból  is 
elvonultak  s  október  11 -én  kitakarodtak  Karinthiából.  Pár  nappal  később 
a  szövetségesek  Lipcsénél  nagy  diadalt  arattak,  mely  eldöntötte  a  franczia 
császár  sorsát.  Illyriával  Felső-Karinthia  is  visszaszállott  a  sok  megpróbál- 
tatást szenvedett  Ferencz  császár-királyra.  A  laibachi  gubernium  alá  rendel- 
tetett s  mindabból,  mit  a  francziák  az  országnak  alkottak,  csak  kevés 
hagyatott  érvényben.  De  csupán  1825-ben  egyesítették  újra  Karinthia  két 
részét,  mikor  is  Alsó-Karinthia  szintén  a  laibachi  kormány  alá  rendeltetett. 

A  béke  hosszú  korszaka,  mely  a  napóleoni  háborúkat  követte,  lassankint 
orvosolta  a  bajokat,  melyeket  a  hadak  viharja  s  az  idegen  uralom  okoztak 
a  tartománynak.  Az  1848-iki  zivataros  esztendő  is  elmúlt  a  nélkül,  hogy 
Karinthiában  élénkebb  mozgalmat  keltett  volna,  ámbár  a  lakosság  egy 
részében  itt  is  nagy  volt  az  izgatottság.  1846-ban  alakúit  a  karinthiai 
történeti  társulat  a  honi  történelem  tanulmányozása  czéljából ;  lelke  Ankers- 
hofen  Gottlieb  báró  volt.  Két  évvel  később  alapították  a  természetrajzi 
múzeumot,  mely  a  tartomány  természeti  állapotainak  kifürkészésén  fáradozik. 
Mindkét  egyesület  az  1884-ben  megnyitott  palotában,  a  Rudolfinumban 
van  elhelyezve.  De  a  patriarchális  állapotok  lankasztó  hatása  alól  való 
kiemelkedés,  az  általános"  lendület  kora  csak  I.  Ferencz  József  császár  és 
király  áldásos  uralkodásával  kezdődött,  ki  nagylelkűsége,  kegyelme  és  szere- 
tete számos  jelével  tűntette  ki  a  tartományt,  s  kinek  személyes  megjelenése 

(1850,  18.56,  1882,  1885)  mindenkor  lelkesült  hazafias  tüntetésekre  adott 
alkalmat.  Önállóságát  Karinthia  1849-ben  nyerte  vissza;  Krajnával  való 
összeköttetése  akkor  bontatott  föl,  s  azóta  külön  koron aországúl  szerepel. 
Saját  ügyei  intézésére,  a  tartomány  külön  érdekei  képviseletére  1861  óta 
a  tartománygyűlés  van  hivatva.  A  vasutak,  melyek  Karinthiában  1863-tól 
1879-ig  megnyittattak,  bevonták  azt  a  világforgalomba,  s  most  évenkint 
számos  idegen  keresi  föl,  hogy  e  természeti  szépségekben  dús  alpesi  tarto- 
mányt megismerje.  Midőn  Velencze  1866-ban  Olaszországhoz  csatoltatott, 
Karinthia  lett  Ausztria  egyik  határbástyája  a  déli  szomszéd  állam  irányában 
s  ezzel  katonai,  kereskedelmi-politikai  és  állami  tekintetben  fokozott  jelentő- 
ségre emelkedett.  Es  hogy  termelő  tevékenységében  a  legújabb  időben  saját 
erejéből  és  szorgalmából,  valamint  a  császári  kormány  hathatós  támogatá- 
sával minő  nagyszerű  haladást  tett,  azt  legszembetűnőbben  az  1885-ki 
országos  kiállítás  bizonyította  be,  hol  a  mezőgazdaság  és  erdészet,  a  kézmű 
és  ipar,  a  nép-,  közép-  és  szakoktatás  minden  terén  örvendetes,  a  legszebb 
várakozásokra  jogosító  munkásság  volt  látható. 


Hermann  százados  emléke  a  Predilen. 

Karinthia  és  Krajna  népe. 

arinth-ia  korona -tartomány  lakosai  általában  kevéssé  jól 
táplált,  szikár  testalkatú  emberek.  Termetre  nézve,  a  meny- 
nyire a  sorozási  lajstromokból  kivehető,  a  karinthiai  lakosság 
a  salzburgihoz  közelít  s  körülbelül  középütt  áll  az  alsó- 
ausztriai és  krajnai  között.  A  közép  termetűek  száma  cseké- 
lyebb, mint  a  bécsi  hadkiegészítő  terület  lakóié,  úgy  szintén  az  alacsonyaké 
is;  ellenben  a  170  centiméternél  magasabbak  a  besorozottaknak  közel 
három  tizedét  teszik.  Az,  hogy  a  klagenfurti  hadkiegészítő  kerület  a  test 
magassága  tekintetében  kedvezőbb  eredményeket  mutat,  mint  más  német 
kerületek,  nyilván  a  Klagenfurtban  sorozás  alá  kerülő  szlovének  nagy 
számának  tulajdonítható. 

A  karinthiai  németek  ép  úgy,  mint  a  stíriai  németek,  keveréknép,  a 
mint  az  a  szem  és  haj  színének  s  a  koponyaalkatnak  a  vizsgálatából  a  leg- 
világosabban kiderül.  A  tiszta  szőke  tipus  (a  kék  szeműek  és  szőke  hajúak) 
Karinthiában  17-1  százalékkal  van  képviselve  az  iskolás  gyermekek  között, 
a  mi  az  éjszaki  tartományokhoz  hasonlítva  feltűnően  csekély  arány.  Ha  nem 
tekintjük  a  tiszta  szőke  tipust,  melyet  a  régiek  a  kelták  meg  a  germánok 
típusának  hirdettek,  s  csak  a  szőke  hajú,  vagy  kék  szemű  egyéneket  veszszük, 
amazok  44.3,  ezek  26.6  százalékot  tesznek.  Ezek  az  arányok  a  felnőttekre 


88 

azonban  nem  érvényesek,  mivel  a  tapasztalás  arra  tanít,  hogy  a  világos 
complexió  a  test  fejlődésével  igen  sok  esetben  barnává  változik,  a  mely 
körülmény  határozottan  arra  vall,  hogy  Karinthia  német  lakói  egy  sötét 
complexiójú  idegen  néppel  keveredtek.  Hogy  a  győzelmes  germánok  föl- 
vették a  legyőzöttek  vagy  legalább  beolvasztottak  testalkatát,  az  abból 
a  nagy  érzékenységből  magyarázható,  melyet  a  festő -anyagban  szegény 
szervezet  a  festő-anyag  iránt  tanúsít.  A  karinthiai  németek  közt  előforduló 
koponyaalkotások  vizsgálata  is  azt  mutatja,  hogy  itt  a  tipus  tisztaságáról 
már  nem  lehet  szó;  mindenütt,  még  a  legtávolibb  helységekben  is  mindig 
több  tipus  fordult  elő,  noha  az  egyes  formák  százalékszámai  változtak  is. 
A  koponya  hoszszának  a  koponya  szélességéhez  való  aránya  szerint  1.546 
karinthiai  koponya  között  34  százalék  hosszií  fejű,  e  közt  5.7  százalék 
hyperdolichokephal  (hossz:  szélesség  =  100  :  75,  vagy  még  alább),  a 
többi  mesokephal  (hossz:  szélesség  =  100  :  75.1  egész  80-ig);  66  százalék 
pedig  rövid fejű,  braehykephal  s  ebből  csak  1 9  százalék  hyperbrachykephal 
(hossz:  szélesség  =  100:  85  s  még  alább). 

Ha  Karinthiának  kizárólag  német  kerületeit  tekintjük,  a  dolichokephalok 
arányszáma  1  százalékkal  nő ,  míg  a  hyperbrachikephaloké  apad.  Az  ily 
kerületekből  megvizsgált  981  koponya  közül  35  százalék  hosszú  fejű 
(dolichokephal  és  mesokephal),  65  százalék  pedig  rövid  fejű,  de  ebből  csak 
17  százalék  a  hyperbrachykephal.  Ha  ezt  a  Stiriában  megállapított  ered- 
ményekkel összevetjük,  arra  a  fölötte  figyelemre  méltó  eredményre  jutunk, 
hogy  Karinthiában  a  hosszú  fej  formája  10  százalékkal  nagyobb  arányban 
fordul  elő,  a  hyperbrachykephaloké  ellenben  jelentékenyen  csökken.  Ezt  a 
jelenséget  nem  könnyű  megmagyarázni,  noha  némi  valószínűséggel  feltehet- 
jük, hogy  onnan  származik,  mert  a  Karinthiába  bevándorló  germánok  között 
a  dolichokephal  elem  sűrűbbben  volt  képviselve.  Gondolhatnánk  azonban 
arra  is,  hogy  Karinthiában  még  a  germán  világ  előtti  időkben  letelepült 
dolichokephal  nép  olvadt  bele  a  lakosságba,  a  mi  meg  is  egyezne  azzal  a 
ténynyel,  mely  szerint  a  germán  világ  előtti  korszakból  származó  azon 
sírok,  melyeket  Ausztrián  belől  tártak  föl,  többnyire  dolichokephal  kopo- 
nyákat tartalmaznak.  A  kapott  számok  szerint  Karinthia  németjeinek  csak 
mintegy  két  harmadrésze  lenne  rövid  fejű. '  A  hosszú  fejűek  arányszáma 
azonban  jelentékenyen  emelkedik,  ha  a  koponyákat  nem  a  megszokott 
mesterséges  osztályozás  szerint  sorozzuk,  hanem  a  szemmérték  szerinti 
megítélésnek  is  tulajdonítunk  némi  becset.  Találunk  ugyanis  oly  koponya- 

alkatokat,  melyek  a  számszerű  osztályozás  szerint  (hossz:  szélesség  = 
100  :  80 — 81)  a  kurtafejűekhez  tartoznának  ugyan,  de  a  melyek  hosszas 
alkotásuknál  fogva  több  joggal  sorozhatok  a  hosszú  fejek  közé.  A  koponyák- 
nak e  valószínűleg  kevert  csoportjához,  melynél  az  eredeti  germán  tipus 
még  világosan  jelentkezik,  a  brachykephaloknak  15 — 20  százaléka  tartozik. 
A  hosszú  fejű  tipus  tehát  tiszta  és  kevert  alakjában  még  többet  tenne  ki  az 
esetek  felénél,  megjegyezvén  azonban,  hogy  a  szakszerűleg  dolichokephalok- 
nak  elismert  alakok  (5.7  százalék)  minden  esetben  kisebbségben  vannak. 
A  hosszú  fejűek  több  változatban  vannak  képviselve  és  pedig  a  soros  sírokban 
talált  ama  hosszú,  keskeny  ábrázatú  fejek  típusában,  melyeknél  a  koponya 
magassága  annak  szélességéhez  közel  jár,  vagy  azt  fölül  is  múlja;  továbbá 
az  ehhez  hasonló  formákban,  a  hol  azonban  a  koponya  szélessége  mégis 
jelentékenyen  nagyobb  a  magasságánál ;  aztán  a  mesokephal  s  általában 
hosszú  (dolichoid)  koponyák  ugyanily  alakjában  s  végűi  a  koponyák  ama 
3.9  százalékában,  melyeket  ezeken  fölül  még  különös  nagyság  jellemez 
(mesokephal,  vagy  majdnem  brachykephal  index). 

Az  arcz  tipusa  tekintetében  a  hosszú  fejűek  többsége  keskeny  (lepto- 
prosop)  és  orthognath  arczcsontvázat  mutat  tágra  nyíló  szemüregekkel  és 
keskeny  orrnyílással.  A  26  százaléknyi  maradék  széles  arczformájú  (chamae- 
prosop).  A  kurta  fejűek  közt  is  több  változat  vagy  tipus  fordul  elő,  melyek 
között  legföltűnőbb  a  hyperbrachykephaloké.  Leggyakoribb  a  rövidsége-  és 
szélességével  föltűnő  koponya,  gyengén  boltozott  vagy  lapos  hátsó  részszel. 
Az  arcz  száz  eset  közül  64-ben  keskeny  (leptoprosop)  és  csak  36-ban  jelent- 
kezik a  nyomott  széles  arczforma  (chamaeprosop).  A  szemüregek  és  orr- 
nyílások többnyire  olyan  alakúak,  mint  a  dolichokephaloknál,  vagyis  amazok 
tágak,  ezek  keskenyek. 

Hogy  a  szem-  és  haj-szín  két  főtipusa  állandóan  együtt  járna  bizonyos 
határozott  koponya -alakkal,  az  itt  ép  oly  kevéssé  mutatható  ki,  mint 
Stiriában.  Sőt  inkább  itt  is  látható,  hogy  az  említett  testi  sajátságok  össze- 
vissza keverednek  s  a  testi  nagyságtól  meglehetősen  függetlenül  fordulnak 
elő  egyik  a  másik  mellett. 

Ha  fölteszszük,  a  mint  teljes  joggal  föl  is  tehetjük,  hogy  a  germán 
törzsek  eredetileg  egységesebb,  a  dolichokephalia  felé  hajló  típust  mutattak : 
akkor  azt,  hogy  a  brachykephal,  gyakran  barna  tipus  sűrűn  fordul  elő 
köztük,  s  hogy  a  világos  complexió  az  egyéni  fejlődés  folyamatában  barnává 
változik,  alig  magyarázhatjuk  meg  másként,  mint  úgy,  hogy  a  germánok 

és  valamely  barna  színű  nép  között  vérvegyűlés  történt.  E  kérdéses  nép 
származása  nincs  megérve  a  tisztázásra.  A  szlávokkal  való  keveredés, 
melyről  sokszor  beszéltek,  mikor  a  mai  népek  tipikus  változatairól  volt  szó, 
nem  fejti  meg  a  kérdést.  Kétségtelen,  hogy  a  szlávok,  mint  hajdan,  úgy 
ma  is  egy  oly  forrás,  melyből  egy  felől  tipikus  szláv,  más  felől  már  maguk 
a  szlávok  által  beolvasztott  szőke  és  barna  idegen  elemek  csatlakoznak  a 
németséghez,  a  mint  ez,  nem  is  tekintve  egyebeket,  egyedül  a  számos  szláv 


Karinthiai  német  nő-tipus. 

személynévből  is  kiderül,  melyek  Belső- Ausztria  németjei  közt  előfordulnak. 
De  ez  még  mind  nem  elég  a  németek  között  előforduló  tipus-változás  ért- 
hetővé tételére.  Olyan  nem-szláv  néptörzs  maradványaira  is  gondolhatnánk, 
melyre  a  germánok  Belső  -Ausztriába  való  benyomulásukkor  bukkantak; 
Belső -Ausztriának  a  germánok  és  szlávok  előtti  korából  azonban  sokkal 
kevesebb  adatunk  maradt  fönn,  semhogy  azokra  Ítéletet  lehetne  alapítani. 
Csaknem  úgy  látszik  azonban,  hogy  e  kérdésnél  annak  súlypontját  nem 
Belső-Ausztriára  kellene  helyezni,  hanem  inkább  megengedni  azt  a  föltevést, 
hogy  már  az  ide  bevándorolt  germánok  között  is  voltak  brachykephal  elemek.. 

Krajna  csaknem  tisztán  szlovén  tartomány;  németek  csak  Laibach 
városában,  a  Gottscheeban  s  Rudolfswerth  szomszédos  kerületében  laknak, 
23,  72,  illetőleg  1 1  százalék  arányában. 

A  szlovéneknél  hasonló  tipikus  ellentétek  észlelhetők,  mint  a  németeknél. 
A  szlovének  között  is  ott  találjuk  a  barna  tipus  mellett  a  szőkét,  s  mivelhogy 
a  világos  complexió  a  gyermekeknél  tömegesebben  fordul  elő,  mint  a  fel- 
nőtteknél :  nem  lehet  kétség,  hogy  a  szőkék  egy  részének  megbarnúlása 


Karinthiai  német  férfi-tipus. 

itt  is  előfordul.  Karinthiához  képest  a  szőke  tipus  csak  1.1  százalékkal 
csökken,  daczára,  hogy  a  néprajzi  kép  jelentékenyen  más.  A  szőke  hajnak 
arányszáma  3  százalékkal  csökken,  míg  a  kék  szeműeké  2.2  százalékkal  nő. 
A  szürke  szeműek  száma  csak  kevéssel  nő  (34.7  százalékról  35.6-ra).  A  tiszta 
szőkék  és  világos  hajúak  arányszáma  egy  felől  igen  nagy  s  Karinthia  szlávjai 
és  németjei  között  e  tekintetben  a  különbség  nagyon  is  csekély,  semhogy 
a  krajnai  állapotokról  más  föltevésben  kellene  lennünk,  mint  a  minőben  a 
karinthiaiak  felől  vagyunk.  Sőt  a  krajnai  szlovének  közt  előforduló  hajszín- 
változás szintén  inkább  a  mellett  szól,  hogy  a  szlovének  ép  úgy,  mint  a 

németek,  egy  eredetileg  teljesen  szőke  fajnak  az  ivadékai,  kik  valamely  barna 
fajjal  való  vérkeverés  által  jutottak  a  szóban  forgó  átalakuláshoz.  A  krajnai 
barna  complexiójú  egyének  (barna  vagy  fekete  hajjal,  barna  szemekkel)  száma 
a  karinthiaiakéhoz  képest,  a  mi  pedig  fölötte  figyelemre  méltó,  2.2  százalék- 
kal, vagyis  27.8  százalékról  25.6  százalékra  csökken,  míg  ellenben  a  sötét 
complexiójúak    között    a    különleges    barna    tipus    tetemesen    emelkedik. 


Krajnai  szlovén  férfi-tipus. 


A  szlovének  tehát,  ha  szigorúan  veszszük,  nem  sokkal  barnábbak,  mint  a 
németek,  a  mi  szintén  a  mellett  bizonyít,  hogy  Karinthia  barna  németjeinek 
zöme  nem  származhatik  kizárólag  a  szlovénekkel  való  keveredésből. 

Némileg  másként  áll  a  dolog  a  tiszta  barna  (fekete  hajú,  barna  szemű) 
tipus  tekintetében,  mely  a  karinthiai  2.8  százalékról  Krajnában  4  százalékra 
emelkedik.  Ugyan  ezt  látjuk,  ha,  a  szem  színét  mellőzve,  csak  a  fekete 
hajúakat  tekintjük.  Ez  esetben  az  arányszámok  amott  4.3,  emitt  7.6  százalék. 
A  fekete  hajú  faj  hatása  tehát  itt  világosan  látható.  A  szlovének  között 
előforduló  koponya-alakok  vizsgálata  is  egész  sorát  mutatja  a  figyelemre 

méltó  típusoknak.  Sehol  nincs  rá  példa,  hogy  csak  egy  tipus  fordulna  elő. 
200  koponya  között,  melyek  többnyire  elhagyott  csontházakból  származnak, 
79.7  százalék  kurta,  s  ebből  ismét  42.5  százalék  hyperbrachykephal  és  csak 
20.3  százalék  hosszú  fejű  (ebből  0.8  százalék  tiszta  dolichokephal).  A  brachy- 
kephalok  között  13  százalék  hosszú  fejű  alkatot  mutat  úgy,  hogy  még  mindig 
33  százalék  hosszú  fej  áll  67  százalék  kurta  fejjel  szemben.  Feltűnő  a  hyper- 

Krajnai  szlovén  nó'-tipus. 

brachykephalok  magas  arányszáma,  kivált  ha  Karinthiához  hasonlítjuk,  hol 
ez  az  alak  csak  19  százalékot  tesz,  tehát  teljes  23  százalékkal  kevesebbet. 
A  szlovének  e  tekintetben  még  a  hyperbrachykephalok  nagy  számáról  neve- 
zetes Német-Tirolt  is  fölülmúlják,  mely  33.6  százalék  hyperbrachykephalt 
mutat;  valószínű,  hogy  a  hyperbrachykephal  elem  a  barna  típussal  leg- 
többnyire  együtt  lépett  föl  valaha,  a  mint  hogy  az  is  joggal  föltehető, 
hogy  a  dolichokephalok  főként  szőkék  voltak.  A  koponyák  alkatának  válto- 
zatait tekintve,  leggyakoriabbak  a  mesokephalok  19.5  százalékkal;  tiszta 
dolichokephalok  igen  ritkán,  a  soros  sírok  tipusa  pedig  nem  is  fordul  elő. 


94 

A  brachykephalok  között  először  a  karinthiai  németek  között  is  előjövő  lepto- 
prosop  kurta  fejekre  bukkanunk,  aztán  egy  fölötte  tipikus  formára,  végűi 
olyan  jelleg  nélküli  alakokra,  melyek  gyakran  az  előbbi  tipusok  egyikéhez, 
vagy  másikához  közelednek.  A  fölötte  jellegzőnek  mondott  tipus  (25.5  száza- 
lékkal) a  következő  sajátságok  által  üt  el  a  többitől :  a  koponya  fölülről  tekintve 
rövid  és  szélesen  tojásdad,  arczélben  magas,  hátúiról  széles,  magas  és  lapított. 

Fölötte  jellemző  vonásokat  tűntet  föl  az  arczcsontváz  is.  A  szlovének 
arcztipusa  a  németekétől  általában  a  szélességi  átmérő  uralkodó  volta  s  a 
járom-  és  pofacsontok  kiszökellése  által  különbözik.  A  szlovénok  61.1 
százaléka  chamaeprosop.  Ez  a  chamaeprosopia  11.1  százalék  esetben  oly 
arcz-alakúlással  párosul,  mely  a  fölsorolt  sajátságok  mellett  még  az  arczcsont- 
váznak  élesen  haránt  állása,  a  felső  állkapocsnak  széles,  gömbölyded,  erősen 
előre  álló  folytatása,  szűk,  alacsony  szemüregek,  előre  rugó,  de  tövükben 
nyeregalakúlag  mélyített  orrgerincz  és  tág  orrnyílások  által  is  kiválik,  mind 
oly  sajátságok,  melyek  az  arcznak  idegenszerű,  sötét  és  nyers  kifejezést 
kölcsönöznek  s  néhány  mongol  származású  népnek  a  jellemző  tulajdonai. 
Tekintettel  a  koponya-alakra,  a  mongoloid-arcztipus  5  százalék  aránybari  a 
mcsokephaliával,  6  százaléknyiban  a  brachykephaliának  az  imént  jellemzett 
változatával  párosul.  Csak  ha  a  teljes  combinátiót  tekintetbe  veszszük,  lesz 
a  mongoloid  tipus  jelentéktelen.  De  emelkedik,  ha  egyes  járulékait  veszszük 
számba;  a  jelleg  nélküli  formákban  gyakran  találkozunk  vele.  A  mongoloid 
tipus  szórványosan  Belső-Ausztria  németjei  között  is  előjön  s  talán  a  szlá- 
vokkal  való  érintkezésből  származik. 

A  leírt  alakok  közül  melyik  tekinthető  az  eredeti  szlovén  formának  ? 
A  soros  sírokbeli  a  szlovéneknél  teljesen  hiányzik,  szélsőségig  menő  dolicho- 
kephalok  csak  kivételesen  találhatók  köztük,  kisebb  fokú  hosszú  fejek  már 
gyakrabban,  de  a  rövid  fejeknél  mégis  határozottan  kisebb  számmal.  A  rövid 
fejek  között  az  igen  széles  formák  különösen  nagy  mértékben  vannak 
képviselve,  nagyobb  mértékben,  mint  a  német  osztrákoknál.  Egyetlen  német 
faj,  még  a  hyperbrachykephalia  által  kiváló  tirol  sem  mérkőzhetik  e  tekin- 
tetben a  szlovénnal.  Ez  a  mellett  szólna,  hogy  a  hyperbrachykephal  forma 
a  tipikus  szlovén  koponyaalak.  A  történelem  előtti  s  a  történelmi  időből 
származó  koponyákkal  való  összehasonlítás  is  e  föltevés  mellett  szól,  mert 
látjuk,  hogy  a  szlovének  beszivárgásával  hogyan  változnak  a  krajnaiak 
természeti  testarányai.  A  krajnai  történelem  el'ótti  koponyák  közt  dolicho- 
kephal  van  41.7,  mesokephal  33.3,  brachykephal  25.0,  hyperbrachykephal 

o.o  százalék.  Ugyané  tartománybeli  mai  koponyák  közt  ellenben  dolicho- 
kephal  0.8,  mesokephal  19.5,  brachykephal  37.2,  hyperbrachykephal  42-5 
százalék.  E  számok  igen  tanulságosak ;  megmutatják,  mily  jelentékenyen 
változtak  az  arányok  Krajnában  a  bronz-korszak  óta.  Kezdetben  számo- 
sabbak a  hosszú  fejek  ép  úgy,  mint  Ausztria  német  tartományaiban,  ellenben 
a  hyperbrachykephalok  hiányzanak;  míg  későbben,  és  ma  is  a  szélsőségig 
menő  rövid  koponyák  adják  a  legnagyobb  százalékszámot,  a  hosszú  fejek 
ellenben  eltűnnek.  Krajna  régibb  korszakában  épen  az  a  koponyaalkat 
hiányzik,  mely  a  szlovének  közt  oly  gyakori,  úgy,  hogy  némi  valószínű- 
séggel vehetjük  szlovén  típusnak  a  hyperbrachykephalt.  ■  Ez  a  nézet  lényeges 
támogatást  nyer  a  népvándorlás  korabeli,  kétségtelenül  szláv  eredetű  sírlele- 
tekben. Ha  mindazonáltal  csak  habozva  vonjuk  le  ezt  a  következtetést, 
az  onnan  van,  hogy  ugyanazon  korszakbeli  sírokban  a  jellemzőleg  szláv 
járulékok  mellett  dolichokephal  koponyákat  találtak. 

A  szlovének  között  tehát  három  különböző  elemet  kellene  megkülön- 
böztetnünk :  a  keskeny  és  széles  arczú  rövid  fejeket,  a  melyek  részben 
hasonlók  a  Belső -Ausztria  németjei  közötti  brachykephalokhoz ,  aztán  a 
mongoloid  arcz-alkatú  rövid  fejeket,  melyek  avar  származásúak  lehetnek, 
végűi  a  hosszú  fejeket,   melyek  talán  a  szlávság  előtti   lakosságból  valók. 

A  testalkatot  tekintve,  a  statisztikai  adatok  azt  mutatják,  hogy  a 
szlovének  nagyobb  arányát  szolgáltatják  a  magas  növésű  embereknek,  mint 
a  németek.  Az  1885-ki  évi  katonai  statisztikai  évkönyv  ide  vágó  adatai 
szerint  a  sorozás  alá  állított  ezer  egyén  közül  Krajnára  esik  a  legkevesebb 
mértéken  aluli.  Az  alacsonyak  (160  centiméter  alattiak)  száma  szintén 
kisebb  Krajnában,  mint  más  hadkiegészítő  kerületek  területén ;  a  közepes 
magasságúak  (160 — 170  centiméter  közöttiek)  száma  nem  különbözik  a 
más  kerületekbcliekétől.  A  magasok  (170  centiméteren  felüliek)  száma 
ellenben  jelentékenyen  emelkedik  s  Krajnát  ebben  a  tekintetben  csak  az 
egy  Dalmáczia  múlja  fölül.  Egybehasonlítva  az  alsó-  és  felső-ausztriai 
hadkiegészítő  kerületekben  talált  eredményekkel,  Krajnában  a  magasak 
számának  növekedése  teljes  1 1  százalék.  A  testi  nagyságon  kivűl  még  két 
formabeli  sajátosság  tűnik  föl,  nevezetesen  a  magas  növésű  krajnaiaknál: 
névszerint  az  inkább  szikár,  gyöngéd  alak,  élesen  jellegzett  arcz-kifejezéssel, 
és  másfelől  az  erős,  esetlen  testalkat  széles,  vastag,  durva  metszetű  arczczal. 
A  zömök  termet,  mely  Belső -Ausztria  németjei  között  oly  gyakori,  alig 
tekinthető  a  szlovénekkel  való  vérkeveredés  eredményének. 


96 


A  Gotísc/iee-beliek.  E  német  származású  sajátságos  kis  nép  természeti 
alkata  nincs  még  kielégítőleg  megvizsgálva.  Ez  ideig  csak  a  haj  és  szem 
színéről  vannak  adataink,  míg  ellenben  a  gottscheeiek  között  előforduló 
koponyatipusokról  semmit  sem  tudunk.  A  mi  a  haj  és  szem  színét  illeti,  a 
gottschee-beli  iskolás  gyermekek  között  45.3  százalék  szőke  hajú  s  e  közt 
17.6  százalék  tiszta  szőke  tipus,  25.9  százalék  barna  és  7.6  százalék  fekete. 
A  maradék  (21.2  százalék)  ezek  keveréke.  A  tiszta  szőke  és  szőke  hajú 
tipus  tehát  valamivel  nagyobb  arányban  van  képviselve,  mint  a  krajnai 
németek  között,  a  barnák  száma  2  százalékkal  kisebb,  a  feketéké  ellenben 
tetemesen  nagyobb:  a  krajnai  2.8  százalékkal  szemben  7.6  százalék.  E  tekin- 
tetben még  a  szlovéneket  is  fölülmúlják,  a  kik  között  csak  4  százalék  fekete 
van.  A  gottschee-beliek  tehát,  ezekből  következtetve,  erősen  vannak  barna 
elemekkel  vegyülve,  erősebben  a  szlovéneknél'  is,  a  mi  határozottan  és 
világosan  arra  vall ,  hogy  ők  boncztani  sajátosságukat  nem  Krajnában 
szerezték,  hanem  még  eredeti  hazájukból  hozták  ide.  Az  eddig  vizsgálat 
alá  vett,  de  arra,'  hogy  biztos  következtetést  vonhassunk,  még  nem  elegendő 
számú  koponyák  a  gottscheeiek  helyét  a  leptoprosop  hosszú  fejűek  közt 
fognák  kijelölni. 


Népjellem,  viselet,  erkölcsök, 
szokások. 

lYarinthia  gyönyörű  alpesi  tájain  a  németek 
és  szlovének  két  nemzetisége  osztozik.  A  szlo- 
vének telepei  az  országnak  a  Dráva  jobb 
partján  húzódó  délkeleti,  déli  és  délnyugati 
vidékeit  foglalják  el,  míg  a  többi  részeket 
a  németség  lakja. 

Ha  a  német-karinthiait  jellemezni  akar- 
juk, általában  becsületes,  jólelkű,  nyíltszívű, 
kissé  könnyűvérű  és  érzékiségre  hajló 
embernek  kell  mondanunk.  Ezen  általános 

jellemvonások  mellett  azonban  igen  felötlők  azon  sajátságok,  a  melyek 
élesen  megkülönböztetik  ugyanazon  faj  keretén  belül  is  a  hegyvidékit  a 
völgylakótól;  valamint  azon  továbbiak,  a  melyekről  az  egyes  hegy-  és 
völgyvidékek  népessége  könnyen  fölismerszik ,  szembetűnőleg  eltérőnek 
mutatkozván  mindegyik  a  másiktól.  Míg  például  a  Moll-,  Lieser-  és  Dráva- 
völgy népe  okosan  számító  és  tanulékony,  addig  a  Glan-völgy  s  a  legfelső 
vidék  kivételével  a  Gurk-völgy  lakója  is  a  krapfeldiekhez  hasonlóan  könnyel- 
műbb, dalos-kedvű,  kikapó  s  olykor  bizony  verekedő  is.  Míg  az  úgy  nevezett 
„Gegend"  és  a  feldkircheni  kerület  lakóit  egészben  bizonyos  megnyerő 
udvariasság  és  szíves,  barátságos  érzület  tűnteti  ki,  addig  a  szellemi  javakkal 
valamivel  mostohábban  fölruházott  lavant-völgyi  pörlekedő  és  erős  hajlamot 
mutat  az  érzéki  gyönyörűségek  iránt. 

A  derültsége  mellett  is  mélyen  érző  karinthiai  népléleknek  legideáli- 
sabb nyilvánulása  e  kedves  nép  dala.  Ebbe  önti  búját,  bánatát ;  ebben  szólal 
meg  vágya,  szerelme,  gyűlölete,  irigysége.  Eredeti  zamatjok  hírt  s  Ausztria 
határain  messze  túl  terjedő  dicsőséget  is  szerzett  Karinthia  népdalainak. 

A  szlovének,  a  kik  a  németekkel  vegyesen  lakják  a  Kanal-völgyet,  a 
Gail  alsó  folyásától  s  Villachtól  lefelé  a  Rosen-völgyet,  aztán  a  Jaun-völgyet 
és  Lavamünd,  Unterdrauburg  környékén  részben  a  Lavant-völgyet,  sokkal 
kevesebbel  megelégedők  s  jóval  szerényebbek,  mint  a  német-karinthiai. 
Csak  hajdina  és  köleskása  teremjen  bőven ,  akkor  semmi  sem  hiányzik 
e  nép  elégűltségéhez ;  mert  tudnivaló,  hogy  kása  és  morzsóka  (Sterz)  a  vend 
lakosság  főtápláléka.  Olyan  vendeket  különben,  a  kik  szlovén  anyanyelvükön 
kivűl  mást  ne  beszélnének,  csak  gyéren  találni.  A  szláv  népesség  legnagyobb 
része  teljesen,  vagy  legalább  meglehetősen  jól  beszél  németül.  A  vend  paraszt 
nem  ritkán  német  vidékre  küldi  gyermekeit,  hogy  ott  az  iskolában  és  német 
családok  körében  jól  megtanulják  a  német  nyelvet.  Általában  egyik  leg- 
sarkalatosabb  erényök  a  szlovéneknek  a  más  nemzetiségűekkel  való  békés 
megférés  és  egyetértés.  A  miért  is  e  tartományban  a  németség  a  legbéké- 
sebben él  a  szlovénekkel. 

^-^  Mélyen  gyökerezik  mind  a  két  nemzetiség  szívében  a  haza  és  az 
uralkodóház  iránti  odaadó  szeretet.  A  karinthiai  honának  jó  fia  és  császár- 
jának hű  alattvalója.  E  szép  tartomány  vitéz  ezredének  zászlói  már  nem 
egyszer  lobogtak  a  harcz  tüzében,  s  Ausztria  katonai  babérjához  nem  egy 
levelet  fűzött  Karinthia  fiainak  hősies  bátorsága.  —  Szorgalom  és  tisztaság 
tekintetében  a  német  lakosság  fölötte  áll  a  szlovénnek  ép  úgy,  a  mint  e  két 

pontban  egyáltalán  nagyon  meghaladja  a  felső-karinthiai  az  alsó  vidék  népes- 
ségét. A  hegylakókat,  különösen  a  Möll-völgyben,  mély  vallásos  érzületük 
jellemzi;  igaz,  hogy  ezzel  együtt  jár  ép  úgy,  mint  a  Lavant-völgyben, 
a  babonásságra  való  hajlam  is. 

A  felvidéki  lakosság  főtápláléka  a  zabgörhe  (Habertalge,  Schmalz- 
raunken),  liszt-  vagy  daraleves,  a  Gail-völgyben  a  polenta  és  frika,  míg  Alsó- 
Karinthiában  hajdina-  és  tengeri-morzsóka  meg  köleskása  a  leggyakoribb 
eledel.  Italul  a  Lavant-völgyben  must  (almabor),  egyebütt  többnyire  pálinka 
szolgál.  Klagenfurt  környékén,  például  St.-Martinban  és  Waidmannsdorf- 
ban,  Harbachban  és  Gurlitschban  még  főzik  az  úgy  nevezett  kősört,  ezt 
az  egészen  sajátszerű  italt,  a  mely  izzó  kesely-kövekkel  (Grauwacke)  föl- 
forralt zabmalátából  készül  s  a  melynek  legerősebb  kivonata  a  „koritniak" 
(Trogbier). 

Határszomszédaival  is  a  legjobb  egyetértésben  él  a  karinthiai.  A  Möll- 
és  Lesach-völgy  népe  igen  szívesen  barátkozik  a  tirolival,  a  Lieser-  és 
Katsch- völgyé  Salzburgnak,  a  Lavant-  és  Metnitz-völgyé  meg  Stiriának 
határszéli  lakóival,  szintúgy  a  Kanal-völgyé  a  szomszédos  olaszokkal. 
A  faun-  és  Rosen-völgy  népe  sem  patvarkodik  a  vele  érintkező  krajnaival. 

A  polgári  viseletről  kevés  a  mondani  valónk.  A  városi  lakosság  általán 
a  franczia  divatnak  hódol  s  kivált  női  része  a  divatlap  szerint  öltözködik. 
Másként  áll  a  dolog  a  parasztok  viseletét  illetőleg,  habár  ennek  eredetiségét 
is  fenyegeti  már  a  pusztulás  veszélye.  A  vidéki  lakosság  eredeti  ruházata  az 
egyes  völgyek  szerint  változó.  Minden  tájékon  találni  valamely  sajátságos 
megkülönböztető  vonást.  De  egészben  ma  már  a  parasztok  között  is  ritkaság 
az  ország  eredeti  viseletébe  öltözött  férfiakat  és  nőket  látni.  —  Háromszáz 
esztendővel  ez  előtt  Karinthiában  törvényszabta  öltözködési  rend  volt,  mely 
II.  Károly  főherczeg  uralkodása  alatt  lépett  életbe,  s  a  hatóságok  a  legnagyobb 
szigorral  ügyeltek  pontos  megtartására.  E  ruházkodási  rendszabályzat  min- 
den társadalmi  osztályra  kiterjedt.  Ma  még  a  Gail-völgy  lakóinak  viselete 
mutat  legtöbb  eredetiséget.  A  legények  virágbokrétával  és  fajdkakastollal 
ékes  nemezkalapjuk  alatt  selyem  csücskös  sipkát  viselnek,  nyakukat  tarka 
selyemkendő  köríti,  rikító  színű  mellényükön  golyó  alakú,  ezüst  vagy  ón 
gombok  ragyognak  és  sötétkék  vagy  sötétzöld  posztó-zeke,  térdig  érő  nadrág 
s  térden  fölül  érő  hosszúszárú  csizmák  egészítik  ki  öltözéküket.  A  nadrág 
többnyire  őz-  vagy  zergebőrből  való  s  oldalvarratai  csíkos  selyemtűzéssel 
vannak  díszítve.  Ünnepi  alkalmakkor  a  gail-völgyi  fehér  harisnyát  és  félczipőt 

visel.  A  férfiak  ruházatánál  még  különösebb  a  nőké.  Ezek  ünnepnap  a  krajnai 
nők  fejdíszéhez  hasonló  „Petscha"  nevű  fehér,  taréj  alakú  csipkefőkötőt 
viselnek,  melyet  hétköznap  selyemkendő  helyettesít;  fehér  ingok  duzzadó 
ujjai  csipkés  kézelőkben  végződnek;  további  ruházatuk  vállfűző,  széles 
fodros-gallér,  és  a  mellet  háromszög  alakjában  fedő,  tarka  selyemkendő, 
melynek  két  alsó  vége  a  derék  körűi  vonva,  hátúi  csomóba  van  kötve,  míg 
elől  a  kendő  csücske  a  gallér  közelében  az  ingvállhoz  van  tűzve.  A  hímzett 
bőr-öv  alól  a  széles  csípőkről  gazdag  ránczozatú  könnyű  gyapjú  (rassen) 
szoknya  ér  le  térdig  úgy,  hogy  a  harisnyakötők  még  jól  kilátszanak  alóla. 
A  szoknya  fölött  dúsan  hímzett  kötőt,  alatta  pedig  hímzett  szélű  fehér 
alsószoknyákat  viselnek.  Fehér  pamutból  mesterileg  kötött  harisnyák  és 
takaros  félczipők  ez  öltözék  további  részei.  Télen  birkabőrből  készült  prémes 
bekecsben  járnak. 

A  Lesach-  és  Möll-völgy  lakói  még  ama  régi  jó  példaszót  követik, 
mely  szerint  a  „maga-szőtte,  maga-fonta  viselet  a  legjobb  és  legszebb 
parasztöltözet".  Az  utóbbiak  legalább  maguk  készítik  a  kendervászon-inget 
(rupfenes  Pfoad),  a  könnyű  gyapjúból  szőtt  szoknyát  (rassener  Kitti)  és  az 
abaposztó-ruhát  (lodenes  Gwandl),  melybe  öltöznek.  A  legények  többnyire 
barna,  zöld  zsinórzatú  abaposztó-zekét,  vörös  mellényt  s  zöld  nadrágtartót, 
darócz-  vagy  irhabőr-nadrágot,  kék  vagy  fehér  pamutharisnyát  és  erős 
horgas  szegekkel  (Schianken)  kivert  hegymászó  czipőt  viselnek.  A  határszéli 
Lesach-völgyben  úgy  nevezett  fellegverő  (Wolkenreisser)  tiroli  kalapot, 
míg  a  Moll -völgyben  ehhez  hasonló  nemezkalapot  s  derekuk  körűi  igen 
gyakran  pávatoll  formára  kihímzett  bőr-övet  viselnek.  Ugyanitt  az  asszo- 
nyok redős,  hosszú,  barna  vagy  zöld  gyapjúszoknyában  járnak,  melyet  elől 
széles  kötő  takar;  a  „Spenser"  ujjai  erősen  kidudorodnak  s  fejőket  széles 
karimájú  nemezkalap  födi.  A  Lesach-völgyben  a  nők  kötője  egészen  összeér 
hátúi  a  csípők  körűi.  Nyakuk  köré  ezek  úgy,  mint  amazok  is,  tarka  selyem- 
kendőt kötnek.  A  Lavant-völgy  lakossága  már  majdnem  teljesen  a  divat 
szerint  ruházkodik.  Csak  itt-ott  találni  elszórtan  egy-egy  párocskát,  a  mely 
még  a  régi  népviseletben  jár.  Nem  rég  a  legények  még  alacsony  nemez- 
kalapot, alatta  zöld  bársonysipkát,  rövid  posztózekét  s  durva  bocskort 
viseltek.  A  Lavant -völgyi  nők  ma  már  a  „Karntnerhaubchen"  (arany 
hímzéssel  és  nehéz  selyemszalagokkal  díszített  fekete  főkötőcske)  s  az  óriási, 
lapos,  selyemmel  bevont,  korong  alakú  szalmakalap  helyett  idomtalan  férfi- 
kalapot tesznek  fejökre.  Egyebekben  az  itteni  viselet  hasonló  a  stájerhoz. 


Karinthiai  népviselet:  Gail-  e's  Lavant-völgyi  női  viselet. 

A  Glan-,  Lieser-,  Gurk-  és  Dráva- völgy  lakói,  valamint  a  krapfeldick 
ruházatának  nincsen  semmi  különösebb  jellemzetessége.  A  Rosen-völgyiek 
öltözete  a  krajnaiakéhoz  hasonlít,  ép  így  a  seelandiaké  is.  A  férfiak  hosszú 
szárú  krajnai  csizmát,  az  asszonyok  fehér  fejkendőt  s  rojtos  selyem  nyak- 
kendőt viselnek. 

A  vadászok  és  havasi  gazdák,  favágó-legények  és  szénégetők,  gyökér- 
szedők és  vinczellérek  többnyire  egészen  abaposztóban  járnak ;  a  vadászok 
kalapjukhoz  tűzött  fajdkakastollal,  vagy  zergeszakállal  különböztetik  meg 
magukat. 

Hogy  a  karinthiai  egyébként  még  elég  szívósan  ragaszkodik  nemze- 
dékről nemzedékre  szálló  hagyományaihoz,  azt  legjobban  bizonyítják  híven 
megőrzött  szokásai,  a  melyek  legnagyobb  részt  az  évi  ünnepkör  egyes 
szakaihoz  alkalmazkodnak.  Ez  ünnepkör  a  legtitokzatosabb  és  legszentebb 
idővel,  a  karácsonyi  napokkal  kezdődik.  Karácsony  estéje  s  a  rá  következő 
nagy  nap  a  tulajdonképeni  ünnep;  de  azért  nevezetes  és  szentnek  tartott  idő 
a  karácsony  böjtjétől  egész  vízkeresztig  terjedő  két  hét  is,  a  melyek  alatt 
a  gazda,  mielőtt  nyugovóra  tér,  sorra  nézi  háznépét,  szentelt  vízzel  hinti 
meg  az  istállóban  levő  barmait,  míg  felesége  körűijárja  s  parázson  égő 
illatos  füvekkel  füstöli  ki  az  egész  házat.  A  szolgalegények  és  nőcselédek 
az  estharangszó  alatt  sorsot  vetnek  („leaseln"),  vagyis  ólomöntés,  czipő- 
vagy  koszorúvetés,  kalapnézés  meg  sövénykaróhordozás  által  igyekeznek 
megtudni  jövendő  sorsukat.  Tamás  napján  (deczember  21),  úgy  tartja  a 
néphit,  a  leányzó,  ha  előtte  való  nap  megfürdött  s  este  bal  lábbal  lép  az 
ágyba,  álmában  meglátja  jövendőbelijét.  A  karácsonyi  napokra  a  háznak 
egészen  tisztának  és  rendben  kell  lennie,  a  miért  az  ünnep  előtt  teljes  erővel 
folyik  a  tisztogatás,  takarítás  munkája.  A  Lavant-völgy  hegyi  lakóinál  a 
konyhai  és  fejő-edényeket  az  étkező  asztal  alá  teszik  s  lánczczal  veszik 
körűi,  hogy  a  következő  évi  aratás  bőséges  legyen  s  a  háziasszonynak  jól 
szolgáljon  szerencséje  a  gazdaságban.  Az  ajtókra  három  keresztet  vagy 
boszorkánykelepczét  rajzolnak.  Tamás-naptól  karácsonyig  szigorú  böjtöt 
tartanak.  A  szent  estén  égő  gyertyákkal  megrakott  karácsonyfát  állítanak, 
a  mely  alatt  a  betlehemi  jelenet  ábrázolata  látható. 

Az  éjféli  mise  alatt  a  néphit  szerint  az  állatok  beszélnek.  Ugyanez 
időt  használja  föl  a  vadorzó  golyóinak  öntésére,  a  kincsásó  „kutatóvessző" 
metszésére ;  a  temetőn  pedig  ez  órában  végig  suhannak  mindazok  árnyai, 
a  kik  a  jövő  esztendő  folyamán  az  illető  plébániában  el  fognak  halni. 

Karácsony  estéjén  a  Rosen-völgy  felső  vidékén  és  Saifnitzban  a  szlovének 
a  náluk  dívó  nemzeti  abroszszal,  vagyis  szélén  vörösen  és  fehéren  tarkázott 
csipkével  szegett  s  közepén  vörös  sávolylyal  átszőtt  fehér  vászonterítővel 
borítják  be  az  asztalt,  s  erre  teszik  a  „mi2njaklí  nevű  karácsonyi  kenyeret, 
melléje  pedig  egy  csipet  tömjént  s  egy  marék  gabnát.  E  tárgyak  az  éjen  át 
s  egész  karácsonynap  deléig  ott  maradnak  az  asztalon.  Szent  Isván  napján 
minden  falu  templomában  vizet  és  sót  szentelnek.  Az  ilyen,  Szent  István 
napján  szentelt  vizet  és  sót  csalhatatlan  gyógyszernek  tartják  az  ördög 
incselkedései  és  a  megbűvölés  („Verzabern")  ellen,  s  a  sót  rontás  ellen  a 
marhának  is  beadják.  Karácsony  harmad  napján  borral  iszszák  Szent  János 
áldását.  Aprószentek  napján  úgy  a  németeknél,  mint  a  szlovéneknél  a  gyer- 
mekek fcnyűgalylyal  (Plissnastl)  járnak  házról  házra  —  e  szokásnak  németül 
vplissnan^  sckappen11  vagy  „Frisch  und  g'sund  gebén",  szlovénül  sápati  a 
neve  —  s  a  felnőtteket  a  galylyal  megcsapkodják,  e  közben  a  következő 
mondókat  hangoztatván  : 


„Pliessen  lustig 
Frisch  und  g'sund! 
Láng  löbn, 
G'sund  bleibn, 
Gern  habn!" 


„Fenyűgalyam  vígan  suhog: 

Egészséget  osztogatok ! 

Soká  éljen 

Egészségben, 

Engem  pedig  szeressen!" 


A  szlovéneknél : 


„Sip,  sap,  adjon  Isten  egészséget,  szerencsét, 
Legyenek  kendtek  vidámak,  mint  a  madár  az  erdőn, 
Egészségesek,  mint  a  hal  a  vízben, 
Erősek,-  mint  a  medve  a  vadonban, 
S  legyen  annyi  kis  gyerekük, 
Mint  a  fának   galyacskája!" 

Ezért  aztán  Plissengut-nak  nevezett  ajándékot  kapnak,  a  mely  aszalt 
gyümölcsből,  dióból,  almából  és  pénzből  is  szokott  állni.  A  Gail-völgy 
szlovénjeinél  nemcsak  a  gyermekek  járnak  így  vesszőzni,  hanem  a  legények 
is.  A  felső  Gail-völgyben  a  legények  éjfélkor  végig  mennek  a  falun  s  addig 
kopogtatnak,  míg  ajtót  nem  nyitnak  előttük.  Fenyűgalyaikkal  erre  betódul- 
nak a  szobákba  s  megcsapkodják  a  benn  levőket,  a  miért  aztán  kávéval  és 
pálinkával  vendégelik  meg  őket. 

Egyes  vidékeken  a  parasztgazda  a  szilvafáit  is  végig  veri  e  napon, 
hogy  a  jővö  őszre  bő  gyümölcs-szürete  legyen. 

Három-királyok  napján  a  szilaj  vadászat  („das  wilde  Gjad")  robog  az 
erdőkön  át.  E  nap  estéjén  a  gail-völgyi  Rattendorfban  ezelőtt  a  csengetyű- 
futás  szokása  dívott.  A  gyermekek  csengetyűket  rázva  keresztül -kasul 
futkostak  a  faluban ;  de  az  estharangszó  után  minden  csengetyűnek  el  kellé 
némulnia,  mert  a  kinek  a  csengője  vigyázatlanságból  a  harang  utolsó 
kondúlása  után  még  szólott,  annak  ugyancsak  ügyelnie  kellett  magára,  hogy 
a  szilaj  vadászok  szét  ne  marczangolják.  Perchta  napján  (szlovénül  Pernahti) 
a  Möll-völgyben  Perchtra  Baba  megvizsgálja  a  fonókat,  a  csillag-  és 
három-király-énekesek  házról-házra  járnak ;  némely  vidéken  pedig,  mint  a 
Rosen-,  Lieser-  és  Lavant-völgyben,  vagy  Právali  környékén  ilyenkor  az 
egész  karácsonyi  pásztorjátékot  is  előadják.  Karinthiának  úgy  szlovén,  mint 
német  lakossága  egyaránt  gyakorolja  a  karácsonytól  vízkeresztig  tartó 
tizenkét  éjen  át  a  már  említett  kifüstölést  s  karácsony  estéjén  már  nem  egy 
parasztházban  is  kigyúl  a  mély  jelentőségű  fenyűfácska  csillogó  gyertyafénye. 
A  szlovének  karácsony,  újév  és  vízkereszt  előtti  este  Koléda-] árast  tartanak. 
Ilyenkor  a  templomi  s  egyéb  éneklők  házról-házra  járnak  a  faluban  s  a  kapuk 
előtt  elzengik  a  Ko//da-éneket,  a  miért  kolbászból  vagy  füstölt  húsból  álló, 
ajándékot  kapnak.  Azt  tartják,  hogy  szerencsét  hoz  a  háznak,  különösen 
pedig  a  gazda  barmainak,  ha  a  Koléda-énekesek  látogatásukkal  megtisztelik 
a  házat. 

Mint  a  németeknél  az  aszalt  gyümölcscsel  töltött  kenyér  (Kletzenbrod), 
úgy  dívik  a  szlovéneknél  a  hajdina-lisztből  sütött,  mézzel  bekent  s  mákkal 
meghintett  Hadnniltl. 

Wolfsbergben  vízkereszt  utáni  első  vasárnapon,  a  zsidóknak  1339-ben 
e  nap  esti  9-ed  órája  táján  történt  kiűzetése  emlékére,  az  úgy  nevezett 
verekedő  vasárnapot  ülik  („Priglsuntig"  az  az  Prügelsonntag). 

A  zsidók  kikergetése  emlékére  szólal  meg  most  is  naponkint  a  kilencz- 
órai  harang,  a  melyet  zsidó-harangszónak  neveznek.  E  harangszóval  adták 
meg  t.  i.  1339-ben  a  jelt  a  zsidóknak  a  városból  való  kizavarására.  Ugyané 
napon  a  Boldogságos  Szűznek  a  városka  közepén  álló  szobrát  kolbász- 
utánzatokkal aggatják  tele,  a  legények  pedig  a  korcsmában  azzal  kenyerezik 
le  a  jövő  évre  kedvesüket,  hogy  a  jelképes  megvásárlás  áldomásául  pecse- 
nyével és  borral  szolgálnak  nekik,  a  miért  viszonzásul  a  leány  kolbászt  rendel 
szeretőjének.  Hajdanta  a  leányok  ama  kolbászokat,  a  melyek  sütéskor 
a  nyársról  leestek,  kedvesök  hűtlenségének  jelképéül  az  említett  Mária- 
szoborra függesztették. 

E  furcsa  szokás  eredetéről  azt  beszéli  a  monda,  hogy  egy  zsidóleány 
amaz  üldözés  idején  szeretőjét,  egy  keresztény  mészároslegényt,  a  zsidóknak 
a  keresztények  ellen  tervezett  támadásáról  azzal  értesítette,  hogy  egy  kolbászt 
akasztott  a  Mária-szoborra,  a  mire  aztán  a  keresztények  megelőzvén  a  zsidó- 
kat, megrohanták  és  a  városból  kikergették  őket. 

Gyertyaszentelő  napján  a  szlovén  területbe  ékelt  német  Eisenkappelbcn 
felnőttek  és  gyermekek  vegyest  kemény  papírból  készített  különféle  alakú, 
tarkára  festett  s  belül  gyertyácskákkal  megvilágított  templommintákat  hor- 
doznak, a  mezővároskából  a  folyó  mentén  fölfelé  haladva  egész  Hagenegg 
kastélyáig,  a  hol  azután  a  hídról  a  Vellach  folyóba  dobják  c  karton-ábrákat. 
Az  úszó  kápolnácskákat  a  parton  körmenetszerű  rendben  vonulva  kisérik 
készítőik,  kik  előtt  egy  öreg  ember  halad,  a  Simeon  „Nunc  dimittis  servum 
tuum"  kezdetű  hálaadásának  előéneklése  mellett.  A  kar  a  „Glória  patris" 
dicsőítő  verssel  felel.  E  szokás,  a  mint  mondják,  ama  nagy  árvízveszély 
emlékét  örökíti  meg,  a  mely  két-háromszáz  évvel  ez  előtt  Kappel  városát 
fenyegette,  s  a  melyet  akkor  egy  ilyen  deszkából  és  papirosból  készített  kis 
kápolnának  a  Vellach  folyóra  kitétele  által  hárított  el  a  lakosság. 

Szent-Agota  napján  (február  5.),  vagy  a  rá  következő  vasárnapon 
Grafenstein,  Diex,  Globasnitz,  Völkermarkt,  St.-Veit,  Möchling,  Sager, 
Skarbin,  Galizien,  Eberndorf,  St.-Canzian,  St.-Filippen,  stb.  helységek  és 
azok  vidékének  lakói,  s  gyakran  mintegy  500 — 600  koldus  Karinthia 
legkülönbözőbb  tájairól  egybeözönlik,  a  steini  gyönyörű  fekvésű  és  elragadó 
kilátás  fölött  uralgó  templomba.  Itt  e  napon  az  ide  temetkezett  Hildegard 
grófnőnek,  Alboin  őrgróf  1027  február  5-én,  majdnem  százéves  korában 
elhalt  s  utóbb  szentté  avatott  nejének  végrendelkezése  értelmében,  az  ünne- 
pies  isteni  tisztelet  után  a  szegényeket  megvendégelik  és  alamizsnát  osztanak 
ki  köztük.  Ez  alamizsnának  hagyomány-szentesítette  jelképi  része  a  steini 
paplakban  ez  alkalomra  sütött  szentelt  czipókból  áll,  a  melyeket  a  templom 
plébánosa  és  az  egyházfelügyelők  osztanak  ki. 

Ezeket  az  Ágota -kalácsokat  („Agathenstrüzl")  rozslisztből  sütik  és 
körülbelül  akkorák,  mint  egy  szerecsendió.  A  plébános  és  kíséretében  az 
említett  presbyterek,  meg  a  karénekesek  a  templom  ajtaja  elé  kilépve,  sűrűn 
szórják  a  nagy  számban  egybegyűlt  nép  közé,  a  mely  csodás  hatást  tulajdonít 
e  süteménynek  s  mohón  kapkod  utána,  sőt  ha  kell,  meg  is  verekszik  érte. 
Az  Agota-kalács ,  azt  tartja  a  néphit,  megóvja  vagy  gyógyítja  a  marhát 
minden  betegségtől,  megvéd  bűbájosság,  villámcsapás  és  szakadékokba  való 

lezuhanás  ellen.  A  kinek  birtokában  az  ilyen  czipó  penészedni  kezd,  az  közeli 
haláltól  félhet.  E  czipó-szórás  még  mindig  járja  s  a  kiosztott  kalácsokat  egyik 
évről  a  másikra  szent  talizmán  gyanánt  őrzik  s  vallásos  kegyeletben  tartják. 
Farsang  utolsó  napjaiban  mindenki  tartózkodás  nélkül  engedi  át  magát 
a  bohóskodásnak.  Kövér-csütörtökkel  („foastn  Pfingstag"),  vagyis  a  ham- 


Tuskóvontatás   a  Gail  völgyében. 

vazó-szerda  előttivel  kezdődik  e  hóbortos  mulatságnak  szánt  idő.  Magát 
ez  egész  hetet  „foaste  Wochn",  vagyis  kövér  hétnek  hívják,  az  ekkor 
fogyasztott  zsíros  étkekre  való  tekintettel.  A  Moll-  és  Lieser-völgyben  a 
farsang  utolsó  hétfője  „Foastn"  vagy  „Specknudl-Montig"  nevet  visel,  azon 
bővebben  zsírozott  szalonnás  metéltről,  mely  e  napon  az  asztalra  kerül. 
E  hétfőtől  egész  hamvazó-szerdáig  a  paraszt  csak  a  haladéktalanul  szükséges 
munkát   végzi.    Farsang   vasárnapján,    a   melyet    „Burschtensunti"-nak  is 

neveznek,  minden  falu  korcsmájában  vígan  szól  a  zene,  ha  más  nem,  leg- 
alább a  szájharmonika  hangja,  s  tánczra  perdűl  a  fiatalság.  Farsang  keddjén 
vagy  bolond-kedden  („Fastnacht,  der  damische  vagy  Narrendienstag")  az 
egész  falu  legénysége  fenyűkorommal,  vagy  téglavörös  festékkel  mázolja  be 
a  képét  s  részt  vesz  a  farsangfutásbah  vagy  farsangűzésben.  A  szlovén 
vidékeken  ugyané  napon  a  tuskóvontatás  („Blockziagn")  szokása  járja; 
a  mely  nem  igen  lehet  inyökre  a  férjhez  menni  vágyó,  de  pártában  maradt, 
vagy  a  kérőkben  nagyon  válogatós  leányoknak.  A  tuskóvontatás  akkép 
történik,  hogy  több,  leányruhába  bújtatott  ifjú  egy  fatörzset,  vagy  a  mi 
még  szokásosabb,  egy  disznóvályút  s  abban  egy  vénasszonynak  öltözött 
legényt  vonszol  az  illető  leány  háza  elé,  a  hol  gúnydalokat  és  csipkedő 
mondókákat  hallatnak.  Természetes,  hogy  a  legokosabb,  a  mit  a  leányzó 
ilyenkor  tehet,  ha  jól  elrejtőzik,  mert  jaj  neki,  ha  megpillantják !  Ekkor 
ered  csak  meg  a  csúfolkodás  és  boszantás  zápora. 

A  Gail-völgyben  a  leírt  kíméletlen  mulatság  helyett  a  „Schimmelreiten" 
szokását  gyakorolják.  Minden  háznál,  a  mely  előtt  az  álarczos  menet  elhalad, 
megpatkolják  a  szokás  nevét  adó  „szürkét"  s  ezért  borravalót  szednek.  Ha 
a  Gail-völgyben  valamely  falu  leányai  közül  egy  sem  kerül  az  egész  éven 
át  főkötő  alá,  a  falu  minden  eladó  leányának  büntetés  terhe  alatt  —  ez 
abban  áll,  hogy  kizárják  őket  a  tánczból  —  kötélen  fogva  kell  húznia  egy 
súlyos  fatuskót,  mi  közben  a  legények  ostorpattogtatva  kisérik.  A  gail-völgyi 
Dellachban  e  tuskón  egy  szalmabáb  ül,  a  melyet  végűi  kútba  dobnak. 
A  tuskót  pedig  elárverezik  s  az  árát  eliszszák. 

Mauthenben  álarczos  legények  egy  kalapácsot  és  harapófogót  vivő 
kovácscsal  járják  be  az  útczákat,  s  a  kovács  mindenkinek  lerántja  a  czípője 
talpát,  a  ki  nem  ád  neki  borravalót.  A  Miss-völgy  szlovénjeinél,  Schwarzen- 
bach,  Jaboria,  Topla,  Koprein,  stb.  falvakban,  farsang  keddjén  a  gazda  egész 
háznépét,  gyermekeit  és  cselédeit  is  beleértve,  magával  viszi  a  korcsmába, 
a  hol  e  napon  minden  asszonyt,  ha  még  oly  öreg  és  roskatag  is,  megtán- 
czoltatnak;  mert  azt  tartják,  hogy  e  bolond-keddi  („damischer  Irti")  táncztól 
bőven  terem  azon  évben  a  sárgarépa.  Mentül  szélesebb  kört  kanyarítanak 
forgás  közben  a  repülő  szoknyák,  annál  nagyobb  lesz  a  répa  karéja.  Zöld- 
csütörtökön („Antlos  Pfingsti")  Alsó-Karinthiában  virág-vásárt  tartanak, 
s  az  asztalra  már  idei  („heuerselig")  zöldség  kerül.  A  templomban  ünnepelt 
úgy  nevezett  zörgő-vecsernye  („Pumpermette")  végét  türelmetlenül  várják 
künn  a  templomajtó  előtt  kereplőkkel  álló  fiúk,  hogy  az  utolsó  zsoltár-vers 


Húsvét  éjszakája  a  Lavant  völgyében. 

elhangzása  után  az  ájtatosság  végét  jelző  zörejbe  az  ő  hangszereik  recsegése 
is  belevegyüljön.  A  zöldcsütörtöki  tyúktojásoknak  („Antlos  Oar")  különféle 
gyógyító  és  bűvös  erőt  tulajdonít  a  néphit. 

Húsvét  éjjelén  a  Lavant-völgybcn  imádság  és  szent  énekek  zengése 
mellett  óriási  máglyákat  („Osterhaufen")  gyújtanak  a  parasztok.  A  hegyen- 
völgyön százával  égő  húsvéti  tüzek  páratlanul  fönséges  látványt  nyújtanak. 

Klagenfurt  és  Völkermarkt  közt  a  vend  vidéken,  különösen  Tainach 
körűi,  a  parasztlegények  a  föltámadás  után  fáklyavilág  és  mozsárdurrogás 
mellett  vonulnak  faluról  falura.  Minthogy  a  nevezett  síkság  száznál  több  falut 
számlál  s  minden  helységből  indul  ilyen  fáklyásmenet,  elképzelhető  e  szün- 
telen kígyózó  vonalakban  haladó  körjáratok  fényhatása  az  ünnepi  éjszakában. 

A  húsvéti  ételeknek  nagyszombat  délutánján  történő  szentelésére  a 
parasztleányok  a  havas  vidékekről  sokszor  óriási  vajdarabokat  visznek, 
a  melyeket  csinos  húsvéti  báránykák  díszítenek.  A  szentelt  eleségből  a  felek 
az  egyházfinak  egy  kolbászt,  a  ministráló  gyereknek  pedig  két  piros  tojást 
kötelesek  adni.  A  Gail-völgyben  a  hússzentelés  igen  mulatságos  jelenettel  jár. 
Alig  mondta  ki  a  pap  az  áldást :  az  asszonyok  és  leányok  („Gitschen")  a  fehér 
abroszszal  leterített  kosarakra  rohannak,  hogy  haza  siessenek  velők ;  mindenki 
első  akar  lenni,  mert  azt  tartják,  hogy  a  ki  előbb  éri,  az  a  munkában  is  első. 

Felső  Rosen-völgyben,  a  leányok  kedvesöknak  cserépformában  sült 
kalácsot  („Reindling")  s  két  piros  tojást  ajándékoznak;  ugyané  völgy  alsó 
vidékén  húsvét  hétfőjén  ád  a  leány  választottjának  egy  szelet  ilyen  kalácsot; 
az  a  legény,  a  ki  legtöbb  ily  karéjt  tud  összegyűjteni,  a  falu  Don  Jüanja. 
Húsvét-hétfőn  a  Gail-völgy  több  falujában  még  előadják  a  passió-játékot. 

A  szlovének  is  kiváló  ünneppel  ülik  meg  a  húsvétot.  Nagyheti  szoká- 
saik hasonlók  a  németekéihez.  Kolac  nevű  húsvéti  süteményük  búzalisztből 
készül  s  fahéjat  és  czukrot  kevernek  a  tésztájába.  A  húsvétra  következő 
második  pénteket  Karinthiában  „  háromszögpéntek  "-nek  („Dreinaglfreitag") 
nevezik.  Tulajdonképen  „négyszögpéntek"  lenne  helyesen  a  neve,  minthogy 
Krisztus  keresztje  négy  szögének  IV.  Károlytól  való  megtalálása  emlékére 
ünneplik.  E  napon  némely  faluban  valóságos  népvándorlássá  kerekedik 
a  búcsújárók  özöne. 

A  Jaun-völgyben  e  búcsújárások  czélpontjai  az  Einersdorf  fölötti, 
továbbá  a  Völkermarkt  melletti  Diexen  s  a  Ruden  szomszédjában,  a  Lisna- 
bergen  fekvő  szentsír-templomok;  a  Missling-völgy  lakói  az  Orsolya-hegy 
templomához  zarándokolnak.  Az  e  napon  szokásos  búcsúmenetek  közt  azon- 

ban  legnevezetesebb  a 
vierbergxúíh ,  a  melyről 
már  Megiser  is  megem- 
lékszik 1612-ből  való 
karinthiai  krónikájában. 
A  búcsúsok  Klagenfurt, 
St.-Veit  és  Krapfeld  kör- 
nyékéről az  ünnep  előtti 
csütörtök  éjszakáján,  éjfélkor  összegyülekeznek  a  magdalensbergi  templom- 
ban, a  hol  nagy  misét  hallgatnak.  Ennek  végével  fenyűfáklyák  világa  mellett 
s  kalapjuk  körűi  lombdíszt  viselve  lesietnek  a  hegyről,  hogy  réten-mezőn 
áthaladva,  hajnali  harangozásra  már  Pörtschachban  legyenek  s  ott  az  Ulrich- 
hegyen  épült  templomban  hallgassák  a  második  misét.  Ennek  utána  a  búcsú- 
járat sebbel-lobbal  Karnburgba,  majd  Zweikirchenbe,  s  utóbb  Wasebergbe 
megy,  mindenütt  misét  hallgatván.  E  közben  már  dél  lett,  de  a  zarándok- 
latnak még  mindig  nincs  vége,  mert  innen  még  a  Veit-hegyre,  aztán  fel 
Gradeneggbe,  Sörgbe,  s  végűi  a  Lőrincz-hegyre  mennek,  a  hol  a  délután 
öt  órakor  tartott  áldáson  vannak  jelen.  Ezt  követőleg  St.-Veit  felé  veszik 
visszatéi'ő  útjokat  s  a  mondott  hegyen  ismét  szétoszolnak.  Huszonnégy  óra 
alatt  teszik  meg  e  hosszú  és  fáradságos  utat.  Hogy  miért  kell  annyi  hegyet 

mászniok,  annak  az  a  magyarázata,  hogy  a  Magdolna -hegyen  a  szent 
keresztet,  az  Ulrich-hegyen  a  töviskoronát,  a  Veit-hegyen  a  lándzsát  s  a 
Lőrincz- hegyen  a  Krisztus  keresztjének  szögeit  tisztelik  áhítatossággal. 
Kalapdíszét,  a  hegyi  lombot  („Berglaub"),  minden  hegyen  újjal  cseréli  föl 
a  jámbor  zarándok.  Minden  templomban  bőséges  áldozati  ajándékot  hagynak 
a  hívek,  a  Magdolna-  és  Lőrincz-hegyen  a  pénzadomány  mellett  gabna- 
áldozat  is  járja. 

Szent  György  (Sent  Juri)  napját  a  Jaun-  és  Rosen -völgy  szlovénjei 
mint  a  tavasz  hírnökét  ünneplik.  Alsó-Karinthiában  a  szlovén  lakosság  a 
Dráva  bal  partján  április  23-án,  a  folyó  jobb  partján  pedig  24-én  tartja 
György  napját,  mivel  a  monda  szerint  Szent  Margit,  Szent  György  hű 
kísérője,  a  Dráván  átkeléshez  kellő  révészdíjat  egy  nappal  később  tudta  csak 
összekéregetni,  mint  György,  s  így  egy  nappal  utóbb  jutott  a  bal  partra. 

Szent  György  ünnepén  a  falu  pásztorai  és  suhanczai  este  felé  össze- 
gyülekeznek a  község  rétjén.  Egyiküket  szalmába  göngyölgetik  s  mint  a 
tavasz  képviselőjét  „Sent  Juri"-nak  (Szent  Györgynek)  teszik  meg;  a  többiek 
a  náluk  levő  tehénkolompokkal  és  tülkökkel  zúgva-búgva  kisérik  a  szalmába 
kötöttet  a  faluba.  Minden  ház  előtt  elmondják  a  „Szent  György  kopog  az 
ajtón"  kezdetű  éneket,  a  miért  tojásból,  zsírból,  búzakcnyérből,  aprólékból 
és  kolbászból  álló  ajándékot  kapnak.  Ezt  ismét  egy  versikével  megköszön- 
vén, odább  állnak  egy  házzal.  Az  olyan  paraszt,  a  ki  a  György-énekeseket 
nem  ajándékozná  meg,  a  legnagyobb  szégyent  vallaná.  Sőt  szerencsétlenség 
is  érhetné  házát.  Ott  ugyanis,  a  hol  nem  kapnak  ajándékot,  szörnyű  átokkal 
sújtják  a  legények  az  egész  házat  és  népét,  valamint  a  gazdaságot.  Másnap 
aztán  a  György-énekesek  összegyűlnek  valamely  házban,  ott  megsütik-főzik 
s  elköltik  a  kapott  ételneműeket,  melyek  közt  különösen  említendő  a  cortje 
nevű,  zsírban  sült  tojás,  és  nagy  dáridót  csapnak. 

Pünköstkor  nyírfaágakat,  ú.  n.  májusi-galyat  tűzdelnek  az  ablak- 
rácsozatba.  Az  egész  Möll-völgy  hosszában,  Möllbrückentől  Heiligenblutig, 
továbbá  a  Lieser-  és  Malta-völgyben  mindenütt  izzó  és  sűrű  füstgomolyba 
burkolt  máglyákat  („Pfingsthaufen")  látunk  pünköst  szombatján.  Pünköst 
vasárnapján  reggel  fölpiszkálják  a  zsarátnokot,  hogy  lobogó  láng  csapjon 
ki  belőle,  a  mely  körűi  aztán  a  béresek  és  szolgálók  tánczra  kerekednek. 
Mikor  magasra  lobbannak  a  lángok,  ezt  mondják:  „Most  ég  el  a  tél  s  vonul 
be  a  tavasz".  A  ki  utolsónak  érkezik  a  pünkösti  máglyához,  azt  csalán- 
koszorúval koronázzák  meg  s  pünkösti  királynak  nevezik.  A  Lieser-völgyben 

Versenyfutás   Weitensfeldben. 


az  ilyen  álomszuszéknak  „Pfingstluzl"  a  neve.  Ügy  a  szlovén,  mint  a  német 
alpesi  lakók  egyaránt  gyakorolják  a  „Pfingstkleknan"  néven  ismeretes, 
majdnem  zenei  ütemű  ostorpattogtatást.  Különben  gyantával  bekent  ostorát 
(„Goassl")  a  szlovén  pünköstkor  szentelt  viaszszal  keni  meg.  Az  ostordurro- 
gás a  boszorkányok  elűzésére  történik.  A  régi  németek  lakodalmi,  vagy 
májusi  versenyfutására  emlékeztet  a  gurk-völgyi  Weitensfeldben  „Kranzl- 
reiten"  néven  dívó  szokás,  mely  a  következő  mondához  fűződik.  A  dühöngő 
pestis  idején  a  Turnhofer  viruló  szépségű  leánykája  egymaga  maradt,  az 
egész  vidék  lakossága  közül  a  szörnyű  feketehaláltól  megkimélve.  A  hajadon 
kezét  három  ifjú  ment  megkérni,  s  miután  nehéz  volt  közűlök  választania, 
versenyfutásra  szólítá  föl  kérőit,   a  nyertesnek  Ígérkezvén  feleségül. 

Rendesen  a  Weitensfeld  főterén  álló  kút  fából  faragott  Mária-szobra 
a  versenyfutás  czélpontja.  A  község  három  pályadíjat  szokott  kitűzni. 
Ezek  elseje  a  kúton  álló  szobor  menyasszony-koszorúja  s  egy  darab  arany, 
a. második  egy  pár  pamutharisnya  és  egy  selyem  nyakkendő,  a  harmadik 

pedig  egy  disznósörtéből  kötött  pamatbokréta,  a  miért  is  ez  utóbbit 
„Saubest"-nek  hívják.  A  futtatást  a  lóháton  versenyzők,  a  vidék  három 
legügyesebb  lovasa,  többnyire  weitensfeldi  polgárfiúk  vagy  a  Gurk -völgy 
jómódú  parasztgazdáinak  fiai,  nyitják  meg.  Utánuk  következnek  a  gyalog- 
versenyzők.  Az  első  díj  nyertese  a  polgármester  kezeiből  veszi  át  koszorúját 
a  zenekar  üdvriadala  mellett.  így  a  többi  díjak  nyertesei  is;  de  természetes, 
hogy  a  sörteszőr  díjról  szívesen  lemond  az,  a  kinek  az  jut.  A  díjak  kiosztása 
után  a  zenekar  nyomában  a  korcsmába  mennek  mindannyian,  a  hol  az 
ünnep  tánczmulatsággal  végződik. 

Hüttenbergben  ezelőtt  Szentháromság  vasárnapján  minden  évben  meg- 
tartották az  abroncstánczczal  egybekötött  bányász-ünnepet^  a  mely  most  már 
csak  minden  harmadik  évben  kerül  sorra.  Ez  ünnepélyen  részt  vesznek 
Heft,  Lolliiig,  Felső-  és  Alsó-Knappenbcrg  összes  bányászai.  Az  abroncs- 
tánezosok  a  bányaőröktől  vezetve  s  számos  harlekintől  kisérve,  zeneszóval 
vonulnak  át  Hüttcnbergen  s  elmennek  a  bányatörvényszéki  biztosért  s  a 
koszorúlányért.  Ezekkel  aztán  fölmennek  a  felső-térre,  a  hol  a  lombsátor 
áll  (a  melytől  ez  ünnepet  „Laubhüttenfest"-nek  is  nevezik),  s  a  hová  idő- 
közben a  mezőváros  előkelősége  már  egybegyülekezett. 

Az  abroncstáncz  eUart  vagy  két  óráig.  A  két  egymással  szemben 
álló  arczvonalba  sorakoztatott  tánezosok,  felvirágozott  abroncsokat  tartva, 
a  franczia-négyes  figuráihoz  hasonló  rendekbe  fejlődnek.  A  tánezban  részt 
nem  vevő  bányász-népséget  ezalatt  megvendégelik;  a  bányabirtokosok  az 
1604-ben  Fellncr  bányabirtokostól  ajándékozott  aranyserlegből  isznak,  s  a 
bányász -üdvözlettel  („Glück  auf")  végződő  pohárköszöntőket  mondanak. 
Az  abroncstánezosök  a  táncz  után  dús  lakomában  részesülnek.  A  lombsátor- 
nak csak  a  következő  vasárnapig  („Schönsonntag")  szabad  ott  maradnia. 

Űrnapját  a  nép  „Gottleimastag"  (Gottleichnamstag  =  Úrteste-napja) 
néven  ismeri.  St.-Veitban,  Gmündben  s  egyebütt  nem  rég  a  polgárnők  még 
az  ó-divatú  aranyos-főkötőt  viselték  e  nagy  napon,  s  a  tartományi  fővárosban 
az  1596-ban  szervezett  trabantgárda  is  részt  vesz  a  körmenetben. 

Himmelberg-,  Tiften-  és  a  Gnesauban,  a  hol  lövőházak  vannak,  a  czél- 
lövők  vonulnak  ki  parancsnokaik  vezérlete  alatt  ez  ünnepélyre.  Gnesauban 
a  körmenetet  a  „zász/ocsővá/ás"  („Fohndrahn")  sajátságos  szokása  követi. 
A  templomi  szertartás  végeztével  az  ünnepélyen  részt  vett  vadászszázad 
díszgyakorlatot  tart,  s  végűi  körbe  fogja  a  középen  álló  zászlótartót,  a  ki  a 
zászlónak  ügyes  csó válásával  és  forgatásával  mutogatja  magát  a  bámulására' 

összecsődült  néptömegnek.  Az  első  zászlótartót  e  műveletben  egy  második, 
majd  harmadik  s  még  több  is  követi,  s  a  ki  a  legügyesebbnek  bizonyult, 
azt  a  falu  egyik  szép  leánya  virágbokrétával  tűnteti  ki.  A  zászlócsóválás 
közben  a  parancsnok  a  körűlállóktól,  az  üdvlövésekhez  szükséges  puska- 
porra való  költség  czímén,  pénzt  szed.  E  szokás  valószínűleg  valamely  régi 
Landsknecht-játék  maradványa. 

Űrnap  előtti  éjjel  a  karinthiai  szlovének  a  kedves  háza  elé  május-fát 
állítanak.  E  czélra  magas  fenyűszálakat  választanak,  e  fákat  egészen  lehántják 
s  koszorúkkal  és  bokrétákkal  díszítik  föl.  A  pózna  tetejére  fából  faragott 
kakast  tűznek  s  alá  keresztben  álló  két  fakardot  szegeznek.  A  fát  éber 
szemmel  őrzik,  nehogy  valaki  lefűrészelje  a  csúcsát,  mert  nagy  szégyenére 
lenne  annak,  a  ki  ezt  vigyázatlansága  miatt  meg  nem  tudná  akadályozni. 

Június  24-ének  estéjén  és  éjszakáján  a  hegytetőkön  „napfordúlati"  vagy 
Szent-János- tüzeket  gyújtanak.  A  legények  és  leányok  körűltánczolják  e 
tüzeket  s  át  is  ugrálnak  rajtuk,  hogy  magukat  a  hidegleléstől  megóvják, 
s  hogy  a  kender  bőven  teremjen.  Szent  János  estéjén  sorsot  is  vetnek,  s 
páfránymagot  szednek,  a  melyről  azt  hiszik,  hogy  látatlanná  teszi  az  embert. 
Sok  helyütt  a  napfordúlati  tüzek  gyújtása  mellett  a  karikázás  szokását  is 
gyakorolják  („Scheibenschlagen"),  a  mely  közben  majd  mélyebb  értelmű, 
majd  pajzán  rímeket  mondogatnak.  A  felső  Gail-völgy  német  vidékén 
leányoknak  nem  szabad  a  Szent-János-tűz  közelébe  menniök.  De  azért  a 
sövények  mögött  s  a  bokrokban  meghúzódva  mégis  csak  hallgatóznak, 
hogy  a  karikázok  mondásait  megfigyeljék.  A  szlovéneknél  a  napfordúlat 
(kres)  egyike  a  legnagyobb  ünnepeknek.  Ez  ünnep  szlovén  neve  a  kres, 
mely  a  kresati  (=  tüzet  gyújtani)  szóból  származik.  A  Gail-völgyben  június 
23-án  délután  különféle  virágokat,  de  kiváltképen  százszorszépet  (kresnica) 
szednek,  a  mely  aranysárga  közepével  s  ezt  körűi  vevő  fehér  szirmaival 
a  nap  sugaras  korongjához  hasonlít.  E  virágokkal  hintik  be  a  pitvar  s  a 
szobák  padlóját,  melyen  azok  egész  más  nap  reggelig  ott  maradnak.  Az  ajtó 
mögé  annyi  virágszálat  tesznek,  a  hány  személyből  áll  a  háznép.  A  kinek 
a  virága  az  éjen  át  legjobban  meghervad,  az  hal  meg  legelőbb.  Az  ablakok 
elé  berkenye-virágokat  tűzdelnek.  A  berkenye  magját  s  a  négylevelű  lóherét 
varázserejűnek  tartják. 

Este  örege,  ifja  a  kres-tűz  helyén  gyülekszik  össze.  A  tüzet  egy  szűz 
leány  gyújtja  meg.  A  legények  és  hajadonok  dalolnak  és  ujjongnak,  vagy 
karikaröpítéssel  mulatoznak.   A  kres-tűzből  egy  üszköt  kell  haza  vinni  s  a 

hernyók  ellen  a  káposztás  kertbe  tenni.  E  tűz  a  nap  tiszteletére  lobog. 
A  szlovéneknél  a  naptiszteletnek  különben  még  más  nyomaira  is  akadunk, 
így  például,  ha  társaságban  egymásra  köszöntik  a  poharat,  ezt  mindig  a 
nap  irányába  fordulva  teszik.  Miután  a  kérők  megállapították  a  házassági 
szerződést,  a  vőlegény  a  nap  útjával  egy  irányban  háromszor  forgatja 
körűi  menyasszonyát  a  szobában.  Lakodalomra  mindig  a  kelet  felé  lakó 
vendégeket  hívják  meg  előbb.  A  Gail-völgyben  a  krcs-tűznél  a  régi :  „Süss 
ki,  nap,  süss  ki"  kezdetű  dalt  éneklik.  A  Rosen-völgyben  pedig  egy  szép 
Szent-Iván  éneket  tudnak,  a  mely  a  nap  fiának  leánykéréséről  szól  s  a 
melyre  más  helyen  még  visszatérünk. 

Kiváló  jelentőségű  Karinthiában  a  Nagy-Boldogasszony  vagy  Mária 
mennybemenetelének  napja  (augusztus  15.),  a  melyen  sok  helyütt  gyógyfü- 
sze7itelést  tartanak.  A  Lesach-  és  Málta-  völgyben  épen  azért  ez  ünnepet 
„gyökér-  vagy  gyógyfű-szentelő  "  Boldogasszony  napjának  („ Maria- Wurz- 
weih")  is  hívják.  Minden  paraszt  kilenczféle  gyógyfűből  kötött  bokrétácskát 
visz  a  paphoz  szentelés  végett.  E  szentelt  füvek  a  lábas  jószág  elvarázsolása, 
megbabonázása  ellen  jók,  a  miért  is  belőlük  mindig  tesznek  egy  csipetet  a 
takarmányba.  Veszedelmesen  dühöngő  zivatar  idején  pedig  parázson  füstölő- 
nek használják,  az  égiháborút  okozó  boszorkányok  s  a  jégfelhők  elkergetésére. 

Mindenszentek  és  halottak  napjával  véget  ér  a  nép  ünnepköre.  E  napok 
a  tisztítóhelyen  szenvedő  „szegény  lelkek"-nek  és  egyátalán  a  holtakról 
való  kegyeletes  megemlékezésnek  vannak  szentelve.  Halottak  napján  meg- 
gyújtják a  „szegény  bűnösök  gyertyácskáját"  (,,'s  Armensünderlichtl"), 
a  mely  éjen  át  is  az  asztalon  marad,  hogy  a  följáró  szenvedő  lelkek  égési 
sebeiket  a  viaszszal  megkenegethessék.  A  két  ünnep  előestéjén  a  szobát 
kisöprik  s  borókabogyóval  füstölik  ki  —  a  mint  mondják  —  azért,  mert  e 
füst  jót  tesz  a  kínszenvedők  szemeinek.  Mindenszentek  és  halottak  napján 
csapatokban  járnak  a  Lieser-  és  Gail-völgyben  faluról-falura  a  szegény 
gyermekek,  hogy  a  mindszenti  kalácsokat  („Allerheiligenstrüzl")  össze- 
kéregessék. Halottak  napján  „kakast  kérek"  szavakkal  kopogtatnak  a  házak 
ajtaján.  November  25-én  megjön  Szent  Katalin,  a  ki  tiltó  szavával  véget 
vet  a  táncznak,  s  már  az  adventi  idő  hírmondója.  Deczember  6-án  pedig 
a  Mikulás  állít  be,  a  ki  Karinthiában  is  a  Bartl  nevű  krampuszszal  ijesztgeti 
a  gyermekeket.   Az  ő  alakja  áll  az  alkonyuló  év  határán. 

Templomi  búcsil  napján  sajátságos  búcsús-eledelek  kerülnek  az  asztalra. 
Ilyenek  a  Dráva-völgy  felső  vidékén  a  fánktésztából  tejjel  s  mézzel  sütött 

„Nigalan";  Alsó-Karinthia  legtöbb  helységében  a  kedvelt  „Schmalzmus" 
nevű,  lisztből,  zsírból  és  szőlőből  kevert  pép;  a  Gail- völgyben  a  szintén 
szőlővel  hintett  „Lunkmus"  nevű  tejes  pép.  A  Gail-völgyben  a  búcsú  napja 
különben  is  valóságos  népünnep;  minden  házban  sütnek  e  napra  búcsú-fánkot 
s  a  jobb  módú  gazdáknál  koldus-kalácsot  („Bettlerzeltn")  is.  Egész  rajokban 
járják  végig  a  hátukon  zsákot  vivő  szegények  és  gyermekek  az  ünnep  előtti 
este  a  falvakat,  hogy  beszedjék  a  nekik  szánt  süteményeket.  A  ház  minden 
cseléde  tíz  vagy  tizenkét  fánkot  s  egy  szakajtó  kenyeret  kap.  Mozsár- 
durrogás  s  a  délutáni  táncz  helyéül  kiszemelt  korcsma  előtt  „Hofrecht" 
nyitja  meg  az  ünnepet. 

A  mint  a  délesti  ájtatosság  harangjai  utolsót  kondulnak,  a  muzsikusok 
bejárják  a  falut  s  fölmennek  a  legmagasb  dűlőkön  és  hegyoldalakon  levő 
parasztházakig  is,  hogy  összekeresgéljék  a  mulatókat.  Csapatjuk  minden 
háznál  növekszik  a  hozzájuk  csatlakozó  legényekkel,  kik  zekéiket  panyókára 
vetve  s  kalapjuk  mellé  szegfűt  és  rózsafüvet  tűzve  követik  őket.  A  leányokat 
ki  szokás  kérni  a  mulatságra.  Néhány  legény  borospalaczkot  tartva  belép 
a  szobába  s  mindenik  kikéri  a  maga  választottját  az  első  tánczra.  Mozsár- 
durrogás közben  vonulnak  be  a  mulató  legények  („Zechbuabn")  a  korcsmába, 
követve  a  tarka  ruhás  leányok  seregétől.  Most  megered  a  hejehuja!  Dal, 
ujjongás,  rikoltozás  és  zene  hangjai  reszkettetik  meg  a  levegőt.  A  templom- 
téren e  közben  folyton  pezseg  az  élet;  árúsok  kínálgatják,  dicsérgetik  porté- 
káikat, este  felé  meggyújtjván  a  lámpákat  sátraikban,  mert  este  és  éjjel 
akad  még  csak  igazában  keleté  a  sok  csecsebecsének. 

A  Gail-völgy  szlovénjeinél  rendesen  a  templomtéren  álló  hársfa  körűi 
kereng  és  hullámzik  a  búcsúnapi  mulatság  áradata.  A  muzsikusok  a  fa 
lombsátora  alatt  emelt  polczon  ülnek.  A  Gail  melletti  St.-Stefanban  ez 
állvány  oldalfalain,  a  hárs  alatti  tánczra  vonatkozó  négysoros  német  és 
szlovén  versikék*  mellett,  egy  zászlót  tartó  gail-völgyi  ember,  meg  egy 
ünnepi  díszbe  öltözött  gail-völgyi  nő  képe  látható.  A  hárs  alatt  azonban 
csak  templomi  búcsú  napján  szabad  tánczolni. 

*  Ilyenek  például  a  következők  : 

Unter  den  Linden  ist  es  lustig,  A  hárs  alatt  víg  élet  van, 

beim  Tanzen  ist  es  toll  Tánczol  ki-ki  párjával, 

und  i  was  no  Liedlan  S  a  nótából  ki  nem  fogyunk, 

an  Bucklkorb  voll.  Van  egy  háti-kosárral. 

Vagy :  Lip'ca  moja,  si  drága  Hársfám,  kedves  vagy  nekem, 

Cvetje  tvoje  zlo  di5i.  Virágid  oly  illatosak. 

15* 

A  hárs  tehát  a  vjail-völgy  szlovén  lakosságánál,  mint  ebből  is  kitűnik, 
még  mindig  nagy  tiszteletben  áll.  Az  isteni  tisztelet  után  rendesen  össze- 
gyűlekszenek  és  népdalokat  énekelnek  alatta.  A  táncz  csak  délután  kezdődik, 
még  pedig  a  következő  bevezetéssel.  A  többnyire  tagbaszakadt  flczkókból  álló 
legénység  körűiveszi  a  fát  s  szlovén  négysoros  szakokat  énekel  zenekiséret 
mellett.  Az  első  szak  rendesen  vallásos  tartalmú  s  e  sorokkal  kezdődik : 

Bog  nam  daj  en  dober  cas  Adjon  Isten  jó  időt 

Ta .  pervi  raj  zaceti !  Az  első  tánczot  kezdeni. 

Távolabb  ülnek  vagy  álldogálnak  sűrű  sorokban  a  Gail-völgy  festői 
viseletébe  öltözött  leányok,  a  kiket  közben-közben  a  legények  borral  kínálás 
által  tánczra  szólítgatnak.  Ezzel  a  tánczra  hivogatással  („Aufführen")  jó 
darab  idő  telik  el,  s  ha  a  szomszéd  falvak  valamelyikéből  is  jönnek  legények 
s  ezeknek  megengedik,  hogy  a  tánczban  részt  vegyenek,  akkor  e  szertartás 
ismétlődik.  E  hagyományos  szokást  kegyelettel  megőrzik  s  kezességnek 
tekintik  arra,  hogy  a  hárs  szentségén  czivakodás  vagy  verekedés  által 
sérelem  ne  essék.  Az  első  táncz  neve  „pervo",  erre  aztán  az  országban 
szokásos  egyéb  tánczok  jönnek,  záradékul  pedig  az  ugrós  „magas  táncz" 
következik,  a  mely  csak  pár  perczig  tart,  de  háromszor  ismétlődik.  A  mint 
beesteledik,  a  szabadban  való  tánczolásnak  vége  szakad,  s  a  mulatók  bevo- 
nulnak a  korcsmába,  hol  tovább  vigadnak. 

Sajátságos  szokás,  hogy  a  búcsú  első  napján  csak  a  hajadonoknak  nem 
szabad  a  szoros  fűzésű  „rajavec"  nevű  mellényke  nélkül  tánczolniok  a  hárs 
alatt.  Aprószentek  napján  a  leányok  tánczosaikat  mindenféle  ajándékkal, 
pl.  selyemkendővel,  inggel,  szivarral,  stb.  szokták  hálájuk  jeléül  meglepni. 
Némely  szlovén  faluban  a  búcsú  napján  gyászmisét  is  szoktak  mondani 
áldozati  énekkel,  s  e  mise  után,  az  egész  nép  részvétele  mellett,  szentelt 
vízzel  hintik  meg  a  sírokat.  A  szlovének  régi  harczjátékaira,  melyek  valaha 
a  temetési  ünnepélyeknél  szokásban  voltak,  emlékeztet  némileg  a  hordó- 
verés („Kufenstechen"),  a  mely  most  már  a  búcsúnap  alkalmával  csak 
Windisch-Feistritzben  és  néha  Trattenben  kerül  színre. 

Pünköst  hétfőjén  délután,  ha  szép  az  idő  s  napfényben  ragyognak 
köröskörűi  a  havasok,  a  Feistritz  melletti  „Tratte"  nevű  térsége  megtelik 
az  egész  vidékről  gyalog  vagy  kocsin  összegyülekezett  sokasággal.  A  tér 
közepén  egy  fa-oszlop  és  ezen  egy  hordó  áll.  A  legények  gyapjúpokróczczal 
letakart  nehéz  igás-lovakon  vágtatnak  el  a  hordó  mellett  és  súlyos  vas- 
dorongjaikkal rá  igyekeznek  ütni.  Minden  félre  menő  suhintást  kaczagás, 

Táncz  a  hársfa  alatt  (a  Gai]  melletti  St.-Stefanban).    */»" 

minden  czélt  érő  csapást  örömrivalgás  követ. 
Nem  is  kell  tán  mondanunk,  hogy  a  mulatság 
zeneszóval  folyik.  Gyakran  megesik  az  is,  hogy 
az  ügyetlenül  mért  ütés  folytán  visszapattanó 
dorong  a  lovat  érinti,  a  mely  erre  nekivadulva 
száguld  tüskön-bokron  át,  ingadozó  lovasával. 
Ezt  az  erőpróbát  addig  folytatják,  a  míg  a 
hordó  minden  abroncsa  le  nincs  ütve  s  a 
dongák  szerteszét  nem  hullanak.  Az  egyenkint 
lehulló  abroncsokat  egy  legény  fölszedi  és  sorban  oszlopokra  tűzi,  melyekről 
a  mellettök  elvágtató  lovasok  botjaikkal  lekapkodják.  A  győztest,  a  ki  a 
hordót  egyetlen  hatalmas  csapással  szétüti,  egy  hajadon  művirág-koszorú- 
val díszíti  föl. 

E  játékhoz  hasonló  a  felső  Gail-völgyben  szokásos  fazékütés  („Hefen- 
schlagen"),  ez  ősrégi  idők  óta  kedvelt  népmulatság,  melynek  évenkint 
október   második   vasárnapján   a   Dellach   melletti   Moorwiese   a  színtere. 

A  legények  zeneszó  mellett,  zárt  sorokban  vonulnak  ki  a  rétre,  legelői  egy 
simára  gyalult  fa-tuskót  s  azon  a  különböző  versenydíjakat  viszi  a  csapat- 
vezető. A  tuskót  sűrű  tömegben  veszik  körűi  az  ifjak  s  a  játék  megkezdődik. 
A  leütendő  tárgy  egy  fehérre  meszelt  cserépfazék,  még  pedig  rendesen  lopott 
jószág.  Az  ünnep  előtti  délután  ugyanis  addig  ólálkodnak  a  legények  a  kony- 
hában, míg  az  ősi  szokást  különben  jól  ismerő  s  azért  tán  szántszándékkal 
vigyázatlan  gazdasszony  háta  mögött  egy  fazekat  elcsenhetnek.  A  verseny- 
díjakra  kellő  pénzt  s  a  közös  dáridó  költségét  a  legények  adják  össze. 

A  felső  Gail-völgy  némely  hegyi  patak  mentén  egy  egészen  sajátságos 
ünnepet  ülnek,  a  patakünnep-et  (Bachfeiertag).  Valamely  borús  hétköznapon 
délelőtt  az  egész  falu  lakossága  megjelen  a  templomban,  hogy  ott  a  „Schar- 
messc"  nevű  ájtatosságot  végezze.  E  mise  neve  a  közadakozás  útján 
(„scharen",  azaz  sammeln)  beszedett  misedíjra  vonatkozik.  Délután  pedig 
harangszó  mellett  s  imádkozva  járdáinak  egy  fakereszt  után  a  kavicscsal 
és  hegyomladékkal  borított  patakpart  mentén. 

Az  őszi  aratás  és  szüret  végével  Karinthiában  több  helyütt  arató-  vagy 
szüreti  ünnepeket  tartanak,  a  melyekben  úgy  a  legények,  mint  a  leányok  is 
részt  vesznek.  Valamely  csinos  hajadon  jelképezi  Cerest,  egy  vaskos  ifjú 
pedig  Bacchust,  s  a  terméssel  gazdagon  megrakott  szekér  után  lépdelnek  az 
aratónők  és  kaszások.  Ujjongó  tilolónők  és  havasi  pásztornők  sem  hiányoz- 
nak e  díszmenetből. 

Alpesi  vidéken  a  marhának  június  15-ére  eső  felhajtása  és  szeptember 
8-án  történő  lehajtása  is  bizonyos  ünnepélyességgel  jár.  A  pásztor  felhajtja 
a  kitelelt  üszőket,  tinókat  és  süldőket.  A  kolompos  tehén  koszorúkkal  van 
fölczifrázva.  Indulás-  előtt  a  gazda  mindenik  marhának  szentelt  sót,  egy 
fűzfa-  (úgy  nevezett  pálma-)  barkát  s  Szent-János-bort  ád  be,  aztán  Szent- 
István-  vagy  vízkereszt-napi  szentelt  vízzel  hinti  meg  valamennyit,  hogy  a 
lábas  jószágnak  fönn  az  Alpesen  semmi  baja  ne  essék.  A  menetet  a  havasi 
pásztornő  zárja  be  kis  szekerével  („Almgratlan"). 

A  leterelésnél  („abfödeln")  a  pásztorfiúk  erősen  durrogtatják  ostoraikat, 
a  marha  havasi  virágokkal  van  fölékesítve,  s  csak  az  alpesi  kunyhó 
(„Schwoaghüttn")    megáldása  és  bezárása   után  indul  völgynek  a  menet. 

Da  Summa  geht  urna  A  nyárnak  már  vége, 

und  s'Lab  falit  vom  Bam,  A  fa  lombja  lehull, 

und  hiaz  ziagn  die  lustign  S  a  víg  alpesi  gazda 

Sennderleut  ham.  A  völgybe  vonul. 

A  havasi  gazdasszony  a  menettel  találkozóknak  sajátszerű  kalácsokat 
osztogat,  a  melyeknek  a  Lieser-völgyben  „Schottschimpfl",  a  Katsch- 
völgyben  „Schnuraus",  a  Glan-völgyben  pedig  „Roflnudl"  a  nevök.  Lenn 
a  faluban  a  gazda  és  felesége  örömmel  fogadja  a  haza  térő  jószágot,  s  a 
pásztorokat  jó  zsíros  lakoma  várja  a  ház  legnagyobb  szobájában. 

A  mezei  vagy  házi  munkával  járó  szokások.  Gertrúd  napján  (márczius 
17-én)  kezdődik  a  földmívelés  munkája.  A  Jaun-völgy  szlovén  lakossága 
ez  időtájban  gyakorolja  az  ekevontatás  szokását.  Ez  a  földmívelő  munka 
bevezetése.  A  szolgalegények  házról- házra  húzzák  az  ekét  s  barázdákat 
vonnak  vele  a  földbe.  Az  ekevonókat  egy  álorczás  legény  vezeti,  s  a  menet 
közben  adományokat  gyűjtenek,  a  melyekből  aztán  közös  eszem-iszomot 
csapnak.  A  Möll-völgyben  galagonya-vesszőkből  úgy  nevezett  vetőgyűrűt 
(„Saaring")  formálnak,  s  a  vető  csak  e  gyűrűn  keresztül  szórja  a  magot, 
a  mi  által  hitük  szerint  a  vetés  bővebben  terem  s  mentve  marad  a  jégveréstől. 
Mihelyt  a  gabna  csűr  alá  került,  megkezdődik  a  Möll-völgyben  az  éjjeli 
cséplés  („Lichtdreschen").  Kevéssel  éjfél  után,  alig  hogy  kissé  kinyugodtak 
magukat,  talpra  állnak  a  havasi  lakók  s  a  szérűre  mennek,  a  hol  az  istálló- 
lámpák világánál  egész  hajnal  hasadtig  folyik  a  munka.  A  mint  a  cséplés 
vége  felé  közeledik  s  az  utolsó  kévéket  vetik  a  hadarok  alá,  gyorsított 
ütemben  hullanak  a  csapások,  s  az  utolsó  ütés  elhangoztával  siet  ki-ki,  hogy 
csépjét  mentül  hamarabb  szegre  akaszsza.  Az  utolsót  a  felső  Möll-völgyben 
víg  újongással  „Nigl"-nek  kiáltják  ki,  s  csúfolódva  szalmakoszorút  tesznek 
a  fejére.  Uzsonna  közben  az  ilyen  „Nigl"-nek  az  asztal  alatt  a  helye,  s  ha 
végűi  tehénkolompot  akasztanak  a  nyakába  és  úgy  vezetik  végig  kötélen 
fogva  az  útezán,  ebbe  is  bele  kell  nyugodnia. 

A  Gail-völgyben  répavágásnál  a  hosszú,  éles  késekkel  egy  nagy, 
négyszögletes  fateknő  körűi  dolgozó  leányok,  a  mint  ütemre  vagdalják  s 
erősen  illatozó  garmadába  halmozzák  a  répát,  az  arra  menőkkel  incselkedve 
„répafüvás"-ra  szólongatják  őket*,  vagy  tréfálkozva  „répalovagot",  vagyis 
egy  kis  borravalót  kérnek,   hogy  a  répa  finomabb  legyen. 

Késő  őszszel  megkezdődik  a  „tilolás".  Ezzel  is  sajátságos  szokások 
vannak  egybekötve.  A  len  (der  „Haar")  kiválóan  szívén  fekszik  a  jó  gazd- 
asszonynak.  Napfordúlat  éjszakáján  („Sunnawendabend"),  midőn  magasan 
lobognak    a    hegyoldalakon   a   tüzek,    a   gazdasszony   a   lenföld    közepébe 

*  A  ki  e  meghívásnak  enged,  annak  az  arczát  belemártják  a  kúpalakra  fölhalmozott  répa- 
vagdalékba. 

galagonya -vesszőt  szúr  s  erre  egy  úrnapi  koszorút  tűz,  hogy  a  szentelt 
virág-füzértől  akkorára  nőjön  a  len,  a  milyen  magas  a  galagonya-vessző. 
E  koszorún  kivűl  némely  lenfölelön  még  friss  galagonya-ágakat  vagy  virág- 
vasárnapi barkás  vesszőket  is  látni  a  tábla  három  szegletén,  oly  czélból,  hogy 
a  szabadon  hagyott  negyedik  szegletnél  a  kártékony  férgek  kivonuljanak. 

„Mikor  a  tilolás  ideje  elérkezik,  a  jó  Isten  Olaszországba  megy" 
(„ Wenn  die  Brechelzeit  kommt,  geht  unser  Herrgott  ins  Wálschland"),  ezt 
tartja  a  közmondás,  arra  a  sok  pajkosságra  czélozván,  a  mit  a  tiloló  leányok 
vagy  asszonyok  munkájuk  közben  elkövetnek.  A  mellettük  legjámborabban 
elhaladó  utast  is  elfogják  s  —  ha  akarja,  ha  nem  —  kóczczal  fonják  körűi 
karjait  és  nyakát;  ha  ellenkezik,  akkor  pozdorjával  („oagen")  szórják  be 
áldozatukat.  A  Lesach-völgyben  egy  kis  csomó  szöszt  s  mellé  virágbokré- 
tácskát  tesznek  az  útra,  hogy  az  arra  menő  fölvegye;  a  ki  lépre  megy, 
attól  borravalót  követelnek. 

A  tiloló-lakoma  nagy  vigalommal  jár.  A  mily  szaporán  jártak  előbb 
alá  s  föl  a  csapófák  a  munka  közben,  ép  oly  gyorsan  pörög  most  a  némberek 
nyelve,  s  ilyenkor  nem  igen  válogatósak  a  tréfában.  Jaj  annak  a  legénynek, 
a  ki  hivatlanúl  közéjük  vetődik ;  az  ilyet  úgy  elárasztják  ingerkedő  beszéddel, 
hogy  ugyancsak  ürülhet,  ha  ép  bőrrel  odább  állhat. 

A  Glan-vülgyben  olykor  még  belovagol  a  tiloló-szobába  a  vBrechI- 
ritterM ,  vagyis  két,  lepedővel  letakart  s  szürke  lovat  ábrázoló  legényen 
egy  harmadik,  fehér  ingujjban,  tarka  övvel  s  vadászbokréta  módjára 
fűzött  szalmacsokorral  díszített  kalapban.  A  tilolónőket  üdvüzülve,  hangos 
szóval  így  kiált  : 

„Thut's  weg  enkre  Stühl'  und  Beink',  í  „Félre  minden  paddal  s  székkel  íziben, 

Der  Brechlschimmél  kommt  zu  enk.  {Mikor  engem  láttok  jönni  szürkémen. 

Ich  reit  heréin  zum  Brechlfest,  Belovaglok  a  tilolók  közébe, 

GrüssdieBrechlbrautmutterundihreGast'!    A  nászasszonyt  s  vendégeit  köszöntve. 
Über  neun  Alm  reit'  ich  heréin,  Kilencz  havast  összejárva  jöttem  én, 

Über  tiefe  Griiben  und  hohe  Zain."  !  Nincs  előttem  mély  árok  s  magas  sövény." 

A  „ tiloló -nászasszony",  a  kiről  e  bekószüntőben  szó  van,  rendesen 

a  legnyelvesebb  fehércseléd  („Diandl"),  erre  így  válaszol : 

„Thut  dir  die  Brechlbraut  nit  g'falln,  \      „Ha  nem  tetszik  a  menyasszony: 
Was  reitest  herab  von  der  Alm?"  Maradtál  voln'  a  havason!" 

S  így  folyik  a  szóharcz  mindig  élénkebbé  válva,  s  mentül  vastagabbak 
a  tréfák,  annál  kitörőbb  a  jókedv.  Az  egész  vita  a  „tiloló-menyasszony"-ért 

folyik,  azaz  egy  kosárkáért,  a  melyben  egy  „Raindling" -kalács  mellett 
néhány  fánk,  pár  alma  s  egy  virágbokréta  van,  s  a  melyet  a  „nászasszony" 
az  asztal  mögé  rejtve  tart. 

„Is  die  Brechlbrautmutter  frisch,  „Hogyha  fürge  a  nászasszony, 

So  geht  sie  über'n  Tisch."  j       Ugorjék  át  az  asztalon!" 

mondja  végűi  a  szürke  lovagja,  a  mire  aztán  a  nászasszonyt  játszó  s  fején 
kosárkát  tartó  leány  fölugrik  az  asztalra,  a  lovag  pedig  leszáll  lováról  s 
átvéve  a  kosarat,  oda  kiált  a  zenészeknek,  hogy  húzzák  rá  a  talp  alá  valót, 
s  rágyújtanak  egy  „Landler "-re,  melyet  a  szürke  lovasa  nyit  meg  a  „nász- 
asszony "-nyal. 

A  Gail-völgy  vend  vidékein  férfinak  nem  szabad  a  tilolónők  közelébe 
mennie.  A  ki  e  tilalmat  megszegi,razt  tele  szórják  pozdorjával.  Ha  azonban 
valamely  előkelő  személyiség  közeledik,  akkor,  egész  illedelmesen  viselik 
magukat  s  tánczütembcn  himbálódzva  szlovén  négysoros  dalokat  („Plápper- 
lieder")  énekelnek,  miért  aztán  az  illetőnek  jó  mélyen  kell  a  zsebébe  nyúlnia, 
hogy  e  megtiszteltetés  adóját  lerójja.  Még  mielőtt  a  munka  véget  ér,  a  ház 
leánya  kedvesének  a  „rogou"  .nevű  s  egy  fenyűfa-nyársacskára  aggatott 
szivar-,  szivarszopóka-,  pipa-,  alma-  s  más  egyébből  álló  ajándékot  küldi, 
a  tilolás  után  következő  ünnepi  lakomára  való  meghívás  jeléül.  A  legény 
dolga  aztán  a  poros  munkát  befejező  víg  dáridóba  muzsikust  berendelni  s 
falubeli  barátait  magával  vinni.  E  mulatságnál  nem  igen  marad  el  a  kásával 
bemázolás  („Breineinreiben").  Egy  köleskásával  teli  tálat  tesznek  valamely 
legény  elé  s  rá  parancsolnak ,  hogy  egye  meg  mind ;  ha  nem  bír  vele, 
kásával  kenik  be  arczát  és  kezeit,  a  min  aztán  nem  győznek  eleget  nevetni. 

Tél  idején  az  -alpesi  lakó  kimegy  a  hótakarta  hegygerinczekre,  hogy 
a  nyáron  át  termett  s  olykor  valóban  életveszélylyel  lekaszált,  majd  boglyákba 
rakott  havasi  szénát  leszállítsa.  Ezt  a  munkát  a  Möll-völgyben  „Hazen"-nek 
nevezik  s  a  ki  végzi,  az  a  „Hazer".  Rendesen  valamely  szép  deczemberi 
éjszakán  kerekednek  föl  hegymászó  czipőkben  s  erős,  rövid  szeges  botokkal 
és  kamókkal  fegyverkezve  ezek  a  széna-betakarítók,  s  csak  több  órai  fárad- 
ságos hegymászás  után  érnek  hajnal  tájban  a  hólepte  réteken  levő  szénatartók- 
hoz és  kazlakhoz.  Régebbi  időkben  a  szénahordásnál  valóságos  versengés 
támadt  köztük,  mert  mindenik  első  akart  lenni  a  lejövetelnél,  tudván,  hogy 
a  leghamarább  érkezőt  odahaza  hatalmas  forgács-  vagy  tolófánk  („Spitz- 
krapfen")  várja.  Szerencsétlenség  csak  nagy  ritkán  esik,  pedig  a  széna- 
csomóknak a  sima  hómezőkön  való  lecsúsztatása  nem  veszélytelen. 

A  völgy  fenekére  érve,  a  szénakötegeket  fenyűgalyakkal  díszítik  fel  s  úgy 
viszik  be  a  majorság  csűreibe;  a  betakarítok  pedig  a  káposztából,  gombócz- 
ból,  fánkból  és  herőkéből  álló  lakomázásnál  pihenik  ki  munkájuk  fáradalmait. 

Keresztelési  szokások.  A  megszületett  gyermeket,  mihelyt  csak  lehet- 
séges, a  gyakran  több  órányira  fekvő  plébániatemplomba  viszik,  sokszor 
a  legzordonabb  időjárással  is  daczolva,  mert  a  kereszteletlen  „kis  pogányt" 
nem  szabad  sokáig  a  házban  megtűrni.  Az  újhold  vasárnapján  született 
gyermek  („Neusonntagskind")  szerencsés  lesz  egész  életében.  A  bábaasszony 
oldalán  megy  a  keresztelőre  a  keresztapa  (Gödi)  vagy  keresztanya  (Gotl). 
Útközben  nem  szabad  a  napnak  a  csecsemőre  sütnie,  mert  szeplős  lenne  tőle. 
A  Lieser-völgyben  a  templomba  menés  közben  velük  találkozó  legelső  sze- 
mélynek egy  zsemlyét  adnak  s  ezt  fecsegő-zsemlyének  („Plappersemmel") 
hívják,  mert  állítólag  az  illető,  a  kinek  adják,  rendesen  a  locsogás  megérde- 
melt hírében  áll.  A  falu  korcsmájába  betérnek,  hogy  kissé  megpihenjenek. 
A  keresztelésnél  nem  feledik  el  a  „pólyapénzt"  („Faschengeld")  a  takaró  alá 
rejteni,  hogy  azt  is  vele  szentelje  meg  a  gyermeket  áldó  pap,  s  ezt  a  pénzt, 
rendesen  egy  tallért,  aztán  gondosan  őrzik,  mint  szerencsét  hozó  talizmánt. 
A  Gail-völgy  szlovénjei  még  egy  beírt  papírlapot  is  tesznek  melléje,  hogy 
a  gyermekből  okos  és  gazdag  ember  legyen.  Keresztelő  után  az  új  világ- 
polgárral ismét  egyenest  a  korcsmába  mennek,  a  hol  jól  megebédelnek. 
Kevésbbé  jómódúaknái  egy  kis  bor  vagy  kávé  is  megteszi.  Víg  kedvvel 
indulnak  hazafelé,  s  a  bábaasszony  most  már  könnyebbnek  érzi  karjain  a  kis 
keresztényt,  mint  a  minő  volt  az  előbb  még  pogány  újszülött.  De  szaporázni 
kell  a  lépést,  mert  estharangszó  előtt  otthon  akarnak  lenni  a  gyermekkel, 
nehogy  az  Úrangyalára  hívó  harangszó  után  még  szabadban  találják  s  utóbb 
váltott  gyerekkel  cseréljék  ki  a  gonosz  szellemek.  A  gail-völgyi  szlovéneknél 
a  keresztelés  után  harmad  napon  bizonyos  ünnepélyességgel  fürösztik  meg  a 
gyermeket,  s  ekközben  egy  kulcsot,  rózsafűzért  (olvasót)  és  szentelt  gyertyát 
adnak  kezecskéjébe.  A  szerint,  a  mint  a  picziny  jószág  az  egyik,  vagy  másik 
tárgyat  szorítja  meg  jobban  kis  kacsóival,  következtetnek  jövendő  sorsára 
és  hajlamaira.  A  kulcs  takarékosságot,  az  olvasó  jámborságot,  a  gyertya 
pedig  korai  halált  jelent.  A  húsvét  utáni  első  keresztelőt  a  Gail-völgyben  új 
keresztelőnek  nevezi  a  nép,  s  még  néhány  évvel  ezelőtt  a  papnak  ezért  külön 
díjat,  utóbb  egy  ezüst  tallért  fizettek.  Ez  ama  régebbi  s  „húsvéti  bak"  (hircus 
paschalis)  néven  ismeretes  egyházi  adó  maradványa,  a  mely  „pro  primo 
infante  baptizando"   (az  első  gyermek  kereszteléseért)  járt. 

16* 

A  keresztszülők  jogai  és  kötelességei  az  alpesi  tartományokban  min- 
denütt egyenlők.  Karinthiában  is  eljönnek  nemcsak  a  paszitára  (Vorweisat), 
a  keresztelő  napján,  hanem  a  pár  héttel  később  következő  utóünnepre  is 
(Nachweisat) ;  a  gyerekágyasnak  egyéb  ajándékok  közt  különösen  egy  kakast 
vagy  tyúkot,  keresztgyermeküknek  pedig  keresztelő -ingecskét  (a  Lieser- 
völgyben  ezt  „Krössenhemdl"-nek,  azaz  Chrisamhemd-nek  hívják),  ruhácskát 
s  egy  kötött  fejkötőcskét  adnak.  A  Lieser-völgyben  ezekhez  még  több  ánizs- 
kenyérke  s  nagy  kiflik  is  járulnak,  a  melyeknek  „Fingerstrich"  a  nevök. 
A  paszitára  a  Lieser-  és  Gail-völgyben  a  szomszédok  is  hivatalosak,  kik 
szintén  mindenféle  ajándékot  visznek  s  ezért  forgácsfánkkal  és  kávéval 
vendégelik  meg  őket. 

A  keresztgyermekek  („Götaklan")  keresztszüleiktől  húsvétkor  minden 
évben  egy  Raindling-kalácsot,  pár  festett  tojást,  karácsony  és  mindszentek 
ünnepén  pedig  fonott  kalácsot  („Gotnstrützl")  kapnak.  Ez  így  tart  egész 
tizenkét  vagy  tizennégy  éves  korukig,  a  mikor  a  keresztszülők  irányukban 
elvállalt  kötelezettsége  egy  ruha  („Gotngwandl")  ajándékozásával  véget  ér; 
a  nélkül  azonban,  hogy  azért  a  védelmükre  bízott  gyermek  iránt  tovább  is 
jóindulattal,  őt  tehetségűk  szerint  szóval  és  tettel  gyámolítani  megszűnnének. 
Mikor  pedig  keresztfia  vagy  keresztlánya  házasodni  készül,  a  násznagyság 
előjoga  mindig  a  keresztapát  illeti.  A  szlovéneknél  a  keresztgyermekek 
egyszer  s  mindenkorra  vörös  csipkével  szegett  inget  kapnak  ajándékba. 
Ferlachban  a  bérmáláskor  is  szokásos  ily  inget  ajándékozni  a  szentség 
föladása  után  következő  húsvét  vasárnapján. 

A  komaságot  különben  a  szlovének  is  nagy  becsben  tartják  s  igen 
súlyos  bűnnek  tekintik,  ha  komák  egymás  közt  patvarkodnak.  A  köz- 
mondás, mely  azt  tartja,  hogy :  „házasodjál  lehető  legközelebbről,  komáidat 
pedig  keresd  jó  távol  helyütt"  —  úgy  értelmezendő,  hogy  feleségül  olyat 
válaszszon  az  ember,  a  kit  jól  ismer,  komáitól  pedig  azért  éljen  lehetőleg 
távol,  hogy  velők  valamikép  czivódásba  ne  elegyedjék.  A  komaság  viszo- 
nyában állók  közötti  paráználkodást  a  három  legfőbb  bűn  közé  számítják. 
A  legenda  szerint,  mikor  Szűz  Mária  a  szegény  bűnös  lelkeket  a  tisztító 
tűzből  kiszabadította,  csak  hármat  hagyott  közűlök  a  kínszenvedés  helyén : 
az  elsőt,  mert  Istenben  nem  bízott,  a  másodikat,  mert  gyilkolt,  a  harmadikat 
pedig,  mert  keresztszülőjével  vétkezett. 

Lakodalmi  szokások.  Még  mielőtt  a  suhancz  katonasorba  nő,  fölvéteti 
magát  a  legények  közé.    A  legénységhez  pedig  a  vele  járó  makra-pipán, 

vaskos  óralánczon  s  a  kalap-bokrétán  kivűl  „szerető"  („Schatz")  is  kell, 
habár  még  jó  messze  van  a  ficzkó  a  házasság  idejétől ;  mert  a  míg  a  szülék 
jó  erőben  vannak  s  a  dolognak  utána  láthatnak,  addig  hallani  sem  akarnak 
a  jószág  („Hamatl")  átadásáról.  Annál  nagyobb  aztán  az  öröm  és  hejehuja 
a  házban,  ha  végre  megjön  az  ideje. 

A  Lavant-  és  Lieser-völgyben  a  legény,  miután  kiszemelte  a  neki  való 
leányt,  kérőket  („zwei  Mander  in's  Bittl")  küld  a  leány  szüleihez,  hogy 
azokkal  a  kiházasításra  vonatkozólag  megállapodásra  jussanak.  A  Lesach-  és 
Gail-völgyben  a  legény  maga  is  velők  megy  a  kérőkkel.  Ha  a  leány  nem 
tagadja  meg  kezét,  a  vőlegény  egy  tallért  ad  neki  foglalóul,  a  kérőket  pedig 
szalonnával,  káposztával  és  pálinkával  vendégelik  meg;  ha  e  helyett  egy 
köcsög  aludt  tejet  tesznek  eléjök,  ez  annyit  jelent,  hogy  hiába  jártak. 

A  kézfogó  s  az  előzetes  megvitatni  valók  rendbe  hozatala  után  a  ven- 
dégek meghívása  következik.  A  „hívogató"  vőfély  („Ladmann")  a  népélet 
legjellemzetesb  alakja.  Pántlikás  kalappal,  piros  szalag-csokorral  díszített 
nádpálczát  tartva  kezében,  büszkén  lépdel  hivatalos  kötelességét  teljesíteni. 
A  Möll-völgyben  nehéz  darócz-köpönyeget  ölt  s  nem  ritkán  a  havasi  bot 
helyett  fényes  markolatú  vadásztőr  villog  kezében,  mintha  a  násznépet  valami 
ellenséges  táboron  kellene  átvezetnie.  „Vasárnap  jöjjenek  kendtek  a  koszorú- 
fonásra, hétfőn  pedig  a  lakodalomra",  így  szól  közönségesen  a  meghívás. 

A  koszorúfonás  („Kranzelpint")  alkalmával  a  Möll-völgyben  rendesen 
ünnepiesen  átviszik  a  valis  nevű  tulipántos  ládát  és  a  rokkát  a  menyasszony 
házából  a  vőlegényébe.  A  falu  határán  friss  fenyűfából  összerótt,  tarka 
kendőkkel  tele  aggatott  és  lánczczal  elzárt  vámot  („Klause")  állítanak,  a 
melynél  az  itt  szokásos  tréfának  nekiöltözött  vámőrség  föltartóztatja  a  láda- 
vivőket s  egy  kis  drámai  bohóságot  játszik  el  velők. 

„Wer  kommt  bei  spáter  Nacht,  (Ki  jön  ilyen  késő  éjjel 

Allher  auf  nns're  Wacht?"  'ide  a  mi  őrségünkre?) 

kiált  a  vámőr. 


„Mit  Jungfrauwaar' und  Heirathspracht    j  (Hajadonholmival  s  kelengyével 

Kommen  wir  auf  eure  Wacht."  jövünk  a  ti  őrségtekre.) 

felel  a  valis-vezető. 

„Das  muss  verbot'ne  Waare  sein,  „Bizonyára  tilos  holmi, 

Weil  ihr  nit  fahrt  bei  Sonnenschein."  A  mit  éjjel  kell  belopni." 

S  ilyen  módon  folyik  a  szóváltás  mindig  élénkebb  hangon.  E  közben 

pisztolydurranások  reszkettetik  meg  a  levegőt,  a  havasi  szél  a  legczifrább 

nótákat  süvölti,  s  fenyűfáklyák  világítják  meg  az  óriási  hótömegekkel  borított 
környéket.  A  vámilleték  lefizetése  után  az  ócska  egyenruhában  kevélykedő 
őrvezető  kiállítja  az  útlevelet,  a  valis-vivők  előtt  megnyílik  a  sorompó  s  a 
menyasszony  holmijával  víg  énekszó  és  ujjongás  közben  haladnak  el  a  fenyő- 
lombbal díszített  kapu  alatt.  A  jó  szomszédság  szellemében  gyökerező  régi, 
szép  szokás  szerint,  a  Möll-völgyben  az  új  házasoknak  a  lakodalom  előtti 
nap  mindenféle  gabnaneműből,  sajtból,  vajból,  stb.-ből  álló  ajándékot  (Weisat) 
visznek  a  meghívott  vendégek,  a  mely  adományokat  a  külön  erre  a  czélra 
megbízott  számtartó  („Schüsselschreiber")  vesz  át  s  helyez  el  a  szobákban, 
a  hol  halomszámra  áll  a  sokféle  sütemény.  Az  üres  kosarakba  vagy  tálakba 
aztán  az  ajándékozó  nevét  viselő  papirszeletkét  tesznek  s  lakodalmi  süte- 
ménynyel megtöltve  adják  vissza  azokat  tulajdonosaiknak. 

Karinthia  felvidékének  legtöbb  völgyében  szokásos  a  menyasszonynak 
a  szülői  háztól  való  kikérése  („Abbitte"),  a  melynél  majdnem  minden  jelen- 
levőnek szemébe  tolulnak  a  meghatottság  könyei.  A  templomba  menetel 
előtt  a  vendégek  vagy  a  plébánián,  vagy  a  helyi  körülményekhez  képest 
a  korcsmában  gyülekeznek  össze,  s  onnan  indul  aztán  a  nászmenet  az  isten- 
házába. Ez  ünnepies  bevonulásnak  mindig  akad  elég  nézője.  A  Möll-völgyben 
már  messziről  hirdetik  érkeztét  a  pisztolyok  durranásai.  A  menet  élén  halad- 
nak a  falu  zenészei.  A  nyomukban  menő,  bokrétás  kalapos  víg  legénysereg 
alig  győzi  a  pisztolyokat  tölteni,  s  közben-közben  egy-egy  messze  visszhangzó 
rikkantással  könnyít  vigalommal  csordultig  telt  szívén.  A  nászmenet  e  pajzán 
előhada  a  farsang  hóbortos  jókedvének  kifejezője,  míg  az  utána  következők 
arczairól  már  az  ünnepies  szertartás  komolysága  és  fontos  volta  tükröződik. 
A  hívogató  vőfély  oldalán  lassú  léptekkel  halad  a  vőlegény,  aztán  mennek 
a  násznagyok,  a  nyoszolyóleányok ,  végűi  a  menyasszonyt  vezető  másik 
vőfély  karján  a  menyasszony,  állig  érő  darócz-ruhában.  Egyetlen  ékessége 
a  kalapja  köré  vont  vörös  szalag.  Legutoljára  érkezik  a  nászasszony  a  többi 
nő-vendégekkel. 

A  Gail-völgyben  a  menyasszony  fejét  egészen  elfödő  fehér  fátyolt 
s  ezüst  vagy  aranyozott  övet  visel,  s  minden  vendégnek  vörös  szalag  van 
a  kalapján,  még  pedig  a  legtetején.  A  menyasszony- koszorút  s  a  jegy- 
gyűrűket a  mátkapár  előtt  fényes  tányéron  viszik.  A  Szent  János  áldásával 
végződő  szertartás  után  a  vőlegény,  vagy  az  egyik  vőfély  a  szentélyben 
vagy  a  templom  pitvarában  rézpénzt  szór  a  nagy  számban  összecsődült 
s  a  közibök  hulló  krajczárokért  verekedő  gyermeksereg  közé.  E  szokásnak, 

a  családra  belőle  háramló  áldásra  való  tekintettel  a  Gail-völgyben  nem 
szabad  elmaradnia.  A  rendesen  tizenkét  fogásból  („Richten")  álló  nászlakoma 
késő  éjjelig  elhúzódik,  minthogy  minden  tál  étel  után  táncz  következik. 
Az  asztalnál  minden  nőnek  férfi  szomszédja  az  illetőnek  hivatalos  lovagja 
és  tánczosa,  a  miért  szomszédnőjétől  egy  csomó  szivart  kap  elismerésül. 
A  tisztelettáncz  után  a  „menyasszony-lopás"  tréfája  következik.  A  meny- 
asszonyt ugyanis  átviszik  a  legközelebbi  korcsmába,  a  hol  a  szolgálatára 
rendelt  vőfély  költségére  egyet  isznak  s  aztán  zeneszó  mellett  megint 
visszavezetik.  A  menyasszonynak  a  vőlegény  házába  való  átkisérésénél 
(„Hamziehen")  a  mátkapár  a  korcsma  lugasában,  a  hol  már  várnak  rajok 
a  zenével,  egy  stájerost  tánczol,  a  mint  mondják,  azért,  hogy  „könnyebben 
viseljék  aztán  az  élet  terhét  vagy  keresztjét"  („damit  man  das  Kreuz  nit 
nacher  ziehen  hört").  Hazaérvén,  a  kaput  zárva  találják,  s  csak  hosszú 
szóvita  után  eresztik  be  őket.  A  kapuban  várja  a  menyasszonyt  anyósa, 
vagy  az,  a  ki  a  ráadásul  még  itt  elköltendő  lakomát  adja,  s  egy  kenyeret, 
egy  kulcsot  és  egy  csibét  ád  a  menyasszonynak,  a  ki  e  tárgyakat  hirtelen 
leejti.  Ha  a  szabadon  eresztett  csibe  a  házban  benn  marad,  ez  jó  szerencsét 
jelent  az  új  házasoknak. 

A  Lesach-völgyben  ez  előtt  szokásban  volt  az  övdobds  („Gürtelwerfen"). 
A  templomba  menet  előtt  a  vőlegény  övezte  át  a  menyasszonyt  az  ezüst 
övvel  s  e  közben  többször  megkisérlé  az  övet  mátkája  fején  átvetni,  a  mit 
ez  mindenkép  megakadályozni  törekedett.  Ha  a  vőlegény  igyekezete  sikerűit, 
ez  azt  jelenté,  hogy  ő  lesz  az  úr  a  házban  és  nem  a  felesége.     . 

A  Gail-völgyben  a  visszautasított  leánykérőnek  éjjel  kalapácsot  festenek 
szurokolajjal  a  háza  falára.  „Kalapácsot  kapott",  a  nép  ajkán  közmondássá 
vált  czélzás  a  sikertelen  járásra.  A  lakodalom  utójátékaként  a  felső  Gail-völgy 
némely  falvaiban  még  ma  is  dívik  a  tálvetés  („Schüsselwerfen")  szokása. 
Egy  héttel  az  esküvő  után  a  legények  bejárják  a  falut  s  minden  háznál 
kérnek,  vagy  ha  jószántukból  nem  adnak  nekik,  elcsennek  valami  repedt 
cserépedényt.  Midőn  ilyennel  egy  hátikosarat  jóformán  megtöltöttek,  késő 
éjjel  oda  lopóznak  az  új  házasok  lakása  elé  s  az  ajtó  előtt  körben  állva, 
rázendítenek  valamely  egyhangú  dalra,  a  minő  például  a  következő  : 


„Es  schliift  Alles  schon, 
Wo  wir  hiaz  klopfen  an, 
Der  Tag  hat  sich  geendet, 
Die  Hochzeit  ist  vollendet. 


(Minden  alszik  már 

itt,  a  hol  mi  kopogtatunk, 

a  nap  véget  ért, 

s  a  lakodalomnak  vége.) 

Braut  und  Bráutigam 

Schlafts  rum  in  Gottesnam. 

Wir  wünschen  euch  den  lieben  G'sund 

Allé  Tag  und  allé  Stund.  u.  s.  w. 

Wir  singen  euch  zum  B'schluss, 
Mit  einem  Freudenb'schluss, 
Soviel  als  Hafenscherben, 
Soviel  soll'n  Kinder  werden." 


(Vőlegény  s  menyasszony, 
aludjatok  Isten  nevében ; 
jó  egészséget  kívánunk 
világ-éltetekben,  stb.) 

(Záradékul  még 
víg  éneket  zengünk  nektek, 
a  mennyi  a  cserépdarab, 
legyen  annyi  g)  ermeketek.) 


Minden  versszak  után  odavágnak  jó  erősen  egy  pár  edényt  az  ajtóhoz, 
hogy  csak  úgy  röpködnek  szanaszéllyel  a  csörömpölő  cserépdarabok.  A  zajra 
a  szomszédok  is  összecsődülnek. 

A  dal  befejezésével  apraja-nagyja  betódul  az  ifjú  házaspár  szobájába, 
a  hol  terített  asztal  s  rajta  kenyér  és  bor,  vagy  pálinka  várja  a  vendégeket. 
Czitera  vagy  harmonika  is  akad,  s  a  lakmározás  és  tánczmulatság  mélyen 
benyúlik  az  éjszakába. 

A  „menyasszony-lopást"  a  Lieser-  és  Lavant-völgyben  is  eljátszszák. 
Ugyanitt  a  menyasszony  anyja  nem  vesz  részt  a  lakodalomban  s  más  valaki 
helyettesíti.  Hiszen  a  keresztelőnél  sem  volt  jelen,  hanem  a  keresztanyát 
küldte  maga  helyett;  miért  is  lenne  hát  ott  esküvőjén?  Ezzel  magyarázza 
a  népies  vélekedés  e  különös  szokást.  A  házasság  egyházi  megáldását  itt  is 
„Szent  János  áldása"  követi.  A  mint  a  nászmenet  a  korcsmába  érkezik, 
a  menyasszony  a  koszorúlány  és  a  nászasszony  kíséretében  a  konyhába 
megy  s  megsózza  a  lakodalmi  levest.  Ez  alkalommal  egy  tallért  dob  a 
sótartóba  a  szakácsné  számára. 

A  Lieser-völgyben  a  menyasszonyt  vezető  vőfély  a  társaság  mulattatója 
és  az  egész  vigalom  lelke,  holott  a  Lavant-völgyben  e  tiszt  a  bőgőst  illeti. 
Mikor  a  mátkapár  új  otthonához  ér,  a  háznak  minden  ajtaját  zárva  találja. 
Csak  erős  kopogtatás  és  rigmusokban  folyó  hagyományos  szóváltás  után 
nyílik  meg  az  ajtó,  a  melyben  az  egész  ház  cselédsége  fogadja  s  a  legidősebb 
szolgáló,  a  majorosné,  üdvözli  az  új  gazdasszonyt,  tiszta  tányéron  vivén 
elébe  az  ajtó  kilincsét.  Itt-ott  a  menyasszonyra  a  termékenység  jelképéül 
gabonát  is  hintenek. 

A    lakodalmi    asztalról    minden    vendég    kap    „menyasszony-máját' 
(„Bschadessen").    Az  étkezés  után,   a  Lavant-völgyben  még  a  közben,  a 
„tisztelettáncz"-ot  járják,    éjfél   után   pedig   a   „koszorútáncz"    („Kranzel- 
abtanzen")  következik. 

K.  17 

Érdekesek  a  Gail-völgy  szlovénjeinek  lakodalmi  szertartásai.  A  leg- 
jellemzőbb vonás  ezek  közt,  hogy  a  lakodalmas  menetben  résztvevő  férfiak 
lóháton  ülnek.  Lóháton  teljesíti  tisztét  a  hívogató  vőfély  is,  kinek  arany 
füsttel  bevont  koszorú  van  a  kalapján  s  mondókáját  a  házak  kapuja  előtt 
fújja  el,  a  mire  kenyeret  nyújtanak  neki,  a  melyből  egy  karéjt  szeg  le  magá- 
nak, a  mint  különben  a  Gail-völgyben  egyáltalán  szokás,  hogy  a  házba  lépő 
vendéget  kenyérszegéssel  kínálják.  A  menyasszony- láda  átszállításánál  a 
kocsin   az  új  menyecske  egész  hozományát  közszemlére  bocsátják. 

Maga  a  lakodalmas  menet  igen  tarka  képet  nyújt.  Lássuk  legelőbb  a 
mátkapárt  ünnepi  díszében.  A  menyasszony  a  rendes  gail-völgyi  öltözetben 
jelenik  meg,  rövid  szoknyát,  tarka  pruszlikot  és  kivételesen  fehér  hímzett 
kötényt  viselve.  Derekán  a  gazdagon  kivarrott  öv  („Pass"),  fején  pedig 
a  már  említett  peca-főkötő,  vagy  színes  fejkendő  s  e  fölött  a  vastag  selyem 
zsinórral  körített  nemezkalap.  Hótehér  inggallérjára  aláhulló  hajfonatai 
virággal  és  szalagokkal  vannak  fölczifrázva.  A  vőlegény  öltözete  kevésbbé 
föltűnő.  Közönségesen  hosszú,  több  gallérú  köpönyeg,  tarka,  ezüstpitykés 
selyem  mellény  van  rajta,  a  lábán  pedig  hosszú  szárú  csizma ;  alacsony 
nemezkalapját  tarka  selyemzsinór  köríti. 

A  lakodalom  reggelén  a  legények,  gyakran  mintegy  harminczan,  ha 
nem  többen,  lóháton  jelennek  meg.  Nehéz  fajtájú  lovaik  vörös  szalagokkal 
vannak  fölékesítve,  nyereg  helyett  azonban  pusztán  a  szokott  gyapjú-pokrócz 
van  rájuk  terítve.  Elükön  lovagol  a  „zászlótartó"  a  vőlegénynyel.  Amaz 
vörös  lobogót  visz,  a  melyet  az  utolsó  nóta  elhúzásáig  ki  nem  ád  kezéből. 
Sebes  vágtatva  megy  a  csapat  a  menyasszonyért,  a  ki  gyakran  valamely 
jó  távol  fekvő  fajúban  lakik.  A  menyasszony  szüleinek  háza  előtt  megállanak 
s  dalra  gyújtanak.  A  vőlegény  és  a  zászlótartó  leszállnak  a  lóról,  hogy 
belépjenek  a  házba,  de  útjokat  állja  a  vasvillával  fölfegyverezett  házőrző 
s  így  kiált  rajok:  „Kik  vagytok  és  mit  akartok?"  A  zászlótartó  kikéri  a 
menyasszonyt,  a  ki  helyett  azonban  előbb  rendesen  valamely  csúnya  vén- 
asszony jön  ki.  Ezt  hangos  nevetés  fogadja,  mire  a  szegény  csoroszlya  siet, 
hogy  mentül  előbb  pusztuljon  a  dévaj  népség  útjából.  Erre  a  nyoszolyó- 
lányok  lépnek  ki  s  csak  ezek  után  végre  a  menyasszony,  a  kit  a  vőlegény 
kézadással  üdvözöl. 

A  templomba  vezető  úton  a  menyasszonyt,  ha  más  faluba  megy  férjhez, 
föltartóztatják.  Két  legény  lánczot  tart  elébe,  a  többi  pedig  jobbra  és  balra 
sorfalat  áll.    A  menyasszonynak  aztán  vagyonosságához  mért  váltságdíjat 


131 

kell  fizetnie,  hogy  szabadon  kivonulhasson.  Ha  nem  akarja  magát  meg- 
váltani, szabadon  bocsátják  ugyan,  de  egy  kéve  szalmát  gyújtanak  utána. 
Ha  a  vőlegény  házasodik  idegenbe,  akkor  a  leányok  állják  útját.  A  váltság- 
díjat a  lakodalom  után  való  vasárnap  megtartandó  tánczmulatságra  fordítják, 
a  melyre  az  utóbb  említett  esetben  a  lányok  hívják  és  vendégelik  meg 
a  legényeket,  ők  szólítván  ezeket  a  tánczra  is,  szóval  egészen  szerepet 
cserélnek  a  legényekkel;  de  csak  estig,  a  mikor  aztán  megint  helyre  áll 
ez  a  fölfordult  világ.  Útközben  minden  korcsmába  betérnek.  A  fizetés  a 
zászlótartó  dolga  s  a  legénység  ingyen  mulat. 

A  templomban  a  fölajánlásnál  is  a  zászlótartó  megy  legelői.  A  nász- 
asszony  egy  egész  kenyeret  s  egy  kolbászt  tesz  áldozatul  az  oltárra.  Az 
esküvő  után  némely  helységben  a  Szent  János  áldását  nem  poharakból, 
hanem  az  oltárnál  használt  csengetyűből  iszszák,  a  mely  körben  jár  a  nász- 
nép között.  A  kimenetelnél  a  mátkapár  megáll  a  templomajtóban  s  ott  veszi 
át  a  vendégek  apró-cseprő  ajándékait.  A  menyasszony  ezek  egy  részét 
hátrafelé,  a  vőlegény  pedig  maga  elé  dobja  a  nép  közé,  hogy  szapora 
ivadékuk  legyen  az  új  házasoknak.   A  maradékot  a  kútba  dobják. 

A  templomból  legelőbb  a  vőlegény  házához  vonul  a  menet,  a  hol 
ennek  anyja  kenyeret  s  rajta  két  keresztben  fekvő  kulcsot  visz  menye  elé. 
A  menyasszony  darabokra  szeli  a  kenyeret  s  a  körülötte  álló  szegények 
közt  osztja  ki.  Az  utolsó  szelettel,  a  melybe  egy  ezüst  pénzt  rejt,  egy  fiú 
körűiszaladja  a  házat,  hogy  azt  semmi  balsors  ne  érje.  Erre  az  anyóka  egy 
tyúkot  vesz  elő  s  azt  a  menyasszony  feje  fölött  elröpíti ;  ezt  a  tyúkot  vált- 
ságul áldozzák,  hogy  az  új  gazdasszony  mentve  maradjon  mindennemű 
megbűvöléstől.  Csak  ezek  után  lép  be  a  menyecske  új  otthonába,  szentelt 
vízzel   hintvén   meg  annak   minden   részét. 

A  lakománál  a  vőlegénynek  és  menyasszonynak  csak  egy  tálból  s  egy 
kanállal  szabad  enniök.  A  menyasszony  e  mellett  még  a  vőlegény  kabátja 
szárnyára  igyekszik  ülni,  hogy  —  a  mint  mondják  -  -  a  házban  az  övé 
legyen  a  kormány  s  férjét  papucsa  alá  kerítse. 

Eredeti  szokás  a  szakácsnénak  borravalóval  megajándékozása.  Az  egyik 
vőfély  a  konyhából  egy  ágas  botot  visz  be,  mely  tele  van  akgatva  mindenféle 
ennivalóval ;  ezeket  a  vendégsereg  végig  kóstolja  s  ki-ki  borravalót  tesz 
helyűkbe.  A  vőfély  aztán  a  pénzzel  megrakott  botot  visszaviszi  a  konyhába 
s  átadja  az  ott  foglalatoskodóknak.  A  lakoma  végén,  a  torma-mártás  elköltése 
közben  zendűl  meg  a  búcsúztató  nóta  („  Abgeigen"),  melynek  kördalát  zene- 

kiséret  mellett  az  egész  társaság  énekli.  Ez  alatt  a  zászlótartó  kezéből  a 
zászló  sorba  vándorol  a  résztvevők  közt.  Mikor  végűi  az  új  házasok  éjjel 
hazatérnek,  a  lakodalmas  menet  őre  kiséri  őket  s  útközben  figyelmezteti 
a  menyasszoyt  amaz  ősi  szokásra,  a  mely  szerint  az  első  három  éjen  át 
(Tóbiás-éjek)  nem  szabad  az  ágyban,  hanem  a  padkán  kell  feküdnie. 

Temetkezési  szokások.  Karinthia  felső  vidékein  a  haldokló  ágyához 
siet  az  egész  szomszédság,  hogy  segítségére  legyen  a  vívódó  családjának. 
Meggyújtják  a  szentelt  viaszgyertyát  s  szüntelen  csengetnek  az  úgy  nevezett 
Margit-csengetyűvel  be  az  ágy  alá,  az  asztal  és  a  padok  alatt,  mert  azt 
vélik,  hogy  a  meddig  a  csengő  hangja  ér,  azon  körben  az  ördögnek  nincs 
a  beteg  fölött  hatalma.  (Felső  Gail-völgy.)  A  mint  a  haldokló  kiszenvedett, 
a  csengetyűvel  háromszor  körűijárják  a  holttestet,  a  melyet  ezután  szentelt 
vízzel  megmosdatva  kiterítenek.  Ráborítanak  egy  vászonlepedőt  („Überdon") 
s  erre  fejétől  lábáig  czérnaszálat  húznak,  a  mely  három  helyen  vékony  viasz- 
gyertyácskákból  formált  vörös  kereszttel  van  a  lepelhez  tapasztva.  A  mos- 
datásnál  használt  szenteltvizes  edénynek  nem  szabad  a  házban  maradnia, 
hanem  eldobandó.  Azután  még  néhány  fűzfabarkát  („Palmbuzel")  dugnak 
a  halott  zsebeibe.  A  ravatal  mellé  szenteltvíz-tartót,  fejéhez  fakeresztet  és 
egy  szál  gyertyát  állítanak,  a  melynek  hamvát  nem  szabad  lekoppantani. 
Estére  a  szoba  megtelik  a  virasztásra  érkezett  látogatókkal,  a  kik  az 
egész  éjét  imádkozással  és  énekléssel  töltik  el.  Éjfél  tájban  a  virasztókat 
(„Wacher")  kávéval  és  pálinkával  vendégelik  meg  a  házbeliek,  hogy  el  ne 
aludjanak,  mert  a  hol  valaki  a  „földön  feküszik",  a  mint  mondják,  vagyis 
ki  van  nyújtóztatva,  ótt  nem  szabad  senkinek  sem  aludnia.  A  míg  a  holttest 
a  házban  van,  addig  csak  a  leghaladéktalanabb  munkát  szabad  elvégezni; 
minden  más  dolog  zavarhatná  a  halott  nyugalmát. 

A  temetésre  („B'stattung")  megjelennek  a  szomszédok,  rokonok  és 
ismerősök,  sokszor  még  a  távolabb  fekvő  falvakból  is,  hogy  az  elhunyt- 
nak megadják  a  végső  tisztességet.  A  halottas  házból  való  kiindulás  előtt 
a  megjelenteknek  kávéval  szolgálnak.  A  kínálás  visszautasítását  sértésnek 
tekintik.  Mikor  a  legutoljára  érkezett  is  kihörpentette  kávéját,  a  koporsót, 
miután  búcsút  vettek  tőle,  a  küszöbön  háromszor  alá  szállítván,  meg  föl- 
emelvén, kiviszik  a  pitvarba.  E  szertartásnál  így  szólnak  a  koporsóvivők : 
„Dicsértessék  az  Ur  Jézus,  onnan  (a  hová  te  mégy)  nem  térünk  többé  vissza". 
A  Gail-  és  Jaun -völgy  szlovén  lakói  virágvasárnapi  pálmaágat  tesznek  a 
küszöbre,  s  e  fölött  tologatják  három  ízben  előre  meg  hátra  a  koporsót, 

a  mivel  az  elköltözöttnek  a  másvilágról  való  visszatérését  vélik  megakadá- 
lyozni ;  a  férfi  halottnak  itt  úgy,  mint  a  Lavant-völgyben  is,  kalapját  is  vele 
teszik  sírjába.  Még  megemlítendő,  hogy  a  halott  számára,  mintegy  útravaló 
eleségül,  a  temető  közelében  levő  házak  valamelyikébe  lisztet,  zsírt  és 
kenyeret  küldenek. 

Völgyvidéken  a  lajtorjás  szekéren,  a  hegyek  közt  pedig  a  „Geröd" 
nevű  két  kerekű  taligán,  télen  meg  szánon  viszik  ki  a  fehér  lepellel 
leborított  s  kötelekkel  oda  erősített  koporsót.  A  kocsi  vagy  szán  elébe  egy 
pár  ökröt  vagy  lovat  fognak,  s  így  indul  útnak  a  menet,  melyben  a 
koporsó  nyomában  a  gyászoló  családtagok  mennek.  Elől  egy  lámpást,  vagy 
a  sírra  tűzendő  keresztet  vivő  ember  halad.  Az  egyszerű  gyászkiséretnek 
soha,  semmi  szín  alatt  sem  szabad  a  szokott  templomi  vagy  temetői  útról 
letérnie.  A  Möll-völgyben  azt  hiszik,  hogy  a  lovak  sokkal  könnyebben 
húzzák  terhüket,  ha  egy  fiú,  vagy  leányka  ül  a  koporsó  tetejére.  A  temetés 
után,  a  melynek  népies  neve  a  Gail-völgyben  „Untermachen"  —  „földbe- 
rejtés"  —  a  falu  templomában  gyászszertartás  következik,  a  melynél  viasz- 
gyertyákat égetnek  az  imazsámolyon  az  elköltözött  lelki  üdveért.  Erre  a 
temetőben  összegyűlt  szegények  közt  búzakenyérkéket  osztanak  ki.  Jobb 
módúak  temetésénél  ez  osztásra  a  Glan -völgyben  sokszor  száznál  több 
szegény  is  összegyülekszik  s  valamennyinek  jut  az  alamizsnából.  Végűi 
következik  a  korcsmában  tartott  „halotti  tor"  („Leichentrunk"),  melyen 
egyszerűen  csak  pálinkát,  bort  és  kenyeret  költenek  el.  Karinthia  felvidékén 
e  tor  minden  temetésnek  elmaradhatatlan  záradéka.  Alsó-Karinthia  szlovén- 
jeinél, különösen  a  Lavant-völgyben,  a  halotti  tort  (sedmina  vagy  karmina) 
szintén  a  korcsmában  tartják,  csakhogy  itt  a  bor  mellett  még  sör  és  leves, 
továbbá  savanyú  káposzta  disznóhússal,  és  végűi  kávé  is  kerül  az  asztalra, 
így  van  ez  az  alsó-karinthiai  német  lakosságnál  is.  Az  étkezés  közben  beálló 
szünetek  alatt  az  olvasón  imádkoznak. 

A  mint  a  föntiekből  látható,  Karinthia  lakóinak  erkölcseiben  és  szoká- 
saiban még  elég  erősen  nyilatkozik  e  faj  tősgyökeres,  bajuvár-eredetű 
szelleme,  melyet  e  dalokban  bővelkedő,  talpig  becsületes  nép  alábbi  négy- 
soros versikéje  oly  találón  jellemez  : 

„Die  karntnerisch'n  Leutlan  „A  karantán  ember 

Seint  treu  und  bidar,  Igaz  és  hív, 

Und  a  karntnerisches  Liadl  S  a  karantán  daltól 

Hallt  im  Herz'n  widar!"  Visszhangzik  a  szív!" 

Német  irodalom,  tájnyelv  és  tájnyelvi  költészet. 

Német  irodalom.  —  A  karinthiai  német  költészet  első  nyomai  a  csöndes 
kolostor  falai  közé  vezetnek  a  XI.  századnak  a  Xll-dikbe  fordulása  táján.  Rósz 
idő  volt  akkor,  az  investitura  miatti  viszálkodás  ideje,  s  a  császár  és  a  pápa 
közötti  kemény  harcz  hullámai  elcsapkodtak  a  német  világ  legvégső  széleiig. 
Majd  lassanként  visszatért  a  nyugalom  és  Karinthia  az  első  tartományok 
egyike  lehetett,  mely  a  béke  áldásaiban  részesült.  Ekkor  ugyanis  Salzburgban 
Gebhard  érsek  tartá  erősen  kezében  a  pásztorbotot,  s  kolostorok  alapításával 
és  átalakításával  azon  iparkodott,  hogy  egyházkerületeiben  ismét  keresztény 
életet  ébreszszen  s  szigorúbb  rendű  papok  odavonásával  a  fegyelem  hanyat- 
lását megakadályoztassa.  A  barátok  csakhamar  általában  élénken  versenyeztek 
a  magasabb  képzettségért ;  a  tanulás  és  példa  utánzást  ébresztett,  sőt  a  dúló 
világi  zsivajból  is  ugyancsak  sokakat  oda  vonzott  a  csöndes  barátszobába  s 
kard  helyett  tollat  adott  kezökbe,  hogy  a  szent  atyák  vagy  a  hajdankor 
költőinek  iratait  másolgassák.  A  szemlélődő  csöndességben  aztán  a  lélek 
ájtatos  hangúlattal  Isten  dicsőítésére,  a  Szent  írás  költői  földolgozására 
magasztalódótt,  majd  a  legendaírás  következett,  mígnem  a  világi  krónikák 
a  hősök  dicsőítésére  és  a  világi  dalhoz  vezették  át  a  költőket. 

Ezen  az  úton  halad  Karinthiában  a  régibb  német  költészet  s  hatása 
csakhamar  átterjed  a  szomszéd  tartományokra  is  egészen  a  Dunáig.  Épen 
a  császár  és  pápa  közti  leghevesebb  viszálkodás  idejében  (1088  előtt)  kelet- 
kezett a  Millstatti-tó  éjszaki  partján  egy  benczés  kolostor,  mely  rövid  idő 
múlva  góczpontjává  lett  a  tartományban  a  vallási  költészetnek.  Kétségkivűl 
egy  ezen  kolostorbeli  barát  kezéből  származik  az  a  pergamen  kézírat,  mely 
ma  a  karinthiai  történelmi  társaság  birtokában  van,  s  mely  az  akkori  időben 
valóságos  kis  költői  házi  kincstár  lehetett. 

Ez  a  kézírat  mindenekelőtt  Mózes  I.  és  II.  könyvétiek  költői  földolgo- 
zását foglalja  magában.  Gyermekies  együgyűséggel  rajzolja  a  költő  különösen 
a  paradicsomot  meg  az  özönvizet,  s  nem  kevésbbé  vonzólag  tudja  festeni  a 
zsidóknak  Egyiptomból  való  kiköltözését,  és  a  két  'hadsereg  fölszerelését 
ó-német  mód  szerint  tűntetni  föl  oly  herczegek  és  grófok  vezetése  alatt,  kik 
kötelesek  háborúba  menni.  De  még  egyéb  versek  is  vannak  a  gyűjtemény- 
ben; így  a  jelképies  „Physiologus"  ;  egy  „Vom  Rechte"  czímű  vers;  egy 
másik  „Vom  verlorenen  Sohn"  czímmel;  a  „Vom  himmlischen  Jerusalem" 
czímű  vers  kezdete,  s  végre  a  „Von  der  Hochzeit"   czímű  költemény,  a 

legkedvesebb  régibb  költemények  egyike,  parábolás  tanulsággal;  ennek 
tartalma,  bár  elhalványodva,  mind  máig  lönmaradt  egy  felső -karinthiai 
mondában.  A  hozzá  mellékelt  rajzok  fekete,  vörös  és  kék  tintával  készültek. 
A  legendaköltészet  is  ez  időtájban  virágzott  Karinthiában,  noha  erről 
csak  azok  a  töredékek  tanúskodnak,  melyeket  Mária-Saal  káptalani  levél- 
tárában találtak.  Ilyen  egyebek  közt  a  Keresztelő  Jánosról  szóló  egy 
Adelprecht  nevű  paptól,  meg  egy  Szent  Vidról  való  legendának  a  kezdete. 
Ha  még  ide  veszszük,  hogy  a  stíriai    voraui    kéziratban    levő   „Von   der 

Miniatűr  és  szöveg  az  úgy  nevezett  „Millstatti  kézirat"-ból. 

Wahrheit"  czímű  költeménynek  is  minden  valószínűség  szerint  karinthiai 
költő  volt  a  szerzője,  s  hogy  a  „KaiserchVonik"  úgy  nevezett  „Liembergi 
töredék  "-ének  tanúsága  szerint  Karinthiában  volt  meg  a  krónikának  egyik 
legrégibb  kézirata,  mely  az  eredeti  földolgozáshoz  meglehetős  közel  állott : 
mindezek  világos  bizonyságai,  hogy  Karinthia  élénk  részt  vett  a  német 
költészetben  olyan  korban,  mikor  e  költészet  a  többi  német  tartományokban 
vagy  semmi,  vagy  csak  igen  sovány  ápolásban  részesült. 

A  vallási  költemények  sorát  egy,  a  Szentlélekhez  intézett  hymnus 
zárja  be.  Ezt  a  hymnust  is  a  millstatti  kolostor  őrizte  meg,  habár  csak 
másolatban.    A  költészet  a  kolostorból,  mint  egyebütt,  Karinthiában  is  a 

fejedelmi  udvarba  vándorolt.  Valamint  a  Babenbergek  udvara  Bécsben :  úgy 
volt  a  Sponheimerek  st.-veiti  udvara  különösen  a  művészetkedvelő  Bernhárd 
alatt  góczpontja  a  szellemi  életnek  Karinthiában.  A  st.-veiti  herczegi  vár- 
kastély csakhamar  gyülekező  helyévé  lett  a  hazai  és  szomszéd  tartományok- 
beli  dalnokoknak.  Walther  von  der  Vogelweide  hosszabb  időn  át  szívesen 
látott  vendég  volt  Bernhárd  udvaránál  s  ott  több  értékes  ajándékot  kapott. 
Azonban  kajánság  és  irigység,  a  tehetség  és  érdem  ez  elválhatatlan  kisérői, 
őt  is  nyomon  követték  s  „szárnyát  szegték  dalának".  A  csúszás-mászást 
szívéből  megutálván,  dörmögve  hátat  fordított  azon  fejedelem  udvarának, 
kit,  mint  „okos  kertész",  hiában  intett  dalában,  hogy  „különösképen  irtsa  ki 
a  rósz  gyomot",  hogy  el  ne  hatalmasodjék  s  el  ne  fojtsa  a  nemes  növényeket. 
A  sértődött  dalnokfejedelem  e  szavakkal : 

„Edei  Kerendaere,  ich  sol  dir  klagen  sere, 

Milter  fürste,  marteraera  umb'  ere, 

i'n  weiz  wer  mir  in  dinem  hove  verkéret  mínen  sánc" 

(Nemes  Karantén,  nagy  panaszom  vagyon  hozzád, 

Kegyes  fejedelem,  gyötretem  a  becsületért, 

Udvarodban,  nem  tudom  ki,  szárnyát  szegi  dalomnak) 

kezébe  vette  vándorbotját  s  a  bécsi  „gyönyörűséges"  udvarba  ment,  hova 
vágyva  vágyott ;  valószínűleg  azonban  csak  Thüringiában  találta  meg  az 
áhított  révpartot  a  „mindig  kegyes"  Hermann  tartományi  grófnál.  Ezen 
korbeli  szerelmi  dalnokul  Lichtenstein  Ulrik  egy  olyan  férfiút  említ  „Frauen- 
diensf-jében  mint  karinthiait,  kinek  dalai,  fájdalom,  elvesztek. 

„von  Himelberc  der  muotes  rich       i  [Gazdag  lelkű  Himmelbergi 

(her  Zacheus  was  er  genant),  (Zacheus  úrnak  nevezték), 

von  sinem  gesange  wíte  erkant."  Daláról  messze  ismerték.] 

Ez  a  Himmelbergi  volt  az  is,  a  ki  „a  középkori  Don  Quixote"-t 
szerelmi  útján  jártában  (1218)  az  ismeretes  barát  maskarasággal  kigúnyolta, 
mígnem  Ulrik  a  baj  víváson  „oly  hatalmasan  leütötte  a  lováról  a  földre", 
„hogy  ájultan  terűit  el".  Másik  honi  dalnok  Scharfenberg  Lipót  volt,  ki 
Reuenthal  Neithardnak,  az  úgy  nevezett  udvari  falusi  költészet  megteremtő- 
jének, a  nyomába  lépett.  Ez,  valamint  a  szerelemkedvelő  Lienzi  (Henrik) 
várgróf  és  a  vend  márkából  való  Sunnegg  Kunrat  is,  vendégszerető  otthonra 
talált  a  dalkedvelő  Sponheimerek  udvarában. 

Míg  a  népies  épósz  hatalmasan  virágzott  az  osztrák  tartományokban, 
az  udvari  költészet  nem  ritkán  szín  és  szellem  nélküli  rímeléssé  korcsosult, 

mivel  a  költők  többnyire  híjával  voltak  a  genius  ihletének,  hogy  a  kölcsön 
vett  idegen  tárgyakat  önállóan  fogják  föl  és  szabadon  dolgozzák  ki.  Ilyen 
dalnok  a  „korona"  költője,  Heinrich  von  dem  Türlin,  mint  őt  Emsi  Rudolf 
az  „Alexander" -ben  nevezi,  meg  a  mint  maga  is  nevezi  magát  a  költő, 
mikor  így  szól:  „ich  heiz  von  dem  Türlin  der  werlte  Kind  Heinrich". 
Ő  az  udvari  költészet  hanyatlásának  képviselője  nemcsak  Karinthiában, 
hanem  általában  véve  is.  A  „von  dem  Türlin B-ek  családja,  mint  Ottaker, 
a  rímes  krónikás  állítani  tudja,  St.-Veitban  volt  birtokos.  Ez  a  Henrik 
1220  körűi  szerezhette  26.967  verssorból  álló  költeményét.  Egy  középkori 
költeményben  sem  szerepel  kirívóbban  a  bűbájosság,  mint  ebben;  s  épen 
ennek,  nem  pedig  a  költői  értéknek  tulajdonítható  sikere  e  költeménynek, 
melynek  szerkezete  terv  nélküli,  s  mely  egyhangú  bőbeszédűséggel  mond  el 
kalandot  kaland  után.  —  Egyszerű,  jól  kikerekített  elbeszélést  költött  ez  iró 
névrokona,  Ulrich  von  dem  Türlin,  ki  gyaníthatólag  1269  és  1275  közt 
II.  Ottokár  cseh  király  udvarában  élt.  E  költemény  a  Wolfram  „ Willehalm"- 
jának  kiegészítése.  Ettől  kezdve  elnémul  a  műköltészet.  Más  német  nyelvű 
tartományokban  az  udvarokból  és  várakból  a  városokba  költözött  át,  hol  a 
mesterek  ápolták.  Karinthiában  nem  voltak  nagyobb  városi  községek,  s  így 
említhet  ugyan  mestereket,  kik,  mint  Meisseni  Henrik,  jártukban-keltükben 
rövid  ideig  itt  tartózkodtak,  de  saját  mesterei  nem  voltak.  E  helyett,  mint 
a  szomszéd  tartományokban,  itt  is  a  népdal  kezdett  tért  hódítani,  melyen 
csakhamar  üde  virágokat  termett.  Azok  a  népballadák,  melyek  Pogatschnigg 
és  Herrmann  karinthiai  német  népdalgyűjteményében  találhatók,  e  nemben 
bizonyára  a  legrégiebbek  mellé  sorakoznak.  A  régibb  népdalok  legnagyobb 
részét  elmosta  a  legújabb  korban  a  négysoros  dalok  áradata.  Az  egyházi 
énekek,  melyek  közt  a  mai  templomi  ócska  énekgyűjteményekben  („Lieder- 
buschen")  még  sok  régi  kedves  ismerős  található,  Karinthiában  is  főleg  a 
reformáczió  idejében  képződtek  ki.  Az  úgy  nevezett  „Exulantenlieder"-hez 
(bujdosók  énekei)  Karinthia  is  jó  nagy  részben  járult;  mindmegannyi  emlé- 
kek ezek  azokból  a  keserűen  gyászos  napokból,  mikor  sok  nemes,  egyebek 
közt  Khevenhüller  János  is,  idegen  földdel  kényszerűit  fölcserélni  hazáját. 
A  köznépnél  ez  előtt  még  egy  emberöltővel  is  ápolt  efféle  kolostori  rejt- 
vények:  „Mi  az  egy?  kettő?"    stb.,  például: 

„Barátom,  mit  kérdesz  tőlem  ?"  Ki  él  s  uralkodik 

„„Azt  kérdem,  mi  az  egy?llíí  Égben  és  a  földön."     stb. 

„Egy  csupán  az  Isten, 

K.  18 

szintén  ebben  az  időben  gyökereznek.  —  Szintén  ebben  az  időben  kezdődtek 
a  bibliai  tárgyú  drámai  előadások  és  a  még  ma  is  szokásos  karácsonyig 
vízkereszti  és  Krisztus  kínszenvedését  tárgyazó  játékok. 

Most  szomorúan  józan  kor  következett,  mely  egyetlen  új  sarjat  sem 
tudott  hajtani.  Azt  a  szellemi  eltompúltságot,  melyet  a  XV.  században  a 
pusztító  török  betörések  okoztak,  s  melyet  a  XVI.  század  vallási  harcza  és 
a  XVII.  század  zivataros  időszaka  növelt,  teljessé  tette  az  á  nevelési  irány, 
mely  az  ellenreformáczió  után  a  latin  iskolákból  indult  ki.  A  klagenfurti 
gymnasiumban  a  német  nyelv  tanításával  együtt  a  német  irók  olvasása  is 
ki  volt  zárva,  és  csak  1753  óta  van  ott  említés  német  iskolai  komédiák 
előadásáról.  Épen  nem  csoda  tehát,  ha  a  költői  működés,  a  második  sziléziai 
költő-iskolának  ezen  szegényes  utánzata,  csupán  igen  dagályos  latin  nyelvű 
dicsőítő  és  alkalmi  költeményekben  s  bágyadt  és  él  nélküli  epigrammákban 
találta  örömét.  Dicséretes  kivétel  Gleissenberger  Virgilius  ossiachi  apátnak 
latin  hatos  sorokban  irt  „II.  Boleszláv"  czímű  elbeszélő  költeménye,  melyet 
az  újabb  kor  latin  nyelvű  költészete  díszének  lehet  nevezni.  Az  itt  vázolt 
körülmények  közt  tehát  legfölebb  egy  Khepitz  Pál  (valószínűleg  városi  irnok 
Klagenfurtban)  lelkesedhetett  Klagenfurt  és  a  tartomány  rósz  verselésű 
(1511-től  1611-ig  terjedő)  német  krónikájának  megírására,  és  szolgáltat- 
hatta egy  névtelen  a  szabad  méretű  versekben  irt  „Löbliches  Stattrecht 
zu  Klagenfurt"  czímű  versezetet,  mint  az  ez  időbeli  versfaragás  szomorú 
bizonyságát.  Még  egy  Radischniggnek  és  Edlingi  Anzelm  st.-pauli  apátnak 
másfél  századdal  később  megjelent  költői  dolgozatai  sem  emelkednek  a 
kísérlet  fokánál  magasabbra.  A  XVI.,  de  főleg  a  XVII.  század  volt  egyszers- 
mind az  az  idő,  mikor  a  legtöbb  karinthiai  pergamen  kéziratot  elpusztították 
s  nem  ritkán  könyvtáblákká  dolgozták  föl.  Jobb  idők  hajnala  volt  a  Mária 
Terézia  új  iskolai  rendtartásával  keletkezett  közművelődési  mozgalom,  a 
következő  korszak  élénk  szellemi  lendületének,  valamint  a  nemzeti  öntudat- 
nak ez  ébresztője  és  ápolója  a  fellelkesült  hazaszeretetnek,  mely  annál 
hatalmasabban  buzdult  harezra  és  dalra,  mennél  súlyosabban  nehezült  a 
franczia  hódító  keze  a  fölébredt  népre. 

Épen  a  legkeményebb  elnyomatás  napjaiban,  mikor  az  ellenség  a  kis 
Karinthiát  két  külön  részre  szakította,  egyesűit  több  fenkölt  lelkű  férfiú  egy 
folyóirat  kiadására,  melyet  „Carinthia"-nak  neveztek,  s  melynek  az  volt 
a  fő  feladata,  hogy  a  hazafias  érdekek  szószólója  legyen  (1811).  Dr.  Kumpf 
Gottfriedé  ez  ügyben  a  főérdem  (szül.  1781  deczember  9-én  Klagenfurtban, 

meghalt  1862  febr.  2l-én  ugyanott),  valamint  néhány  évvel  később  szintén 
ugyan  ő  alapította  ugyan  arra  a  czélra  a  „Kárntnerische  Zeitschrift"-et 
Vállalata  zászlajára  ezt  irta:  „Treue  und  innige  Vaterlandsliebe  ist  der  Born, 
dem  die  edeisten  Bürgertugenden  entquellen"  (Hűség  és  forró  hazaszeretet 
az  a  forrás,  melyből  a  legnemesebb  polgárerények  fakadnak),  s  ezen  jelszó 
értelmében  működött  az  a  kisded  csapat  is,  mely  e  lobogó  köré  sereglett. 


Tschabuschnigg  Adolf  lovag. 

Ezzel  nem  sokára  a  romantikusok  műveiből  áradó  szellem  egyesűit.  Kiaknáz- 
ták a  honi  regék  és  mondák  gazdag  kincsét  s  a  dalokban  föléledt  a  dicső  múlt 
emlékezete.  A  Karinthiában  egykor  oly  dúsan  virágzott  romantikus  lovag- 
kor története  sokféle  anyagot  szolgáltatott  a  költői  földolgozásra.  E  mellett 
zengzetes  dalban  szólalt  meg  a  természet  iránt  való  benső,  gyermeki 
ragaszkodás.  Egy  részről  a  mondabeli  dicsőség  iránti  lelkesedés,  más  részről 
ezen,  akkor  még  kevéssé  ismert  alpesi  tartomány  csodás  szépségeiért  való 
hevűlés  a  költészetnek  az  a  két  fő  iránya,  mely  az  akkori  „Carinthia"-ban 
méltó  szószólókra  talált.  A  balladában  a  sváb  költőket,  különösen  Uhlandot, 

a  dalban  pedig  Eichendorffot  követték.  Ekképen  a  „Carinthia"  zengő  berkévé 
lett  úgy  a  hazai  énekeseknek,  valamint  a  szomszéd  vidékbeliek  közül  is 
soknak,  kik  egymással  itt  találkoztak,  mint  egykor  Bernhárd  udvarában  a 
szerelmi  költők,  s  állandó  tanyája  is  maradt  a  költőknek  majdnem  egy 
emberöltőn  át,  míg  egy  részről  a  hazai  monda  és  történelem  anyagforrása 
nagy  részt  kimerítettnek  nem  látszott,  más  részt  pedig  az  általános  józan 
anyagelvi  korszellem  a  költői  alkotás  iránt  idegenkedőnek  nem  mutatkozott. 
Ezen,  egykor  a  nép  örege-aprajától  is  annyira  kedvelt  folyóirat  régibb  év- 
folyamaiban tehát  olyan  nevekre  is  bukkanunk,  melyek  a  német  irodalomban 
általában  jó  hangzásúak.  Feliinger,  Budik  és  Pietznigg,  kik  a  dráma  terén 
kevés  szerencsével  próbálkoztak,  lirai  és  epikai  alkotásaikkal  kedvezőbb 
sikerre  jutottak;  mint  zászlóvivő  a  „Des  Kárntners  Vaterland"  éneklője,  a 
derék  és  jókedvű  Gallensteini  Taurer  János  haladt  elől;  lelkesedéssel  követték 
őt  Mayer  S.  M.  (álnéven  „Július  Proben"),  Jenull,  Ullepitsch  C.  A.,  Buzzi 
Holzer  J.  lovag,  Kroner  K.,  Remi  P.,  Lanner  E.  és  Scheliander  G.  Ezekhez 
csatlakoztak  végűi  Gallisch  J.  D.,  Rizzi  V.  és  Tschabuschnigg  Adolf  lovag. 

Ez  utolsó  Klagenfurtban  született  1809  július  20-dikán  és  Bécsben  halt 
meg  1877  november  ll-dikén.  Az  ő  költői  alkotásai  szolgálnak  a  márczius 
előtti  időből  a  jelenkorba  való  átmenetül.  „Nach  der  Sonnenwende"  czimű 
költeményei  gyöngyeivé  váltak  a  mostani  lírának.  Igazi  karantán  kedélyes- 
séggel irt  novelláiban  még  a  romantika  szelleme  uralkodik;  regényei  ellenben 
már  egészen  a  jelenkori  társadalmi  eszméken  alapúinak.  „Grafenpfalz"  czímű 
művelődéstörténeti  regénye  e  nemben  méltán  a  legjobbak  mellé  állítható.  - 
A  legújabb  korszak  is  több  szép  tehetséget  érlelt  Karinthiában.  Ebbe  az 
időbe  tartoznak:  faritz  T.  „Schwanentöne  an  mein  geliebtes  Kárnten", 
Benedict  F.  „Die  Guzmann",  Germonik  L.  „Kornblumen"  és  „  Alpenglühen" 
czímű  munkáikkal,  úgy  szintén  Wenger  L.,  Waizer  R.  és  mások,  kiknek 
dalai  különféle   hírlapokban  jelentek  meg. 

Pichler  Frigyes  (született  1834  július  7-én  Klagenfurtban)  nem  csupán 
erővel  teljes  komoly  balladáival  és  novelláival,  hanem  azzal  is  érdemet 
szerzett  magának  a  karinthiai  német  költészet  terén,  hogy  egy  másik, 
fájdalom,  igen  korán  elhalt  karinthiai  költő,  Bogensberger  Gusztáv  dalait 
is  összegyűjtötte  és  kiadta.  Hatalmas  hangokat  zendít  meg  a  havasoktól 
környezett  Moll -völgy  fia,  Kleinfercher  János  (Fercher  von  Steinwand) 
„Deutsche  Klánge"  czímű  dalgyűjteményében,  „Grafin  Seelenbrand"-jában 
és   „Dankmar"   czímű    drámájában.    Magas   eszményi   fölfogásnak    szenteli 

művészetét  a  Dráva  felső  völgyében  született  Marx  Frigyes  „Gedichte"  és 
„Gemüth  und  Welt"  czímű  lantos  költeményeiben,  valamint  „Olympias" 
és  ,.  Jacobaa  von  Baiern"  czímű  drámáiban.  Schlcgel  T.  legújabban  ismét 
ó-karinthiai  mondatárgyak  költői  földolgozására  adta  magát.  A  jelenkor 
lantos  költője  Stainbergi  Rauscher  Ernő  (született  1834  szeptember  3-án 
Klagenfurtban).  Szülőfölde  iránti  hő  szeretet,  nemes  férfiasság,  erkölcsi 
szilárdság  s  határozott,  biztos  világnézet  az  alapvonásai  költeményeinek. 
„Norá"-ja,  e  lantos  epikai  költemény,  „Am  Hochkar"  czímű  verses  novellája, 
,.Fiorenza"  czímű  idillje  és  ~Die  weisse  Rose"-ja  illatos  költői  virágok. 
A  komoly  erkölcsi  tanulságot  nyújtó  elbeszéléseiről,  mint  ifjúsági  iró  isme- 
retes Frisch  Ferencz  és  Francisci  F.,  a  mesemondó,  zárják  be  ez  iró-sorozatot. 

Tájnyelv  cs  tájnyelvi  költészet.  —  Karinthia  egyike  azon  nagy  kapuk- 
nak, melyeken  át  a  középkor  kezdetén  a  vándor  csoportok  éjszakról,  vagy 
keletről  a  napfényes  dél  felé  vonultak.  Ámbár  itt  sem  a  zordon  magas 
völgyek,  sem  a  korábbi  műveltség  számos  rom-maradványai  nem  hívogatták 
letelepedésre  az  embereket,  mégis  valószínű,  hogy,  főleg  a  nagy  hadi  ország- 
úttól kissé  félrébb  eső  völgyekben,  itt  maradtak  a  germán  vándor  csoportok 
egyes  töredékei,  melyek  a  szláv  uralom  alatt  is  megőrizték  nemzeti  önálló- 
ságukat s  aztán  a  kelet  felé  mind  elébb-elébb  nyomuló  bajuvár  törzszsel 
összeelegyedtek. 

Akár  ez,  akár  a  tartomány  sajátszerű  természeti  állapota,  akár  pedig 
a  szomszéd  idegen  nyelvűek  hatása  volt  legyen  is  az  ok.  -  -  elég  az  hozzá, 
hogy  kiképződtek  e  kis  tartományban  azok  a  sajátszerű  nyelvi  jelenségek, 
melyeket  közönségesen  karinthiai  tájnyelvnek  neveznek,  a  melynek  Közép- 
Karinthia  lépcsőzetes  vidékein  van  Af'óterülete,  oda  számítva  a  Dráva-völgy 
alsó  és  a  Gail-völgy  német  részét-  is,  míg  a  nyugati  rész  az  oda  szögellő 
Pusterthal  hatása  alatt  áll,  a  keleti  rész  pedig  a  stájer  hatás  elől  nem 
zárkózhatott  el.  A  Tauern  Alpesek  hatalmas-  határsánczolata,  meg  a  Karin- 
thia és  Felső-Stiria  közt  emelkedő  terjedelmes,  alpesi  legelőkben  gazdag 
hegytömeg  azt  okozta,  hogy  az  éjszaki  részen  lehetőleg  tisztán  megmaradjon 
az  ottani  nyelvjárás,  valamint  más  felől  délen  az  idegen  nyelv  állott  erős 
korlátúi.  Észre  lehet  ugyan  még  venni  a  Katsch-völgyben  (a  Lieser  felsó 
völgyében)  a  lungaui  nyelvjárás  átharapódzását,  de  a  Möll-völgyben  sehol 
sem  találkozhatni  a  pongaui  vagy  pinzgaui  „Hüttal  bam  Bachal"-féle 
szólással,  sem  a  Metnitz-völgyben  a  felső-stiriai  nyers  beszédmóddal ;  csupán 
a  Görtschitz-völgybe  nyomult  át  a  stíriai  nyelvjárás  a  mondákban  bővölködő 

Hörfelden  keresztül,  meg  a  Lavant-völgybe  az  obdachi  hegynyergen  és  a 
Packon  át.  Mindenütt  a  bizalmas,  csaknem  nyájaskodó  -le  és  -lan  uralkodik, 
sőt  már  a  Fladnitzer  Almon,  mely  pedig  félig  még  stíriai  terület,  széltében 
„werden  Seufzerlan  g'sat  (gesaet)"  *  (sóhajtásmagot  vetnek). 

A  karinthiai  nyelvjárásnak  a  három  főága,  ú.  m.  a  nyugati,  közép  és 
keleti  mellett  még  egész  sereg  tájszólást  lehet  megkülönböztetni,  melyeknek 
a  maguk  tisztaságában  való  fen  tartásánál  az  egyes  völgyek  elzárt  volta  s 
egymással  való  gyér  közlekedése  is  közreműködött.  Másként  beszél  például 
a  lesach-völgyi ,  mint  szomszédja,  a  német  gail- völgyi  ember,  kiket  egy 
völgyszorúlat  természetes  gátja  zár  el  egymástól.  Az  aránylag  rövid  Lieser- 
völgyben  is  tetemes  különbségek  fordulnak  elő;  másként  beszél  a  katsch- 
völgyi,  mint  a  völgy  középrészén  lakó  kremsbruckni  és  gmündeni  ember,  s 
ismét  másként  Lieserecktöl  lefelé  a  völgy  alsó  szakaszának  lakosa.  Ugyanez 
mondható  a  Gurk-völgy  felső  részéről  és  a  Krapfeldről,  a  Lavant-völgy 
felsőbb  és  alsóbb  részéről,  hogy  a  Glan  völgyéről  meg  a  klagenfurti  és 
villachi  medenczéról  ne  is  szóljunk.  A  nyelvre  nézve  is  általában  félre- 
ismerhetetlen különbség  uralkodik  a  hegyes  és  a  lapályos  vidék,  vagy,  mint 
a  möll-völgyiek  mondják,  a  „Berger"  (hegyi  lakó)  és  a  „Thöldercr"  (völgyi 
lakó)  közt.-  Kemény  és  nyers  hangzású  a  nyelv  a  hegységekben,  ellenben 
vontatva  kényelmeskedő,  sót  a  szláv  nyelvhatár  felé  csaknem  színtelen  „lent 
az  alvidéken".  Egy  azonban  közös  sajátsága  valamennyi  nyelvjárási  árnya- 
latnak, t.  i.  a  sajátszerűen  üde  és  teljes  hangzás,  a  mi  különösen  daliásra 
nagyon  alkalmas. 

A  szomszédos  nyelvjárások  közül  egyikben  sincs  meg  úgy,  mint  a 
karinthiaiakban,  az  a  bizalmas  fesztelenség,  melyet  karinthiai  kedélyességnek 
szokás  nevezni.  Alig  tudja  az  ember,  vájjon  a  tiszta  szóhangok  mozgékony- 
ságában, a  fő-  és  melléknevekhez,  meg  az  igékhez  ragasztott  kedveskedő 
szótagokban,  bizonyos  hézagpótló  határozó-szókban,  a  sajátszerű  erősbítő, 
vagy  lágyító  szóelemekben,  vagy  végre  e  tartománynak  saját  ősrégi, 
csodálatos  szóképzéseiben  keresendők-e  e  különösségek,  —  elég  az  hozzá, 
hogy  megvannak  mindenben  és  sajátszerű  bájjal  hatnak  az  idegenre  is. 

Gyakran  s  nem  is  alaptalanul  kötődnek  a  karinthiaival  főleg  a  szom- 
szédjai a  „Lei  láss'n"  (csak  hagyján!)  miatt.  Némely  esetekben  nur^  eben 

*  Auf  der  Fladnitzer  Álm  han  i  Seufzerlan  g'sat, 
Is  gar  kans  aufgángen,  hat  der  Wind  sie  verwaht.  (Népdal.) 
(A  Fladnitzer  Almon  sóhajmagot  vetek, 
De  egy  sem  kelt  ki,   a  szelek  mind  elvivék.) 

vagy  sogleich  szóval  helyettesíthető  a  törzsökös  karinthiai  /ei,  de  leg- 
gyakrabban nem  egyéb  az,  mint  hézagpótló  szó.  És  mégis  más  ilyen 
pótlékok  mellett,  mint:  ha?  wohl,  namla,  épper,  megvan  az  a  hatása,  hogy 
bizalmas  fesztelenséget  ád  a  beszédnek.  Az  igazi  karinthiai  ember  „g'heit 
si'  a  lei  nix"  (nem  törődik  vele),  ha  szomszédai  évődnek  vele.  Ha  hogy- 
létéről  tudakozódul:  azt  feleli,  hogy  „nit  gár  aus,  lei  guct  sein  láss'n" 
(nem   épen  roszúl,   elég  jól). 

A  karinthiai  nyelvjárás  nyugati  főcsoportjában  a  Lesach-völgy  lakói 
tudtak  nyelvükben  legtöbb  sajátszerűséget  és  régies  jellemet  megőrizni,  mi 
e  völgyrészlet  természetes  elzárt  voltából  magyarázható  ki.  Az  őseredetiség 
mellett  van  e  nyelvjárásban  valami  különösen  nyájaskodó  családiasság,  a 
minek  alkalmasint  a  magánhangzók  teljessége  az  oka.  E  bérezi  völgy  lakói 
több  olyan  szót  tartottak  fenn,  melyek  az  irodalmi  nyelvben  régen  kihaltak, 
sőt  ha  az  ide  való  embertől  Lichtenstein  Ulrik  Cleműn-ja  felől  tudakozódnánk, 
egészen  jól  megértené,  hogy  ez  az  ő  Glamaun-ját,  vagy  a  friauli  Gemoná-t 
jelenti. 

A  Dráva  felső  völgyébe,  közel  Sachsenburgig,  valamint  a  Weissensee 
völgymedenczéjébe  világosan  fölismerhetőleg  még  a  szomszédos  pusterthali 
nyelvjárás  nyomul  be,  noha  itt  lágyabb  alakokba  simul  át.  Ellenben  a  dráva- 
völgyiek nyelvénél  nyersebb  és  keményebb  a  Möll-yölgy  népéé,  mely  egészen 
a  legújabb  időkig  meglehetősen  el  lévén  zárva  a  főforgalom  útjától  és  a 
külvilágtól,  a  lesach-völgyiekhez  hasonlag  jobban  és  szívósabban  megőrizte 
sajátszerűségét,  mint  szomszédja.  Különös  érdességű  az  úgy  nevezett 
Grosskirehheim  vidék  nyelvjárása  a  Möll-völgy  felső  részén;  kelet  felé,  az 
alantibb  völgyfokozatokon  mind  inkább  csökken  a  keménység,  a  hangok 
sajátszerűségei  a  völgy  szélesedésével  ritkulnak,  a  beszéd  egész  jelleme 
lágyabbá  válik.  A  Karinthia  fölvidékének  nagy  részén  divatozó  r-ropogtatás, 
vagyis  az  r-nek  különösen  éles  hangoztatása,  itt  leginkább  uralkodik,  sőt 
szótag  elején  az  r-nek,  régi  szokás  szerint,  még  h-t  is  tesznek  elébe;  pl.  rein 
helyett  hrein-t  ejtenek. 

Was  werschte  für  a  Brautklad  hab'n, 
O  jungfrau  lírein  ?  —  (Régi  népdal.) 

A  puster-völgyiektől  az  scht-t  is  átvették  a  möll-völgyiek,  de  a  magá- 
ban álló  lágy  s  is  gyakrabban  sch-sé  keményedik  náluk ;  pl.  Glasch,  Hánsch, 
Áasch'r.  *  A  Gitsche  (kis  lány)  szó  Tirolból  került  ide.  Ezelőtt,  ha  valami 

*  Glas  (pohár,  üveg),   Hans  (Jancsi),   Kaser  (alpesi   kunyhó). 

kis  lánytól  a  nevét  tudakozta  itt  az  ember,  nem  ritkán  azt  a  naiv  feleletet 
kapta,  hogy  „Gitsche  hass  i"  (kis  lánynak  hínak). 

így  egészen  különböző  a  nyugati  rész  nyelvétől  a  tartomány  keleti 
részéé,  vagyis  a  lavant-völgyi  nyelvjárás.  Az  éjszaki  részen,  melyet  a  délitől 
a  Twimberger  árokvölgy  választ  el,  valamint  a  Saualpe  nyugoti  lejtőin  a 
Klippitzthortól  és  a  Löllinger  árokvölgytől  éjszak  felé  a  felső-stiriai  nyelv 
van  jobban  elterjedve;  a  déli  részen,  a Lavant-völgy  alsó  táján,  a  Koralpeseken 
túl  Schwanberg  és  Deutsch-Landsberg  táján  elterjedt  hietzendorfi  nyelvjárás 
uralkodik.  Éles  határ  azonban  nincs  a  kettő  között.  Szózatosabbnak  tűnik 
föl  éjszakon,  míg  a  szláv  nyelvhatár  felé  inkább  egy  kissé  éneklőnek. 

Említendő  még  röviden  az  a  hatás,  melyet  a  szláv  és  román  nyelvek 
tettek  a  karinthiai  német  nyelvre.  Nyilván  való,  hogy  Karinthia  igen  kedvező 
föld  a  nyelvek  keveredésére,  minthogy  természetileg  elzárt  tartomány  az  egész. 

A  /í-nak  kemény,  a  karinthiai  embert  azonnal  eláruló  hangoztatása, 
úgyszintén  a  //-nak  <;^-vá  keményedő  ejtése  (pl.  Wahrcheit),  a  <5-nek  fl-vé 
keményítése  (pl.  Boté  =  Pot),  valamint  a  hosszú  és  rövid  magánhangzók 
föltűnő  elcserélgetése,  mind  határozottan  a  németül  beszélő  szláv  szomszédok 
hatására  vallanak.  Hogy  a  klagenfurti  ember  nem  nauf  demíl ,  hanem  csak 
„am  Ulrichsberg"  volt,  hogy  a  karinthiai  általában  nem  ,,an  Gott"  (Istenben), 
hanem  ^anf  Gott"  (Istenre)  hisz,  az  a  szláv  „na11  szónak  köszönhető.  Az 
vaóerLí  sűrű  közbeszúrása  és  a  „/<??'" -nak  a  szláv  nyelvhatár  felé  mind  inkább 
szaporodó  használata  arra  mutat,  hogy  az  a  szomszédos  szláv  lakosság  „/>au 
és  „/<?"  szavainak  utánzása.  Szintén  szláv  utánzás  az  is,  mikor  a  karinthiai 
egyes  szókat  nem  igazi  értelmökben  használ;  például  „etwas  abkehren" 
(rückerstatten :  visszatéríteni),  „sich  überziehen"  (umkleiden :  átöltözni)  stb. 
Szlávosan  használják  a  vonatkozó  névmás  semlegesét,  pl.  „der,  was  austrág'n 
thuet"  (az  az  ember,  a  mi  kihordja),  továbbá  az  „alléin"  (egyedül)  szót 
„selbst"  (maga)  helyett,  pl.  „sie  arbeit  alles  alléin"  [az  asszony  mindent 
egyedül  (azaz  maga)  végez].  Ezek  folytán  sok  idegen  szóval  gyarapodott  ez  a 
nyelvjárás;  ilyenek:  Jauk,  Tscherfel,  Tschoja,  Kripfen,  Tep,  Hetschepetsch.  * 
A  Deutsch-Gail-völgyieknek  is  a  szomszéd  szlovének  adták  kölcsön  a  „Kosa" 
(gabona-garmada)  szót;  a  helyneveket  nem  is  említve. 

Csekélyebb  a  román  hatás.  Olaszul  beszélő  lakosság  sehol  sincsen  a 
tartományban,  s  talán  sehol  nem  oly  rögtöni  az  egyik  nyelvből  a  másikba 
való  átmenetel,  mint  Pontafelnél.  Mindazáltal  sok  olyan  kifejezés  csúszott  át 

*  Déli  szél,   czipő,   harkály,   köhécselés,   dadogó,  csipkebogyó. 

a  karinthiai  nyelvjárásba,  melyek  román  eredetűek.  így  akárhány  ember 
„Scherm"-jét  (ernyő)  „Kumerell"-lel  (Ombrella)  cserélte  föl;  a  faczipő 
„Zockel";  „tokazen"  azt  jelenti,  hogy  schluchzen  (csuklani),  vagy  klopfen 
(kopogtatni);  az  ész  „Reschun";  „mangare"  =  ám  legyen;  „Maneschtra"  = 
pép;  „Tschik"  =  pipadohány,  sfeb. ;  ezek  mind  olyan  szók,  melyek  részben 
az  olaszból  kerültek  ide,  részben  pedig  franczia  maradványok  1809-ből. 
A  „Malborghet",  „Talavaj"  és  „Pontafel"  helynevek  olasz  eredetűek.  Itt 
kőrútunk  véget  érvén,  hadd  intézzen  e  sorok  irója  a  nyájas  olvasókhoz  igaz 
karinthiai  szivességgel  egy  „Schlaunt's  wohl!"  (Isten  áldjon)  üdvözletet! 
Tájnyelvi  költészet.  —  E  téren  itt  vajmi  szűkös  lehet  a  kalászszede- 
getés,  mivel  a  stíriaiak  Karinthiától  még  Morré  Károlyt  is  elhódították 
(Morré  szül.  1832  nov.  8-kán  Klagenfurtban),  kinek  népies  költeményeire 
ugyancsak  találók  a  mesternek  eme  szavai  : 

„Greift  nur  hinein  in's  volle  Menschenleben ! 
Und  wo  ihr's  packt,  da  ist  es  interessant." 
(Csak  nyúljatok  az  élet  közepébe, 
Hol  megragadjátok,  ott  érdekes  az.) 

Bizonyára  jó  hosszú  névsora  lenne  a  népdalköltőknek  a  dalkedvelő 
Karinthiában,  ha  mind  föl  lehetne  jegyezni.  Hanem  hát  a  dal  csak  a  pillanat 
gyermeke,  kedv  és  fájdalom  a  keresztapák  a  bölcsője  mellett.  Ki  törődnék 
valami  nagyon  magával  a  költővel!  Ha  megtetszik,  életre  kap;  míg  a  költőt 
hamarosan  elfelejtik.  Csak  az  olyan  kiválóbb  tehetségű  költőről  szoktak  egy 
ideig  beszélni,  a  ki  kedélyes  humorral,  vagy  csípős  elmésséggel  a  legjobb 
anyagot  szedi  versbe,  „a  ki  tudott  hozzá"  (der's  kinnen  hát). 

A  legismertebb  négysoros  versek  a  Krapfeldről,  hol  ez  a  verselésmód 
ősidők  óta  különös  ápolásnak  örvendett,  a  nagy  elágazású  Knapitsch-család 
által  terjedtek  el. 

A  Gurk-völgyben  aThurnhofer  ma  is  felejthetetlen.  Weisensfeldi  Gorton 
R.,  a  Zweinitz  melletti  Thurnhof  birtokosa,  sok  vidám  szívből  fakadt  dalt 
zengett. 

Igen  tehetséges,  de  bizony  igen  szerény  körülmények  közt  élő  költő  volt 
a  Millstatt  melletti  Döbriachba  való  Brunner  György,  köznéven  „a  czigány". 
Ennek  a  lelke  kiapadhatatlan  dalforrás  volt.  Minden  lakodalomban,  minden 
búcsún  a  legszívesebben  fogadott  vendég  volt,  mert  soha  szomorúnak  nem 
látták,  s  a  mit  ilyen  alkalmakkor  a  táncztéren,  kíváncsian  figyelő  pároktól 
körűizajongva  rímes  négysorú  verseiben  elmondott,  bámulatosan  igaz  volt. 

K.  19 


146 

A  Lavant-völgy,  melynek  a  közönséges  négysorú  verseken  kivűl  igen 
jellemző  kétsorú  versei  vannak,  hű  fiaként  emlegeti  dr.  Wölwich  Alajost 
(szül.  1834  jul.  28-án  Weisenauban),  ki  most  cs.  kir.  jegyző  St.-Paulban. 
Wölwich  nemcsak  általában  a  karinthiai  népdal  kiművelésével,  terjesztésével 
és  ápolásával  szerzett  magának  nagy  érdemet,  hanem  számos  vidám,  vagy 
mély  kedélyű  dalt  is  költött. 

Herbert  Ödön  báró,  Pogatschnigg  és  Hermann,  León  Ferdinánd, 
Reiner  J.,  Decker  Fr.  és  mások  összegyűjtötték  és  kiadták  a  Karinthia  egyes 
völgyeiben  dalolt  nótákat.  Alpenheim  Ferdinánd  „Gentianen"  czimű  gyűjte- 
ményében saját  költeményeit  és  közszájon  forgó  dalokat  tett  közzé  karinthiai 
nyelvjárásban,  Suppan  P.  „Kártner  Alpenblüten"-jében  mint  népénekes  tett 
kísérletet.  Mint  tájnyelvi  költő  lépett  föl  a  karinthiai  népdal  műveléséről  is 
széles  körben  ismeretes  Koschat  Tamás  (szül.  1845  aug.  8-án  Viktringben). 
1877-ben  Bécsben  megjelent  „Hadrich"  czímű  népdal-gyűjteménye  két 
részre  oszlik,  úgy  mint  „Herzlad"  és  „Glückliche  Liab  und  Übermuath", 
melyekhez  külön-külön  egy-egy  népies  falusi  elbeszélés  van  adva  bevezetésül. 
A  „Dorfbilder  aus  Karnten"  (1878)  falusi  történet,  melyben  a  költő  a  nép 
erényeit  és  bűneit,  jó  és  rósz  szokásait  gyakran  rikító  színekkel  rajzolja. 
Ezek  után  következett  a  karinthiai  népélet  meleg  elevenségű  képecskéje, 
az  „Am  Wörther  See"  czímű,  nagy  hírre  jutott  walzer-idyll,  melyet  „Der 
Bürgermeister  von  St.-Anna"  czímű  dalos  játéka  követett.  Ugy  ezek  a 
nagyobb  szerzeményei,  mint  a  karinthiai  lapokban  1886  óta  tőle  közölt, 
ma  már  összegyűjtött  „Erinnerungsbilder",  valamint  Karinthiáról  „in  Wort 
und  Lied"  (prózában  és  dalban)  adott  rajzai  legjobban  bizonyítják  azon 
nyilatkozatának  az  igaz  voltát,  hogy: 

„Der  Kartnerschlag  is  állbekannt  (A  karantán,  kiki  tudja, 

Aus  echten,  gueten  Holz."  Igaz,  jó  fából  való.) 

A  németek  mondái,  meséi,  dalai  és  közmondásai. 

Karinthia  német  lakosságának  mondaköltése  rendkívül  gazdag  és  virágzó. 
A  természeti  szépségekkel  oly  pazarul  megáldott  s  történeti  emlékekben  oly 
dús  tartománynak  alig  akad  csak  egy,  valami  tekintetben  érdekes  helye  is, 
a  melyhez  mondai  hagyomány  nem  fűződnék.  E  hagyományok  kincstárában 
századok  epikai  költészetének  gyümölcse  van  fölhalmozva.  De  még  a  jelen- 
kor is  járul  egy-egy  adalékkal  e  garmadához.   Még  számos  hű  őre  él  a  régi 

hagyományoknak,  s  nem  halt  ki  még  azok  faja  sem,  a  kik  a  régi  mondai 
emlékek  szellemében  és  eszmekörében  maradva,  újabb  történeteket,  mon- 
dákat és  meséket  költenek.  A  pásztor,  a  favágó-legény,  a  tutajosok  és  szén- 
égetők, az  erdőőrök  és  vadászok,  bányamunksok,  béresek  és  cselédleányok, 
őszbe  csavarodott  gazdák  és  öreg  anyókák  még  mindig  elég  jól  értenek 
itt-ott  a  falvakban  az  élénk  mesemondáshoz,  mikor  annak  ideje  van.  Őszszel, 
mikor  a  kendertilolás  munkája  folyik  a  csapó-kamarában,  vagy  mikor  a  házi 
cselédség  a  pitvarban  a  fenyűszálkák  halvány  világa  mellett  hozzá  lát  a 
répahámozáshoz  vagy  tengerihántáshoz,  de  leginkább  mikor  a  tél  beálltával 
a  meleg  szobában  a  rokkához  ül  a  fehérnép,  —  átveszi  a  kalandos  regék 
múzsája  csodákkal  népes  birodalmát.  Megerednek  a  szellemekről,  rémekről 
és  kísértetekről,  az  ördögről  és  fajzatáról,  vagy  erről,  amarról  a  hagyo- 
mányban élő  alakról  szóló  borzalmas  történetek,  a  melyekkel  az  óriásokról 
és  a  pogány  istennőkről  („heidnische  Frauen"),  a  grófokról  és  a  gróf- 
kisasszonyokról, az  elátkozott  herczegekről  és  herczegnőkről  regélő  kedélye- 
sebb elbeszélések  váltakoznak  úgy,  a  mint  épen  a  jelen  levők  emlékezetében 
egyik  alak  a  másikat  tarka  sorban  követi  és  fölidézi.  Mindenik  igyekszik 
tudása  és  tehetsége  szerint  hozzájárulni  a  közös  mulatsághoz. 

Igen  széles  elterjedési!  s  az  egész  tartomány  minden  vidékén  honos  a 
természet-  és  földrajzi  monda.  Szól  a  havasok  jégárairól  (Pasterze,  Hochalm- 
spitze),  földrengésekről  és  hegyomlásokról  (Villacher  Alpe,  Reiskofel),  gátak 
támadásáról  (Klausenkofel,  Steinfeld,  Weissenstein) ,  magyarázza  a  hegy- 
vidékek, valamint  a  völgyek  és  síkságok  talajának  sajátságos  domborzati 
alakjait,  a  feltűnőbb  ormokat  és  kiszögelléseket,  úgy  nevezett  prédikáló- 
székeket,  vándor- köveket ;  elmondja,  mint  váltak  a  régi  tavak  a  mai 
völgyekké  (Möll-völgy,  Malnitz-völgy,  Lieser-völgy,  Glödnitz-völgy,  Metnitz- 
völgy,  Lavant-völgy,  Gutensteiner-völgy),  szól  tavakról  és  mocsarakról,  a 
melyekbe  egész  falvak  és  városok  sülyedtek  el  (Wörthi-tó,  Lang-tó,  Hörafeld), 
patakokról  és  folyókról,  a  melyek  idők  folytán  medrüket  változtatták  (Gail, 
Moll,  Dráva),  vagy  megáradva  rengeteg  pusztítást  okoztak  (a  Lammerbach 
Köttschach  mellett,  a  Rinsenbach  Reisach  mellett),  végűi  kutakról  és  forrá- 
sokról, azok  keletkezéséről,  vizök  csodálatos  hatásáról  és  más  efféléről. 
Méltón  sorakozik  a  hagyomány  dús  voltát  tekintve  e  helyrajzi  mondák 
mellé  a  történetiek  csoportja.  Ezek  tárgyát  a  helynevek  magyarázata,  az 
egyes  helységek  különös  ismertető  jelei  és  nevezetességei,  a  századok  folya- 
mán változó  sorsuk,  keletkezésük  és  pusztulásuk  szolgáltatja  első  sorban. 

19* 

Az  ország  történetében  kiváló  szerepet  játszott  egyének  és  nemzetségek 
viselt  dolgai  szintén  előkelő  helyet  foglalnak  a  népmondák  ez  osztályában. 
Ingó  herczeg,  a  steini  Hildegard  (a  jaunvölgyi  Möchlingben  és  Steinben), 
Hemma  grófnő  (Gurkban  és  Friesach-Zeltschachban),  a  lurni  és  pusterthali 
Ottwin  gróf  (a  Láng-tó  melletti  St.-Georgenben),  Boleszláv  lengyel  király 
(Ossiachban),  a  dánországi  Briccius  (Heiligenblutban),  Maultasch  Margit 
grófnő  (több  helyütt,  azonban  különösen  Osterwitzben),  Keutschachi  Leonhard 
salzburgi  érsek  (Tanzenbergben  és  Takenbrunnban) ,  Salamanka  grófnő 
(Ortenburg-Spitalban),  és  még  mások  alakjai  vonulnak  el  előttünk  a  monda 
tükrében.  Még  az  újabb,  sőt  a  legújabb  idők  némely  egyéniségét  is  bevonja 
bűvös  hálójába  a  nép  regeszövő  képzelete.  Ilyekűl  említhetők  Boor  lovag 
(a  roseggi  várúr  és  hamispénzverő),  Kranz  báró  (bányatulajdonos  Watschig- 
ban  és  Töpelachban)  és  Napóleon  császár,  a  kiről  kivált  a  Gail-  és  Rosen- 
völgyben  regélnek.  Ugyané  csoportba  tartozik  továbbá  a  törökök  berohaná- 
sairól  és  pusztításairól  szóló,  továbbá  az  úgy  nevezett  „walsch"  mondakör 
(a  talián  vagy  velenczés  emberkékről),  a  mely  utóbbi  szapora  bőségben  lép 
elénk  s  mindenütt  nyomon  követi  a  bányamívelés  térfoglalását. 

Részben  még  a  történeti  mondákkal  érintkezik,  de  egészben  még 
régibb  időkbe  nyúlik  vissza- a  karinthiai  mondák  egy  harmadik  faja,  melybe 
a  mythoszok  tartoznak.  Az  ezekben  szereplő  alakokat  jó  részt  a  pogány 
ősvallás  felsőbb  lényeinek  sorából  valókúl  ismerte  föl  a  tudomány.  E  csoport- 
ban legelői  az  óriások  állanak,  a  kiket  itt  közönségesen  „  pogányok "-nak 
(Hadn)  vagy  „pogány  emberek"-nek  (hadische  Leüt)  hívnak.  A  nép  hite 
szerint  a  szakadékokban  és  barlangokban  bővelkedő  hegyoldalakat  lakják. 
Az  övéik  voltak  valaha  a  kimagasló  hegyormok  és  sziklafokok  tetején  épült 
legrégibb  várak  (hadische  Schlösser).  Némely  monda  a  bányamívelés  meg- 
kezdését is  nekik  tulajdonítja,  így  különösen  a  Dráva-,  Moll-  és  Lieser- 
völgyben.  Gyakran  az  óriásokkal  érintkezésben  tűnteti  föl  és  szintén  kiválóan 
kedveli  a  monda  a  fehér  asszonyok  alakjait.  A  felvidéken  többnyire  „salige 
Frauen"  vagy  „salige  Fraulein"  a  nevök;  a  Láng-tó  melletti  St.-Georgen 
környékén,  Osterwitzban  és  Launsdorfban  pedig  „Wileweiss"- oknak  hívják 
őket,  a  mely  név  a  szláv  bél,  a,  o  szóból  és  ugyanennek  német  fordításából 
van  összetéve.  A  Lavant-völgyben  „Götzenweiber"  (pogány  istenasszonyok) 
néven  ismeretesek.  Ök  is  fenn  a  sziklacsúcsokon  honolnak.  Rendesen  zordon 
és  festői  szirtfalakat,  vagy  sivár  vidékeket  jelöl  meg  a  monda  lakhelyeik 
gyanánt,  így  például  a  Möll-völgyből  emelkedő  Plon-csúcs  meredek  szikla- 

falát,  a  Kars  falait  a  Malnitz-völgyben,  a  Radern  hegyoldalait  a  malta-völgyi 
Feistritzben,  a  lauken  falait  és  omladékait,  vagy  a  Reiskofeléit  a  felső  Gail- 
völgyben,  s  más  hasonló  tájakat.  Az  ily  helyeken  egészen  emberi  módon 
berendezkedve  tanyáznak.  Mikor  eső  után  fehér  felhőfoszlányok  csüggnek  le 
a   sziklafalakon    s   húzódnak  a  völgy-szorúlatok  és  barlangok   hoszszában, 


Regélés   kukoriczafosztáskor. 

akkor  a  nép  azt  szokta  mondani,  hogy  a  „fehér  asszonyok  ruhát  tengetnek". 
Általában  jóindulatú  lényeknek  képzelik  őket,  a  kik  az  embert  tanácscsal 
és  segítséggel  támogatják;  titokzatos  hangon  adják  értésére  a  gazdának, 
mikor  kezdje  a  vetés,  vagy  gyomlálás  munkáját.  Ostorpattogás,  rakonczátlan 
káromkodás  és  egyéb  boszantások  azonban  elzavarták  őket  az  emberek 
közeléből,  s  most  már  csak  kiváltságos  kegyben  álló  embereknek  mutatják 
magukat  s  csak  az  ilyek  hallhatják  intő  szózatukat.  -  -  E  kétrendbeli  alakok 
mellett   még  számos,    kevésbbé  ragyogó   fénynyel   övezett,    de   többnyire 

eléggé  határozott  jellemvonásokkal  fölruházott  csodás  lényről  szólnak  a 
német  lakosság  mondái.  Ilyenek  a  víziember  (a  Moll-  és  Dráva-völgyben: 
Bluetschink) ,  a  tűz-manók,  a  Schab  (Schaube)  néven  ismeretes  légi  tűz- 
tünemény,  a  mely  éjente  az  olyan  házak  tetejére  száll,  a  hol  káromkodnak, 
vagy  egyéb  bűnt  követnek  el ;  továbbá  a  hegyi  és  erdei  emberkék,  végűi 
a  havasok  ijesztő  rémei :  a  Kasmanndl,  a  kisértő  havasi  gazda  és  a  szilaj 
vadászat  (Almfahrt,  Nachtvolk).  —  Aránylag  elég  világosan  kiszínezve  lép 
elénk  úgy  a  felső,  mint  az  alsó  vidékek  nagyobb  számú  mondáiban  a  Perchtl^ 
az  ős-német  Perahta  istennő  idők  folytán  nagyon'  megviselt  s  el  is  torzított 
képmása.  Neve  az  egyes  mondákban  különböző  alakot  ölt ;  majd  csak 
egyszerűen  „Perchtl",  majd  a  „vad  Perchtl"  (megkülönböztetve  a  nép- 
drámában szereplő  ,,Kinderperchtl"-től) ;  ott,  a  hol  a  német  népesség  a 
szlovénnal  vegyesen  lakik,  vagy  ma  már  ugyan  német,  de  hajdan  szláv 
lakosságú  vidékeken  a  Perchtrababa  név  dívik,  a  mely  szláv  és  német 
elemekből  van  összetéve.  A  sok  közül  egy  hagyomány  szerint  az  isten- 
anyjának a  testvére,  míg  egy  másik  a  Wileweiss-ok  közé  sorolja.  Majd 
azt  halljuk  róla,  hogy  kutak  és  források  mellett,  majd  meg,  hogy  mélyen 
a  hegyek  belsejében  lakik.  A  karácsonytól  vízkeresztig  terjedő  idő  táján  a 
kereszteletlenűl  elhalt  gyermekek  seregével  körútra  indul.  E  járata  közben 
meglátogatja  az  emberek  lakait  is,  utána  nézvén,  vájjon  fölajánlották-e  neki 
mindenütt  az  őt  megillető  áldozati  adományokat,  s  le  van-e  fonva  a  len 
a  leányok  guzsalyairól.  —  Az  e  csoportba  tartozó  mondák  egy  jó  része  az 
ördögről  és  nemzetségéről  szól.  A  pokol  fejedelmének  egész  csomó  neve  van. 
Ilyenek  :  „Gangger,  Ganggerl,  Wauker,  Waukerl,  Fankerl,  der  Lethige" 
s  még  mások.  S  mi  mindent  tudnak  róla  mesélni !  Azt  hiszik,  hogy  tetszése 
szerint  bármily  alakot  ölthet ;  majd  valamely  állat  képében,  majd  mint  zöld 
vadász  jelenik  meg,  hogy  éjszakának  idején  valamely  leányt  meglátogasson. 
Számos  varázsigét  és  bűbájosságot  tudnak,  a  melyekkel  föl  lehet  őt  idézni 
s  kényszeríteni,  hogy  elrejtett  kincsek  hollétét  elárulja.  Óriás  módjára 
csak  úgy  lapdázik  a  hegyekkel  és  sziklákkal ;  hatalmas  szirteket  röpülve 
czipel  a  levegőn  át,  hogy  aztán  itt  vagy  ott  leejtse  azokat.  (Ördögkövek, 
az  ördög  prédikáló  székei.)  Óriási  tó-  vagy  folyamgátakat  épít,  s  merész 
hajlású  ívekkel  hidalja  át  a  folyókat  és  árkokat.  (Ilyenek  például  a  stammers- 
dorfi  ördöggát,  a  Loibl  fölötti,  vagy  a  Kühnerdorf  alatti  ördöghíd.)  De 
többnyire  rászedik,  és  nem  kapja  meg  az  ilyen  munkájáért  magának  előre 
kikötött  jutalmat. 


A  mondabeli  fehér  asszony.  (A  tájkép  természet  után.) 


Nem    jelenték- 
telen   a    karinthiai 
németek    mesekin- 
cse sem.   Találunk 
ebben  amolyan  tré- 
fás hazudozó  mesé- 
iét,   aztán    ú.    n. 
húsvéti       meséket, 
a     milyeneknek     a 
Krisztus  és  az  apos- 
tolok földi  vándor- 
lásáról szóló  tanul- 
ságos     legendákat 
nevezi  a  nép,  s  vé- 
gűi  tulaj  donképeni 
tündér-  és  gyermek- 
meséket.   Ez  utób- 
biak közt  van  akár- 
hány ,      a     melyet 
bátran  a  Grimm-féle 
gyűjtemény       leg- 
szebb      darabjai 
mellé  lehet  állí- 
tani. Anyagukat, 
szerkezetüket  és 
előadásmódjukat 
tekintve    egyéb- 

iránt  e  karinthiai  mesék  nem  igen  különböznek  más  német  vidékek  efajta 
termékeitől.  Változatosak  a  csodálatos  események  csoportosításában,  de,  a  mi 
az  elbeszélés  hangját  illeti,  egyszerűek  és  minden  fölös  cziczoma  nélküliek. 
Megvan  bennük  az  őszinte  érzés  melege,  a  gyermekded  naivság  és  ama 
sajátságosan  kedves  humor,  a  mely  a  német  mesét  egyáltalán  jellemzi. 
A  helyhez  és  időhöz  kötött  mondával  ellentétben,  a  mesék  itt  is  merészen 
átszökik  a  valóság  tér-  és  időbeli  korlátait ;  színterük  a  képzeletnek  határ- 
talan és  különös  bűbájjal  teljes  világa.  Az  e  világot  benépesítő  személyek 
és  dolgok  teljesen  függetlenek  a  való  lét  törvényeitől.  A  növények  csupa 
bűbájos  erővel  telvék,  az  állatok  emberi  nyelven  szólnak,  vagy  épenséggel 
elvarázsolt  emberek ,  a  kiket  valamely  átok  kárhoztat  ez  alakban  élésre. 
A  társadalom  közép-  vagy  alsó  osztályaiból  való  személyekkel  csak  rit- 
kábban foglalkozik  a  mese,  melynek  előterében  majdnem  mindig  királyok, 
berezegek,  herczegnők,  jó  vagy  rósz  tündérek,  boszorkányok  és  óriások 
állanak.  A  benne  szereplő  személyek  egy  része  rég  elmúlt  idők  emlékeiből 
őrzött  meg  egy-egy  jellemző  vonást,  s  színehagyott  köntösük  alatt  nem 
egyszer  az  ősidők  isteneinek  és  istennőinek,  vagy  a  középkor  legendáinak 
erősen  megviselt  alakjaira  ismerünk. 

Karinthia  a  néniét  népdalnak  is  kiapadhatatlan  forrása.  A  legdalo- 
sabbak  a  tartomány  középső  és  alsó  vidékei,  a  Glan-,  Gurk-,  Metnitz-  és 
Lavant-völgy ;  a  felső  vidékek  közül  az  előbbiek  mellé  különösen  a  Dráva- 
völgy sorakozik  tartozékaival,  a  Moll-,  Lieser-  és  Gail-völgygyel.  Az  eddig 
egybegyűjtött  dalok  kincstárában  régibb  idők  termékeivel  a  jelenkor  leg- 
frissebb, úgy  szólván'  tegnapi  szülöttei  váltakoznak. 

A  karinthiai  németek  dalai  több  osztályba  sorolhatók.  Vannak  közöttük 
hosszabbak,  minők  például  a  török  világról,  a  francziák  beütéséről,  a  48-as 
időkről  szóló  történeti  énekek,  továbbá  balladafélék  (pl.  a  meghalt  lovagról, 
a  Tannhauser-dal,  a  Brambeer-dal  és  mások),  azután  vadász-,  bányász-, 
mesterlegény-dalok  és  alpesi-dalok.  Számban  azonban  leggazdagabbak  vala- 
mennyi fajta  közt  ama  rövidke  dalok,  a  melyeknek  egyebütt  „Schnada- 
hüpfeln",  itt  pedig  majd  „Gsangln",  „Gsazln"  (dalocskák,  szakok),  legtöbb- 
nyire  azonban  „Schwaz-"  vagy  „Plepperliadln"  (fecsegő-  vagy  csevegő-dalok) 
a  nevök.  E  leginkább  táncz  közben  rögtönzött  s  a  túláradó  jókedv  szülte  apró- 
ságok nagy  része  alig  érdemli  meg  a  dal  vagy  költemény  nevét;  a  legtöbbje 
amolyan  hevenyében  odavetett  pajkos  vagy  éles  megjegyzés,  mely  csak 
a  benne  kivágott  „tromf",  vagy  vaskos  tréfa  csattanásának  köszöni  pilla- 

natnyi  sikerét.  De  a  sok  selejtes  közt  itt-ott  valódi  gyöngyszemek  is 
akadnak. 

A  „Plepperliadl"  manap  az  uralkodó  műfaj,  a  melyben  a  nép  dalos 
kedve  s  költői  lelkülete  pillanatnyi  hangulatának,  valamint  mélyebb  érzé- 
seinek és  gondolatainak  is  kifejezést  adni  szeret.  E  dalocskákban  a  nép  egész 
élete  minden  viszonyával  és  jelenségével  híven  tükröződik.  Természetes, 
hogy  tartalmuk  főforrása  a  szerelem,  vágyaival  és  sovárgásának  kielégíté- 
sével, reményeivel  és  csalódásaival,  örömével  és  bánatával.  E  mellett  még 
igen  kedvelt  tárgyúl  szolgál  az  egyes  helységek  és  vidékek,  foglalkozások 
és  osztályok  erősen  kifejlett  önérzete  és  egymással  való  szüntelen  versengése. 
A  gazdasági  és  politikai  életre  is  esik  belőlük  egy-egy  találó  czélzás. 

Nyelvük  általában  egészen  egyszerű ;  a  népből  való  s  vele,  közte  élő 
költő  ugyanis  érzéseit  és  gondolatait  kendőzetlenül  és  epigrammai  rövidség- 
gel fejezi  ki.  Hasonló  egyszerűséget  mutat  e  német-karinthiai  népdalocskák 
versalkotása  is.  Rendszerint  e  karinthiai  dalok  egy-egy  sorára  két,  vagy 
három  hangsúlyos  és  ugyanannyi  hangsúlytalan  szótag  esik.  A  szakok 
többnyire  négysorosak,  de  itt-ott  hat-  és  nyolcz-sorosakkal  is  találkozunk. 

Az  alábbi  kis  szemelvény  legjobban  föl  fogja  tűntetni  a  legszokottabb 
versszakok  elég  változatos  sorozatát.  A  leggyakoribb  az  itt  következő 
dalocska  versalkita  : 

Mei  Diandle  is  sauber  Az  én  babám  csínos, 

Is  weiss  wia  der  Schnee,  Oly  fehér,  mint  a  hó, 

Dás  macht  halt  das  Wáser  (Wasser)  És  ezt  a  víz  teszi, 

Vom  Klagnfurtner  See.  A  klagenfurti  tó. 

Hán  wol  viel  Diandlan  gsegn,  Sok  lánykát  láttam  én  már, 

Láss  se  állzamen  sten,  De  egy  se  kellett  ám, 

Seit  i  di,  seit  i  di,  Mióta  tégedet 

Mei  liabs  Gretele  ken.  Ismerlek,  kis  babám. 

Schön  blau  is  der  See  Szép  kék  a  tó  vize, 

Unt  mei  Herz  tuet  mir  weh,  De  a  szívem  beteg, 

s  weat  nit  entar  gsunt  Míg  rózsám  vissza  nem  tér, 

Bis  mei  Bue  wieder  lcumt.  Nem  is  gyógyul  a'  meg. 

Bizonyos  kaczkiás  szépséget  mutat  a  következő  szak  : 

Wer  da  Tanz  kan  Ki  a  tánczhoz  tud, 

Gibt  Tanz  an,  Az  rendeli, 

Wer  Geld  hát  S  kinek  pénze  van, 

Zált  aus.  Az  fizeti. 

K.  20 

Wer  a  Diandle  hat 
Kán  tánzn, 
Wer  kans  hat 
Bleibt  zhaus. 


Ha  van  babád, 
Tánczolhatsz, 
Ha  nincs,  otthon 
Kuksolhatsz. 


Sokszor  hallani  a  következő  mintára  szabott  dalokat  is  : 


Af  der  Zigguln  dobn 
Háb  is  merne  Felder, 
Af  der  Goritschizen 
Háb  is  meine  Wálder. 

Von  Pizzelstetten  weg 
Und  Maria-Sál 
Kern  di  Diandlan   mein 
Bis  Ebental. 


A  Zigguln  tetején 
Vannak  földeim, 
A  Goritschizen 
Vannak  erdeim. 

Pizzelstetten-  s  Maria-Sáltól 
Egész  Eben  tálig 
Enyimek  a  lányok 
Mind  egy  szálig. 


Végűi  még  ezt  az  érdekes  alkotású  szakot  idézzük : 


Gestern  af  di  Nácht, 

Gestern  af  di  Nácht 

Hát  mi  mei  Diandle  launi  gmácht, 

Heunt  in  de  Früa, 

Heunt  in  der  Früa 

Hat  sie  wieder  glacht  zu  miar; 

I  ábr  nix, 

I  ábr  nix, 

I  háb  nix  gredt  zan  iar, 

Weil  sie  göstern '  af  die  Nácht, 

Göstern  af  die  Nácht 

Mi  launi  hat  gmácht. 


Tegnap  éjjel, 

Tegnap  éjjel, 

Összevesztem  a  szeretőmmel, 

S  már  ma  reggel, 

Már  ma  reggel 

Mosolyogva  engeLZtel. 

De  én  egy  szót, 

Egy  árva  szót 

Se  szólottam  most  hozzája, 

Mert  az  éjszaka, 

Tegnap  éjszaka 

Megharagudtam  reája. 


Karinthia  németjeinek  népköltésében  a  tanító  elemet  a  közmondások 
(„Sprüch" ,  „Sprüchlan")  képviselik.  A  paraszt,  a  mint  egyfelől  szereti  a  találó 
és  csípős  élezet,  úgy  másrészt  a  velős  és  magvas  mondásoknak  is  barátja. 
E  hajlamának  a  tájszólás  is  kedvez  mondatainak  szabatos  rövidségével  és 
a  szemlélhetőséget  nagyban  emelő  képes  kifejezéseivel.  E  két  körülmény 
találkozása  tesz  közkeletűvé  számos  mondást,  mely  egy-egy  majdnem  mindig 
csattanós  rövidséggel  kifejezett  tapasztalati  igazságot  sokszor  igazán  szeren- 
csésen választott  képpel  világít  meg.  Százakra  megy  e  közmondások  száma. 

A  karinthiai  német  közmondások  e  gazdag  kincshalmazából  össze- 
válogattunk itt  néhány  jellemzőbbet.  Kezdjük  az  úgy  nevezett  apologetikus 

mondásokon.  Ilyenek  például  a  következők :  Én  is  fekete  vagyok ,  te  is 
fekete  vagy,  monda  az  ördög,  mikor  a  szénégetőt  elvitte.  -  -  Mindent  meg- 
szokhatik  az  ember,  monda  az  ördög,  mikor  a  vénasszonyba  bújt.  —  Egy 
kis  türelemmel  sokra  viheti  az  ember,  monda  a  csiga,  mikor  a  sövény 
tetejére  fölmászott  s  meg  legurult.  Akár  milyen,  olyan,  de  jól  tud  tánczolni, 
mondta  (a  leányról)  a  vak  ember. 

Továbbá  néhány  a  közönségesebbekből :  A  hány  ház,  annyi  szokás ; 
olyan  is  akad,  a  hol  a  tehenet  az  ágyba  fektetik.  —  Mikor  az  ördög  ínségbe 
jut,  legyekkel  is  beéri.  —  Ingyen  még  az  ördög  se  viszi  el  az  embert.  — 
A  kinek  szerencséje  van,  annak  az  ökre  is  megborjazik.  —  Az  egyik  lövi 
a  nyulat,  a  másik  tőrrel  fogja.  —  Ha  a  paraszt  lóra  kap,  az  ördög  se  éri 
utói.  —  Mit  ért  az  ökör  a  szerecsendióhoz?  —  Éjjel  minden  tehén  fekete.  — 
A  ki  kelleténél  jobb,  az  félig-meddig  könnyelmű.  —  Tűnnek  az  évek,  mint 
a  füst  a  szélben. 

E  közmondások  némelyikében  még  az  ütemes  alak  és  a  rím  is  hozzá- 
járul szerkezetük  állandósításához.  Az  ilyenek  előbb-utóbb  dalokká  tömörül- 
nek, ha  ugyan,  részben  legalább,  nem  már  is  egy-egy  szétmállott  négy-  vagy 
több-soros  dal  töredékei.  Ilyenek  például :  Az  egyik  nyúlra  vadász,  rókára 
a  másik.  —  Meleg  tűzhelyen  könnyű  tüzet  rakni.  —  Egy  fecske  még  nem 
csinál  nyarat,  egy  kőműves  nem  épít  házat.  —  A  ki  nem  tud  kaszát 
élezni,  nem  tud  az  kaszálni.  —  Ördög  marad  az  ördög,  ha  fehér,  ha 
fekete.  —  Ha  azt  akarod,  hogy  rágalmazzanak,  házasodjál  meg;  ha  azt 
akarod,  hogy  dicsérjenek,  halj  meg.  —  Ha  isten  akarja,  nő  még  ostornyél 
a  mogyoróbokron.  —  Mikor  hó  esik  az  ekére,  kijut  belőle  a  szarvára  is. 

A  szlovének  meséi,  mondái  és  dalai. 

A  karinthiai  szlovének  meséi  tartalmukat  tekintve  semmiben  sem 
különböznek  a  Karavankán  túli  fajrokonaik  meséitől.  A  németek  szomszéd- 
sága azonban,  kiktől  természetes  határ  nem  választja  el  őket,  valamint  az 
elnémetesedésnek  évszázadok  óta  előre  haladó  folyamata  mégis  hatással 
volt  a  szlovének  hagyományos  irodalmára  annyiban,  hogy  sok  olyan  elem, 
mely  Krajnában  még  elevenen  él,  itt  már  teljesen  feledésbe  ment  (catez, 
volkodlak),  vagy  legalább  elhomályosult  és  csak  töredékeiben  maradt  fönn 
(történeti  népdal).  Más  felől  némely  elem  helyét  a  német  mesekincsből 
átvett  rokon  alakzatok  foglalták  el  (a  boszorkányok,  Perchta). 

A  napregék  mesélnek  az  „üveghegyről",  az  üveg  ember  „három  arany 
tollát"  elhozó  királyfiról;  a  napkirályfi  elnyeri  az  arany  vár  arany  király- 
kisasszonyát, miután  előszerezte  „az  élet  vizét",  melynek  az  az  ereje  van, 
hogy  egészségessé  teszi  a  beteget  és  föltámasztja  a  halottal.  Meglehetős 
nagy  számúak  az  „elátkozott",  kígyóvá  változtatott  szűznek  fölszabadításáról 
szóló  mesék  (Gradcenica,  Sopotnica,  Keutschach,  Reifnitz,  Sternberg).  Közös 
bennök  az  a  vonás,  hogy  a  fölszabadító  féltében  megfutamodik  s  a  megváltás 
munkája  dugába  dől;  egy  magtörő  holló  egy  diót  ejt  a  földre,  ebből  diófa 
sarjad,  melyből  bölcsőt  faragnak  s  az  első  gyermek,  a  kit  e  bölcsőben 
ringatnak,  lesz  a  megváltó.  A  kigyó  gyakran  a  gyémánt  koronát  viselő 
kigyókirálynő  is  egyúttal,  úgy,  hogy  a  „Natterkrönlein"-ról  szóló  mese 
néha  beleszövődik  a  varázs  megtörésének  a  meséjébe. 

A  krajnai  szlovének  hagyományaival  egybehangzó  módon  Karinthiában 
is  élnek  az  ördögről  szóló  mesék  (Sopotnica,  Mária-Saal,  Globasnica),  továbbá 
a  „gonosz  mostohá"-ról,  a  „fehér  kigyó"-ról  szólók;  aztán  a  János  pap 
országa-féle  mese  (Schlaraffenland),  a  „Kurent",  a  ki  néha  a  holdvilágbeli 
ember  is;  a  „Torklja",  az  Alp,  melyet  itt  „Truta-Morá"-nak  mondanak; 
a  „vedomec"  (Kanal-völgy) ;  a  három  paraszt,  akik  közül  a  két  nagy-okosat 
a  butának  tartott  harmadik  rászedi;  aztán  a  „vízi  ember",  a  ki  az  egész 
Rosenthalon  végig  a  Dráva  hullámaiban  s  a  wörthi  és  klopeini  tó  mélysé- 
geiben él.  A  mogyorópálcza,  mint  bűvös  vessző,  a  keddről  és  csütörtökről 
szóló  kis  mesében  él  (Rosenthal,  Jaun-völgy). 

Azon  mesebeli  alakok  közé,  melyeknek  a  német  hatás  szerzett  a 
szlovéneknél  polgárjogot,  oda  tartozik  az  „erdei  ember"  (Górni  moz),  a 
„szilaj  vadászat",  „Skopnjak",  „Skrat",  „Pehtra  Baba",  mely  kiszorította 
a  szlovének  téli  gonosz  szellemét,  a  „Jaga  Babá"-t,  de  különösen  a  „salige 
Frauen",  a  hogy  itt  a  németek  a  jó  indulatú  boszorkányokat  nevezik. 
A  szlovén  Rosenthalban  „Zalik-Zené"-k  a  nevök,  a  Gail-völgyben  fejér 
„Bele"-  vagy  „Castljive-Zené"-k,  néha  „Sibile-Prerokile"-k  is.  A  „Zalik- 
Zené"-k  magaslatokon,  források  mellékén,  leginkább  barlangokban  és 
fio/icé-knek  nevezett  sziklapárkányokon  laknak.  Meg  tudják  fejteni  az  álmot, 
előre  tudják  a  jövendőt,  s  beleavatkoznak  az  emberi  élet  legnevezetesebb 
mozzanataiba:  a  születésbe,  házasságba,  elhalálozásba.  Tanácscsal,  szóval  és 
tettel  segítik  meg  a  földmívelőt  s  áldással  árasztják  el  háza  táját.  A  Griffen, 
Hainburg  és  Trixen  közti  vidék,  a  Rosenthal  felső  és  alsó  része  (Kocuha, 
Ostrova,  Vrtin,   Orel,  a  Pecnica  melletti  Tábor),   a  Sattnicz  hegyláncza 

(Podgrad,  Skrbina,  Mária-Rain,  Ludmansdorf,  Kötmansdorf,  Babja  Cerkvica) 
a  középpontjai  a  „Zalik-Zené"-kről  szóló  meséknek. 

Azon  mesék  közül,  melyek  részint  természeti  tüneményeket,  részint 
más  jelenségeket  akarnak  a  nép  gyermeteg  fölfogása  szerint  magyarázni, 
csak  azokat  említjük,  melyek  arról  szólnak,  hogy  miért  villámlik;  miért 
viselnek  a  papok  fekete  harisnyát,  s  miért  fekete  a  császári  sas;  miért 
kezdenek  a  madarak  húsvétkor  énekelni,  s  miért  hagynak  föl  vele  nap- 
fordúlatkor  (Gail-völgy). 

A  legendaköltészet  Karinthiában  is  fölötte  termékeny  vala.  A  Gail-völgy 
lakói  csaknem  minden  egyes  szentnek  a  tiszteletére  tudnak  valami  legenda- 
szerű  éneket,  melyet  lakodalmak  alkalmával  el  is  énekelnek.  Különösen 
kedvelt   a  Szent  Oszvald,   meg  a  vezeklő   bűnös  legendája. 

A  rendkívül  nagy  számú  helyi  mondák  között  különös  fölemlítést 
érdemel  a  Wörthi-tóról  való.  E  tónak  a  fenekén  pihen  az  a  harang,  mely 
akkor,  mikor  az  orgonát  a  Mária-Saali  templomnak  eladták,  magától  leugrott 
a  toronyból  a  habokba.  Fönmaradt  tavi  mondák  még  a  Lavant-völgyi 
Maria  am  See-ről  s  a  Weidisch  fölötti  kis  hegyi  tóról  szólók.  Klagenfurtban 
és  vidékén  a  mindenütt  ismert  sárkány-monda  honos,  mely  mesebeli  állat 
e  tartományi  fővárosnak  a  czímerében  is  megvan.  Egyéb  helyi  mondák 
a  Mária-Lutschari-i  búcsújáróhely  alapításáról,  a  dobraci  vend  templom  s  a 
viktringi  diadalmi  kolostor  építéséről  szólók.  A  szlovén  tartományrészekben 
levő  várakhoz  szintén  sok  monda  fűződik,  melyeknek  elemzéséből  gyakran 
mythoszi  alkotó  részek  fejlenek  ki,  így  például  Prosnica  várában  a  kegyes 
Hildegardról  s  a  Pötschach  melletti  Leonstein  várbeli  „Herzwiese"-ről 
szólók;  mind  a  kettőnek  alapeszméje  a  íéltékeny  lovag,  ki  a  tulajdon 
felesége  fivérét  öli  meg.  Régi  koruk  s  romantikus  színezetű  elbeszélésekbe 
foglalt  irodalmi  földolgozásuk  által  kiválóak  azok  a  mondák,  melyeknek 
tárgya  a  szlovén  betelepülés  első  korszaka,  annak  fénye  és  a  nemzeti  önálló- 
ságnak a  bajorokkal  folytatott  küzdelmekben  történt  elvesztése.  Ezekben  él 
még  annak  az  emléke,  hogy  másként  volt,  jobb  idő  volt  hajdan,  és  az  a 
remény,  hogy  másként  lesz,  jobbra  kell  fordulni  mindennek  megint.  Samo 
király,  Inko  herczeg  és  lakomája,  a  lurnfeldi  Magdolna-kápolna  emelendők 
ki  e  nemben.  Hemma  is,  a  gurki  székesegyház  kegyes  alapítója,  él  még  a 
mondában  és  legendában.  A  „Venedigermandl"-ról  szóló  mondák  különböző 
változatokban  élnek  még  a  Karavankák  vidékén.  E  nevezet  alatt  azokat  az 
aranykereső  velenczei   embereket  értik,   a  kik  hébe-hóba  e  vidékre  jöttek, 

hogy  kiaknázzák  az  aranytelepeket,  melyeket  csupán  ők  ismertek.  Az  ily 
mondákban  azokra  az  aranybányákra  való  emlékezet  él,  melyek  hajdan 
gazdagon  jövedelmeztek,  de  később  gazdátlanságra  jutottak. 

A  szlovén  népmondák  legnagyobb  része  a  török  betörések  idejéb'ól  való. 
Semmi  sem  vésődött  be  oly  mélyen  e  nép  emlékezetébe,  mint  a  török-járás. 
A  Kanal-völgyben,  a  Rosenthalnak  majd  minden  helységében,  a  Jaun-völgy- 
ben,  az  Eisenkappel  körűi  sok  minden  figyelemre  méltó  eseményt  emlegetnek 
az  inség  és  nyomor  eme  korszakából.  Mintegy  tömörítve  maradt  fönn  a 
Rosenthalban  St. -Jákobon  az  a  törökkori  monda,  mely  szerint  a  templom  és 
a  temető  hősi  védelem  után  bevétetett  és  szétromboltatott.  Itt  van  a  hazája 
annak  a  Serajnik  Zalikámk  (Miklova  Zala),  a  kit  új  asszony  korában  elrabol- 
tak a  törökök  s  a  ki  hosszú  fogság  után  megszökött;  üldözték  ugyan  a 
pesjani-k,  a  féllábú  mesés  lények,  a  kiknek  csak  egy  szemük  volt  a  homlokuk 
közepén,  de  mégis  eljutott  hazájába  épen  azon  a  napon,  a  mikor  a  férje 
másodszor  készült  oltár  elé  lépni.  A  döntő  pillanatban  megismertette  magát 
s  a  készülő  lakodalom  a  viszontlátásnak  vált  vidám  ünnepévé. 

A  török  háborúk  nem  kevéssé  gazdagították  a  Mátyás  király  (Kralj 
Maijáé)  mythoszi  és  történeti  személye  körűi  alakúit  mondakört  is  annyival 
inkább,  mivel  Corvinus  Mátyás  hadai  Karinthiában  is  csatáztak.  Alsó-Karin- 
thiában  azt  beszélik,  hogy  Kralj  Matjáz  a  Fürstensteinon  régi  szokás  szerint 
herczeggé  avattatott  s  Karnburgban  tartotta  székhelyét.  Oltalmazója  volt  az 
igazságnak,  atyja  a  szegényeknek  és  gyámoltalanoknak.  Csupa  aranypénzeket 
veretett:  „arany  idő  volt  a  Kralj  Matjáz  ideje".  Ő  az  uralkodó  eszményképe, 
kinek  kormánypálczája  alatt  különösen  a  földmívesnek  volt  jó  dolga,  s  majd 
jó  világ  lesz  megint;  mert  Kralj  Matjáz  nem  halt  meg:  ott  alszik  a  hatalmas 
Triglav  (Három-fej)  sziklában,  vagy  a  Pecicában  Karinthiában,  vagy  még 
jóval  alább  Magyarországon.  A  mikor  szakálla  körűinőtte  azt  az  asztalt, 
mely  mellett  társaival  ül:  megint  megjön  az  ő  ideje.  Néha  meg  is  jelenik 
az  emberek  előtt,  mint  például  ama  karinthiai  ember  előtt  megjelent,  a  ki 
Magyarországból  egy  szekér  bort  szállított  haza.  Kralj  Matjáz  megparancsolta 
a  bámuló  szekeresnek,  hogy  tekintsen  be  a  válla  fölött  egy  kis  ablakon  át 
egy  házba.  A  szekeres  egy  tágas  mezőt  látott  maga  előtt  tele  fegyveres 
harczosokkal  és  fölszerszámozott  lovakkal,  de  mindez  mozdulatlanul  állt, 
meg  sem  mocczant  semmi.  Ekkor  Kralj.  Matjáz  kivonta  kardját  félig  a 
hüvelyéből  s  ime,  az  egész  hadsereg  megelevenűlt :  a  harczosok  fegyverükhöz 
kaptak,  a  lovak  fölvetették  fejőket  s  toporzékoltak  a  lábaikkal.   „Ez  az  én 

fekete  seregem  (írna  vojska)",  monda  a  hős;  „nem  tart  már  sokáig  s  én 
újra  föltámadok.  Langyos  szellők  fognak  fújni  s  betöltik  az  embereket  azzal 
az  egy  gondolattal,  hogy  oltalmazzák  meg  a  régi  szent  hitet.  Vén  és  fiatal, 
mind  fegyvert  ragad;  a  harcz  véres  lesz,  de  rövid".  Alsó- Kar inthiában 
szájról-szájra  jár  az  a  mese,  hogy  a  király  barlangja  előtt,  a  melyben  alszik, 
karácsony  estéjén  egy  zöldelő  hársfa  támad.  Éjféltől  egy  óráig  édes  illatot 
árasztva  virít,  aztán  elszárad.  Szent  György  napján  (tavasz  kezdetén)  fog 
a  hős  fölébredni  s  az  elszáradt  hársfára  akasztja  pajzsát,  mire  ez  újra 
belombosodik.  Ez  lesz  a  jobb  jövőnek  csalhatatlan  jele.  Kralj  Matjáz  minden 
ellenséget  legyőz,  minden  igaztalanságot  eltörül  a  föld  színéről  s  megveti 
alapját  az  aranyidőnek. 

A  szlovének  népdala  két  csoportra  oszlik.  A  korábbi  időbelin  úgy  a 
tartalmat,  mint  az  alakot  tekintve,  a  szlovén  népdalok  közös  jellege  tapasz- 
talható. Vagy  egyházi  ének,  vagy  legenda,  melyekből  Majár  M.  1843-ban 
egy  gyűjteményt  adott  ki;  vagy  epikai-történeti  ének,  mely  a  török  időkből 
veszi  tárgyát;  vagy  a  házi  életet  tárgyazó  lyrai  dal.  Megjegyzendő,  hogy 
a  régi  népköltészet  hanyatlása  itt  még  inkább  szembe  ötlik,  mint  Krajnában. 
Mert,  a  mi  túl  a  Karavankákon  még  teljes  erejében  díszlett  és  virágzott, 
Karinthiában  csak  töredékeiben  maradt  fönn,  vagy  prózává  foszlott.  így 
például  Miklova  Zala  haza  térése  hajdan  énekben  volt  előadva,  ma  már 
csak  prózai  elbeszélése  található.  Hasonlóképen  a  halottak  lovaglása  is. 
Legépebben   fönm áradtak   a   hársfadalok. 

A  régi  karinthiai  népdalnak  egy  figyelemre  méltó  fajtája  az  úgy 
nevezett  „Geóráuchelied" ,  mely  még  a  pogány  ünnepi  kalendáriumból 
maradt  fönn,  de  már  keresztény  színezetűvé  alakult.  A  két  napforduló, 
meg  a  Szent  György  napja,  mint  tavasz  kezdete  vannak  e  dalokban  jelezve; 
innen  erednek  a  karácsonyi  dalok  —  kolednice,  —  a  Szent  György  dala 
és  a  „kres"  (napfordúlati  tűz)  körűi  énekelt  dalok.  Ez  utóbbiaknak  tartalma 
az,  hogy  egy,  a  kres-tűz  körűi  tánczoló  árvaleányt  (kresnica)  elvisz  egy 
királyfi,   a  ki  a  kilenczedik  országból  jött  érte. 

A  népdalok  elterjedését  illetőleg  figyelemre  méltó  jelenségre  találunk. 
A  Gail-völgy  népének,  a  leggyöngébb  néptöredéknek,  de  mely  azért  leg- 
hívebben megőrizte  őseredeti  szokásait  és  viseletét  mind  a  mai  napig, 
fölötte  gazdag  népdal-kincse  van.  Dalaiban  sok  az  eredetiség;  a  régi 
balladának  és  románcznak  a  hazája  a  Gail  völgye.  Ehhez  legközelebb  a 
daltól  zengő  Rosenthal   sorakozik,   hol  a  természet   oly  bőven   osztogatja 

a  költői  eret  és  a  csengő  hangot.  A  rosenthali  fiú  —  a  közmondásként  — 
született  énekes.  Legkevesebb  dala  a  faun-völgynek  van,  noha  tömegesen 
lakik  ott  a  szlovénség,  közel  50.OOO  lélek,  melyen  még  legkevésbbé  látszik 
meg  a  német  hatás. 

A  históriai  ének  elnémulása  után,  hasonló  körülmények  között,  mint 
a  szomszéd  német  lakosságnál,  a  népdalnak  egy  új  neme  fejlett  ki,  az,  mely 
a  négysoros  (Vierzeiler)  karinthiai  dal  név  alatt  világszerte  ismeretes. 
Keletkezési  helye  és  középpontja  Klagenfurt  és  vidéke ;  onnan  terjedt  el 
a  „Schnadahüpfel"  a  szlovénség  közé. 

A  mi  jellemzőt  a  német  négysoros  dalra  mondtunk ,  szlovén  iker- 
testvérére is  áll.  Ez  is  a  pillanat  szülöttje,  a  tánczterem  a  rendes  szülő- 
helye, leginkább  a  szerelmi  élet  a  tartalma.  A  mit  a  régi  dal  epikai  terjengős 
modorban  fest  és  elbeszél,  azt  a  Schnadahüpfel  epigrammai  rövidséggel 
négy  rövid  sor  szűk  keretébe  szorítja  bele.  Az  ily  dalocska  csak  kurtán 
jelez,  körűiményes  nem  lehet.  Hadd  álljon  itt  a  szlovén  Schnadahüpfel 
jellemzésére   néhány  mutató  : 

Csak  azt  kérdeztem  tőled :  .  A  mi  más  leánynak  van, 

„Mit  érek  veled?"  Én  is  azt  akarom. 

És  mindjárt  könnybe  lábadt  m  ácsorogsz  ott  künn 

Mind  a  két  szemed.  Az  aMak  alatt? 

„Én  leszek,  mondám,  Bemenned  a  házba, 

A  kedvesed!"  Tudod,  nem  szabad. 

S  a  szíved  mindjárt  Csak  a  kjtorján  ke„ 

Fölrepesett.  0tt  jobbra  fölhágnodj 

Fehér  papir  sem  kellett,  Megmondják  a  macskák, 

Fekete  tinta  sem :  Hol  hálnak  a  lányok. 

Szívembe  mégis  be-  Égjen  d  a  ^^ 

írtam  a  kedvesem.  -  Égjen  &g&  lángga]> 

Imádkozz  és  könyörögj  Csak  az  ágy  maradjon, 

Értem  is,  jó  papom;  Melyben  rózsám  hálál. 

Míg  a  négysoros  dal  szlovén  szövege  gyakran  a  németből  ered, 
a  dallamra  nézve  ellenkezőleg  áll  a  dolog.  A  karinthiai  német  nótáknak 
gyakran  szláv  a  dallamuk  és  nem  egy  melódia  a  szlovén  népdaltól  van 
kölcsönözve  s  német  szövegre  alkalmazva  úgy,  hogy  ugyanarra  a  nótára 
egyaránt  hangzanak  német  és  szlovén  népdalok  a  tartományon  végig 
szívvidámítóan. 

K.  21 

Várkastélyok,  községek, 
parasztházak. 

Kevés  országnak  van  kiterjedéséhez 
képest  annyi  vára,  mint  Karinthiának, 
hol  kivált  azon  vidékeken ,  melyek  a 
középkoron  át  nevezetesebbek  voltak, 
minő  pl.  a  régi  főváros,  St.-Veit  kör- 
nyéke, bőviben  találunk  ilyen  emlékeket. 
Oka  e  körülménynek  bizonynyal  kivált 
abban  keresendő,  hogy  itt  hajdan  a  feje- 
delmekkel a  salzburgi  és  bambergi  egyház- 
nagyok,  továbbá  a  görczi  és  ortenburgi 
grófok  is  osztozkodtak  az  uralmon,  és  nem- 
csak ezen  hatalmasok  építettek  maguknak 
úri  székhelyeket,  hanem  főembereik  és 
hűbéreseik  is  közclókben  szállottak  meg. 
Ily  módon  Karinthia  földje  számos  kisebb 
terjedelmű  jószágra  oszlott  föl ,  minek 
folytán  igen  sok  lovagi  nemzetség  kapott 
adománybirtokot.  Ezeknek  egykori  lakó- 
helyei természetesen  nagy  részt  már  csak 
romjaikban  láthatók,  melyek  azonban  még 
mindig  részint  mint  műemlékek,  részint 
mint  most  is  élő  híres  nemzetségek  fészkei, 
részint  mint  festői  pontok,  vagy  végre  mint 
a  nyers,  de  erőtől  duzzadó  középkor  tanú- 
bizonyságai, mindenkire  nézve  vonzók. 
A  mi  a  várak  ismertetésének  tisztán 
történelmi  és  erődítési  fejlődését  illeti, 
e  tekintetben  a  szomszédos  Stiria  leírá- 
sának hasonló  tárgyú  czikkére  hivatkoz- 
hatunk, és  itt  csak  arra  szorítkozunk,  hogy  ezen  tartomány  legnevezetesebb 
várait  korbeli  egymásutánban  röviden  bemutassuk. 

A  még  most  is  jó  karban  levő  Mansberg  vár  közelében  levő  torony- 
rom a  várépítés  legrégibb  korából  való  várat  tűntet  elénk ;   kétségtelenül 

Torony  Mansberg  vár  szomszédságában. 

e  sokszögű  alaprajzú  torony  volt  az  eredeti  Mansberg  vár,  mely  sem  kör- 
falakkal, sem  árokkal  nem  volt  ellátva.  Nagy  nyers  kövekből  épült  falai 
négy — öt  lábnyi  vastagok,  és  a  torony  belső  világossága  öt— hat  ölnyi. 
Magasságát  illetőleg  több  emeletes  volt  ezen  torony,  s  volt  benne  hely  a  várúr 
családja,  az  őrség  és  a  készletek  számára.  A  körívvel  záruló  bejárat  néhány 
lábnyira  van  a  földszín  fölött. 

A  XII.  század  folyamán  a 
várak  ezen  kezdetleges  alakjuk- 
ból már  tekintélyes  épülettöme- 
gekké fejlődtek,  melyek  az  ere- 
deti tornyot  erős  védelmi  művek 
gyanánt  zárták  körűi.  A  tornyot 
német  földön  Berchfriednek  ne- 
vezték, s  az  ilyenek  közt  bizo- 
nyára a  legkiválóbbak  egyike 
a  Friesachban  levő  Petersberg 
várrom  tornya.  A  XIII.  századtól 
fogva  a  várépítészet  úgy  az  erő- 
dítési, mint  a  lakásul  szolgáló 
helyiségek  dolgában  egyre  fej- 
lődött és  lényegében  egészen 
a  XVI.  századig  meglehetősen 
egyforma  maradt.  A  Glan  völ- 
gyében fekvő  Liebenfels  várrom 
szép  példája  ezen  korszak  vár- 
építésének. 

A  lakó  helyiségek  legfon- 
tosabbja  a  lovagterem  volt, 
melynek  kiállítására  a  vár  ura 
módjához  képest  legtöbb  gondot  fordított.  A  mi  elhelyezését  illeti,  ezen 
teremből  vagy  a  várudvart  lehetett  áttekinteni,  mint  Taggenbrunnban, 
Nussbergben,  vagy  a  körűifekvő  tájékra  nyílt  onnét  kilátás,  így  Finkenstein- 
ban,  Neudensteinban,  Liebenfelsben,  stb. 

A  legtöbb  várnak  kápolnája  is  volt,  mely  itt-ott  a  körfalakon  kivűl, 
de  közel  eső,  védett  helyen  állott,  mint  a  Görtschitz  völgyén  Horenburgban 
és  a  St.-Veit  melletti  Hoch-  és  Nieder-Kraigban,  rendszerint  azonban  a  kör- 

A  friesáchi  Petersberg  erőd  belseje  (román 
maradványok). 

falakon  belül  állott,  még  pedig  részint  mint  önálló  épület,  pl.  a  Görtschitz 
völgyén  fekvő  Grünburgban,  a  Veiden  melletti  Hohenwartban,  a  Spittal 
melletti  Ortenburgban ,  részint  magában  a  várépületben  volt  elbelyezve, 
mint  a  St.-Veit  melletti  Frauensteinben,  a  Dráva  völgyén  Hollenburgban,  stb. 
Érdekesek  a  gyakran  előforduló  kettős  kápolnák,  melyeknél  a  felső 
kápolna  a  vár  urai  számára,  az  alsó  pedig,  melyet  négyszegű  nyílás  kötött 


Liebenfels  vár  romjai  a  Glan  völgyében. 

össze  az  előbbivel,  a  várnép  számára  való  volt.  A  drávavölgyi  Steinnek 
ilyen  kettős  kápolnája  még  ma  is  megvan. 

Igen  szép  vár  az  ezen  várépítési  korszak  végéről  való  s  még  teljesen 
jó  karban  levő  Frauenstein  vára. 

A  lövő  fegyverek  elterjedése  után  az  erődítési  műveknek  természetesen 
lényegesen  más  rendszer  szerint  kellett  épülniök.  Ezen  korszakban,  és 
pedig  a  XVI.  század  második  felében,  épültek  Karinthia  legnagyobbszerű 
várai  :  a  Villach  melletti  Landskron  és  a  St.-Veit  melletti  Hoch-Osterwitz, 
melyeket  legutóbbi  alakjukban  a  Khevenhüller  nemzetség  emeltetett.  Lands- 
kronban  a  sok  földalatti  helyiség,  a  szép  boltozatok,   az  összes  épületek 

földszinti  helyiségei,  a  kapuk,  ajtók  és  ablakok  faragott  kövei,  és  a  vár 
összes  részeinek  nagy  arányai  mutatják,  milyen  fényűzéssel  kiállított  pompás 
épület  volt  ez  egykor.  Ugyanezt  mondhatjuk  Hoch-Osterwitzről  is. 

Alján  azon  hatalmas  béreznek,  melynek  ormán  e  vár  áll,  van  az  első 
kaputorony,  s  ettől  kanyarodik  fölfelé,  a  bérczet  megkerülve,  nagyobb  részt 
erős  tornyok  és  részben  fölvonó  hidak  által  védett  1 4  kapun  át  az  út  a  felső 
várkastélyba.  Ez  egyszerű,  dísz  nélküli,  de  tágas  épület,  mely  sem  erődítés, 


Frauenstein  vára. 

sem  ékesség  dolgában  nincs  összhangban  a  kaputornyokkal.  Ellenkezőleg 
emezek  egy  részt  védelem  czéljából  lőrésekkel,  ormózattal  és  a  kapuk  fölött 
szuroköntő  lyukakkal,  a  kapu-közben  pedig  lebocsátható  rácscsal  voltak 
ellátva,  más  részt  díszül  képes  ábrázolatokat  és  fölirásokat  mutató  faragott 
kövekkel  voltak  ékesítve.  Hoch-Osterwitz  ekként  egy  középkori,  a  várerő- 
dítési  összes  korszakok  védelmi  műveivel  ellátott  várnak  a  példaképe. 

A  XVI.  század  végén  elvégre  megszűnt  a  várak  építése;  az  urak 
elhagyták  a  magaslatokat,  és  lakásaikat,  mivelhogy  a  jogállapot  mindinkább 
biztossá  vált,  a  völgyekben  építették.  Ez  időtájt  támadtak  azon,  sarkaikon 
tornyokkal  ellátott,  rácsozott  ablakú  nehézkes  kastélyok,  minők  a  Klagenfurt 
melletti  Welzenegg  és  a  St.-Veit  melletti  Wayer. 

Karinthiát,  kivévén  a  klagenfurti  s  néhány  más  jelentéktelenebb 
síkságot,  minő  a  St.-Veit  és  Friesach  közti  Krapfeld,  aztán  a  Villach, 
Bleiburg,  stb.  melletti  lapályok,  számos,  hol  szélesebb,  hol  keskenyebb 
völgy  szeldeli  át ,  s  ámbár  az  alantas  helyeken ,  kivált  a  dombokon  és 
földhátakon  számos  paraszt  tanya  és  falu  fekszik :  a  völgymenti  hegyek  déli 
oldalain,  olykor  magasan  a  hegyhátakon  is,  sok  magános  tanyát  láthatunk 
elszórva.  Ezen  paraszt  tanyákat  leginkább  szépen  fekvő,  tágas  és  tetszetős 
kilátást  nyújtó  pontokon  szeretik  elhelyezni,  úgy,  hogy  sokszor  arra  a 
föltevésre  adnak  okot,  mintha  helyük  megválasztásában  inkább  a  szépészeti 
tekintet  határozott  volna,   mint  a  gazdasági  érdek. 

A  paraszt  háznak,  melyet  a  hozzá  tartozó  telkekkel  együtt  „Hűbe" 
néven  is  neveznek,  két  körülménytől  függ  a  nagysága;  az  egyik  az,  vajon 
a  környező  telek  alkalmas-e  a  gabonatermesztésre,  avagy  rósz  minőségű-e, 
melynek  silány  termését  is  fáradsággal  kell  kierőszakolni;  a  másik  pedig  az, 
hogy  vajon  vannak-e  azon  a  tájon  marhatenyésztésre  való  rétek  és  legelők, 
vagy  sem.  Különösen  fontos  ez  utóbbi  körülmény,  mert  a  hol  marhatenyész- 
téssel foglalkoznak,  ott  már  csak  ebből  az  okból  is  tágasabbaknak  kell  lenniök 
a  gazdasági  épületeknek,  de  különben  is  terjedelmesebbek  ez  esetben  az 
épületek  azért,  mert  Karinthiában  többféle  okból  jövedelmezőbb  a  marha- 
tenyésztés, mint  a  gabonatermesztés.  Egyébként  a  karinthiai  paraszttanyai 
házak  bármelyik  faját  az  jellemzi,  hogy  a  lakóház  rendszerint  nincsen  egy 
haj  alatt  a  gazdasági  épülettel  és  a  tanya-telek  nem  körűizárt  egész.  Karinthia 
jómódú  vidékein,  hová  névszerint  St.-Veit  környéke,  a  Krapfeld,  a  Gurk-, 
Metnitz-  és  Lavant- völgy  tartozik,  a  lakóháznak  nemcsak  a  földszinten, 
hanem  az  emeleten  is  rendes  falai  vannak;  e  falak  fehérre  vannak  meszelve, 
a  mi  a  zöld  zsalukkal  együtt  barátságos  színt  ad  a  háznak. 

Belül  a  földszinten  a  ház  közepén  pitvar  vezet  keresztül.  Ebből  ajtó 
nyílik  egy  nagyobb  szobába,  melyben  a  parasztnak  családja  és  cselédsége 
étkezés  idején  vagy  a  hosszú  téli  estéken  szokott  összegyülekezni  házi  mun- 
kákra, például  fonni,  stb.  Étkezni  négyszögű  keményfa  asztalnál  szoktak, 
mely  a  szoba  egyik  sarkában  áll,  s  mely  fölött  rikító  színekkel  üvegre  festett 
szentképek  függenek.  A  szoba  másik  sarkában  áll  a  nagy  kályha-kemencze, 
körötte  fapad,  fölötte  pedig  rudak  vannak,  melyekre  ruhákat  és  szárítandó 
fehérneműeket  akgatnak.  Ezen  szoba  mellett  van  a  konyha,  mely  a  régibb 
házaknál  nincs  beboltozva,  hanem  füstfogóval  van  befödve.  A  pitvar  túlsó 
oldalán  van  a  paraszt  családjának  vagy  cselédségének  lakó-  és  hálószobája, 

továbbá  egy  kis  helyiség,  melyet  éléstárnak  és  nyáron  át 
a  tej  eltartására  használnak.  Ezenkívül  a  pitvar  egyik 
oldalán  a  pinczébe,  a  másikon  pedig  az  emeletre  vezető  lépcső  van. 
Az  emeleten  néhány  helyiség  a  kicsépelt  gabona  tartására,  mások  pedig 
lakó-  és  hálószobák  gyanánt  szolgálnak. 

A  gazdasági  épület  földszíntje  boltozatos ;  ebben  vannak  a  lovak, 
szarvasmarhák  és  disznók  istállói,  továbbá  a  takarmánytartó  és  fáskamrák. 
A  férficselédek  is  az  istállókban  hálnak.  Az  emeletet,  melyre  falazott  följárat 
(az  úgy  nevezett  Tennbrücke)  vezet  föl,  s  melynek  nyilasai  különböző 
alakban  arányosan-  rakott  téglákkal  vannak  rácsszerűleg  elzárva,  a  gabona 
kicséplésére ,  mellékhelyiségeit  pedig  a  szalma  elhelyezésére  használják. 
Az  ilyen  nagyobb  tanyai  házat,  melynek  tulajdonosát  nagy-gazdának 
(Grossbauer  vagy  Höfler)  nevezik,  rendszerint  cseréppel,  kivételesen  pedig 
zsindelylyel  födik  be.  A  tetőzeten  ritkán  hiányzik  a  szélkakas,  melyet  olykor 
valamelyik  szent  alakja  helyettesít. 

A  kisebb  paraszttanyai  ház  többnyire  csak  földszintes  kőépület ;  egyéb- 
ként a  nagyobb  tanyai  házak  módjára  van  berendezve,  csakhogy  összes 
helyiségei  szűkebbek. 

Rendszerint  minden  kisebb-nagyobb  parasztháznak  veteményes  és 
gyümölcsös  kertje  is  van,  s  nem  ritkán  az  épületekhez  közel  szép  terebélyes 

diófa  vagy  hársfa  áll.  Azon  vidékeken,  melyek  gyü- 
mölcstermesztésre alkalmasak,  például  a  Lavant  völ- 
gyén, a  parasztházak  körűi  nagy  gyümölcsösök  vannak, 
melyek  jó  esztendőben  igen  jelentékeny  termést  hoznak 
a  gazdának.  Legegyszerűbbek,  kivált  a  hegyek  közt,  a  vagyon- 
talan parasztok  házai,  melyeket  e  vidéken  általában  „Keusche" 
néven  neveznek.  Ezekben  lakószoba,  istálló,  pajta  kicsinyek,  egymáshoz 
építvék  és  közös  tetőzet  alatt  állanak. 

Karinthia  némely,  főkép  hegyes  vidékén  a  parasztházaknál  górékat 
is  láthatunk,  melyeket  „Harpfe"  néven  neveznek.  Ezek  tetőzetet  tartó  fal- 
pillérek és  faoszlopok,  melyek  közei  vízszintesen  be  vannak  léczezve.  Ezekre 
hányják  föl  mindjárt  aratás  után  a  gabonát,  hogy  az  eső  ellen  megóvják  és 
ezen  szellős  helyen  megszárítsák,  minek  megtörténte  után  alkalmas  időben 
kicséplés  végett  a  pajtába  szállítják. 

Felső-Karinthia  némely  völgyében,  pl.  a  Lesach-völgyben,  a  paraszt- 
házak a  leírtaktól  annyiban  különböznek,  hogy  ezeknek  a  falazott  földszinten 
és  első  emeleten  kivűl  még  fából  összerovott  második  emeletük  is  van. 
Ezt  fafolyosó  veszi  körűi,  mely  fölé  a  tető  szintén  kiterjeszkedik.  Továbbá 
itt  a  gazdasági  épület  összefügg  a  lakóházzal.   A  tetők  itt  alacsonyabbak 

és  deszkadarabokkal  vannak  fedve.  Az  úgy  nevezett  „Gegendu-en,  vagyis 
azon  keskeny  völgyben,  mely  a  Villach  melletti  Treffentől  éjszaknyugatra 
Radentheinig  húzódik,  s  melyben  Afritz,  Wiesen,  stb.  községek  fekszenek, 
olyan  paraszttanyák  is  vannak,  melyeknek  nagy  lakóházai  egészen  fából 
rovottak ,  emeleteiken  fafolyosók  futnak  körűi ,  sőt  a  mellettök  levő 
gazdasági  épületeknek  is  csak  alapzata  falazott.  Ezek  mellett  még  egy 
toronyszerű  faépület  is  áll,   melyet  gabonacsűr-padlásúl  használnak. 


Kis  parasztház  (Keusche)  Karnburg  mellett  a  Zóllfelden. 

A  karinthiai  falvak  legnagyobb  részt  szabálytalanul  egymás  mellett 
fekvő  telkekből  állanak,  de  a  házak  nem  olykép  vannak  egymás  mellé  állítva, 
hogy  útezasort  képezzenek".  A  falvak  nem  nagyok,  közönségesen  alig  állanak 
öt  —  tíz  háznál  többől;  de  azért  a  rend  és  szabály  nélkül  csoportosuló  udvarok, 
szintén  szabálytalanul  álló  épületeikkel,  a  hozzájuk  tartozó  kis  kertekkel, 
a  közös,  marhaitatásra  is  szolgáló  forráskútakkal  és  az  alkalmas  helyen 
álló,  paddal  körülvett  nagy  diófával  vagy  hársfával,  összevéve  mégis  vonzó, 
festői  képet  nyújtanak.  Nagyobb  falvak  végén,  lehetőleg  kissé  magasabb 
helyen  a  többnyire  temetővel  körűivett  templom  és  mellette  egyszerű, 
egyemeletes  papi  ház  áll.  Csakis  Karinthia  éjszaknyugati  részének  némely 

tájékán,  például  Gnesauban,  Reichenauban  állanak  a  házak  kettős  sorban 
olykép,  hogy  az  egyik  sorban  a  lakóházak,  azokkal  átellenben  pedig  a 
gazdasági  épületek  és  fából  rovott  gabonacsűrök  vannak.  A  falvak  részint 
a  síkságokon,  részint  a  közép  hegység  fensíkjain,  vagy  a  hegyek  szelídebb 
lejtőin  fekszenek,  de  csak  bizonyos  magasságig,  melyen  túl  fölfelé  már  csakis 
egyes  tanyák  találhatók. 

Ezektől  csak  a  nagyobb  községeknek,  az  úgy  nevezett  mezővárosoknak 
(Markte)  elrendezése  tér  el,  a  mennyiben  itt  a  házak  egymás  mellé  sorakoz- 
nak ,  s  útczákat  és  kis  tereket  alkotnak.  Ezen  helységekben  a  gazdasági 
épületek  is  ritkábbak,  vagy  pedig  a  lakóházak  mögött,  a  hol  a  kertek  és 
földek  vannak,  állanak,  míg  a  kézművesek,  boltosok  stb.  által  lakott  házak 
és  korcsmák  annál  gyakrabban  fordulnak  elő.  Ilyen  helységekben  olykor 
a  középkorból  származó  erődítési  épületek  romjaira  is  akadunk,  melyek 
toronyból  vagy  várszerű  épületből  állanak,  s  kétségtelenül  a  magyaroknak 
és  törököknek  a  XIV.  és  XV.  században  gyakori  betörései  ellen  való  mene- 
dékeidül emeltettek.  Nagyobb  városokban  ezen  védelmi  művek  sehol  sem 
hiányzanak,  s  néhol,  pl.  St.-Veitban,  Friesachban,  stb.  körfalak  is  voltak. 
Sajátságos,  hogy  Karinthiában  falvak  és  nagyobb  községek  leginkább  ott 
keletkeztek,  a  hol  a  magas  hegységből  jövő  patakok  a  síkságra  ömlenek, 
mi  miatt  a  községek  állandóan  árvíz -veszélynek  vannak  kitéve.  Oka  az 
elhelyezkedés  ezen  módjának,  nem  tekintve  azon  kényelmet,  hogy  a  ház- 
tartásban szükséges  vizet  könnyen  lehetett  megszerezni,  főként  abban  volt, 
hogy  a  patakokat,  mint  mozgató  erőket,  őrlő  és  fűrészmalmok,  s  egyéb 
effélék  hajtására  annnál  jobban  fölhasználhatták. 

-     A  zene  Karinthiában. 

A  tartomány  történetírói  egészen  a  jelen  század  kezdetéig  édes  keveset 
mondanak  a  zenészét  itteni  állapotairól,  talán  azért,  mert  olyan  jelenségeket, 
melyek  e  különben  is  mellékesnek  vélt  téren  nem  voltak  nagy  siker űek, 
vagy  legalább  jellemzetesek,  nem  tartottak  följegyzésre  méltóknak,  vagy 
talán  azért  is,  mert  Karinthia  alkotó  tehetségű  zenészekben  valóban  meg- 
lepőleg  szegény.  Azt  ugyan  tudjuk,  hogy  e  tartományt  is  fölkeresték  útjokban 
a  középkor  szerelmi  költői,  a  kik  az  ország  nagy  számú  lovagváraiban 
bízvást  vendégszerető  fogadtatást  remélhettek  (így  pl.  a  Rómába  utazó 
híres  Ofterdingeni  Henrik  is  időzött  a  friesachi  várkastélyban);  protestáns 

vidékeken  egyes  mestefdalnokok  meg  is  telepedtek;  de  ezen  és  még  néhány 
mondai  adaton  kivűl  egyebet  aztán  alig  hallunk  Karinthia  zenetörténetének 
régibb  korából.  Csak  a  tartománynak  Bajorországgal  mind  bensőbbé  vált 
érintkezése  óta,  még  inkább  pedig  a  francziáknak  1815-ben,  többszörös 
megszállás  után  történt  végleges  távozásától  fogva  kezd  a  zenei  élet  mind 
jobban  föllendülni.  Míg  az  előtt  leginkább  csak  az  egyházi  ének  és  zene 
virágzott  a  papság  pártolása  alatt,  a  mondott  időtől  kezdve  már  a  világi 
zene  is  gondos  ápolásban  részesül.  Az  utóbbinak  egyik  legmelegebb  párt- 
fogójaként először  is  a  Spittalban  székelő  Porzia  Ferdinánd  herczeg  említendő. 
Az  egyházi  zene  fejlesztésében  viszont  a  st.-pauli  benczés  kolostor  és  annak 
klagenfurti  fiókja  szereztek  maguknak  kiváló  érdemeket.  Ne  feledjük  végűi 
ama  balladaszerű,  hosszadalmas  karácsonyi  és  újévi  énekeket  se,  melyek 
különösen  a  Moll-,  Lieser-  és  Lavant-völgyben  valának  honosak.  Századunk 
első  éveiben  a  nagyobb  német  városok  példájára  a  vidéki  városkákban 
is  keletkeztek  dal-  és  zeneegyesűletek,  a  melyek  közt  a  monarchiában  a 
legelsők  egyike  az  1828-ban  alapított  klagenfurti  zeneegyesület  volt.  Ez 
egyesület  leginkább  a  nagy  német  zeneszerzők  Mozart,  Haydn,  Beethoven  és 
Schubert  műveiből  válogatta  össze  műsorát.  De  már  a  zeneegyesület  alapí- 
tása előtt  is  volt  Klagenfurt  városának  egy  műkedvelőkből  álló  köre,  mely 
Haydn  „Teremtés"  czíniű  oratóriumát  kevéssel  megjelenése  után  előadta. 

A  negyvenes  években  mindinkább  Olaszország  felé  hajló  zenei  ízlés 
Karinthia  egyes  részeiben  is  hódított.  A  német  dalok  közé  itt-ott  egy-egy 
olasz  dallam  is  vegyül.  Sőt  a  tartomány  fővárosában  a  legelőbbkelő  körökből 
alakúit  műkedvelő  társulat  egy-egy  olasz  operát  is  visz  színre,  így  többek 
közt  Bellimtől  az  „Idegennő"-t  (La  Straniera)  és  Donizetti  „Belizár" -ját. 
A  karinthiai  nemesség  egyik  elismerésre  méltó  érdeme,  hogy  tetemesen 
hozzájárult  úgy  a  zenészét  fejlesztéséhez,  mint  a  zenei  ízlés  nemesítéséhez.  Az 
Egger,  Porzia,  Rainer,  Moro  és  sok  más  nemes  család  termeiben  találkoztak 
a  hazai  és  külföldi  jeles  zeneművészek  az  ország  legválogatottabb  társaságával. 

A  zenészét  e  föllendülésének  idejébe  esik  a  klagenfurti  férfi  dalegyesűlet 
alapítása  is  (1847).  Ennek  első  elnöke  Moro  Miksa  lovag,  első  karmestere 
pedig  Harm  Gáspár  volt.  E  hét  év  híján  félszázados  életű,  és  működése 
szép  sikereire  méltán  büszke  egyesület  alapítására  a  klagenfurti  színház 
akkori  karmestere,  Khom  Alfréd,  adta  meg  az  első  ösztönzést.  Ma  Karinthiá- 
nak  mintegy  30  német  dalegyesűlete  van,  melyek  összesen  vagy  650  taggal 
valamennyien  a  karinthiai  énekes  szövetség  kötelékébe  léptek. 

A  tartománynak  önálló  zeneszerzőkben  való  s  már  fönt  említett 
szegénysége  koránt  sem  a  nép  zenei  érzéke  alacsonyabb  fokának,  hanem 
inkább  a  magasb  zenei  kiképzést  nyújtó  intézetek  hiányának,  valamint  azon 
körülménynek  tulajdonítandó,  hogy  a  karinthiai  nép  vele  született  ízlésénél 
fogva  inkább  a  rövidke  dalok  kedvelője.  A  zeneköltői  tehetséggel  megáldott 
egyénektől  szerzett  dallamok  rendesen  nem  hangjegyek ,  hanem  pusztán 
hallás  útján  terjednek  szájról  szájra,  s  gyakran  az  eredetitől  nagyon  eltérő 
változatokban  kerülnek  vissza  forrásuk  helyére.  Hosszú  vándorútjukon 
természetes,  hogy  szerzőjük  neve  sokszor  egészen  elkallódik.  E  névtelen 
dalok  mellett  azonban  elvétve  a  falusi  plébániák  karének-gyűjteményeiben 
is  találkozunk  szerzeményekkel,  melyek  többnyire  egyes  kántortanítóktól 
erednek.  Ilyenek  közt  különösen  egyes  Mária-dalok  és  miseközi  énekek 
(Messeeinlagen)  érdemelnek  említést,  melyek  azonban  szintén  nem  nyer- 
hettek szélesb  körű  elterjedést,  részben,  mivel  e  darabokat  a  kántorok  csak 
saját  használatukra  írták,  részben  pedig,  mert  alig  találtak  szerény  helyze- 
tükben elég  ösztönzést  s  maguk  sem  igen  tápláltak  magasb  becsvágyat  arra, 
hogy  műveik  terjesztéséről  gondoskodjanak".  Ama  csekély  számú  zeneművek 
sorában,  a  melyek  népszerűségük  mellett  hangjegyekkel  is  följegyzett  eredeti 
alakjukat  megőrizve  maradtak  lenn,  első  helyen  áll  a  közkedveltségű  „Des 
Kárntners  Vaterland"  czímű  pompás  kar,  melyet  Rainer  József  Gallcnstein 
lovag   ismert  költeményére   szerzett. 

A  mi  az  előadó  ének-  és  zeneművészetet  illeti,  a  karinthiaiak  általában 
távol  maradtak  a  színpadtól,  jóllehet  a  nyilvános  énekléstől  különben  nem 
idegenkednek.  A  színházi  kedvtelés  iránt  az  alpesi  lakosok  zárkózottabb 
társas  élete  nem  is  igen  fejleszthetett  kiválóbb  érdeklődést.  Igaz,  hogy  újabb 
időben  a  mindent  kiegyenlíteni  törekvő  közművelődés  e  részben  is  elenyész- 
tetett  nem  egy  balítéletet,  s  egyike  a  legelsőknek,  a  kik  Karinthia  szülöttei 
közül  a  világot  jelentő  deszkák  síkos  padlójára  ki  mertek  lépni,  Sommer 
Károly  volt,  a  klagenfurti  pajkos  diák,  ki,  miután  egy  ideig  kisebb  német 
udvari  színpadokon  énekelt,  jelenleg  a  bécsi  udvari  opera  egyik  dísze.  A  falusi 
nép  zeneérzékének  egyes  helyi  és  vidéki  zenekarok  szervezésével  adta  tanú- 
jelét, melyek  közt  a  bányászkarok  örvendenek  kiváló  kedveltségnek.  Messze 
földön  híres  volt  különösen  a  schwarzenbachi  zenekar.  A  részint  önállóan, 
részint  a  karban  elvegyűlve  használt  hangszerek  ugyanazok,  melyek  a  többi 
alpesi  lakóknál  szokottak.  Leggyakoribb  a  czitera,  meg  a  gitár.  A  Schwegel- 
sípnak  is  van  még  itt-ott  keleté.  A  század  elején  előbbkelő  körökben  a  hárfát 

is  igen  örömest  pengették.  Ámbár  mindezekből  eléggé  kiviláglik,  hogy  a 
karinthiai  nép  meglehetősen  sokoldalú  zenei  érzéket  és  ügyességet  tanúsít, 
azért  mégis  tagadhatatlan,  hogy  lelke  egész  szeretetével  első  sorban  nép- 
daláért hevül,  mely  legnagyobb  öröme  s  legfőbb  büszkesége. 

A  nélkül,  hogy  a  karinthiai  népdalt  az  alpesi  múzsa  legifjabb  gyerme- 
kének állítanék,  annyit  mindenesetre  mondhatunk,  hogy  valamennyi  közül 
ez  lett  legutoljára  tágabb  körben  ismertté.  Míg  Stiriában  János  főherczeg 
buzdítására  és  támogatásával  már  1 8 1 2-ben  keletkezett  egy  honi  népdal- 
gyűjtemény, s  míg  a  tiroliak  már  rég  ideje  idegen  földön  is  tetszést  arattak 
jodlereikkel  és  négysoros  dalaikkal :  addig  Karinthia  csak  a  közel  múltban 
jutott  annak  tudatára,  milyen  gazdag  kincs  van  az  ő  sajátszerűcn  kedves 
és  behízelgő  dallamaiban.  Az  osztrák  alpesi  tartományok  dalainak  minden 
egyes  vidék  sajátos  jellemű  vonásait  tisztán  megkülönböztető  fejlődése  elég 
hosszú  időbe  került,  s  nem  egy  népies  dallam  illetősége  még  ma  sincs 
egészen  kiderítve.  A  mi  különösen  a  karinthiai  dalt  illeti,  ez  csakis  azóta 
fejlődött  jelenleg  már  megállapítható  saját  színezetű  alakjában,  mióta  a 
tartomány  zenei  műveltségű  körei  meleg  érdeklődésükkel  felkarolták.  Ezen, 
a  karinthiai  dal  történetében  nevezetes  időszak  kezdete  a  negyvenes  évekbe 
esik.  Rainer,  Kandutsch,  Moro,  Herbert,  Gaggl  és  Knappitsch  nevei  nem 
választhatók  el  a  karinthiai  dal  nemesítésére  irányúit  törekvésektől.  Kétség- 
telen azonban,  hogy  e  részben  a  legnagyobb  érdemet  több  évvel  az  említettek 
után  dr.  Wölwich  Alajos  szerezte,  a  ki  szerencsés  zenei  és  aesthetikai  finom 
érzéke  mellett  ép  oly  terjedelmes,  a  mily  kellemesen  csengő  bariton-hangjával 
minden  másnál  alkalmasabb  volt  arra,  hogy  a  karinthiai  dalt  előadásának 
ellenállhatatlan  bájával  színezze  ki,  s  ezen  előadásával  hallgatóságát  saját 
mély  érzésének  bűvös  körébe  vonja.  A  Wölwich  által  a  hatvanas  évek  elején 
szervezett  négyes  énekkar,  melynek  ő  rajta  kivűl  még  Hauser,  Koschaker  és 
Höferer  valának  tagjai,  mindenesetre  a  legjelesebb  az  országban  azóta  alakúit 
számos  daltársúlat  közt,  a  milyen  maKarinthiának  majdnem  minden  nagyobb 
helységében  van,  sőt  némely  városban  több  is  áll  fönn  egymás  mellett. 
A  népdalok  éneklése  ma,  úgy  szólván,  a  társas  élet  egyik  általánosan  érzett 
szükségletévé  lett  e  legdalosabb  alpesi  tartományban;  sőt  még  idegen  helye- 
ken is  (pl.  Bécsben,  Gráczban,  Linczben  s  egyebütt)  a  kedves  honi  dallamok 
alkotják  a  földiek  szorosabb  összetartozásának  legszebb  kötelékét.  1 856-ban 
lépett  először  az  ú.  n.  Mischitz-féle  ötös  énekkar  a  nyilvánosság  elé.  Még 
ugyanez  évi  július  24-én  e  társulat  egész  a  Keleti-tenger  partvidékéig  terjedő 

külföldi  körútra  vállalkozott,  melyről  dicsőséggel  és  csengő  pénzben  is  nyil- 
vánult elismeréssel  elhalmozva  került  vissza  1859  július  1 8-án  Klagenfurtba, 
honnan  még  ugyanezen  év  végén  második  körútjára  indult.  A  Griinanger- 
féle  ötös  kart  is  sokat  emlegették,  különösen  a  hetvenes  években.  A  Prasser 
vezetése  alatt  álló  klagenfurti  dalegyesűlet  („Klagenfurtéi-  Singverein")  ötös 
kara  kivált  a  tartományi  fővárosban  örvend  nagy  kedveltségnek.  Ugyanitt 
tartatott  1884  nyarán  a  karinthiai  énekesek  versenyéneklése,  melyen  a 
ferlachi  „Alpenrose"  nevű  ötös  kar  nyerte  az  első,  a  Laaser-féle  ötös  kar 
pedig  a  második  díjat.  A  teljesség  kedvéért  még  megemlítendő,  hogy  a 
cs.  és  kir.  udvari  operának  is  van  egy  karinthiai  ötös  kara  (Birnbaum, 
Bruckner,  Kinsky,  Koschat  és  Gráf),  mely  ugyan  csak  másod  sorban  műveli 
az  eredeti  népdalt,  de  kétségtelenül  jó  részt  az  ő  érdeme,  hogy  e  népdalok 
az  udvarnál  és  a  hangversenyeken  is  megjelenhetnek. 

*  A  mi  már  e  népdal  saját  zenei  jellemét  illeti,  más  nemzetek  dalainak 
élénkebb  rhythmusát,  szebben  csengő  dallamát,  vagy  költőibb  gondolatokban 
való  nagyobb  gazdagságát  egy  részt  szívesen  elismervén,  más  részt  mégis 
tagadhatatlan,  hogy  ma  a  karinthiai  néplélek  e  szerényebb  kellemű  termékei 
a  legkedveltebb  és  legszívesebben  énekelt  népdalok  sorában  állanak.  Mekkora 
része  van  e  közkedveltségben  rhythmusaik,  és  mekkora  a  dallamaik  bájának, 
avagy  mennyiben  emeli  ezek  hatását  a  tájszólási  szöveg  tősgyökeres  naivsága, 
azt  bajos  lenne  eldönteni.  Annyi  bizonyos,  hogy  harmoniás  szerkezetüknek 
és  a  termőföldjükön  szokásos  előadásmódnak  is  köszönhető  részben  az  a 
nagy  tetszés,  melyet  idegen  földön  is  aratnak,  s  hogy  mindenütt  szívesen 
hallják  és  éneklik,   a  hol  megismerkednek  velük. 

A  karinthiai  dalt  hazájában  a  régi  hagyományos  mód  szerint  többnyire 
öt  hangon  éneklik,  habár  ez  éneklésmód  tisztán  zenei  szempontból  nem 
tekinthető  elengedhetetlenül  szükségesnek.  Egyik  egészen  sajátszerű  jellem- 
vonása e  dalnak  az,  hogy  a  dallamot  nem  a  legmagasb,  hanem  az  úgy 
nevezett  „dallamvívő"  szólam  énekli.  Mindjárt  ez  után  következik  fontosság 
tekintetében  a  „föntjáró "-hang  (,,Überschlag"-Stimme),  a  mely  szabály 
szerint  harmad-,  vagy  hatod-magasságban  jár  a  dallam  fölött  s  épen  azért 
gyakran  fej  hangba  megy  át.  A  hármas  szólamú  előadáshoz  még  csak  a 
basszus  hiányzik,  a  mely  elég  kényelmesen  többnyire  három  hangon  nyugszik, 
ú.  m.  az  alaphangon  meg  az  alsó  és  felső  uralgón.  A  közönséges  férfinégyes- 
ben a  második  tenornak  megfelelő  szólamot  a  karinthiai  „quint"-nek  nevezi. 
Ez  igen  lágy,  harmoniás  hangú  és  ép  oly  finom,  a  mily  gyakorlott  hallású 

énekest  követel.  Annak  élénken  érzett  szüksége,  hogy  nemzeti  dalának 
éneklése  közben  lehetőleg  minden  jelenlévő  karinthiai  részt  vehessen,  még 
egy  harmoniás  hangot,  az  úgy  nevezett  ,.mély  quint"-et  iktatta  a  többiek 
sorába.  Ez  többnyire  az  illető  hangjának  legjobban  megfelelő  alaphangon 
s  ennek  legközelebbi  szomszédságában  vesztegel.  így  lett  a  karinthiai  dal 
ötszólamúvá,  s  ezen  alakban  éneklik  mai  napság  majdnem  kizárólag.  Minden 
további  magyarázat  helyett  szóljon  az  alábbi ,  változatlan  eredetiségében 
közölt  mutatvány  : 

A  karinthiai  dal  előbb  említett  sajátszerű  előadás-módjának  egy  további 
vonásául  tekinthetők  a  rövid,  csettentő  előke-bangok,  a  melyeket  a  szokásos 
hangjegyekkel  épen  olyan  bajos  lenne  megjelölni,  mint  például  a  fürj 
csattogását.   A  karinthiai   dalok  kivétel  nélkül  három-negyedes    ütenyűek, 

s  az  egész  dallam  rendesen  négy  ütenyböl  álló  tagokra  oszlik.  A  kemény 
hangnem  az  általánosan  uralkodó. 

A  dalt  néha  követő  jodler  a  tartomány  idősb  zeneértőinek  állítása 
szerint  a  nyugati  szomszédságból  került  át.  Alig  tévedünk,  ha  azt  állítjuk, 
hogy  ama  sajátszerű  előadásmód,  mely  szerint  a  dallamot  éneklő  hang  az 
egyik  kisérő  hang  alatt  jár,  Karinthia  népének  kor-  és  nemkülönbség  nélkül 
általános  daloló  kedvében  leli  magyarázatát.  A  leányok  is  bele  akarnak 
vegyülni  a  karba.  „S  minthogy  a  karinthiai  dalok  legnagyobb  része  a 
szerelemről  szól",  írja  Wölwich,  „nem  csoda,  ha  a  daloló  legények  a  ked- 
veseiket is  bele  vonták  a  körbe  s  velük  együtt  énekeltek.  De  viszont  az 
is  természetes,  hogy  a  leányok  már  szégyenlős  természetüknél  fogva  sem 
vállalkozhattak  a  vezérhangra,  s  így  csak  az  egyik  kisérő  hang  juthatott 
nekik.  Ennek  pedig  megint  könnyen  érthető  okból  magasabbnak  kellett 
lennie  a  vezérhangnál,   a  mely  ilyenformán  csakis  bariton  lehetett." 

Hogy  az  utóbbi  félszazad  folyamán  nagy  számban  termett  karinthiai 
dalok  közül  még  az  imitt-amott  már  nyomtatásban  is  terjesztettek  szerzőinek 
nevei  sem  igen  keltek  a  közhír  szárnyára,  annak  oka  leginkább  a  karantán 
ember  szerénységében  keresendő,  mi  nem  engedi,  hogy  a  szerző  művével, 
melyet  többnyire  a  maga  gyönyörűségére  teremt,  dicsekedjék.  Ennek  egyik 
bizonyítékául  szolgálhat  az  is,  hogy  a  legtöbb  karantán  dalszerző  egyúttal 
jeles  énekes  is  volt,   illetőleg  ma  is  ezek  sorából  kerül  ki. 

A  bécsi  zenekedvelők  egyesülete  már  1828-ban  hirdetett  ugyan  pályá- 
zatot egy,  az  osztrák  örökös  tartományok  egész  területét  felölelő  népdal- 
gyűjteményre; de,  miután  ennek  magára  a  népre  vajmi  kevés  hatása  volt, 
a  legelső  és  legbecsesb  karinthiai  dalgyűjtemény  a  Herbert  Ödön  báróé, 
mely  körülbelül  három  évtizeddel  ezelőtt  jelent  meg  két  füzetben,  egy 
énekhangra  zongorakísérettel,  s  utóbb  Decker  Ferencz  buzgalma  folytán 
öt  füzetre  egészült  ki.  Férfikarokra  való  átiratokat  Reiner,  Metzger, 
Köstinger,  Weinwurm  és  mások  szorgalmának  köszönhetünk.  * 

Valamennyi  karinthiai  dal  között  a  legelterjedtebb  mindenesetre  a 
Herbeck  Jánostól  1864-ben  férfikarra  átírt  következő  három:  „Dirndle  tiaf 
drunt'  in  Thai",  „Lippitzbach  is  ka  Thai"  és  „I  thua  wohl".  Ezek  bejárták 
egész  Németországot,  sőt  még  az  Oczeánon  túli  németek  is  szívesen  dalolják 
új  hazájukban. 

*  A  szerkesztőség  jegyzete.  E  czikk  szerzője  is  egyik  szorgalmas  gyűjtője  az  eredeti  karinthiai 
népdaloknak  s  ezek  mintájára  maga  is  számos  dallamot  szerzett. 

Zengjen  is  és  örökké  virulva  éljen  a  karinthiai  dal  mindazok  gyö- 
nyörűségére és  örömére,  a  kiknek  szívében  visszhangra  lelnek  e  mély 
érzésű  alpesi  nép  lelkének  e  legigazibb,   legőszintébb  nyilatkozatai! 

Az  építés  Karinthiában. 


A  középkori  építés  emlékei. 

z  egyházi  építészeti  tevékenység  nyomai  visszavezetnek  a 
VIII.  század  közepébe,  Modestus  salzburgi  hittérítő  püspök 
korába.  Ez  újonnan  kezdődő  keresztény  korszak  és  a  már 
részben  kereszténynyé  vált  római  Noricum  közötti  kapcso- 
latot a  pogány  szlávoknak  majdnem  kétszáz  éves  uralma 
szakította  meg.  Egyházi  és  német  alapítványoknak  az  lett  volna  a  föladatuk, 
hogy  a  távolabb  fekvő  keleti  határtartományt  közelebb  hozzák  Nagy  Károly 
világbirodalmához,  ki  a  salzburgi  régi  püspöki  és  az  aquilejai  még  régibb 
patriarchai  székhely,  a  keresztény  tanítás  e  két  kiinduló  pontja  közt  8l  l-ben 
a  Duna  folyamot  tűzte  ki  egyházmegyei  határúi  s  így  a  fönforgó  vitát 
elintézte.  Már  a  IX.  században  volt  templom  Mária-Saalban,  Teurniában, 
Friesachban,  Mária-Wörthben ,  Villachban,  Feldkirchenben  és  egyebütt. 
A  X.  században  volt  egy  Mária-templom  a  Dráva  mellett,  továbbá  Szent- 
Márton-templom  Krapfelden;  975-ben  Ima  kolostor-templomot  épít  Lieding- 
ben,  Zeltschach  és  Friesach  grófnőjével,  Hemával,  az  egyházi  építészetnek 
új  korszaka  kezdődik  Karinthiában,  a  mint  általában  az  első  évezred  végével 
eszményi   idők  köszöntöttek  be.   Számos  templom  és  kolostor  alapíttatott, 

ezek  között  különösen  említésre  méltók  a  möchlingi,  a  steini,  a  gurki,  a 
millstatti,  az  eberndorfi  és  a  st.-pauli.  E  kolostorok  kezdetben  bizonyára 
igen  kezdetleges  építmények  voltak  és  csak  utóbb,  a  XI.  és  a  XII.  század 
folyamán,  a  román  építés  fényes  kifejlődésével  nyerték  mostani  alakjukat. 

Karinthia  földrajzi  belyzetéből  könnyű  megérteni,  hogy  építkezésére 
egyenes  hatással  volt  a  lombardiai  művészet,  nemkülönben  a  salzburgi  és 
a  bambergi  építőiskolának  az  előbbivel  rokon  építési  módja  is.  Sőt,  mi  több, 
a  viktringi  apátsági  templom  a  francziaországi  fontenayi  építőiskola  elvei 
szerint  épült.  Más  tartományoktól  eltérőleg  e  pompás  apátsági  templomok 
elrendezésének  semmi  közös  jellemző  vonása  nincs,  de  épen  a  formák  e 
változatossága  teszi  azokat  hasonlíthatatlanul  vonzókká.  E  korszak  élénk- 
építési  tevékenysége  várakat  és  különféle  megerősített  helyeket  is  hozott 
létre,  melyek  közül  legkiválóbb  Friesach.  A  XIII.  század  második  felével 
e  nagy  korszak  mintegy  önként  befejeződött,  a  mennyiben  a  szükségről 
hosszabb  időre  gondoskodva  volt,  s  csakis  a  XIV.  század  végén  és  lénye- 
gesen megváltozott  körülmények  között  kezdődött  új  korszaka  az  egyházi 
és  világi  építésnek. 

A  békés  állapotok  közepett  a  városok  meggazdagodtak  és  tekintélyre 
tettek  szert,  minek  következtében  a  polgárságnak  kiváló  szerep  jutott  a 
művészetek  foglalkoztatásában,  ugyanezen  körülmények  a  fejlődésben  levő 
csúcsíves  építést  teljes  virágzásra  juttatták.  A  mint  a  kereskedelem  és  a 
tartomány  fő  életföltétele,  a  bányászat,  föllendült,  a  vallási  élet  terén  is  új 
szükségletek  támadtak,  melyeknek  kielégítésére  részint  számos  új  templomot 
és  kápolnát  kellett  építeni,  részint  pedig  a  régieket  kibővíteni. 

A  tartománynak  legrégibb,  határozottan  csúcsíves  rendszerű  építménye 
a  szűzies  egyszerűségű  Domonkos-rendi  templom  Friesachban;  ez  építésnek 
legremekebb  alkotása  azonban  Szent  Lénárd  temploma  a  Lavant-völgyben, 
melyen  háromszáz  évig  dolgoztak,  az  alapgondolatot  ritka  finom  érzékkel 
következetesen  fejlesztve  ki. 

Ehhez  sorakoznak  a  Mária-saali,  a  völkermarkti,  lavamündi,  villachi, 
gmündi,  waitschachi,  hohenfeistritzi  és  heiligenbluti  háromhajós,  továbbá 
a  magdalensbergi ,  galizieni  és  bleiburgi  kéthajós,  végűi  a  st.-wolfgangi, 
ober-vellachi,  brückli,  wallburgeni,  stb.  egyhajós  templomok.  A  csúcsíves 
építésnek  termékeny  utolsó  korszaka  elárasztotta  a  tartományt  részletekben 
gazdag  alkotásokkal,  melyek  sok  eredetiséggel  alkalmazkodnak  majd  a  régi 
maradványokhoz,  majd  az  új  követelményekhez ;  a  szentségházak  (Heiligen- 

blut,  Waitschach,  Heinburg,  Szent-Márton-templom  Krapfelden),  a  falifülkék 
(Szent, -Péter -templom  Grafenstein  mellett,  Grafendorf,  Pölling),  a  mécs- 
házacskák (Gurk,  Kötmannsdorf,  Mária-Saal,  Völkermarkt)  és  végűi  a 
számos  falusi  templom  mellett  épült  csontházak  azok  az  alkotások,  melyek- 
ben mintegy  kisebb  alakban  minden  korszak  annak  bizonyítékát  hagyta 
hátra,  hogy  mit  tudott  és  miként  gondolkodott.  Karinthiában  a  nagyobb 
szentegyházak  többnyire  három  hajós  csarnoktemplomok,  s  mindegyik  hajó 
úgy,  mint  a  bécsi  Szent-István-templomon  is,  fél  nyolczszöggcl  záródik. 
A  bécsi  építő  műhely  általában  észrevehető  hatással  volt  a  karinthiai  építésre ; 
így  például  a  st.-mareini  templom  elrendezéséhez,  mely  szerint  a  kereszthajó 
helyén  két  torony  emelkedik,  vagy  pedig  a  Mária-saali  templom  csúcsos 
hálóboltozatához  a  Szent -István -templom  szolgált  mintául.  A  liedingi, 
st.-georgeni  (a  szőlőhegy  előtt),  eberndorfi,  steini,  Maria-wörthi,  heiligen- 
bluti ,  lieschai  és  egyéb  templomok  szentélye  alatt  sírboltok  vannak ,  a 
johannesbergi  templomnak  pedig  altemploma  van. 

A  tornyok  nagyon  különfélék.  Gyakori  eset,  hogy  a  XIII.  századbeli 
szokás  szerint  a  torony  a  chorus  vagy  az  apsis  négyzetén  emelkedik,  így 
például  Feldkirchenben,  St.-Veitban,  Mária-Gailban,  Meiseldingben,  Hanns- 
dorfban,  Griffenben,  Völkermarkt  melletti  St.-Ruprechtben,  Kertschachban, 
Guttaringban,  stb.;  de  azonkívül  a  torony  a  presbyteriumtól  majd  éjszakra, 
majd  délre  van,  majd  a  nyugati  homlokzaton  emelkedik,  és  a  torony  alja 
az  előbbi  esetben  sekrestyéül,  az  utóbbi  esetben  pedig  előcsarnokul  szolgál. 
A  torony  négy  oromfala  fölött  emelkedik  a  kő  lapokkal  födött,  karcsú, 
nyolczszögű  sisak,  ha  ezt  utóbb,  a  mi  sokszor  megesett,  ki  nem  szorította 
a  franczia  formájú  tető,  vagy  pedig  a  laternás,  avagy  úgy  nevezett  kupolás 
torony.  Szépek  a  Moll-  és  a  Gail-völgyi  templomoknak  geometriai  díszű 
ablakokkal  ellátott  tornyai,  melyek  a  csúcsíves  építés  utolsó  korszakából 
valók,  midőn  a  gerinczek  már  gallyak  alakját  öltik  föl,  a  támasztó  pillérek 
pedig  egészen  mellőztetnek.  Tekintve  egy  részt  a  hegyi  lakóknak  a  hagyo- 
mányokhoz való  ragaszkodását,  más  részt  pedig  azt  a  körülményt,  hogy  a 
művészi  ipar  egészen  beleélte  magát  a  csúcsíves  művészet  iormáiba,  könnyen 
megérthető,  hogy  a  csúcsíves  építés  Karinthiában  egész  a  XVI.  század 
közepéig  gyakorlatban  maradt,  noha  a  renaissance  művészet  már  régen 
győzelmesen  bevonult  és  uralomra  juttatta  derűit  formáit. 

Az  eddig  említett  építmények  közül  a  következőkről  valamivel  rész 
letesebben    óhajtanánk    szólani.    Ilyen    a    gurki    székesegyház.    Friesach    és 

Zeltschach  dúsgazdag  grófnője,  Hema,  kinek  férje  Jakab  apostol  sírjához 
való  búcsújárásából  visszatértében  halt  meg,  s  kinek  fiai  egy  zendülés  alkal- 
mával megölettek,  fejedelmi  örökségét  az  általa  1042-ben  Gurkban  épített 
Mária-templom  oltárára  tette  le,  ugyanott  70  apácza  és  20  augustinus 
kanonok  számára  kolostort  alapított  s  így  megveté  alapját  az  1071-ben 
alapított  püspökségnek.  Majdnem  száz  évvel  későbben,  különféle  jogi  ügyek 
tisztázása  után  fogtak  a  székesegyház  kibővítéséhez  és  teljes  fölépítéséhez. 
1174-ben  annyira  készen  volt,  hogy  az  alapító  grófnő  csontjait  átvihették 
a  számára  épített  sírboltba.  Úgy  látszik,  hogy  a  templom  a  XIII.  század 
második  tizedében  java  részében  be  volt  fejezve.  Ezt  bizonyítja  az,  hogy  a 
szent  keresztről  nevezett  oltár  már  12 16-ban  fölszenteltetett,  továbbá  az, 
hogy  az  apáczák  chorusában  levő  oltár  alapítójául  egy  Ottó  nevű  episcopus 
non  consecratus  említtetik,  a  ki  valószínűleg  az  1214  körűi  választott  és 
fölszenteltetése  előtt  meghalt  Ottó  püspök. 

E  komoly,  zömök  építmény  háromhajójú,  pilléres  bazilika,  hoszsza 
mintegy  63.21,  szélessége  20.55  méter;  a  keleti  oldalon  a  hajók  tengelyében 
egy-egy  félkörű  apsis  támaszkodik  a  kereszthajó  falához.  E  kereszthajó 
különben  nem  lép  túl  az  oldalfalak  vonalán.  A  három  apsis  közül  a  középső 
a  legnagyobb  és  legdíszesebb.  A  nyugati  oldalon  jobbról  s  balról  egy-egy 
négyzetes  alaprajzú  torony  emelkedik,  köztük  eredetileg  nyitott  előcsarnok 
volt,  mely  az  oszlopokkal  gazdagon  díszített  pompás  főkapuhoz  vezetett. 
A  külső  előcsarnok  Ádámot  és  Évát  ábrázoló  falképeiről  Paradicsomnak 
neveztetik.  Innét  a  főkapun  át  a  belső  előcsarnokba  jutunk,  melynek  a 
középhajó  felé  három  boltíves  nyílása  van.  A  külső  és  belső  előcsarnok 
fölött  van  az  apáczák  karzata,  melyet  a  XIII.  századból  való  érdekes  fal- 
képek díszítenek.  Félkörű  boltíveket  tartó  egyszerű  pillérek  választják  el  a 
középhajót  az  oldalhajóktól.  A  pillérfők,  nemkülönben  a  lábak  is  tagozottak. 
A  szentély  pilléreinek  oldalából  kiszökő  féltörzseknek  gazdagabb  koczkaalakú 
fejét  szép  lomb  díszíti.  A  hosszúhajó  nyugati  része  hat  lépcsőfokkal  maga- 
sabban fekszik  és  arányai  valamivel  nyomottabb  hatásúak ,  mert  alatta  a 
presbyterium,  a  kereszthajó  és  a  közép-apsis  egész  kiterjedésében  a  száz 
oszlopáról  híres  sírbolt  van.  E  sírbolt,  mely  a  román  építés  e  nemű  alkotásai 
között  a  legszebb,  valóban  romantikus  hatást  tesz  a  belépőre.  Meredek 
attikai  lábakon  nyugvó  és  igen  egyszerű  koczkafejű,  karcsú,  fehér  oszlopok 
sűrű  erdeje  merül  föl  szemünk  előtt,  melyet  csak  hat  zömök  négyzetes  pilléi- 
szakit  meg.  Kivűl  különösen  déli  és  keleti  oldalát  elragadóvá  teszi  az  arany 

színű,  jegeczes  mészkő  koczkákból  épült  fal.  A  monumentális  épület,  melyet 
erő  és  méltóság  jellemez,  gazdagon  tagozott,  magas  lábazaton  nyugszik, 
félköríves  kis  ablakok,  s  a  déli  oldalon  egyszerű  kapu  élénkítik  a  falakat, 
az  apsisokat  féltörzsű  árkádok,  a  főpárkányt  pedig  a  félköríves  öv  fölött 
fogrovat  és  közbe  rakott  golyókkal  élénkített  czikkes  vonal  díszíti.  E  szép 
épület   majdnem   változatlanul   maradt   fenn;    egy  tűzvész   után    1590-ben 


A  gurki  kripta-templom  chorusa  és  a  kripta  alaprajza. 

Ultner  Ulrik  passzaui  kőfaragó  csupán  a  régi  gerendás  mennyezetet  távolítá  el 
s  aztán  „faragott  kőből  épült  keresztboltozattal  biztosítá  és  díszíté"  az  épületet. 
Engelbert,  Lavant  grófja,  ősi  vára  helyén,  a  hol  már  szülei  a 
Szent-Pál-templomot  építek,  a  Szent  Pálról  nevezett  ismeretes  benczés 
kolostort  alapítá.  1093-ban  szentelték  föl  a  templomot,  mely  Hirschauból 
ide  jött  szerzetesek  vezetése  alatt  fejeztetett  be.  Ez  épületből  alig  maradt 
fönn  valami.  A  szükségessé  vált  nagyobb  arányú  újjáépítés  körülbelül  a 
XII.  század  második  felében  fejeztetett  be,  de  még  1264-ben  is  függőben 
voltak  a  tervezett  fölajánlásra  vonatkozó  alkudozások.  E  gazdag  elrendezésű 

templom  az  egyedüli  Karinthiában,  mely  a  kifejlett  román  templom  elrende- 
zésével mindenben  megegyez :  van  kiszökő  keresztbajója,  a  nyugati  homlok- 
zaton két  tornya,  a  szentély  előtt  négyzete  és  a  keleti  keskeny  oldalon  három 
apsisa.  A  hajókat  széles  pillérek  választják  el,  ezekből  a  hajók  hoszszában 
féltörzsek  szöknek  ki.  A  későbben  épült  és  egyszerűbb  hosszú  hajót  hevederív 
választja  el  a  formákban  gazdag  és  fényes  kiállítású  kereszthajótól  és  chorus- 
tól.  Az  eredeti  épületnek  bámulatosan  szép  darabjait  fölhasználták  a  nyugati 
homlokzat  későbben  épült  tornyain.  A  jól  gondozott  és  jó  állapotban  levő 
épületnek  nagy  nyeresége,  hogy  lépcsőzetes  alépítményen  nyugszik,  továbbá 
emeli  hatását  a  jól  tagozott  lábazat,  melyet  csakis  a  nemes  alakítású  kapu 
szakít  meg.  A  részletek  e  templomon  igen  változatos  alakításúak.  A  díszített 
koczkaalakú  oszlopfőktől  kezdve  a  csúcsíves  művészet  módjára  alakított 
lombdíszű  oszlopfőkig  minden  formáját  és  változatát  látjuk  itt  az  építés 
e  fontos  elemének.  Az  52.46  méter  hosszú  és  19.28  méter  széles  épületnek 
eredeti  gerendás  mennyezetét  az  1375.  évi  tűzvész  után  kőből  épült  és 
sokszögű   gyámokon   nyugvó  boltozat  váltotta  föl. 

Millstatt  kolostor  terjedelmes  vénhedt  falai  a  hasonnevű  tó  vizében 
tükröződnek  vissza.  Aerbo  és  Poto,  Hartwig  őrgrófnak,  Nordgau,  Salz-  és 
Traungau  és  a  szászországi  ~  Friedrun  grófjának  fiai  1087-ben  alapították, 
1122-ben  pedig  egyenesen  a  római  szék  oltalma  alá  helyeztetett.  A  régi 
monostor  tűz  által  elpusztíttatván,  állítólag  Ottó  apát  l  289-ben  egy  terjedel- 
mesebb új  épületbe  fogott;  tény  az,  hogy  a  mostani  épületen  különböző 
századok  formái  láthatók ;  a  nyugati  kapu  oromfalán  olvasható  fölírás  szerint 
e  kaput  1310-ben  Henrik  apát  Rudger  által  építteté.  Itt  is  előcsarnok  van  a 
nyugati  homlokzat  két  tornya  között,  melyeknek  alja  kifelé  eredetileg  nyitott 
volt.  Az  előcsarnokból  a  templomba  nyíló  kapu  bélléte ,  négy  pár  oszlopa  s 
ezek  fölött  a  boltívek  gazdag  román  díszűek.  Az  oszlopok  torz  emberi 
alakokon  nyugosznak  és  az  ajtófél  csavart  oszlopain  ülő  oroszlánok  őrködnek. 
A  templom  belseje  egyszerű,  józan,  de  tágas.  Kereszthajó  nincs;,  a  három 
hosszú  hajót  egy  vonalban  a  nyolczszögből  vett  három  oldalú  apsisok  zárják. 
A  számos  czímerpaizszsal  díszített  mostani  hálós  boltozat  1516-ból  való. 
Legérdekesebb  a  keresztfolyosó,  mely  egyike  a  román  építés  első  idejéből 
megmaradt  e  nemű  emlékeknek.  A  templomnak  a  déli  oldalán  van,  alakja 
ferde  négyszög,  hoszsza32  méter,  szélessége  24.33  méter.  A  törpe  oszlopokkal 
elválasztott  árkádos  ablakok  gyér  világosságot  juttatnak  a  keresztfolyosóba. 
A  keresztfolyosóból  a  templomba  nyíló  kaput,  mely,  sajnos,  már  nincs  meg 

eredeti  állapotában,  alul  is,  oldalt  is  a  legfurcsább  alakok  sokasága  népesíti  be. 
A  keresztfolyosó  boltozata  és  a  festésnek  némely  nyoma  a  csúcsíves  korból 
való.  Eredetileg  benczés  zárda  volt,  1468-tól  a  György-rend  lovagjainak 
szolgált  székhelyéül,  1598-tól  jezsuiták  birták,  a  monostor  most  egyszerű 
plébánia-templom.  Siebenhister  és  Geumann  nagymestereknek  van  itt  sír- 
kápolnájuk, az  előbbi  megszakítja  a  keresztfolyosót.   Érdekesek  a  György- 

A  Lavant-völgyi   Lénárd-templom   chorusa. 

lovagok  idejéből  való  és  részben  jó  karban  levő  erődítmények  és  egy 
jelentékeny  freskó-festmény  a  monostor  nyugati  homlokzatán. 

A  román-kori  világi  építés  legnevezetesebb  maradványa  a  hatalmas 
öregtoronyú  Petersberg  kastély  Friesachban.  Azonkívül  Friesachban,  Klagen- 
furtban, St.-Veitban  és  a  tartomány  néhány  várában  vannak  egyes  román 
épületrészek,  melyekből  következtetést  lehet  vonni  az  egykori  épületekre. 

A  Szent-Lénárd- templom  a  Lavant-völgyben  46.61  méter  hosszú, 
20.06   méter   széles,    három    hajójú,    középhajója    magasabb,    s   szentélyét 

nyolczszögű  apsis  zárja.  A  nyugoti  homlokzaton  a  középhajóval  egyenlő 
szélességű  és  a  hajóba  beépített  hatalmas  torony  emelkedik.  Az  éjszaki 
mellékhajó  szintén  nyolczszöggel ,  a  déli  mellékhajó  ellenben  egyenes 
vonalban  záródik.  Az  utóbbiban  van  a  sekrestye.  A  középhajó  támaszai  a 
mellékhajók  födele  alatt  vannak,  az  építőmester  csakis  a  déli  oldalon,  a 
mostani  sekrestye  mellett  volt  kénytelen  külső  támaszt  és  támasztó  ívet 
építeni  a  középhajó  biztossága  végett.  A  templom  legrégibb  részét,  a  szen- 
télyt, valószínűleg  a  XIV.  század  közepe  táján  kezdették  építeni;  formái 
bámulatosan  tiszták.  Ezután  a  déli,  majd  az  éjszaki  hajót  építették,  míg 
végre  a  XV.  század  vége  felé  a  torony  fölépítésével  befejezték  az  épületet. 
Három  pár,  részint  kör,  részint  sokszög  átmetszetű  és  csinos  ívekkel  egybe- 
kötött pillér  tartja  a  középhajó  falait.  A  templom  pompás  belsejének  hatását 
emelik  az  ablakoknak  legjobb  időszakból  való  és  bűvös  világítása  üveg 
képei.  Ezekhez  hasonlók  és  ily  nagy  számmal  nincsenek  a  tartomány  egy 
templomában  sem.  Széles  és  magas  lépcsőzet  vezet  a  templomnak  két 
kapujához,  melyek  mindegyike  csúcsíves,  a  déli  azonban  gazdagabb  díszű. 
A  történeti  nevezetességű  Virunum  közelében  egy  nem  nagyon  magas 
dombon  emelkedik  Mária-Saal  híres  búcsújáró  templom,  melynek  a  történet, 
de  még  inkább  az  élénk  képzeletű  monda  mintegy  nemzeti  szentély  jellegét 
kölcsönözte.  Modestus  salzburgi  vándorpüspök  sírja  fölött  emelkedik  és  a 
szép  tájékon  messze  széttekint  a  kéttornyú,  időbarnította  épület.  A  hely 
egykor  körös-körűi  meg  volt  erősítve  falakkal,  árkokkal,  fölvonóhídakkal, 
tornyokkal  és  a  törökök  betörései  ellen  elég  biztosságot  nyújtott.  A  templom 
hosszú  csarnoképület,  úgy  a  közép-,  mint  az  oldalhajók  nyolczszögű  apsissal 
záródnak ;  mindjárt  ezek  előtt  metszi  a  kereszthajó  a  hosszú  hajót,  a  nélkül 
azonban,  hogy  az  oldalhajók  falain  túl  kiszökellene,  szélessége  pedig  nem  éri 
el  a  középhajó  szélességét.  A  nyugati  homlokzat  déli  oldalán  álló  toronynak 
éjszakkeleti  sarka  egy  hatalmas  pilléren  nyugszik,  a  miért  úgy  látszik,  mintha 
a  torony  a  belsejébe  lenne  építve.  A  két  torony  között  van  az  orgonakarzat. 
A  déli  mellékhajóhoz  egy  nagy  sekrestye,  két  kápolna,  a  kapuhoz  pedig 
előcsarnok  van  építve,  mely  utóbbihoz  csigalépcső  vezet.  E  toldalékok  fölött 
még  karzatok  is  vannak,  úgy  hogy  a  templom  e  részének  külseje  inkább 
világi  épületet,  mint  templomot  mutat.  A  középhajó  18.97  méter  magas, 
belőle  öt  szép  tagozatú,  csúcsos  ívű  árkád  nyílik  a  sokkal  alacsonyabb  és 
csak  félannyi  szélességű  oldalhajókba.  A  templom  külsejét  érdekessé  teszik 
a  szép  alakítású  apsis,  a  koczkakövek  meleg  színe,  a  tarkára  festett  övek, 

a  befalazott  római  kövek  és  keresztény  síremlékek,  továbbá  a  körűi  fekvő 
épületek  szép  csoportosítása.  A  tisztes  templom  összhangzatos  belseje  még 
mélyebb  hatást  tesz  a  belépőre,  a  miben  része  van  a  berendezés  egyik-másik 
ősrégi  darabjának,  nem  különben  a  tágas  belsőhöz  képest  gyér  világításának  is. 

A  hívőkre  nagy  vonzó  ereje  van  Szent  Modestus  sírjának,  mely  a 
monda  szerint  mind  jobban  közeledik  a  kereszt  oltárához,  s  ha  majdan  oda 
ér,  akkor  bekövetkezik  az  ítélet  napja.  A  síremlék  egyszerű  talapzat  fölött 
hat  alacsony  oszlopon  nyugvó  vastag  kő-lap,  s  formája  után  Ítélve,  miként 
a  nyugati  homlokzat  tornyainak  magva  is,  a  XIII.  század  első  feléből  való. 
A  templom  építésének  idejére  vonatkozó  adatok  nincsenek.  A  szentélyben 
nem  régiben  fölfedezett  és  helyreállított  falfestmények  a  fölirás  szerint 
1435-ből  valók,  a  mi  arra  mutat,  hogy  a  templom  keleti  része  a  XV. 
század  elején  már  készen  volt.  A  temetőben  a  gazdag  alakítású  lámpaoszlop 
mellett  egy  sajátos  épület  áll,  melyet  pogány  templomnak  hívnak,  mely 
azonban  nem  egyéb,  mint  román-kori  sírkápolna,  mely  alatt  a  csontház, 
fölül  pedig  Szent  Mihálynak  szentelt  lapos  födelű  kápolna  volt.  Ez  épületet 
a  XV.  században  befoglalták  az  erődítés  rendszerébe,  sokszögű  csarnokkal 
vették  körűi,  mely  emeletes  volt  és  folytatását  képezte  a  falak  fölső  folyosói- 
nak, a  kápolnát  csinos  csillagboltozattal  födték  be,  a  földalatti  részben  pedig 
a  jeruzsálemi   szent  sír  utánzatát  építették. 

Szent  Jakab  temploma  Villachban  a  XV.  század  közepén  épült  és 
határozott  csarnoktemplom:  magas,  világos,  tágas,  köralakú,  karcsú  öt 
pár  pillérje  van,  melyek  mint  pálmalegyezőt  tartják  a  bordákkal  tagozott 
boltozatot.  A  messze  kinyúló  szentélynek  kivált  a  külseje  díszes  alakítású. 
A  templom  belsejét  dél  felől  tágasabbá  teszi  a  Szentháromság  kápolnája, 
melyet  1462-ben  Katalin  görczi  grófné  épített;  Leiningen  György,  ki 
1517-ben  halt  meg,  a  Mindenszentek  kápolnáját  csatolta  hozzá.  Az  orgona- 
karzatot, mely  az  első  pár  pillérig  terjed,  utólag  1484-ben  Weisbriach 
Boldizsár  építette.  A  nyugati  oldalon  szabadon  álló  torony  valószínűleg 
román-kori  vártorony  maradványa,  mely  akkoriban  a  közlekedés  e  fontos 
pontján  a  hidat  őrizte,  s  későbben  öltöztették  csúcsíves  mezbe. 

Szent  Bertalan  temploma  hosszúságra  nézve  Friesach  és  Karinthia 
templomai  közt  második  helyen  áll,  t.  i.  64.16  méter  hosszú,  míg  a 
Domonkos-rendiek  templomának  hoszsza  73.97  méter.  Alig  szenved  kétsé- 
get, hogy  a  XII.  vagy  XIII.  századból  való,  csakhogy  utóbb  hozzá  építették 
a  szentélyt,   azután  csillagboltozattal  födték  be  és  ehhez  mérten  megérő- 


191 

sítették  a  falakat  és  a  pilléreket  úgy,  hogy  ekként  a  templom  csúcsíves 
jelleget  nyert.  Még  későbben  az  oldalhajók  fölé  karzatokat'  építettek,  az 
ablakokat  átalakították,  a  földjét  feltöltötték,  az  egész  hosszúhajót  egy  födél 
alá  vették,  sőt  az  épület  kő  részeit  be  is  meszelték.  Mindez  erőszakos, 
durva  átalakítások  ezt,  valamint  a  st.-andrai,  a  wolfsbergi,  a  st.-veiti,  a 
feldkircheni  és  a  többi  román-csúcsíves  templomokat  megfosztották  művészi 
jellegüktől.  Az  idylli  fekvésű,  állítólag  ezer  éves  Mária-wörthi  templomnak, 
noha  korán  tétetik  róla  említés,  csak  egy  pár  részlete  van  meg,  mely  román 
jellegű :  az  egyik  a  déli  kapu,  melynek  koczkaalakú,  bátortalanságot  eláruló 
oszlopfői  vonják  magukra  figyelmünket;  a  másik  a  háromhajós  sírbolt,  mely- 
nek boltozata  mészkőből  faragott  négyzetes  pilléreken  nyugszik.  A  karcsú 
szentély  és  egy  toldalék  a  csúcsíves  építés  jobb  idejéből  való.  A  hosszú 
hajóknak  igen  késő  korban  épült  boltozatát  nem  szép  pillérek  tartják. 
Sigmundskroni  Hans  Huber  a  neve  az  építőmesternek,  ki  1483-ban  a 
heiligenbluti  szép  templomon  dolgozott.  Ez  egy  altemplom  fölött  emelkedő 
három  hajójú,  magas  szentélyű  épület,  oldalhajói  fölött  karzat  fut  végig. 
Pompás  szárnyas  oltárától  balra  egész  a  boltozatig  érő  díszes  szentségház 
áll.  Keutschachi  Lénárd  érsek  fejezte  be  a  Mária-waitschachi  három  hajójú 
templomot,  melyet  1441-ben  kezdtek  építeni.  A  nyugati  homlokzatnak 
nyolczszögű  kő  tornyán  a  hajlított  ormok  mögött  folyosó  fut  körűi;  a  torony 
kő  sisakja,  sajnos,  nem  fejeztetett  be.  A  Felső-Gail-völgyben  Kötschachban 
és  Laasban  Firtaler  Bertalan  építőmester,  kinek  képmását  is  ismerjük, 
1535-ben  igen  kecses  késő  kori  csúcsíves  ízlésű  műveket  alkotott,  melyeken 
a  sarokra  állított  támaszok  és  tornyocskák,  a  csavart  oszlopok  és  a  sűrűn 
fonott  álbordák  érdekes  tanúi  a  mester  leleményességének,  ügyességének, 
finom  érzékének  és  biztos  technikájának. 

Várkápolnák.  A  friesachi  öreg  torony  második  emelete,  mely  két 
hosszúkás  járomból  áll,  várkápolnának  volt  berendezve.  Koczkafejű  féloszlo- 
pokon nyugvó  széles  heveder  osztja  ketté  a  keresztboltozatát.  Az  oltárt 
magába  foglaló  fülke  a  keleti  falban  van.  A  falakon  igen  érdekes  festmények 
nyomai  láthatók.  Hasonlóképen  román-kori  a  félkörrel  záródó  kis  kápolna 
Hochosterwitzben.  A  többi  várkápolnák  többnyire  a  falból  kiszökő,  támasz 
nélküli  nyolczszögű  apsissal  záródnak;  vannak  köztük  emeletesek  is;  rend- 
szerint csak  apsisuk  boltozott.  Ilyen  csúcsíves-kori  várkápolnák  vannak 
Strassburgban,  Hohenwartban,  Ortenburgban,  Grünburgban,  stb.  A  neuden- 
steini  kápolnában  a  hajó  trapezalakú  és  fülkék  élénkítik. 

Csúcsíves-kori  világi  épületek.  A  karinthiai  polgári  ház  alaprajza  inkább 
hosszú,  mint 'széles.  A  homlokzaton  rendszerint  egy  kiebb  álló  keskeny 
ablak  van,  melyből  kényelmesen  végig  látni  az  útczán.  Az  így  támadt  sarok- 
ban van  a  csúcsívvel,  vagy  esetleg  vízirányos  gerendával  vagy  ívszelettel 
födött,  mélyen  kivájt  kapu,  melyet  gyakran  jegyek  és  paizsok  díszítenek, 
s  melyen  át  a  boltozatos,  széles  pitvarba  jutunk.  Kő  lépcső  vezet  föl  a 
szintén  boltozatos  terembe  vagy  folyosóba,  a  honnét  a  gerendás  mennyezetű 
szobákba  lépünk.  A  folyosó  csúcsos  ívű  árkádokon ,  vagy  pedig  kiszökő 
vállköveken  nyugszik.  A  vállkövek  közét  sokszor  ívszeletre  helyezett  három 
oldalú,  vagy  egyenes  vonalú  erkélyek  foglalják  el.  Ilyen  egy  csúcsíves-kori 
ház  van  Althofenben,  Ober-Vellachban ,  továbbá  ilyen  a  Haller-féle  ház 
St.-Veitban  és  még  egynehány.  Az  előkelők  kastélyai  rendszerint  négyszögű 
udvarúak,  melyekben  csúcsos  ívű  árkádok  futnak  körűi.  Az  egyik  oldal 
közepén  széles  kapu  van.  A  kapu  tágas  csarnokából  gyakran  világító  készü- 
lékkel is  ellátott  lépcső  vezet  az  emeletbe.  A  sarkokon  vagy  vállkövek  által 
tartott  vagy  saját  alapra  épített  tornyok  vannak ,  melyek  az  eresz  fölé 
nyúlva  az  épület  díszéül  szolgálnak.  A  praelatusi  székház  Viktringben  csúcs- 
íves kapujával,  barátságos -lépcsőjével  és  erkélyes  termével  festői  képét 
nyújtja  a  csúcsíves-kori  zárdaépületeknek. 

A  renaissance  és  az  új -kor. 

Karinthiában  a  renaissance  művészetű  építmények  kevés  kivétellel 
többnyire  szerények,  a  minek  az  a  magyarázata,  hogy  a  tartománynak 
nem  igen  volt  arra  való  pénze.  Csakis  gazdagabb  urak  emelhettek  nagyobb 
szabású  és  művészi  épületet.  Mindamellett  van  Karinthiának  a  kora 
renaissanceból  egy  olyan  épülete,  a  milyen  egyik  osztrák  tartományban 
sincs,   sőt  bármely  olasz  városnak  is  díszére  válnék. 

Ez  Porcia  herczeg  kastélya  Spittalban  a  Dráva  mellett  Felső- Karin- 
thiában. A  legtisztább  olasz  művészetű  első  rangú  épület.  Óriási  szikla- 
halmazok és  hegyek  környezik  e  40  méter  terjedelmű  s  kétemeletes  palotát, 
melynek  alaprajza  négyzet,  homlokzata  egyszerű,  méltóságos,  csak  a  jobb 
sarkán  van  torony,  mely  sajátosan  illik  oda.  Az  első  emeletén  két  loggia- 
szerű födött  s  három-három  ablakból  szerkesztett  erkélye  van,  melyeket 
két  karcsú  oszlop  választ  el  egymástól.  Ezekhez  jobbról  is,  balról  is  két-két 
egyes  ablak  sorakozik.   Az  előbbi  ablakoknak  kőből  faragott  könyöklőjük 


A   Porcia-kastély   udvara  Spittalban. 

van  ;  sarkaikon  csinos  oroszlánok  czímerpaizsokat  tartanak.  Az  egyes  eme- 
leteket félpillérek  tagozzák ,  a  sarkokon  pedig  szilárd  keretet  képeznek. 
A  kapu  gazdagabb  díszű.  Két  oldalt  egy-egy  legtisztább  kora  renaissance 
ízlésű  oszlop  áll ;  ezek  alsó  része  kosáralakú,  melyből  a  lombdísz  játszva 
kúszik  fölfelé,  s  a  renaissance  építészetnek  olyan  első  nyomait  mutatják,  a 
milyenek  Alberti  egyik  remekművén,  a  St.-Francesco  templomon  láthatók 
Rimi niben.  A  művészetkedvelő  Lajos,  bajor  király  annak  idején  ez  oszlopokat 
szívesen  megvette  volna,  de  nem  voltak  eladók.  A  bejárat  fölött  a  palota 
építőjének  czímerét  néhány  nem  igen  sikerűit  alak  tartja,  valamint  az  alakos 
díszítmény  általában  fogyatékosabb  ez  épületen  a  többi  díszítménynél. 
E  kapuval  átellenben  a  palota  déli  oldalán  levő  szintén  díszes  kaput  szép 
korinthusi  oszlopok  szegélyezik,  melyeknek  talapzatán  alacsony  dombor- 
művek Herkulest  a  nemaeai  oroszlánnal  és  Antacust  ábrázolják.  E  dombor- 
művek, valamint  a  boltívek  sarkaiban  lebegő  s  bőségszarvakat  tartó  alakok 
lombardiai  művész  kezére  vallanak.  A  fölírás  szerint  Ortenburg  János  gróf 
volt  a  palota  építője.  Az  épület  tulajdonképi  pompája  csak  akkor  tárul 
föl  előttünk,  ha  az  első  kapun  át  a  palota  udvarába  lépünk.  Az  épület 
jelentőségét  Lübke  így  adja  elő  :  „Árkádokkal  övezett  nagy  udvarban 
vagyunk,  melyet  Olaszország  leggazdagabb  palotáinak  udvarai  sem  múlnak 
fölül,  sőt  ellenkezőleg,  ez  múlja  fölül  amazokat,  tekintve  a  festői  hatást, 
melyet  a  lépcső  elrendezése  és  az  árkádokkal  való  összeköttetése  kölcsönöz 
neki.  A  földszínt  boltíveit  szabadon  alakított,  hatalmas  jóni,  az  emeleti 
árkádokat  pedig  korinthusias  zömök  oszlopok'  tartják.  Az  emeleti  árkádokat, 
valamint  a  lépcsőket  szép  káva  szegélyezi,  melynek  zápjai  gazdag  alakításúak. 
A  boltívek  sarkait,  a  pillérek  lapjait,  a  talapzatokat,  a  könyöklők  mezőit 
szép  lombdísz  borítja,  nemkülönben  alakos  domborművek,  s  kivált  mcdaillo- 
nokba  foglalt  mellképek  szintén  gyakoriak.  Egy  fő-  és  azzal  egyenesen 
átellenben  egy  melléklépcső  vezet  az  első  emeletre ;  mindegyiket  vasból 
kovácsolt  pompás  rácskapu  zárja  cl.  A  hátulsó  lépcső  mellett  igen  szép  és 
szintén  vasból  kovácsolt  harangállvány,  a  lépcsőnél  pedig  czímcrekkel  és 
alakokkal  díszített  lámpatartó  van.  Az  ajtóbéllések  ritkítják  párjukat  és  az 
olasz  építés  legszebb  korára  mutatnak.  Az  első  emeleten  a  homlokszárny 
közepét  18  méter  hosszú,  9  méter  széles  és  kő  lapokkal  padlózott  terem 
foglalja  el,  melyet  a  két  loggia  három-három  ablaka  világít  meg;  itt  van  a 
mesebeli  Salamankának,  a  kastély  fehér  asszonyának  képe,  valamint  egyéb, 
nem  igen  jelentékeny  képek  is.  A  teremhez  két  oldalt  lakószobák  csatla- 

koznalc.  A  keleti  oldalon  a  sarokban  van  az  ebédlőterem,  melyet  paizsok  és 
egy  igazi  olasz  kandalló  díszítenek ;  a  kandalló  előtt  egy  pompás  kovácsolt 
vas  állvány  díszeleg.  A  nyugati  oldalon  a  torony  kerek  erkélyszobát  képez, 
melynek  bejáratán  Ádámot  és  Évát  ábrázoló  alakok  vannak.  A  bejárat  fölött 
a  Salamanka  fiának  olajfestésű  képmása  van.  O  volt  törzsének  utolsó  sarja; 
kutyák  szaggatták  szét  elevenen.  Az  úgy  nevezett  császárszobában  még  áll 
egy  pompás  mennyezetes  ágy,  melyen  újabb  aranyozással  sokat  rontottak. 
Állítólag  V.  Károly  1552-ben  hált  volna  itt  meg,  miről  a  császárnak 
domborművű  képmása  is  tanúskodik.  Egyébként  Klagenfurtban  Porcia 
herczeg  egykori  házának  kapualjába  is  ugyanez  a  képmás  van  befalazva. 
Egy  másik  szobában  hat  falkárpit  van,  melyek  ó-görög  jeleneteket  ábrázolnak 
franczia  modorban.  A  szobákat  csak  selyem  függönyök  .választják  el  egy- 
mástól; a  függönyöket  a  Porcia  család  czímere  díszíti.  Az  első  emelet 
délkeleti  oldalán,  a  harmadik  kapu  mellett  egy  toronyban  van  a  később 
épült  kis  házi  kápolna;  alaprajza  hatszögű,  az  oltárkép  Ráfáel  egy  festmé- 
nyének másolata ;  van  ott  ezenkívül  két  XV.  századbeli  német  szárnyas  kép, 
melyek  valószínűleg  más  templomból  kerültek  ide.  Igen  szép  a  dülény 
alakokból  összerakott  padlózat.  A  második  emeleten  hornyolt  oszlopokkal 
szegélyezett  és  egyébként  is  gazdag  díszű,  pompás  ajtón  át  egy  terembe 
lépünk,  mely  épen  oly  nagy,  mint  az  első  emeleti  díszterem.  Itt  még  láthatók 
az  1795-iki  tűzvész  nyomai,  a  mennyiben  a  mennyezet  puszta  gerendákból 
áll.  Most  festőműterem,  hol  a  jelenlegi  herczeg  festegetéssel  szokta  üres 
idejét  tölteni.  A  felől  a  nézetek  eltérők,  hogy  Karinthia  ez  építészeti  gyöngye 
mely  időből  való.  A  most  élő  herczeg  azt  állítja,  hogy  a  kastély  1523-ban 
fejeztetett  be.  Ez  valószínűnek  látszik,  mert  a  kerületi  kapitányságnak  a 
kastély lyal  szemben  levő  épületén  a  kapu  fölött  boltíves  páros  ablak  van, 
melyre  1537  évszám  van  jegyezve.  A  kapu  és  az  ablakok  fehér  márványból 
vannak,  semmi  tekintetben  sem  állanak  a  kastély  e  nemű  részletei  mögött, 
úgy,  hogy  hajlandók  vagyunk  azt  hinni,  hogy  ezek  a  kastélyhoz  készült 
részletek  maradványai. 

Salamankát  I.  Ferdinánd  hívta  Ausztriába,  hol  miniszterré  lett  és 
Ortenburg  grófságot  kapta.  Ortenburg  kastély  pusztulása  után  Spittalban 
az  új  kastélyt  olasz  mesterek  építették.  Az  építő  művészt,  sajnos,  nem 
ismerjük;  az  Antonio  di  Firenze  nevet  csak  úgy  találomra  emlegetik. 

Említésre  méltó  volna  még  Tanzenberg  kastély,  melynek  4  tornya, 
1 2  kapuja  és  360  ablaka  van.   A  XVI.  század  végén  épült  Weyer  kastély 

25* 


196 

St.-Veit  közelében,  a  Wimitz  folyó  egyik  ágánál  mocsaras  síkságon  áll. 
Ámbár  kívülről  lovagvárnak  látszik,  tényleg  a  renaissance  idejéből  való. 
Mint  a  bejárat  fölötti  táblán  olvasható,  Liechtenstein  stíriai  örökös  kamarás, 
karinthiai  örökös  marsall  és  felesége,  Khienburg  Anna,  építették  1585-ben. 
Alaprajza  hosszúkás  szabálytalan  négyszög ;  a  négy  sarkon  egy-egy  torony 
áll;  a  déli  sarkok  tornyai  a  diagonális,  az  éjszaki  sarkok  tornyai  pedig  a 
derékszög  szerint  vannak  elhelyezve:  Földszinten  többnyire  .lövőrések,  az 
emeleten  részben  rostélylyal  védett  ablakok  vannak.  Egy  kiszárított  vár- 
árkon, egy  hajdani  vonóhídon  és  egy  tornyos  kapun  át  lépünk  az  udvarba, 
melynek  túlsó  falán  egy,  bizonyára  későbben  nyitott  kijáratot  látunk.  A  föld- 
szinten részint  befalazott,  részint  nyitott  árkádok  vannak,  melyeknek  zömök 
oszlopait  félkörű  boltívek  kötik  össze.  A  földszinten  vannak  a  gazdasági 
helyiségek.  Érdekes  az  első  emelet.  A  szobák  két  részre  vannak  osztva  és 
a  keleti  szárnyat  a  nyugati  szárnynyal  kívülről  elrejtett  folyosók  kötik  össze. 
A  kapu  tornyában  egy  külön  szoba  van.  Az  éjszaki  és  a  déli  szárnyban 
nagyobb  szobák  vannak,  a  déli  szárnybeliek  közül  különösen  kettő  igen 
kényelmes,  mindegyiknek  nagy  erkélye  van ;  mennyezetüket  ma  is  a  régi 
faburkolat  díszíti.  Az  udvar  felől  a  galériák  szintén  boltíves  oszlopos  folyosók, 
míg  kívülről  lakószobákat  sejtetnek.  Kár,  hogy  ez  épület  romlásnak  indul, 
mivel  ma  napság  senkinek  sem  támad  kedve  ilyen  mocsaras  vidéken  fekvő 
kastélyban  lakni.  Most  Egger  Gusztáv  gróf  örököseié  s  a  bérlő  és  annak 
cselédsége  lakik  benne. 

Payerhofen,  Himmelau,  Thürn  és  több  más  Lavant -völgyi  kastély 
részint  történetüknél,  részint  berendezésűknél  fogva  méltók  figyelemre. 
Payerhofen  kastély  Wolfsberg  városhoz  tartozik  és  a  Lavant  mellett  a  város 
déli  szélén  áll.  Kívülről  nem  mutatós;  árkádos  négyzetes  udvarában  kivált 
egy  pár  nagyon  eredeti  vízhányó  vonja  magára  figyelmünket.  A  falakat 
XVI.  századbeli  medaillonok  és  oroszlánfejek  díszítik.  A  főkapuval  szemben 
a  falban  egy  feliratos  lap  van,  melyen  egy  kő  medaillon  XVI.  századbeli 
viseletű  férfi  mellképét  állítja  elénk.  Nyilván  annak  a  Freidl  Mátyásnak 
a  képmása,  a  kivel  e  kereskedő  család  kihalt.  Payerhofen  János,  a  család 
utolsó  sarja  a  palotát  vejére,  Amman  Miklósra,  ez  ismét  vejére,  Freidl 
Mátyásra  és  Siebenbürger  Kristófra  hagyta.  A  Freidl  család  tagjai  keres- 
kedők voltak  s  többnyire  Nürnbergben  és  Velenczében  tartózkodtak,  a  hol 
nagy  üzleteik  voltak.  Wolfsbergben  csupán  szögcsináló  műhelyeik  voltak. 
Egyik  Freidl  Mátyás  ágostai  hitvallású  volt,  és  felesége  a  nagy  kiterjedésű 

birtokon  protestáns  imaházat  épített,  mely  azonban  az  ellenreformáczió 
idejében  teljesen  elpusztult.  A  család  élénk  részt  vett  az  akkori  protestáns 
mozgalmakban  és  Payerhofen  volt  a  protestánsok  fő  gyülekezőhelye. 
Ugyané  birtokhoz  tartozott  Kirchbichl  kastély  is,  a  hol  szintén  volt 
ez  időből  való  kápolna,  mint  a  még  meglevő  maradványok  bizonyítják. 
A  művészetek  barátja  itt  régi  és  újabb  kitűnő  mesterek  műveit  tartalmazó 
igen  gazdag  képtárt  talál,  melyet  Rosthorn  Ferencz  és  Herbert  Pál  báró 
alapítottak.  Nincs  a  tartományban  ehhez  fogható  más  ilyen  gyűjtemény. 
A  wolfsbergi  plébániatemplom  falában  van  az  1564-ben  elhalt  Freidl  György 
sírköve,  melyet  testvére  1570-ben  állíttatott.  Meglehetős  nagy  emlékkő  ez, 
melyen  XVI.  századbeli  viseletű  férfit  ábrázoló  alak  térdel;  ennek  feje  fölött 
van  a  fölirás.  Szép,  lágy  munka.  Az  emléket  két  felől  tiszta  olasz  ízlésű 
pillérek  szegélyzik,  melyek  kétségtelenül  valamely  velenczei  műhelyből 
kerültek  ki,  mert  be  van  bizonyítva,  hogy  itt  nem  találkozott  kőfaragó. 
Wolfsbergtől  nem  messze  a  Sau-alpesek  keleti  lejtőjén  áll  Thürn 
kastély,  mely  most  a  st.-andrái  jezsuiták  tulajdona.  E  XIII.  századból  való 
kastélyt,  kivált  pedig  a  belsejét,  úgy  látszik,  Küenburg  Miksa  Gandolf  báró 
herczeg-püspök  idejében  újították.  A  kastély  fénykora  Amelrich  György 
Vitály  idejébe  esik.  Mostani  állapotán  meglátszanak  az  egykori  berendezésnek 
és  amaz  idő  ízlésének  nyomai.  Az  úgy  nevezett  rondellában  még  meglátszik, 
hogy  mennyezete  berakott  mívű  volt  és  jelképes  alakokat  ábrázoló  festmé- 
nyek díszítették.  Az  egyik  folyosóban  egy  gazdag  fölépítésű  tölgyfa  kapu 
vonja  magára  figyelmünket,  különösen  érdekes  dió-,  körte-  és  részint 
természetes  színű,  részint  zöldre  festett  iharfából  készült  berakott  dísze. 
A  kapu,  mindkét  oldalán  olvasható  évszám  szerint,  1589-ben  készült; 
szélessége  több  mint  három,  magassága  több  mint  öt  méter.  Két  oldalt 
háromsoros  szalagfonattal  díszített  egy-egy  oszlop  áll;  van  talapzatuk,  de 
a  mellett  némileg  dór  oszlophoz  hasonlítanak ;  az  oszlopok  mögött  boltíves 
és  ormós  vakablakok  és  gazdag  berakott  díszítmény  van.  Az  oszlopokon 
a  kapu  egész  szélességben  párkányos  gerenda,  e  fölött  egy  sík  párkányú  és 
kevésbbé  széles  tag  nyugszik,  mely  utóbbit  közepén  Karinthiának  egészen 
a  mennyezetig  érő  czímere  díszíti,  jobbra  és  balra  pedig  ismétlődnek  a  bolt- 
íves és  pillérekkel  szegélyezett  vakablakok.  Az  oszlopok  és  a  rajtuk  nyugvó 
alkotmány  félméternyire  szökik  ki  a  falból.  Közben  egy  igen  szép,  aránylag 
kis  ajtó  nyílik,  mely  alig  látható,  s  melyet  szintén  oszlopocskák,  párkányok 
és  ormok  díszítenek.  E  pompás  mű  minden  részét  berakott,  vagy  beégetett 

és  finom  ízlésű  díszítmény  élénkíti.  Van  itt  még  egy  másik  oszlopos  ajtó, 
mely  fölött  az  Amelrich  család  czímerét  a  rokon  családok  czímerei  díszítik. 
Igen  szép  a  márvány  szegélyű  kandalló,  mely  olasz  munka. 

Sajnos,  a  tartomány  fővárosában  alig  vannak  renaissance-kori  épületek, 
melyek  művészi  becsűek  volnának.  Az  országház  Klagenfurtban  1591-ből 
való  épület.  Csakis  az  udvar  bír  némi  jelentőséggel.  Elrendezése  patkóalakú, 
melynek  két  végén  egy-egy  magas  torony  emelkedik.  E  tornyok  alatt  két 
oldalt  nyilt  lépcsők  vezetnek  az  emeletbe,  melyen  toskánai  oszlopokon 
nyugvó  boltíves  folyosó  fut  körűi.  A  lépcsők  és  a  folyosó  kávája  nem  finom 
kimunkálású.  A  folyosóból  márvány  portálén  át  lépünk  a  czímerterembe, 
melynek  márvány  padozata  van,  s  szép  olasz  kandalló  díszíti.  Falaira,  sőt 
mennyezetére  is  Karinthia  nemesi  családjainak  és  főurainak  czímerei  vannak 
festve.  A  mennyezeten  egy  nagy  festmény  VI.  Károly  császár  hódolatát 
ábrázolja.  A  két  keskenyebb  falon  Karinthia  történetéből  vett  jeleneteket 
látunk.  A  teremnek  ormótlan  nagy  ablakai  vannak.  A  kisebb  czímerterem 
mennyezetét  szintén  egy  jól  sikerűit  allegóriái  festmény  díszíti.  Valamennyi 
Fromiller  (1740)  festő  műve. 

Meg  kejl  még  említenünk  Klagenfurt  városházát.  Homlokzata  szegé- 
nyes, kapuját  azonban  korinthusias  féloszlopok  szegélyezik.  Udvara  négyzet, 
árkádjai  az  olasz  palotákéihoz  hasonlók. 

A  klagenfurti  magánházak  közül  említésre  méltók :  a  gróf  Goess-féle 
ház,  melynek  szép,  kovácsolt  vas  erkélye  van;  az  egykori  Pyrkenau-féle  ház, 
a  Viktringer-udvar,  egykor  püspöki  palota,  a  Porcia-  és  a  Rosenberg-palota. 

A  villachi  Alpesek  déli  lejtőjén  Wasserleonburg  kastélynak  1528-ból 
való  legelső  bútorzata  ma  is  megvan  eredeti  ép  állapotában.  Egykor  itt 
lakott  a  híres  Neumann  Anna,  kinek  utolsó  férje  egy  Schwarzenberg  volt. 

A  XVII.  századbeli  épületek  között  különösen  a  Rosenberg-féle  kasté- 
lyok vonják  magukra  figyelmünket,  s  kivált  Grafenstein,  melyet  1638-ban 
Rosenberg  J.  András  és  neje,  Johanna  épített.  Ez  két  emeletes ;  négyszögű 
udvara  árkádos,  termei  és  szobái  tágasak.  Megemlítendő  még  Welzenegg 
és  Keutschach  kastély;  a  herczeg  az  előbbiben  lakik. 

Gróf  Lodron  Paris  herczeg-püspök  1639-ben  gróf  Reitenau  örököseitől 
200.000  forinton  megvette  a  felső-karinthiai  Gmünd  uradalmat  és  várost 
Dornbach,  Kronegg  és  Rauchenkatsch  helységekkel  együtt;  a  mostani  vár- 
kastélyt egészen  újonnan  építteté  és  családja  elsőszülötti  birtokává  tette. 
A  kastély  két  emeletes;   1641-ben  fejeztetett  be;  nem  épen  szép  külseje 

valamely  olasz  mesterre  vall.  Már  messziről  láthatók  a  kastélynak  koronával 
díszített  villámhárítói  s  két  tornyának  hegyes  födele.  E  tornyok  a  négyszögű 
udvar  egy-egy  sarkában  emelkednek,  nyolczszögűek,  belsejükben  csigalépcső 
vezet  az  emeletekre.  Faragott  homokkővel  burkolt,  a  Lodron-család  oroszlán- 
jaival díszített  fő  kapuján  s  tágas  boltozatú  kapualján  át  az  udvarba  lépve, 
szemben  látjuk  a  kastély  óráját  és  a  két  kolosszális  oroszlánt,  melyeket  a 
gróf  az  181 8-ban  leégett  salzburgi  Lodron -palotából  hozatott  ide.  Ezek 
között  nyílik  a  parkba  vezető  ajtó.  A  homlokszárny  első  emeletén  van 
a  nagy  terem,  a  társalgó  szobák,  az  oldalszárnyakban  pedig  a  lakószobák. 
A  nagy  termet  Lodron  Paris  herczeg-püspöknck  és  a  család  több  tagjának 
a  XVI.  és  a  XVII.  századból  való  életnagyságú  képmásai  és  egyéb  képmások 
díszítik.  Lodron  Konstantin  gróf  az  udvar  felől  folyosóval  látta  el,  s  így 
kényelmesebbé  tette  a  kastélyt,  mert  a  havasok  alján,  hol  a  tél  háromnegyed 
évig  tart,  az  olasz  építésmód  mégis  csak  nagyon  szellős.  A  második  emeleten 
egy  teljesen  berendezett  színház  van. 

Loretto  kastélyt  Klagenfurt  mellett  a  wörthi  tónak  a  Lend-csatornába 
való  beömlésénél  1652-ben  gróf  Roscnberg  András  építette.  Ez  Valvasor 
ábrázolásai  után  Ítélve,  bámulatosan  szép  épület  lehetett;  de  1708-ban 
leégett  és  az  egész  pompából  csak  egy  dísztelen  emeletes  épület  maradt, 
melyben  egy  vendéglő  és  nyári  lakások  vannak.  1706-ban  itt  laktak  a 
spanyol  örökösödési  háborúban  fogságba  került  bajor  berezegek. 

E  századból  való  a  Szentháromság-szobor,  mely  Klagenfurtban  1689-ben 
a  pestis  ellen  állíttatott  föl.  Megemlítjük  még  Mageregg,  Ehrenhausen, 
Wicsenau,  Neuhaus,  Kollnitz,  Treffen,  Kollegg  kastélyokat,  melyeknek 
egy-egy  sikerültebb  részlete  e  századbeli  építésű.  Mind  jó  állapotban  vannak 
és  többnyire  gazdasági  czélokra  szolgálnak. 

A  XVIII.  századból  való  épületek  száma  nagyobb,  de  építőművészeti 
szempontból  nem  jelentékenyek,  kivéve  egyet,  mely  igen  érdekes  és  eredeti 
épület.  Treibach  vasúti  állomás  közelében,  a  Gurk  és  Mctnitz  összefolyá- 
sánál, egy  mélyedésben  fekszik  Zwischcnwássern,  a  gurki  püspök  kastélya. 
Gróf  Auersperg  József  herczeg-püspök  idejében  1780-ban  Hagenauer  építész 
építé.  Homlokzata  nem  igen  érdekes,  annál  csudálatosabb  belsejének  elren- 
dezése. Az  épület  hosszúkás  négyszög,  keskeny  oldalán  hét,  hosszú  oldalán 
kilencz  ablaka  van;  három  emeletes;  udvara  nincs.  Földszínijén  igen  egy- 
szerű kapu  van ;  a  kapualja  az  épületen  végig  vezet  a  túlsó  oldal  kapujáig. 
A  kapualjában    jobbra   és    balra    ajtók    nyílnak    az    irodába,    a   konyhába, 

a  raktárakba  és  a  pinczébe.  Az  éjszaki  oldalon  tágas,  világos  lépcsőházban 
kettős  lépcső  vezet  az  emeletekbe.  A  déli  oldalon  van  még  egy  bejárat, 
melyen  át  a  lejtős  útról  néhány  lépcsőn  egyenesen  az  első  emeletbe  jutunk. 
Az  emelet  közepét  egy  hosszúkás  és  sarkain  bemélyített  helyiség  foglalja  el, 
melyből  jobbra  és  balra  tíz  lakószobába  nyílnak  az  ajtók.  A  sarkok  bcmélyí- 
tésében  az  építész  oly  következetes  volt,  hogy  még  az  ajtók  is  megvannak 
hajlítva.  A  lépcsőházakat  fülkékbe  helyezett  nagy  vázák  díszítik.  A  második 
emelet  közepét  előterem  foglalja  el,  a  melyből  három  oldalt  a  tulajdonképeni 
dísztermekbe  nyílnak  ajtók.  A  termek  első  berendezése  még  most  is  jó 
állapotban  van.  A  falak  festett  vászonnal  vannak  kárpitozva.  A  szép  házi 
kápolna  két  emeletnyi  magas.  Érdekesek  a  püspök  szobái,  melyeknek  falait 
az  akkori  idők  ízlése  szerint  vadászjeleneteket  ábrázoló  képek  díszítek. 
Érdekes  az  ebédlő  is,  melynek  mennyezetét  ezüstös  bárányfelhők  borítják, 
s  köztük  itt-ott  tarka  tollú  madarak  röpködnek,  a  falakon  forró  égalj i 
növények,  pálmák,  stb".  díszelegnek,  közben-közben  mindenféle  majom  és 
papagály  sütkérezik.  Az  ablakfülkék  csudálatos  kúszó  növényekből  képződött 
lugast  mutatnak.  Az  ajtók  fehérek,  a  bemélyített  részek  zöldek.  A  harmadik 
emelet  igen  alacsony;  széles  folyosója  az  épületet  egész  hoszszában  két  részre 
osztja;  jobbra  és  balra  a  vendégszobák  nyílnak.  Csudálatos,  hogy  az  épület- 
nek magvát  képező  helyiségekbe  elég  világosság  özönlik  a  lépcsőházból. 
Fönt  óratorony  koronázza  az  épületet.  A  kastély  éjszaki  oldalán  csínos 
franczia  park  terűi  el.  A  déli  oldalon  levő  dísz-  és  konyhakertben  félkör 
alakú  földszintes  épület  van,  mely  minden  részében  határozott  barokk  ízlésű. 
Ez  épületnek  kisebb  hasonmása  Klagenfurtban  a  csinos  parkban  álló 
mostani  püspöki  palota.  Ez  Marianna  főherczegnő  számára  épült  és  halála 
után  csere  útján  a  Viktringer-udvarért  a  gurki  herczeg-püspökök  tulajdonába 
ment  át.  Főhomlokzata  a  kertre  néz;  az  udvar  felől  hozzá  épített  két  szárny 
patkóalakú.  Egyetlen  emeletén  igen  tágas  szobák  vannak,  melyekben  részben 
megmaradt  az  első  bútorzat.  A  püspöktermet  valamennyi  gurki  püspököt, 
egy  másik  szép  rokokó  ízlésű  termet  pedig  a  császári  ház  tagjait  ábrázoló 
kép  díszíti.  Igen  jó  ízlésű  a  lépcsőház  és  a  kápolna.  Klagenfurt  közelében, 
Ebenthalban  a  Goess  grófi  család  kastélya  van.  Ez  régen ten  védelmi  hely  volt; 
későbben  Neuhaus  Kristóf  vadászkastélylyá  bővítette  ki,  s  Károly  főherczeg, 
Belső -Ausztria  kormányzója  (1567),  adta  neki  mostani  nevét.  Majd  Goess 
Péter  gróf  több  tornyát  és  kapuját  eltávolítván,  mostani  alakját  adta  neki. 
Igen    szép   épület   a    Rosegg-kastély   a   Dráva   mellett.    1770-től    1780-ig 


201 

Orsini-Rosenberg  Xav.  Ferencz  herczeg  fókamarás  és  miniszter  a  Florencz 
melletti  Lucretia-villa  mintájára  építteté.  A  Herbertstöckl  Klagenfurtban  és 
a  Lannerstöckl  Krumpendorfban  különösen  belső  berendezésük  által  nagyon 
hasonlítanak  a  franczia  építésmódhoz.  Udvaruk  nincsen,  a  lépcső  egyenesen 
az  első  emeleti  nagy  terembe  vezet,  a  hol  a  ház  lakói  találkozni  szoktak. 
E  terem  olyan  hosszú,  mint  maga  az  épület;  innét  jutni  a  körüle  levő 
lakószobákba.  Igen  csinos  barokk  mű  a  Flórián-szobor  Klagenfurtban.  Az 
1877-ik  évi  tűzvész  emlékére   1781-ben  állították. 

A  XVIII.  századbeli  építésnek  jó  képviselői  a  Klagenfurt  körűi  fekvő 
Annabichl,    Drasing,    Hornstein,    St.-Georgen    am    Sandhof,    Marienhof, 


Zwischenwassern  kastély  és  alaprajzai. 

Meiselberg ,  Portendorf,  Zigulln ,  Farchern,  Pichlof,  Pitzlstetten  kisebb 
kastélyok.  Tentschach  mutatós  kétemeletes  kastély,  mely  pompás  kilátást 
nyújt  a  Karavankákra.  Régi  épület;  négy  tornya  van;  négyszögű  udvarát 
árkád  futja  körűi ;  szobái  tágasok ;  többször  újították ,  de  ezzel  az  épület 
díszét  nem  emelték.  Wolfsberg  piaczán  a  pestis  ellen  1718-ban  emelt  igen 
jellemzetes  oszlop  áll.  Salzburgi  márványból  faragott  római  oszlopon  Mária 
trónol,  valamivel  lejebb  négy  szent  áll.  A  szép  korlát  négy  sarkán  egy-egy 
angyal  feliratos  táblát  tart. 

A  XIX.  században  a  régi  kastélyok  közül  átalakították  és  helyre  állí- 
tották a  gróf  Henkel  család  kastélyát  Wolfsbergben ,  a  gróf  Christalnigg 
család  kastélyát  Ebersteinben,  a  Groppenstein  kastélyt  Ober-Vellach  mellett, 

a  Pichlern  kastélyt  Klagenfurt  mellett  1854-ben,  végűi  a  báró  Reyer  család 
Krastowitz  nevű  kastélyát  1867-ben. 

Az  újabb  kor  sajátos  építménye  Henkel  grófné  mauzóleuma  Wolfsberg- 
ben.  Stüler  Ágoston  porosz  építészeti  főtanácsos  tervezte  a  Kor-Alpes  lejtőjén 
emelkedő  és  csupa  koczkakőből  emelt  épületet;  1858-ban  kezdették  és 
1863-ban  fejezték  be.  Lépcsők  vezetnek  az  előcsarnokhoz,  melynek  boltívei 
három  római  oszlopon  nyugosznak.  Középütt  nyíló  nagy  ajtón  át  lépünk 
belé,  s  innét  lépcsők  vezetnek  le  a  boltozatos  sírkamrába.  Jobbra-balra  több 
lépcsőn  a  kupolával  födött  nyolczszögű  csarnokba  érünk  föl.  A  kupolát 
karcsú  laterna  koronázza.  A  csarnokot,  melynek  falai  fehérek,  három  nagy 
félköríves  ablak  világítja.  Itt  van  az  emlék,  mely  a  grófnőt  fekve  életnagyság- 
ban ábrázolja;  Kiss,  berlini  szobrász,  faragta  mesterileg  carrarai  márványból. 
Talapzata  szürke  márvány.  Ez  Karinthiában  a  legszebb  újkori  művészeti 
alkotás. 

A  klagenfurti  újabb  épületek  közül  megemlítendők  a  karinthiai  takarék- 
pénztár bőkezűségéből  emelt  nyilvános  intézetek.  Köztük  első  helyen  áll 
a  karinthiai  tartományi  múzeum,  a  Rudolfinum,  melynek  pompás  római 
előcsarnoka,  s  salzburgi  vörös  márványból  faragott  nyolcz  oszlopon  nyugvó 
üveg  födele  van.  Néhai  Rudolf  trónörökös  tette  le  ez  épület  záró  kövét  és 
1884-ben  július  10-ikén  a  trónörökösné  jelenlétében  nyitotta  meg.  E  mellé 
sorakoznak  a  gazdag  homlokzatú  takarékpénztári  épület,  a  bányász-  és 
földmíves-iskola,  a  népkonyha  a  női  ipariskolával,  meg  a  zeneegyesület. 
Valamennyit  Guggitz  karinthiai  születésű  építész  tervezte  és  Hess  építész 
építé  föl.  A  tébolyda  Klagenfurt  mellett  és  a  Rainer-udvar  az  új  téren 
kiváló  újabb  épületek. 

Villachban  .említésre  méltó  a  városi  gymnasium  és  a  faipariskola, 
Wolfsbergben  figyelemre  méltó  a  Mária  Valéria  főherczegnőről  nevezett 
kórház,  továbbá  az  a  legújabb  időben  emelt  pompás  épület,  melyben  a 
takarékpénztár,  a  községi  hivatal  és  az  ipariskolák  vannak  elhelyezve. 
A  tartomány  egyik  dísze  St.-Veitban  az  irgalmas  rend  Rudolf- kórháza. 
A  klagenfurti  múzeum  után  kétségtelenül  ez  a  legjelentékenyebb  újabb 
épület  Karinthiában.  Rafanelli  florenczi  építész  terve  szerint  Franz  András 
gráczi  városi  építőmester  építé.  St.-Veittól  éjszaknyugatra  emelkedett  helyen 
áll ,  magas  földszintes  homlokzata  három  tagozatú ,  két  oldalszárnyában 
vannak  a  tágas  kórtermek.  Középütt  a  kápolnát  az  ebédlővel  üveges  folyosó 
köti  össze,  mely  egészen  a  hátulsó  emeletes  épületig  megy,  melyben  külön 


203 

betegszobák  vannak.  Keresztben  tagozott  oszlopok  szegélyezik  a  kaput, 
melyen  át  kicsiny,  de  igen  szép  előcsarnokba  lépünk,  melynek  boltívei 
római  oszlopokon  nyugosznak.  A  bejárattal  szemben  levő  szépen  faragott 
kapu  a  kápolnába  vezet.  Ez  nagyon  egyszerű,  de  ízléses ;  hat  félkörívű  ablak 
világítja.  A  bejárat  fölött  van  a  chorus  és  oldalt  a  kagylóalakú  szószék. 
A  kápolna   belsejében   széles   párkány  fut  körűi,   melyet   az    oltárnál   két 


A   Rudolf-kórház   St.-Veitban. 


hornyolt  oszlop  emel.  A  kápolnához  csatlakozik  a  hasonló  nagyságú, 
12.48  méter  hosszú,  6.24  méter  széles  ebédlő.  A  kápolna  bejáratától  jobbra 
csigalépcső  vezet  a  chorusra  és  a  toronyba.  A  torony  kívülről  némileg 
zömök,   de  jellemzetes  renaissance  alkotmány. 

Karinthiában  igen  gyér  számúak  a  renaissance  művészetű  szép  temp- 
lomok. Első  sorban  említendők  az  apátságok  és  a  kolostorok  toldalékai, 
melyek  közt  itt-ott  mégis  találkozik  a  renaissance-kornak  egy-egy  gyöngye. 
A  kolostorokat  többnyire  a  XVI.  században  alakították  át,  vagy  toldalé- 

kokat  építettek  hozzájuk.  Ez  épületek  többnyire  igen  terjedelmesek,  mindig 
árkádosak,  így  Gurkban,  St.-Paulban,  Eberndorfban,  Viktringben,  továbbá 
St.-Georgen  am  Lángsee  egykori  apáczakolostor,  melyben  most  nyári  lakók 
találnak  üdülést.  St.-Paulban  igen  szép  fa  burkolatú  négy  terem  van.  Külö- 
nösen kiválik  az  úgy  nevezett  császárszobának  1 2  méter  hosszú  és  9  méter 
széles  mennyezete.  Geometriai  alapformái,  nemkülönben  gazdag  díszít- 
ményes  részletei  oly  jó  ízléssel  vannak  összeválogatva,  hogy  e  munka  a 
fával  való  építés  mintaszerű  képviselőjének  mondható.  Sajnos,  hogy  e  remek 
munka  mestere  ismeretlen.  Az  apátságnak  e  szárnya  1668-ban  épült,  tehát 
valószínű,  hogy  a  díszes  faburkolat  is  ebből  az  időből  való.  A  dísztermek 
falait  14  jó  állapotban  levő  olajfestmény  is  díszíti,  melyek  a  híres  „Kremser 
Schmid"  művei. 

Gurkban  szintén  több  fa  burkolatú  szoba  van.  A  templomban  pedig 
a  szokatlan  nagyságú,  gazdagon  aranyozott,  több  mint  száz  alakkal  benépe- 
sített főoltár  vonja  magára  figyelmünket.  Művészi  becse  a  kereszt  oltárának 
van,  melyet  egy  életnagyságú  Pietá,  Donner  Rafaelnek  ólomból  öntött  műve, 
díszít.  Ugyané  művészt  dicsérik  az  oltárnak  és  szószéknek  szintén  ólomból 
öntött  domborművei.  A  villachi  plébánia-templomban  egy  szépen  faragott 
gyóntatószéken  kivűl  különösen  érdekes  az  1555-ből  való  szószék.  Egy 
földön  fekvő  ember  szívéből  egy  több  gallyra  oszló  ág  nő  fölfelé,  a  gallyakon 
paizsok  vannak,  s  ezeken  a  Jesse-család  ivadékainak  képmásai  ábrázolvák. 
A  szószék  káváján  az  ó-testamentomból  vett  jelenetek  vannak  és  a  Kiensberg- 
család  czímere.  Érdekes  a  szószékre  vezető  lépcső  is.  Kétségtelen,  hogy 
a  szószék  olasz  munka. 

Ossiachban  a  praelatusi  új  palota  császártermét  az  osztrák-karinthiai 
kormányzóknak  Fromiller  által  festett  képmásai  díszítik. 

A  klagenfurti  székesegyházat  a  protestánsok  építették  1582-től  1593-ig. 
Az  ellen-reform áczió  alatt  a  jezsuiták  kezébe  került  és  csak  későbben  lett 
székesegyházzá.  Eléggé  szabatos  renaissance  épület.  A  szentély  magában 
befejezett  egész;  a  hosszú  hajó  nyolcz  mellékoltárral  csatlakozik  hozzá; 
a  bejárattal  szemben  van  egy  újabb  korbeli  mellékoltár  sírbolttal.  A  hosszú 
hajó  két  oldalán  a  mellékoltárok  fölött  boltíves  karzati  folyosók  futnak  végig. 
A  templom  hátulsó  részében  középütt  tágas  chorus,  e  fölött  pedig  a  zene- 
karzat van.  A  mennyezet  félkörívű,  közben-közben  kupolákkal.  A  stucco- 
díszítményt  a  jezsuiták  készítették.  A  főoltár  nemes  művészetű ;  az  oltárkép 
Péter  és  Pál  apostolokat  ábrázolja;  1752-ben  De  Gron  Dániel  bécsi  művész 

festette.  A  mennyezetes  szószék  nagy  és  szép.  Legfelül  Krisztus  felhőkön 
trónol  majdnem  életnagyságú  angyaloktól  környezve.  Magát  a  szószéket 
a  négy  evangélista  alakja  díszíti.  VI.  Károly  császár  itt  tartózkodásának 
emlékére  a  szószékkel  szemben  egy  mennyezetet  állítottak  föl,  melynek 
peremén  Karinthia  czímere  van.  A  mellékkápolnák  csínos,  részben  csavart 
márvány  oszlopos  jezsuita- oltárain  a  szobrászati  dísz  igen  jól  össze  van 
egyeztetve  az  építészettel.  A  klagenfurti  városi  kápolna  boltíves,  kupolás, 
világos  templom.  Valamivel  kisebb  a  székesegyháznál;  1692-től  1697-ig 
épült.  A  mennyezetét  díszítő  igen  szép  falkép  De  Melkh  műve  1764-ből. 
Két  oldalt  karzati  folyosók  vannak,  hátúi  pedig  tágas  chorus.  48  öl  és  2  láb 
magas  tornya  1709-ben  fejeztetett  be.  Két  laternás  kupolája  az  e  korbeli 
szebb  építmények  közé  tartozik.  Az  1795-ben  épült  Priesterhauskirche 
kupoláját  élénk  fresko-képek  díszítik. 

A  Loretto-templomot  St.-Andrában  a  Lavant-völgyben  Stadion  Gáspár 
herczeg-püspök  1673-tól  1704-ig  építteté  olasz  ízlés  szerint  és  Khuenburg 
Ernő  gróf  herczeg-püspök  rendezteté  be  1793-ban.  E  40  méter  hosszú, 
15  méter  széles  és  17  méter  magas  templom  igen  világos,  csínos  és  vonzó. 
Kápolnái  két  oldalt  keresztalakban  vannak  elrendezve.  Boltozata  félkör- 
íves, de  oly  merész  szerkezetű,'  hogy  építőmestere,  midőn  az  állványok 
leszedettek,  a  bedűléstől  való  félelmében  megszökött  és  nyomtalanul  eltűnt. 
Belsejét  részben  Deschwanden  freskói  díszítik.  Építési  jelessége  szebb  díszí- 
tést érdemelt  volna.  A  bejárattól  balra  levő  mellékkápolnában  van  a  kegykép 
visszataszítóan  torz  környezetben.  A  csupasz  homlokzaton  két  elég  magas 
torony  emelkedik. 

A  Villach  melletti  Szentkereszt-templom  keletkezését  egy  feszületnek 
köszöni,  mely  1708-ban  „csudálatos  módon"  egy  falból  kezdett  kiemelkedni. 
A  feszület  képe  70  centiméter  magas  fa  táblába  be  van  égetve;  csak  Krisztus 
feje  domborodik  ki.  A  sokáig  épült  templom  1726-ban  lett  kész,  de  csak 
1751-ben  szenteltetett  föl.  Építészét,  sajnos,  nem  ismerik.  Alaprajza  köralak 
négy  félkörű  kiszökéssel,  két  oldalt  egy-egy  oratóriummal.  A  befelé  homorú 
bejárás  fölött  szépen  tagozott  oromfal,  két  oldalt  pedig  háromemeletes  és 
hagyma-alakú  kupolával  fedett  torony  emelkedik.  A  chorus  egész  hoszszát 
egy  nagy  olajfestmény  foglalja  el,  mely  a  kufároknak  a  templomból  való 
kiűzetését  ábrázolja.  A  belépőt  első  pillanatra  meglepi,  hogy  az  alaprajznak 
majdnem  minden  vonala  görbe,  még  a  pillérek  átmetszete  is.  Egyedül  a 
két  oratóriumnak  van  egyenes  vonala.  Az  oldalkápolnák  s  maga  a  templom 

is  kupolafödelű.  A  főkupola  közepén  alacsony  galéria  fölött  hatszögű  és 
hatablakos  laterna  áll,  mely  szintén  szépen  van  boltozva.  A  boltozat  alatt 
széles  és  szép  tagozatú  párkány  fut  köröskörűi,  s  emeli  a  templom  belsejének 
hatását.  Az  egész  templomot  díszítő  freskó-képek,  valamint  Krisztus  szobra 
a  főoltáron  és  a  szószék  szobrászati  dísze  is  mind  igen  kezdetlegesek.  Csakis 
a  jobboldali  mellékoltár  fölött  látható  egy  jó  olajfestmény. 

Mária-Hilf  búcsújáró  templom  Mösel  mellett  egy  hegyen;  köralakú, 
kupolás,  két  tornyú,  szép  és  világos  épület.  Karinthia  többi  renaissance-kori 
templomai  csekély  jelentőségűek. 

Karinthia  protestánsai  1782-től  mai  napig  mintegy  26  templomot  és 
imaházat  építettek.  Költségök  nem  lévén,  a  külsőre  kevés  gondot  fordíthattak, 
de  valamennyit  bizonyos  csín  jellemzi,  a  mi  dicséretökre  válik.  Sok  közűlök 
bizonytalan  művészetű,  a  későbbiek  azonban  többnyire  vagy  román,  vagy 
csúcsíves  ízlésűek.  Legkiválóbb  a  klagenfurti  csínos  tornyú  protestáns 
templom,  mely  Bierbaum  A.  építész  terve  szerint  1863-tól  1866-ig  épült. 


A  St.-Veit  melletti  Weyer  kastély  és  alaprajza. 


Falfestmény  a  gurki  székesegyházban  az  apáczák  chorusán. 


A  festészet  és  a  szobrászat  Karinthiában. 


arinthia  kis  alpesi  tartománynak,  mivel  sem  a  szellemi,  sem 
az  anyagi  téren  hatalmas  középpontja,  sem  nagyobb  városai 
nincsenek,  nem  volt  módja,  hogy  a  művészetekben  úttörő 
vagy  vezérszerepet  vihessen.  Azért  a  festészet  és  a  szobrászat 
Karinthiában  mindig  idegen  hatás  alatt  állott.  E  két  művé- 
szetnek nincs  sajátos  jellege;  minden  terméke,  s  azoknak  jellemző  vonásai, 
s  általában  fejlődésének  menete  egészben  véve  ugyanaz  itt  is,  a  mi  Ausztria 
többi  német  tartományában.  Különösen  áll  ez  a  szobrászatról,  mely —  kivéve 
a  művészi  ipar  keretében  tárgyalandó  fafaragást  —  minden  korszakban  meg- 
lehetősen jelentéktelen  maradt.  De  állandóan  és  jobban  függött  a  szobrászat 
az  építészettől  is,  a  mennyiben  kapcsolatban  volt  vele  és  annak  díszítésére 
szolgált. 

Karinthiában,  mint  egyebütt  is,  á  nagyobb  román  templomokon 
találjuk  a  középkori  szobrászat  legrégibb  műveit.  Meglehetősen  nyers, 
merev,  sokszor  alig  érthető  jelképi  jelentményű  művek  ezek,  melyek 
kivált  ikonographiai  szempontból  érdekesek.  Ilyféle  szoborművek  vannak 
még  Millstattban ,  Mária- Gailban,  Gurkban,  Wolfsbergben ,  St.-Paulban, 
Liedingben  és  Friesachban  részint  eredeti  helyökön,  részint  elszakítva  az 
épülettől,  melyhez  egykor  tartoztak.  A  csúcsíves  építés  korabeli  szobrászati 
művek  leginkább  a  templomok  boltozatának  záró  kövein,   a  vállköveken 

és  a  gerincztartó  féltörzsek  fején  fordulnak  elő.  A  szabadon  álló  szobrok 
és  a  domborművek  ritkábbak  és  többnyire  csekély  művészeti  becsűek. 
Annál  gyakoriabbak  és  gazdagabbak  a  csúcsíves  templomok  egyes  részének 
faragott  ékítményei.  Alig  méltók  említésre  a  renaissance-kortól  és  a  barokk 
művészettől  kezdve  mai  napig  épült  templomokat  díszítő  szoborművek ; 
de  mégsem  hallgathatjuk  el  néhány  renaissance  épület  szobrászati  díszét. 
Ilyenek  :  a  Porcia-kastély  Spittalban ;  a  Khevenhüller  György  gróf  által  a 
XVI.  század  végén  emelt  wernbergi  kastély,  nemkülönbena  hochosterwitzi 
nagyszerű  várépület.  Művészeti  tekintetben  is  figyelemre  méltók  itt  a  grófot 
ábrázoló  márvány  szobor  és  az  asszonyok  mellszobrai  a  Wernberg  kastély 
déli  kapuja  fölött.  1576-ban  készültek. 

Önálló  szobrok  is  szép  számmal  vannak  a  művészet  minden  korszakából. 
Ezek  a  részint  fehér,  részint  vörös  márványból  faragott  síremlékek,  melyek 
sok  helyt  rendszerint  a  templomok  falába  vannak  beillesztve.  A  művészetileg 
legbecsesebbek  részint  a  késő  csúcsíves,  részint  a  renaissance-korból  valók. 
Legkiválóbbak  Sonegg  urainak,  két  Ungnadnak  a  síremlékei  1468-ból  és 
1490-ből  Eberndorfban,  a  Szent-György-rend  két  első  nagymesterének 
síremlékei ,  1508-ból  és  l5(33)-ból  Millstattban ,  a  Keutschacher  család 
síremlékei  Mária-Saalban  (egyik  1511-ből),  továbbá  Dictrichstein  Zsigmond 
síremléke  1533-ból,  a  Khevenhüller- család  síremlékei  Villachban,  aztán 
a  friesachi  Bertalan-templomban  Schafmann  György  salzburgi  vicedom 
síremléke,  mely  1572-ből  való  és  a  fölírás  szerint  Franck  Jeremiás  szobrász 
műve,  végűi  a  Lavant-völgyi  St.-Andrában  két  prépost  szép  és  nagy 
síremléke  1662-ből  és  1689-ből.  Az  egyiket  a  fölirás  szerint  Pocobel 
Philibertus  művész  készíté.  Ezeken  kivűl  említendő  a  spittali  városi 
plébánia-templomban  levő  két,  fölötte  érdekes  fogadalmi  dombormű,  melyet 
a  Cilii  grófok  valószínűleg  1421-ben  készíttettek  abból  az  alkalomból, 
hogy  az  Ortenburg  grófoknak  örököseikké  lettek.  Végűi  említendők  még 
a  Finkenstein  melletti  St.-Stephanban  levő  késő  csúcsíves  korbeli  magas 
domborművek,  melyeken  hét,  ikonographiai  becsű  ábrázolás  van. 

Ámbár  a  művészek  nevei  kevés  kivétellel  ismeretlenek,  mindazáltal 
föltehető,  hogy  nagyobb  részök  hazai  volt,  vagy  legalább  állandóan  e  tarto- 
mányban tartózkodtak.  Hisz  karinthiai  művészek  idegen  földön  is  dolgoztak, 
így  Pocobello  Márton  klagenfurti  szobrász,  valószínűleg  idősebb  rokona  az 
előbb  említett  Pocobel  Philibertusnak ,  készíté  1624-ben  Schwarzenberg 
Anna  grófnőnek  Murauban  levő  síremlékét.  Ugyané  művész  készíté  1610-ben 

kis  korában  elhalt  Katalin  nevű  leányának  síremlékét,  mely  a  klagenfurti 
plébánia-templom  éjszaki  oldalába  van  befalazva.  Emlékszerű  szobrászati 
művekben  Karinthia  aránylag  igen  szegény.  Különös  művészeti  becsű  a 
XIV.    századból    való    Mária- 

szobor  a  friesachi  Domonkos- 
rendi templomban.  Friesaeh 
szép  és  díszes  renaissance-kori 
emléke  a  piaczon  álló  kút, 
mely  1 563-ban  a  Tanzenberg 
kastély  számára  készült  és  csak 
1804-ben  helyezték  innét  át 
Friesachba.  Figyelemre  méltó 
renaissance  művek  továbbá  a 
villachi  városi  plébánia-temp- 
lom szószéke  1555-ből,  aztán 
Saifnitzban  két  márvány  oltár, 
melyek  előbb  a  Luschari-temp- 
lomban  állottak.  A  renaissance 
művészet  idejébe  esik  még  a 
legnagyobb  és  legismertebb 
karinthiai  szobrászati  mű,  a 
XVI.  század  vége  felé  állí- 
tott sárkánykút  Klagenfurt- 
ban,  melynek  azonban,  mint 
szobrászati  alkotásnak,  nincs 
művészeti   becse. 

Van  néhány  nem  jelen- 
téktelen mű  a  művészet  követ- 
kező korszakából.  ElsőDonner 
György  Ráfáel  egyik  legjobb 
műve  az  ólomból  öntött  Pietá- 
csoport  a  gurki  székesegyház 
keresztoltárán.  E  szépen  elren- 
dezett és  mérséklettel  alakított  csoporthoz  képest  ugyan  e  templom  gazdag 
szobrászati  díszű  szószéke  igazi  szertelen  barokk  munka,  noha  Donnerrel  és 
iskolájával  kétségtelenül  kapcsolatban  van  és  valószínűleg  Moll  Boldizsár, 

Siebenhirter  János  síremléke  Millstattban. 

Donner  tanítványa,  készíté.  Másik,  művészetileg  becsesebb  alkotása  e  művész- 
nek az  1765-ben  ólomból  öntött  Mária  Terézia  szobor  Klagenfurtban;  ez 
volt  Ausztria  nagy  császárnőjének  első  nyilvánosan  állított  emléke;  sajnos 
azonban,  hogy  csakhamar  nagyon  megromlott,  és  helyébe  1872-ben 
Pönninger  által  készített,  kevésbbé  sikerűit  bronz  szobrot  állítottak.  Említ- 
hető még  a  Corradini  Antonio  készítette  Hemma-oltár  a  gurki  sírboltban 
és  a  márvány  oltárok  Malborghetben. 

Századunk  elején  Propst  János  szobrász  két  művet  alkotott:  az  egyik 
a  nagyságánál  fogva  föltűnő  csoport,  mely  a  keresztről  levételt  ábrázolja 
a  Priesterhaus-templomban,  a  másik  a  Donner  előbb  említett  csoportjának 
mintájára  márványból  készített  oltár  Klagenfurtban,  a  herczeg-püspöki  palota 
kápolnájában.  Közelebb  emelték  donnersmarki  Henkel  Laura  grófné  mauzó- 
leumát Wolfsbergben,  melynek  szobrászati  részét  Kiss,  berlini  szobrász,  készíté. 

Az  említett  művészek  kivétel  nélkül  külföldiek  voltak ;  azonban  volt 
néhány  karinthiai  származású  szobrász  is,  a  kik  Karinthiában  nem  igen 
hagytak  nyomokat  maguk  után,  de  hírnevük  díszére  válik  a  tartománynak. 
Ezek:  Grübler  Elorián  Kolbnitzból  (1746 — 1813),  Nussbaumer  Mihály 
Schörstadtból  (1792 — 1861),  és  valamennyi  közt  a  legjelentékenyebb,  leg- 
kiválóbb G'asser  János  Eisentrattenból  (1817 — 1868).  Csakis  ő  az,  kinek 
néhány  művével  dicsekedhetik  Karinthia.  Ezek  :  Krisztus  életnagyságú 
szobra  a  Lodron-féle  sírboltban  Gmündben,  a  Christallnigg-féle  síremlék 
St.-Michaelben,  két  angyal  bronzból  a  klagenfurti  városi  plébánia-templom 
főoltárán,  végűi  Ankershofen  Gottlieb  báró  hazai  történetíró  mellszobra  a 
klagenfurti  Rudolfinumban.  Ez  intézet  bírja  Gasser  több  gipsz  mintáját  és 
művei  után  készült  gipsz  öntvények  nagyobb  gyűjteményét.  Villach  szobrot 
állított  Gasser  János  emlékének,  mely  Messner  József  karinthiai  szobrász  műve. 

A  képirást  illetőleg  előre  keli  bocsátani  azt  az  általános  megjegyzést, 
hogy  Karinthia  határos  ugyan  Olaszországgal,  de  festészetének  emlékein 
nem  vehető  észre,  hogy  Olaszország  a  középkorban  itt  nagyobb  hatást 
gyakorolt  volna,  mint  akár  Ausztriában,  akár  Dél-Németországban.  Leg- 
fölebb  azt  tulajdoníthatni  e  hatásnak,  hogy  Karinthiában  épen  úgy,  mint 
Tirolban ,  föltűnően  kedvelték  az  emlékszerű  festészetet.  Karinthiában  a 
festészet  voltaképen  mindig  német  volt. 

Tirolon  kivűl  nincs  Ausztriának  tartománya,  mely  a  középkori  festés 
annyi  emlékével  dicsekedhetnék,  mint  Karinthia.  Különösen  a  középkor 
vége  felé  az  akkor  emelt  nagyobb,  kisebb  templomokat,  sőt  sírkápolnákat 

és  az  útszéli  kereszteket  is  szép  és  élénk  színekkel  festették.  Sajnos  azonban, 
hogy  később  mindent  bemeszeltek. 

A  legrégibb  román  templomokat  is  majdnem  kivétel  nélkül  pompás 
falfestményekkel  díszítették,  így  többek  között  a  gurki  székesegyházat, 
melyben  az  apáczák  chorusának  falait  a  XIII.  századból  való,  s  még  most 
is  elég  jó  állapotban  levő  képsorozat  díszíti.  Alig  van  másik  festmény,  mely 
eszményi  keresztény  tartalom  és  vallásos,  misztikus  fölfogás  tekintetében 
ehhez  fogható  volna.  A  festmény  több  bibliai  és  jelképi  ábrázolást  egybe 
foglalva  azt  az  eszmét  fejezi,  hogy  az  emberiség  az  elvesztett  paradicsomot 
Krisztus  által  ismét  visszanyerte.  Nagy  becsű  alkotás  ez  technikai  és  művé- 
szeti előállítás  szempontjából  is.  Ama  kor  legfejlettebb  és  legnemesebb  művei 
közé  tartozik,  s  mint  ilyen  a  román  falfestészetnek  egyik  legfontosabb  és 
legkiválóbb  emléke.  A  mester,  ki  e  képet  festé,  technikailag  jól  iskolázott, 
tapasztalt,  a  rajzolásban  és  a  színezésben  egyaránt  ügyes  művész  volt; 
nevét,  sajnos,  még  ma  sem  tudják  biztosan.  Ezen  kivűl  Gurk  közelében 
még  két  más  helyen  vannak  falképek  maradványai,  melyek  ugyanebből  az 
időből  valók  és  kétségtelen,  hogy  ezek  is  annak  a  mesternek  vagy  legalább 
iskolájának  a  művei  :  az  egyik  Friesachban  a  Petersbergen  levő  erőd  öreg- 
tornyának kápolnáját,  a  másik  Pisswegben  a  csontházat  díszíti.  De  még 
több  román-kori  templomon  is  maradtak  falképek  nyomai.  Ebből  azt  követ- 
keztethetjük, hogy  Karinthiában  élénk  tevékenység  volt  a  festészet  terén. 

A  román  művészet  korában,  mintegy  a  XII.  század  végén,  valószínűleg 
Millstattban  készült  a  könyvdíszítés  egyik  jelentékeny  és  igen  figyelemre 
méltó  emléke,  a  karihthiai  történelmi  társulat  millstatti  kézirata,  mely  egyéb 
német  költeményeken  kivűl  a  versbe  szedett  Genesist  és  Exodust  tartal- 
mazza 88,  meg  egy  „Physiologus"-t  30  művészi  becsű  és  különféle  színű 
tentával  készített  s  ama  kor  e  fajbeli  legjobb  művei  közé  tartozó  tollrajzzal 
díszítve.  De  a  képírás  kisebb  fajának  e  becses  emléke  egészen  egyedül  áll 
Karinthiában,  mely  a  miniumfestés  körébe  tartozó  művekben  is  igen  szegény. 
Tekintve  nem  jelentéktelen  kolostorainak  nagy  számát,  valóban  föltűnő, 
hogy  nincs  egyetlen  említésre  méltó  mű  sem  a  román  művészet  idejéből, 
sem  a  későbbi  korszakokból. 

A  kora  csúcsíves  művészet  idejéből  való  falképek  nem  oly  számosak 
és  nem  is  oly  jelentékenyek,  mint  a  román  korbeliek.  A  XIV.  századból 
a  legnagyobb,  legkiválóbb  és  több  tekintetben  érdekes  falfestmények  azok, 
melyek  a  gurki  székesegyház  előcsarnokát  díszítik.  E  festmények  száma  32 

és  a  világ  (.erem lésétől  Krisztus  születéséig  az  egész  bibliát  elénk  állítják; 
sajnos  azonban,  hogy  fölötte  megromlottak.  Számosabbak  a  XV.  századból 
való  falfestmények,  melyek  részben  épek,  részben  pedig  csonkák-  Vannak 
köztük,  melyek  művészeti,  s  mások,  melyek  ikonographiai  tekintetben 
becsesek;  így  például  Bergben  a  Szent-Mihály-kápolna  festményei  1428-ból, 


A   gurki   székesegyház  apácza-chorusán  levő  falfestmény. 


aztán  az  ezekkel  rokon  képek  Rittersdorfban,  továbbá  a  XV.  század  első 
feléből  való  képek  Nikelsdorfban  Paternion  mellett,  melyek  a  maguk  nemé- 
ben mintaszerű  kimunkálásúak,  végűi  Zwickenberg  (1438-ból)  és  Mária-Saal 
falképei.  Az  utóbbiak  hasonlók  a  Finkenstein  melletti  St.-Canzianban  látható, 
szabatosan,  szépen  rajzolt  és  szerkesztett  képekhez,  melyek  a  keleti  bölcsek 
legendáját  ábrázolják.  Az  utolsó  Ítéletet  ábrázoló  wolfsbergi  falkép  1478-ból 
való.  A  XV.  század  második  felében  készült  művek  még  a  Thörlben, 
Haimburgban   és    a   Lesach-völgyi    St.-Lorenzben    levő    fontos    és    becses 

falképek.  Érdekesek  az  obergottesfcldi  falképek  ugyanebből  az  időből  és 
igen  szépek  a  kirehbacbi  Szent-Márton-templom  elég  ép  állapotban  levő 
falképei,  végűi  Finkenstein  melletti  Maiestig  igen  mély  színezésű  falképei. 

Karinthiában  a  falfestészet  a  XVI.  század  első  felében  érte  el  a  fej- 
lődés és  virágzás  legmagasabb  fokát.  Ekkor  készültek  legnagyobb  számmal 
olyan  falképek,  melyek  egyszersmind  művészi  becsűek  is.  Mindjárt  a  század 
elején  keletkeztek  a  hohenfeistritzi,  a  st.-margaretheni  falképek,  a  millstatti 
temető  kapuzatát,  a  greutschachi  és  a  metnitzi  csontházat  díszítő  falképek. 
1523-ból  valók  az  úgy  nevezett  Pestkreuz  igen  figyelemre  méltó  festményei 
Mária- Saalban,  s  valószínűleg  ugyanebben  az  évben  festették  a  gradesi 
Szent-Farkas-templom  boltozatának  érdekes  festményeit.  A  laasi  falképek 
1535-ben,  a  st.-andrái  falképek  pedig  1545-ben  készültek.  Az  e  korbeli 
fal  festészetnek  azonban  legnagyobbszerű,  művészetileg  legbecsesebb  emléke 
a  millstatti  nagy  falkép,  mely  az  utolsó  Ítéletet  ábrázolja.  Könnyen  meg- 
érthető elrendezés  és  a  minium  képekhez  hasonló  részletesség  jellemzi  c 
festményt.  Minden  egyes  részlet,  sőt  még  a  ruhák  kelméjének  mustrája  is 
a  legnagyobb  gonddal  van  kimunkálva.  E  kitűnő  munka  ismeretlen  mestere, 
noha  nyilván  renaissance-kori  olasz  műveket  is  látott,  s  azokból  egyet-m ást 
elsajátított,  mégis  jelentékeny  önálló  művész  volt.  Igen  jó  renaissancc- 
korbeli  művek  még  Bergben  az  Athanasius-templom  falképei.  Említendő 
végre  a  schlanitzi  templom  48  négyzetes  mezőre  beosztott  lapos  mennye- 
zetének festészeti  díszítménye,  mely  arabeszkek,  virágok,  folyondárok, 
képzelt  állatok  és  szentek  alakjainak  sajátos  vegyűléke. 

Ikonographiai  szempontból  érdekesek  a  templomok  külsején  Szent 
Kristófot  ábrázoló  képek,  melyek  sehol  sem  oly  gyakoriak,  mint  Karin- 
thiában, továbbá  az  utolsó  Ítéletnek  szintén  nem  ritka  ábrázolásai.  Néhány 
Szent  Kristóf  művészetileg  is  figyelemre  méltó,  így  például  Faakban  és 
St.-Helenában,  az  előbbi  Holbein  hatására  mutat,  az  utóbbi  pedig,  noha 
hat  méternyi  nagy,   gyöngéden  és  élénken  van  festve. 

A  képírás  emlékeinek  egy  sajátos  faja  Karinthiában  az  a  böjti  terítő, 
vagyis  ábrázolásokkal  borított  nagy  vászon  darab,  melylyel  böjt  idején  az 
oltárokat  takarják  le.  Legérdekesebb,  legnagyobb  és  egyszersmind  legrégibb 
a  gurki  terítő.  1458-ban  Conrád  mester  friesachi  polgár  festette,  100  mezőre 
van  osztva,  s  mindegyik  mezőt  a  bibliai  történetből  vett  egy-egy  ábrázolás 
tölti  ki.  1504-ből  való  a  hainburgi  böjti  terítő,  melyen  36  ábrázolás  van. 
A  baldramsdorfi  39  mezőjű  terítő  1555-ben  készült,  a  sternbergi  24  mezőjű 

terítőt  1629-ben  Pazner  Viktor  festette  Villachban.  Valamennyin  bibliai 
jelenetek  ábrázoltatnak.  Ezekkel  együtt  említhető  Knollernek  Pulstban  levő 
pompás  böjti  képe. 

Vessünk  már  most  még  egy  pillantást  a  fára  festett  középkori  képekre. 
Ezek  a  csúcsíves  művészet  későbbi  idejéből  valók  s  többnyire  szárnyas 
oltárokhoz  tartoznak,  melyek  ez  időből  szép  számmal  vannak.  A  renaissance- 
kori  szárnyas  oltárok  sem  ritkák.  Az  ilynemű  emlékekben,  melyek  részint 
teljes  épségben,  részint  töredékekben  maradtak  fenn,  Ausztriának  egy  tarto- 
mánya sem  oly  gazdag,  mint  Karinthia.  Minthogy  ez  oltárokon  a  fafaragás 
lényegesebb,  mint  a  festészet,  azért  részletesebben  a  művészi  iparok  körében 
les*  róluk  szó.  Vannak  azonban  egyesek,  melyeket  nagyobb  és  becsesebb 
festmények  is  díszítenek.  Az  ilyenekről  már  ez  a  fejezet  sem  hallgathat. 
Meg  kell  említenünk  legalább  azokat  a  helyeket,  a  hol  érdekes  és  becses 
festményekkel  díszített  szárnyas  oltárok  vannak.  Ezek  :  a  német  rend 
temploma  és  a  Péter-templom  Friesachban,  a  Szent-Farkas-templom  Grades- 
ban ,  továbbá  Heiligenbhit ,  St.-Leonhard  a  Dráva-völgyben,  Lieseregg, 
Lind  Veiden  fölött,  Maria  im  Elend,  Maria-Gail,  Maria-Saal,  Obergottesfeld, 
Obervellach,  Presseggen ,  Rangcnsdorf,  Rappersdorf,  Schlanitzen ,  Sille- 
brucken,  Treffling,  St.-Wollgang  a  Millstatti-tónál,  Wöllau  és  Zwickenberg. 
Technikai  szempontból  föltűnő,  hogy  viszonylag  késő  időben  is  többnyire 
aranyos   az   ábrázolások   háttere. 

A  csúcsíves  és  renaissancc  művészet  idejéből  fönmaradt  egyes  függő 
képek  száma  sokkal  csekélyebb.  Ezek  között  is  találkoznak  olyanok,  melyek- 
nek nagyobb  művészeti  becsük  van,  így  pl.  Hoch-St.-Paulban  a  fölfeszítést, 
Abteiban  a  keresztről  való  levételt  ábrázoló  kép,  továbbá' a  tizenkét  apostol 
képe  Reinthalban,  Szent  Vitály  legendája,  mely  a  st.-veiti  Ferencz-rendi 
templomból  a  klagenfurti  Rudolfinumba  került.  Legismertebb  és  a  művé- 
szetek története  szempontjából  legfontosabb  az  1520-ban  }an  Scorel  által 
festett  és  a  Szent-családot  ábrázoló  szárnyas  oltárkép  Obervellachban. 
A  németalföldi  kiváló  mesternek  ez  egyik  fő  műve.  A  többi  szárnyas  oltár 
és  az  egyes  függő  képek,  valamint  a  fresko-képek  mestereit  sem  ismerik. 
A  festők,  kik  valószínűleg  többnyire  ide  valók  voltak,  vagy  legalább  itt 
tartózkodtak,  műveik  után  Ítélve,  teljes  technikai  járatosságú  művészek 
voltak,  jól  rajzoltak  és  jól  színeztek,  szóval  koruk  színvonalán  állottak 
és  műveik  legalább  is  megütik  a  többi  osztrák  tartományokban  alkotott 
művek   mértékét. 

A  képírás  virágzásának  e  korát  szomorú  hanyatlás  váltotta  föl.  A  vallási 
zavarok  miatt  a  XVI.  század  közepén  gyorsan  alább  szállt,  a  XVII.  században 
pedig  a  legmélyebb  sülyedés  fokára  jutott.  A  ritka  kivételek  közé  tartoznak 
a  strassburgi  várkápolnának  a  XVI.  század  elejéről  való  jó  falképei,  továbbá 
Srejachban  St.-Canzian  mellett  az  utolsó  Ítéletet  ábrázoló  nagy  festmény 
1609-ből.  E  korban  keletkezett  csekély  számú  terjedelmesebb  festmények- 
nek általában  nincs  művészeti  becsük.  Ilyenek  például  a  Blumenthal  Antal 
klagenfurti  polgár  és  festő  által  1598-ban  a  gurki  székesegyház  apsisaiban 
festett  képek,  továbbá  a  wernbergi  czímerteremnek  a  XVII.  század  végén 
keletkezett  festményei. 

Mint  Ausztriában  általában,  úgy  Karinthiában  is  csak  a  XVIII.  század- 
ban kezd  emelkedni  a  képírás.  Míg  addig  egészen  az  egyház  szolgálatában 
állott,  most  itt  is  győzelmesen  vonul  be  a  nemesség  kastélyaiba.  Ezeknek 
művészetkedvelő  tulajdonosai,  mint  a  Goess,  Rosenberg,  Stampfer  és  a 
Thurn  grófok  részint  idegen  művészeket  hívtak  az  országba,  részint  pedig 
a  hazai  művészeket  pártolták.  Sőt  e  kor  egyházfejedelmei  és  apátjai  is  részt 
vettek  az  általános  művészeti  mozgalomban. 

Fromiller  József  Ferdinánd  hazai  festőművész  (meghalt  1760)  volt 
e  korszakban  a  legtevékenyebb.  Különösen  kiválók  nagyszabású  frcsko- 
festményei  a  klagenfurti  országház  czímertermében ,  az  ossiachi  apátsági 
épület  két  termében,  továbbá  az  Ebenthal,  Obervellach  és  Töscheldorf 
kastélyokban  és  az  ossiachi  templomban. 

Ebből  az  időből  valók  a  klagenfurti  városi  plébánia-templom  bolto- 
zatán Mölk  udvari  festő  által  festett  képek,  Meiselberg  kastély  falképei  és 
a  st.-michaeli  templom  boltozatának  képei  Zoller  Antaltól.  A  klagenfurti 
Priesterhaus  kápolnáját  díszítő  szép  freskó-képeket  Gábriel  Eustach  festé, 
a  püspöki  palota  kápolnájának  és  ebédlőjének  falképei  Pichler  József,  a 
strassburgi  és  zwischenwasserni  festmények  pedig  Bergler  József  művei. 
Ugyan  e  művészek  nem  egy  jó  olajfestményt  is  festettek.  Fölemlítendők 
még :  Steiner,  ki  Fromiller  tanítója  volt,  és  Linder  Ferencz  karinthiai  festők, 
továbbá  az  idegenek  közül :  Brand  Keresztély  tájfestő,  Cussetti  Péter,  az 
idősb  Lampi,  Maratti  Carlo  és  Zanusi  olasz  festők.  E  nevek  is  tanúságai  a 
XVIII.  századbeli  élénk  tevékenységnek  a  festészet  terén.  Szépen  is  virág- 
zott e  művészet,  a  nélkül  azonban,  hogy  a  XVI.  század  elején  való  állapotot 
megközelítette  volna.  Jelen  századunkban  ismét  hanyatlás  állott  be.  Egyedül 
a  tájfestésben  vívott  ki  némi  sikert  néhány  karinthiai  művész,  így :  Willroider 

József  és  Lajos  fivérek,  Moro  Ede  lovag  és  Pernhart  Márk.  Scheffer  János 
történeti  festő  Klagenfurtban  Salm  herczeg-püspök  részére  festett  néhány 
képet.  Ellenben  Possod  József,  de  kivált  Prinzhofer  Ágost  egykor  keresett 
arczképfestő  a  tartományon  kivűl  éltek  és  működtek.  A  falképfestés  terén 
e  század  elejével  teljes  szünet  állott  be.  Nemcsak  hogy  új  művek  nem  kelet- 
keztek, de  még  a  régiek  fentartására  sem  fordíttatott  kellő  gond,  sőt  sokat 
bemeszeltek.  Mintha  teljesen  kiveszett  volna  a  XV.  század  végén  élt  elődök- 
nek az  élénk  színek  iránti  érzéke.  Az  emlékszerű  festészetet  virágzására 
juttatni  nehéz  és  nagy  föladat;  ahhoz  először  is  sok  pénz  kell,  a  mi  e  kis 
tartománynak  nincs,  és  kell  hozzá  hosszú  előkészület  komoly  munkával. 
Ennél  könnyebb  a  régi  időből  fenmaradt  műveket  megóvni  és  napfényre 
hozni  azokat,  melyek  el  vannak  rejtve.  Ez  irányban  szép  és  nem  nehéz 
föladat  vár  a  jelen   korra,    mely  dicsekszik,    hogy  van    történeti   érzéke. 


Ankershofen. 


A  klagenfurti  sárkánykút  vas  rácsa. 


A  művészi  ipar  Karinthiában. 


arínthia  Olaszország,  az  ó-kor  legnagyobb  művelt-állama  és 
Németország,  a  keresztény-germán  műveltséget  megteremtő 
leghatalmasabb  birodalom  közti  szerencsés  fekvésének  kö- 
szöni, hogy  időnként  a  művészi  ipar  egyik-másik  ágában 
a  virágzás  magas  fokát  érte  el.  Ezt  bizonyítja  a  művészi 
ipar  körébe  tartozó  tárgyak  nagy  száma,  melyek  közül  a  régieket  részint 
a  tudósok  buzgó  kutatása,  részint  a  véletlenség  hozta  napfényre  a  római 
gyarmatokat  jelölő  romok  alól,  míg  az  újabb  korbeliek  a  templomokban  és 
kolostorokban,  a  nemesek  kastélyaiban,  a  városok  polgári  házaiban,  nem- 
különben a  jómódú  mezei  gazdák  házaiban  találhatók. 

Ámbár  bizonyosnak  látszik,  hogy  Karinthiában  a  rómaiak  előtt  is  volt 
ipari  tevékenység,  mégis  csak  a  világbirodalommal  való  egyesítés  után 
virágzott  föl  ott  az  ipar,  melynek  némely  ága,  névszerint  a  bronzöntés, 
a  keramika  és  a  lakás  díszesebb  berendezésére  szolgáló  ipar-ágak  a  római 
gyarmatosok  finomabb  ízlésének  hatása  alatt  művészi  iparrá  fejlődtek. 
Meglehet,  hogy  a  Magdolna-hegyen  előkerült  és  a  nagy-művészet  körébe 
tartozó  bronz  tárgyak  az  Alpeseken  túli  műhelyek  valamelyikéből  valók, 
azért  mégsem  vonható  kétségbe,  hogy  a  több  felé,  de  kivált  Teurnia  és 
Virunum  helyén  talált  igen  számos  bronz  eszközök  legnagyobb  részt  magá- 
ban a  tartományban  készültek;  a  félig  kész  tárgyak,  a  nyers  bronz  darabok, 

az  öntő  edények  kétségtelenül  bizonyítják,  hogy  legalább  a  régi  Virunumban 
csakugyan  űzték  a  bj-onzművességet.  Bizonyos,  hogy  a  Magdolna-hegyen 
és  egyebütt  talált  agyag  tárgyak  is  tartománybeli  műhelyekben  készültek, 
annál  is  inkább,  minthogy  itt  úgy  szürke,  mint  vörös  agyag  edényhez  való 
kitűnő  nyers  anyag  kínálkozott.  E  tárgyak  szép  formája,  dísze  és  gondos 
kimunkálása  szintén  bizonyítják  a  fazekasságnak  művészi  irányú  fejlettségét, 
a  kecses  pompéjii  modorban  festett  szobák,  nemkülönben  a  lakás  fölszere- 
léséhez tartozó  tárgyak  pedig  arról  tanúskodnak,  hogy  más  ipar-ágak  sem 
maradtak  fejletlen  állapotban. 

De  bármennyire  mély  gyökeret  veitek  légyen  e  művészetek  a  római 
hatalom  alatt,  gyakorlásuk  mégis  kiveszett  a  népvándorlás  viharainak  köze- 
pette. Századokig  tartó  barbárság  után  a  kereszténység  és  vele  a  VIII.  század 
végén  a  bajor  és  a  frank  hatalom  honosította  meg  lassankint  e  tájakon  az  új 
erkölcsöket  és  azokkal  együtt  új  életre  hívta  a  művészi  ipari  tevékenységet. 
A  műveltség  legrégibb  fészkeinek,  a  kolostoroknak  és  apátságoknak  lakói 
művészetükkel  kiválóan  az  egyháznak  szolgáltak,  de  a  közben  a  műveltség 
és  a  jóllét  emelkedésével  a  kézművesnek  is  kínálkozott  alkalom  művészi 
ügyessége  érvényesítésére.  Azonban  a  román  művészet  korában  létrehozott 
igazi  művészi  alkotások  száma  nem  lehetett  valami  nagy,  mert  még  akkor 
az  előkelők  is  egyszerű  házakban  laktak  és  egyszerű  eszközöket  használtak. 
Nem  csuda  tehát,  hogy  e  kor  művészetének  jellemével  biró  tárgy  kevés 
maradt  fönn  és  az  is  kizárólag  egyházi.  Több  bronz  tárgy,  egy  kis  füstölő 
edény  a  St.-Dániel  plébánia-templomából  és  két  gyertyatartó,  valószínűleg 
a  Mária- saali  templomból,  ama  korbeli  bronzöntésnek  kitűnő  termékei. 
Román  művészetűek  az  1845-ben  az  út  kiszélesítése  alkalmával  lebontott 
friesachi  csontház  ajtajának  és  a  közeli  Grafendorfban  a  sekrestye  ajtajának 
vasalásai.  Ámbár  nem  ebből  az  időből  valók,  de  tiszta  román  művészetűek  a 
Wieser-hegyen,  St. -Helénában,  a  Völkermarkt  melletti  Rupert-templomban 
és  a  friesachi  czisterczi  -apáczák  kolostorának  templomából  való,  az  okos  és 
a  balga  szüzek  történetét  ábrázoló  üveg  képek.  Karinthiában  ezek  a  leg- 
régiebbek.  Az  üvegfestészet  a  XIV.  században  terjedt  el  általánosan,  a  midőn 
mintegy  negyven  templomot  díszítettek  üveg  képekkel,  kivált  Friesach 
környékén  és  a  Gurk  folyó  vidékén ;  legszebb  virágzást  Gurkban  ért  el  a 
XV.  század  folyamán ;  itt  készültek  a  st.-leonhardi,  a  liedingi,  a  viktringi 
s  a  gaisbergi,  stb.  üveg  képek.  A  XVI.  század  elején  az  üvegfestészet 
egyszerre  elenyészett.  A  maga  nemében  egyedüli  és  egészen  más  művészeti 

irány  terméke  Müller  Mercuriusnak  1570-ből  való  remekműve,  mely  azelőtt 
Landskronban  a  várkápolnát  díszíté,  most  a  történelmi  társulat  múzeumában 
őriztetik. 

A  következő  századokból  több  művészi  ipari  emlék  maradt  fönn,  s 
közöttük  több  igen  kiváló  alkotás.  Ez  azon  idő,  mikor  a  csúcsíves  ízlés 
uralkodott  a  művészi  ipar  minden  ágában ;  de  a  művészi  ipar  virágzása 
mégis  a  csúcsíves  művészet  hanyatlásával  kezdődik.  A  jövedelmes  bányászat, 
a  rendkívül  élénk  kereskedelem,  kivált  Velenczével,  a  földmívelés  elterjedése 
a  lakosok  fokozatos  szaporodását 
eredményezte,  s  a  XVI.  és  XVII. 
században  addig  nem  igen  ismert  jól- 
létet teremtett.  A  román  művészetű 
kis  kápolnák  többé  nem  voltak  elég 
nagyok;  új  ízlés  szerint  átépítették, 
megnagyobbították  őket  és  mellet- 
tük új  templomok  is  keletkeztek. 
Midőn  aztán  az  egyházi  építkezés 
meggyérült,  akkor  az  urak  bővít- 
gették  s  alakították  lakhatóbbakká 
váraikat,  vagy  építettek  azok  aljában 
újakat  és  kényelmesebbeket,  néha 
pompás  kastélyokat,  vagy  a  váro- 
sokban palotákat.  Ennek  természetes 
következménye  volt  a  művészi  ipar 
valamennyi  ágának  föllendülése  és 
virágzása,  mi  részben  olasz,  de 
inkább  német  hatás  alatt  egész  a  XVII.  század  közepéig  tartott.  E  moz- 
galomban leginkább  a  nagyobb  városok,  szerepeltek,  s  pedig  első  sorban 
Villacb,  gazdag  kereskedő  város,  és  Klagenfurt,  a  tartomány  új  fővárosa. 
A  tartomány  főurai  számos  házat  építettek  bennük,  dél-nyugati  Német- 
országból jövő  ügyes  művészek  és  iparosok  a  főurak  védelme  alatt  csopor- 
tosan telepedtek  le  kivált  Klagenfurtban,  s  hogy  itt  ne  legyen  híja  a  szép 
műveknek  és  azok  jó  keletnek  is  örvendjenek :  az  ötvösök,  a  kupakosok, 
a  fegyverkovácsok,  a  lakatosok,  az  asztalosok,  az  esztergályosok  és  más 
iparosok  legjobb  termékeiből  sorsolással  egybekötött  évenkénti  tárlatot 
rendeztek    és    így  jelentékenyen    előmozdították    az    ipari    tevékenységet. 


Román-kori  bronz  gyertyatartó  a  Mária-saali 
templomban. 

Ámbár  e  korból  a  művészi  iparnak  sok  emléke  maradt  fönn,  mindazáltal 
még  a  legkiválóbb  művek  készítőinek  nevét  és  keletkezési  helyét  sem  ismerik. 
Ha  valamely  tárgyon  kivételesen  találunk  is  nevet,  az  rendesen  idegen  mester 
neve;  ez  irányban  a  levéltárak  sem  nyújtanak  fölvilágosítást.  A  mesterek- 
közül  csak  Vihsper  Péter  ötvös  említtetik,  a  ki  a  XVI.  század  végén  és  a 
XVII.  század  elején  Villachban  élt,  továbbá  Pronner  Leo  jeles  elefántcsont- 
faragó (1555 — 1630).   Műveik  azonban  ma  ismeretlenek. 

A  fönmaradt  emlékek  közt  a  legkiválóbb  művek,  melyek  némi  való- 
színűséggel a  karinthiai  művészi  ipar  termékeiül  vehetők,  többnyire  egyházi 
tárgyak.  Az  egyházi  ruhák,  különösen  a  miseruhák  arról  tanúskodnak,  hogy 
a  XIV.  században  leginkább  az  apáczák  csöndes  kolostoraiban  a  hímzés  a 
virágzás  magas  fokát  érte  el.  A  XV.  században  és  a  XVI.  század  elején 
dívott  hímzést  a  XVI.  század  folyamán  a  fölvarrott  díszítmény  és  a  lapos 
öltésű  hímzés  váltotta  föl,  mely  mellett  a  fényes  domború  hímzés  is  alkal- 
maztatott, a  minek  igen  szép  példája  az  1570-ben  készült  ebriachi  miseruha. 
Ezt  az  eljárást  1600  körűi  a  nem  sodort  selyem  fonállal  fehér  vászonra 
való  hímzés  váltotta  fö,l,  melylyel  vegyest  alakos  ábrázolásokat  s  növényi 
díszítményeket  állítottak  elő.  A  hímzést  háziiparként  csakis  a  szlovén  lakos- 
ság űzte,  mely  czérnából  nemcsak  csipkét  készített,  hanem  a  déli  szlávok 
módjára  régi  időtől  fogva  vörös  gyapjú  fon  állal  kereszt-  és  laposöltésű 
hímzéssel  is  díszíté  vászonneműit. 

Ügy  látszik,  legjobban  virágzott  a  fémművesség.  Az  előkelők  fényűző 
hajlama,  a  díszajándékok  divatja,  a  lakosság  vallásos  érzülete,  az  arany- 
bányák jövedelmezősége  a  XVI.  században,  együtt  nagyban  mind  hozzá- 
járultak ez  iparág  fejlesztéséhez.  A  meglevő  följegyzések  szerint  a  kolostorok 
és  búcsújáró  templomok  gazdagon  föl  voltak  arany  és  ezüst  tárgyakkal 
szerelve,  igazi  művészi  becsű  emlék  azonban  kevés  maradt  fönn.  A  később 
bekövetkezett  viszontagságos  idők  nagyon  megtizedelték  úgy  a  világi,  mint 
az  egyházi  rendeltetésű  ötvösműveket.  A  XV.  századbeli  ötvösségnek  kiváló 
emléke  a  Mária-saali,  szokatlanul  nagy  áldoztató  kehely  (30  centiméter). 
Hat  karéjú  talpát  vörös  és  kék  zománezos  alapon  egy-egy  czímermedaillon 
díszíti;  csészéjén  nyolez  szentnek  szépen  vésett  alakja  látható  és  a  következő 
fölirás  olvasható  :  „Maria  ■  hilf  -  mir  ■  jorgen  "  ungnaden  ■  und  ■  allén  ■ 
mein  ■  farsadern  •  und  ■  nachkomen  '  ámen  ■  anno  ii  1466".  Reichenfelsben 
és  Theisseneckben  is  van  majdnem  ilyen  nagy  kehely.  Gazdagabb  alakítá- 
súak  a  XIV.   és  XV.   századból  való  ludmannsdorli ,   villachi  és  glainachi 

kelyhek.  Ezeken  kivűl  a  csúcsíves  művészetű  fönmaradt  kelyhek  száma 
meghaladja  a  százat,  de  valamennyi  kisebb  s  valamennyit  az  egyes  részek 
tökéletes  szimmetriája  jellemzi.  A  csúcsívesből  a  renaissanceba  átmenő 
művészet  legtökéletesebb  formáinak  képviselői  a  Lavant-völgyi  St.-Leon- 
hard-templomnak  1607-ik  évszámot  viselő  kelyhe,  továbbá  a  St.-Peter  im 
Holzban  levő  XVI.  század- 
beli kehely.  A  csúcsíves 
művészetű  ereklyetartók  és 
úrmutatók  száma  cseké- 
lyebb; de  részint  koruknál, 
részint  kitűnő  kimunkálá- 
suknál fogva  jelentékenyek. 
A  baldramsdorfi  és  Friesach- 
ban,  a  papnevelői  templom- 
ban levő  ereklyetartó  XIV. 
századbeli  munka.  Az  úr- 
mutatók  közül,  melyeknek 
száma  mintegy  10,  külö- 
nösen említésre  méltó  a 
st.-leonhardi  a  XVI.  szá- 
zadból, továbbá  a  villachi 
városi  plébánia- templom 
úrmutatója.  Az  utóbbi  78 
centiméter  magas,  gondos, 
jó  munkájú ,  alapformája 
csúcsíves  múvészetű,  díszít- 
ménye  pedig  rcnaissance, 
s  ekként  érdekes  példája  a 
csúcsívesből  a  renaissanceba 

átmenő  művészetnek.  XV.  századbeli  igen  jó  munka  a  kolbnitzi  ereklye- 
kereszt, a  kappeli  állókereszt,  és  a  György-lovagok  első  nagymesterének 
a  millstatti  múzeumban  levő  kardján  a  hüvely  pántja  meg  a  markolat. 
Renaissance-kori  szép  művekben  Karinthia  igen  szegény.  A  világi  rendel- 
tetésű tárgyak  eltűntek  a  tartományból.  Csekélyebb  becsűek  a  XVII.  és 
XVIII.  századbeli  művek,  így  a  Mária-raini  úrmutató,  Stief  J.  klagenfurti 
mester  műve,  1659-ből  már  jelzi  az  egykor  virágzó  művészi  ipar  hanyatlását 


A  Mária-saali  templom  csúcsíves  művészetű  kelyhe. 

Hogy  egyidejűleg  virágzott  a  művészi  iparnak  az  az  ága  is,  mely  fél- 
nemes fémekből  és  ötvényekből  alkotja  műveit,  arról  tanúskodnak  a  XV.  és 

XVI.  századból  való  réz  és  bronz  tárgyak,  milyenek  a  löllingi  és  paternioni 
keresztelő  medenczék,  az  obervellachi  úrmutató,  a  hohenthurmi  ciborium, 
a  passeringi  füstölő  és  ezeken  kivűl  a  sárgarézből  és  bronzból  öntött  számos 
ámpolna  és  gyertyatartó,  nemkülönben  a  czinből  való  és  jó  vesétekkel 
díszített   czéh- serlegek   és   egyéb,    itt-ott   található   XVI.   és    még   inkább 

XVII.  századbeli  czin  tárgyak,  de  legkivált  a  harangok,  melyek  öntésében 
járatos  mesterek  már  a  XV.  században  említtetnek.  így  Reicher  János  mester 
1400-ban  öntött  egy  harangot  Lieseregg  számára  és  talán  még  vándorló 
mester  volt,  mint  Sterzer  Ádám  1604-ben.  Azonban  már  1528-tól  az  Egger 
családba  tartozó  mesterek  Villachban  és  Klagenfurtban,  a  XVI.  és  XVII. 
században  Stampfel,  Pacher  és  Polster  mesterek,  míg  1554  után  Fiering 
Benedek  Völkermarktban  űzte  művészetét.  A  XVII.  század  második  felétől 
kezdve  a  klagenfurti  "harangöntők  műveinek  szakadatlan  sorát  ismerjük. 
Landsmann  Mátyás  1687-ben  Klagenfurtban  öntötte  a  Mária-saali  öreg 
harangot,  mely  a  tartomány  legnagyobb  harangja.  A  művészi  ipar  ez  ágai 
közül  a  czinöntés  és  a  harangöntés  teljesen  megszűntek.  A  múlt  század 
végétől  a  szilárd  bronzot  is  leszorította  az  ezüstözött  fém  lemez,  ámbár 
mostanság  Karinthiában  ismét  igen  szép  bronz  tárgyak  készülnek. 

A  művészi  iparnak  egy  ága  sem  virágzott  oly  sokáig  a  vasban  gazdag 
Karinthiában,  mint  az,  mely  műveit  kemény  aczélból  és  a  könnyen  alakítható 
vasból  alkotja.  Nagy  szabású  műveket,  igaz,  nem  hozott  létre,  de  megmaradt 
emlékei  a  román  kortól  kezdve  a  XVIII.  századig  minden  művészeti  irányt 
képviselnek,  s  vannak  köztük  oly  művek  is,  melyek  a  maguk  nemében 
páratlanok.  Az  iparosok  czégérei  a  kisebb  helységekben  is,  a  jómódú  föld- 
míves és  polgár  sírkeresztje,  a  falusi  templomok  ajtóvasalatai,  zárai,  gyertya- 
tartói és  csillárai  sokszor  ép  oly  művészi  kimunkálásúak,  mint  a  városi 
templomok,  kastélyok  és  apátsági  épületek  kútkávái,  ajtó-  és  erkélyrácsai 
és  egyéb  e  fajtájú'  tárgyai.  Sőt  az  öntött  vas  tárgyak  között,  melyek  a 
múlt  század  végén  a  kovácsolt  vasat  leszorították,  szintén  vannak  olyanok, 
melyeken  meglátszanak  a  művészeti  fejlettség  nyomai.  Érdekes  emlék  a 
Mária-saali  templom  déli  kapujának  vasalata  a  csúcsíves  művészet  virágzási 
korából,  továbbá  a  völkermarkti  templom  kapujának  késő  csúcsíves  művé- 
szeti) gazdag  vasalata.  Páratlan  mestermű,  egyik  legkitűnőbb  példája  a  vas 
tökéletes  kimunkálásának  a  Mária-Saalból  való  s  most  a  történelmi  társulat 

múzeumában  őrzött  XV.  századbeli  ajtó-zár.  Hogy  a  művészi  ipar  ez  ága 
még  a  következő  századokban  is  virágzott,  azt  bizonyítja  a  számos  jó 
munkájú  vas  rács,  melyek  közül  a  klagenfurti  (1590),  a  st.-veiti,  a  viktringi 
(XVII.  század)  és  a  st.-pauli  (1691)  kút  rácsát,  továbbá  a  Mária-wörthi 
templom,  a  villachi  városi  plébánia-templom,  a  st.-pauli,  a  lavamündi, 
st.-gertraudi,  kreuschlachi,  ebersteini  templomok  rácskorlátait  említjük  föl. 
A  kisebb  helységek  temetőiben  látható  vas  keresztekből  következtethetjük, 
hogy  a  kovácsmesterséget  mily  jelesen  űzték  a  tartományban. 


Csúcsíves  művészetű  ajtó-zár  Mária-Saalból. 

A  vas  tárgyak  mellett  méltó  hely  illeti  az  asztalosok,  esztergályosok 
és  képfaragók  műveit.  Ezekből  látjuk,  hogy  Karinthiában  a  művészi  ipar 
amaz  ágai  voltak  a  legkiválóbbak,  melyek  a  tartomány  gazdagságát  képező 
anyagokat  dolgozták  föl.  A  művészi  ipar  ez  ágának  is  számos  és  részben 
igen  jelentékeny  alkotása  maradt  ránk  a  múlt  századokból.  Az  asztalosság 
és  a  képfaragás  virágzásának  kora  a  XVI.  és  XVII.  századba,  vagyis  a  késő 
csúcsíves  és  a  kezdődő  renaissance  művészet  idejébe  esik.  A  faragásnak 
igazi  mesterműve  a  hársból  faragott  és  a  maga  nemében  páratlan  ereklye- 
szekrény a  möchlingi  plébánia-templomban.  A  szekrénynek  csúcsíves  temp- 
lomalakja van,  2.30  méter  magas,  0.87  méter  széles,  1.90  méter  hosszú  és 
állítólag  a  St.-Paul-apátsági  kolostor  egyik  szerzetese  faragta.  „Mint  a  finom 
csipkeszövet,   százféle   áttört   mustrát  mutatva  könnyen  és  szellősen  épül 

K.  29 

föl  a  pompás  építmény."  E  mesterművel,  mely  a  XV.  század  első  felében 
készülhetett,  hosszú  sora  kezdődik  a  fából  faragott  műveknek,  melyek  közt 
legkiválóbbak  a  szárnyas  oltárok.  Szám  szerint  vagy  ötven  maradt  fönn, 
köztük  elsőrendű  mesterművek  is,  mint  például  két  óriási  oltár  Heiligen- 
blutban  (12.71  méter)  és  Grades  melletti  St.-Wolfgangban  (15  méter);  mind- 
kettő a  XVI.  század  elejéről  való.  Körülbelül  szintén  ötven  más  oltárnak 
csak  egyes  részei,  leginkább  a  szekrényük  és  a  szárnyaik  maradtak  fönn. 
A  Mária-gaili  oltár,  az  obervellachi  szárnyas  oltárok  egyike  s  még  néhány 
a  XV.  századból  való,  nagyobb  részök  azonban  a  XVI.  század  első,  mások 
meg  a  század  második  feléből  maradtak,  sőt  a  XVII.  század  második  felében 
is  készítettek  szárnyas  oltárokat,  míg  a  renaissance  és  barokk  építés  egészen 
ki  nem  szorította.  Az  e  fajta  számos  és  pompás  művek  közül  fölemlítjük 
a  Háhnel  Mihály  gurki  mester  által  1631-ben  épített  gurki  fő-oltárt,  mely  a 
legszebbek  és  legnagyobbszerűek  egyike.  Abban  az  időben,  mikor  a  templo- 
mokat ily  pompás  oltárokkal  díszítették,  a  berendezés  többi  tárgyait  is 
iparkodtak  művészileg  előállítani,  a  karinthiai  templomok  azonban  ily 
művekben  aránylag  szegények.  A  villachi  plébánia-templomban  van  diófából 
faragott  egy  kis  imaszék,  mely  1464-ben  készült  és  méltón  képviseli  a 
csúcsíves  művészet  korát;  ugyanitt  egy  másik  szék  a  XVII.  századbeli 
művészetet,  egy  több  ülésű,  berakott  díszű  chorusi  pad  a  st.-andrái  egykori 
székesegyházban  a  barokk  művészetet  képviseli.  A  XVI.  század  elején  a 
lépcsők  korlátait  és  a  karzatok  könyöklőit  az  úgy  nevezett  tiroli  csúcsíves 
ízlésben  puha  fából  készítették.  Legjobb  e  fajta  művek  :  a  twengi  Szent- 
Leonhard-templomban  egy  hatülésű  chorusi  pad  (15 12),  Srejachban  három- 
ülésű  két  pad  (1525)  és  egy  sekrestye-almáriom  Windisch-St.-Leonhardban. 
Készítésének  idejéről  tanúskodik  az  alján  szépen  fonódó  szalagra  csúcsíves 
minuskula  betűvel  írt  e  fölirás :  anno  •  dni  •  l  •  50  •  8  •  jar  ■  der  •  gulden  " 
zit  8  •  das  •  die  ■  almar  •  ist  ■  gemacht  ■  worden.  A  faipar  köréből 
fölemlítendők  még  a  szobák  falainak  és  mennyezetének  fa  burkolatai, 
melyek  leginkább  a  XVI.  és  XVII.  századbeli  világi  épületekben  alkalmaz- 
tatlak. Számos  ily  munka  maradt  fönn,  s  mindannyi  bizonyítéka  az  akkori 
asztalosok  művészi  készültségének.  A  fa  burkolat  rendszerint  egyszerű 
mezökre  van  osztva,  a  fal  magasságának  kétharmadáig  ér  és  párkány 
koronázza,  vagy  pedig  a  burkolat  a  falat  egész  a  mennyezetig  födi,  az  ajtók 
egész  a  mennyezetig  emelkedő  különféle  fából  készült  nagy  portálok,  olasz 
vagy  német  renaissance   művészetű   pompás   oszlop,   pillérek,   párkányok, 


A  möchlingi  ereklyeszekrény. 

fölrakott  sík  díszítmények ,  de  legkivált  gazdag  berakott  díszítmények 
élénkítik.  Több  e  fajta  munka  közt  legpompásabb  az,  mely  St.-Paul-apát- 
ságban  maradt  fönn.  A  mennyezet  német  renaissance  művészetű  1 2  méter 
hosszú,  9  méter  széles,  tölgy-,  hárs-  és  vörösfenyű-fából  készült.  A  XVII. 
és  XVIII.  századbeli  ízlésű  fa  tárgyakból,  melyek  e  barátságos  szobákat 
díszítették,  alig  maradt  fönn  valami,  de  az  a  kevés  is,  valamint  akárhány 
templom  szószéke  és  egyéb  székei  azt  bizonyítják,  hogy  még  a  XVIII.  század 
közepén  túl  is  jó  műveket  alkottak.  A  művészi  ipar  más  ágaiból,  melyek 
a  lakás  díszítését  szolgálják,  szintén  maradt  reánk  egy  s  más  figyelemre 
méltó  tárgy;  így  sok  pompás  stucco-dombormű  a  XVII.  és  XVIII.  századból, 
közűlök  más  egyéb  tárgyakkal  együtt  a  legszebbek  az  apátsági  épületek- 
ben és  templomokban  őriztetnek ,  ilyenek  Kellerbergben  és  Griffenben  a 
XVIII.   századból  való  óriás  nagyságú    kályhák. 

Midőn  majdnem  30  évvel  ezelőtt  Ausztriában,  és  első  sorban  Bécsben, 
a  művészeti  és  ipari  múzeum  alapítása  által  az  ízlés  fejlesztését  és  javítását 
ezélzó  örvendetes  mozgalom  megindult,  ugyanakkor  a  karinthiai  művészi 
iparra  is  szebb  napok  .viradtak.  Azonban  a  képesség  egyelőre  nem  állott 
arányban  a  követelésekkel.  E  visszás  helyzeten  az  egymás  után  alapított 
ipariskolák  segítettek,  melyekben  az  ifjabb  nemzedék  lassankint  elsajátította 
a  tisztúltabb  ízléshez  illő  gyakorlati  jártasságot.  Az  iskolákkal  egyidejűleg 
a  klagenfurti  iparmúzeum  tárlatai  újabb  és  mintaszerű  termékek  bemutatása 
által  oktatták  úgy  az  iparosokat,  mint  a  közönséget,  s  emebben  élesztették 
a  vásárlási   kedvet. 

Különösen  örvendetes  a  vasipar  gyors  föllendülése.  Ugyanez  mondható 
a  faiparról  is.  Ennek  új  korszaka  is  a  villachi  szakiskola  alapításával  kezdődik, 
melyben  nagy  számmal  képeztetnek  elméletileg  és  gyakorlatilag  iskolázott 
iparosok.  Ma  már  nemcsak  Klagenfurtban  és  Villachban,  a  faipar  két 
fő  helyén,  hanem  az  egész  tartományban,  annak  egyes  kisebb  helyein  is 
igen  jó  munkát  állítanak  elő. 

Az  ízlés  javítására  irányuló  mozgalom  jó  hatással  volt  a  kis-művészetnek 
szolgáló  egyéb  iparágakra  is,  Itt  a  szép  forma,  amott  valamely  nemes 
dísznek  helyes  fölhasználása,  majd  ismét  a  kellő  technikai  eljárás,  majd 
általában  az  egésznek  összhangzatos  hatása  bizonyítja  egyes  iparok  művészi 
fejlettségét.  Ámbár  e  jelenségek  még  nem  igen  sűrűn  fordulnak  elő,  mégsem 
lehet  tagadni,  hogy  az  elvetett  mag  nem  terméketlen  földre  hullott  és  még 
szebb  jövőt  igér. 

Különösen  kielégítő  a  női  kézimunka  tágas  mezején,  első  sorban  a 
hímzésen  részint  a  kívülről  eredő  jó  hatás,  részint  a  jól  vezetett  iskolák 
által  előidézett  átalakulás,    A  hímzéssel   foglalkozók    mindinkább    belátják. 


Ql 


A  windisch-st.-leonhardi  templom   sekrestye-almárioma. 

hogy  szívet  és  szemet  gyönyörködtető  művészetük  első  sorban  díszítő 
művészet;  s  lassankint  majd  azt  is  megtanulják,  miként  kell  a  tárgyhoz 
illő  munkával  előállított  díszítményt  helyesen  alkalmazni.  Ámbár  még 
mindig  sűrűn  találkozhatni  helytelenségekkel  is,  mindazáltal  e  művészetben 
a  haladás  oly  általános  és  tetemes,  hogy  a  fölvarrott  munka  kivételével 

annak  minden  ágában  úgy  magánosok,  mint  üzletek  valóban  szép  művekel 
alkottak.  Legszebb  sikerrel  a  laposöltés,  meg  a  domború  hímzés  nemes 
technikája  dicsekedhetik;  azonban  igen  jó  ízlésről  tanúskodnak  a  vörös  és 
kék  gyapjúfonállal  többnyire  kereszt-öltéssel  vászonra  hímzett  munkák  is. 
és  úgy  látszik,  hogy  a  hímzés  c  faja  Felső- karinthia  egyes  helységeiben 
házi-iparrá  fog  fejlődni. 

ötvényckből  szép  formájú  és  gondos,  tiszta  munkájú  gyertyatartókat, 
>ő  lámpákat  s  egyéb  közéleti  és  egyházi  tárgyakat,  az  ötvösség  nemes 
művészetében  is  ízléses,  eredeti  tervek  szerint  trébelt  és  czizeláll  művekéi 
készítenek,  s  esak  a  szükséges  megrendelések  hiányán  múlik,  hogy  nem 
vállalkoznak  jelentékenyebb  alkotásokra  i<.  Sőt  egyes  helyeken  a  kerami ká- 
nak eddig  egészen  elhanyagol!  mezején  is  mutatkoznak  a  tevékenység  jelei. 
Városi  ezegek  ólommal  szeneit  színes  üvcganyagból,  durva  fölszínű  ablak- 
üvegből és  köldökös  üvegből  olyan  ablakokat  állítottak  elő,  melyeknek 
elrendezése,  rajza  és  színeiknek  összhangja  tisztult  ízlésről  tanúskodnak. 


Közgazdasági  élet 
Karinthiában. 


Karinthia,  minthogy  188.46  földrajzi  négy- 
szögmérföldnyi  (10.327.71  négyszögkilométer) 
területén,  melynek  91.36  százaléka  termőföld, 
348.670  lélek,  vagyis  egy-egy  kilomé- 
teren  34   ember  él  :   Salzburg   és  Tirol 

után  a  leggyérebb  lakosságú  tartománya  a  monarchiának.  E  lakosságnak 
68.62  százalékát  a  föld-  és  erdőgazdaság  táplálja.  17.84  százalékát  a  bányászat 
és  kohászat,  valamint  a  gyár-  és  kézműipar,  2.82  százalékát  a  kereskedés  és 
forgalom.  A  lakosságnak  10.72  százaléknyi  maradéka  a  többi  kereseti  ágak 
között  oszlik  meg.  Karinthia  közgazdasági  életének  súlypontja  tehát  a  mező- 
gazdaságban, bányászatban  s  az  ezzel  kapcsolatos  kohóiparban  keresendő. 

Földmívelés  és  állattenyésztés. 

A  termőföld  egész  területének  15  százaléka  szántóföld,  1 1.58  százaléka 
rét  és  kert,  5.67  százaléka  völgyi  legelő,  18.66  százalék  alpesi  havas,  48.42 
százalék  erdőség,  0.67  százalék  pedig  tó,  mocsár,  stb.  A  szántóföld  tehát 
alig  hatodrésze  a  termőföld  területének,  mindössze  141.549  hektár,  s  még 
annak  is  több  mint  egy  ötöde  (22.24  százaléka)  az  ekartfüvelő-gazdasághoz 
tartozik,  takarmánytermesztésre  használtatván.  A  mívelési  ágak  arányából 
következik,  hogy  a  takarmány,  melynek  növését  a  gyakori  esőzés  igen 
előmozdítja,  sok;  ehhez  járulván  a  nagy  kiterjedésű  alpesi  legelők  is: 
a  jelentékeny  marhatenyésztésnek  fölötte  kedvező  föltételei  vannak  meg  itt 
s  e  tartomány  mezőgazdaságának  ez  a  legfontosabb  jövedelmi  ága. 

Karinthia  talaja  részint  az  őshegységi,  részint  a  másod-  és  harmad- 
kori képződésből  való ;  csak  egyes  völgyek  tartoznak  a  diluvialis  képző- 
déshez. A  szelíden  boltozott  hegytetők  s  hullámos  alakúlású  kőrétegekből 
álló  őshegységet  forrásokban  gazdag  s  nagy  számú  vízerek  szeldelik  át. 
A  kőzet  a  levegőn  könnyen  porlik  termékeny  réteggé.  E  vidékhez  tartoz- 
nak :  a  Moll-,  a  Lieser-  és  a  Katsch-völgy,  az  úgy  nevezett  „Gegend"  és 
a  Reichenau  síkság,  a  Gurk-  és  Metnitz-völgy,  a  Görtschitz-völgy,  Lavant- 
völgy  és  a  Dráva-völgy  éjszaki  része.  A  Dráva  völgyeinek  déli  része,  a 
Gail-  és  Lessach-völgy,  a  Kanal-völgy,  Rosenthal,  a  Mies  völgye,  a  Vellach 
és  a  tcngermellék  a  mészből  és  dolomitból  álló  triaszképződésű  mészkő 
Alpesek  déli  hegylánczához  tartoznak  s  együtt  a  Mészkő -Alpesek  termé- 
szetes vidékét  alkotják;  míg  ellenben  az  Elő-Alpesek  vidéke  a  tartomány 
diluvialis  képződményű  területeit  foglalja  magában.  Ide  tartoznak  a  Krapp- 
feld,  a  klagenfurti  róna,  Völkermarkt,  Bleiburg,  Griffen,  a  Rosenthal  alja, 
a  villachi  mező  és  a  Jaun  völgye.  A  talajból  gyakran  kibukkanó  hatalmas 
kavicstömegek  jellemzik ,  melyeket  agyagos  homokból  álló  sekély  termő 
talajréteg  borít.    E  meleg,   a  vizet  könnyen  áteresztő  talaj  termékenység 

dolgában  messzire  mögötte  áll  az  előbb  említett  képződményeknek ;  de  a 
nyári  csapadék  nagy  tömegei  s  az  erős  őszi  harmatok  olyan  jó  hatással  van- 
nak rá,  hogy  ezen  is  gazdagon  terem  a  takarmány  s  tekintélyes  marhatartást 
tesz  lehetségessé,  kivált  mivel  e  talajban  mindenütt  megterem  a  lóhere. 
Az  alluvium  egyes  tőzegterületek  által  tűnik  föl.  A  lapos  völgy-fenékeken 
gyakran  föltorlik  és  megáll  a  víz  és  savanyúvá  teszi  a  szénát,  de  épen  a 
Gail-,  Dráva-  és  Glan-völgyek  e  zsombékos  rétjei  azok,  melyeknek  Karinthia 
jelentékeny  lótenyésztését  köszönheti. 

A  talajon  kivűl  az  éghajlat  is  határozó  hatású  a  gazdálkodás  termé- 
szetére. Karinthia  éghajlatát  a  csapadék  nagy  bősége  jellemzi,  melynek  évi 
átlaga  a  krappfeldi  630  és  a  raibli  1.995  milliméter  között  ingadozik  s 
közepesen,  a  klagenfurti  mérték  szerint,  983.8  milliméternek  vehető  az 
egész  tartományra.  Mivel  a  tartomány  legnagyobb  része  a  nyári  esőzések 
régiójában  fekszik,  a  legmagasabb  hőmérséklet  a  legnagyobb  csapadék- 
mennyiséggel együvé  esik.  Klagenfurt  közepes  évi  hőmérséke  7.57  Celsius 
fok.  De  a  völgyfenékeken  a  forró  nyár,  mely  rendkívül  hideg  téllel  áll 
szemben,  a  közép  hőfok  ez  alacsony  volta  mellett  is  lehetővé  teszi  a  tengeri 
termesztését  s  a  nyári  esők  segítségével  még  egy  második  termény  meg- 
érését  is  a  tenyészeti  idő  alatt.  Ehhez  képest  a  szántóföld  tekintetében  több- 
féle tény  észvidékek  különböztethetők  meg,  és  pedig  egy  évben  két  termést 
hozó  vidék,  a  hol  a  rozs  után  rendesen  hajdinát  vetnek  (58.11  százalék),  az 
egyszeri  termést  adó  vidék  (19.65  százalék)  és  a  fűtermesztéssel  váltakozó 
szántóföldek  vidéke  (22.24  százalék).  A  völgyfenékek  szélsőséges  éghajlatával 
a  hegyoldalaknak  egyenletes  magaslati  éghajlata  áll  szemben.  A  déli  lejtőkön 
rendkívül  enyhe  a  tél  s  az  évi  közepes  meleg  aránylag  magas  fokú.  Ez  a 
magyarázata  annak,  hogy  a  földmívelés  oly  jelentékeny  magasságokig  terjed 
fölfelé,  s  hogy  a  tengeri  979,  a  rozs  1.611,  az  árpa  még  1.645  méter 
magasságban  is  megterem. 

A  vetés  forgója  „szabad",  mindazonáltal  a  háromnyomású  gazdaság 
szigorú  keretei  közt  mozog.  Az  aratásról  fölvett  statisztikai  adatok  azt  a 
figyelemre  méltó  tényt  derítették  ki,  hogy  az  egész  szántóföldterületnek  közel 
két  harmadán  gabonaneműeket,  a  harmadik  harmadon  répát,  lóherét,  mezei 
takarmányt,  hüvelyes  veteményt  és  kereskedelmi  növényeket  termesztenek. 
Eőtermék  a  rozs,  mely  az  összes  szántóföldnek  28.63  százalékán  termesztetik. 
Zab  18.4,  búza  ll. 3,  lóhere  11,  árpa  7.3,  tengeri  5.9,  burgonya  5.2  száza- 
lékon, stb.  Utóvetés  alá  a  szántóföldterületnek  mintegy  16  százalékát  használ- 

ják,  és  pedig  tatárkának  9.4,  tarlórépának  4.5,  lóheremagnak  és  csalamádénak 
2.1  százalékot.  A  tartományban  termesztett  szemes  termények,  a  búza  és 
sörárpa  kivételével,  fedezik  a  belföldi  szükségletet;  zab,  paszuly,  lóheremag 
nem  csekély  mértékben  kivitelre  is  kerül.  A  mezőgazdaság  Karinthiában 
csaknem  egyedül  a  közép-  és  kisbirtokosok  kezében  van,  kik  közt  még  telkes 
gazdákat,  vagyis  voltaképi  parasztbirtokost  és  kisgazdákat  szokás  meg- 
különböztetni. A  robot  megszűntetése  után  a  tartományban  10.319  egész 
és  10.642  (3/4,  '/,  és  7+)  résztelek  volt,  nemkülönben  13.100  kis  paraszt- 
telek (Keusche).  Ezekkel  szemben  360  magán  uradalom  és  246  egyházi 
alapítványi  uradalom  állt;  oly  birtokmegoszlás,  mely  ez  idő  óta  birtokok 
egyesítése,  irtásoknak  és  hegyi  telkeknek  „Haitimben" -ékké  változása  által 
nem  kis  mértékben  módosult.  Egy  közönséges  paraszttelek  25 — 40  hektár- 
nyi, többnyire  szerencsésen  arányosított  szántóból,  kaszálóból,  erdőből  és 
legelőből  áll,  melynek  megmunkálása  leginkább  cselédekkel  történik,  kiknek 
a  munkaadóhoz  való  jogi  viszonyát  cselédtörvény  szabályozza. 

A  völgyi  gazda,  az  olyan  hegyi  gazdához  hasonlítva,  a  kinek  a  jó  sors 
havast  (Alpest)  is  adott,  nehéz  gazdálkodást  folytat.  Ez  a  havas  teszi 
lehetővé,  hogy  a  gazda  a  szükséges  házi  tehén  és  igás  állat  kivételével  egész 
marhaállományát  istállón  kivűl  tartsa  nyáron  át  s  lekaszált  réti  és  dús 
mesterséges  takarmányát  télire  takarítsa  meg.  Innen  van,  hogy  a  völgyi 
gazda  legalább-  a  növendék  marháját  akármilyen  távoli  havasra  kész  elhaj- 
tani, még  ha  az  tömve  volna  is  már  fű  bérben,  legelő  „kosztos"  marhákkal 
s  ott  a  táplálékban  szűkölködnie  kellene  is ;  mert  tudja  jól,  hogy  a  legelőre 
járás  az  állat  kifejlődésére  mily  jó  hatással  van.  Az  ős  képződésű  Alpesek 
takarmányban  gazdagabbak  ugyan  a  Mészkő -Alpeseknél,  de  azért  ezeknek 
is  sok  jó  oldala  van.  A  mésztartalmú  takarmány  elősegíti  a  csontképződést 
s  kevesebb  is  a  betegség  az  itt  legelő  marhák  között.  Legfélelmesebb  a 
vérvizelés  és  a  lépfene,  mely  a  benne  megbetegedett  állatokat  néhány  óra 
alatt  megöli.  Óvó  szerűi  újabban  a  lépfene  elleni  anyaggal  való  beoltást 
használják.  Van  a  tartományban  néhány  kiváló  havas  terület,  minők  a 
takarmánybeli  gazdagságukról  híres  „reichenaui  kertek",  a  hol  az  ökröket 
félig  meghízlalják,  továbbá  a  Fladnitz  terjedelmes  vidéke  a  Gurk  és  Metnitz 
völgye  között,  a  Kor-  és  Sau-Alpe,  a  Gail-  és  Kanál- völgyi  Alpesek 
csoportja,  melyeknek  néhány,  csaknem  egészen  sík  völgye  alpesi  kunyhók- 
ból álló  valóságos  falvakkal  van  tele  hintve.  Ide  tartozik  a  „Plecken"  nevű 
szép  havasi  birtok  is.   Sajátságos  a  gazdálkodás  az  uggovitzi  havason,  melv 

A   szántalpú  vontató  („Schlapfzeug"). 


szintén  c  vidékhez  tartozik.  Ez  a  három  patak  által  átszelt  s  négy  magas 
hegyormot  uraló  alpesi  medencze  mintegy  4.000  hektár,  tele  van  kuny- 
hókkal, istálókkal  és  színekkel  s  Uggovitz  szorgalmas  lakóinak,  kiknek 
„házi  kertjei"  mindössze  csak  42  hektárt  tesznek,  megtermi  a  marhájuk 
számára  szükséges  takarmányt.  A  havasok  e  tengerszíntáj  fölötti  magassága 
(átlag  1.400  méter),  a  kedvező  fekvés  és  a  márgatalaj  hamar  megnövelik 
a  füvet,  július  közepén  lábra  kél,  a  minek  csak  lába  van,  kivonul  a  havasra 
a  kaszálásra  s  a  falu  hat  héten  át  a  pap,  a  tanító,  a  korcsmáros  és  néhány 
öreg  ember  gondjára  marad.  Télen  az  Alpesek  tagbaszakadt  fiai  apró  könnyű 
kézi  szánkákon  szállítják  a  szénát  a  völgybe,  a  mi  elég  kemény  és  vesze- 
delmes munka,  mint  azt  a  „marterl"-ek  is  bizonyítják,  melyeket  az  uggovitzi 
Alpesek  megmászója  a  szakadékok  mellett  vonuló  meredek  utak  mentén  talál. 
A  szénagyűjtésnek  hasonló  módja  dívik  a  Tauern-eken  is,  a  Moll  és  Lieser 
vidékein,  a  hol  egyes  magas  fekvésű  s  azért  vízben  szegény  havas  mint 
hegyi  kaszáló  -  -  Bergmahder  —  használtatik.  A  rétség  itten  csak  minden 
harmadik  évben  terem  kaszálható  füvet,  melyet  még  azon  nedvesen  gyömö- 
szölnek be  a  színekbe  szorosan,  a  hol  megpállik,  s  aztán  mint  barnává  lett 
illatos  „nemes  széna"  szállíttatik  tél  idején  a  szánkókon  —  Schlapfzeug  — 
a  völgybe,   melyek  elé  a  kevésbbé  meredek  helyeken  az  igás    marhát  is 

befogják.  A  havasi  időszak  június  közepétől  szeptember  8-áig,  mintegy 
70  napon  át  tart,  míg  a  „Halthuben"-ek  gazdag  elő-  és  utólegelőt,  s  néha 
kaszálni  való  takarmányt  is  nyújtanak. 

Hogy  mekkora  Karinthiában  a  marhatartás,  mutatja  az,  hogy  itt 
minden  ezer  lakosra  773,  minden  hektár  szántóföldre  1.97  darab  szarvas- 
marha esik  (Csehországban  csak  353,  illetőleg  0.79),  és  hogy  a  marha- 
tenyésztési termények  összes  értéke  kerek  1 1  millióra  rúg  évenkint.  Ebből 
kivitelre  4 — 5  millió  forint  ára  kerül. 

A  lótenyésztés  kétféle  fajtával  űzetik.  Egyik  a  nori  nehéz  igás,  másik 
a  hintós  ló.  Az  elöbbeni  egész  Eelső-Karinthiában,  a  Tauern-vidéken,  meg  a 
Kor-  és  Sau-Alpeseken  honos,  s  a  voltaképi  pinzgauitól  abban  különbözik, 
hogy  szebb,  szilárdabb  s  jobb  járású,  mely  tulajdonságait  a  spanyol  Sacro- 
moso-  és  Generálé -fajjal  való,  noha  kis  mértékű  vérkeverésének  köszönheti. 
Alsó-Karinthiában  a  nagy  hintós  lovat  tenyésztik  s  az  szolgáltatja  az  úgy 
nevezett  Carossier-ket,  melyek  kitűnő  úri  és  gazdasági  lovak.  Kivált  ez 
utóbbiakat  nagyban  szállítják  Olaszországba,  a  hol  ezek  alapították  meg  a 
„karinthiai  ló"  hírnevét.  A  tartományban  aránylag  kevés  csikót  nevelnek 
föl  teljesen;  a  legtöbbet  és  a  legjobbakat  a  Szent-Mihály-napi  őszi  vásárok- 
idején   idegen  kereskedők  vásárolják  össze  s  szállítják  ki  a  tartományból. 

A  szarvasmarha-tenyésztésen  szintén  két  fajta  osztozik.  Az  egyik  a 
nori  vagy  lavantvölgyi  világos  fakó-színű,  fehér  vagy  zsemleszín  szőrű,  nagy 
testalkatú  marha,  mely  az  alsó  vidékeken  honos,  míg  a  möllthalit  Karinthia 
felső  részeiben  tenyésztik.  Az  előbbenit  már  a  bajuvári  bevándorlók  hozták 
Karinthiába;  azonos  származású  a  frank  marhával  s  a  „középeurópai  pirók 
marha"  terjedelmes  családjához  tartozik.  A  möllthali  a  belföldi  apró  s 
különös  jelleg  nélküli  hegyi  íajtának  a  pinzgauival  való  keresztezéséből 
keletkezett.  Ez  a  havasi  marha  családjához  tartozik  s  a  táplálkozásban  való 
nagy  igénytelensége,  elég  gyors  fejlése  és  nagy  tejbősége  által  válik  ki, 
míg  a  nori  fajt  nagy  test,  hízékonyság  s  húsának  kiváló  jósága  jellemzi. 

A  juhtenyésztést  a  Mészkő  -Alpesek  vízben  szegény  vidékein  s  az 
őshegység  magasabb  rétegein  ott  űzik,  a  hová  a  szarvasmarha  már  nem 
szívesen  hág  föl.  Nagyságával  és  szaporaságával  kiváló  fajta  a  seelandi, 
mely  a  bergamaski  alpesi  óriás  juh  ivadéka.  A  Gurk  völgyében  egy  régi 
német  fajtát  tenyésztenek,  míg  a  legmagasabb  tájakon,  a  Grossglockner 
tövében  az  apró,  jobbára  tarka  „kövi  birka" -nak  nevezett,  a  Raibl  vidékén 
a  sötétbarna  flitschi  fejő  birka  legei. 

Nem  jelentéktelen  a  sertéstenyésztés  sem,  mivelhogy  ez  fedezi  a  belföldi 
hús-  és  zsírszükséglet  legnagyobb  részét,  s  évi  értéke  4  millió.  Leginkább 
a  délnémet  kis  sertést  tenyésztik,  mely  Felső-Karinthiában  néhol  olasz,  de 
újabban  már  sok  helyütt  angol  sertésekkel  is  kevertetik. 

Egykori  jelentőségében  már  alább  szállott  a  méhészet.  A  karinthiai 
(ma  már  krajnai)  méh  ennek  előtte  egy  parasztudvarból  sem  hiányzott. 
A  méhköpűkkel  az  Alpesek  dobegységeibe  való  vándorlás  még  most  is 
divatos,  és  pedig  tavasz  elején,  mikor  az  Erica  carnea  virágszőnyeggel  teríti 
be  a  hegyi  réteket,  s  még  inkább  őszszel,  mikor  a  hangavirág  nyílásakor 
kiviszi  a  paraszt  a  köpűket  a  méhlegclőre.  Méhtenvésztésre  vonatkozó 
szabályzatok   még  Mária  Terézia  idejéből  is   vannak. 

Karintbiának  halas  vizekben  való  gazdagsága  mellett  nagyobb  jelentő- 
sége lehetne  a  //a/tenyésztésnek.  E  szép  alpesi  tartománynak  32  nagyobb 
tava  van,  melyek  6.342  hektár  területet  foglalnak  el,  kisebb  tava  284, 
folyói  és  patakjai  3.583  hektár  területtel,  vagyis  együtt  10.209  hektárnyi, 
haltenyésztésre  alkalmas  terület.  A  nemes  halak  közül  fölemlítjük  a  Drává- 
ban, Gurkban,  Lieserben  és  Lavantban  tenyésző  lazaezot,  melyet  íváskor 
többnyire  szigonynyal  fognak,  továbbá  a  folyó  vizekben  lakó  pisztrángot  és  a 
domolykót.  A  tavi  halak  között  elsők  a  Millstátti-  és  Fehér-tóbeli  galócza  és 
tavi  pisztráng  és  az  Ossiachi-tó  harcsája.  A  lazaezot  akkor  ejti  meg  a  halász, 
midőn  az  ivás  végett  a  tóba  be-  vagy  abból  kifolyó  víz  torkolatához  vonul. 
Mivelhogy  az  ivás  többnyire  éjjel  esik,  a  halász  is  éjjel  feszíti  ki  hálóját 
gyakran  — 200  R.  fagyasztó  hidegben.  Az  étellel  és  itallal  jól  ellátott  s  a 
nagy  hideg  ellen  a  lehetőségig  biztosított  halászok  forgácsfáklyákkal  kivilá- 
gított két  csolnakon  hagyják  el  a  partot,  kivetik  a  hálót,  s  több  óráig  tartó 
munka  után   gyakran  gazdag  zsákmánynyal  vonják   ki. 

Erdészet  és  vadászat. 

Karinthia  a  legerdősebb  tartománya  a  monarchiának.  459.408  hektár- 
nyi erdőterületéből  2.710  hektár  lombos,  a  többi  meg  tűlevelő  erdő. 
Leggyakoribb  a  lúcz,  aztán  következik  az  erdei,  a  szurkos  meg  a  vörös 
fényű;  a  magas  hegység  ős  kőzetein,  fájdalom,  nagyon  megfogyatkozott 
állabokban  és  csoportokban  a  havasi  fényű,  míg  imitt-amott  a  tiszafa  és 
teketefenyű  tarkítja  az  erdőt.  A  fatenyészet  határát  a  Tauern-hegylánczban 
a  vörösfenyű  és  czirbolya  jelöli,   a  Karavanka- hegységben   a  vörös  és  a 

henyefenyű.  A  lombos  fák  között  a  bükk  a  túlnyomó,  aztán  jön  a  nyír, 
közben-közben  juhar,  tölgy  és  más  lombfa.  Különösen  fölemlítésre  méltók 
az  egykori  feketefenyű  állaboknak  a  Karavanka  vidékén  még  fölismerhető 
maradványai,  a  melyek  arra  mutatnak,  hogy  e  fanem  ez  előtt  jobban  el  volt 
terjedve.  A  havasi  fényűnek  voltaképi  tenyésztője  a  fenyűrigó,  mely  azzal 
a  sajátságával,  hogy  e  fa  magvait  a  föld  fölszíne  alá  dugdossa,  azok  csírá- 
zását eszközli.  Ily  módon  legtöbbször  az  ember  minden  hozzájárulása  nélkül 
szaporodik  a  tűlevelűeknek  ez  a  nemes  faja. 

A  mi  az  erdőségek  kezelését  illeti,  a  459.408  hektárnyi  egész  erdő- 
területből 170.320  hektár  rendszeres  üzemben,  míg  a  289.088  hektárnyi 
többi   rész  még  mindig  a  régi   módon  kezeltetik. 

Az  erdőkből  nyert  faanyagnak  mintegy  20  százaléka  haszonfának,  a 
többi  tüzelőnek  és  szénégetésre  használtatik.  A  haszonfa  nagyobb  részét  a 
fürész-rönkök  és  az  épületfa  teszik;  de  nem  jelentéktelen  része  papíranyag- 
nak dolgoztatik  föl.  A  fűrészelt  árú  főként  az  olasz  kikötők  felé  veszi  útját,  az 
épületfa  nagyobb  része  pedig  Magyarország  felé.  Az  erdőkezelésnél  leginkább 
a  tarvágás  van  szokásban,  kisebb  birtokoknál  azonban  rendesen  a  szálalás ; 
amannál  a  felújítás  ültetés,  ennél  természetes  bevetődés  útján   történik. 

A  fának  az  erd'őb'ől  való  kihozatalára  a  magas  hegységben  rendszerint 
a  száraz,  ritkábban  a  vízi  csúsztató  szolgál,  de  részben  úsztatni  is  szokás ; 
míg  az  elő-  és  középhegységben  a  tengelyen  való  szállítás '  a  szokásos. 
Az  erdei  termékek  továbbítását  és  értékesítését  a  tartomány  jelentékeny 
vízereje  is  előmozdítja. 

Az  erdőségek  állatvilága  rendkívül  gazdag  és  változatos.  Karinthiának 
473  vadászterületén,  a  közép-  és  a  magas  hegységekben  a  szőrmés  vadak 
közül  az  erdők  királya,  a  szarvas,  nagy  számú  őz,  a  felsőbb  tájakon  pedig 
a  zerge  az,  mely  állandóan  szaporodik.  A  mezei  nyúl  állománya  csekély 
jelentőségű.  A  szárnyasokból  itt  találjuk  a  pompás  süket  és  nyír-fajdot,  a 
magasabb  vidékeken  a"  szirti  és  havasi  fajdot,   a  szelídebb  hegylánczokon, 

kivált  a  csendes,  homályos  és  vízben  gazdag  völgyekben  a  császárfajdot, 
a  síkon  pedig  a  foglyot.  A  vadkacsa  és  más  vízi  szárnyas  nagy  számú  lalkái 
élénkítik  a  víz-medenczék  és  vízerek  táját  s  húzás  idején  az  éjszaki  és 
meleg  égövi  tájak  legritkább  vendégei  is  megjelennek  Karinthia  vidékein. 
A  kártékony  szőrmés  vadak  közül  leginkább  a  róka  és  a  különféle  menyét- 
fajok vannak  elterjedve.  Nagy  ritkán  az  ordas  farkas  is  elő-előkerűl  a 
szomszéd  horvát  és  krajnai  tájakról,  még  ritkábban  mutatkozik  a  medve. 

A  hiúz  és  vadmacska  már  igen  nagy  ritkaság.  Ellenben  az  elvadult  házi 
macska  nagy  mértékben  tizedeli  a  tyúkféléket  s  az  éneklő  madarak  fiatal 
ivadékát  is  nagyban  pusztítja.  A  kártékony  szárnyasok  közül  mindenek 
fölött  a  különböző  sas-  és  keselyűfajok  vannak  elterjedve;  amazok  között 
kivált  a  szirti  és  réti-sas,  ez  utóbbiak  között  a  barát-keselyű.  A  sólyomfélék 
közül  több  faj,  az  éjjeli  ragadozók  közül  pedig  a  nagy  fülesbagoly  is  gyakori. 
Végűi  fölemlítjük  még  a  szarkát,  varjakat,  csókát,  gébicseket  s  a  szajkót, 
melyek  nem  egy  énekes  madár  fészkét  dúlják  föl  s  gyakran  a  gyámoltalan 
nyúlfiókot  is  elhordják. 

A  vadászat  különböző  nemei  között  a  rónaságon  és  középhegységen  a 
kopókkal  való  hajtatás  van  leginkább  elterjedve,  a  magas  hegyekben  pedig 
a  hajtóvadászat,  a  cserkészet,  a  les  és  a  vizslával  való  nyomozás.  A  legérde- 
kesebb, legizgatóbb  és  legeredetibb  a  rókahajtatás,  mikor  is  a  vigyázatos 
és  nyugodt  vadász  egy  hajtásban  több  rókát  is  leteríthet.  Példaképen  föl- 
említjük a  klagenfurti  vadásztársaság  „Nurrenwald"  nevű  vadászterületén 
megejtett  rókahajtatás  eredményét,  a  melynél  1  886-ban  30  vadász  három 
hajtásban   nem   kevesebb,   mint   14   rókát  ejtett  zsákmányul. 

Bányászat,  kohászat,  gyárak  és  közlekedés. 

Karinthia  földjét  éjszakon,  középponti  részében  kiválóan  az  első  geoló- 
giai korszak  ős-palái,  déli  részén  pedig  főleg  a  triász-  és  rhati-képződménv 
mészkövei  alkotják.  Mind  a  két  területen  a  kőszén-képződmény  tagjai  is 
ott  vannak.  Általában  a  Dráva  választja  el  az  éjszaki  rész  magas  hegy- 
vonulatokká gyűrődött  ős-paláit  a  déli  vidék  mészköveitől  s  az  őshegyeket 
csak  ott  töri  át,  a  hol  nyugati  irányából  kitér,  mint  Lind-Paternion  és 
Schwabegg-Unterdrauburg  között.  A  hol  a  déli  mészhegyek  területén 
ős-palák  föltárására  talál  az  ember,  mint  részben  a  Gail  völgyében,  vagy 
gránit  és  tonalitgneisz  társaságában  Ebriach,  Schwarzenbach  vidékén  : 
ott  a  szilur-  és  kőszén-képződmény  palái  és  mészkövei  feküsznek  rajtok  s 
azután  a  triász-képződmény  tagjai  emelkednek  mögöttük.  Az  Ursula  és  az 
Obir  között  a  Karavankák  éjszaki  tövére  az  alsó-júrának  egy  szakadatlan 
pasztája  támaszkodik,  melyet  barnavörös  encrinit-mészkövéről  ismer  meg 
az  ember.  A  kréta-képződmény  Krappfelden  és  a  Görtschitz  völgyében 
van  leginkább  kifejlődve.  Nagyobb  terjedelmű  a  harmad-  és  negyed-kori 
képződmény  Karinthia  fővölgyeiben,  melyben  egy  részt  hasznos  tüzelőanyag, 

barnaszén  és  turfa,  más  részt  pedig  a  magas-hegyi  törmelék  és  a  terrasszos 
diluvium  van  kifejlődve.  Ezek  a  képződmények  magasra  nyúlnak  föl  a 
hegyoldalakon  mindenütt  és  tanúi  annak,  hogy  e  gyönyörű  Alpesek  a  jég- 
korszakban át  meg  át  voltak  szőve  glecserekkel.  Mai  nap  csak  a  Glockner-, 
Hochnarr-  és  az  Ankogl-csoport  legmagasabb  ormai  jegesek  („verkeest"  — 
mint  a  lakosok  mondják).  A  glecserek  ma  hanyatlóban  vannak;  a  legnagyobb 
és  a  legszebb  közöttük  a  Pasterzenglecser  (9.4  kilométer  hosszú). 

A  plutói  képződmények  közül  van  Karinthiában  gránit,  syenit,  serpentin, 
diorit,  eklogit,  szürke  és  vörös  porphyrit,  dolerit  és  bazalt.  Kevés  kivétellel 
ezek  területén  vannak  a  tartománynak  eddig  ismert  ásványos  forrásai: 
a  karinthiai  Római-forrás,  egy  alkaliás  savanyú  víz  Köttelach  mellett,  a 
Karinthia-forrás,  egy  alkaliás-sós  savanyú  forrás  Kappel  mellett,  s  közelében 
a  vellachi  vasas  savanyú  víz,  meg  az  ebriachi  hátronos  savanyú  víz.  Ilyen 
forma  savanyú  víz  van  még  a  Sau-Alpe  keleti  lejtőjén  Preblau  mellett, 
melynek  termékeit  már  régen,  valamint  újabb  időben  a  Római  és  Karinthia- 
forrás  termékeit  is  nagy  mennyiségben  szállítják  mindenfelé.  Fürdő  van  a 
vellachi  forrásnál,  a  víllachi  meleg  forrásnál  és  a  lusznitzi  kénes  forrásnál. 

Az  imént  említett  kőzetek  rétegcsoportjában  sok  hasznos  ásvány  van, 
nevezetesen  rézérczek^  mint  fakó-ércz  Neu-Finkelstein  és  Schwabegg  vidékén, 
chalkopyrit  a  Lamprechtsbergen  és  Fragant  mellett;  higany  érezek  a  Buch- 
holzgrabenben  Paternion  mellett  és  a  Kotschnában  Vellach  mellett ;  mangán- 
érczek  a  Kockon    Uggowitz    mellett,    s   végre  graphit  is    a   Klambergen. 

A  Moll,  a  Lieser  és  a  felső  Dráva  forrásvidékén  a  számos  uyílt  és 
bedőlt  tárna,  meddő  kőhányás,  a  bányászházak,  a  zúzó- és  olvasztó-művek 
romjai  arra  vallanak,  hogy  itt  terjedelmes  aranybányászat  volt,  melyet  a 
tauriszkok  kezdtek  s  a  rómaiak  folytattak,  de  csak  a  középkorban  vett 
ismét  lendületet  s  a  XV.  és  XVI.  században  érte  el  legnagyobb  virágzását. 
A  nemes  érczeknek  Amerika  fölfedezésével  történt  értékváltozása,  a  bányá- 
szati technikának  a  kovarezos  kőzetekben  mélyebb  műveletre  elégtelen 
volta  és  a  vallási  zavarok  minden  rósz  következményeikkel  azt  idézték  elő 
a  XVII.  században,  hogy  e  bányák  tönkre  mentek.  Az  a  bánya,  a  melynek 
mívelését  még  a  múlt  században  folytatták,  s  a  melyet  legutoljára  1765-ben 
a  kincstár  vett  át,  1  794-ben  szintén  megszűnt.  Nem  volt  nagyobb  sikerök 
az  utolsó  évtizedekben  tett  azon  kísérleteknek  sem,  hogy  az  aranybányászatot 
újra  megkezdjék.  A  Seebichelen  2.464  méter  tengerszín  fölötti  magasság- 
ban épült  válogató-pajtát  1876-ban  márczius  3  —  4-ke  közötti  éjjel  egy  lavina 

romba  döntötte.  A  XVI.  században  a  kleiningi  arany-  és  ezüstbánya 
St.-Leonhard  mellett,  a  Sau-Alpe  keleti  lejtőjén  épen  olyan  jó  hírben  állott 
és  épen  olyan  jövedelmező  volt.  mint  a  Közép-Alpesek  aranybányái.  Igen 
régi  a  tragini  diluvialis  hordalékban  Paternion  mellett  levő  aranymosás  is, 
melyet  nem  régiben  ismét  mívelni  kezdtek,  de  csekély  sikerrel. 

A  míg  a  közép-korban  Karinthia  bányaiparában  az  aranybányászat 
virágzott,  ennek  révén  a  vas-  és  ólom-ipar  is  mind  jobban -jobban  fejlő- 
désnek indult  s  mind  nagyobb  gazdasági  jelentőségre  jutott.  Az  ólom- 
érczekben  rejlő  kincsek  a  Gail-völgy  Alpeseinek  és  a  Karavankáknak 
triasz-kori  mészkövében  vannak,  közel  a  rajtok  fekvő  raibli  palában,  melyet 
a  bányász  „fő-palá"-nak  nevez.  Ezeket  a  telepeket  már  régen  fölkeresték  és 
bányászatilag  mívelték.  Az  ércztartalmú  mészkő-vonulatot,  a  mely  170  kilo- 
méter hosszú,  nyugatról  keletre  a  következő  nevezetes  magaslatok  jelzik : 
Jauken,  Madschidlalpe,  Altenberg,  Kovesnock,  Bleibergi  Érczhegy,  Singer- 
berg,  Obir,  Petzen  és  Ursula;  továbbá  délre  Raibl  mellett  az  ólom-  és 
czinkérczeiről  nevezetes  Königsberg  nyúlik  bele.  A  Frögg  és  a  Gurina 
melletti  újabb  leletek,  valamint  a  történeti  hagyományok  arra  mutatnak, 
hogy  az  ólombányászat,  különösen  a  Jauken  hegyen  meg  Bleibergben, 
igen  régi.  Úgy  látszik,  hogy  a  bányák,  a  melyeket  már  a  rómaiak  előtt 
mívelték,  a  népvándorlás  idejében  teljesen  elpusztultak  volt  s  csak  a  közép- 
kórban kezdtek  ismét  virágzásnak  indulni,  mikor  a  román  és  gót  épületek 
ablakaiba,  valamint  a  házfedelekre  és  a  puskapor  föltalálása  után  a  háborús- 
kodásra sok  ólomra  volt  szükségök  az  embereknek  s  azon  kivűl  kivált 
Velenczében  és  Genuában  festék  készítésére  is  használták  az  ólmot.  Bleiberg 
1006-ban  a  bambergi  püspökség  birtokába  jutott  s  1550-ben  kapta  meg 
a  bambergi  bányatörvényt,  abban  az  időben,  mikor  villachi  kereskedők- 
élénk  ólomkereskedést  űztek  Velenczével,  Genuával,  Németországgal, 
Magyar-  és  Törökországgal.  Habár  az  ellenreformáczió  következtében 
néhány  bányamunkás  kivándorolt  is,  ez  az  ólombányászatnak  nem  ártott 
annyira,  mint  az  aranybányászatnak.  A  kincstár  1749-ben  kezdett  részt 
venni  a  bányamívelésben  és  Mária  Terézia  alatt  új  élet  pezsdült  meg  e 
téren,  s  kedvezőbb  fordulat  állott  be,  a  mely  a  nagy  királyné  utódai  alatt  is 
tartott.  Valóságosan  korszakalkotó  volt  Bleiberg  bányászata  jövőjére  nézve 
a  Lipót  császárról  nevezett  altárna  vájása  1795-ben.  Ezt  ez  ideig  4.y  kilo- 
méternyire hajtották,  a  Rudolf-aknát  leásták  s  így  az  altárna  fenekén  az 
ólomérczek  keleti  területét  is  föltárták. 

K.  31 


U2 

A  raibli  ólombányászat  korát  nem  lehet  pontosan  meghatározni;  a 
Miess-  és  Jaun-völgy  ólombányáit  már  a  XII.  és  XIII.  században  említik. 
A  sok  beomlott  bányaüreg,  meg  a  régi  ólomsalak  Feistritz  mellett  arra 
vall,  hogy  itt  a  régi  korban  jelentékeny  ólombányászat  volt,  a  mitől  a  közel 
fekvő  Bleiburg  neve  is  származik.  Alsó-Krajna  legjelentékenyebb  ólom- 
bányája Miessben  van.  A  Schaffli  és  Grafensteini  hegyben  az  Obiron  is  ásnak 
ólomérezet,  melyet  Eisenkappel  kohójában  olvasztanak  meg.  A  Singerbergen 
Windisch-Bleibergben  is  van  ólombánya. 

Miként  a  vasra  nézve  a  Hüttenbergi  Érczhegy,  úgy  az  ólomra  nézve 
a  Bleibergi  Érczhegy  a  karinthiai  ólomtermésnek  a  tulajdonképeni  közép- 
pontja. Az  ércztöltelék  a  keleti  területen  (Bleiberg)  telérhasadékokban, 
kereszt -erekben  és  rétegfölszíneken  elosztódva,  telep-telér  formában  van 
jelen,  és  o.i — 0.5  méter  vastagság  között  váltakozik.  A  nyugati  területen 
és  Kreuthban  rendetlen  üregeket  tölt  be,  melyek  bizonyos  rétegeken  túl 
megszűnnek,  néha  azonban  e  rétegeken  „túl  is  ugornak";  alakjok  hosszúkás, 
vagy  gömbölyded;  terjedelmök  50 — 100  négyszögméter.  A  telepek  délkelet 
felé  igen  meredeken  lejtenek.  A  keleti  és  a  nyugati  terület  között  egy  vetődési 
hasadék  van,  a  melyen  túl  a  telep  30°-kal  magasabban  van  és  csavartnak 
látszik.  A  magasabb  szintben  való  tárnás  mívelés  már  régen  a  völgy  feneke 
alá  kerüiő  aknás  miveléssé  alakúit  át;  Kreuthban  már  közel  400  méter 
mélységre  hatoltak  le.  A  hegység  nagyon  „állhatatos"  ;  a  bányák  csekély 
faépítmény  fölhasználásával  mívelhetők  lennének.  Az  érezek  szállítására  és 
a  bányavizek  elvezetésére  víznyomású  gépek,  emelő  kutak,  turbinák  és  gőz- 
gépek szolgálnak.  Az  érczeket  kézi  munkával,  rostával  és  géppel  70  százalék- 
ólomtartalomra  készítik  elő,  azután  a  bleibergi  láng-pestekbe  vagy  Rosié-féle 
fújtató-hutákban  olvasztják  meg.  Egész  Karinthiában  jelenleg  1 1  ólombánya- 
vállalat munkálkodik,  a  melyek  1887-ben  2.267  munkással  77.080  méter- 
mázsa ólommarát  készítettek  713.777  frt  értékben.  A  meglevő  17  olvasztó 
mű  közül  8  dolgozott  és  54.950  métermázsa  tiszta  ólmot  produkált 
851.956  forint  értékben.  Karinthia  ólomtermése  egész  Ausztria  ólom- 
termésének 58  százalékát  teszi. 

Mint  az  ólombányászat  és  kiolvasztás  mellékterméke  különösen  Raibl- 
és  Bleibergben  a  czinkércz  (mint  Smithsonit  és  Sphalerit)  jön  tekintetbe. 
Az  évi  termés  1887-ben  85.421  métermázsa  volt,  122.350  forint  értékben. 
A  czinkérczet  Karinthián  kivűl  Ciliiben,  Sagorban  és  Ivanccben  olvasztják. 
A  Bleibergben  iszapolással  kapott  sphalerit-lisztet  mint  szürke  czüik/estiket 

és  Raiblben  az  úgy  nevezett 
„mott"-ot,  mint  okkert,  festék- 
gyáraknak adják  el.  A  karin- 
thiai,  különösen  pedig  a  blei- 
bcrgi  ólmot  az  teszi  kiváló  jóvá, 
hogy  az  arzén  és  phosphor  tel- 
jesen hiányzik  belőle,  az  ezüst 
és  antimon  pedig  csak  elenyésző 
csekély  mennyiségben  van  meg 
benne.  Kiválóan  jó  ez  az  ólom 
nagyon  tiszta,  finom  ólomfesté- 
kek készítésére,  a  milyeneket 
n^gy  fehér-ólomfestékgyár  készít,  nevezetesen  az  1759-ben  Klagenfurtban 
és  a  Wolfsbergben  később  létesített  régi  jó  hírű  gyár,  egy  kisebb  gyár 
St.-Veitban  és  egy  másik  nagyobb  gyár  Klagenfurtban.  Két  gyár,  nevezetesen 
az  egyik  Klagenfurt,  a  másik  Villach  mellett,  ólomglétet  és  miniumot  gyárt 
az  ólomból.  Olomárú  gyártására  szolgál  három  sörét-torony  Gurlitsch-,  Gailitz- 
és  Föderaunban,  és  egy  préselt-ólomárú-gyár  St. -Martinban  Villach  mellett. 
Abban  a  hegyvonulatban,  a  mely  a  Magas -Tauern  folytatásaként  a 
Lieser  területéről  keletnek  tart,  s  végre  mint  Sau-  és  Kor-Alpe  délre  hajlik, 

kovarczban  dús  s  csillámpalával  váltakozó  gneiszok  vannak  amphibolittal, 
továbbá  van  eklogit,  turmalinszikla,  ős-mész  és  phyllitek  egyező-fekvésű 
rétegekben.  Ebben  az  ős-mészben  vannak  azok  a  régtől  fogva  híres  vaspát^ 
barna-  és  vörös-vaskotelepek,  a  melyeket  (a  Kremsben,  Friesach,  Waitschach, 
Hüttenberg,  Heft,  Lölling,  Wölch,  Lobén,  Waldenstein  mellett)  már  régóta 
mívelnek,  E  vasérczek  főtelepe  a  hüttenbergi  Erczhegyben,  a  Sau-Alpe  egyik- 
nyugati  ágában  van,  a  melyet  már  a  régi  időben  „a  vas  főfészké"-nek 
(Haupteisenwurzen)  neveztek.  A  kristályos  mész  öt  rétegében,  a  melyeket 
csillámpala  választ  el  egymástól,  hat  hosszan  elnyúló  vaspát-lencse  van  itt, 
a  melyek  vastagsága  2 —  95  méter  között  változik,  s  miként  a  mellékkőzet, 
43  fok  alatt  délnyugatra  hajlanak.  Az  érez  a  hegy  éjszaki,  déli  és  nyugati 
oldalán  tárnákkal  van  föltárva  s  kereszt-míveletekben  eresztékekkel  fejtik. 
Az  erezet  a  hegy  magaslatáról  magukban  szaladó  kutyákon,  vízszintes  és 
rézsútos  síneken  43-  kilométernyi  úton  szállítják  éjszak  felé  a  hefti  magas- 
kemenczéhez  és  Bessemer-kohóhoz,  dél  felé  a  löllingi  magas-kemenczéhez  és 
nyugatra  a  hüttenbergi  vasúti  rakodóhoz,  a  hol  Prevali  számára  rakják 
vaggonokba.  Az  érez  súlyával  ismét  a  bányászathoz  szükséges  anyagokat 
húzzák  föl  a  hegyre.  A  fékező  gépeken  szokásos  légnyomású  féket  1848-ban 
használták  itt  először  a  bányászatban. 

A  karinthiai  újabb  vasbánya-vállalatok  közül  csak  egy  van  tényleges 
munkában,  a  Hüttenbergi  Erczhegyen  levő;  itt  1887-ben  547  munkás 
750.464  métermázsa  erezet  fejtett,  a  melynek  300.185  forint  az  értéke. 
A  nevezett  érczvonúlat  valamennyi  többi  bányája  szünetel. 

A  kohó-müvelet  úgy  megy  végbe,  hogy  a  nyers  érez  először  a  pörkölő- 
kemenczékbe  kerül,  azután  faszén  rétegek  között,  Prevaliban  koksz  és  kevés 
mész  hozzáadásával  is,  magas  olvasztó  pestekben,  fújtatóval  nyomott  forró 
levegő  segítségével  olvasztják  meg.  A  nyers  vas  Heftben  és  Prevaliban  az 
olvasztó  pest  csapjából  azon  folyékonyan  egyenesen  a  Bessemer-retortába 
folyik,  a  hol-  fujtatókkal  belenyomott  levegő  segítségével  a  még  benne 
levő  szén  elég,  a  vas  raffinálódik  s  azon  módon  öntött-aczéllá,  vagy  öntött 
vassá  alakúi.  A  többi  pestekben,  például  a  löllingiben,  tuskókat,  bocsokat 
formálnak  a  nyersvasból,  a  melyek  finomító  művekbe  kerülnek  s  részben  a 
tartomány  határán  túl  is  viszik  őket.  A  18  magas  vasolvasztó  közül  1887-ben 
csak  8  dolgozott;  5  mindjárt  az  Erczhegy  tövében;  705.316  métermázsa 
pörkölt  érczből  208.659  köbméter  szén  és  52.131  métermázsa  koksz 
elhasználásával  390.433  métermázsa  nyersvasat  készítettek  1,676.854  forint 

értékben.    A    Bessemer-fém   évi   termése    Heftben   és   Prevaliban   230.679 
métermázsa  volt,   melynek  mint  finom  vasnak  értéke  622.673  forint. 

A  vaskohászati  technika  haladásának  köszönhető,  hogy  igen  sok  vasat 
és  aczélt  tudnak  előállítani  és  hasznosítani,  tüzelő  anyagot  pedig,  ha  a  régi 


A  Knappenberg  (a  Hüttenbergi  Érczhegy  nyugati  oldala). 

idők  eljárásával  vetjük  össze,  keveset  használnak  el.  A  kelta  noriknmiak 
egyszerű  gödrökben  készítették  a  vasat,  a  milyenek  berendezésének  marad- 
ványai a  Hüttenbergi  Erczhegyen  még  láthatók ;  a  rómaiak,  a  kik  a  nori 
vasat  nagyra  becsülték .   akna-kemenczékkel    dolgoztak ;    a  kézi  és  lábbal 

hajtott  fujtatok  helyébe  lassanként  a  vízzel  hajtottak  léptek  és  kifejlődött 
a  stuck-kemenczékben  való  művelet,  a  mely  egész  a  múlt  századig  megvolt. 
A  Hüttenbergi  Érczhegy  a  középkorban  a  salzburgi  püspökség  birtokába 
került.  A  bánya  1567-ben  a  Ferdinánd-féle,  1 759-től  1854-ig  a  Mária- 
Terézia-féle  bányatörvények  alatt  volt.  Legelőször  1570-ben  Urtlben 
kezdték  az  olvasztó  kemenczékkel  való  folytonos  míveletet  s  ettől  az  időtől 
fogva  mind  jobban-jobban  fejlődött  a  magas-pestekkel  való  mívelet,  melynek 
az  lett  az  eredménye,  hogy  az  apró  vállalatok  kevesebb-kevesebb,  végre 
pedig  négy  nagy  vállalattá  olvadtak;  sőt  1869-ben  még  ezek  is  a  hütten- 
bergi vasmű-társulattá  egyesültek,  mely  188 l-ben  az  ismét  nagyobb  osztrák 
alpesi  bányatársaságba  olvadt  bele. 

Karinthia  összes  bányaiparának  1887.  évi  adatok  szerint  5.422  hek- 
tárnyi területen  levő  70  bányavállalata  közül  csak  24  volt  működésben  és 
29  kohója  közül  csak  13  füstölgött  folytonosan;  a  bányamíveletre  és  a 
kohászatra  2. 900  lóerővel  dolgozó  géperőn  kivűl  4.269  munkás  szolgált 
103  kilométer  hosszú'  szállító  pályán.  Összes  termése  a  fémek  árának  nagy 
csökkenése  és  a  nyersvasnak  tetemesen  kevesebb  kiolvasztása  következtében 
csak  3,264.153  forint  értékű  volt,  a  mi  csak  fele  az  1883-iki  termés 
értékének  s  1  '/5  millióval  kevesebb  a  megelőző  tíz  év  átlagánál.  Hogy  ez 
a  válság  nagy  hatással  van  a  lakosok  jóllétére,   világos. 

Az  ólomnak  a  szokásos  ólomkészítményekre  való  feldolgozásában  az 
utolsó  évszázadban  csekély  és  semmi  esetre  sem  mélyre  ható  változások 
történtek,  ellenben  a  vas  szerzésére  és  kereskedelmi  árúkká  feldolgozására 
nagy  mértékben  tettek  ilyen  intézkedéseket.  Midőn  a  vasipar  csak  faszénnel 
tüzelt,  midőn  a  magas-kemenczékben  való  vasolvasztás  a  frisselő  művelettől 
külön  volt  s  a  frisselést  saját  frisselő  tűzhelyeken  végezték,  a  vas  finomí- 
tásának kifejlődése,  az  egész  tartományra  igen  jótékony  hatással  volt. 
A  tartománynak  erdőkben  és  vízi  erőben  való  gazdagsága  megengedte, 
hogy  a  völgyekben  hámorok  keletkezzenek,  melyek  mindenféle  rúdvasat 
és  aczélt  készítettek  és  pléhet,  drótot,  szögeket,  bográcsokat  és  kaszákat 
gyártottak  belőle.  Még  a  harminczas  években  106  hámor  292  tűzhelylyel 
működött  a  tartomány  tizenöt  völgyében.  A  gőzgépek,  vasutak,  pánczélos 
hajók  stb.  elterjedésével  annyira  nagyobbodott  a  vas  kereslete,  hogy  a 
faszénnel  és  frisselő  tűzhelylyel  dolgozó  vasipar  nem  győzte  kielégíteni. 
Az  első  puddel-mű,  a  mely  kezdetben  faszénnel,  később  pedig,  1835  óta 
Prevaliban  barnaszénnel  dolgozott,  már  1832-ben  épült  Karinthiában,  azon 

a  helyen,  a  hol  ma  az  első  cellulose-gyár  van.  Ez  volt  az  az  idő,  midőn 
a  barna-szén  és  a  turfa  itt  értékessé  vált  és  a  nagyobb  vasművek  építésében 
irányadó  volt.  Eme  tüzelő  anyagoknak  a  vasiparban  való  alkalmazásával 
a  hámorok  eddig  használta  faszenet  most  nagy  részt  a  nyersvas  nagyobb 
mennyiségének  előállítására  lehetett  fordítani.  A  puddel-eljárás  tökéletese- 
dése és  aczélgyártásra  való  alkalmazása  miatt,  különösen  pedig  az  aczélnak 
és  a  vasnak  a  Bessemer-  és  Martin-féle  eljárással  tetemesen  megváltozott 
előállítása  miatt  a  régibb  tűzhelyek  és  részben  a  fával  tüzelő  frisselő-pestek 
közül  a  következő  három  évtizedben  csak  azok  bírtak  megmaradni,  a 
melyek  az  olcsó  faszenet  a  saját  birtokukból,  vagy  az  „áldozatul  hozott" 
erdőkből  tudták  maguknak  biztosítani  és  a  melyek  nem  a  vásárra  való 
vas  készítését,  hanem  a  vasnak  dróttá  és  drótszögekké  való  feldolgozását 
tartották  szemök  előtt.  így  történt,  hogy  a  vas-  és  aczél-művek  eloszlásának 
eredeti  képe  megváltozott  a  tartományban.  Felső,  éjszaki  és  éjszakkeleti 
Karinthia  számos  hámora  Kappel  és  Ereibach  mellett  megszűnt. 

Az  aczél-  és  vasfínomító  gyáraknak,  az  üzleteknek  és  az  iparnak  tüzelő- 
anyagokban való  nagyobb  szükséglete  a  barnaszén-  és  turfa- telepek 
bányászatára  vezetett.  Ma  a  sonnbergi  bányát  mívelik  Guttaring  mellett, 
hol  az  eoczénben  a  fényes -szénnek  van  néhány  tömzse.  Itt  1887-ben 
8.610  métermázsa  szenet  fejtettek.  Nagyobb  terjedelmű  a  barnaszén  a 
neogén- képződményben.  A  Lavant  völgyében  Reichenfelsből  Wiesenau, 
Wolfsberg,  Dachberg  felé,  csekély  kiöblösödéssel  a  Granitz  völgye  leié, 
egy  hosszas,  többnyire  lignit-tartalmú  medencze  húzódik  egész  Lawamünd 
környékéig  a  Dráva  völgyében.  Wiesenauban  bevágásokkal  három  tömzsöt 
tártak  föl;  a  legalsó  vastagsága  egészen  öt  méterig  megy;  azután  van  egy 
három  méter  vastagságú  a  Rothkogelen  St.-Stefan  mellett.  Az  első  bánya 
a  múlt  évben  221.213  métermázsa,  az  utóbbi  pedig  46.006  métermázsa 
szenet  szolgáltatott.  A  másik  neogén-kori  medencze  déli  Karinthiát  nyugot- 
keleti  irányban  szeli  át  Hermagor  vidékétől  Feistritz,  Latschach,  Penken, 
Keutschach,  Möchling,  Stein,  St.-Philippen,  Liescha  helységeken  át  egész 
Sieleig  Windischgrazban.  Ebben  korra  nézve  két  képződmény  van.  Az  alsó 
hasznavehető  fényes  szenet  szolgáltat.  A  lieschai  barnaszén-tömzsből,  a  mely 
2 — 6  méter  vastag  s  15 — 18  fokkal  lejt  dél  felé,  az  utóbbi  évben  a  prevalii 
vasmű  számára  378.213  métermázsa  szenet  fejtettek,  a  homi  és  loibachi 
bányából  pedig  70.201  métermázsát  a  streitebeni  aczélgyár  és  a  sorgendorli 
sörfőző  számára.  A  felső  réteg  legnagyobb  telepében  fiatalabb  lignitet  tártak 

föl  Penken  és  Turia  mellett,  nevezetesen  két  tömzsöt,  melyeket  hat  méter 
vastag  agyagüledék  választ  el  egymástól;  az  egyik  tömzs  l — 3,  a  másik 
3  —  9  méter  vastag.  Ezek  a  lignitek  kellő  fölhasználásra  várnak,  minthogy 
az  utóbbi  évben  csak  568  métermázsát  fejtettek  belőlök.  Ezekkel  egykorú 
a  kevésbbé  tetemes  feistritzi  lignit  is  a  Gail  mellett,  a  melyből  1887-ben 
7.610  métermázsát  ástak.  Mindezeket  a  barnaszén-tömzsöket  részben  igen 
értékes  agyagrétegek  kisérik,  mint  a  dachbergi  agyag,  a  melyet  a  fazekasok 
az  egész  tartományban  használnak,  továbbá  a  feistritzi  lignitek  környékéről 
való  Gail-völgyi  agyag  és  a  Penken,  Rosegg  és  Liescha  vidékéről  való  jól 
kilúgozott  és  tűzálló  agyag. 

A  kőszénbányászati  19  meglevő  vállalat  közül  8  van  munkában,  a 
melyek  799  férfi  és  nő  munkással  732.836  métermázsa  barnaszenet  fejtenek 
309.772  forint  termés-értékben.  Egy-egy  munkásra  évenként  917  méter- 
mázsa szén  esik  388  forint  értékben. 

Karinthia  turfa-mezöiben  olyan  kincs  rejlik,  a  mely  sokkal  nagyobb 
figyelmet  érdemel,  mint  a  milyenben  eddig  részesítették.  Olyan  tavakból 
és  vizekből  képződtek  ezek,  a  melyek  vizének  elégtelen  lefolyása  a  turfa- 
alkotó  növényzetnek  kedvezett  annyira,  hogy  alulról  fölfelé  s  a  medencze 
szélétől  a  közepe  felé  való  dús  növekedésökkel  végre  az  egész  medenczét 
betöltötték.  Karinthia  turfa-telepei  két  csoportban  vannak;  az  egyik,  a 
mélyebben  (440 — 470  méter  magasságban)  fekvő,  Goritschach.  Trixen, 
Teinach,  Thon  között,  a  magasabban  (550 — 560  méter  magasan)  fekvő 
pedig  Ossiach ,  Moosburg  és  Keutschach  környékén  terűi.  A  turfaréteg 
közepes  vastagsága  3 — 4  méter,  de  eléri  a  8  métert  is.  A  buchscheideni 
és  freudenbergi  vasművek  turfával  dolgoznak.  A  turfamezők  igen  nagy  része 
azonban  még  kellő  értékesítésre  vár. 

A  frisseit  vas  gyártása  jelenleg  az  1854-től  turfával  dolgozó  Gurk 
melletti  freudenbergi  puddel-műre  szorítkozik,  a  mely  a  lippitzbachi  (Bleiburg 
mellett),  1794  óta  fennálló  legrégibb  pléh-hengerelő  számára  készíti  elő  az 
anyagot,  továbbá  a  rosenthali  művekre,  a  melyek  drótgyártással  is  foglal- 
koznak. A  prevalii  és  hefti  Bessemer-kohók  öntött-vasa  és  öntött-aczélja  mind 
jobban-jobban  kiszorította  a  frisseit  vasat,  azért  Prevali  és  Buchscheiden 
finomító  műveiben  leginkább  csak  öntött-vasat  és  öntött-aczélt  gyártanak. 
A  többi  aczél  mind  Miess  és  Streiteben  aczélműveiben  készül  a  Miess  völgyé- 
ben, elannyira,  hogy  a  vas-  és  aczélgyártás  főhelyei  a  Miess  és  Rosen 
völgyében  vannak.  Ott  van  l-ször  is  a  prevalii  vasfínomító,  a  mely  jelenleg 

4.092  lóerejű  gépekkel  és  476 
munkással  dolgozva,  70.072 
métermázsa  aczél-  és  vasárút, 
s  más  öntött  árúkon  kivűl 
4.470  métermázsa  kemény  és 
lágy  hengert  készít.  A  mint 
1869-ben  Prevaliban  az  alpesi 
tartományok  első  koksz -ke- 
menczéje,  s  1877-ben  két 
converter-rel  dolgozó  nagy 
Bessemer-kohója,  úgy  épült 
1885-ben  —  mint  újabb  hala- 
dás -  -  épen  a  Bessemer-kohó 
mellett  egy  nagyszabású  rever- 
táló  hengermű,  nehéz  pléhek 
és  durva  kovácsolt  árúk  gyár- 
tására, hogy  a  tüskök  jelen- 
tékeny melegét  fölhasználják. 


A  feistritzi  vasdrót-  és  szöggyár  a  Rosenthalban,  s  részlet  a  gyár  belsejéből. 

K.  32 

a  mivel  ><>k  tüzelő  anyagot  takarítanak  meg.  Ott  van  2-or  a  streiteben-miessi 
aczélhámor,  a  mely  az  utóbbi  évben  355  lóerővel  dolgozó  gépeivel  és 
252  munkásával  37.723  métermázsa  nyersvasból  és  tuskóhulladékokból 
28.591  métermázsa  különféle  minőségű  és  különféle  fajtájú  aczélt  készített. 
a  mely  legnagyobb  részt  a  nagyobb  kaszagyárakba  és  keletre  kerüli. 
A  Rosenthalban  van  a  feistritzi  első  és  legnagyobb  drót-  gyár,  a  mely 

703  dróthúzó  dobbal  és  4.",  drótszöget  s  másnemű  szögeket  gyártó  géppel 
dolgozik;  továbbá  a  waidisch-ferlach-unterloibli  együvé  tartozó  gyárak 
400  drőthúző  dobbal  és  41  szögverő  géppel;  végre  a  több  mint  kétszáz  éve 
fennálló  fegyvergyár  Fcrlachban,  a  mely  inkább  kis-ipar  módjára  dolgozik, 
mint  gyárszerüen  s  e^yes  fegyver-részletek  készítésével  a  llázi-ipar  körébe 
tartozik. 

A  tartomány  hét  kasza- gyára ^  nevezetesen  három  a  Tiebl  mellett 
I  linimelbergnél,  egy  közel  a  Gurkhoz  Kleinglödnitz  mellett  és  a  két  leg- 
nagyobb Wolfsberg  mellett,  állandóan  munkálkodik.  A  szerszám-hámorok 
közül  csak  egy  van  meg  Feldkirchen  mellett  s  egy  Malborgetli  mellett. 
Az  üst-hámorok  közül  egy  van  Himmelberg  s  egyTarvis  mellett.  A  seebachi 
hámort  Yillach  mellett' fémárú^gyárrá  alakították,  a  mely  szép  czinczett  és 
zománczolt  pléh- edényeket  készít  s  más  tartományokba  is  szállít.  A  kisebb 
vasiparok  között  különösen  a  lakatos  mesterség  emelkedett  Klagenfurtban. 
Villachban  és  Wolfsbergben.  Gépeket  a  klagenfurti  és  villachi  gépgyár  készít. 
A  klagenfurti  200  munkással  dolgozik  és  gőzkazánokat  is  készít.  Kocsi- 
rúgókat  gyártanak  a  wolfsbergi,  drótköteleket  a  bleiberg-kreuthi  gyárban. 

A  hámorok  megszűnésével  rendelkezésre  álló  sok  vízi  erőt  új,  a  tarto- 
mányra igen  hasznos  vállalatokra  alkalmazták,  nevezetesen  mümalwokat, 
5  czementgyárat^  egy  téglagyárat  s  a  fa  földolgozására  vak',  gyárakai 
építettek;  így  egy  parquet- gyárat  Villach  mellett,  14  faanyag- gyárat 
56  csiszoló  készülékkel,  a  melyek  két  hazai  s  egy  stíriai  papírgyár  számára, 
legnagyobb  részi  azonban  kivitelre  dolgoznak,  s  végre  2  fagyaluló gyárat. 
Az  újabb  vállalatok  közül  legjelentékenyebb  a  cellulose-gyár  Wolfsberg 
mellett,  a  mely  kél  no  lóerejű  turbinával  s  egy  gőzgéppel  dolgozik, 
valamint  zfaárú-gyár  Villachban.  [886  óta  Klagenfurtban  egj  cserkivonat 

ió  gyár  van,  melj   fenyőkéregből  készíti  a  kivonatot. 

A  fa-czipők,  kocsi-részek,  szánkák,  fabútorok  készítése  és  a  házi 
meg  gazdasági  használatra  való  durva  kosárkötő  munkák  a  sok  helyen 
ü/oii   házi-iparnak  a  tárgyai.   Ezek  közül  kiváló  figyelmei  érdemelnek  a 

St.-Margarethen  környékén,  a  Rosenthalban  készülő  kádár-árúk,  konyhai 
szerek  és  Ferlach  környékén  a  szerszám -nyelek,  puska-tusok  gyártása. 
A  tartomány  többi  iparága  közül  a  bútorasztalosok  és  a  gölöncsérek  ipara 
jutott  nagyobb  kifejlődésre.  A  bőripar  (Klagenfurt,  Villach,  Wolfsberg), 
kivált  a  klagenfurti  bőrárú-gyár  termékei  is  jó  hírnévnek  örvendenek. 

A  szövő-ipart  illetőleg  a  legrégibb  ilynemű  vállalatok  közé  tartozik 
az  egy  század  óta  egyazon  család  kezében  levő  finom  posztó-  és  darócz- 
gyártás  Klagenfurtban  és  Viktringben,  melyet  a  hadsereg  számára  szállított 
különféle,  élénk  színű  posztóiról  és  kitűnő  darócz- szövetéről  igen  kiválónak 
ismernek.  Az  utolsó  tizedben  egy  hámor  helyére  Feldkirchben  lenfonó-gyárát 
állítottak.  A  házi  ipar  különösen  a  Moll,  a  Lieser,  a  Dráva  felső  és  a  Lavant 
völgyében  jó  darócz-szövetet,  s  az  egész  tartományban  mindenütt  házi- 
vásznat és  asztali  vásznat  szolgáltat. 

Élelmi  és  élvezeti  szerek  készítésére  számos  (982)  közönséges  és 
1  o  mümalom  szolgál ;  a  legrégibb  Margereggben  van  a  Glan  mellett,  a 
legnagyobb  pedig  Spittalban  a  Lieser  mellett.  A  80  sörfózöben  az  utóbbi 
évben  149. 188  hektoliter  házi  sört  (Kesselbier)  főztek,  a  melyből  64  százalék 
a  három  legnagyobbra,  a  wincklernire  Klagenfurt  mellett,  a  silbereggire  és  a 
sorgendorfira  esik.  A  klagenfurti  kerület  szlovén  részében  1 1  kővel  főző 
sörgyárában  2.281  hektoliter  „Steinbier"  nevű  sört  készítettek.  A  sörfőzés- 
nek ez  a  módja,  valamint  a  gyümölcsből  való  borkészítés  és  pálinkafőzés 
a  mezőgazdasági  házi-ipar  körébe  tartozik.  Keletkezésök  igen  régi.  A  sört 
zabból,  búzából  és  komló  hozzáadásával  árpából  is  kádakban,  megtüzesített 
kövekkel,  nevezetesen  az  e  vidéken  levő  szürke  porfir-kövekkel  főzik.  Hűtése 
és  első  erjedése  lapos  kádakban  megy  végbe;  az  után  a  6 — 9  fokos  sört 
hordóba  szűrik  s  harmad  nap  már  iszszák,  minthogy  gyorsan  kell  elhasz- 
nálni. A  spirití/s-gyártásna.k,  különösen  a  vele  kapcsolatos  élesztő-gyártás 
miatt,  7  vállalatban  van  jelentősége  (148. OOO  kilogramm). 

Végre  vessünk  még  egy  pillantást  Karinthia  közlekedésére.  Abban  az 
időben,  mikor  Bécset  Trieszttel  még  nem  kapcsolta  össze  vasút,  Karinthia 
az  éjszaki  tartományoknak  Trieszttel  és  Olaszországgal  való  árúforgalmára 
igen  fontos  volt.  Ez  a  déli  vasút  elkészültével  megváltozott.  Karinthiának 
meg  kellett  elégednie,  midőn  végre  1 864-ben  sikerűit  Marburgtól  Villachig 
menő  vasútat  kapnia.  Csak  a  Rudolf-vasút  kapcsolta  össze  legrövidebb  úton 
Bécscsel  1869-ben;  azon  kivűl  önálló  vonalat  kapott  ezzel  Felső-Ausztria 
felé,  szárnyvasútat  Glandorf- Klagenfurt  és  Launsdorf-Hüttenberg  között. 

A  Rudolf-vasút  fővonalát  csak  1873-ban  vezették  Villachtól  Laibachig  és 
1879-ben  Pontafelig,  illetőleg  Udineig.  Ugyanebben  az  évben  adták  át  a 
forgalomnak  az  Unterdrauburg-Wolfsbergi  szárnyvonalat. 

A  belső  közlekedést  a  vasutakon  kivűl  állami  és  országutak  sűrű  háló- 
zata tartja  fenn.  A  kereskedelmi  fa  szállítására  régebben  fontos  tutajozást  a 
Dráván  a  vasutak  jelentéktelenné  tették.  Különben  efféle  szállítás  van  még 
a  Wörthi-tavon.  Személyszállításra  a  nyári  hónapokban  a  tóba  vezető  csator- 
nán két  kis  gőzös  szolgál,  egy  nagyobb  gőzhajó  pedig  magán  a  tavon  jár. 


Sörét-torony  a  Wörthi-tónál. 


KRAJNA. 


IBliiigm  xvivt)  ^uaWen Rátett 
5ér  vev6u-nin.cn  (Blode 
fvieMicI)  ííduten. 


Krajna  tájképekben. 

Az  Alpesek  vidéke. 

t\y.  Alpesek  hegy  rendszerének  leg- 
%f*"  szélsőbb  délkeleti  részén,  a  hol  a 
déli  Mész-AI]>esek  legvégső  magas 
csúcsai  a  Karszt  kőtörmclékcs 
földére,  a  tengerre  és  a  velenczei 
síkságra  tekintenek,  emelkedik  a 
2Í  hatalmas  Triglav  (2.864  méter). 
Ez  a  hegy  zlJuIí  Alpesek  kimagasló 
csúcsa  s  egyúttal  Krajna  főbástyája, 
melynek  jégmezővel  koronázott 
csúcsáról  áttekinthetjük  az  egész 
vidéket  a  „krajnai  kapuk"- tói 
Weissenfelsnél  (Ratschach)  és 
Predilnél  a  Száva-völgy  áttöréseiig 
Laibachtól  keletre  és  •d.Karavankák 

sziklafalvonalától  a  Karszt-vidék  zöld  dolináiig.  De  mindennél  sokkal  több 
torlódik  össze  a  kép  keretében.  Ejszaknyugat  felől  még  fölcsillámlik  aTauern 
jege,  éjszak  felől  pedig  a  keleti  Közép-Alpesek  végtelen  hullámvonalainak 
megdermedt  tengere  terjeszkedik  szét.  Távol  délen  csillámlik  a  tenger  s  a 
látóhatár  elhalványuló  homályából  a  partvidéki  Karsztok  kopasz  csúcsai 
merülnek  föl.  Egy  másik  tengerhez  hasonlít  távol  keleten  a  végtelen  síkság, 
melyet  elképzelhetetlen  régi  időkben  a  pannóniai  beltenger  hullámai  borítottak. 

Tekintsük  meg  most  álló  helyünk  szűkebb  keretbe  foglalt  képét. 
A  Juli  Alpesek  egész  hegycsoportjának  képe  a  Krajna  és  Tengermellék  közt 
levő  határon  egy  nyugat  felől  elvonuló  föhegylánczczá  domborul,  mely  a 
Triglav  felé  délkeletre,  ettől  a  középponttól  pedig  délnyugatra  és  azután 
délre  fordul.  A  főhegyláncztól  éles  gerinczű  ágak  sugároznak  ki  dél  és  éjszak 
felé,  egy  csomó  forrás-völgyet  kerítve  be,  melyek  az  éjszaki  és  keleti  oldalon 
a  Száva,  a  déli  és  nyugati  oldalon  pedig  az  Isonzó  vízrendszeréhez  tartoznak. 
Csendes,  magános  hegységi  völgyek  ezek  havasi  legelőkkel  és  sziklamezőkkel, 
itt-ott  kis  tavak  ezüst  fénye  által  ékítve. 

A  magas  hegylánczok  gerinczéből  mindenütt  kopasz  csúcsok  emelkednek 
föl  a  Triglavval  csaknem  egyenlő  magasságba:  a  Mangart  (2.678  méter), 
melynek  napfényben  tündöklő  csúcsa  a  két  pompás  Weissenfelsi-tóh-AW 
tükröződik  vissza;  a  Jaloitc  (2.655  méter),  a  Moistroka  (2.367  méter), 
a  Razor  (2.601  méter),  a  Velika  Ticerca  (2.3 19  méter)  és  a  regékben 
gazdag  Bogatin  velki  (2.008  méter)  délnyugaton.  A  Juli  Alpesek  tenger- 
melléki hegylánczai  itt-ott  kőfalszerűleg  emelkednek  az  Isonzó  forrás-vidéke 
íölött.  A  Jalouctól  délkeletre  fekszik  a  hátsó  Trenta,  e  magános  tanya,  annak 
a  vadásznak  otthona,  a  ki  egykor  elég  merész  volt  az'  aranyszarvú  zerge 
magas  virágos  kertjei  védő  szellemének,  a  „Zlatorog"-nak,  élete  ellen  törni. 
A  ki  elejti  —  mondja  a  rege  —  a  Zlatorogot,  megnyeri  a  kulcsot  a 
Bogatin  sziklarejtekeiben  levő  kincsekhez.  Mi  lett  vége  a  „Trentai  vadász"- 
nak,  azt  Baumbach  Rudolf  beszélte  el  híres  havasi  meséjében.  Az  eltűnt 
virágos  kertek  a  kopár  szikláknak  azon  helyén  lehettek,  mely  a  Hribarce 
fensík  és  a  Komarza  nevű  kőfal  között  a  „hét  Triglav-tó"  körűi  terűi  el. 

Hasonló  az  a  monda  is,  mely  a  Juli  Alpesek  pompás  gerinczcsúcsát 
dicsőíti.  A  kőtörmelékeken  még  virítanak  a  „Triglavi  rózsák",  fehéren  és 
szűziesen,  de  csak  a  vasárnap  szülöttek  láthatják  meg  őket.  A  délnyugati 
és  nyugati  sziklavadon  borzalmait  keleten  és  éjszakkeleten  a  sötét  erdők- 
tengere   ellensúlyozza,    melyek   közt   vannak   a   Száva-völgy  felső   részébe 

nyúló  völgyek.  Ugyanannyi  bejárat  van  itt  a  Triglavhoz,  melynek  kiinduló 
pontja  Moistrana  község  Lengenfeld  mellett :  a  Vrata-völgyön  keresztül  és 
a  Luk?iia-szoroson  át  (i-779  méter),  a  honnan  az  Isonzó  forrásvidékén  levő 
„Triglav-kunyhó"-hoz  (Zajaui  alpesi  kunyhó)  ereszkedünk;  a  Kot-völgyön 
át  az  Emir  (2.391  méter)  és  a  Rjovina  (2.534  méter)  hatalmas  oszlopai 
között  a  „Deschmann-kunyhó"-hoz;  a  Kerma- völgy  ön  és  a  Sedlo  vrh 
nyergén  (2.025  méter)  át  a  Belopolje  havasig  s  majd  ismét  fölfelé  s  a 
gerinczen  át  a  „Mária -Terézia -klub"  kunyhójáig.  A  Belopolje  Alpesnél 
torkollik  be  az  a  fölvezető  út,  mely  a  Wocheini  völgyben  kezdődik. 

A  Triglavra  való  fölmászást  a  legújabb  időkig  rendkivűli  vakmerő- 
ségnek tartották.  A  természeti  veszélyeket  a  képzelődés  nyújtotta  rémületek 
borzalmasan  megnagyították.  A  Triglav  nemcsak  valósággal  a  fellegek  közé 
emelkedett,  de  egyúttal  istenség  otthona  is  volt,  az  ó-vend  mythologia 
háromfejű  istenségéé.  Most  már  minden  másként  van.  Tisztelet  tárgya 
ugyan  még  mindig  a  Triglav  csúcsa,  de  a  tiszteletadás  módja  megváltozott. 
Az  ily  őrtornyokon  gyönyörködünk  a  látókép  kiterjedésében,  a  valódi 
tünemények  gazdagságában,  melyekben  a  mindennapi  élet  észleletei  salak 
gyanánt  vesznek  el.  .Az  oltártüzek,  melyek  jelképileg  a  napfény  felé  törnek, 
most  a  legtisztább  élvezetnek,  a  természet  és  az  ő  el  nem  múló  nagysága 
élvezetének  szolgálnak.  Igaz,  hogy  ennek  az  élvezetnek  elnyerése,  ha  a 
Triglavról  van  szó,  nem  fáradság  nélküli.  A  ki  a  Mária-Terézia -klub 
kunyhójától  hág  föl,  a  „Triglav  kapuját"  találja  maga  előLt,  e  széles  víz- 
mosást mesterséges  sziklalépcsőkkel,  beékelt  fadorongokkal  és  vaspálczákkal, 
melyeken  és  melyek  mellett  az  utas  a  lús-Trig/avig  kúszva  mászik  föl. 
Ezután  következik  a  „Schneide",  száz  lépés  hosszú,  itt-ott  csak  egy  lépésnyi 
széles  sziklagerincz  mindkét  oldalt  szédítő  mélységekkel,  de  szerencsére 
egészen  vízszintes  irányú.  Ezzel  azonban  még  nincs  vége,  még  egy  másik 
emelkedő  s  hasonlólag  mászó  készülékekkel  ellátott  sziklaélen  kell  keresztül 
hatolnunk,  hogy  a  Nagy-Triglav  csúcsára  jussunk.  A  legmagasabb  (középső) 
csúcs  éjszaki  oldalán,  az  Alpesek  legdélkeletibb  pontján,  meredek  lejtőn  egy 
jégmező  függ,  melyet  hibásan  „jégár"-nak  is  neveznek. 

A  kopár  sziklák  és  sziklafalak  vidéke,  a  csúcsok  és  gerinczek  alatt 
torkolnak  a  Szávának  föntebb  említett  és  más,  erdő-árny azta  oldalvölgyei 
csergő  patakokkal  és  vízesésekkel,  buja  növényzetű  havasi  legelökkel  és 
regényes  tavakkal.  Az  utóbbiak  között  a  legkisebb  a  hét  Triglav-tö,  melyek 
még  a  sziklavidéken  vannak  a  Triglavtól  délnyugatra.  Legmélyebben  fekszik 

e  kis  medenczék  közül  a  „Fekete  tó"  (Cerni  Jecero),  a  Velika  Ticerca  éjszak- 
nyugati alján,  sötét  fenyőerdőtől  körülvéve.  A  többi  tavak  között  a  hómezők 
nyár  derekáig  megmaradnak.  A  „Ferencz-Ferdinánd-főherczeg-klub"  kuny- 
hója a  második  és  harmadik  tónál  vendégszeretőleg  várja  az  utast. 

A    Száva  vízkörnyéke  csaknem  a  tartomány  éjszaknyugati    határáig 
terjed.   Ott,  Ratschachnkl,  különíti  el  a  talaj  alakzatában  alig  észrevehető 


A  Planica-völgy  (a  Wurzeni   Száva  eredete). 


alacsony  vízválasztó  (848  méter)  a  Száva  éjszaknyugati  forráspatakját 
(Wurzeni  Száva)  a  Weissenbach  forrásvizeitől,  mely  a  Gailitzba  ömlik,  s 
tehát  már  a  Dráva  vízkörnyékéhez  tartozik.  Maga  a  Weissenbach  a  Römer- 
thalból  ered  és  főforrása  a  Versic  (1.918  méter)  éjszaki  lejtőin  fekszik,  mely 
hegy  Krajna  nyugati  határoszlopa,  Karinthia,  Krajna  és  a  Tengermellék 
hármas  határánál.  Weissenfelsnél  a  Seebach  ömlik  a  Weissenbachba.  Ez  a 
két  Weissenfe Isi-tó  közül  az  (alsó)  éjszakinak  kifolyása,  melynek  hátterét 
a  Mangart  alkotja.    A  „Mangart-tavak"   —  a  mint  e  kis  tó-medenczéket 

néha  nevezni  szokták  —  a  déli  Mész-Alpesek  valódi  gyöngyei.  Földalatti 
források  törnek  utat  a  törmelékek  és  sziklahasadékok  természetes  szűrőin  át 
és  csodálatosan  tisztává  teszik  az  éjszaki  tó  vizét.  A  legmélyebb  helyen  is 
fölismerjük  az  elsülyedt  fatörzseket,  meglátjuk  a  fehér  kavicszátonyokat  és 
a  sziklás  partot.  Ennek  a  sugártörő  folyékony  gyémántnak  színjátékához 
hozzájárulnak  a  Mangart  fehér  hószigeteinek  tükrözése,  a  napfényes  felhők 
képe  és  a  vízmedenczét  körűikerítő  erdő  árnyéka.  A  völgy  fenéken  a  két  tó 
között  van  a  „Rudolf-szikla". 

A  tavak  alatt  természetes  parkot  találunk  mohamezőkkel,  zuhogó 
vízzel,  fűrészmalommal  és  vashámorral.  Előtte  kanyarog  a  Rudolf- trón- 
örökös-vasút  sínje  a  völgy  zöld  alján.  Ha  a  vasút  irányában  kelet  felé 
megyünk,  csakhamar  elérünk  Patsc/mc/iba  és  a  vízválasztón  át  egy  harmadik 
völgy  torkolatához,  melyet  PlanicáwsSs.  hívnak.  Ennek  hátsó  részében  fakad 
a  Száva  forrása  sziklás  meredekből  1.203  méter  magasságban,  de  csak- 
hamar eltűnik  a  kőgörgetegben,  hogy  azután  a  völgy  éjszaki  felén  újból 
napfényre  jusson.  Ezután  még  egyszer  eltűnik  ez  a  víz  Wurzen  mellett 
egy  mocsártóban,  melyet  még  egy  másik  forrás  táplál.  A  két  forrás  közül 
melyik  a  tulajdonképi  „Száva -forrás",  könnyű  eldönteni,  ha  a  valóságos 
vízválasztót  alkotó  vidék  helyi  körülményeit  tekintetbe  veszszük.  Ezek  szerint 
a  Wiírzeni  forrás,  nem  pedig  a  Planica-völgyi  patak  a  Száva  eredete. 

Kronatmál  egy  negyedik  völgy  nyílik,  a  „Pisenza",  két  forrásvölgy  gyei, 
melyek  a  Prisanig  vagy  Prisenska  spica  (2.555  méter)  —  a  Triglav-vidék 
egyik  legvadabb  helye  ■ —  és  a  Sker latica  (2.643  méter),  a  Juli  Alpeseknek 
nagyságra  nézve  negyedik  csúcsa,  sziklavadonaiig  nyúlnak.  A  nyugati  ágon 
keresztül  egy  meredek  hágó  visz  a  Moistr  oka-szoroson  (1.616  méter)  át  a 
tengermelléki  Trenta-völgybe. 

Nagyobb  fontosságú  a  távolabb  kelet  felé  fekvő,  Lengenfelddel  szemközt 
nyíló  három  völgy,  melyeknek  közös  torkolatuk  van.  E  torkolatnál  fekszik 
Moistr ana.  A  fővölgy  a  Vrata-völgy,  melynek  kezdetén  a  Luknia-szoros 
(1.779  méter)  közvetíti  az  összeköttetést  az  Isonzó  felső  völgye  és  az  alsó 
Trenta-völgy  között.  A  Vrata-völgy  alján  a  Bistrica  habjai  legelők  és 
kavicsos  partok  között  haladnak,  a  lejtőkön  fenyők  és  bükkfák  állanak. 
A  zöld  sűrűjéből  itt-ott  egy  szénégető  boksa  szürke  füstoszlopa  emelkedik. 
Valódi  havasi  völgy  ez  lakóhelyek  nélkül,  kivéve  a  magános  kunyhókat, 
melyekbe  zerge-  és  fajdtyúk-vadászok  szoktak  betérni.  A  völgy  alsó  felében 
a  Pericnik  vízesése  omlik  alá  a  sziklafalból  tág  ívben  40  méter  mélységbe. 

Nagyszerű  a  völgy  hátsó  része  a  Triglav-jégmezővel.  Az  éjszakkeleti 
Triglav-előhegységek  második,  Moistranánál  kezdődő  bemélyedése  a  Kot- 
völgy.  Hátterét  a  Cmir  és  a  Rjovina  gerinczei,  üstje  és  csúcsai  alkotják. 
Előttük  vezet  föl  az  ösvény  az  új  „Deschmann-kunyhó"-hoz.  Kelet  felé 
következik  a  harmadik  bemélye- 
dés, a  Kerma-völgy.  Közvetlen 
összeköttetésben  Moistranával, 
miután  baloldalt  Kosmacnál 
összefut  a  Kot-völgygyel ,  a 
Kerma-völgy  a  Rothwein-völgybe 
megy  át,  a  midőn  éjszakkeleti 
irányából  délkelet  és  éjszakkelet 
felé  kanyarog.  A  Rothwein- 
patak,  mielőtt  a  Szávába  ömle- 
nek, az  úgy  nevezett  „Rothwein- 
fall"  habzó  zuhatagait  alkotja. 
A  Száva  már  a  Rothwein-patak 
torkolata  előtt  délkeleti  irányt 
vesz,  midőn  a  felső  völgyfokból 
a  kis  síkságra  lép,  melynek  déli 
szélén  Radinannsdorf  fekszik. 
A  határoló  magaslatok  nyugati 
előhegyei  közt  van  a  Veldes-tu 
(területe  0.32  D  kilométer,  ten- 
gerszín fölötti  magassága  478, 
legnagyobb  mélysége  45  méter), 
egész  Krajna  gyöngye,  és  e  hír- 
névben még  mindig  gyarapodó 
nyári  üdülőhely  a  wocheini  Száva 
vadregényes  völgyszorosának  a 
kezdetén.  Veldes  egyike  a  vizektől  élénkített  zöld  hegyi  tájak  azon  újabb 
sanatoriumainak,  a  melyek  körülbelül  két  évtized  óta  majd  itt,  majd  amott 
keletkeztek  az  Alpesek  rejtett  zugaiban  s  kezdetleges  állapotukból  hovatovább 
kényelmesedő  nyári  üdülő  helyekké  alakúinak,  nyaralókkal  és  vendéglőkkel, 
vízgyógyintézetekkel  s  természetes  gyógymódokkal,  regattákkal  s  más 
sportmulatságokkal  hasznára  s  üdvére  szolgálva  úgy  az  egészséges,  mint 


A   Pericnik  vízesés  a  Vrata-völgyben. 

a  szenvedő  emberiségnek.  Veldes  nevezetességei :  az  ősrégi  vár  egy  függő- 
leges sziklamagaslaton  (604  méter)  és  a  „St. -Mária  im  See"  nevű  szigeti 
kápolna.  A  hatalmas  Stol  (Shthl),  a  Karavankák  kimagasló  csúcsa,  kéklő 
ködös  távolból  nyúlik  be  e  kép  keretébe.  Veldes  község  kissé  oldalt  fekszik 
a  tó  éjszaki  partjától.  A  déli  parton  ScebacJi  házai  vannak  szétszórtan. 
A  partokat  számos  nyaraló  díszíti.  Míg  a  Veldes-tó  partján  nyári  éjeken 
az  nndinák  játéka  ragadja  meg  képzeletünket :  ha  a  csevegő  víz  mentében  a 
Wo eke. mi-völgy  árnyas  nyílásaiba  sétálunk,  valóságos  vízi  nymphák  otthona 
tárul  föl  előttünk.  Nincs  pompásabb  valami,  mint  egy  ily  órák  hoszszáig 
terjedő  séta  a  siető  Savica  habzó  zuhatagai  fölött  az  erdős  zöld  szorosokon 
át,  a  melyekbe  itt-ott  egy-egy  pirosló  sziklacsúcs  tekint  be.  Ha  elhagynók 
a  völgyi  utat  s  fölszállanánk  a  keleti  fensíkra,  órák  hoszszáig  terjedő  ván- 
dorlás állana  előttünk  a  pompás  Ilovca-erdőn  át,  mely  ott  végződik,  a  hol 
Kropp  vashámorai  kalapálnak.  A  wocheini-völgyi  út  azonban  mindenek- 
előtt Freistritzh^  (Bistrica)  vezet,  mely  egyik  kiinduló  pont  a  Triglav 
megmászására.  Itt  nyílik  délnyugat  felé  a  Freistritz-völgy,  melyen  a  gyors 
Bistrica  fut  végig,  vashámorok  kerekeit  hajtva  zuhatagaival.  Az  út  további 
része  a  Wocheini-tő  magányába  vezet  (területe  0.834  négyszögkilométer, 
magassága  a  tenger  fölött  526  méter,  legnagyobb  mélysége  69  méter). 
A  messzire  látszó  tornyáról  és  csinos  új  turista-lakjáról  ismert  St.-Joliaiin 
am  Sce  községnél  csillámlik  föl  először  a  zöldeskék  víztükör,  a  Szentlélek 
kápolnánál  pedig  már  a  vízi  tündérek  által  élénkített  regényes  vidék  közép- 
pontján vagyunk.  De  még  ezután  jő  a  legszebb,  ha  elérjük  a  tó  nyugati  végét 
és  a  Savica  habzó  zuhatagai  mentén  fölszállunk  a  vízeséshez,  nagyobbára 
erdő  árnyékában,-  végűi  pedig  falépcsőkön  a  magas  messzelátóhoz. 

Már  messziről  jelentkezik  a  Savica  eredő  helye.  Tompa  dörgés 
hangzik  a  nyíláson  át.  Az  egész  vidék  teljesen  elhagyatott.  A  zöld  hullámok 
habzó  zuhatagokban  törnek  utat  a  bükkfa  koronák  és  széles  fenyőgalyak 
árnyéka  alatt.  A  nedves  talaj  félhomályában,  a  hol  haraszt  és  szeder  buján 
tenyész  s  vadrózsa  szolgál  díszül  a  vízi  tündéreknek,  el-elröppen  a  jégmadár 
és  sikong  a  tarka  tollú  harkály.  Az  út  felső  részén  azonban  nedves  köd 
terűi  el  és  az  utolsó  tisztásnál  fölcsillámlik  a  hatalmas  vízesés,  a  Savica, 
mely  60  méter  magas  sziklalyukból  mennydörögve  zuhog  alá  a  kőtörme- 
lékekkel borított  völgyüstbe.  A  Savica- vízeséssel  szemközt  levő  messze- 
látón  emléktábla  hirdeti  az  alpeskedvelő  János  főherczeg  1807-dik  évi 
látogatását. 

A  Savica-forrás  (837  méter)  éjszaki  oldalán  emelkedik  a  Komarca- 
Wand.  Ezen  túl  egy  meredek  sziklaösvényen  —  a  krajnai  ipartársúlat 
fa-szállító  siklóvasútja  mellett  —  a  hét  Triglav-tó  vidékére  jutunk.  E  tavak, 
mint  már  említettük  is,  a  Hribarcc-fensík  kopár  tetőin  s  dél  felé  eső  lépcső- 
zetein  vannak.  Ezzel  bezáródik  a  kör,  melyet  a  Triglav-tctő  körűi  vontunk. 
Veldes  alatt,  félórányira  nyugat  felé  Radmannsdorftól,  egyesül  a  Száva  két 
forráspatakja  —    a  wurzeni   és    a  wocheini    Száva  —  és  a  főfolyó    most 


St.-Johann  am   See  (a  Wocheini-tó  mellett). 

kanyarogva  halad  a  magas  hegység  keleti  előrészén  át,  kisérve  a  vasúttól, 
melylyel  az  alpesi  folyó  a  távolban  mutatkozó  Laibaclii  síkság  felé  vonul. 
Mindenütt  csinos  templomok  látszanak  az  erdőtlen  magaslatokon ,  itt-ott 
észrevehető  a  Karavankák  hcgylánczának  egy-egy  darabja  vöröslő  szikla- 
gerinczekkcl  s  a  Síeini Vagy  Sannthali  Alpesek  magaslatai  közelebb  húzódnak. 
Itt  köszönt  bennünket  az  ősrégi,  meredek  partmagaslaton  trónoló  Krainburg 
is ,  ez  egykori  sziklafészek ,  melyben  az  Ortenburgi  II.  Henrik  lakott. 
A  Kanker^  mely  itt  a  Szávába  ömlik,  a  Grintouc,  a  Kanker-Kocna  magas- 
latairól s  a  Steini  Alpesek  más  magas  csúcsairól  jő,  melyek  csaknem  az 
egész  keleti  láthatárt  elfoglalják. 

A  krajnai  alpesvidék  második  részét  a  Juli  Alpesek  Triglav- tömbje 
mellett  a  Karavankák  alkotják.  Ezek  nyugaton  kezdődnek  a  GailiízaáX 
(Tarvis  mellett  Karinthiában),  mely  a  Dráva  vízhálózatához  tartozik  és  mély 
áttörésével  a  tiroli  Sextenthaltól  idáig  nyúló  Kami  Alpeseket  a  Karavan- 
káktól  elkülöníti.  Ezek  borítják  az  egész  területet,  melyet  éjszakon  a  Dráva, 
délen  a  Száva,  keleten  a  Eisenkappel -völgy  (Karinthiában),  a  Seebergi 
nyereg  és  a  Kanker-völgy,  nyugaton  pedig  az  elébb  említett  Gailitz  patak 
határolnak.    A  hegyláncz  főgerincze  a  határ  Karinthia  és  Krajna  között. 

A  Karavankák  hegyrajzi  jellege  nem  egységes.  Nyugati  harmad- 
részükön egyetlen,  nyugatról  keletre  húzódó  s  csaknem  kőfalszerűleg  alakúit 
lánczolatból  fejlődnek  a  Karavankák  s  alapjuk  azon  arányban  szélesbedik, 
a  mint  keletkezési  pontjuktól  mind  messzebbre  távolodnak.  Egyszersmind 
keleti  részökben  érik  el  legnagyobb  magasságukat  a  Stol-ban  (2.239  méter). 
A  délkelet  felől  hozzájuk  csatlakozó  Steini  Alpesek,  melyek  önálló  hegy- 
csoportot alkotnak,  .töltik  be  előhegyeikkel  együtt  a  Kankér  és  a  Sann 
közötti  területet. 

A  Karavankák  hegyláncza  a  Dráva-völgyéből  ■ —  tehát  Karinthiából  — 
sokkal  nagyszerűbbnek  látszik ,  mint  a  Száva-völgy  bármely  pontjáról. 
Különösen  a  Steini  Alpesek  a  hatalmas  Grintovc-  vagy  Grintouc-czú,  mely 
azok  legmagasabb  csúcsa  (2.559  méter),  közel  Karinthia,  Krajna  és  Stiria 
hármas  határához  —  és  a  csak  kevéssel  alacsonyabb  Kanker-Kociia-vú, 
csodálatos  képet  nyújtanak  a  Iaibachi  síkságról,  mely  kép  a  tiroli  dolomi- 
tokéhoz hasonlít.  Oly  kép  azonban,  minő  a  napfénytől  ragyogó  Karavankáké, 
például  a  Wörthi-tó  partjairól,  alig  található  valahol  az  Alpcs-vidék  összes 
keleti  részében.  Mindamellett  érdekes  a  Karavankákban  az  éjszak  és  dél 
közötti  ellentét.  A  kép  egész  pompája,  melynek  középrészén  a  magas 
messzelátó  csúcsok  vannak,  csaknem  egyszerre  tűnik  föl.  A  hatalmas  Dráva 
s  ellenében  a  jelentéktelen  Száva,  Karinthia  tótükrei  éjszakon,  és  a  Triglav- 
tömb  sziklavadonjai  délen,  zöld  völgysíkok  a  sziklafal  mindkét  oldalán :  ezek 
a  tájképi  elemek  eléggé  jellemzik  Karinthiának  és  Krajnának  a  Karavankákra 
dűlő  határrészleteit. 

A  tartomány  éjszaknyugati  szögletében  a  Karavankák  krajnai  vidékére 
lépünk.  Legjobb  ez  útra  azt  a  vasútat  használnunk,  mely  Tarvistól  Laibach 
felé  vezet.  Épen  Weissenfe h , előtt,  lépünk  át  a  határon  egy  pompás,  38  méter 
magas  és  128  méter  hosszú  vasúti  hídon.  A  sínek  magas  gáton  halad- 
nak úgy,  hogy  a  szétszórva  fekvő  házak  játékdarabok  gyanánt  feküsznek 


265 

lábainknál.  A  völgy  keskeny  és  zord.  A  Römerthalból  a  Weissenbach 
tajtékzik  elő.  Még  inkább  alpesi  jellegű  Ratschach  község  a  vízválasztónál. 
A  wurzeni  Száva-forrás  tágas  völgyét  országút  metszi  át,  mely  éjszak 
felé  emelkedik  és  1.071  méter  tengerszín  fölötti  magasságban  átmegy  a 
Karavankákon  s  egyúttal  a  tartomány  határán.  Ez  a  Wurzen-szoros^  az  úgy 
nevezett  Die  Wurzen.  Bejáratának  kapuoszlopai  kelet  felől  a  Kamnat  vrh 
(1.658  méter),  nyugat  felől  a  Petelinegg  (1.547  méter).  A  kilátás  a  szoroson 
túl  a  Dobracra  (Dobratsch),  a  Gail-völgyre,  a  Federaunra  és  a  többi  hely- 
ségekre, ide  értve  a  villachi  síkságot  is,  rendkívül  élvezetes. 

A  Száva-völgy  regényes  jellege  Kronauv&\.  kezdődik.  Ily  hely  méltó 
volna,  hogy  a  havasok  barátjainak  gyülekező  pontja  legyen.  A  Pisenza- 
völgy  zord  szépségű  és  elhomályosítja  az  itt  csaknem  csekélyeknek  látszó 
Karavankákat.  A  legközelebbi  vasútállomásnál,  Lengenf eld\\k\,  a  Triglav- 
tömb  és  a  Karavankák  már  egyenlő  magasak.  A  Triglav  előcsúcsainak 
versenytársaként  lép  föl  a  Nagy  Mittagskogel  (2.144  méter),  a  nyugati 
Karavanka-láncz  domalakú  főcsúcsa.  Igaz  azonban,  hogy  annak,  ki  a  Wurzeni 
forrás  felől  érkezik,  a  Vrata-völgy  hátterében  rögtön  a  Triglav  jégmezővel 
borított  csúcsa  tűnik  föl,  s  ezzel  a  látványnyal  a  Nagy  Mittagskogelé  nem 
mérkőzhetik.  Joggal  mondják,  hogy  e  Lengenfeld  melletti  hely  a  legszebb 
pont  az  egész  Rudolf-vasút  mentén. 

A  Karavankák  Ass/ingnál  kerekednek  felül.  A  Száva-völgy  felső 
részének  c  szakaszán  nevezetes  ősrégi  ipar  a  vas  bányászata  és  földolgozása. 
Már  kétszáz  évvel  ezelőtt  írhatta  a  belföldi  krónikás,  Valvasor,  hogy  Jauer- 
burgban  gyártják  a  „krobatische  Stahl"-t  (horvát  kardot),  mely  „oly  örömest 
iszik  török  vért  és  az  ellenségnek  orra  előtt  rettenetesen  villog".  Jauer- 
burgban  az  erezet  kohókban  tüzesítik,  Asslingban  már  gépóriások  kalapálnak. 
A  Jesenica- patak  völgyén  át,  mely  Asslingtól  éjszak  felé  a  Karavankák 
hegylánczába  nyomul,  az  idylli  Heiligen  Kreu'z  in  den  Alpcn  (Planina) 
község  és  egy  vasbánya  aknái  mellett  vezet  az  út  a  Kocna  (1.552  méter) 
csúcsára.  A  Karavankák  hegyláncza  mind  hatalmasabban  bontakozik  ki. 
A  Kocná-nál  délkeleti  irányt  vesz  s  a  Séo/ban  (2.239  méter),  mely  egyúttal 
a  legmagasabb  csúcsa  is,  legdélibb  kanyarulatát  nyeri.  A  Stol  épen  a 
Radmannsdorfi  síkság  éjszaki  részén  emelkedik. 

Jauerbnrg  és  Karnervellach,  Asslingtól  délkeletre,  még  hegyek  közt 
feküsznek,  közel  a  felső  Száva-szoros  nyilasához,  szűk  erdős  völgyekkel  a 
Karavankák  főlánczának  előhegyeiben.  Karnervellach  völgyszurdoka  jelöli 

az  utat,  mely  a  Stol  csúcsára  vezet.  A  kilátás  itt  csaknem  oly  szép,  mint 
a  Triglav  csúcsán.  Elnyúlik  a  Grossglockncrig  és  a  Dachsteinig,  a  tiroli 
dolomitok  tömkelegébe,  éjszak  és  dél  kék  tó-tükreiig  és  a  vidám  laihachi 
síkságon  át  a  tengerig. 

Fontos  részlet  a  Karavankákban  a  Loibl-szoros  (1.370  méter)  nyerge 
a  Stol  keleti  részén.  A  Loibl-szoros  már  a  rómaiak  idejében  fontos  átjáró 
volt  Aquilcja  és  Virunum  között  Nauportus  középállomással  a  laibachi 
síkság  déli  szélén.  A  középkorban  kevéssé  használták,  de  az  országút  meg- 
nyitása után  III.  Károly  idejében  (1728)  ismét  jelentőségre  vergődött. 
A  szoros  magaslatát  eredetileg  egy  rövid  alagút  törte  át,  mely  később 
beomlott.  A  jelenlegi  sziklavágás  mintegy  130  méter  hosszú  és  3.4  méter 
mély.  A  két,  még  fennálló  oszlop  eredetileg  az  alagút  szádájához  tartozott, 
mely  szintén   eltűnt. 

A  tulajdonképi  Loibl-chaussée  Laibachtól  és  Krainburgtól  vonul  föl- 
felé. Közelebbi  kiinduló  pontok  Podnart-Kropp,  továbbá  Radmannsdorf  és 
Lees  vasúti  állomások.  Podnart  alatt  torkollik  a  Feistritz,  mely  az  út 
irányát  jelzi.  Az  első  megálló  hely  az  dobegységben  Neumarktl.  Itt  ömlik 
be  a  Loibl-szorostól  jövő  St.-Anna-patak  a  Feistritzba.  Erről  a  patakról 
nevezték  cl  a  völgyet.  Neumarktl  körűi  alpin  szépségek  egész  sorát 
találhatjuk.  Említésre  méltók  a  Feistritz  kitörési  medenczéje  a  regényes 
„Ördöghíd"-nál,  a  följáró  a  Kosutáxz.,  melynek  legmagasabb  pontja  a 
Kusutnik-torony  (2.135  méter),  a  Neumarktl  és  Vigaun  közötti  vidék,  mely 
utóbbi  fölött  Katzenstein  romjai  uralkodnak,  a  Kankerbe  és  a  Grintouc- 
völgyekbe  vivő  országút  s  több  mások. 

A  főnevezetesség  természetesen  a  Loibl-út.  A  ki  nyár  kezdetén  utazik 
erre,  a  völgyzárlat  magaslatain  még  láthatja  a  hószigeteket  s  gyönyörköd- 
hetik a  virágokban,  melyek  az  elfutó  víz  mellett  virítanak.  Mindenütt 
zúgnak  a  malmok  vízzuhatagai.  A  képes  oszlopok  és  keresztek  körűi  méhek 
zümmögnek,  lakhely  lakhelyet  ér.  Végre  elhaladunk  a  Kosuta  zuhatagai 
előtt  és  eléljük  a  St.-Anna  nevű  tanyát,  a  honnan  megkezdődnek  az  út 
csigavonalú  emelkedései  a  Loibl-szoroshoz.  A  fenvölgyet  köröskörűi  kopasz 
sziklacsúcsok  kerítik.  Legnagyobbszerű  köztük  a  Kosuta  messze  nyúló 
meredek  fala,  mely  az  országút  délkeleti  részén  emelkedik.  Délnyugat  felöl 
a  Bogiincica  (2. 063  méter)  csipkés  csúcsai  és  gerinczei  barnulnak,  míg 
törmelékmezői  és  omladékai  messze  lenyúlnak.  így  a  Kosuta  és  Boguncica 
valóságos  oszlopai  a  Loibl-szoros  alpesi  kapujának.   A  magaslatoktól  körűi- 

zárt  medenczében  van  St.-Anna  község,  melyet  szép  fekvése  és  az  épen 
mellette  fekvő  sziklakeret  egyaránt  nevezetessé  tesz. 

A  Loibl-szoroson  át  megy  el  a  Karinthia  és  Krajna  közötti  határ. 
Azon    túl    az    országút    csigavonalai    734    méternyire    sülyednek,    később 


St.-Anna  és  a  Loibl-szoros. 

azonban  ismét  1.004  méternyire  emelkednek  föl  a  „Kis  Loibl-szoros"-hoz. 
Kevéssel  előbb  az  „Ördöghíd"-on,  a  Loibl-chaussée  legregényesebb  pontján 
megyünk  át.  Az  út  ezután  Unter-Loibl  mellett  halad  el,  s  hosszú  nyereg- 
hídon  át  visz  Hollenburg  magasan  fekvő  vára  alatt  a  Dráván  keresztül  és 
Klagenfurtban  végződik. 

34* 

Meg  kell  még  emlékeznünk  Krajna  tartomány  legutolsó  alpin  hegy- 
részletéről, a  Sietni  Alpesekr'ól,  melyeket  Sannthali  Alpeseknek  is  neveznek, 
s  melyek  a  Kankerbach  és  a  felső  Sann  között  emelkednek.  Nagyon  kis 
területük  van  ugyan,  de  hegyrajzi  jellegük  szerint  a  tiroli  dolomitokéhoz 
hasonlag  rendkívül  pompás  és  regényes  csoport.  Ezt  a  vidéket  rendesen 
Krainburgból  látogatják.  De  nem  kevésbbé  jó  kiinduló  pont  Stein  kies 
városka  a  laibachi  síkság  éjszakkeleti  végén.  Steintól  a  Feistritz-patak 
völgyén  át  megy  az  út  a  Grintovc  vagy  Grintouc  sziklavadonjába  és  a 
„Steini  nyergen"  át  a  Sann  forrásvidékére.  —  Jobban  dicsérik  a  Kanker- 
völgyet,  mely  nagy  bemélyedés  a  Karavankák  és  a  Steini  Alpesek  között  és 
a  melyen  keresztül  országút  visz  Krainburgból  Eisenkappelba  a  karinthiai 
Seebergen  át.  Ennek  a  bemélyedésnek  a  nyílásánál  van  a  Kankeri  templom, 
mely  több  festőnek  föltűnt  mint  staffage  a  Storzic  és  Grintouc  közti  völgy 
egyik  festői  részletében.  A  „Poschner"  és  „Cunder"  nevű  jó  hírnevű  ven- 
déglőkhöz vivő  út  vonzóbb,  mint  bármely  más  a  Karavankák  vidékén.  Az 
utóbbi  vendéglő  fölött  van  a  határpostaállomás  és  a  gyárépület.  Az  országút 
legmagasabb  pontja  azonban  Karinthiában  van  a  Seeberg  (1.218  méter) 
nyereg  tetején,  a  honnan  a  pompás  Vellach-völgyön  át  fut  át  Eisenkappel 
felé.  Ez  az  út  kétség  kivűl  a  legszebb  hegyi  út  a  Karavankákban ;  a  mi 
különösen  a  Vellach- völgyet  illeti,  ez  a  déli  Mész -Alpesek  völgyeinek 
leghíresebb  festői  pontjaival  mérkőzhetik. 

Azonban  a  Steini  Alpesek  krajnai  része  sem  áll  hátrább.  A  „  Poschner "- 
nél  kezdődik  a  Suhadolnik  nevű  „árok",  egy  lépcsőzetesen  emelkedő  rövid 
völgy,  melynek  hátterét  a  Steini  Alpesek  óriásai:  a  Kanker  Kocna  (2.484 
méter),  a  Skuta  (2. 530  méter)  és  a  Grintouc  (2.559  méter)  zárják  be. 
Mindezt  a  pompát  már  részben  a  Suhadolnik  tanyánál  megláthatjuk.  Föntebb 
pompás  bükkök  árnyékában  megyünk;  először  eléljük  a  „Frischaufhütte"-t, 
s  végre  szakadékok  mellett  a  Grintouc  törmelékfedte  csúcsára  jutunk  el. 
Az  innen  látható  kép  alig  kisebb  valamivel,  mint  a  Triglav  csúcsáról  nyíló. 
A  Grintouc-csúcs  közel  van  Krajna,  Karinthia  és  Stiria  hármas  határához. 
Három  pompás  völgy  alkotja  az  árkokat,  melyeken  át  a  vizek  a  három 
tartományba  folynak :  éjszakon  a  karinthiai  Vellach,  keleten  a  stíriai  Sann, 
délen  a  krajnai  Feistritz.  Az  alpin  magasvölgyeknek  három  tartomány 
határán  való  ilynemű  egyesülése  sehol  sem  található  a  déli  Mész-Alpesekben. 
A  Sann  forrásvidékét  és  a  pompás  „Rinka-Fall"-t  találóan  hasonlították 
össze  a  Pyrenaeusok  magaslatai  közt  levő  híres  „Cirque  de  Gavarnie"-val. 

A  hegyláncz,  mely  a  Grintouc-nál  kezdődik  és  a  Sann  meg  Száva 
közt  folytatódik ,  délkeleti  irányban  lassanként  sülyed  le  és  a  Trojana 
(609  méter)  melletti  nagy  mélyedés  átmegy  a  Laibachtól  Ciliibe  vezető 


Részlet  a  Száva-völgyből  Sawa  mellett. 

úton.  Az  út  vonalával  egyközű  völgyárok  déli  részében  emelkednek  a  Száva- 
völgyet  kisérő  magaslatok.  A  folyó,  mely  számos  homokzátonyával,  kavics- 
és  törmelékszigeteivel  s  mellékágaival  rendes  vízállásnál  a  laibachi  síkságban 
széles  medrét  csak  részben  tölti  be,  Laibachtól  keletre  egy  szép,  a  jobb 
parton  a  déli  vasút  sínjeitől  átmetszett  folyamvölgybe  lép.  Littainkl,  hol  a 

vasút  kissé  fölebb  megváltoztatja  a  partot,  a  völgy  kiszélesűl.  Sazva  mellett 
új  szorulat  kezdődik,  mely  Sagor  vasúti  állomásnál  kissé  félbeszakad. 

Ez  a  szoros,  melyet  Trifail  vasútállomásnál  a  sínek  kőfalgátjai,  a 
folyó  medrének  sziklaromjai  s  a  zátonyok  közt  zúgó  habok  jellemeznek, 
a  bal  parton  nem  egész  kiterjedésében  tartozik  Krajnához,  hanem  a  nevezett 
állomástól  vízmentében  a  stíriai  területhez.  Ott  —  Sagor  és  Trifail  vasúti 
állomások  között  —  van  a  krajnai  barnaszén-vidék.  A  szénkormos  vizű 
Medübach  oldal  völgyén  át  Gallenegg  várához  jutunk,  melynek  híres  barlangja 
hévvízű  fürdőjével  s  gőzzel  telített  levegőjével  gyakran  fogad  gyógyulást 
keresőket.  Sawa  közelében  említendő  még  Watsc/i,  mely  kiválóan  híres 
ősrégészeti  lelőhely. 

A  Száva  jobb  partján  a  gyér  erdcjű  s  szelíd  vonalokban  hullámzó 
hegyek  rétlej  tőikkel,  bokorcsalitjaikkal  és  patakjaikkal  a  folyóig  nyúlnak, 
de  meredek  eséseket  nem  alkotnak,  míg  Trifail  vasútállomástól  kezdve 
mindenütt  a  folyó  baL  oldalán  lépnek  föl.  Itt  is,  ott  is  havas  zuhatagok 
sziporkáznak  a  mohszőnyegeken  át.  A  Száva  hoszszában  keskeny  ösvény 
vezet  s  a  folyó  vize,  zátonyok  és  sziklatömbök  által  föltartóztatva,  habzó 
zuhatagokban  tör  előre  :  oly  kép,  mely  a  stiriai  Enns-szoros  „Gesause" 
nevű  részéhez  hasonlít,  bár  hiányoznak  belőle  a  hatalmas  sziklatömegek 
festői  színfalai. 

Laibaoh,  az.  alsó-krajnai  vidék  és  Belsö-Krajna. 

A  Laibachi  síkság  egy  része  az  éjszak-krajnai  medenczének,  melyet 
éjszakon  és  keleten  a  Steini  Alpesek  nyúlványai,  délen  a  laibachi  láp  vesznek 
körűi.  Ez  a  szép  síkság  az  éjszakról  és  éjszaknyugatról  határos  Steini  és 
Krainburgi  síksággal  együtt  a  legnagyobb  völgyiapályok  közé  tartozik  a 
krajnai  Alpes-vidék  egész  területén.  Itt  szögellenek  össze  Felső-,  Alsó-  és 
Belső-Krajna  oly  teljesen  különböző  jellemű  földalakúlásai  :  a  Juli  és  Karni 
Alpesek  pompás  magaslatai,  az  alsókrajnai  hegyek  legnagyobb  részt  lomb- 
erdejű  előhegyeikkel  és  dombnyúlványaikkal  és  Laibach  szántófölddel  borított 
őstörténeti  tómedrével,  a  már  nagy  részt  mívelés  alá  került  laibachi  láp  és 
a  Karszt  hegység  kiváló,  1.106  méter  magas  Krim  csúcsával.  Itt  fekszik 
Laibach  város  (Ljubljana),  a  monarchia  egyik  legrégibb  városa,  az  Ober- 
laibachnál  eredő  Laibach  folyó  mindkét  partján,  mely  a  Karszt  barlang- 
világában  el-eltűnő  és  ismét   napfényre  jövő  Poik  és  Unz  karszti  folyók 

folytatása,  és  fölötte  van  a  364  méter  magas,  éjszaknyugati  lejtőjén  még 
erdős  várhegy,  a  melynek  tetején  őszi  ködben  látható  néha  a  Brocken 
kísérlethez  hasonló  igen  szép  légi  tünemény. 

Alig  találunk  ily  várost,  mely  egy  elsőrangú  római  katonai  állomás 
romjaiból  emelkedve  Nagy  Károly  császár  idejétől  az  újkorig  folyvást  fontos 
katonai  hely  volt,  s  mint  ilyen  az  uralkodóknak,  különösen  a  Habsburg- 
házból származó  fejedelmeknek,  mindenkor  különös  figyelmét  és  kiváló 
kegyét  élvezte;  alig  találunk  ily  várost,  a  hol  az  éles  szemű  látogató  az 
alakulás  történetét  oly  világosan  láthatná  jelen  állapotán,  bár  kőfalai,  kapui 
és  tornyai  ez  előtt  már  közel  egy  századdal  eltűntek ! 

A  „Rudolfinum"  nevű  tartományi  múzeumban  őrzött  római  leletek  a 
világ  urának,  Rómának,  napjaira  emlékeztetnek,  a  vár  (fegyház)  a  várhegyen 
és  a  számos  csúcsos  tetőzetű  régi  ház  a  „régi  piaezon"  és  a  Florián-útczában, 
a  hegy  és  folyó  közt  összeszorított  legrégibb  városrészekben,  mind  vissza- 
pillantást engednek  a  mai  Laibach  lassú  keletkezésére.  A  város  kezdetben 
a  Laibach  jobb  partján  fekvő  „régi  piacz"-tól  a  folyón  átterjedve,  a  balparton 
mint  „új  piacz"  terjeszkedett  cl,  majd  az  1821-diki  laibachi  fejedelmi 
kongresszus  hatása  alatt  ismét  terjedt  és  szépült  (Kongresszus-tér  és  Csillag- 
fasor) s  azután  az  új  korban  nyugati  és  éjszaki  irányban  két  új  városnegyeddel 
szaporodott.  A  legújabb  településen  láthatjuk  nyugati  irányban  a  Ferencz 
József  császár-úteza  nevű  pompás  avenuet,  mely  a  domalakúlag  boltosúló 
árnyas  Lattermanns-sétatérig  villákkal  van  tele,  a  Rudolfinum  új  múzeum 
monumentális  épületét,  az  új  szép  takarékpénztárt  és  számos  magánházat; 
éjszak  felé  a  déli  és  az  államvasút  forgalomkcltő  pályaudvarainak  szomszéd- 
ságában van  a  második  új  városnegyed  különböző  gyártelepekkel  és  az 
fii  városi  kaszárnyának  tíz  épületből  álló  háztömege.  Az  utóbb  említett 
negyedben  keletkezett  a  Jézus  szívéről  nevezett  új  templom  és  a  Iazaristák 
missio-háza,  Laibach  legújabb  temploma,  épen  szemben  a  Laibach  balpartján 
oldalt  fekvő  legrégibb,  Szent  Péterről  nevezett  plébániával,  a  melyhez 
századok  alatt  Szent-Miklós  domplebánia,  a  Szent-Jakab  városi  plébánia, 
Mária  üdvözlete  (Férenczrendick)  és  Tirnau  csatlakoztak ,  mind  a  régi 
Laibach  területén,  a  hol  láthatjuk  még  a  német  lovagrendnek  (Német-tér), 
az  Orsolyáknak  (Kongresszus-tér)  és  Szent-Floriánnak  templomait,  az  utóbbit 
a  vár  déli  följáratánál,  mely  vár  egykor  a  tartomány  főnökeinek  lakása  volt, 
a  hol  a  régi,  Szent  Györgyről  nevezett  kápolnában  azok  czímerci  egész 
a  XVÍ1I.  század  közepéig  megvannak.  A  várbeli  óratorony  ormáról,  mely 

a  középkori  „trombita-torony"  átalakítása,  igen  pompás  kilátás  van  Laibach 
síkjára,  különösen  pedig  az  Alpesektől  körűivett  éjszakkrajnai  medenczére. 

De  már  a  szorosabb  értelemben  vett  laibachi  síkságra  nyíló  kilátás  is, 
a  mint  azt  éjszaknyugat  felől  a  Siska -hegy,  keletről  a  Golovc  határolja 
s  a  mint  az  öt  átjáróval  áthidalt  Laibach  folyó  és  Gruber-csatorna  partjain 
mutatkozik,  nagyon  érdekes  s  egész  sereg  kellemes  és  vonzó  természeti 
szép  részleteket  s  emberi  művek  sorozatát  mutatja.  Az  egésznek  gyöngye 
a  Siska  erdő  keleti  lejtőjén,  a  Lattermanns-allée  végén  fekvő  Tivoli  kastély 
(Unterthurn),  mely  már  600  évvel  ezelőtt  a  karinthiai  herczegek  vadász- 
kastélya volt  s  melyet  napjainkban  (1852)  0- Felsége  Ferencz  József  vásárolt 
meg  Radetzky  gróf  tábornagy  számára  s  annak  halála  után  újból  0  Felsége 
tulajdona,  majd  városi  birtokká  lett;  a  jól  gondozott  parkterrasz  legfelső 
terén  Radetzky  nem  rég  állított  érczszobra  van,  mely  hős  hadvezérnek, 
mint  díszpolgárának,  Laibach  városa  már  1860-ban  állíttatott  egy  óriási 
mellszobrot  Fernkorn  művész  által  a  „Csillag-fasor"  köröndjén. 

Laibach  síkságából  délkeleti  irányban  St.-Mareinon  át  s  az  Obergurk 
mellett  a  Laibach  folyóhoz  hasonló  nagyságban  napfényre  jövő  Gurk  felső 
völgyétől  az  eredeténél  s  alsó  folyásánál  Horvátországhoz  tartozó,  felső-  és 
középfolyásában  pedig  Horvátországot  Krajnától  elválasztó  Kulpa  folyóig 
húzódva,  a  tartomány  főhegygerincze  két  lényegesen  különböző  részre  osztja, 
az  Alsó-Krajnai  vidéket :  a  keletire,  melyet  nyugat  felől  keletre  húzódva 
számos,  gyakran  igen  kellemes  hosszanti  és  harántvölgyek  szakítanak  át, 
s  melynek  a  kőszén-  és  triaszkorszakhoz  tartozó  rétegei  erdős  és  szőlővel 
borított  dombjaival  és  hegyeivel  az  Alpesek  elővidékét  képviselik ;  továbbá 
a  nyugatira,  melynek  krétakorszaki  rétegei,  szakadékai  és  üstjei  már  a 
szomszédos  Belső-Krajnai  vidék  karsztjellegét  mutatják. 

A  Laibachtól  az  Uskok-hegységig  s  a  Gurk  felső  részétől  a  Száváig 
terjedő  Alsó-Krajnai  talaj  természetszerűleg  öt  csoportra  osztható,  melyeket 
hegyrajzilag  a  Littai-i  hegyek,  a  Treffeni  és  Nassenfussi  magaslatok,  az 
Uskok-hegység  és  a  Möttling-Cernembli  lejtők  jellemeznek.  Alsó-Krajna  ezen 
öt  részlete  közül  az  elsőn  a  Littai-i  hegyek  vonulnak  el,  melyek  a  Száva 
jobb  partján  csaknem  egyközűleg  futó,  de  egymástól  sokszor  elhajló  hegy- 
lánczokban  terjednek  szét.  A  két  hegyláncz  éjszakibb  ága  a  Laibach  mellett 
793  méter  magasságban  levő  Jancbergtől  a  Trifaillal  szemben  fekvő 
674  méter  magas  Dobouz  egyházközségig  terjed,  mely  utóbbinak  elő- 
hegyein    a   Mitale   vízesés   ömlik    regényesen    a    mélységbe   s   legnagyobb 

emelkedése  Dobouztól  délre  az  1.219  méter  magas  Kumberg,  mely  nem- 
csak ezen  hegyláncznak,  de  általában  Alsó-Krajna  hegyeinek  legmagasabb 
csúcsa;  a  Littai-i  hegyek  déli  láncza  az  581  méter  magas  St. -Maréi  ntól 
éjszakra  fekvő  Movniktól  az  536  méter  magas  Wetternichig  terjed  éjszak- 
nyugatra Savenstein  mellett  a  Szávánál,  mely  Stiria  határánál  (Trifail  vasúti 
állomásnál)  délkeletre  fordul  s  64  kilométer  hosszúságban  Krajna  és  Stiria, 
további  5  kilométernyire  pedig  Krajna  és  Horvátország  határvonalát  alkotja 
mindinkább  szélesedő  partlapálylyal. 

A  Littai-i  hegyláncz  vidékén  azon  az  országúton,  a  mely  Littai  déli 
vasúti  állomást  Alsó-Krajna  főhelyével,  Rudolfswerth  várossal,  összeköti, 
fekszik  a  Krajnában  nevezetes  Wagensberg község  (429  méter)  a  hasonnevű, 
jelenleg  Windischgratz  herczeg  tulajdonát  képező  Wagensberg  várral ,  a 
sokat  emlegetett  krajnai  történetíró,  Valvasor  Weichard  János  báró,  egykori 
tuskulanumával,  honnan  messze  kilátás  nyílik  az  alatta  fekvő  kisebb-nagyobb 
községekkel,  templomokkal,  várakkal  és  kastélyokkal  élénkített  vidékre. 
Wagensbergnek  az  említett  tudós  tulajdonostól  sajátkezűleg  készített  vázlata 
után  áttekintőleg  rajzolt  s  „Krajna  herczegség  büszkesége"  czímű  munká- 
jában látható  képe  tanúsítja,  mily  nagy  gyönyörűsége  telt  egykor  a  bárónak 
abban  a  kilátásban,  mely  különösen  várának  éjszaki  és  éjszaknyugati  abla- 
kaiból tárult  elé  s  egész  a  Steini  Alpesekig,  Watsch  vidékére  és  a  840  méter 
magas  Heiligenberg-ig  terjed,  míg  lenn  a  völgyben  többek  közt  első  sorban 
a  kedves  Littai  város,  a  gyönyörű  Grünhof  kastély  nevű  úrilak  és  az  erdő 
sűrűjébe  rejtett  Schwarzenbach  láthatók.  A  Littai-i  hegyláncz  vidékén  van 
továbbá  Alsó-Krajna  egyik  legszebb  harántvölgye,  a  Freistritz  öntözte, 
rendkívül  kellemes  St.-J??/f>rec/it-vö\gy,  mely  később  délkeleti  irányban  a 
szélesebb  Neuring-völgygyel  egyesül. 

A  Treffeni  magaslatok^  melyek  a  Kulova  Sela  csúcsban  597  méter 
magasságra  emelkednek,  egy  részt  a  Gurk  folyó  és  Themeniz-patak,  más 
részt  Weixelbnrg  és  Rudolfswerth  városok  között  feküsznek.  A  nagyon 
változatos  tájon  kellemes  völgyek,  vidám  rétek,  erdők,  szőlők,  gyümölcsösök 
váltják  föl  egymást,  a  Gurkban  és  annak  mellékpatakjaiban  pedig  találhatók 
a  világvárosi  étkező  helyek  étlapjain  első  helyen  állott,  jelenleg,  fájdalom, 
elzavart  gurki  rákok. 

Weixelbnrg  városkának  alapítása  „Krajna  atyja"  III.  Frigyes  által 
(1478),  ki  az  ozmánok  pusztításai  ellenében  létesített  erődrendszert  épen 
ez  által  fejezte  be,  az  alsókrajnai  földet  századokon  át  vérrel  áztatott  török 

küzdelmek  legforróbb  napjaira  emlékeztet.  Más  részt  a  Weixelburgtól  keletre 
fekvő  s  a  később  említendő  Landstrasshoz  hasonlóan,  már  csak  mint  állami 
erdőuradalom  jelentékeny  egykori  cziszterczi  Sittich  olyan  egyházi  alapít- 
vány,  melynek  birtokai  lassanként  az  egész  tartományra   elterjedtek. 

Siessünk  le  Felső-Gurktól  a  Gurk  folyó  mentén  s  még  mindig  aTrefieni 
magaslatok  vidékén  egész  sor  mívelt  vidék  tárul  elénk,  a  monarchia  egyik 
legrégibb  nemesi  családjának,  az  Auersperg  herczegek  uradalmának  előrésze. 


Heiligenberg. 


Látjuk  a  meredek  sziklán  épült  Sciscnbcrg  várat,  továbbá  a  Hof  nevű  kohót 
és  Krajna  legszebb  várát,  a  legbujább  zöldben  épült,  kertek-  és  erdőktől 
körülvett  Ainöd-ot.  Tovább  menve  a  Gurk  folyó  éjszakkeleti  hajlása  mellett 
elérünk  Rudolfswcrth  csinos  városba,  mely  egy  köröskörűi  magas,  termé- 
keny domboktól  kerített,  a  kanyargó  Gurktól  lélszigctszerűleg  alakított 
mérsékelt  emelkedésen  terraszszerűleg  épült.  Ezt  a  várost,  mely  Alsó-Krajna 
főhelye,  IV.  Rudolf  herczeg  1365-ben  Rudolfswerth  névvel  alapította, 
később  egy  nagy  tűzvész  után  újból  fölépülvén,  Neustadtl  nevet  kapott,  míg 
végre  1 865-ben,  alapításának  500  éves  ünnepe  alkalmával,  ismét  vissza- 
nyerte régi  híres  nevét.   A  török  korszakban  ez  a  város  mindig  erős  várad 

és  a  határcsapatok  főtanyája  volt,  egyúttal  azonban  az  alvidék  értelmisé- 
gének középpontja  úgy,  hogy  derék  honfiak  szülővárosává  is  lehetett. 

A  Nassenfussi  magaslatok,  a  Themeniz  és  a  Száva,  továbbá  a  Neuring 
és  Gurk  között,  déli  lejtőikkel  az  alsó  Gurk  széles  medrét  kerítik  és  a  jobb 
parton  az  Uskok-hegység  aljai  közelednek  hozzájok.  E  síkság  területén  rend- 
kívül termékeny  földön  az  éjszaki  hegyaljnál  láthatjuk  a  helyi  történetben 
többszörösen  nevezetes  Arch  várát,  attól  éjszakkeletre  pedig  az  itt  már 
szélessé  lett  és  a  horvát  síkság  felé  siető  Száva  mellett  Gurkfeld  gyorsan 
emelkedő  városkát  s  ettől  délre  Haselbachot  Thurnamhart  várral,  majd 
Demoivo-t,  a  rómaiak  Neviodunumát,  mérv  még  sok  régészeti  leletet  igér. 
A  Gurk  déli  partjától  délre  látjuk  a  Gurktól  tekervényes  kanyarulatokban 
átszelt  termékeny  völgy  kezdetét,  melylyel  St.-Bartelma  völgye  egyesül. 
A  Gurk  mentén  haladva  Landstrass,  Heiligenkreuz  és  Toplice  után  egy, 
már  a  középkorban  ismert,  36  Celsiusi  fokú  meleg  forráshoz  érünk,  abba 
a  Gurk  és  Száva  által  alkotott  gyönyörű  völgyzugba,  melylyel  szemben  a 
Száván  túl  stájer  földön  a  kies  Rann  emelkedik. 

Alsó-Krajna  negyedik ,  illetőleg  ötödik  részét  alkotja  a  Gurk  jobb 
partján  a  tartomány  éjszakkeleti  részén  alig  130  méter  magas  síkságból 
kiemelkedő,  de  630 — 790  méter  magas  gerinczével  pompás  látványt  nyújtó 
sűrű  erdős  Uskok-hegyláncz,  melytől  délre  a  380  méterről  150  méternyire 
hanyatló  s  a  Kulpa  folyóig  Horvátország  felé  természetes  határúi  szolgáló 
Möttlingi  és  Cernembli  vidék  terűi  el,  a  mely  kréta  alakzatával  részben 
már  a  Karszt  zord  jellegéhez  hasonlít.  Az  Uskok-hegység  legéjszakkeletibb 
vidékén  Munkendorf  falu  alatt  ömlik  a  Gurk  folyó  a  Szávába,  melynek 
Horvátország  felé  menő  további  folyásánál  láthatjuk  a  jobb  parton  épen 
a  horvát  határ  mellett  a  szép  Mokritz  várat.  Az  Uskok-hegy  vidékén  dél- 
nyugati irányban  áthatolva  az  1.181  méter  magas  Gorianc  éjszaknyugati 
lejtője  és  a  távolabb  délkelet  felé  eső  előhegyek  mellett  haladunk  át  kép- 
zeletben az  alsókrajnai  bortermelés  Eldorádójába,  a  semici  szőlőhegyek 
közé  s  azután  a  Möttlingi  és  Cernembli  vidékre,  melyet  fölszínének  kiváló 
fehérsége  miatt  „Fehér  Krajná"-nak  neveznek  s  a  hol  ezen  országrész 
őskrajnai  szokásai  és  az  eredeti  nemzeti  viseletek  még  lehetőleg  tisztán 
és  hamisítatlanul  maradtak  fenn.  A  mint  most  látjuk  Möttling  város  és  vár 
vidám  képét,  hol  a  pompás  bort  adó  magaslatoktól  körűivett  kitűnően 
mívelt  síkságon  buján  nő  a  nyári  termés,  aligha  sejthetjük  többé,  mily 
rettenetes  harczi  jelenetek  folytak  itt  le  három  századdal  ezelőtt. 

A  kanyarulatnál,  melyet  Cernembl  várostól  délkeletre  Adleschitz  fölött 
a  Kulpa  tesz,  van  Freithurn  vára,  az  a  hely,  a  honnan  a  híres  krajnai  hős 
és  államférfi,  báró  Auersperg  Herbard  (Vlll-ik)  a  végső  kétségbeesett  csatára 
vonult  ki  a  „kereszténység  halálos  ellensége",  a  török  ellen,  és  a  melynek 
jól  körűibástyázott  udvarába  már  csak  lefejezett  tetemét  lehetett  visszavinni. 

v 

Ccrnembltől  délre  a  Kulpa  felé  van  Bojanze  falu,  melynek  lakói  különösen 
csínos  viseletükkel  tűnnek  föl,  hasonlóan  a  még  távolabb  délre,  épen  a  Kulpa 
mellett  köves  magaslaton  fekvő  Weiniz  lakóihoz ;  e  Weiniz  határában  olyan 
szőlőhegyek  vannak,  melyekből,  mint  már  a  XVII.  század  krónikása  állítja, 
„valóban  pompás  bor  kapható". 

A  Laibachtól  délkeletre  a  laibachi  láp  keleti  szélén  Gottschee  irányában 
menő  országút  Alsó-Krajnának  arra  a  vidékére  vezet,  mely  a  Karszt-hegység 
legéjszakibb  részéhez  tartozik,  de  mindenesetre  a  legtermékenyebb  s  vízbeli 
szegénysége  mellett  is  gazdag  erdőségtől  borított  fensíkjai  is  vannak.  Ennek 
a  vidéknek  a  kezdetén  emelkedik  az  1.056  méter  magas  Mokric  az 
Auersperg  várnál,  az  Auersperg  nemesek,  bárók,  grófok  és  herczegek 
Krajnában  közel  egy  évezred  óta  hatalmas  nemzetsége  ősi  váránál,  melynek 
egyenetlen  várudvara  és  hatalmas  körbástyája  még  most  is  tanúsítja  régi 
várkastélyszerű  jelentőségét. 

Reifnitz  tágas,  szaggatott  fensíkját  Reifnitz  és  Laschitz  völgyei 
határolják,  továbbá  az  1.120  méternyire  emelkedő  Ostri  vrh;  a  reifnitzi 
vidék  útjain  különösen  föltűnik  a  sok,  sajátságos  háti  terhet  hordó  rosta- 
kereskedő, egy  ősrégi  s  biztató  jövő  elé  néző  faiparág  munkásai. 

Krajnának  az  adelsbergi  barlangok  stalaktit-  és  stalagmit-képződményei- 
nek  mesés  pompájáról  világhírűvé  lett  részlete,  a  belső-krajnai  vidék,  az  összes 
Karszt-fensík  legéjszakibb  része,  a  par  excellence  Krajnai  Karszt,  a  Planina 
és  Zirknitz  völgyei,  továbbá  a  Wippach  és  Réka  folyók  között  terűi  el. 
Ejszaknyugatról  a  Birnbaumerwalddal,  a  görzi  Ternovani  erdő  keleti  foly- 
tatásával, találkozunk,  melynek  legmagasabb  csúcsait  az  1.300  méternyi 
Nanos  és  az  1.315  méter  magas  Suhi  vrh  jelzi;  ezektől  délkeleti  irányban 
a  Poiki  fensík  terűi,  mely  legmagasabb  csúcsát  ismét  az  éjszakkeletre  fekvő 
1.270  méternyi  Velki  Javorrnkban  éri  el;  ettől  délkeletre  terűi  a  Laser 
Schneeberg  fensíkja,  mely  az  1.796  méter  magas  Schneekoppeig  emelkedik. 
A  Birnbaumerwaldhoz  csatlakozik  éjszaki  irányban  a  Bischoflacki  és  Billich- 
grazi  hegyekkel  Laibachtól  nyugatra  összefüggésben  álló,  nagyobb  részt 
erdős,   de   részben   már  karsztjellegű  Idriai  hegyvidék. 

A  krajnai  Karszt-vidék  legérdekesebb  részét,  mint  már  említettük, 
a  föld  alatti  üregek  teszik,  azok  a  szanaszét  ágazó  barlangok  és  odúk, 
melyek  kevéssel  ezelőtt  regeszerű  labyrinthusok  voltak,  a  hova  csak  korunk 
természetkutatása  vitte  be  az  ismeret  villamos  fényét,  A  krajnai  Karsztnak 
főkép  délre  menő  része  szakadékok,  tölcsérek,  gödrök  (dolinák)  jellemző 
sokaságától  „himlőforradásos"  alakú,  vagy,  mint  mások  képletesen  mondják, 
„megkövült  tengerszín",  az  éjszaki  rész  azonban  különös  életet  nyer  a 
von  Adelsberg  oder  an  der  Poik  nevű,  továbbá  a  zirknitzi  és  planinai 
medenczek  által,  a  hol  még  némi  mi  vélhető  föld  is  van.  A  természet  barátja 
nagy  gyönyörűséget  találhat  itt  a  szeme  előtt  feltáruló  képek  ellentéteiben. 
A  kőpuszták  vagy  tulajdonképeni  dolinák  csoportjai,  a  zord  barlangszádák 
és  szakadékok,  a  tavak,  folyók  és  patakok  hirtelen  eltűnése  s  újból  napfényre 
jutása,  a  sajátságos  növény-  és  állatvilág,  és  mindezek  mellett  csodálatos 
gazdag  tenyészetű,  messze  terjedő  erdőségek  tűnnek  szeme  elé,  különösen 
tölgy-  és  bükkfaerdők  (valódi  őserdők)  délkelet  felé  húzódó,  medvéket  és 
farkasokat  rejtő  folytatásaikkal. 

Az  Adc/sbcrgi  vagy  Poik  melletti  incdcnczrbcn  a  folvó  bal  partján  egy 
magaslaton  teljesen  elzárt  területen  van  a  lipizzai  cs.  és  kir.  udvari  ménes 
fióktelepe,  Prestranek,  gazdag  ligetalakú  crdőültetvényekkel :  fürtös  tölgyek, 
fenyők,  vörösfenyők,  nyírfák,  továbbá  jávorfák,  kőrisfák,  szilfák,  hársfák 
és  ákáczok,  melyek  az  új  ültetvényekben  már  szépen  serdült  ligetekké 
nőttek,  —  s  ezenkivűl  az  összes  területnek  körülbelül  egy  harmadában 
rétségek,  melyek  fekvésük  szerint  évenként  egyszer  vagy  kétszer  kaszái- 
tatnak és  a  legjobb  édes  szénát  adják.  A  prestraneki  várudvartól  a  Poik  felé 
mélyedő  területet,  mely  pár  évtizeddel  ezelőtt  még  kopár  sziklatalaj  volt, 
faiskolán  kivűl  kitűnő  gyümölcsössel  ellátott  park  díszíti.  A  főépület  előtt 
levő  fensíkon  vannak  a  csikóistállók  190  lóra,  egy-egy  „nyargaló  tér"-rel. 
A  karszti  udvari  ménes  nagy  kiterjedését  jelölve  Prestranektől  keletre  egy 
órányira  vannak  Wille  és'Pocka  szomszédos,  cs.  és  kir.  méneslegelő  havasok. 
A  Karszt-oázis  teljes  költészetét  élvezheti  az  utas,  ha  Prestranek  vasúti 
állomástól  Scheje  (Zeje)  falu  fölött  lassanként  fölhaladva,  csakhamar  teljes 
természeti  magányban  találja  magát.  Egymás  után  emelkedő  alpesi  kúpok, 
melyeket  éjszakkeletről  a  Javornik,  keletről  a  Trojka  és  a  Debela  gora, 
délkeletről  más  előhegyek  zárnak  be,  s  melyek  fölött  a  zord  telek  után 
még  májusban  is  hótól  csillámló  Schneeberg  megkapóan  emelkedik,  kerítik 
be  félköralakúlag  ezt  a  pompás    idylli   Karszt-havasi  vidéket,   melyben  a 

rétek  és  erdők  sajátságos  világos  buja  zöldje  erős  világítás  alkalmával  igen 
hatásos  ellentétben   áll  a  szétszórt  erdőségek   mély   sötétségével. 

A  Wille  és  Pocka  nevű  két  Alpest  csaknem  egész  kiterjedésében 
legelőnek  használják,  de  csak  a  Wille-Alpesen  van  méntelep,  mely  mind 
a  két  hegyet  használja  s  több,  mint  száz  darab  két-  és  hároméves  csikóból 
áll.  Ezek  a  szép,  fiatal,  élénk  állatok  bogárszí nűek  és  almásszürkék, 
barnák  és  tarkák  minden  árnyalatban ,  vegyesen  kerülnek  ki  a  legelőre, 
a  legváltozatosabb  életet  varázsolják  a  mély  csendű  vidékre,  életet,  melyet 
tollal  leírni  alig  lehet,  de  a  mely  nemcsak  a  lóismerőt  és  ügybarátot,  hanem 
még  a  lótenyésztésben  járatlan  embert  is  nagy  örömre  hangolja.  A  Willc- 
Alpestől  déli  irányban  van  a  turistáktól  még  föl  nem  fedezett  petelinei  bájos 
tómedencze,  mely  a  zirknitzihez  hasonlóan  időközönként  telik  meg  és  apad 
el,  s  a  melynek  tiszta  szép  víztükrén  olykor  vadrueza  is  látható,  s  némely 
más  vízimadár  is  állomást  tart  vándorlása  közben. 

A  krajnai  vagy  laasi  Schnceberg,  melyet  előbb  a  Wille  Alpeshez 
vezető  úton  mint  a  karszt-alpesi  kép  délkeleti  határát  láttunk,  s  melyet  ott 
a  környéken  Schneekoppe  név  alatt  is  ismernek,  ma  már  a  turistáknak 
is  kedvelt  helye,  mint  kies  fekvésű  messzelátó  pont,  mert,  bár  aránylag 
alacsony,  kedvező  helyzeténél  fogva  s  mivel  egészen  magányosan  álló  csúcsa 
több  mérföldnyi  kerületben  minden  más  hegy  fölé  emelkedik,  mint  „való- 
ságos felhöhasgató",  a  mint  már  Valvasor  is  nevezi,  rendkívül  pompás 
messzelátást  ad.  Áttekinthetjük  innen  éjszakról  a  Juli  Alpcsek  főgerinczét, 
a  Karavankák  hcgylánczát  és  a  mély  nyergű  Sann-völgyi  Alpeseket,  nyugat 
felé  a  velenczei  Alpeseken  túl  elláthatunk  a  dél  tiroli  havasok  dolomitjáig, 
dél  felé  pedig,  mint  „piéce  de  résistance",  csodálatos  pompájában  domború 
térkép  gyanánt  tűnik  föl  a  trieszti  öböl,  majd  a  Ouarnero,  az  Abbázia  körűi 
levő  „magyar  Riviéra",  valamint  délkeletre  a  sok  apró  sziget  és  csatorna. 

A  Schnceberg  határa  nyugat  felöl  a  pompás  Reka-völgy  a  Réka  jobb 
partján  fekvő  csinos,  inkább  városias  kinézésű  Dornegg  falu  és  az  attól 
délre  fekvő,  malmokban  gazdag  Illir  Fcistritz,  mely  csinos  községben  egy 
függőleges  szikla  alatt  jól  ápolt  kertben  vidáman  tör  ki  a  tiszta  vizű,  de 
rövid  folyása  után  a  Rékába  ömlő  Feistritz  (Bistrica)  patak.  Éjszak  felé 
a  Schnceberg  a  Bicka  gora-n  (1.238  méter)  és  a  Stanoimik-on  (985  méter) 
át  egy  hegylánczot  bocsát  ki  /  'ciki  Javorni/Ág,  a  hol  a  karszti  parasztnak 
téli  bundát  adó  s  Valvasor  állítása  szerint  az  ördögtől  legelőre  hajtott 
„Billiclr'  tanyázik;  azután  az  Adelsberg  mellett  levő  kisebb  magaslatokba 

olvad  át,  de  azokon  túl  ismét  fölmagaslik  a  Nanos  hegyben  és  Birnbaumer- 
waldban.  Keletre  és  délre  dombsorok  vonulnak  el  az  egykori  katonai  határ- 
őrvidék felé  és  a  Schneeberg  fensíkját  összekötik  a  horvát  Karszt  fensíkjával. 

Az  Adelsbergi  medenczének  különössége  Adelsberghen  egy  valódi 
svájczi  fogadó  krajnai  földön,  melyet  az  építő  (maga  is  svájczi)  helyes  tapin- 
tattal Adelsberg  legszebb  pontján,  a  piacz  délnyugati  oldalán  levő  fensíkon 
úgy  emelt,  hogv  belőle  egyenesen  a  barlanghegy  szádájára  láthatni,  hol 
abba  a  zúgó  Poik  épen  beleömlik.  A  minden  oldalról  nyílt  ablakokból 
körkilátásunk  van  a  krajnai  Karsztvidék  minden  sajátságára,  a  legőseredetibb 
kopárságtól  minden  mívelési  fokig,  továbbá  a  koronkénti  barlanglátogatókon 
kivűl  is  évről-évre  szaporodó  lakosságú  Adelsbergre,  mely  ma  főállomás  a 
tartomány  bármely  részébe  teendő  kirándulásra. 

És  ebből  a  körképből,  melyet  erdős  és  kopasz,  magasabb  és  alacsonyabb 
hegylánczok,  merész  alkotású,  a  viharos  bóra  ellenében  itt-ott  kőfallal  védett 
vasúti  kanyarulatok,  kies  fekvésű  falvak,  fehér  kápolnák  jellemeznek  s  melyet 
alant  szántóföldek  és  üdezöld  rétek  szeldelnek  át,  emelkedik  nyugat  felé 
a  szélesen  elhúzódó,  keletre  meredeken  hanyatló  Nanos,  az  adriai  tenger 
hajósainak  természetes  kő  világító  tornya,  melynek  felhőkkel  borított,  vagy 
tiszta  képe  időjóslónak  tartatik.  A  Nanos,  a  nagy  Birnbaumerwald  legdélibb 
őrcsúcsa,  a  mons  regius,  melyről  Alboin  király,  a  longobárdok  vezére,  a 
nyugatra  fekvő  olasz  földet  szemlélte,  nagy  részt  erdős  fensík  alul  termékeny 
horpadásokkal  s  egyik  zugában  Lnegg  barlangvárral;  mint  messzelátó  pont 
teljesen  átmenet  nélküli  ellentétet  mutat  az  éjszaki  és  déli  tájak  között. 

Amott  délen  látjuk  föl-fölcsillanó  hullámaival  a  kék  Adriát,  Olaszország 
csalogató  partjait  és  ködös  távolban  a  „Bella  Venezia"-t;  itt  éjszak  felé  a 
Karsztnak  a  Birnbaumerwald  barátságtalan  magaslatai  által  határolt  képét, 
míg  a  délkelet  felé  emelkedő  Schneeberg  merev  zord  jellege  mellett  is  megint 
a  tenger  képét  költi  föl  a  szemlélőben ,  nyugatra  pedig  a  derűit  görczi 
területre  nyúló  Wippachi  vidék  ragadja  meg  a  figyelmet  vidám  mosoly- 
gásával. A  belső-krajnai  Karszt  éjszakkeleti  részében  húzódnak  el  éjszak- 
nyugati irányban  a  Laasi-völgy,  majd  Zirknitz  és  Planina  medenczéi. 
A  három  völgy  közül,  melyeket  földalatti  vízfolyások  kötnek  össze  egy- 
mással, századok  óta  legismertebb  a  Zirknitzi-völgy  a  Velki  Jávornik  alján 
elterülő  s  időközi  elapadás  és  dagály  „ tüneményé "-ről  híres  Zirknitzi-tóvd\, 
melyet  Torquato  Tassától  kezdve  sok  nemzet  költője  megénekelt,  hirdetve 
azt  a  józan  észlelet  mellett,  különösen  az  „aratás"-t  illetőleg,  természetesen 

nagyon  prózaivá  vált  csodát,  hogy  „ennek  a  tónak  a  medrében  egyazon 
évben  halászni,  vadászni  és  aratni  is  lehet".  Az  aratás  a  tulajdonképi 
tófenéken  csak  arra  szorítkozik,  hogy  a  tó  vizének  eltűnése  után  ott  maradt 
kákát  lekaszálják;  legfölebb  néha,  midőn  a  tó  medre  egészen  kiszárad, 
aratnak  takarmányfüvet  is.  A  XVIII.  században  a  freudenthali  karthauzi 
barátok  által  még  jövedelmezőleg  űzött  halászat  ma  már  nagyon  hanyatlott 
s  a  mi  a  vadászatot  illeti,  csakis  a  vízi  madarak  vadászata  érdemes  az 
említésre,  de  ezek  közt  aztán  előfordulnak  itt  mindennemű  európai  gázló  és 
úszó  madarak,-  még  a  kormoránok,   hattyúk,  sőt  az  íbiszek  s  búvárok  is. 


A   Wippachi-völgy. 

A  Selzachi  és  Pöllandi  Zeiertől  és  a  Gradascatól  délre  terülő  Bischof- 
lacki  hegyekkel  összefüggésben  vannak  az  Idriai  hegyek,  a  hova  a  Bischoflacki 
vidékről  először  a  gyümölcsben  dús  Pöllandi-völgyön  át,  melyben  a  szor- 
galmas földmívesek  lakásai  a  gyümölcsfák  mélyen  lenyúló  ágai  közül,  vagy 
a  csekély  magasságban  fekvő,  fehéren  csillámló  kápolnák  köré  csoportosulva 
tűnnek  föl,  s  azután  tovább,  a  Pöllandi  Zeier  felső  folyása  mentén  a  Sairachi- 
völgyön  át  jutunk.  Fölmászva  a  csúcsokra,  az  l  .009  méter  magas  Prapretni 
brdo  déli  lejtőjén  vezetett,  meredek  falakra  és  szurdokokra  néző  országúton 
először  A/ső-Idriába  s  onnan  magába  a  bányavárosba  jutunk.  A  cs.  kir. 
kénesőbányát  és  Idria  (Oberidria)  városát  más  oldalról  a  Belső-Krajnában 

K.  36 


282 

levő  lóid  fensíkról  egy  pompás  erdőségeken  keresztül  kitűnően  épített,  az 
idriai  bányatermékek  szállítására  szolgáló  s  a  jelentékeny  magaslatokról 
szelíden  ereszkedő  országúton  érjük  el.  A  külső  képében  a  lakosok  évszázados 
komoly  munkájának  jellegét  mutató  s  mindamellett  barátságos  Idria  bánya- 
város hasonnevű  folyó  mellett  fekszik  egy  kis  völgyüstben. 

Prawaldtól  a  Nanos  délnyugati  lejtőjén  Görcz  irányában  terűi  el  egy 
mélyedés,  melyet  lassanként  táguló  meredek  falak  alkotnak  s  mely  később 
a  Wippachi-völgybe  torkollik,  melyből  azonban  csak  a  felső  rész  tartozik 
Krajnához.  A  már  délies  légkörű,  gyümölcsben  gazdag  Wippachi-völgy, 
Práwald  és  Senosetsch  nyílásaiból  nézve,  a  hátúi  fekvő  vad  Karszt-vidékkel 
ellentétben,  „Krajna  paradicsoma"  hízelgő  nevet  is  visel.  A  meddig  ellátunk, 
pompás  élet  és  a  természetnek  még  a  harasztokban  is  pazarkodó  tenyészete 
tűnik  elénk,  mint  sehol  másutt  ebben  a  sokféle  szépségű  Krajnaiján,  s 
mindezzel  öszhangzatos  az  itteni  embereknek  délies  vidám  kedélye. 


Möttling  város  és  kastély. 


Nagy  sziklahíd. 


A  Karszt. 


nagy  Karszt-vidékből  tetemes  rész  jut  Krajna  tartományra. 
Mintha  kárpótlást  akarna  nyújtani  a  természet  ennek  a 
vidéknek,  csekély  termő  ereje  fejében,  egész  sereg  természeti 
csodával  látta  el,  melyek  a  monarchia  legnagyobb  nevezetes- 
ségei közé  tartoznak.  Ezrével  vannak  oly  tárgyak,  melyek 
leírása  önmagában  vaskos  kötetet  töltene  meg.  Van  itt  több  mint  30  föld 
alatt  bujdosó  folyó,  150-nél  több  az  irodalomban  fölsorolt  barlang,  több 
mint  50  üstvölgy,  számtalan  természetes  akna  és  dolina,  és  még  minden 
évben  fedeznek  föl  új  csodákat,  melyekről  eddig  senkinek  sem  volt  sejtelme. 
A  legnevezetesebb  új  fölfedezések  Krajna  Karszt-vidékén  több  év  óta  rend- 
szeresen folytatott  kutatásoknak  köszönhetők,  melyek  a  fölmívelési  minisz- 
térium és  a  tartomány  költségén  eszközöltetnek. 

Ezek  a  kutató  munkálatok,  melyeknek  gyakorlati  czélja,  hogy  alapot 
teremtsen  arra,  mi  módon  lehető  az  üstvölgyekben  az  időszakos  áradásokat 
meggátolni,  oly  sajátságos  helyi  jellegűek,  hogy  minden  művelt  ember 
figyelmét  képesek  magukra  vonni.   Az  eddig  létesített  kísérleti  munkákat 

vízmunkálati  újításoknak  mondhatjuk.  A  víz  hiánya  a  fensíkon  s  az  időközi 
áradások  az  üstvölgyekben  oly  eszközök  kitalálását  követelték  meg,  melyek- 
áltál  a  víz  észszerű  megosztása  lehetővé  válik.  A  czél  elérése  még  a  messze 
jövő  dolga,  de  hogy  elérhető,  azt  már  elméletileg  és  gyakorlatilag  egyiránt 
bebizonyították. 

Id'ószakos  tómedenczék.  Krajna  időszakos  tavai  egyszerűen  vízgyűlem- 
lések  a  teljesen  elzárt  üstvölgyekben.  A  tavak  nagyobb  esőzések  alkalmával 
megtelnek,  szárazság  idején  pedig  ismét  eltűnnek.  Krajna  időszakos  tavai 
között  a  legismertebb  a  Zirknitzi-tó,  mely  ritka  kivétellel  minden  évben 
megtelik,  sőt  egyes  esős  években  nem  is  tűnik  el.  Igaz,  hogy  nincs  ebben 
oly  szabályos  időszakosság,  mint  a  régibb  földrajzi  könyvekben  állították; 
de  azért  teljesen  méltó  arra,  hogy  a  tartomány  egyik  egészen  sajátságos 
nevezetességének  mondják.  Az  esővizek  oly  óriási  gyorsasággal  ömlenek 
minden  oldalról  a  Zirknitzi  medenczébe,  hogy  a  víz  a  fél  négyszögmérföldnyi 
területet  néhány  nap  alatt  egészen  elborítja.  A  víz  részben  a  föld  színén 
a  lejtőkről  patakok  alakjában  ömlik  le,  részint  azonban  föld  alatt  is  úgy 
nevezett  vízaknák  vagy  vízöntő  lyukak  útján,  melyekből  hihetetlen  mennyi- 
ségű víz  özönlik.  A  víz  lefolyását  nem  nyílt  völgyárkok  segítik  elő,  hanem 
csak  egyes  szűk  szakadékok  a  völgy  talajban  és  a  parti  barlangokban,  mely 
utóbbiak  azonban  rendesen  csak  akkor  kezdik  beszívni  a  vizet,  midőn  az 
áradás  már  bizonyos  magasságra  emelkedett.  A  Zirknitzi  medenczében  a 
legjelentékenyebb  vízszívók  a  nyugati  oldalon  és  a  Velki  Javornik  lejtőin 
vannak.  A  mély  alapú  iszapföld  hosszú  ideig  levén  elöntve,  e  miatt  gazda- 
ságilag nem  értékesíthető.  A  mélyebb  helyeken  csak  nád  és  rósz  fű  terem, 
s  még  a  magasabb  helyeken  is  mindig  kétes  az  eredmény,  mivel  a  tó 
gyakran  megtelik,  mielőtt  a  sovány  termést  be  lehetne  takarítani.  Hasonló 
a  helyzet  a  Planina-  és  Ratschna-völgyben,  Gottscheeban,  a  Reifnitz-völgy- 
ben  és  még  sok  más  üstvölgyben.  Az  egyedüli  különbség  abban  áll,  hogy 
meddig  tart  az  áradás,  mely  ismét  a  lefolyás  kedvezőbb,  vagy  kevésbbé 
kedvező  körülményeitől  függ.  Az  adelsbergi  völgyben,  a  hol  két  nagy  barlang- 
torkolat nyeli  el  a  vizet,  az  áradások  legtöbbnyire  csak  egy  napig  tartanak; 
a  Zirknitzi-tó  teljes  eltűnésére  azonban  mindig  több  hónap  szükséges.  Csak  a 
legmélyebb  helyen,  a  Velki  Javornik  alján,  marad  meg  állandóan  némi  víz. 

Mivel  a  völgyfenékek  a  Karszt-vidék  legtermékenyebb  részei,  a  Karszt 
üstvölgyeinek  lecsapolási  munkálataihoz  nagy  reményeket  fűznek,  s  így 
megérdemlik,  hogy  róluk,  habár  röviden,  megemlékezzünk. 

Több  mint  cg)'  század  óla  gyakran  tárgyalták  azt  a  kérdést,  miként 
lehetne  az  időszakos  tóképződéseket  megszűntetni,  vagy  legalább  ártalmat- 
lanokká tenni.  A  laibachi  Gruber-csatorna  építője  volt  az  első,  ki  e  tárgyban 
tanulmányokat  tett.  0  utána  Hacquet,  majd  Schmidl  foglalkoztak  c  kérdéssel. 
Voigt  tanár  az  egész  barlangrendszer  áttörését  ajánlotta  Triesztig,  hogy  a 
természet  által  alkotott  barlangüregeket  az  akkor  tervezett  vasút  számára 
fölhasználják.  Kimerítő  tervet  készített  később  Vicentini  mérnök,  mely  terv 
alapján  egy  negyed  millió  forint  költséggel  a  Laibach  folyóhoz  tartozó 
planinai,  zirknitzi,  altenmarkti  és  adclsbergi  üstvölgyeket  föld  alatti  folyosók 
által  hozhatták  volna  egymással  összeköttetésbe.  A  nagy  költségek  akkor 
visszariasztólag  hatottak  s  megmaradtak  az  óvó  intézkedéseknél,  hogy 
tudniillik  a  nagyon  eliszapolt  szívólyukakat  időről-időre  megtisztították,  a  mi 
azonban  nem  sokat  használt,  mivel  a  munkát  minden  áradás  után  ismételni 
kellett.  Csakis  1 88 1  óta  foglalkoztak  részletesebben  ezen  úgy  technikailag, 
mint  physikai  és  geológiai  szempontból  is  nagyon  érdekes  kérdéssel  s  arra 
az  eredményre  jutottak,  hogy  legczélszerűbb  a  völgy  széléhez  legközelebb 
eső  barlangokat  összeköttetésbe  hozni  a  völgyfenékekkel,  hogy  az  áradó  víz 
ezen  barlangokba  vezettessék.  Ez  által  költséget  kiméinek  meg  és  a  czélt 
több  évre  elérik.  Az  elméleti  tanulmányok  befejezése  után  1885-ben  meg- 
kezdték a  gyakorlati  kísérleti  munkákat,  melyekre  azért  volt  szükség, 
mivel  az  előrehatolás  ajánlott  módját  előbb  meg  kellett  kisérleni.  Az  első 
munkálatok  költségeit  magánosok  fedezték  a  cs.  kir.  földmívclési  minisztérium 
gyámolításával.  Bár  az  első  évi  munkálatok  eredményei  nem  voltak  oly 
jelentékenyek,  mint  a  hogy  várták,  mindamellett  azoknak  köszönhető,  hogv 
Krajna  üstvölgyei  lecsapolásának  ügye  a  minisztérium  és  a  tartományi 
gyűlés  figyelmét  magára  vonta.  Az  ügy  elméleti  részét  a  földmívelési 
minisztérium  még  egyszer  bizottságilag  megvizsgáltatta  és  1886  óta  az 
állam  és  Krajna  tartomány  költségén  megkezdték  az  intensivebb  munkákat 
külön  e  czélból  kiküldött  mérnökök,  kiknek  rendelkezésére  jelentékeny 
eszközök  állottak.  1887  végén  már  befejezték  az  előmunkálatokat  a  Laibach 
és  Gurk  folyók  vidékén.  Az  első  gyakorlati  eredmény  volt  az  a  körülmény, 
hogy  a  Ratschna-völgyben,  a  hol  az  áttörés  egy  1.160  méter  hosszú  nagy 
barlang  segítségével  tényleg  megtörtént,  1887  tavaszán  (a  munkálatok 
befejezése  előtt)  még  3  méter  mély  volt  a  völgyet  lepő  víz;  míg  ugyanazon 
év  őszén,  sokkal  nagyobb  esőzés  mellett,  már  csak  gyér  áradást  lehetett 
tapasztalni.   Ugyanezen  időben  a  Planina-völgy  egy  körülbelül  egyharmad 

négyszögmérföldnyi  tóvá  alakúit  át,  melynek  mélysége  az  éjszaki  parton 
négy  méternél  több  volt.  Már  akkor  itt  is  kijelölték  azt  a  helyet,  a  hol  a 
Planina-völgyben  az  áttörést  meg  kellett  tenni;  a  munkálatok  azonban  nem 
haladtak  még  annyira,  hogy  oly  tetemes  eredmény  legyen  látható,  mint 
a  Ratschna-völgyben,  a  hol  a  helyzet  sokkal  kedvezőbb  volt. 

Az  1 888-ik  év  végén  a  Planina-völgy  éjszaki  partján  már  két  mester- 
séges vízakna  működött  összeköttetésben  az  újonnan  fölfedezett  barlangokkal, 
melyeket  fölfedezőjök  báró  Winkler-barlangoknak  nevezett  el.  Ez  a  két  akna 
ép  oly  érdemes  a  megtekintésre,  mint  az  áttörés  a  Vrsnica-barlangban  a 
Ratschna-völgyben,  s  pedig  különösen  magas  vízállás  idején,  midőn  hatalmas 
folyó  ömlik  be  zúgva  s  habozva  a  mélyedésekbe,  melyek  alacsony  vízállásnál 
szárazok.  A  planinai  aknákon  és  számos  természetes  fölszívókon  át  jut  el 
az  Unz  folyó  vize  föld  alatti  úton  a  Laibachnak  10  kilométernyi  távolságra 
fekvő  forrásáig.  De  nemcsak  a  planinai  vizek  táplálják  ezeket  a  lorrásokat, 
hanem  a  Loitsch  csapadék-vidékének  jelentékeny  mennyiségű  vizei  is,  melyek 
szintén  föld  alatti  úton  jutnak  ide.  A  Laibach  forrásai  azon  óriási  források 
közé  tartoznak,  a  melyekből  mindenkor  nagyobb  föld  alatti  vízgyűjtőhelyekre 
lehet  következtetni.  A  barlangokban  gazdag  Karsztban  ennélfogva  sok  ily 
óriási  forrás  van.  A  kutató  munkálatok  alapján  ezenkívül  lényeges  felvilá- 
gosításokat nyertek  magáról  a  Karszt  tüneményéről  s  egész  sereg  barlang 
fedeztetett  föl,  melyek  azonban  még  ős  állapotban  vannak  s  nem  könnyen 
járhatók.  A  legnagyobb  közöttük  a  gróf  Falkenhayn-barlang  Lase  mellett 
a  Planina-völgy  keleti  szélén,  melyből  2.600  méter  hosszú  részt  kutattak 
át;  továbbá  a  Lippert- barlang  (400  méter),  a  Lorenz-Liburnau-barlang 
(100  méter),  mindkettő  hasonlókép  a  Planina-völgy  éjszaki  szélén;  végűi 
a  Rinaldini-barlang  ugyanezen  völgy  nyugati  szélén. 

A  Zirknitzi-völgy  déli  párkányán  fedezték  föl  a  nagy  és  kis  Karlovca 
közötti  összeköttetést,  meg  e  két  barlang  több  oldalágát.  Ugyanott  találtak 
egy  új  barlangot,  melynek  hoszsza  állítólag  1 .000  méter.  Ratschna  mellett 
is  találtak  a  már  említett  1.1 60  méter  hosszú  vízrejtő  barlangon  kivűl 
néhány  új  üreget,  pedig  a  fölfedezések  sora  még  épen  nem  ért  véget. 

Tervben  van,  hogy  a  megkezdett  munkálatok  befejezése  után  más 
karszti  völgyekben  is  hasonló  tanulmányokat  tesznek,  hogy  ily  módon  a 
föld  alatti  vizek  összefüggéséről  teljes  ismeretet  nyerjenek.  Annál  szüksé- 
gesebb ez,  mivel  néhány  folyó  iránya  (mint  például  a  Gottschee  mellett 
eltűnő  Rinnsee  folyóé)  ma  teljesen  ismeretlen. 

Vízrejt'ó  barlangok,  h.7.  említetteken  kivűl  még  sok  barlang  van  a 
krajnai  Karsztban,  melyekben  föld  alatti  folyók  rejtőznek.  A  szép  Raschiza- 
völgyben  Ponique-nál  egy  nagy  patak  tűnik  el,  melynek  egy  része  Kis- 
Ratschnánál  Sica  (olv.  Sicza)  néven  egy  sziklalyukból  ismét  napfényre  jő, 
de  rövid  folyás  után  újból  eltűnik  és  Obergurk  mellett  mint  a  Gurk  forrása 
jelenik  meg.  A  másik  rész  a  Guttenfeldi  völgybe  foly,  átfut  a  Podpec- 
barlangon  s  azután  ismeretlen  helyre  tűnik  el.  Azok  a  barlangok,  a  melyeken 


A  Laibach  foiyó  eredete. 

e  víz  átmegy,  részben  át  vannak  kutatva.  Ratschna  és  Obergurk  között 
még  mintegy  5  kilométernyi  összekötő  vonal  ismeretlen.  Az  Obergurki 
barlangot  400  méternyire  fölmérték  s  valószínűleg  nem  sokára  messzebb 
is  hozzáférhető  lesz.  A  hol  a  vízrejtő  barlangok  figyelemre  méltók,  rendesen 
utakat  készítenek  bennök,  hacsak  kezdetlegesen  is,  s  így  a  tartomány 
lassanként  egész  sereg  új  látnivalót  nyer.  Azok  a  barlangok,  a  melyeken 
Treffen  és  Rudollswerth  között  a  Themeniz  folyó  kétszer  átmegy  a  hegy 
alatt,  még  nincsenek  kikutatva;  a  Laibach  mellékfolyóinak  föld  alatti 
íolyásából  ellenben  már  igen  sok  rész  hozzáférhető.  Különösen  elmondható 
ez   a  Haasbergi  erdőségekben   Planinánál   levő   Windischgratz  herczeg-féle 

barlangokról,  a  hova  jól  ápolt  fasoros  utakon  lehet  eljutni,  s  a  melyeknek 
a  belsejét  is  kitűnő  utakkal  látták  el.  Ez  a  barlang-sorozat,  melyen  a  Rakbach 
fut  át,  két  csoportra  oszlik,  ú.  m.  a  Rakbach-völgy  kezdetén  és  végén 
levőkre.  A  nyugati  csoport  a  hozzá  tartozó  nevezetes  „nagy  természetes 
híd"  kivételével  kevésbbé  érdekes.  A  keleti  csoport  ellenben,  mely  a  kis 
természetes  híd  közelében  fekszik,  Krajna  egyik  kiváló  nevezetességének 
mondható.  A  földesúr  (Windischgratz  Hugó  herczeg)  által  készíttetett  és 
gondosan  ápolt  utak  olyanok,  hogy  bármely  hölgy  járhat  rajtuk  s  a  barlangok 
oly  sajátságosak,  hogy  másokkal  alig  hasonlíthatók  össze.  Csaknem  egyenes 
úton  haladunk  át  egy  sor  termen,  melyek  mindig  oly  rövidek,  hogy  mester- 
séges világításra  nincs  is  bennök  szükség.  A  félbeszakadások  tetőáttöréscktől 
erednek,  melyeknek  nyomai  még  észrevehetők.  Még  a  gyakorlatlan  szemű  is 
azonnal  fölismeri  itt,  hogyan  keletkeznek  a  dolinák,  melyeket  itt  alakulá- 
suknak minden  fokozatában  láthatni.  Megragadó  a  kis  természetes  híd 
alulról  nézve.  Csak  innen  láthatjuk  meg  a  természet  e  kecses  műalkotása 
vonalainak  merészségét,  és  sokan  fogják  csodálkozva  kérdeni,  meddig  tart 
még  e  tág  nyílású  iínom  ív.  Csak  a  kis  természetes  híd  alatt  levő  dolinán 
túl  kezdődnek  a  hosszabb,  sötét  folyosók.  Az  Ernő-hcrczeg-barlangot,  mely 
ÍOO  méter  hosszú  mellékbarlang  szép  cseppkő-alakzatokkal,  száraz  lábbal 
meg  lehet  járni,  a  nagy  vízrejtő  barlangot  ellenben  csak  csónakkal.  Az 
utóbbiban  már  nincsenek  utak,  mivel  a  víz  mindkét  oldalon  a  falakig  ér. 
A  krajnai  Karszt  vízrejtő  barlangjai  között  a  legnagyobbnak,  a  Planina 
mellett  levő  KleinJiaitsler-bar lángnak,  jelenleg  szintén  nincsenek  útai;  a  mit 
sajnálni  lehet,  .mivel  a  nyári  hónapokban  csónak  nélkül  is  messzire  cl  lehet 
benne  jutni,  bár  a  Chorinsky-dom  óriási  terét  és  a  két  barlangi  folyó  össze- 
ömlését  csak  hajóval  lehet  elérni.  Azon  a  helyen,  a  hol  az  Adelsbergtől  és 
Zirknitztől  jövő  folyók  egyesülnek,  a  víz  tekintélyes  föld  alatti  tavat  alkot, 
melybe  a  Zirknitzi  ág  vízesés  alakjában  ömlik.  A  vízesés  zúgását  messzire 
meg  lehet  hallani.  A  vízesés  fölött  itt-ott  mély  a  víz,  de  a  csónakok 
átszállítása  nagyon  sok  időbe  kerül  s  általában  nem  könnyű  az  előrehaladás, 
ha  messze  akarunk  jutni.  A  barlang  bejárata  a  Karszt  legfestőibb  részletei 
közé  tartozik.  Valamivel  szelídebb  egy  más  vízrejtő  barlang,  a  melyen 
szintén  a  Poik  foly  keresztül,  tudniillik  a  gyakran  emlegetett  Pivkct  jama 
vagy  Poik-barlang,  habár  a  „szelíd"  jelző  csak  a  nyári  szárazság  rövid  ideje 
alatt  illik  reá.  Az  1885-ben  készült  erős  kőfalakból,  melyeknek  az  volt  a 
rendeltetésűk,  hogy  az  ott  foglalkozó  munkásoknak  a  visszatérést  biztosítsák, 

ma  semmi  sincs  meg.  Hasonlókép  eltűnt  a  három,  vasszögekkel  erősített 
híd  is.  Helyreállításuk  azonban  igen  könnyű.  Már  a  bejárat  egy  64  méter 
mély  dolinán  át,  melyet  buja  subalpin  tenyészet  borít,  valóban  nagyszerű. 
A  kényelmes  lépcsőzet,  mely  most  a  mélybe  vezet,  alig  gyaníttatja  azokat 
a  nehézségeket,  melyeken  az  első  kutatóknak  át  kellett  esniök,  midőn 
kötelek  és  vashorgok  segítségével  a  mélységbe  leereszkedtek.  A  barlang 
szádája  megkapóan  magas  és  az  egész  jelenet  fantasztikus  színpadi  díszítéshez 


A   Kleinhausler-barlang. 

hasonló.  Schmidlnek  a  barlang  hoszszáról  való  adatai  túlzottak.  A  déli  rész 
csak  500  méter  hosszú  és  az  éjszaki  alig  több  200  méternél.  A  barlangi 
folyó  dél  felől  érkezik  s  több  medenczét  alkot,  melyeken  csak  csónakkal 
lehet  átmenni.  Az  úgy  nevezett  negyedik  tónál  egy  száraz  barlang  ágazik  el 
délkelet  felé,  melyet  Schmidl  gót  dómnak  nevezett,  és  a  melyben  igen  termé- 
szetesen alakúit  szószék  és  más  szép  cseppkő-alakzatok  láthatók.  A  negyedik 
tó  mellett  fekszik  a  mesterségesen  megnyitott  Luiza-csarnok,  melyet  a  föld 
alatti  vízfolyás  mentén  robbantás  által  tettek  hozzáférhetővé.  E  helyen 
emléktáblát  is  helyeztek  el.  A  barlang  minden  ürege  magas  és  tág.  A  folyó 
6  méter  mély  s  alacsony  vízállás  mellett  nem  okoz  bajt.  Ha  azonban  erős 

k.  37 


290 

esőzés  következtében  a  Poik  megdagad,  itt  alatt  a  víz  hullámzó  hegyi  patak 
gyanánt  tör  előre  és  a  barlangba  való  bejárás  teljes  lehetetlenség.  A  leg- 
nagyobb üreg  a  bejárat  közelében  a  déli  ágon  van  a  Schmidl  által  úgy 
nevezett  Dolenz-kapu  mellett,  a  hol  a  vízből  egy  különálló  óriási  stalagmit 
emelkedik  ki.  Egy  sziklafal  mellett,  fél  magasságában  annak  a  dolinának, 
melyen  keresztül  szállunk  le  a  barlangba,  van  egy  második  emléktábla,  mely 
a  Karszt-kutató  munkálatok  gyakorlati  megkezdését  hirdeti.  A  Pivka  jama 
és  az  Adelsbergi-barlang  között  levő  ismeretlen  területek  hoszsza  körülbelül 
másfél  kilométernyi  lehet.  A  Magdolna-barlang  azonban  csak  50  méter 
távolságban  van  a  Pivka  jama  gót  formájú  dómjától.  A  már  egyszer  tervelt 
összeköttetést  tehát  nem  volna  nehéz  létrehozni.  A  Pivka  jama  végén  levő 
törmelékkúp  összeköttetésben  van  a  Ruglovka  (olv.  Ruglucza)  rettentő 
természetes  aknájával,  melynek  alján  állítólag  számos  nyílt  üreg  húzódik 
az  Adelsbergi-barlang  irányában.  A  Ruglovka  fenekét  csak  1889  november 
havában  érte  el  először  egy  adelsbergi  polgárokból  álló  társaság.  Az  itt  levő 
barlangba  azonban  lehetetlen  volt  bejutniok  a  nagy  tömeg  omlási  törmelék 
miatt,  mert  nem  volt  hely,  a  hova  azt  eltakarítsák.  Ennek  az  anyagnak 
eltávolítása  ennélfogva  csak  a  Pivka  jama  felől  volna  lehetséges. 

Hogy  az  egész  adelsbergi  barlangvidék  együvé  tartozik,  kétséget  sem 
szenved.  Nagy  technikai  nehézségekbe  sem  ütköznék  rövid  átjáró  sikátoro- 
kat törni.  Ha  ez  valaha  megtörténik,  az  adelsbergi  barlangvidék  lesz  talán 
a  legnagyobbszerű  az  egész  világon.  Az  Adelsbergi-barlangnak  egy  része 
szintén  vízrejtő  barlang,  és  Schmidl  adatai  szerint  a  „Stara  apnenca"  és  a 
„Gozdna  dolina"  nevű  dolinák  mellett  végződik,  melyek  az  Adelsbergi-barlang 
nyílása  fölött  500  méternyire  a  Pivka  jamához  vezető  útban  feküsznek.  Úgy 
látszik,  hogy  a  Poikkal  a  föld  alatt  egy  másik  kevésbbé  ismert  víz  egyesül 
és  pedig  a  Schwarzbach  vagy  Cerni  pótok,  mely  az  Adelsbergi-völgyben 
Nagy-  és  Kis-Otok  között  a  Schvvarzbach-barlangba  ömlik;  ez  áradás  alkal- 
mával nagy  mennyiségű  vizet  képes  magába  venni.  A  Schwarzbach-barlang 
még  kikutatójára  vár.  A  lueggi  barlangok  legalsó  lépcsőzete  szintén  a  jelen- 
tékenyebb vízrejtő  barlangok  közé  számítható.  Erről  azt  mondják,  hogy 
átmegy  az  egész  Nanoson  és  Wippachnál  végződik.  A  Lueggnél  a  hegybe 
eltűnő  Lokwa-patakot  ennélfogva  azonosnak  tartják  a  Wippach-forrással. 
Ezeken  kivűl   még  sok  más  vízrejtő  barlang  van. 

Száraz  és  cseppköves  barlangok.  Krajna  cseppköves  barlangjainak 
gyöngye  kétségkívül  a  világhírű  Adelsbergi-barlang.  Már  a  legrégibb  utazók 

elragadtatással  beszélnek  felőle.  A  régi  barlangnak  a  látogatók  előtt  most 
már  elzái-t  név-csarnokában  a  legrégibb  fölirat  1213-ból  ered.  Vannak  ezen- 
kívül föliratok  az   1290.,   1300.,   1305.,   1317.,    1323.,   1343.,    1393.  és 


A  Pivka  jama. 

1412.  évekből.  1 508  óta  a  föliratok  száma  jelentékenyen  szaporodik.  1 8 1 8-ig 
csak  a  barlang  elülső  részét  ismerték  a  természetes  hídig  és  az  innen  balra 
elágazó  régi  barlangot.  Azt  a  mélyedést,  melyen  a  Poik  a  nagy  dómba  foly 
át,  a  régi  időkben  feneketlennek  tartották;  arról,  hogy  valaki  oda  behatolni 
merészkedett,  az  első  tudósítás  1673-ból  ered.  Valvasor,  Krajna  híres  történet- 

írója,  említi  (1689),  hogy  Aucrsperg  Weichard  János  herczeg  megbízásából 
itt  egy  embert  kötélen  bocsátottak  le  a  mélységbe,  hogy  ott  hálóval  halakat 
fogjon.  Másodízben  azonban  semmi  árért  sem  akarta  ez  az  ember  a  merész 
tettet  ismételni,  bár  vonakodásának  okát  elhallgatta.  Valvasor  ebből  azt 
következteti,  hogy  az  ember  lent  kísértetet  látott,  mely  halállal  fenyegette, 
ha  ismét  visszatér,  vagy  másokat  arra  csábít.  Még  a  múlt  század  vége 
felé  is  igen  túlzott  képzetek  uralkodtak  a  mélyedésről,  melyet  Hacquet, 
habár  maga  is  lenn  volt  benne,  még  sokkal  többre  becsül  a  valóságnál. 
Ma  már  senkit  sem  riaszt  vissza  a  mélység,  és  évenként  ezer  meg  czer 
látogató  száll  alá  a  84  fokból  álló  kényelmes  kőlépcsőzeten,  hogy  onnan 
alulról  lássa  a  hatalmas  üreget  valódi  nagyszerűségében.  Az  egész  üreget  az 
1884  óta  létesített  villamos  világítás  mellett  sem  lehet  mindenkor  áttekinteni, 
mivel  a  folyóból  fölszálló  vízpárák  gyakran  akadályozzák  a  körűitekintést. 
A  lépcső  alján  kezdődik  az  1874-ben  épült  szilárd  vashíd,  mely  kőoszlopokon 
nyugszik  s  a  folyón  át  a  túlsó  lépcsőhöz  vezet.  Ismét  82  kőlépcsőn  haladunk 
föl  s  bemegyünk  a  Ferdinánd-császár-barlangba,  melyet  1817-,  1818-  vagy 
1819-ben  fedeztek  föl.  Annyi  tény,  hogy  az  új  barlangról  még  mit  sem 
tudtak  1816-ban,  midőn  I.  Ferencz  császár  és  Karolina  Auguszta  császárné 
Triesztbe  menet  Adelsbcrget  és  a  barlangot  is  meglátogatták,  mely  alka- 
lommal a  nagy  dómot  pompásan  kivilágították.  A  mit  legelőször  fölfedeztek, 
az  a  Ferdinánd-császár-barlang  innenső  része  volt,  meg  egy  rövid  oldalág, 
mely  csaknem  a  barlang  nyílása  előtt  levő  park  bejárásáig  nyúlik.  A  Ferdinánd 
trónörökös  látogatásának  emlékére  a  Ferdinánd-császár-barlang  bejáratánál 
elhelyezett  fölirat  prózai  fordításban  így  hangzik : 

„Ebben  a  barlangcsarnokban,  Már  sok  kiváló  ember 

Mely  káprázatnak  vélhető,  Járt  messze  földről, 

Hol  a  lehulló  cseppekből  Mindenek  fölött  Ferdinánd, 

Hatalmas  oszlopok  támadnak,  A  fenséges  császárfi. 

1819  aug.   17-én.  —  Hueber  sculpsit.  —  Löwengreif  posuit." 

(Ez  évszám  az  emlék  fölállítására,  nem  pedig  a  trónörökös  látogatása  idejére 
vonatkozik.) 

A  most  Ferdinánd- császár- barlangnak  nevezett  rész  a  barlang  első 
elágazásáig  vezet,  s  csak  egy  rövid  oldalága  van,  melynek  Wachskammer 
a  neve.  A  legnagyobb  üreg  a  Ferdinánd-császár-barlangban  a  tánezterem. 
1856-ig  csak  a  jobb  ágon  lehetett  messzebb  menni,  míg  a  bal  egy  zuggal 
végződött,   bár  néhány  méterrel  odább  ismét  új  ág  kezdődik.    A  két  ág 

összeköttetése  nagy  úttól  kiméli  meg  a  látogatókat,  kik  a  körjárat  után 
ismét  visszatérhetnek  a  Ferdinánd-császár-barlangba.  Az  egyesített  két 
folyosót  0  Felségeik,  Fcrencz  József  király  és  Erzsébet  királyné,  látogatá- 
sainak emlékérc  „Fercncz -József-  és  Erzsébet-barlang "-nak  nevezték  el. 

A  folyosók  távolabb  mindinkább  labyrinth  jellegűek,  bár  nem  mindenik 
járható.  A  járhatóvá  nem  tettekhez  tartozik  a  „Tartarus"  nevű  nagy  és 
nevezetes  oldalbarlang,  melynek  végén  egy  mély  medenczében  a  Poik  folyó 
víztorlatát  láthatjuk.  A  Tartarus  bejáratánál  emelkedik  a  tágas  és  csepp- 
kövekkel pompásan  díszített  üregre  szép  kilátást  nyújtó  Belvedere.  Itt  van 
az  az  emlékoszlop,  melyet  a  királyi  pár  látogatásának  emlékére  állítottak. 
Fölirata  ez:  „Visszatérve  egy  diadalútból.  melynek  ösvényeit  a  hon  atyjának 
kegye  és  gyöngédsége  kitörülhetetlen  emlékűekké  tették,  e  helyen  időztek  a 
felséges  neveket  viselő  barlang  megnyitása  után  —  1857  márczius  11-én  — 
I.  Ferencz  yózsef  és  Erzsébet^.  A  gúla  hátsó  részére  tették  a  király 
0  Felségének  második  látogatására  vonatkozó  föliratot,  mely  így  hangzik : 
„1883  július  15-én  kegyeskedett  0  Felsége  Krajnának  az  örökös  tartomá- 
nyokkal egyesülésének  600  éves  ünnepe  alkalmával  az  itteni  lakosság 
ünnepies  örömére  a  barlangot  látogatásával  ismét  megtisztelni." 

A  „St.-Stcfan"  nevű  cseppkő -alakzat  után  következik  az  1856-ban 
járhatóvá  tett  Mária-Anna-barlang,  melyben  a  legszebb  cseppkövek  fordulnak 
elő  különböző  színezéssel,  részben  még  fénylő  jegeczlapokkal  is.  A  Mária- 
Anna-barlang  ott  végződik,  a  hol  a  nagy  Kálvária-hegyre  való  följárat 
kezdődik.  A  Kálvária-hegy  régi  tetőomlásokból  eredő  törmelékdomb,  ezer 
meg  ezer  kisebb-nagyobb  stalagmittal  borítva.  A  legmagasabb  ponton 
három  nagyobb  stalagmit  van,  melyek  az  úgy  nevezett  oltárt  alkotják  s 
pompásan  válnak  ki  a  sziklafal  sötét  hátteréből.  A  köröskörűi  csoportosuló, 
részben  embernagyságú,  részben  kisebb  stalagmitokat  minden  nagy  képzelgés 
nélkül  megkövült  embereknek  lehet  vélni.  Visszafelé  menve  a  Kalvária-hcgy 
keleti  oldalán  szállunk  le  s  csakhamar  elérjük  a  vasút  kezdetét,  mely  a  nagy 
dom-ig  visz.  Ezen  az  úton  a  következő  nevezetesebb  pontokat  találjuk :  az 
óriási  ledőlt  oszlopot,  a  —  fájdalom !  —  csak  nagyon  kivételes  esetekben 
kinyitott  János-főherczeg-barlangot,  melyben  tündöklő  fehér,  sőt  különös 
ritkaságként  egyes  víztiszta  cseppköveket  is  láthatunk,  továbbá  a  két,  még 
ki  nem  kutatott  oldalágat  és  a  híres  függönyt.  Az  utóbbi  szintén  a  legmeg- 
lepőbb cseppkőképződések  közé  tartozik,  mely  egy  maga  is  érdemessé  teszi 
c  barlang  megnézését.  A  természet  leírhatatlan  szép  műremeket  teremtett  itt. 

A  redővetés  oly  természetes,  hogy  emberi  kéz  művének  vélhető,  és  a  szövet 
oly  átlátszó,  hogy  világosan  megkülönböztethetők  azok  a  vöröses  sávok, 
melyek  szegély  gyanánt  veszik  körűi  a  sárgásfehér  alapot. 

Az  Adelsbergi-barlangban  a  legnagyobb  oszlop  10  méter  magas  s  a 
legvastagabb  16  méter  kerületű.  A  legtöbb  helyen  a  cseppkőtömeg  oly 
gazdag,  hogy  a  falakból  mit  sem  lehet  látni.  Minden  útikönyv  telve  van 
a  barlang  magasztalásával,  melyet  nem  ok  nélkül  neveznek  a  tartomány 
büszkeségének.  Az  Adelsbergi-barlang  egész  hoszsza,  az  eddig  ismert  összes 
mellékágakat  beleszámítva,  közel  6  kilométernyi.  A  járhatókká  tett  folyosókra 
3.090  méter  jut.  Jelenleg  nagyságra  nézve  második  a  monarchia  barlangjai 
között;  de  általában  véve  a  legnagyobb  lesz  egész  Európában,  ha  föltalálják 
az  összekötő  részeket  azon  szomszédos  barlangokhoz,  a  melyekkel  valaha 
összefüggött.  Különös  jelessége  az  Adelsbergi-barlangnak  az  a  nagy  kényelem, 
mclylyel  nagyobb  részt  egyenes  ösvényei  bejárhatók.  Szépség  és  cseppkó- 
képződésckbeli  gazdagság  tekintetében  mérkőznek  vele  a  szomszédos 
Divazza  és  Corgnale  barlangjai,  de  felül  nem  múlják.  Ez  a  két  barlang 
azonban   már  Krajna  határán   kivűl   esik. 

Gazdag  a  cseppkőképződés  az  adelsbergi  barlangterület  más  barlang- 
jaiban is ;  de  azokat  nem  látogatják  oly  gyakran,  mivel  nem  oly  közel  esnek 
a  vasúthoz  s  nincsenek  oly  jó  karban,  mint  az  Adelsbergi  barlang.  Ezek 
közé  tartozik  a  Schmidl  által  Magdolna-barlangnak  nevezett  Cérna  jama 
(fekete  barlang).  Igaz,  hogy  itt  tévedés  van  az  elnevezésben,  mivel  a  valódi 
Magdolna-barlang  innen  nem  messze  a  Magdolna-hegyben  van;  a  nevet 
mindamellett  meg  kell  tartanunk,  mivel  a  szakirodalomban  és  a  térképeken 
így  fordul  elő.  Úgy  látszik,  hogy  a  Magdolna-barlangban  régebben  jobb 
utak  voltak,  mert  a  Ferdinánd  trónörökös  1819-ki  utazásáról  szóló  leírás 
szerint  ötven  kőlépcső  vezetett  le  a  nyilasához.  Ma  ennek  semmi  nyoma, 
sőt  maga  a  barlang  is  sokat  szenvedett  pusztítás  és  füst  miatt.  A  Magdolna- 
barlang hírneve  onnan  ered,  hogy  a  legelső  lelőhelye  a  híres  barlangi 
gyíknak  (Proteus  anguineus),  melyet  hosszú  időn  át  egyedül  innen  küldtek 
szét  a  világ  minden  múzeumába.  Azóta  ezt  a  vak  állatot  másutt  is  megtalálták, 
így  Gottscheeban,  Loitschban,  Planinában  és  még  több  más  helyen.  A  barlang 
néha  úgy  tele  van  vízzel,  hogy  még  az  első  csarnokba  sem  lehet  bemenni ; 
jelentőségre  akkor  jutna  ismét,  ha  mint  az  Adelsbergi-barlang  és  a  Pivka 
jama  közötti  összekötő  tag  ezekkel  összeköttetésbe  jutna.  A  Magdolna- 
barlangban különben  egy  nyílásban  pompás  friss  ivó  víz  is  van,  melyhez 

hasonló  jót  a  Karsztban  nagyon  ritkán  lehet  találni.  A  Cérna  jama,  Pivka 
jama  és  Kleinháusler  barlangokon  kivűl  még  sok  kevésbbé  ismert  barlang 
tartozik  az  adelsbergi  barlangvidékhez,  mely  egy  részt  Schwarzenberg  és 
Kaltenfeld  vidékéig,  más  részt  Zirknitzig  terjed.  A  félbeszakító  vonalak 
50  méternél  rendesen  nem  hosszabbak  és  a  legtöbbnél  a  természeti  okok 
(tetőomlások  és  dolinaképződések)  folytán  megszakadt  összeköttetés  helyre- 
állítása nem  volna  különösen  nehéz  technikai  föladat.  Az  adelsbergi  barlang- 
vidékről a  földmívelési  minisztérium  birtokában  levő,  de  —  fájdalom  — 
eddig  még  ki  nem  adott  térképből  pontosan  látható  minden  ottani  barlang 
összefüggése  s  ez  még  világosabb  lesz,  ha  az  időközben  kikutatott,  vagy 
fölfedezett  barlangokat  is  bejegyzik. 

Ilyenek  volnának  még:  a  tulajdonképi  Magdolna-barlang  a  Magdolna- 
hegyben, mely  a  nagyobb  vízrejtő  barlangok  közé  tartozik;  azután  a 
Krselivka  dolinában  kezdődő  nagy  cseppkőbarlang,  melyet  könnyen  járhatóvá 
lehetne  tenni.  Igaz,  hogy  pusztításoktól  sokat  szenvedett,  de  még  mindig 
nagy  mennyiségben  vannak  szép  képződményei.  A  dolina  déli  oldalán  van 
a  barlangnak  egy  elméletileg  megállapított,  azonban  még  föl  nem  talált 
folytatása,  melynek  megnyitása  jelentékeny  hiányt  pótolna  az  adelsbergi 
barlang  vidéken.  A  Canclova  dolinában  nem  rég  fölfedezett  barlang  szintén 
ebbe  a  csoportba  tartozik.  Nem  rég  fedezték  föl  adelsbergi  polgárok  a  Poik 
földalatti  folyása  mentén  azt  a  részt,  mely  ezt  a  barlangot  az  adelsbergivcl 
összeköti ;  az  Adelsbergi-barlang  ez  által  jelentékenyen  megnagyobbodott. 
Ezenkivűl  még  egész  sereg  apró  barlang  van,  melyek  közül  minden  évben 
fedeznek  föl  néhányat. 

A  legjelentékenyebb  félbeszakítások  a  Pivka  jama'  és  a  Kleinháusler 
barlang  közt  vannak ;  míg  az  Adelsbergi-barlang  közvetlen  szomszédságában 
levőket  technikailag  könnyen  meg  lehet  szűntetni.  Mindamellett  tekintettel 
a  Planina-völgy  vizeinek  jelen  állapotaira,  nagy  óvatossággal  kell  az  adelsbergi 
vidék  összes  barlangjainak  esetleges  egyesítését  eszközölni,  különösen  a 
vízrejtő  barlangoknál,  míg  a  száraz  barlangok  összekötését,  ha  szakszerű 
vezetés  mellett  történik,  mi  sem  akadályozhatja.  Vájjon  valósúl-e  valaha  ez 
a  terv,  még  nagyon  kérdéses;  de  szükséges  volna  már  most  gondoskodni, 
hogy  az  egymáshoz  tartozó  barlangok  elzárás  által  megvédessenek  a  rombolási 
vágytól,  s  jövőre  is  megmaradjanak  a  tartománynak  e  nevezetességei. 

A  cseppkőbarlangokhoz  számíthatjuk  még  a  felső  lueggi  barlangokat, 
a  melyek  egyikében  van  a  barlangvár.  Egy  részük  jól  bejárható,  bár  nem 

oly  kényelmesen,  mint  az  adelsbergi  barlang,  vagy  a  Windischgratz-herczeg- 
féle  barlangok.  A  lueggi  barlangok  sajátsága,  hogy  ágaik  három  egymás 
fölötti  emeletben  csoportosulnak.  A  legmélyebbikbe  ömlik  a  Lokwa  patak, 
mi  miatt  az  járhatatlan.  A  középsőbe  hídon  jutunk,  s  ez  az  emelet  a  leg- 
hosszabb. Rövid  vándorlás  után  meredeken  emelkedő  s  a  főágtól  jobbra  eső 
ágon  át  egy  magas  falépcsőre  jutunk,  onnan  pedig  egy  tágas  ferde  üregen  át, 
melyben  sok  barlanglakó  madárfaj  tartózkodik  (törzsök-galamb,  szirti  csóka 
és  kuvik)  egy  rövid  ágba,  mely  magasan  a  bejárat  fölött  a  szabadba  vezet. 
Hogy  ezeket  a  barlangokat  gyakrabban  nem  látogatják,  nem  csodálható ; 
hiszen  a  nevezetes  barlangi  vár  is  csaknem  e  sorsban  részesül ,  holott 
ezrenként  vándorolnának  hozzá,  ha  nem  oly  rejtett  zugban  volna.  Pedig 
a  vár  és  barlang  annyival  inkább  megérdemlik  a  kirándulást  Adelsbergből, 
mert  a  vártádig  kocsival  lehet  menni. 

A  krajnai  természeti  nevezetességek  nagy  számából  még  sok  más 
barlangot  emelhetnénk  ki,  melyek  mindenikének  megvan  a  maga  sajátossága. 
Több  krajnai  barlang  mint  barlangi  állatok  lakhelye  ismeretes.  Van  ezek 
között  olyan,  mely  a  krajnai  barlangok  különössége  és  másutt  eddig  soha 
sem  fordult  elő.  Ezek  az  állatok  leginkább  a  rovarok,  pókok  és  sáskák 
osztályaiba  tartoznak.  Az  utóbbiak  nem  növényevők,  hanem  ragadozó 
állatok,  melyek  a  magukat  kevésbbé  védni  tudó  kisebb  barlangi  állatokkal 
táplálkoznak.  A  sok  „Golubina"  nevű  galambodú  is  a  barlangok  e  csoportjába 
tartozik.  A  törzsök-galamb  ezekben  gyakran  a  denevérekkel,  szirti  csókákkal 
és  más,  sötétséget  szerető  állatokkal  tanyázik  együtt.  Más  barlangokban 
érdekes  özönvízi  állatmaradványokat  lelnek.  Ezek  közül  különösen  fölemlítjük 
a  Kreuzberg-barlangot  Laasnál;  onnan  származik  a  bécsi  udvari  múzeumban 
fölállított  barlangi  medve  kövűlt  csontváza  is.  Ennek  a  barlangnak  özönvízi 
állatmaradványokban  gazdag  leleteit  még  egyáltalán  nem  aknázták  ki. 
A  Kreuzberg- barlang  különben  Krajna  nagyobb  barlangjaihoz  tartozik, 
mert  hoszsza  egyenes  vonalban  385  méter  s  főága,  minden  kanyarulatot 
tekintetbe  véve,  460  méter.  Valamennyi  fő-  és  mellékág  összes  hoszsza 
1.650  méter.  A  barlangban  folyó  patak  hátúiról  ered  s  a  bejárattól  nem 
messze  tűnik  el.  Tartós  esőzéskor  hatalmasan  földagad  és  a  barlang  ilyenkor 
egy  ideig  hozzáférhetetlen.  Bár  a  patak  lassú  folyású ,  moraját  már  a 
bejárathoz  közeledve  is  meghalljuk,  a  mi  azonban  csak  a  barlangi  visz- 
hangtól  van.  Ha  a  soha  ki  nem  száradó  patak  hoszszában  akarunk  eljutni 
a  hátsó  részekhez,  a  hol  a  csontleletek  vannak,  többször  át  kell  gázolnunk 

a  vízen ,  mely  rendesen  nem  ér  bokánál  följebb.  Az  állatmaradványok 
cseppkővel  bevont  agyaghalmazban  feküsznek  s  kitűnő  épségűek.  Egy 
csontváznak  rendesen  minden  részét  egy  helyen  találják,  miből  következ- 
tethető, hogy  az  állatok  magában  a  barlangban  pusztultak  el.  A  barlang 
előrészében  vannak  különben  egyes  cseppkőalakok  is,  de  ezek  nem  rend- 
kívüliek. Hasonló  özönvízi  állatleleteket  különben  a  Karszt-vidéken  kivűl  is 
több  helyütt  találnak  Krajnában.  Különösen  gazdag  lelőhely  a  Mokrica 
Stein  mellett.  A  Karszt-vidéken  kivűl  különösen  említésre  méltó  volna  még 
egy  magas  hőmérséklete  által  feltűnő  barlang  Sagornál,  melyet  krajnai 
Monsumanónak  nevezhetnénk ,  mert  valóban  ép  oly  sajátságai  vannak, 
a  mint  némelyek  állítják,  kik  ezt  a  barlangot  ismerik. 

Némely  gottscheei  barlang  feltűnő  a  cseppkő-képződmények  sajátságos 
alakjai  miatt.  Ezek  között  legszebbek  a  Gottschee  várostól  egy  órajárásra 
fekvő  Sele-barlangban  talált  hófehér  csipkék.  Ez  a  barlang  ezenkívül  még 
arról  is  nevezetes,  hogy  több  bejárata  és  a  két  főág  keresztező  pontján  egy 
ürege  is  van,  melynek  teteje  beomlott.  Az  egyik  bejárat  rendesen  nem 
járható,  mivel  onnan  ömlik  ki  a  barlangi  patak,  melyet  a  barlanghoz  közel 
egy  malomgát  kis  tóvá  torlaszt  föl.  A  keleti  bejáráson  azonban  egy  oly  helyre 
juthatunk,  a  honnan  belülről  áttekintést  nyerünk  az  igen  festői  medencze 
fölött,  melyet  bokrok  s  facsoportok  vesznek  körűi  és  melynek  végén  a 
szabadban  vígan  forog  a  malomkerék.  A  Sele-barlang  hoszsza  245  méter. 
Végét  még  nem  kutatták  ki.  A  keleti  ágban  levő  források  nyáron  kiapadnak 
s  ilyenkor  a  malom,  mely  innen  kapja  vizét,  megáll.  Említésre  méltó  neve- 
zetessége a  Sele:barlangnak  a  nagyszerű  tetőomlások,  melyek  az  egykori 
főág  egy  részét  több  külön  barlanggá  alakították  át.  Ebből  a  szempontból 
érdekes  mása  ez  a  barlang  a  Windischgrátz-herczeg-féle  barlangoknak 
a  haasbergi  erdőségekben.  A  Sele-barlangnak  gazdag  rovarvilága  is  van, 
köztük  a  ritka  Anophthalmus  Bilimekii.  A  Francisca-barlang  csak  20  percz- 
nyi  távolságra  van  Gottscheetől.  Két  főágát  kikutatták.  Az  első  (95  méter 
hosszú)  végűi  fölemelkedve,  egy  alacsony  és  keskeny  folyosón  át  vezet  a 
második  (130  méter  hosszú)  részhez,  melyet  egy  járhatatlan  szoros  zár  be. 
A  cseppkő-képződmények  ritkák  s  különösen  az  első  részben  nagyon  sérültek. 
Igen  érdekes  és  könnyen  hozzáférhető  a  Moschwaldi-barlang,  mely  szintén 
nem  messze  van  Gottscheetől ;  a  barlangon  egy  patak  fut  át  keresztben, 
melynek  további  folyása  ismeretlen.  A  bejárat  közelében  kezdődő  22  méter 
hosszú  keskeny  oldalág  különösen  gazdag  szép  stalaktitokban,  míg  a  főágban 

levők  már  nagyon  sérültek.  Említésre  méltó  a  Moschwaldi-barlangban  a 
barlangi  rovarok  meglehetős  gazdagsága.  A  főágból  több  mellékbarlang 
nyílik.  Köriemnél  is  van  egy  kevéssé  ismert  nagyobb  cseppkőbarlang. 
A  legszebbet  és  legnagyobbat  e  nemben  az  egész  gottscheei  kerületben 
1884-ben  fedezték  föl  és  „Drei  Brüdergrotte"  névvel  nevezték  el.  Ez  a 
barlang  fenn  a  Friedrichsteini  erdőben  van  közel  Hieresbrunnenhez  s  nem 
messze  a  Friedrichsteini  jégbarlangtól ;  vannak  benne  három  méternél 
magasabb  pompás  stalagmitok  s  a  végső  részében  a  pompás  cseppkővel 
szépen  kerített  tündérkút  kitűnő  ivóvízzel.  Gottschee  város  hatósága  a 
fölfedezés  után  azonnal  rácscsal  keríttette  be  ezt  a  helyet,  hogy  pusztítá- 
soktól megóvja;  mindamellett  azóta  nem  lehetett  hallani,  hogy  Krajnának 
e  kis  drágaköve  megérdemelt  figyelemben  részesült  volna.  Az  alsó-krajnai 
vasút  építése  különben  nagyon  meg  fogja  könnyíteni  a  „Landel"  (a  mint  a 
gottscheeiek  hazájukat  nevezni  szokták)  nevezetességeinek  meglátogatását, 
mivel  eddig  a  különben  kitűnő  országúton  kellett  unalmas  kocsiútat  tenni, 
a  mi  az  idegenek  látogatását  határozottan  megnehezítette. 

Jégbarlangokban  Krajna  nagyon  gazdag.  Nem  említve  a  jégbarlang- 
képződés sokat  vitatott  elméletét,  itt  csak  a  jelentékenyebbeket  emeljük  ki, 
a  melyekben  valóságos  cseppjég  található  s  nem  csak  hóhalmazok,  mint  az 
Alpesek  úgy  nevezett  hóüregeiben.  A  legnagyobbak  és  legnevezetesebbek  a 
barlangokban  gazdag  gottscheei  vidéken  vannak.  A  legszebb  és  legfigye- 
lemre  méltóbb  a  Friedrichsteini  jégbarlang,  melyet  meglehetősen  járhatóvá 
tettek.  Ez  egy  mély  dolinában  kezdődik,  a  hol  a  barlangból  fölszálló  vízgőzök 
kedvező  helyről  nézve  szép  szivárványt  játszanak.  A  barlangban  állandó 
glecser  van  talajjégből,  szép  jégoszlopok  és  más  jégképződmények.  Az  úgy 
nevezett  jégszakadékot  még  nem  kutatták  ki.  Az  Ober-Skrilli  jégbarlangban 
is  van  állítólag  állandó  jég,  valamint  a  Handlern  közelében  levő  „Nagy 
jéglyuk"-ban.  Sok  más  vidéken  is  van  még  jégbarlang.  A  Tomischel  mellett 
levőről  Valvasor  a  következőket  beszéli:  „Az  Igger-vidéken  (St.-Johannison 
felül)  Tomischle  mellett  van  egy  másik  barlang,  melyben  nyáron  mindenkor 
lehet  jeget  találni,  a  minthogy  egykor  a  most  uralkodó  császári  felségnek 
(I.  Lipót  császár)  is  szolgáltak  vele.  Mert  a  midőn  0  Felsége  Laibachban 
jelen  lenni  kegyeskedett  és  a  laibachi  jégvermekből  minden  jég  kifogyott, 
ebből  a  barlangból  vittek  jeget  Laibachba".  ■ —  A  Ledenicában,  a  Tábor- 
hegy déli  folytatásában  St.-Georgen  és  Nagy-Liplein  között,  nem  az  egész 
éven  át  van  jég.  Egy  más  kisebb  jégbarlang,  melyet  hasonlókép  Ledenicának 

neveznek,  Kis-Otok  fölött  fekszik  Adelsberg  szomszédságában  a  Magdolna- 
hegy közelében.  Itt  sem  marad  meg  a  jég  sokáig.  A  Mrzla  jama-t  (hideg 
lyuk)  a  Velka  goraban  vagy  a  „Karlshütte"  nevű  vadászlaktól,  vagy 
Rakitnitzből  kiindulva,  lehet  meglátogatni.  Nem  tévesztendő  össze  ezen 
jégbarlanggal  egy  másik  Mrzla  jama  a  Planina-völgy  éjszaki  szélén,  mely 
a  hideg  levegőjű  barlangokhoz  tartozik  s  átmenetet  alkot  a  „varjúlyuk "-hoz 
(Vranja  jama).  A  Rudolfswerthi  kerületben  két  jelentékenyebb  jégbarlangot 
ismernek.  A  Rossecki  barlang  Töpliz  községben  fekszik,  s  a  Kuntschni 
jégbarlang  Langenthon  községben  Warmberg  mellett.  Az  irodalomban  e 
mellett  még  a  Birnbaumi  erdőben  és  a  Nanoson  levő  jégbarlangokról  és 
jéglyukakról  fordulnak  elő  némely  tudósítások. 

Dolinák  és  természetes  aknák.  Minden  utazó,  ki  a  Karszton  járt, 
bizonynyal  észrevette,  hogy  a  föld  felszíne  néha  nagyon  át  van  lyuggatva 
többé-kevésbbé  kör  alakú  mélyedésekkel,  melyeket  dolináknak  {dol  =  le, 
innen  dolina  =  mélyedés)  neveznek.  Azok  a  dolinák,  melyeknek  meredek 
széleit  az  időjárás  még  nem  rongálta  meg,  mély  akna  alakú  s  nagyon 
különböző  nagyságú  szakadékokat  alkotnak.  Néhány  ily  jelentékenyebb 
földomlásnak  borzasztóan  pompás  képe  van.  A  krajnai  Karszton  levő  dolinák 
számát  senki  sem  mondhatja  meg,  mert  százezrekre  megy.  A  legfontosab- 
baknak neveik  is  vannak  részben  a  tulajdonosról,  részben  valamely  eseményre 
vagy  alakjukra  vonatkozólag.  A  Ryba  dolina  (vagy  Fisch-jama,  magyarul 
hal-lyuk)  nevét  sajátságos  hosszúkás  alakjától  nyerte.  A  jelenava  jama 
(szarvaslyuk)  neve  onnan  eredt,  hogy  egykor  egy  üldözött  szarvas  esett 
belé.  A  jersanova  dolina  neve  tulajdonosától  származik.  Golubina  (galamb- 
lyuk) és  Vranja  jama  (varjúlyuk)  rendkívül  gyakran  fordulnak  elő  úgy  a 
természetes  aknákban,  mint  a  barlangokban.  Igen  gyakori  továbbá  a  Kolcivka 
folv.  Kolcsiuka)  név.  Az  ily  nevű  dolináknak  meredek  szélei  vannak;  igen 
öblösek  és  mélyek.  Épen  az  Adelsbergtől  Planina  felé  vezető  országút  mellett 
van  a  kis  Kolcivka  pompás  sziklaüstje,  melynek  fenekén  egy  keskeny  ösvény 
fut  át.  A  nagy  Kolcivka  (a  leghatalmasabb  omlások  egyike)  a  Haasbergtől 
Maunitzba  vezető  országút  mentén  van.  Unterloitschnál  hat  Kolcivka  van 
egymás  mellett  s  pompás  vad  tájképet  alkotnak.  Ha  az  omlások  oly  szűkek, 
hogy  aknákhoz  hasonlítanak,  a  benszülöttek  gyakran  Brezen  vagy  Brezna 
(feneketlen)  nevet  adnak  nekik,  mivel  azt  hiszik  róluk,  hogy  feneketlen 
mélységek.  Egyik  fajtából  azonban  gyakori  az  átmenet  a  másik  fajtába  úgy, 
hogy  a  szakszerű  elnevezés  számára  határt  vonni  nem  lehet.  Egyes  ilyen 

aknák  alul  még  most  is  barlangokkal  állnak  összeköttetésben ;  másokat  a 
törmelékhalmaz  annyira  betöltött,  hogy  sejtelmünk  sincs  arról  a  barlangról, 
melynek  keletkezésüket  köszönhetik.  Némelyeket  köröskörűi  függőleges  falak 
kerítenek  és  hozzáférhetetlenek ;  másokba  a  törmelékkúpon  kényelmesen 
le  lehet  jutni.  Az  utóbbiakhoz  tartoznak  az  említett  kis  Kolcivka  és  a  Vranja 
jama  Planinánál.  A  Gradisnica,  melynek  neve  „Gradise  vrh"  hegytől  ered, 
széles,  de  hozzáférhetetlen,  s  noha  225  méternyi  óriási  mélységű,  mái- 
teljesen  ki  van  kutatva  és  fölmérve.  Oly  dolinákat,  melyeknél  a  meredek 
szélek  eltűntek,  s  melyekben  iszapolódás  következtében  oly  sok  föld  gyülem- 
lett össze,  hogy  egy-egy  szorgalmas  paraszt  rétet,  vagy  konyhakertet  csinál- 
hatott belőle,  melyet  azután  gondosan  kőfallal  vett  körűi,  Ogradas-oknak 
(bekerített  hely)  is  nevezik.  A  mint  nem  lehet  határt  vonni  a  természetes 
aknák  (földszakadások)  és  dolinák  között,  nem  lehetséges  az  ezek  s  az  üst- 
völgyek között  sem.  Némely  dolinákban  nagy  parasztgazdaságok  vannak; 
egyes  üstvölgyek  lakatlanok.  Ily  lakatlan  üstvölgy  a  Police-i,  délre  a 
Ratschna-völgytől.  Más  nagyobb  völgyekben  azonban  egész  községek 
vannak.  Az  sem  irányadó,  van-e  folyóvíz  az  üstvölgyben,  vagy  nem,  hogy 
azt  dolina  helyett  a  magasabb  völgy  névvel  jelöljük,  mert  igen  sok  üstvölgy 
van,  a  hol  a  földmíves  nagyon  érzi  a  víz  hiányát,  s  a  hol  csak  csatorna-, 
avagy  gyakran  csak  mocsárvíz  van  rendelkezésre. 

Karszti  tünemények.  Arra  a  kérdésre,  honnan  ered  az  a  rendkívüli 
tünemény,  hogy  az  oly  nagy  kiterjedésű  Karsztnak  az  Alpesek  vidékétől 
(a  melyhez  számítandó  még  földrajzilag)  oly  annyira  eltérő  felszíne  van, 
s  hogy  épen  itt  oly  sok  természeti  csoda  halmozódott  össze,  csak  egy 
felelet  lehet :  mindez  a  hegység  plateau  alakjának  következménye,  a  melynek 
lassú  rombolásán  nemcsak  föld  fölötti,  de  föld  alatti  erosió  is  folyvást  erősen 
működik.  Föld  fölötti  erosiónak  szoktuk  tulajdonítani  az  Alpesek  völgy- 
képződési  folyamatát,  a  föld  alatti  ellenben  az  Alpesekben  oly  kis  s  oly  ritkán 
látogatott  helyekre  szorítkozik,  hogy  csak  szakértőknek  tűnik  föl.  A  Karszton 
ellenben  mindkét  erő  oly  föltűnő  módon  működik  és  a  Karszt  plateau 
felszíne  olyan  terjedelmes,  hogy  a  rendkívüli  völgyképződés  folyamata  min- 
denki előtt  föltűnő.  A  krajnai  Karsztban  buja  erdőtenyészet  részben  elfedi 
a  tipikus  karszti  jelenségeket.  A  déli  részben  azonban,  hol  az  erdő  csak 
szórványosan  lép  föl,  a  Karsztnak  más  jellege  van.  Ott  jobban  szemünkbe 
tűnnek  a  kőpusztaságok ,  melyek  Krajnában  látszólag  hiányoznak,  mivel 
nincsenek  oly  föltűnően  szemünk  előtt.  Egészen  sajátságos  jelenség  a  moréna- 


302 


szeröleg  egymásra  halmozott  s  széles  területen  elosztott  kőtörmelékek, 
melyeknek  eredetét  már  gyakran  igyekeztek  megmagyarázni ;  különösen 
föltűnik  a  Tengermelléken  egy  vidéken  Kornial  (Corgnale)  és  Lipizza  között. 
Szétrombolt  sírkerthez  hasonlóan,  itt-ott  szálban  álló  magános  sziklákkal; 
az  ily  részletek  a  legsajátságosabbak  közé  tartoznak,  a  mit  e  tekintetben 
találni  lehet.  A  laikusra  a  chaotikus  rombolásnak  ily  képe  azt  a  hatást  teszi, 
mintha  az  elemek  itt  rettenetesen  gazdálkodtak  volna.  A  geológia  azonban 
megtanít  bennünket,  hogy  az  alakulás  nem  erőszakos,  de  aránylag  lassú 
és  folyvást  nagyobbodó  volt,  mely  a  talajnak  új  alakot  igyekszik  adni  s 
még  sokáig  nem  tekinthető  befejezettnek.  A  természeti  erők  ezen  átalakító 
hatásának  köszönhetjük  azonban,  hogy  Krajnában  egy  ily  rendkívül  érdekes 
vidék  alakúit,  szétrombolva  és  aláaknázva,  telve  barlangokkal  és  óriási  forrá- 
sokkal, tájképi  ellentétekkel,  minőket  a  legmerészebb  képzelet  is  hasztalanul 
igyekeznék  kitalálni;  olyan  vidék,  melyhez  hasonló  alig  akad  egyebütt. 

Krajna  őstörténete. 


Ivrajnának  kimutatható  legrégibb  lakó- 
helyei a  mostani  laibachi  lápban  ellen- 
ség és  vadállatok  ellen  alkotott  czölöp- 
építmények  voltak.  Ezek  a  mi  időszá- 
mításunknál bizonyára  két  évezreddel 
is  régibb  korúak.  Akkoriban  nagy  tó 
födte  ezt  a  2 — 3  négyszögmyriaméter- 
nyi  lápterületet,  melybe  Belső-Krajna 
ariangi  vizei  ömlöttek.  Utóbb,  isme- 
retlen  időszakban ,   ezen  tó  vize  a 
Szávának    szomszédos,    csakis   egy 
alacsony  hegyláncz  által  elválasztott 
medrébe  folyt  le,  s  az  egykori  tónak 
kagylókban    dús   fenekét    hatalmas 
tőzegképződés      födte     be. 
Ennek  védő  takarója  alatt 


Leletek  a  laibachi  láp  czölöpépítményeiből ;  háttérben  a  Steirii  Alpesek. 

maradt  fönn  az  egykori  háztartás  hulladékaiból  és  egyéb,  véletlenül  a  tóba 
hullott  tárgyakból  álló  azon  kultur-réteg ,  mely  világos  bizonyságot  tesz 
az  egykor  e  lápban  czölöpökön  állott  emberi  lakásokról ,  azon  korból, 
mikor  az  ember  a  fémeket  még  nem  ismerte  és  pusztán  kő  meg  csont 
szerszámokat  használt. 

A  Brunndorf  mellett  fölkutatott  czölöpépítmény,  mely  az  egykori  tó 
déli  szélén,  a  sekély  parttól  mintegy  250  méternyire  állott,  csupán  egy 
része  annak  a  háztelepnek ,  mely  e  szigetekben  gazdag  víz  fölött  épült ; 
a  fönmaradt  nyomokból  következtetve,  várható,  hogy  e  tőzegtalajnak 
további  ásogatása  alkalmával  még  sok  más  czölöpépítményi  háztelep  is  fog 
előkerülni,  hasonlóan  azon  számos  telepekhez,  melyeket  a  nagy  német  és 
svájczi  tavakban   találtak. 

Ezen  lakóhelyek,  melyek  egyes  kisebb  csoportokban  állottak,  nemcsak 
nyáron  voltak  népesek,  hanem  télen  is,  mit  az  éneklő  hattyúnak  a  kultur- 
rétegben  gyakran  föltalálható  csontjai  is  bizonyítanak.  Ezen,  éjszakról  jövő  téli 
vendég  még  mostanság  is  el-ellátogat  a  Laibach  körüli  tőzeges  mocsarakra. 
A  gödénynek,  kormoránnak,  darunak,  gólyának,  gémnek,  vadkacsának  és 
más  madaraknak  szintén  gyakran  előforduló  csontjai  talán  ezen  vízi  szárnya- 
soknak a  tó  védett  öbleiben  volt  költő  helyeiről  származnak.  Halászat, 
vadászat  és  baromtenyésztés  volt  a  lakosság  fő  foglalkozása.  A  halászatot 
részint  hálókkal  űzték,  melyeket  a  szarvasagancs  ágaiból  készült  erős  tűkkel 
kötöttek  és  a  tófcnékre  a  nagy  számmal  előkerülő  cserépből  égetett  orsó- 
szerű hálósulyokkal  bocsátottak  le ;  részint  pedig  nagyobb  ragadozó  halak, 
mint  lazaczok  és  csukák  fogására  sajátságos,  a  szarvas-agancs  hegyeiből 
készült,  kis  halalakú,  középen  a  zsineg  áthúzására  lyukkal  ellátott  horgokat 
használtak. 

Krajnának  ezen  őskori,  ma  már  eltűnt  állatvilágához  tartozott  még  a 
már  említetteken  kivűl  az  ősmarha,  a  jávorgím  s  a  vadkecske  is ;  e  három 
állatnak  csak  igen  kevés  csontját  találták,  de  annál  több  vidra-  és  bölény- 
csontot. A  bölényt  vermekben  foghatták,  nagyobb  részint  fiatalon,  bár  óriási 
állatok  tülkei,  koponyarészei,  gerincz-  és  lábszárcsontjai  is  kerültek  elő, 
melyek  nagyságra  nézve  azon  Kr.  után  VI.  században  itt  elejtett  vadakéihoz 
hasonlíthattak,  melyekről  a  longobárd  történetíró,  Paulus  Diaconus,  tesz 
említést.  Azt  írja  ugyanis,  hogy  beszéltek  neki  egy,  a  mai  Birnbaumerwald 
egyik  ormán,  a  Königsbergen  elejtett  olyan  nagy  bölényről,  melynek  bőrén 
15  ember   elfekhetett   volna   egymás    mellett.    Vidratanyák   a   tóba   folyó 

vizekben  igen  gyakoriak  voltak;  több  mint  150  ilyen  őrlőnek  koponya- 
maradványait gyűjtötték  össze.  Két,  tölgyiából  készült,  csapóajtókkal  ellátott 
csónakszerű  fogót  is  találtak,  melyek  szerkezetre  és  nagyságra  nézve  teljesen 
hasonlók  a  Pomerániában  előkerült  ismeretes  fogótőrökhöz ;  ezek  nyilván 
vidrafogásra  szolgáltak.  A  fő  vad  azonban  a  századunk  közepe  óta  Krajnából 
kipusztult  gímszarvas  volt,  melynek  összegyűjtött  csontjai  mintegy  500, 
különböző  korú  állattól  származnak ,  a  szarvasborjútól  kezdve  a  legkifej- 
lettebb gímig.  Ezen  a  vadon  kivűl  a  berkekben  és  erdőkben  még  vaddisznó 
is  tanyázott,  több,  épen  maradt  vadkan-koponya  talán  a  czölöpépítmények 
kunyhóinak  diadaljeléűl  szolgált,  s  így  kerülhette  el  a  különben  szokásos 
összetörést,  mit  csakis  a  kutya  és  borz  koponyája  került  ki.  Az  itt  említett 
és  gyakran  előforduló  állatokon  kivűl  előkerülnek  még  az  őz,  medve,  hiúz 
és  farkas  csontmaradványai  is. 

A  czölöplakókat  bőségesen  ellátta  táplálékkal  a  marha-,  főleg  a  birka- 
tenyésztés is.  A  fölemésztett  birkáknak,  melyek  szarvval  bíró,  valószínűleg 
a  muflontól  leszármazó  fajhoz  tartoztak,  csontjai  számra  fölülmúlják  az  összes 
többi  állatokét.  Kecskéjük  is  nagy  számmal  volt,  továbbá  tőzegi  marhájok 
és  disznőjok  is.  A  disznót  makkon  hizlalták ,  melyből  nagy  készleteik 
voltak.  A  malaczpecsenye  kedves  eledelük  volt.  Az  embernek  hű  kísérője, 
a  kutya,  két  fajban  található  föl.  A  patkány  fogó -ebhez,  vagy  spiczlihez 
hasonló  nagyságú  kisebb  fajta  a  sakáltól  származik,  és  jellemző  a  kőkor- 
szakra  nézve.  A  másik  nagyobb,  melynek  koponyaalkata  a  juhászkutyáéhoz 
hasonló  és  az  indiai  farkas  származéka,  csakis  az  érczkorszak  kezdetén 
tűnik  föl.   A  lónak  semmi  nyomára  nem  találtak. 

Gabonatermesztésre  mutató  nyomokra  eddig  nem  akadtak ;  lent  azonban 
valószínűleg  termesztettek,  vagy  legalább  földolgoztak.  Az  elszenesedett 
állapotban  talált  lenszösz  fonálmaradványok ,  melyeket  bojtokká  kötöttek 
össze,  a  szálnak  teljesen  egyenletes  sodrását  mutatják.  Ezt  az  őz  ezombcsontja 
csövének  és  az  éneklő  hattyú  szügycsontjának  segítségével  készítették  így. 
A  gabonafélék  látszólagos  hiánya  gyanítanunk  engedi,  hogy  azt  náluk  a  vízi 
súlyom  (Trapa  natans)  pótolhatta,  mely  vízi  növény  a  tó  fölszínét  nagy 
darabokon  födte.  Üres  tüskés  héja  1  o —  1 2  centiméternyi  vastag  rétegben 
maradt  fönn  a  czölöpépítmények  helyén,  a  hol  lisztes,  gesztenyéhez  hasonló 
ízű  belét  őrlőköveken  törték  meg,  miként  ezt  Plinius  bizonysága  szerint 
a  Strymon  folyó  mellett  lakott  thrák  nép  is  tette,  mely  a  tribulusból,  vagyis 
ezen  súlyomból  édeses  kenyeret  készített.   Ezenkívül  ették  még  a  czölöp- 

tanyákon  a  mogyorót,  somot,  sőt  még  a  nem  épen  kellemes  ízű  kökényt  is; 
a  málna  kisajtolt  magjai,  melyeket  csomóstul  dobtak  a  tóba,  mutatják,  hogy 
ez  ízletes  gyümölcsnek  a  levét  is  használták. 

Kőből  készült  fegyvereiket  és  szerszámaikat,  mint  kész  árút,  máshonnét 
szerezték  be;  odavaló  kövekből  készített  eszközt  összesen  öt  darabot  találtak. 
Tűzkőből  való  késecskékhez,  fűrészekhez,  nyil-  és  lándzsahegyekhez  ugyanis 
—  melyekből  összesen  36  darab- került  elő  —  a  szükséges  anyag  messze 
környéken  nem  volt  föltalálható,  valamint  nem  voltak  alkalmasok  az  ottani 
kőzetfajok  baltákúl  és  átfúrt  csákányokúi  sem;  az  e  fajta,  összesen  22  darab 
eszköz  szerpentinből,  vagy  szarukőből  készült  idegen  földön.  A  legbecsesebb 
kőeszközök  közül  valók  egy  nephrytből  készült  balta  és  egy  zöldkőből  való 
kis  véső. 

Ezen,  kőeszközökben  való  szegénység  mellett  számtalanok  a  zsák- 
mányul ejtett  szarvasok  agancsából  és  kemény,  rugalmas  csontjaiból  készült 
fegyverek  és  szúróeszközök.  Az  agancs  törzsöke  csákányul  szolgált,  mely 
a  foklyukába  erősített  nyél  markolatával  sújtva,  rendkívül  hathatós  fegyver 
lehetett;  számra  nézve  több  mint  200  került  elő  ilyen;  a  szarvasagancs 
bogai  pedig  szorítókúl  szolgáltak  csomagok  összekötésére,  úgy  szintén 
gamószerű  ruhakapcsokúl  és  más  eszközök  készítésére.  A  szarvas  és  vad- 
disznó lábszárcsontjaiból,  sőt  ezeknek  a  szilánkjaiból  is  alkalmas  tőröket, 
nyil-  és  lándzsahegyeket,  hajtűket,  kisebb  szúróeszközöket,  továbbá  iró- 
vesszőket  faragtak ;  ez  utóbbiakkal  karczolták  széles  és  lapos  bordákkal 
szalagozott  agyagedényeikre  a  díszítményeket.  Hímzés  számára  való  finom 
varrótűket  a  szarvas  vékony  bordaszilánkjaiból  készítettek.  A  vésőszerűen 
alakított  erős  csontdarabok  a  leterített  vad  bőrének  lefejtésére  szolgáltak, 
s  ezek  alakjukra  nézve  egészen  hasonlók  a  mészárosok  által  most  is  használt 
nyúzó  késekhez ;  a  bőrök  szőrének  eltávolítására  a  vadkan  kiélesített 
agyarát,  a  bőr  simítására  pedig  a  bölény  állkapcsának  darabjait  használták. 
Nyakukon  ékességül  átlyukasztott  lapos,  kerek  mész-  és  paladarabkákat, 
továbbá  a  medve,  borz,  vadkan  és  bölény  fölfűzött  fogait  viselték.  Üveg- 
vagy borostyánkő-gyöngyöket  itt  a  czölöpépítmények  között  nem  találtak. 
A  fölsorolt  csontfegyverek  és  eszközök  hegyesítésére  és  élesítésére  való 
kitűnő  csiszolókövek  szintén  nagy  tömegben  kerültek  elő,  s  azok  némelyike 
át  is  van  lyukasztva. 

Az  egykori  czölöpépítmények  helyén  talált  15  réztárgy  —  balták, 
kések,   tokos  vésők,  stb.  — ■   továbbá  öntő  csészék,  olvasztó  tégelyek  és 

öntőminták  igazolják,  hogy  ezen  telepeknek  fönnállása  idején  már  a  fémek 
földolgozása  is  megkezdődött.  Kerültek  elő  végűi  bronztárgyak  is,  úgy 
mint  két,  sáslevél  alakú,  gazdagon  díszített  kard,  továbbá  tőrök  és  balták. 
A  láp  más-más  helyén  talált  négy,  tölgyfatörzsből  készült  csónakot  két- 
ségtelenül ezen  bronzbaltákkal  faragták ,  valamint  a  tiszafából  készített, 
gyermekjátékul  szolgált  csészéknek  és  a  fák  kinövéseiből  csinált  tálacskák- 
nak  félreismerhetetlenül  gondos  munkája  is  csak  bronz  kés  segítségével 
sikerülhetett. 

Rendkívül  kifejlődött  volt  a  fazekasmesterség.  A  százakra  menő  s 
épségben  fenmaradt  edények  és  jellegző  cserépdarabok,  melyeket  épen 
olyan  nevezetesekké  tesz  alakjuknak ,  mint  díszítményeiknek  gazdagsága, 
igen  fontos  darabjai  ezen  tavi  lakótelepek  leltárának.  Mert  kétségtelen, 
hogy  ezek  ott  helyben  készültek.  Ez  edények  alakjukban  igen  változatosak, 
természetesen  a  szerint,  hogy  mi  volt  a  rendeltetésök.  Díszítésök  igen  szép  és 
a  csontvesszővel  reájuk  karczolt  rajzolatokat  a  beléjök  dörzsölt  fehér  agyag- 
földdel még  föltűnőbbekké  tették.  Egyes  darabokon  hullámosan  körűifutó 
szalag,  vagy  kiálló  dudorokból  alkotott  koszorú  van  alkalmazva;  másokon  az 
edény  egész  külsejét  vagy  annak  csakis  némely  részeit  köröm-nyomatokkal, 
egymást  keresztben  metsző  egyenes  vonalakkal,  benyomott  zsinegek  vagy 
finom  háncsszövetek  által  alkotott  szalagokkal,  vagy  körülfutó  karikával 
látták  el;  ezenkívül  kerék-  és  rutaszerű  díszítések,  melyeket  pontsorokkal, 
szalag  vagy  fürészfog  módjára  idomított  csipkczettel,  szegélyzctekkel  körí- 
tettek, valamint  négyszögek  és  körök,  melyekbe  álló  vagy  fekvő  kereszteket 
rajzoltak,  voltak  a  legkedveltebb  díszítő  alakok. 

Miként  a  fonást,  szövést  és  hímzést  az  asszonyok  űzték,  úgy  a  fazekas- 
mesterség is  asszonyi  kéz  munkája  volt,  kiváltképen  pedig  az  agyagból  készült 
számtalan  gyermekjáték  félreismerhetlenűl  a  czölöpépítő  népség  asszonyai- 
nak anyai  szeretettel  alkotott  műve.  A  nők  készítettek  apróságaik  számára 
parányi  csészécskéket  olykép,  hogy  áz  agyagrögbe  hüvelykujjukat  bele- 
nyomták; ezek  csináltak  apró  edényeket,  vedreket,  tálczákat,  ezek  idomí- 
tották a  belül  üres,  kavicscsal  töltött  csörgőedénykéket  bagoly-,  sündisznó-, 
hordó-  vagy  orsóformára,  s  az  ilyen  játékot  gyermekeiknek  a  nyakukba 
aggatták. 

Ezen  tavi  telepek  végső  sorsa  felől  eddig  a  kutatás  kevés  bizonyos 
fölvilágosítást  nyújtott;  csakis  azt  tudjuk,  hogy  a  fémek  használata,  és 
pedig,  miként  a  czölöpépítményekben  magukban  és  néhány,  a  tartományban 

egyebütt  elszórtan  előkerült  lelt  tárgyak  is  valószínűvé  teszik,  legelőbb  is 
a  bronz  használata  terjedt  el  köztük  mindinkább. 

A  vasnak  legkorábbi  mívelése  csakis  a  hallstatti  korszakban  mutat- 
ható ki.  Jellemző  ezen  időszakra  nézve,  hogy  ekkor  már  majdnem  kizáróla- 
gosan csakis  a  vasat  használják  fegyverek  készítésére.  A  fegyverek  közt 
sajátságos  módon  a  vaskard  csak  ritkán  kerül  elő ;  de  találtak  vasból  készült 
tokos  vésőket,  úgy  nevezett  kelteket,  késeket  és  egyéb  szerszámokat;  az 
aranyfényű  bronzból  pedig  sisakokat,  apró  eszközöket  öntöttek  és  kovácsoltak, 
vagy  vékony  lemezekké  lapították,  melyekbe,  midőn  áldozati  edényekűl  vagy 
különféle  ékességekűl  dolgozták  föl,  trébelt  művel  alakos  ábrázolatokat  és 
finom  díszítményeket  kalapáltak. 

Krajnában  ekkor  a  földmívelésre  és  baromtenyésztésre  alkalmas  tér- 
ségek már  eléggé  népesek  voltak.  Az  Alpeseken  inneni  néptörzsek  közül 
a  Száva  vidékéhez  leginkább  a  tauriskok  tartoztak;  ezek  a  szomszédos  nori 
alpesvidék  lakosai  voltak,  a  hol  bányászattal  és  sótermeléssel  foglalkoztak 
s  kiterjeszkedtek  Krajna  felé  is  egészen  Olaszország  kapuiig.  Legrégibb 
telepeik  egyikének  tartják  az  általuk  a  Laibach  és  Száva  folyókon  űzött 
hajózás  főgyülekező  helyét,  a  tauriski  Nauportumot,  vagyis  a  mostani 
Oberlaibachot. 

A  kitűnő  nori  vasnak  dél  felé  való  eladásában  Krajna  is  részt  vett. 
A  wocheini  Alpesek  zárt  katlanában  a  Witnach  fölötti  ajdovske  gradec  nevű 
pogányhalmon  sokkal  a  római  uralom  előtt  már  megerősített  vashámor 
állt;  a  Rudnopoljéban  levő  elhagyott  babércz-aknákban  pedig  ama  jellemző 
üveggyöngyöket  találták,  melyek  a  bányászatnak  igen  korai  időkben  való 
mívelésére  engednek  következtetnünk;  az  ezen  ékességet  használt  érczkutatók 
sírjait  pedig  Lepenze  faluban,  a  Wocheini-völgy  bejáratánál  találták  föl. 
A  Belschiza  Alpes  tövénél,  Veldestől  éjszakra  levő  vasbányászatot,  úgy 
látszik,  már  ezen  időben  űzték,  az  ezen  Alpes  előtt  keresztben  fekvő  hegy- 
gerinczből  merészen  kiszökő  két  sziklacsúcs,  melyet  „Ajdovne",  vagyis 
pogányormok  néven  neveznek,  volt  ezen  telepnek  a  védelmi  helye.  Turnau 
mellett  Tschernembl-  közelében  a  Kulpa  lapályán  szintén  maradtak  fönn  az 
ottani  gyepvasércz  egykori  kohóiból  származó  cserép  öntőcsövek,  továbbá 
nagy  tömegben  találnak  az  akkori  telepek  helyein  és  környékén  vassalakot  is. 
Ezenkívül  nem  volt  az  akkori  bányászok  előtt  ismeretlen  az  ólom  előállítása 
sem,  a  Moráutsch  melletti  Skofski  hrib,  továbbá  a  Nassenfusstól  délkeletre 
eső  Petschargraben  „pogány aknáiban"  —  „ajdovske  jame"  —  bizonynyal 


Sittich  melletti  Virbó'l  való  fegyverek,  bronzedények,   gradiscék  és  gomilék. 

már  azon  időkben  is  űztek  ólombányászatot.  Az  ólmot  kisebb  ékszerek, 
karpereczek  készítésére  és  a  bronzedények  vájt  abroncsainak  kitöltésére 
használták. 

Az  akkori  bányász  népség  a  letelepülésre  könnyen  védhető  emelke- 
dettebb helyeket  keresett  ki,  melyeket  fölhányt  földsánczokkal,  árkokkal  és 
egyéb  védelmi  művekkel  igyekezett  az  ellenséges  támadások  ellen  megoltal- 
mazni. A  nép  ezen,  máig  is  tisztán  fölismerhető  erősségeket  gradisce  néven 
nevezi;  kétségtelenül  ott  voltak  áldozó  helyeik  is;  egyes  ilyen  körűlsánczolt 
hegycsúcs  tetején  jelenleg  is  hegyi  kápolna  áll,  s  egyébként  is  ezen,  hegyeihez 
ragaszkodó  népnek  jelleméhez  tartozik,  hogy  a  messzebb  kilátást  nyújtó 
magasabb  helyeket  szenteljék  vallási  áldozó  helyekűl.  A  tartománynak 
minden  akkori  lakott  része  megrohanások  elleni  védehnűl  ilyen  magas 
őrhelyekkel  volt  ellátva,  honnan  egymásnak  jelt  adhattak  a  tartományt 
fenyegető  veszély  felől. 

A  szomszédos  velenczei  terület  határán,  a  Wippach  fölötti  Planiczában 
szintén  effajta  jelentékeny  erősség  volt  a  Karszt-hegység  azon  magaslatain, 
melyek  az  éghajlat  és  fekvés  tekintetében  Olaszországhoz  tartozó  Wippachi- 
völgy  fölött  uralkodtak.  A  pojki  fensíkon,  a  tartomány  belsejébe  vezető 
egyik  legfontosabb  átjárón  szintén  nagy  számmal  voltak  ilyenek.  Éjszak- 
keletre  legvégső  erősség  volt  e  fensíkon  a  Nanos  tövénél  fekvő  St.-Michael 
gradiscéje;  délkeletre  Slavinje  és  Slavina  mellett  állottak  erősségek,  és  a  Pojk 
forrásai  fölött  emelkedő  s  a  Réka  völgye  felé  meredeken  végződő  hegyháton, 
honnét  az  Adriáig  lehet  ellátni,  szakadatlan  sora  állott  a  kisebb  váraknak, 
melyeknek  az  isztriai  várromok  (castcllare)  teszik  a  folytatását.  A  Pojk 
völgyétől  a  Schneeberg  elágazásai  által  elválasztott  Zirknitzi  és  Laasi  völgy- 
nek szintén  volt  erőssége  a  Zirknitzi-tó  éjszaknyugati  végén  levő  Tersische- 
halmon,  továbbá  a  két  völgyet  elválasztó  Kreuzbergen,  és  a  Laasi  völgy 
végiben  a  Gradaz-magaslaton.  Az  obiaki  fensik  magasabb  keleti  hegysorán 
túl,  melynek  szélein  szintén  vannak  gradiscék,  erős  védelmi  művek  állottak 
a  Gurk  folyó  mentén  ennek  forrásaitól  kezdve  egészen  a  Szávába  való 
bcömléséig.  Ezek  legfontosabbjai  voltak  a  Sloka  gora  vagy  St.-Canzian,  a 
Rob  fölötti  gradisce,  az  Ilowagora,  Grosskoren,  Walitschendorf  mellettiek, 
továbbá  a  Trögern  fölötti  és  a  Hof  fölötti  Adamsbergen  levő  erősségek. 
A  Kulpa  mély  völgyiapályának  Kutscher  vagy  Podsemelj  nevű  jelentékeny 
halma,  mely  a  möttlingi  és  tschernembli  völgyterületnek  egyetlen  neveze- 
tesebb emelkedése,  több  mint  2.000  lépésnyi  földsánczczal  volt  körülvéve. 

A  lasbachi  tőzegmedenczének,  továbbá  a  Száva  síkságának  hegyein,  például 
a  Krainburg  melletti  Margarethenbergen,  a  Laibach  fölötti  St.-Veit  egyik 
magaslatán,  aztán  a  tartomány  főfolyama  keskeny  völgyszorosának  mentén 
Sallochtól  a  Gurkfeld  alatti  gurki  síkságig  terjedő  hegyek  között  szintén 
számos  gradiscéval  ellátott  hegyorom  vala.  A  Szávába  ömlő  Laibach  folyó- 
nak egykori  torkolatánál  levő  rónán,  csaknem  egy  kilométernyire  ezen  két 
folyónak  mostani  egyesülésétől,  a  folyó  partján  a  hajózás  védelméül  szintén 
gradisce  állott.  A  sánczokon  belül  levő  talaj  néhol  több  méternyire  tele- 
vényben gazdag  fekete  föld,  mely  szénnel,  edénycserepekkel,  állati  csontokkal 
s  a  háztartás  egyéb  hulladékaival  van  keverve :  mélyebb  süppedések,  úgy 
nevezett  „martellá"-k  jelezik  azon  területeket,  hol  a  gradisce  egykori 
lakosainak  fakunyhói  állottak. 

Nem  tévedünk,  ha  ezen  erősségek  közelében  a  védők  sírjait  keressük. 
Többnyire  halomsírok  (tumuli)  ezek,  melyeket  a  nép  „gomile"  néven 
nevez,  és  részint  egyenkint,  részint  kisebb-nagyobb  csoportokban  találhatók. 
Vannak  óriási,  5  méter  magas  és  másfélszáz  lépésnyi  kerületű  gomilék  is ; 
másokat  csakis  a  földnek  csekély  hullámzása  jelöl,  sokat  azonban  a  föld- 
míves ekéje,  a  vinczellér  kapája  s  a  természeti  erők  hatása  már  egészen 
egyenlővé  tett  a  föld  színével.  Mikor  a  rómaiak  e  tartományba  behatoltak, 
föltűntek  előttük  a  Sittich  közelében,  Vir  mellett,  a  „Nowi  Swet"  nevű 
nagy  gradisce  alatt  a  völgy  fenekén  álló  óriási  gomilék ;  ezekről  nevezték 
el  a  közelükben  fölállított  hadi  állomásokat  „ad  acervos"  és  „Acervone" 
(„a  halmoknál"  vagy  „halmos  helyeknél")  néven.  Bőven  vannak  továbbá 
gomilék  a  Bründl  melletti  Rowische,  a  döbernigi  plébánia  területén  levő 
Dobrawa,  a  Hof  fölötti  Adamsberg,  a  Podsemelj  melletti  Germ  temetkezési 
helyein   is. 

Számos  tumulns  csakis  egyes  személynek  temető  helye  volt ;  ezek 
egyikében,  a  St.-Canzian  melletti  Winiwerchen  egy  főnök  feküdt  lovastul ; 
az  Adamsbergen  egy  nagy  gomilében  két  harczos,  bár  kőrakással  elvá- 
lasztva, mindamellett  szorosan  egymás  mellett  feküdt ;  az  egyiket  eltemet- 
ték, a  másikat  elégették  valaha;  sok  tumulus  pedig  családi  sírul  szolgált. 
A  Podsemelj  melletti  hegyi  úton  levő  két  óriási  gomile  több  száz  hullát 
rejtett,  melyeket  vagy  egészben  temettek  el,  vagy  elégetve,  hamvvedrekben 
helyeztek  oda,  kővel  kirakott,  összedűlt  sírkamrába,  vagy  pusztán  szen- 
es hamurakás  alá.  Az  elásott  hullákból,  sőt  többnyire  azok  csontvázaiból 
sem  maradt  fönn  egyéb,  mint  a  földréteg  sötétebb  színezete.  Terjedelmes 

síksági  sírok  váltakoznak  tumulusokkal  a  Nassenfuss  melletti  Slepschekben 
és  Watschban. 

A  leggazdagabb  halotti  pompát  mutató  temetkező  helyek  közé  tartoznak 
a  Zirknitz  melletti  Tersische-halmon,  a  St. -Maréin  melletti  Magdalenenbergen 
és  Germ  mellett  levők,  mindenek  előtt  pedig  a  watschi  híres  temetőhely 
a  Száva  völgyének  egyik  termékeny  fensíkja  fölött,  hol  a  néprege  szerint 
a  dolomit  hegyhát  lejtőjén  egykor  nagy  város  feküdt  Kleniktől  a  szent 
hegyig,  közben  sírhelyekkel;  ilyen  továbbá  a  Nassenfuss-völgy  déli  szélén, 
Slepschek  és  Ostroschnik  fölött  levő  jelentékeny  sírmező  is. 

Ezen  sírok  bronzleletei,  miként  mondottuk,  jellegükre  nézve  nagyon 
hasonlók  a  hallstattiakhoz ;  ezenkívül  feltűnőleg  hasonlítanak  a  felső- 
olaszországi euganei  sírleletekhez;  egyes  temetkezési  helyek  tárgyainak 
pedig,  például  a  zirknitzinek,  aztán  a  Nassenfuss  melletti  ostroschnikinek 
bizonyos  helyi  típusuk  van.  Mindezen  lelőhelyeken  gyakran  jönnek  elő 
vasból  készült  tokos  vésők,  lándzsahegyek,  dárdák  és  kis  kések.  Rövid 
nyelű  és  vékony,  díszített  bronzhüvelyben  levő  vastőrök  csak  ritkán 
találhatók,  ellenben  elég  gyakoriak  a  vas-  és  bronz  nyílhegyek,  melyek 
részint  laposak  és  horgasok,  részint  —  a  bronzból  készültek  —  három 
élűén  hegyezettek,  s  a  nyílvesszőre  való  fölilleszthetés  czéljából  tokkal, 
továbbá  a  méreg  számára  lyukkal  vannak  ellátva.  Csodálatos  jelenség, 
hogy  az  ezen  művelődési  korszakban  szokásos  kard  csaknem  teljesen 
hiányzik;  az  egyetlen  effajta  fegyver,  mely  eddig  Krajnában  előkerült, 
szép  hallstatti  rövid  kard,  melyet  Germben  egy  gomile  sírkamrájában, 
edények  közt,  merőlegesen  a  földbe  szúrva  találtak. 

Annál  feltűnőbbek  a  Krajnában  előkerült  különféle-  alakú  s  más  orszá- 
gokban igen  ritka  bronz  sisakok.  Watschból  öt  ilyent  ismerünk,  melyek  közül 
négyet  a  bécsi  udvari  természetrajzi  múzeumban,  egyet  pedig  a  krajnai 
országos  múzeumban  őriznek;  kettő  bronzból  van  kalapálva;  a  fej  hoszszában 
egyszerű  orommal  bír  és  a  stíriai  Negauban  talált  sisakokkal  teljesen  meg- 
egyező; etrusk  Írásjelek  is  vannak  az  egyiken.  Más  három  sisak  közül  egy 
bronzbádogból  van  összeforrasztva,  s  míg  az  egyiket  kettős  taraj  díszíti, 
a  másik  peremén  a  lefüggő  sörény  (crista)  számára  sisakdíszszel  van  ékesítve. 
Ezenkívül  voltak  nagy  tálforma,  fafonatból,  bőrrel  behúzott  és  bronzszögekkel 
sűrűn  kivert,  vagy  a  szögek  közt  kerek  lapokkal  kirakott,  fölül  csücskösen 
végződő  süvegek  is.  Ilyen  lapos,  szögekkel  kivert  süvegek  és  kerek  lapokkal 
ékített  hegyes  fasisakok,  melyeknek  hű  képét  az  érczmíves  a  bronzedényeken 


313 


kivert  műben  is  ábrázolni  szokta,  a  rowischei  és  st.-margarcthéni  halom- 
sírokból kerültek  elő.  A  híres  bolognai  vedren  (situla)  a  harczosok  fején 
mind  a  Krajnában  előlordúló  sisakformák  láthatók;  szögekkel  kivert,  kihajló 
karimájú  lapos  süvegeket  pedig  egy  Watschban  lelt  vedren,  néhány,  a  tiroli 
Morizingben  és  Windisch-Matreiban  talált  hasonló  vedrek  töredékein,  továbbá 
több  felső -olaszországi,  esztei  érczművön  láthatunk.   Az  imént  említett  és 


Veder,  sisak,  öv  és  egyéb  leletek  Watschból 


képünkön  is  bemutatott  watschi  vederre  egy  harczos  sírjának  közelében 
akadtak;  jelenleg  a  laibachi  múzeum  ékessége.  Ugy  technikáját,  mint  képes 
ábrázolatait  tekintve,  nagy  fontosságú  darab  ez  az  archaikus  művészet 
történetére  nézve,  s  épen  ezért  ezen  korszaknak  egyik  legnevezetesebb 
leletévé  vált.  E  watschi  vedren  látható  ábrázolatok  ünnepi  jeleneteket, 
meneteket  és  harczi  játékokat  mutatnak  be.  Ezen  bronzedényhez  illő  darab 
egy  szintén  Watschban  talált,  jelenleg  Windischgratz  Ernő  herczeg  tulajdo- 
nában levő  övcsatt,  melyen  két  lovas  alak  és  néhány  mellékes  személy 
van  harczi  küzdelemben  ábrázolva.  Kétségtelen  ugyan,  hogy  az  archaikus 

művészet  ezen  két  csodálatos  alkotása  nagyon  hasonlít  az  ó-görög  művészet 
hasonló  jelenségeihez  és  Olaszország  effajta  leleteihez,  mindazáltal  azon 
kérdés  eldöntésénél,  hogy  a  watschi  vedret  és  ővcsattot  belföldön  készült, 
vagy  etruszk  ipari  műnek  tartsuk-e:  az  ezen  tartományban  kifejlődött 
hallstatti  művelődés  egész  jellege,  főként  pedig  a  rajtuk  ábrázolt  népéletnek 
és  népviseletnek  a  krajnai  sírok  tárgyaival  megegyező  adatai  inkább  arra 
késztetnek  bennünket,  hogy  ezen  leleteket  a  Krajnában  jelentékenyen  kifejlő- 
dött fémipar  műveinek  tartsuk. 

Az  ezen  korszakbeli  fibulák  formai  nagy  változatossága  is  a  belföldi 
készítés  mellett  szól;  mert,  ha  külföldről  szerezték  volna  azokat,  akkor  ezen 
ruházati  dísz  pusztán  néhány,  a  népesség  által  kedvelt  formára  szorítkozott 
volna.  A  krajnai  sírokból  való  hallstatti  korszaki  fibulák  alakja  nagyobb 
részt  egyezik  ugyan  a  hallstatti  sírmező  fibuláival,  részben  azonban  némely 
olaszországi,  kivált  euganei  formákat  is  mutat,  melyek  messzebb  éjszakra  mái- 
nem  fordulnak  elő,  s  így  mintegy  összekötő  tagját  teszik  a  leletek  ezen  két 
vidékének. 

A  fibulák  különféle  alakjai,  melyeknek  egyszerű  formáit  pápaszem-, 
íjj-,  kígyó-,  csónak-,  kézíjjszerű  és  certosa-fibuláknak  szokták  elnevezni, 
különféle  változtatások  és  toldások  által  igen  változatos  alakzatokat  nyertek ; 
említésre  méltó  kivált  az  íjj-fibula,  melynek  kengyele  egymás  mellé  soro- 
zott, többnyire  vas  sodronymagra  öntött  csomósorból  áll,  s  eddig  egyedül 
Krajnában  került  elő,  miből  következtethető,  hogy  itteni  ipari  készítmény, 
melyet  ezért  watschi  vagy  krajnai  fibulának  neveztek  el.  Utóbb  a  forrasztás 
végén  állati  fejekkel  díszített  fibulák  is  készültek,  kiváltképen  kedves  alak- 
zatuk volt  az  úszó  kacsát  űző  vadászeb.  Változatos  a  fibulák  csüngője  is; 
majd  karikák,  majd  üres  golyók,  melyeket  két  részből  forrasztottak  össze, 
majd  lánczokon  függő  dobok  vagy  más,  a  fibulát  viselő  nőnek  járása  közben 
csörgő,  formailag  gazdag  függők  lógtak  le  róluk.  A  bronz-  és  vasbádogból 
készült  övek,  melyek  a  férfiak  gyakorta  használt  ékszerei  voltak,  részint 
simák,  részint  rezgőverettel ,  vagy  trébelt  művel  vannak  díszítve.  Kar-  és 
lábpereczek,  párosán  egyenlő  alakban,  szintén  gyakran  találhatók  a  hullákon, 
olykor  a  felső  karon  több  ilyen  sorakozik  sűrűn  egymás  mellett,  mintegy 
karvédőt  képezve ;  az  égetett  sírokban  bőrrel  bevont  fatartókban  feküdtek 
ezek,  mint  kegyes  adományok.  Ezek  a  pereczek  többnyire  csomósak,  bordá- 
zottak,  szalagszerű  vonásokkal  vannak  ellátva  és  soha  nem  nyitottak;  olykor 
végűkkel   egymásba   fogódznak ;    a   gyermekek  vékony   karpereczei   pedig 


315 

gyakran  csavarszerűek.  A  gazdagok  sírjaiban  üres,  vékony  bádogból  abroncsra 
kalapácsolt  karpereczeket  is  találtak. 

A  hajtűk  és  gyűrűk  alakjai  kevés  változatosságot  mutatnak,  a  fülön- 
függőknél ellenben  nagy  a  sokféleség.  Az  ilyen  egyszerű  drótkarikán  olykor 
egy-egy  átlyukasztott  kauri-csiga  (Cypraea  moneta)  függ,  melyet  itt  akkoriban 
talán  épen  úgy  pénz  gyanánt  használtak,  mint  az  afrikai  szerecsenek  még 
manapság  is.  Alsó-Krajna  déli  részein  s  még  alább  a  délszláv  tartományokban 
a  leányok  hajfonataikat  és  öveiket  ezen  csigával,  továbbá  arany-  és  ezüst- 
pénzekkel díszítik.  A  fülönfüggőknek  egy  különös  alakját  teszik  az  oldalt 
nyitott  henger  alakú  vékony  bronz-bádoglapocskák;  mások  egyszerű,  vagy 
kettős  csavarodásnak  voltak,  melyeken  ismét  olykor  egész  sor  karika  függött 
le  egészen  a  kulcscsontig. 

Nyak -ékesség  gyanánt  az  asszonyok  igen  gyakran  borostyánkőből, 
egy  színű  vagy  tarka  üvegből  készített  gyöngyöket  viseltek ;  az  előbbiből 
meglehetősen  nagy  darabokat  találtak,  melyek  ékesen  szóló  bizonyságai 
azon  kereskedésnek,  melyet  a  régi  velenczések  ezen,  a  keleti  tengerről 
származó  értékes  ipari  tárgy gyal  űztek  az  ősrégi,  Olaszországba  Krajnán 
keresztül  Carnuntumon  át  vezető  borostyánkő -szállító  úton,  a  sírokban 
előforduló  üveggyöngy-ékesség  pedig  az  ezen  vidékeken  űzött  phönicziai 
kereskedésre  mutat. 

Arany  csakis  igen  vékony  lemezekben  és  nagyon  gyéren  fordul  elő ; 
ilyen  lapocskákon  többnyire  trébelt  kör  jön  elő  középső  ponttal.  A  férfiak 
nyak-ékességét  rendszerint  csavart  nyakpereczek  tették,  de  kerültek  elő 
fa-abroncsra  kovácsolt  nyakpereczek  is  (Adamsbergben).  A  kenőcsök  tartá- 
sára szaru  vagy  csont  edények  szolgáltak,  melyeket  külsejükön  körökkel 
díszítettek. 

Az  asszonyok  használatára  szánt  kisebb  eszközök  közül  említést  érde- 
melnek a  bronzbádogból  készült  szép  tűtokok  lánczokon  függő  bádog- 
lapocskáikkal, továbbá  agyag  fonóorsók~és  szövőszék-sulyok.  Bronz  sarlók 
csakis  a  Zirknitz  melletti  Tersische-halmon  jöttek  elő. 

Ezen  korszak  bronzedényei  közül  előfordulnak  a  csöbör  (cista),  a  veder 
(situla),  tartó  abroncsokkal  ellátott  katlan  és  nagy  egyfülű  csészék,  melyeknek 
vékonyra  kalapált  ércze  gyakran  porszerű  rozsdává  bomlott  föl,  s  csakis  az 
edények  szája  körüli  erősebb  részek  maradtak  fönn  néhol.  Sokkal  számo- 
sabbak s  részben  jó  karban  maradtak  fönn  az  agyagedények,  melyeket 
puszta   kézzel   készítettek   és   fénylő   fekete,    grafithoz   hasonló    bevonattal 

láttak  el;  ezek  gyakran  a  fémedények  utánzatai,  a  mint  általában  az  akkori 
agyagmívességen  félreismerhetetlenül  a  mintául  szolgált  fémtechnika  jellege 
látszik  meg. 

A  nagy,  öblös  hamvvedrek,  melyek  a  sírokban  rendszerint  nyers  mívű 
tálakkal  vannak  befödve,  igen  gyakran  kiálló  léczekkel,  nyakperccz-féle 
szalagokkal,  dudorokkal,  szarvszerű  tülkökkel,  gombszerű  vagy  nagy 
forrasztó  szögekhez  hasonló  emelkedések  soraival,  kacskaringósan  végződő 
vékony,  benyomkodott  csíkokkal,  vagy  az  úgy  nevezett  farkasfog-díszítéssel, 
azaz  váltakozólag  vonalazott  háromszögekkel  vannak  kiczifrázva.  Semmi 
sablonszerű  nincsen  ezen  nem  minden  ízlés  nélkül  készített  agyagedényeken. 
Egyes  edények  szájának  vájt  horonyát  vékony  bronzlemez  fogja  át,  némelyik 
pedig  külsejébe  nyomott  bronzgombokkal  volt  ellátva.  Jellemzők  bizonyos 
időszakára  nézve  ezen  művelődési  korszaknak,  melyet  a  Kr.  u.  V.  századdal 
szoktak  letűntnek  tartani,  azon  vájt  talapzata  vörös  vedrek,  melyeknek 
tojásdad,  vagy  öblös  hasát  középen  széles  grafitszalag,  vagy  a  helyett 
grafitvonások  ékesítik.  Ugyanezen  időben  keletkeznek  a  keskeny  bordázatú 
bronzvedrek  (cisták)  is ;  ezeknek  agyagban  való  utánzata  gyanánt  tűnik  elő 
egy,  Adamsbergen  talált  lapos  tetejű  vörös  veder,  melyet  kiálló  bordák 
helyett  belenyomott  zsinegek  díszítenek.  Mint  a  czölöpépítmények  agyag- 
készítményei közt,  úgy  itt  sem  hiányzanak  az  agyag  gyermekjátékok; 
a  Podsemelj  melletti  germi  óriási  gomi'lék  egyikében  két  lovacskát  találtak, 
egyikök  négv  kis  kereken  áll,  továbbá  kavicscsal  töltött  lopótök-  és  lúdalakú 
csörgő  edényeket  is. 

A  vaskor  szak  Krajnában.  JLa-Tene-id'ószak.  A  gallusoknak  Európa 
nyugati  részéből  Felső-Olaszországon  és  Noricum  déli  részén  át  a  pannon 
síkságra,  s  tovább  Macedónián  keresztül  Kis-Ázsiáig  vezetett  hódító  had- 
járatai, melyeknek  kezdetét  a  Kr.  e.  V.  századba  szokták  tenni,  maradandó 
nyomokat  hagytak  az.  általuk  évszázadokon  át  megszállott  tartományokban. 
A  tőlük  kiindult  művelődés,  melyet  a  vasnak  a  fegyverkovácsság  valóságos 
remekeivé  való  földolgozása  jellemez,  elterjedt  a  japodok  és  latobikok  illyr 
törzsei  közt  is.  Hasonló  fegyvereket,  ugyanazon  háztartási  eszközöket, 
minőket  Bononiában  (Bologna),  a  gallusoktól  meghódított  s  évszázadokon  át 
hatalmukban  tartott  korábbi  etruszk  Felsinában,  továbbá  a  Július  Caesar  által 
elfoglalt  fő  gallus  székhelyen,  Alesiában  (most  Alise-Sainte  Reine),  vagy  a 
neuenburgi  tó  melletti  La-Téne  lelőhelyen,  melytől  ezen  művelődés  „  La-Téne- 
kultura"  nevet  kapott,  aztán  a  csehországi  Stradonitzban ,  a  gallus  bojok 

Gallus  fegyverek  és  ékszerek. 

egyik  fő  székhelyén,  úgy  szintén  Magyarország  különböző  helyein  fedeztek 
föl,  találtak  nem  régiben  Krajnában  is  a  Scisenberg  melletti  Walitschendorf- 
ban,  a  Nassenfusshoz  közeli  Ostroschnik  mellett  levő  Slepschek,  továbbá  a 
Möttling  melletti  Germ  föltárt  gallus  sírjaiban,  mi  által  ki  lön  töltve  a 
Krajnában  olyan  gazdagon  képviselt  hallstatti  és  az  ezt  csakis  mintegy 
négyszáz  évvel  később  követő  római  művelődés  között  eddig  volt  hézag. 

Sírjaik  Slepschekben,  honnan  a  lelt  tárgyak  legnagyobb  részt  szár- 
maznak, dolomit  sziklába  vájt  30  centiméternyi  átmérőjű  s  hengeralakú 
gödrök,  melyekben  legalul  a  halottégetés  után  összegyűjtött  csontok  feküdtek 
finom  homokkal  betakarva,  mely  közé  többnyire  szándékosan  rejtettek  vas 
kardokat  tokjaikkal  együtt,  vagy  azok  nélkül,  továbbá  lánczokat,  bárdokat, 
ékességeket  és  különféle  házi  eszközöket. 

A  lágy  vasból  készült,  csaknem  egy  méter  hosszú  s  középgerincz 
nélküli  kétélű  kardot,  melynek  élei  végig  egyközűek  s  a  markolata  lapos, 
a  vége  pedig  nem  hegyes,  hanem  kikerekített,  vagy  szögletesen  tompa  volt, 
nem  szúró,  hanem  csakis  vágó  fegyverül  használták,  s  ha  netán  a  harezban 
vagdalkozás  közben  meggörbült,  a  harezos  (a  római  író  tanúskodása  szerint) 
lábával  taposta  ismét  egyenesre.  Ugyan  olyan  alakja  van,  mint  Brennus  azon 

galíus  csapatjai  kardjának,  melyektől  Róma  reszketett.  A  gallusok  jobb- 
oldalukon viselték  a  kardot  vaslánczon;  ilyenre  is  találtak  a  Slepscheken 
fölásott  sírokban  a  fegyverek  közt.  A  vékony  vasbádogból  művésziesen 
készített  kardtokon  új  fajta  díszítés  gyanánt  madárfejeket,  vagy  indákkal  és 
kacskaringókkal  végződő  hullámos  vonalú  triquetrumot  láthatunk.  A  súlyos 
vágókéseknek,  melyekhez  sem  nagyságra,  sem  alakra  nézve  hasonlók  nem 
fordulnak  elő  a  bronzkorszakban,  a  markolatuk  vége  karikára  van  kiková- 
csolva ;  a  sokkal  szélesebb  és  különfélébb  alakúvá  változott  lándzsahegyek 
pedig  igen  elvékonyított  hosszú  nyélre  vannak  erősítve.  Végűi  vasfogantyús 
pajzsok  egészítették  ki  ezen  korszak  harczosának  fegyverzetét.  Egyike  ezen 
korszak  legszebb  leleteinek  egy  Weisskirchenből  származó  bronzsisak,  ellátva 
nyakvédővel,  a  csúcsán  gömbölyű  vasgombbal  és  két  oldalán  bronzbádogból 
készült  pofavédőkkel,  melyeket  kivert  palmettek  ékesítenek. 

Az  élükkel  egyközű  nyél-lyukkal  ellátott  bárdok  csodálatosan  kifejlő- 
dött kovácsmesterségre,  vallanak,  a  sajátságos  alakú  bronz-  és  vas-fibulák 
pedig  épen  ezen  egész  korszaknak  ismertető  jelei.  Kardíszűl  tömör,  vagy  üres 
vaskarikák  szolgáltak,  melyeken  olykor  csomó,  vagy  pedig  ide-oda  tolható 
drótgyűrű  volt;  igen  jellemzők  az  üres  félgömbökből  összeállított  bronz 
karpereczek.  Nyakukon  a  férfiak  olyan  csavart  bronz  nyakpereczet  viseltek, 
a  milyet  a  római  művészet  a  haldokló  gallus  harczos  híres  márványszobrára 
illesztett.  Az  övek  egészen  karikákból  és  ezek  közé  foglalt  szalagszerű 
tagokból  állnak,  míg  a  csattjuk  lófej  alakú.  A  híres  gallus  zománczot  egy 
Germből  származó  La-Téne-féle  fibula  kengyelén  díszül  szolgált  gombnak 
vörös  pasztája  képviseli.  A  korábbi  időkben  oly  gyakori  borostyánkő-  és 
üveggyöngyök  a  krajnai  gallus  sírokban  teljesen  hiányzanak;  úgy  látszik, 
hogy  az  ezen  czikkekkel  való  kereskedés  Krajnán  átmenő  egykori  útjáról 
letért.  Helyettök  üvegből  készült  gyűrűket  és  karpereczeket  találtak. 

A  gallusok  barbár  ezüst  érmei  tűnnek  föl  első  ízben  Krajnában ; 
utánzatai  azok  macedóniai  II.  Fülöp  tetradrachmáinak.  Első  lapjukon  dús 
hajzatú,  széles  gyöngyfűzért  viselő  férfifej,  hátsó  lapjukon  egy  ló,  vagy  egy 
lovas  alakja  látható.  Olykor  előjön  rajtok  e  szó  is:  Adnamat;  ilyen 
érmeket  találtak  Sz.-Michaelben,  Nauportumban  (Oberlaibach)  és  a  littichi 
járásban.  Az  Oberlaibachban  talált  igen  kis,  lencse  nagyságú  ezüstérmek 
veretesükre  nézve  görög  mintákhoz  hasonlók.  A  gondosság  nélkül,  nyersen 
előállított  füles  agyagedények  még  mindig  puszta  kézzel  és  nem  fazekas 
korong  segítségével  készültek. 

A  La -Téne- korszakkal  végződik  Krajna  őstörténete  ;  ezt  követi  a 
tartománynak  a  rómaiak  által  való  meghódítása.  Róma  és  a  szomszédos 
japod-törzsek  közt  kezdetben  békés  volt  az  érintkezés  s  bár  a  békét  ezen 
törzseknek  több  izbeli  rabló  beütései  meg-megzavarták  is,  mindamellett 
a  köztársaság,  mely  ekkor  Maczedonia  és  Dalmáczia  meghódításával  volt 
elfoglalva,  semmi  intézkedést  nem  tett  e  zsákmányhajhászó  törzsek  megféke- 
zésére, hanem  beérte  azzal,  hogy  Aemilius  Scaurus  consul  által  128.  évben 
a  tartománynak  az  Alpesektől  délre  eső  részét  meghódította,  mi  által  a 
mostani  Wippachi-völgy  a  vele  összeszögellő  Karst  területtel  együtt  római 
birtokba  került  s  attól  kezdve  Itáliához  tartozott. 

Legelsőben  Július  Caesar,  kiről  a  Birnbaumerwald  hegyláncza  Juli 
Alpesek  nevet  visel,  készített  e  tekintetben  nagy  czélokra  irányzott  hadi- 
tervet. Caesar  meg  is  látogatta  Krajnát,  hogy,  mint  monda,  „ezen  vidékeket 
és  népeket  megismerje";  ő  tűzte  ki  a  római  hódításoknak  a  további  utat 
e  Száva  menti  tartományon  át  egészen  a  Dunáig.  Az  ezen  terv  szerint  való 
előnyomúlásra  alkalmat  szolgáltattak  a  japodoknak  Tergeste  (Trieszt), 
továbbá  Aquileja  ellen  többször  ismételt  rablótámadásai.  Caesar  meggyil- 
koltatása után  unokaöcscse,  Octavianus,  személyesen  vezette  a  légiókat  a 
japodok  és  latobikok  ellen;  bevette  a  felső  Poik-mentén  állott  hegyi  erős- 
ségeket; aztán  pedig  a  mons  Albius  (a  Laas  melletti  mai  Schneeberg) 
erdőségein  át  nyitott  hegyi  úton  a  laasi  völgybe  vonult,  hol  a  japodok 
megerősített  városa,  Metullum  (az  Altenmarkt  melletti  Ulaka  halmon), 
hősiesen  védekezett  ellene.  Octavianus  az  ostrom  alatt  kétszer  is  megsebe- 
sült; míg  végre  az  ostromlottak  a  nagyobb  erő  által  legyőzetvén,  övéikkel 
együtt  a  felgyújtott  város  lángjai  közt  lelték  halálukat.  A  császár  Metullumtól 
tovább  nyomulva  a  tartomány  belsejébe,  meghódította  a  Gurk  mentén 
megtelepült  latobikokat  és  dicsőséges  hadjáratát  a  Kulpának  a  Szávába 
ömlésénél  fekvő  íontos  Segestának,  a  rómaiak  későbbi  Sisciá-)ának  (Sziszek) 
bevételével  fejezte  be.  E  hadjárat  legkiválóbb  eseményeként  a  nori  erősségek 
és  halmok  (norica  castella  et  tumuli)  elfoglalását  magasztalják  Virgilius  és 
Horatius.  A  Kr.  e.  15.  évtől  a  Kr.  u.  6 — 9.  évig  ismétlődött  pannóniai 
lázadásokban  még  egyszer  föllobogott  a  leigázott  népesség  szabadságvágya; 
de,  a  mint  aztán  e  mozgalmat  Tiberius  és  Drusus  kegyetlenül  leverték, 
Krajna  két  századon  át  békét  élvezett. 

Miként  mindenütt,  először  ezen  meghódított  földön  is  katonai  gyarma- 
tokat   alapítottak,    melyekhez    polgári    települések    is    csatlakoztak.    Ezen 

gyarmatok  közt  legfontosabb  volt  Emona  (Laibach),  melynek  fölvirágzásával 
Nauportum  (Oberlaibach),  a  Laibach  és  Száva  folyók  hajózásának  egykori 
rakodó  állomása,  mindinkább  hanyatlott.  Emona  egykori  állandó  táborának 
helyét  a  „deutscher  Grund" -on  („miije")  még  manapság  is  meglehetősen 
jókarban  levő,  412  méter  hosszú  és  317  méter  széles  falnégyszög  jelöli. 
A  polgári  város  a  Laibach  mindkét  partján  terűit  el,  s  a  kelet  felé  emelkedő 
Schlossbergen  egy  másik  erősített  pontja  is  volt.  Laibachtól  egy  órajárás- 
nyira, különösen  a  Laibach  balpartján  levő  Burgstall  nevű  városrészben  tett 
ásatások  alkalmával  egy  vízvezeték  nyomaira  találtak,  melyet  a  Dragomer 
és  a  Gleinitz  melletti  Slategg  források  láttak  el  egykor  vízzel ;  továbbá 
templommaradványok,  mozaik  padlók,  festett  vakolatú  épülctfalak,  fűthető 
fürdők  és  szobor-töredékek  kerültek  napfényre.  A  táborhelytől  éjszak  felé 
a  Szávához  és  tovább  Celejába  (Cilii)  egy  katonai  út  vezetett.  Ennek  mentén 
egy  kilométernyi  hosszaságban  mindkét  oldalon  a  város  sírhelyei  feküdtek. 
Emona  kerületébe  tartoztak,  oda  értve  Nauportumot  is,  a  lápon  túli  erdős 
hegyek  tövénél  volt  telepítvények  is,  melyek  közt  a  mai  Igg  virágzó  község 
vala,  továbbá  ide  tartoztak  még  a  Száva  menti  telepítvények  is  egészen  a 
Laibach  torkolatáig.  A  juli  időszak  alapításai  közé  sorozhatjuk  talán  a 
Treffenben  levő  praetorium  Latobicorum  fontos  parancsnoksági  helyet  és 
a  kiterjedt  Neviodunumot  is,  mely  a  gurkfeldi  völgyszoroson  alul,  a  Száva 
folyó  egykori  partján  feküdt.  Ezen  város,  úgyszintén  a  latobikok  fővárosa 
is  Vespasianus  alatt  emeltettek  municipiümokká.  A  tartománybeli  katonai 
hatalom  nemcsak  nagyobb  állandó  táborokba,  hanem  szétszórt  őrhelyekbe 
is  szét  volt  osztva.  A  lakosok  bevett  erősségeibe  kisebb  őrségeket  helyeztek 
el,  hogy  az  egyes  vidékek  népességét  féken  tartsák. 

A  régi  gradiscék  közelében  Krajnában  számos  római  sír  is  fordul  elő ; 
így  az  Obergurk  melletti  Ilowa  gorán,  a  Gurk  völgyén  fekvő  Walitschen- 
dorf ban ,  Katzendorfban  nem  messzire  az  adamsbergi  nagy  gradiscétől, 
továbbá  Ótokban  és  Podsemeljben  a  megerősített  Kutscherhügel  alatt ; 
mindezek  bizonyára  főként  az  ott  állomásozott  katonáknak  s  azok  család- 
jainak sírjai.  Egy  ilyen  fellegvár,  speculum,  melynek  latin  neve  a  szláv 
spega  hegy  névben  maradt  fönn,  állott  a  Billichberg  fölött  emelkedő  hegy- 
csúcson is,  mely  Sagor  községnél  a  Száva  partjáról  a  Renke  melletti  hegy- 
hasadékon át  látható  és  a  Száva-völgy  egyik  oldalelágazásának  végében 
van ;  nyugati  lejtőjén  pedig  nem  messzire  az  egykori  őslakosok  telepeitől 
római  sírok  vannak.  Hasonló  fellegvár  állott  überkorenben,  a  Gurk  forrásai 

fölött  levő  legmagasabb  hegytetőn ,  az  ottani  gradisce  helyén ;  Március 
Blandusnak  ott  talált  sírköve  őt  egyik  nori  legio  veteránjának  és  decuriójának 
nevezi.  A  Neudegg  fölötti  Trebinetz  hegy  csúcsáról  származó  római  kő 
és  az  egykori  gradiscén  levő  római  sánczok  pedig  a  negyedik  aquitani 
cohorshoz  tartozó  ottani   őrség  egyik  katonájáról  beszélnek. 

A  szigorúság,  melylyel  Tiberius  a  tartományban  kitört  lázadást 
elnyomta,  s  a  mi  ezt  követte,  a  fegyverfogható  lakosságnak  a  római  légiókba 
való  besorozása,  megfosztotta  a  népet  a  lázadás  folytatására  kellő  erőtől  és 
eszközöktől;  sok  elégedetlent  kibékített,  továbbá  a  nagy  államhoz  s  annak 
összes  álladalmi  intézményeihez  való  tartozásnak  tudata,  összeházasodások 
pedig  szorosabb  családi  kötelékeket  alkotván,  azokból  olyan  nemzedék 
támadt,  mely  Rómának  leghívebb  alattvalói  közé  tartozott.  Római  család- 
nevek mellett  azonban  a  tartomány  japod  családjainak  nevei  is  előfordulnak, 
így  névszerint  Nassenfuss  és  Igg  környékén,  továbbá  a  laasi  völgyben. 
Ilyen  nevek:  Adnomatus,  Buco,  Buio,  Coromara,  Emo,  Epono,  Eppo,  Feuco, 
Lasciontia,  Lassonia,  Moiota,  Nertomar,  Oppo,  Plaetor,  Secco,  Tetta,  Turio, 
Viburna,  Voltaro,  Voltrex,  Voltupar  és  több  más.  A  lakosságnak  legyőzőivel 
való  említett  egyetértése  tette  lehetségessé,  hogy  a  rómaiak  a  katonai  erőt 
a  tartományban  tetemesen  leszállíthatták ;  már  a  Kr.  u.  30.  évben  a  kilen- 
czedik  légió  Krajnából  Afrikába  küldetett,  a  47.  évben  pedig  a  nyolczadik 
(Augusta)  ment  el  Moesiába,  úgy,  hogy  helyi  őrségül  már  csakis  a  tizen- 
ötödik (Ápol li haris)  maradt  hátra. 

Politikai  beosztására  nézve  Krajna  nem  volt  különálló  tertomány, 
hanem  éjszaki  része  Noricumhoz,  egész  déli  és  délkeleti  része  pedig  a  Száva 
(Savus),  Gurk  (Corcaras)  és  Kulpa  (Colapis)  mentén  felső  Pannoniához 
tartozott.  Hadrianus  császár  alatt  Itália  határai  egészen  Adrans  (a  mai 
Trojana)  állomásig  terjesztettek  ki ,  s  itt  kezdődött  Noricum ;  Emonát 
nevezik  az  akkori  írók  az  első  itáliai  városnak.  Katonák  által  épített,  jó 
karban  tartott  utak  szolgáltak  a  szabad  közlekedésre,  nyűgös  vámsorompók 
és  adók  nélkül. 

Az  Aquileja  és  Celeja  közti  útvonalon  főállomások  voltak :  Fluvio 
frigido  (Heidenschaft),  ad  Pyrum  in  alpe  julia  (Hruschize),  Longaticum 
(Loitsch),  Emona  (Laibach),  Savó  fluvio  (Tschernutsch),  ad  Quarto  decimum 
(Mannsburg  környékén) ,  ad  Publicanos  (Lukoviz) ,  Atrans  (Trojana) ;  az 
Emona  és  Siscia  közti  útvonalon :  a  már  előbb  említett  ad  acervos  (St.-Veit. 
Sittich    mellett),    Praetorium    Latobicorum    (Treffen),    Crucium    (Grüble, 

St.-Bartelmá  mellett),  Neviodunum  (Dernovo-Malenze)  és  Romula  (Mokriz). 
Mellékúthálózatok  is  voltak,  melyek  utóbb  dűlő- utak  gyanánt  a  múlt 
századig  használatban  maradtak;  ezek  egyike  a  laasi  völgyből  (elágazással 
Igg  felé)  a  gurki  völgybe  vezetett,  melylyel  a  Kulpának  möttling-tschernembli 
lapálya  is  összeköttetésben  állott,  a  hol  Streklovitzben,  Tschernemblben, 
Tributscheben  és  más  helyeken  sírok  és  emlékkövek  jelölik  az  egykori  római 
telepítvényeket  és  Tschernembl  mellett  jól  alapozott  római  út  is  maradt  még 
fönn  jókora  hosszaságban. 

Nem  lehet  azon  sem  kételkednünk ,  hogy  a  déli  vasút  megnyíltáig 
fönmaradt  vízparti  utat  a  hajóknak  a  Száván  fölfelé  való  vontatására  már  a 
rómaiak  idején  is  használták.  Ezen  az  úton  Piauschko  mellett,  Reichenburggal 
szemközt,  együtt  talált  három  mérföldmutató  kövön  Maximius  (238.  Kr.  ü.), 
Trebonianus  Gallus  (252),  Constantius  Chlorus  és  Maximinus  Daza  társ- 
császárok (306)  nevei  vannak ;  e  kövek  kettejére  Celejától  számított  35  mérföld 
van  följegyezve.  Ez  útban  Ratschachnál,  szemközt  Steinbrück  állomással, 
híd  vezetett  át  a  Száván  a  Sann  völgyébe  és  Ciliibe.  Fontos  hajóállomások 
voltak  Emona  és  Neviodunum  között  Wernegben  és  Saudörflben. 

A  tartomány  közigazgatása  egyesített  polgári  és  katonai  volt;  csakis 
Diocletianus  és  Constantinus  alatt  választatott  külön  a  kettő.  Első  folyamo- 
dásilag  az  ügyeket  a  községek  látták  el.  A  közigazgatás  olcsó  volt,  mert  az 
összes  hivatalnokok  fizetés  nélkül  szolgáltak.  Államadósság  nem  volt. 
Kataszter  alapján  vetették  ki  a  földadót,  mely  a  jövedelemnek  csupán  két 
százalékából  és  némely  mérsékelt  természetbeli  szolgáltatásokból  állott. 

A  mi  a  vallási  állapotokat  illeti,  az  isteni  tiszteletre  vonatkozó  emlékek 
—  oltárok  és  fogadalmi  képek  —  nagyobbára  római  istenségeknek  állíttattak, 
így  Jupiternek,  Herculesnek,  Neptunusnak,  Aesculapiusnak,  Bacchusnak, 
Ceresnek,  Dianának,  Hekaténak  s  Lunának,  de  helyi  istenségeknek  is 
áldoztak,  ilyenek  voltak  Aecorna,  Genius  loci,  Noreja,  Sedatus,  Silvanus ; 
a  tartomány  főfolyamának  istene,  Savus,  és  a  Sann  folyó  istennője,  Adsaluta, 
a  Száva-menti  fogadalmi  köveken  fordulnak  elő.  A  Mithras-tisztelet  helyei 
voltak  :  Atrans,  Praetorium  Latobicorum  és  Neviodunum ;  legnevezetesebb 
e  nembeli  emléke  a  bikát  ölő  istennek  Tschernembl  melletti  Roschauzban 
van  a  természetes  sziklába  faragva  életnagyságú  alakokkal.  Föltehetjük, 
hogy  már  a  kereszténységnek  is  voltak  követői  e  tartományban,  mindjárt 
a  császárság  kezdetén,  jóllehet  erről  a  sírleletek  nem  tanúskodnak.  Több 
császárnak,   méltóságviselőknek  és  a  tartomány  egyéb  polgári  és  katonai 

alkalmazottjainak,  továbbá  rabszolgáknak  és  szabadosoknak  nevein  kivűl 
polgári  foglalkozásnemeket  is  találunk  fölemlítve  a  föliratos  köveken,  így 
például  a  hajósok,  ácsok,  kovácsok,  posztóványolók  czéheit.  A  képzőművészet 
legszebb  emléke  egy  magas  római  méltóságviselőnek  azon  csaknem  élet- 
nagyságú, erősen  megaranyozott  bronz  szobra,  melyet  Laibachban  a  kaszinó 
építésekor  ástak  ki. 

A  Krajnában  talált  fémből  való  díszítő  tárgyak  romanizált  vidéki 
jellegűek,  mint  ezt  Karinthia  és  Stiria  hasonló  tárgyain  is  tapasztalhatjuk. 
A  fazekasmesterség  alak,  díszítés  és  dombormű  dolgában  egyes  edényeken 
a  római  ízléshez  alkalmazkodik.  Sajátságos  jellegűek  a  neviodunumi  sírokból 
való  zárt,  öblös,  fölfelé  hegyes  és  négyszögű  ablaknyílással  ellátott  vedrek, 
melyek  az  ó-italiai  házi  vedrekhez  hasonlók.  Általában  Krajnára  nézve  is 
áll  az  az  összes  alpesi  tartományokban  észlelt  tény,  hogy  az  újabb  művelődés 
a  fémmívesség  és  fazekasmesterség  régi  módját  teljesen  kiszorította ;  a  régi 
formabeli  gazdagság  helyébe  a  készítmények  gyári  módon  való  egyformasága 
lép,  az  agyagedényeket  a  fazekas-korongon  készítik  és  pusztán  egyes  római 
provincziális  típusokban  maradt  fönn  a  korábbi  idők  művészi  formáinak 
némi   nyoma. 

Róma  hanyatlásának  kezdetén  Krajnát  is,  mint  a  birodalom  bitorlóinak 
átvonulási  útját,  s  mint  az  előre  tóduló  keleti  népfajokra  nézve  Itália  kapuját, 
sok  viszontagság  érte.  Midőn  238-ban  a  thrák  Maximinus  boszúló  hadjáratot 
kezdett  Róma  ellen  azon  szándékkal,  hogy  a  senatust  az  ő  kisebbítéseért 
és  a  Gordianusoknak  a  császári  méltóságra  való  emeléseért  megfenyítse, 
Italiának  útba  eső  első  városát,  Emonát,  néptelennek  találta;  a  senatus 
parancsára  összes  lakosai  elmenekültek,  minekutána  szentélyeiknek  ajtait 
és  házaikat  fölgyújtották  és  mind  a  városban,  mind  a  mezőn  levő  összes 
készleteiket  részint  elvitték,  részint  fölégették  úgy,  hogy  itt  sem  ember, 
sem  állat  élelmi  szert  nem  talált.  A  sereg  egészen  kimerülten  átkelt  ugyan 
az  Alpeseken,  de  az  ostrom  alá  vett  Aquileja  előtt  a  hadi  Ínségnek 
esett  áldozatul,  miért  is  ugyanott  a  föllázadt  katonák  Maximinust  fiával, 
Maximussal  együtt  meggyilkolták. 

E  végzetes  sorssal  ellentétben  utóbb  Theodosius  császár  388-ban 
fényes  diadalmenettel  vonult  be  Emonába,  miután  Maximus  ellencsászárt, 
ki  a  várost  sokáig  ostromolta,  Sisciánál  legyőzte.  Az  ellenséget  Aquileja 
felé  űzve,  lépett  be  a  fölszabadított  városba,  hol  őt  az  összes  rendek, 
a  szabad  nemesség,  a  patríciusok  és  a  tanácsurak  fehér  ruhában,  úgy  szintén 

a  keresztény  püspökök  és  pogány  papok  is  a  városnak  zöld  koszorúkkal 
beaggatott  kapuinál  várták,  s  a  császár  a  nép  ujjongása,  énekszó  és  harang- 
zúgás  mellett  s  számtalan  fáklya  fényénél  vonult  végig  a  szőnyegekkel 
borított  útczákon.  Néhány  évvel  utóbb  Theodosius  ismét  Emonán  át  vonult 
hadba  Eugenius,  a  második  trónkövetelő  ellen,  kit  az  Alpeseken  túl 
Frigidusnál  győzött  le,  miután  egy  heves  bóra,  a  milyen  mostanság  is 
szokott  azon  völgyben  támadni,  leírhatatlan  erővel  rontott  az  Alpesekből  az 
ellenség  soraira  és  a  harczosok  rendjeit  össze-visszahányta.  A  népvándorlás 
idején  szűnt  meg  Krajna  római  tartomány  lenni. 


Római  szobor,  sírvedrek  és  egyéb  leletek. 


Krajna  története. 


Az  568-dik  esztendő,  melyben 
a  longobárdok  Pannónia  messze 
terjedő  síkjairól  eltávoztak,  s 
azokat  Itália  verőfényes  tájaival  cserél- 
ték föl,  döntő  forduló  pontot  jelez  a  dél- 
keleti Alpesekben  fekvő  tartományok 
történeti  fejlődésében,  melyekhez  a  mai 
Krajna  is  számíttatik.  Mert  a  longo- 
bárdok elvonulásával  az  avarok  kísé- 
retében a  szlovének,  az  alsó  Dunától 
hatolva  előre,  árasztják  el  Pannónia  és 
Noricum  klasszikus  földjét.  Különösen 
a  Száva  és  Dráva  széles  völgyeit 
szállják  meg  az  új  jövevények  s  lakó- 
helyeiket   egész    a    Dráva    és    Rienz 

forrásáig  terjesztik  ki.  Itt,  a  toblachi  mezőn,  a  hatodik  század  utolsó 
évtizedében,  Paulus  Diaconus  följegyzése  szerint,  a  bajorok  és  szlovének 
véres  harczokat  vívtak,  melyekben  a  bajorok  végre  is  erösebbeknek  bizo- 
nyultak, s  határt  szabtak  a  szlovének  további  terjeszkedésének. 

De  nem  mint  szabad,  hódító,  államalkotó  nép  jelentkezik  a  szlovénség 
az  Alpesek  vidékein.  Nehezen  sulyosodott  reá  az  avarok  igája  s  Samo  föl- 
lépése (623  —  662)  csak  rövid  időre  enyhítette  elnyomatását.  Borút  szlovén 
fejedelem,  hogy  az  avaroktól  szabaduljon,  német  szomszédaitól,  a  bajo- 
roktól kért  ellenök  segítséget.  Megkapta,  de  ezzel  megalapíttatott  a  bajorok 
fclsőbbsége  Karantániában,  mint  ekkor  a  szlovéneknek  az  egykori  Noricum- 
ban  levő  törzs-országát  nevezték,  a  melyhez  a  mai  Krajna  nagyobb  része  is 
tartozott.  Ugyanekkor  a  salzburgi  egyház  a  karantán  szlovének  megkeresz- 
telésének  kezdte  útját  egyengetni.  Mikor  a  bajor  törzsherczegség  Tasziló 
alatt  (788)  oly  tragikus  módon  megdőlt,  Karantánia  a  nagy  frank  biroda- 
lomra szállott,  az  aquilejai  patriarcha  pedig  buzgón  folytatta  az  alpesi 
szlovének  megtérítését. 

Azon  kemény  harezokban,  melyekben  Nagy  Károly  az  avarok  hatalmát 
Pannoniában  megtörte,  a  karantán  szlovének  tevékeny  részt  vettek.  Erik, 
őrgrófja  a  Nagy  Károly  alapította  s  Olaszország  keleti  határán  levő  Friaul 
őrgrófságnak,  melyhez  körülbelül  803  óta  Karantánia  és  így  Krajna  is  hozzá 
tartozott,  795-ben  Vojnimir  karantán  fejedelemmel  egyesülten  megostromolta 
az  avarok  fő  gyűrűjét  s  ezzel  halálos  csapást  mért  hatalmukra.  Általában  úgy 
látszi-k,  hogy  a  frankok  Karantánia  kormányzatát  legalább  részben  még  a 
szlovén  törzsfőnökökre  bízták,  míg  a  szlovén  nép  a  győző  fél  alkotmányát 
és  szokásait  szintén,  legalább  részben,  fölvette  s  utóbb  zajtalanul  elvesztette 
politikai  szabadságát.  E  mélyre  ható  változáshoz  az  alkalmat  Ljudevit 
(meghalt  828)  lázadása  adta  meg,  ki  a  Száva  és  Dráva  közt  lakó  pannóniai 
szlovének  fejedelme  volt.  Csak  ez  idő  s  a  friauli  őrgrófság  ketté  osztása 
óta,  mi  a  Ljudevit  lázadásával  közvetve  összefüggésben  állt,  váltották  föl 
a  szlovén  törzsfőnököket  frank  birodalmi  tisztek  s  csatoltatott  Karinthia 
őrgrófságaival  együtt  a  bajor  herczegséghez. 

Az  a  győzelem,  melyet  I.  Ottó  955-ben  a  Lech  mezején  a  magya- 
rokon aratott,  a  német  bevándorlók  letelepítésének  is  tágas  tért  nyitott. 
Különösen  a  freisingi  püspökség  kapott  dús  adományokat.  973  június  30-án 
II.  Ottó  Triburban  Ábrahám  freisingi  püspöknek  nagy  birtokot  adomá- 
nyozott,   „mely   a   herczegségben    (Veszekedő    Henrikében)   s   Popo  gróf 

grófságában  fekszik,  a  melyet  „Carniolá"-nak  hívnak  s  általán  „Creina 
marcha"-nak  neveznek".  Először  jelentkezik  itt  Krajna  őrgrófság,  először 
halljuk  egy  krajnai  őrgróf  nevét,  először  ismerkedünk  meg  ez  okiratban 
egész  sereg  szláv  nevű  helységgel,  melyek  középpontjául  a  Zeyer  folyó 
melletti  Lonca  („Bischoflack")  mutatkozik.  Mindé  birtokokat  egy  második, 
973  november  23-án  Heiligenstadtban  kelt  okirat  újra  az  általánosan 
„Chreiná"-nak  nevezett  vidéken,  és  pedig  „Popo  gróf  márkájában  és  gróf- 
ságában" fekvőnek  mondja.  Mikor  alapíttatott  ez  őrgrófság,  arról  nincs 
oklevélbeli  adatunk ;  de  föl  kell  tennünk,  hogy  Krajna  őrgrófság  kevéssel  a 
973-dik  év  előtt  szerveztetett.  Csak  a  989.,  1002.  és  1004.  években  említik 
az  okiratok  Waltilo  grófot,  1011-ben  Ulrik  grófot  és  1040-ben  Eberhard 
grófot,  mint  Krajna  fejét,  sőt  ez  utóbbit  egyenesen  őrgrófnak  nevezik.  Krajna 
őrgrófságnak  ez  időbeli  terjedelmét  nem  ismerjük,  de  kétségkívül  a  felső 
Száva  folyamvidékét  Krainburggal  mint  íőhelylyel  foglalta  magában. 

Ez  őrgrófságban  közel  egymáshoz  két  jelentékeny  kiváltságolt  terület 
fejlődik  ki :  az  egyik  a  freisingi,  a  másik  meg  a  brixeni  püspökség  birtoka. 
Magában  Lack  freisingi  uradalomban  1160-ban  261  jobbágytelek  volt 
4.700  hold  földdel;  ezenkívül  ez  a  püspökség  még  számos  más  adományt 
kapott  Krajna  többi  részeiben  is.  Az  ország  gyarmatosítására,  valamint 
megtérítésére  csakugyan  döntő  hatású  volt  a  freisingi  püspökök  tevékeny- 
sége; minő  komolysággal  folytatták  a  munkát  főleg  az  úr  szőlejében,  arról 
tanúskodnak  Ábrahám  püspöknek  (957 — 994)  szlovén  nyelven  írott  s 
Münchenben  most  is  meglevő  homiliái  és  imádságai,  melyek  legrégibb 
emlékei  a  szlovén  nyelvnek. 

A  brixeni  püspök  kiváltságos  területe  Wurzen  és  Wochein  közt  feküdt 
a  Száva  mellett;  középpontja  Veldcs  uradalom  volt.  Az  első  adomány, 
melyben  ez  a  püspökség  részesült,  1004  április  10-én  kelt;  csakhamar 
követte  ezt  sok  más  úgy,  hogy  az  aquilejai  patriarchátus,  melyhez  Krajna 
811  óta  egyházi  tekintetben  jogilag  tartozott,  jelentékenyen  elmarad  az 
említett  két  püspökség  mögött.  A  X.  és  XI.  század  többi  allodiális  birtokai 
közül  említendők :  a  szlovén  Pribiszlavé  a  Zeyernek  a  Szávába  való  torkola- 
tánál; ennek  középpontja  valószínűleg  Görtschach  vára  volt;  továbbá 
Zeltschach  Vilmos  gróf  birtoka  a  Neiring  vizénél  a  mai  Alsó-Krajnában,  és 
Isztriai  Wernhard  gróf  területe,  mely  Lacktól  éjszakkeletre  Krainburg  felé 
terjedhetett.  Ennek  a  Wernhardnak  az  unokaöcscse,  Ulrik,  Weimar-Orla- 
mündei  Popo  gróf  fia,  tűnik  föl  az  1058-tól  1070-ig  terjedő  időben,  mint 

Krajna  és  Isztria  őrgrófja;  mint  ilyen  vesz  részt  IV.  Henriknek  I.  Béla 
magyar  király  ellen  indított  hadjáratában  s  nőül  veszi  e  király  leányát, 
Zsófia  magyar  herczegnőt  (1062).  A  grófnak  dús  magánbirtoka  Krajnában 
a  brixenitől  délkeletre,  Radmannsdorf  és  Stein  közt  feküdt. 

Midőn  Ulrik  kiskorú  figyermekek  hátrahagyásával  1070-ben  meghalt, 
hét  évi  kormányszünet  után  IV.  Henrik  császár  1077  június  11-én  Nürn- 
bergben Sieghard  aquilejai  patriarchának  adományozta  Krajnát,  hogy  az 
investitura  miatti  viszályban  állandóan  magához  fűzze  e  hatalmas  egyházfőt. 
De  az  őrgrófság,  úgy  látszik,  már  Sieghard  (meghalt  1077  augusztus  14.) 
utódjától,  Henrik  patriarchától,  a  ki  eleinte  VII.  Gergely  párthíveihez 
tartozott,  elvétetett  és  Eppenstein'  Henriknek,  Luitpold  karinthiai  herczeg 
testvérének  adományoztatott.  Mikor  azonban  Henrik  testvére,  Ulrik,  a 
császár  híve,  lett  aquilejai  patriarcha,  Krajnát  ismét  ő  kapta  meg.  I.  Frigyes 
császár  azonban  újra  elvette  a  patriarchától,  s  1 1 80-ban  az  Andechs-Merani 
családnak  adományozta. 

III.  Bertold,  az  új  őrgróf,  anyai  ágon  a  Weimar-Orlamündei  grófoktól 
származott,  kiktől  Isztriában  és  Krajnában  dús  javakat  örökölt,  melyeket 
a  császár  kegyelméből  és  a  saját  erejével  tetemesen  gyarapított.  Követte  őt 
hason  nevű  fia  (1188-tól  1204  augusztus  12-ig).  Minthogy  IV.  Bertold  leg- 
idősebb fia,  VII.  Ottó,  a  burgundi  pfalzgróf  leányának  kezével  Burgundban 
egyszersmind  megszerzé  a  pfalzgrófi  méltóságot,  Isztriában  és  Krajnában 
levő  saját  birtokait,  valamint  birodalmi  hűbérek  testvérének,  IV.  Henriknek 
engedte  át.  Ez  azonban,  minthogy  Sváb  Fülöp  király  meggyilkolásában 
bűnrészességgel  vádolták,  megfosztatott  Isztria  és  Krajna  őrgrófságoktól, 
melyeket  Bajor  Lajosnak  adományoztak;  de  Krajna  már  12 10  május  8-án 
Wolfger  aquilejai  patriarchának  jutott  s  így  a  patriarchátus  immár  harmad- 
ízben kapta  birodalmi  hűbérűl  Krajna  birtokát.  Mikor  azonban  Henriknek 
sikerűit  ártatlanságát  bebizonyítania,  visszaadták  neki  krajnai  tulajdonát. 
Halála  (1228)  után  fivére,  burgundi  VII.  Ottó,  támasztott  követelést  Krajna 
iránt,  de  1 230  július  25-én  lemondott  testvére,  Bertold,  javára,  ki  aquilejai 
patriarcha  volt.  így.  Krajna  végképen  a  patriarchátusnál  maradt. 

E  mellett  a  XII.  század  utolsó  negyedében  „marchia  Hungarica-"  vagy 
„Slavonica"-ról  is  van  említés.  így  hívták  ugyanis  Krajnának  azt  a  részét, 
mely  a  Gurk  és  a  Kulpa  vize  közt  Möttling  körűi  feküdt,  s  mely  az  akkori 
Szlavóniához  tartozván,  Magyarország  királyáé  volt;  később  azonban  az 
Andechsek   és   Sponheimok   birtokába   ment   át,  s   midőn    a   XIII.    század 

folyamán  politikailag  végképen  elvált  a  magyar  koronától,  „vindus  őrgróf- 
ság"  elnevezés  alatt  Krajnának  egy  külön  részét  tette,  míg  lassankint  egész 
Alsó-Krajnára  kiterjesztetett. 

Krajna  területi  fejlődése  az  ország  történetének  legnehezebb,  eléggé 
még  nem  tisztázott  részletei  közé  tartozik.  A  XI.  és  XII.,  s  részben  még  a 
XIII.  században  is  a  legkülönfélébb  nemesi  családok  kis  és  nagy  magán 
jószágainak  és  egyházi  hűbéreinek  tarka  vegyüléke  lép  elő.  Aquileja  mellett, 
mely  egész  Krajnában  főegyházúl  s  némi  megszakításai  1077  óta  az  őrgrófi 
méltóság  birtokosaképen  is  szerepel,  fennállanak  Freising  és  Brixen  nagy 
kiváltságos  területei  számos,  egész  Krajnában  szanaszét  fekvő  jószággal; 
azonkívül  az  Andechs-Merani aknák  részint  örökölt,  részint  szerzett  magán- 
javaival találkozunk  és  a  nevezett  család  koronkint  az  őrgrófi  méltósággal 
együtt  egyszersmind  a  birodalmi  hűbéreket  is  birta;  előtérbe  kezdenek 
lépni  továbbá  a  Sponheimok,  kik  az  Eppensteirioktól  nemcsak  Karinthiában 
örökölték  a  herczegi  méltóságot,  hanem  azok  összes  krajnai  magánbirtokát 
is  megszerezték  s  tetemesen  gyarapították.  Ennek  középpontjai  Laibach, 
Krainburg  és  Landstrass  voltak.  A  Bogén  grófok,  az  Ortenburgok,  a 
Heunburgok  és  a  Sternbergek,  a  salzburgi  érsekség,  a  gurki  püspökség, 
Viktring  és  St.-Paul  monostorok,  sőt  a  távoli  bajor  Diessen  is  birtokosok 
Krajnában.  E  mellett  a  XI.  század  dereka  óta  számos  német  eredetű  krajnai 
nemesi  család  mutatkozik.  1 060-ban  említik  az  okiratok  az  első  Auersperget 
s  csaknem  egyidejűleg  találkozunk  a  Scharfenbergek,  Gallenbergek  és 
Osterbergek  nevével. 

Lassankint  azonban  ez  a  sok  magán-  és  hűbéres  terület  háttérbe  szorult 
két  nagyratörő  úri  nemzetség :  a  Babenbergek  és  a  Sponheimok  szerzeményei 
mögött.  VI.  Lipót  (a  dicsőséges)  1229  ápril  5-én  kapta  Gerold  freisingi 
püspöktől  1.650  márka  ezüstért  hűbérűl  a  Gutenwert  és  St.-Canzian  körűi 
Alsó-Krajnában  fekvő  jószágokat,  melyek  az  örökös  nélkül  elhunyt  Andechs- 
házi  Isztriai  Henrik  után  a  freisingi  egyházra  háromlottak.  E  hűbéres 
birtokhoz  Harczos  Frigyes  az  Andechs-családból  való  Ágnessel,  a  fent  említett 
Henrik  őrgróf  unokahugával ,  az  Andechs-Meraniaknak  Krajnában  levő 
összes  nagy  javait  megkapta,  úgy,  hogy  méltán  nevezhette  magát  „Krajna 
urá"-nak.  De  az  idők  folyamán  a  Sponheimok  is,  kik  a  XI.  század  óta  dús 
birtokot  szereztek  Krajnában,  annyira  szaporították  ottani  jószágaikat,  hogy 
Bernát,  Karinthia  herczege,  1235-ben  fölvehette  a  „Dominus  Carnioliae  et 
Marchiae"   czímet.   De  még  nagyobbra  nőtt  a  Sponheimok  gazdasága  és 

hatalma,  mikor  Bernát  berezeg  minden  jog  ellenére  magához  ragadta  a 
Harczos  Frigyes  halálával  megüresedett  freisingi  hűbéreket,  fia,  Ulrik  pedig 
1248-ban  az  utolsó  Babenbergtől  elvált  s  időközben  özvegységre  jutott 
Andechsi  Ágnest  nőül  vette,  hozományával  krajnai  birtokait  kikerekítette 
s  immár  fölvehette  a  harezot  Aquilejával,  melynek  területi  és  hűbéri 
felsőbbsége  csak  még  névleges  volt.  Ulrik  ura  levén  Krajna  nagyobb  részé- 
nek, sikerűit  az  uralkodói  jogokat  magához  ragadnia  s  Krajnában  országos 
fejedelemmé  lennie.  Ulrik  1268  deczember  4-én  kelt  végrendeletében 
II.  Ottokár  cseh  királyt  nevezte  ki  utódjává  Karinthiában  és  Krajnában. 
A  király  a  törvényes  örökössel,  Ulrik  testvérével,  Fülöppel  vívott  harczaiban 
elfoglalta  Laibachot,  Steint  és  Landstrasst  s  1270-ben  birtokba  vette 
Krajnát,  melyről  azonban  az  1276-ki  bécsi  békében  Habsburg  Rudolf  javára 
le  kellett  mondania.  Krajna  kormányzatával  Rudolf  szövetségesét,  Meinhard 
tiroli  grófot  bízta  meg,  kinek  vezetése  alatt  a  krajnai  lovagok  is  részt  vettek 
a  véres  csatában,  melyet  Rudolf  és  Ottokár  1278  augusztus  26-án  vívtak 
a  Morva  mezején.  E  csata  Krajna  további  sorsára  is  döntő  hatással  volt. 

Az  ország  művelődési  állapotai  a  IX.  századtól  a  XIII.  század  vége 
feléig  nagy  változásokon  estek  át.  Mikor  Krajna  a  frankok  hatalmába  került, 
az  összes  földbirtok  királyi  jószággá  lett,  s  részint  hűbérid,  részint  szabad 
birtokul  adományoztatott  el.  A  különben  sem  nagy  számú  benszülött  nemes- 
ség a  német  birodalmi  tisztek  és  hűbéresek  mellett  háttérbe  szorult  s  már 
a  X.  században  nyomtalanul  eltűnt.  A  szlovén  népesség  az  új  uralkodónak 
földbért,  az  egyháznak  tizedet  fizetett ;  lassan-lassan  elvesztette  szabad 
tulajdonát  s  a  birtok  haszonélvezetére  korlátoltatott ;  ettől  pedig  a  szabadság 
teljes  elvesztéséig  csak  egy  lépés  volt  hátra :  szabad  csupán  a  német  birtokos 
maradt,  míg  a  szláv  nép  szolgai  sorsra  jutott.  A  keresztény  műveltség  első 
csiráit  Aquilejából,  a  patriarchai  székből  ültették  át  Krajnába ;  e  tevékenység- 
hez fűződik  a  legrégibb  plébániák  keletkezése  Altlackban,  Weisskirchenben 
(1074)  és  St.-Veitban  Laibach  mellett  (Í085).  A  plébániák  száma  a  XII. 
és  XIII.  század  folyamán  tetemesen  szaporíttatott.  Aquilejából  indult  ki 
az  első  krajnai  zárda  alapítása  is.  Három  nemes  úr,  Detre,  Henrik 
és  Meinhalm  1132-ben  Peregrin  patriarchának,  Szent  Bernát  barátjának, 
azon  kéréssel  ajándékozta  Sittich  helységben  fekvő  jószágát,  hogy  ott 
barátklastromot  alapítson.  A  patriarcha  teljesítette  keresőket  és  Rein  stíriai 
zárdából  szerzeteseket  rendelt  Sittichbe,  melybe  azonban  csak  1136-ban 
költöztek  be.  A  zárda  később  Henrik  őrgróf  (-J- 1228)  és  neje,  Zsófia,  különös 

kegyelmének  örvendett.  Az  őrgróf  Sittichben  van  eltemetve.  Száz  évvel 
későbbel  2  2 1)  keletkezett  a  Domonkos-apáczák  klastroma  Michelstettenben, 
Felső-Krajnában  s  majdnem  ugyanez  időben  (1228)  alapította  Henrik  őrgróf 
a  St.-Anton  kórházat  a  Bocksruckon,  a  steini  Alpeseken  át  a  Neul-völgyből 
a  Sann-völgybe,  Oberburgba  vezető  hegyi  út  fentartására  s  szegény  utasok 
befogadására.  A  krajnai  klastromok  különös  pártfogója  volt  Sponheim 
Bernát  herczeg:  ő  telepítette  meg  (1223)  az  első  Ferenczrendi  szerzeteseket 
Laibachban,  ő  alapította  (1234)  Mariabrunn  cziszterczi  zárdát  Landstrassnál 
s  körülbelül  két  évtizeddel  később  (1255)  Freudenthal  karthausi  klastromot. 
A  landstrassi  zárdatemplomban  helyezték  örök  nyugalomra  Bernátot  nejével, 
Jutta  cseh  királyleánynyal. 

A  tartománynak  fokozódó  gyarmatosításával  a  városi  élet  is  mindinkább 
szilárd  körvonalakat  ölt.  Krainburg  régi  őrgrófi  város  mellett  a  Lech-mezei 
csata  után  nem  sokára  keletkezett  a  régi  Emóna  romjain  Laibacb,  mely 
az  idők  folyamán  főleg  mint  a  Sponheimok  székhelye,  egyre  nagyobb 
tekintélynek  örvendett.  Bernát  herczeg  gyakran  tartott  ott  udvart  s  szívesen 
időzött  a  tőszomszédságában  levő  várban.  A  Sponheimoktól  kapta  Laibach 
első  városbiráit  (1269).  Lack  német  mesteremberek  bevándorlása  folytán 
indult  virágzásnak;  Stein  (1205),  Gutenwert  (1251)  és  Weichselburg 
(1269)  mezővárosokúi  említtetnek  s  a  Loibl  alatt  a  Karinthiába  vezető 
élénk  forgalmú  kereskedelmi  úton  keletkezett  (1261  előtt)  a  Kosuta-hegy 
által  betemetett  város  helyett  egy  új  helység:  Neumarktl.  Ugyanez  időtájt 
kezdték  a  freisingi  püspökök  az  eisenerzi  érczbányákat  mi  vélni. 

A  morvamezei  diadal  Rudolf  királyt  tette  Stiria,  Karinthia  és  Krajna 
urává.  E  tartományok  kormányzatát  Meinhard,  tiroli  grófra  bízta,  papságukat 
és  nemességüket  meg  Judenburgba  rendelte,  hogy  hódolatukat  fogadja. 
De  már  1281-ben  fiát,  Albertet,  tette  a  három  tartomány  birodalmi  hely- 
tállójává, 1282  deczember  27-én  pedig  a  választó  fejedelmek  hozzájárulásával 
neki  adományozta  Krajnát  és  a  vindus  őrgrófságot,  melyek  azonban  1335-ig 
zálogul  Meinhard,  utóbb  pedig  fia,  Henrik,  birtokában  maradtak.  Mindkét 
fejedelem  nagy  pártfogója  volt  a  polgári  rendnek  és  az  egyháznak,  s 
Krajnában  nem  egy  előhaladás  fűződik  nevökhöz.  A  nemességet,  mely 
Laibachban  telepedett  meg,  Henrik  1320-ban  arra  kötelezte,  hogy  járuljon 
mind  ama  terhekhez,  melyeket  a  polgárság  a  város  védelmére  és  fejlesztésére 
viselt.  Radmannsdorf,  Felső-Krajnában  alakúit  helység,  Henrik  herczegtől 
városi   kiváltságokat   kapott.    Ez    időben   alapíttattak    a    klarisszák   zárdái 

Münkenclorfban  (1287)  és  Lackban  (1331).  Ugyané  korszakba  esik  az 
Innichenből  való  tiroli  gyarmatosok  megtelepítése,  kiket  Emicho  freisingi 
püspök  költöztetett  a  felső  Selzach-völgybe,  hol  Zarzot  alapították  (1283). 
Karinthiai  Henrik  herczeg  halálával  (1335  ápril  4.)  Bölcs  Albert  és 
Víg  Ottó  habsburgi  herczegek  vették  birtokba  Krajnát.  János  cseh  király, 
kinek  fia,  János  Henrik,  1330  óta  házasságban  élt  Margittal,  Karinthiai 
Henrik  leányával,  szintén  jogot  formált  Krajnára  és  Karinthiára,  de  az 
1336  október  9-ki  béke  a  Henrik  herczeg  örökségeért  folyt  viszályt  a  két 
Habsburg  javára  fejezte  be  s  Krajna  örökre  Ausztriáé  lett.  Mily  fontosnak 
tartották  az  osztrák  herczegek  e  határtartomány  birtokát,  azt  Alapító  Rudolf 
kormányzása  élénken  bizonyítja.  1360  márczius  27-én  nagy  tekintetű 
fejedelmek  fényes  gyülekezetétől  környezve  jelent  meg  Laibachban  s  fogadta 
a  tartomány  hódolatát.  E  fejedelmi  gyűlésen  fontos  ügyek  forogtak  szóban: 
Velencze  köztársaság  visszaélései  az  aquilejai  patriarcha  területén  s  a 
patriarchának  Adelsberg  és  Wippach  iránt  emelt  követelései  lehettek  a 
tanácskozás  tárgyai.  Az  utóbbi  ügyet  a  Habsburg  javára  döntötték  el,  ki 
már  1361-ben  az  említett  várak  birtokában  volt.  A  patriarcha,  ki  új  követe- 
lésekkel állt  elő,  utóbb  Rudolf  herczeggel  háborúba  keveredett,  melyben 
legyőzetett  s  kénytelen  volt  Laas  várát,  a  krainburgi  és  laibachi  Szent-Péter 
plébániákat  a  herczegnek  átengedni  s  Krajnában  és  a  vindus  őrgrófságban 
levő  összes  hűbéreit  Ausztria  herczegeinek  adományozni.  Rudolf  máskülönben 
is  azon  fáradozott,  hogy  Krajnában  minél  több  birtokot  szerezzen.  A  görczi 
grófok  ugyanis  a  mai  Krajnában  részint  a  patriarchátustól,  részint  másoktól 
tetemes  hűbéri  jószágot  szereztek.  A  Karst  területei,  Wippach,  Senosetsch, 
Prém,  Adelsberg  és  Idria  az  övéik  voltak;  a  vindus  őrgrófságban  Möttling, 
Tschernembl,  Seisenberg,  Weichselburg,  Schönburg  és  Maichau  járásokat 
birták,  melyeket  1248-ban  Andechs-Merani  Ottó  halálával  örököltek; 
Mitterburg  grófság  Isztriában  az  Eppensteinokról  szállt  reájok.  Mikor  a 
görczi  család  tiroli  és  görczi  ágra  szakadt,  mind  e  birtok  a  görczi  grófokra 
szállott.  De  Rudolf  herczeg  1364  június  6-án  IV.  Albert  görczi  gróffal 
örökösödési  szerződésre  lépett,  melyben  azon  esetre,  ha  utód  nélkül 
halna  el,  Ausztria  herczegeire  ruházza  az  említett  területeket.  Ez  eset 
korábban  beállt,  mint  gondolták.  IV.  Albert  már  1374-ben  utód  nélkül 
halt  meg,  mire  a  szerződés  értelmében  Isztria  grófság,  a  Poik  vizénél  levő 
terület  és  Möttling  uradalom  az  osztrák  herczegekre,  Rudolf  testvéreire, 
Albertre  és  Lipótra  szállott  s  Krajnához  csatoltatott.  Minthogy  e  birtokok 

a  felső  Karszttal  is  szaporíttattak  s  a  dninói  urak  szintén  alávetették 
magukat  az  osztrák  herczegeknek,  Krajna  (1465)  területének  ezen  kikerekí- 
tésével  elérte  az  Adriai  tenger  partjait,  mely  kiterjedését  1815-ig  megtartotta. 

Rudolf  1364-ben  letette  a  „Krajna  ura"  czímet  s  immár  „Krajna 
herczegé"-nek  nevezte  magát.  Néhány  hónappal  halála  előtt,  1365  ápril 
7-én,  a  Gurk  vizénél  a  vindus  őrgrófságban  egy  új  várost,  a  róla  nevezett 
Rudolfswerthet  alapította  s  nagy  kiváltságokkal  ruházta  föl.  Egyebek  közt 
széket  és  szavazatot  adott  neki  az  országgyűlésen,  s  a  sok  kedvezmény  követ- 
keztében a  város  csakhamar  Alsó-Krajna  középpontjává  fejlődött.  1363-ban 
II.  Lajos  aquilejai  patriarcha  rendezte  a  lelkipásztorkodást  az  új  telepít- 
vényekben,  Gottscheeben,  Pöllandban,  Kostelben,  Osilnizben  és  Göttenitzben, 
olyan  vidékeken,  „melyek  eddig  míveletlenek  és  lakatlanok  voltak". 
Laibachban  is  gondjukba  fogadták  a  polgári  elemet  Rudolf,  valamint 
testvérei,  Albert  és  Lipót,  kiknek  az  1379-ki  nagy  osztozkodáskor  Krajna 
jutott  volt.  Rudolf  hcrczeg  1364-ben  a  laibachi  városbírónak  pallosjogot 
adományozott  a  német  rend  és  a  laibachi  plébános  alattvalói  fölött.  Albert 
és  Lipót  adták  a  laibachiaknak  az  első  községi  rendtartást,  mely  szerint 
a  tanács  tizenkét  esküdtje  szabadon  választotta  a  város  bíráját.  Körülbelül 
két  évtizeddel  később  kapta  Laibach  az  első  emberbaráti  intézetet,  a 
polgári  kórházat;  ezt  Erzsébet  özvegy  magyar  királyné  alapította,  midőn 
férje,  Róbert  Károly  király  halálával  Nápolyba  utazva,  Laibachban  tartóz- 
kodott; ugyanakkor  alapíttatott  az  Erzsébet- apáczák ,  1366-ban  pedig  az 
Augusztinusok  zárdája.  IV,  Lipót  halála  után  fiai  részint  közösen,  részint 
fölváltva  vitték  Krajna  kormányzatát,  mely  1411-ben  végre  Vas  Ernőre 
egymagára  szállott.  Mikor  1416-ban  a  magyarok  betörtek  Krajnába  s  egész 
Rillichgrazig  pusztítottak,  a  herczeg  elrendelte  Laibach  megerősítését. 
Az  ország  legfontosabb  városáról  való  ezen  gondoskodás  nagyon  szükséges- 
nek bizonyult,  mert  egy  új  és  veszélyes  ellenség,  a  török,  mutatkozott  a 
tartomány  határainál.  De  a  béke  és  a  haladás  kiváló  művei  is  emeltettek 
Vas  Ernő  korában.  1418-ban  megengedte  a  laibachi  polgároknak  s  a  Szent- 
Miklós  templom  plébánosának  azon  iskola  visszaállítását,  mely  a  nevezett 
templom  mellett  még  az  aquilejai  patriarchák  idején  fennállott.  Ez  iskolából 
fejlődött  később  az  ország  első  gymnasiuma. 

Abban  a  polgárháborúban,  mely  Vas  Ernő  utóda,  Frigyes,  és  testvére, 
Albert  herczeg  közt  kitört,  a  krajnaiaknak  alkalmuk  nyílt  hűségüket  örökös 
uralkodóházuk  iránt  fényesen  kimutatni.  Midőn  Albert  Ciliéi  Ulrik  gróffal 

1442-ben  megjelent  Laibachnál  s  el  akarta  foglalni,  a  polgárok  vitézül 
megvédték  városukat.  Ép  oly  keményen  tartotta  magát  Rudolfswerth ; 
Krainburg  elveszett  ugyan,  de  a  császáriak  visszafoglalták.  A  császár 
Laibach  hűségét  azzal  jutalmazta,  hogy  megerősítette  összes  kiváltságait  s 
megengedte  neki,  hogy  a  pecsételéshez  vörös  viaszkot  használjon.  Mikor 
testvére,  Albert,  1462-ben  a  császárt  a  bécsi  várban  ostrom  alá  fogta,  a 
krajnaiaknak  is  részök  volt  Frigyes  fölszabadításában,  ki  szolgálatukat  azzal 
viszonozta,  hogy  a  rendek  czímerét  „megjavította" ;  jogot  adott  ugyanis 
nekik,  hogy  fehér-kék-vörös  czímerökbe  a  fehér  helyett  az  arany  színt 
vegyék  föl.  Az  Auerspergeknek,  kik  már  a  főkamarási  méltóságot  birták, 
ez  alkalomból  az  örökös  marsalli,  Hohenwart  András  möttlingi  császári 
kapitánynak  az  örökös  főasztalnoki  méltóságot  adományozta,  Tschernembl 
Jörg  és  Gáspár  testvérek  pedig  az  örökös  főpohárnokságot  kapták  hűbérűl. 
A  krajnaiak  hűségét  is  megjutalmazta  a  császár:  Gottschee  1471-ben  városi 
jogokat  nyert;  Gurkfeld,  Weichselburg  és  Laas  1477-ben  városokká  emel- 
tettek ;  Krainburg  és  Stein  kiváltságai  újra  megerősíttettek.  De  a  legnagyobb 
fontosságú  esemény  az  volt,  hogy  a  császár  ösztönzésére  1461  deczember  6-án 
Laibachban  püspökség  alapíttatott,  mely  egyházi  tekintetben  is  megszűntette 
az  országnak  Aquilejától  való  függését. 

Vas  Ernő  és  fia,  III.  Frigyes,  uralkodásának  idejébe  esik  azon  pusztító 
török  betörések  kezdete,  melyek  harmadfél  századon  át  szakadatlanul  ismét- 
lődtek Krajnában.  A  török  háborúk  kora  a  krajnai  történet  legdicsőségesebb 
szakasza.  A  törökök  először  a  nikápolyi  győzelmes  csata  (1396)  után, 
melyben  Ciliéi  Hermann  gróf  vezetése  alatt  a  krajnaiak  is  részt  vettek, 
törtek  be  Belső-Ausztriába,  kifosztották  Stiriát  és  fölperzselték  Pettaut. 
Néhány  évvel  később  először  jelentek  meg  Krajnában;  1408  október  9-én 
egy  török  rabló  csapat  megrohanta  Möttlinget  és  Tschernemblt  s  különösen 
a  német  rend  ottani  birtokait  pusztította.  1425-ben  és  1429-ben  a  török 
portyázok  új   betöréseket  tettek  Krajnába. 

Noha  az  ezután  következő  években  III.  Frigyes  császár  a  Hunyadi 
Mátyás  magyar  királylyal,  a  csehekkel  és  testvérével,  Alberttel,  vívott 
küzdelmekben  forgácsolta  szét  erejét,  a  Belső-Ausztria  védelmére  szükséges 
intézkedéseket  sem  téveszté  egészen  szem  elől.  1447-ben  gondoskodott 
Laibach,  1451-ben  Stein  védelméről,  1464-ben  pedig  elengedte  a  möttlin- 
gieknek  négy  évre  az  adó  felét,  hogy  azt  városuk  megerősítésére  fordítsák. 
Ugyanazon  évben  a  pápai  legátus  megadta  Lamberg  Zsigmondnak,  Laibach 


336 

első  püspökének  a  jogot,  hogy  török-adót  szedjen  s  jövedelméből  alkalmas 
intézkedéseket  tegyen  az  örökös  ellenség  ellen;  a  császár  a  belső-ausztriai 
tartományokban  öt  évre  általános  közbékét  rendelt  s  felhívta  a  lakosokat, 
imádkozzanak  s  búcsút  járjanak,  hogy  Isten  a  fenyegető  török  vészt  eltávo- 
lítsa. A  császár  kértére  II.  Pál  pápa  1468  május  2-án  búcsút  engedélyezett 
mindazoknak,  kik  a  vindus  őrgrófságban  Möttling  grófság  védelmére  a 
törökkel  harezban  állanak.  A  belső-ausztriai  rendek  is  intézkedéseket  tettek 
leibnitzi  (1462)  és  gráczi  (1468)  közös  gyűlésökön  a  veszély  elhárítására. 
Csakhogy  ez  intézkedések  elégtelenek  voltak,  mint  az  1469-ki  események 
világosan  kitüntették. 

1469  június  23-án  a  boszniai  basa  az  Unnán  és  a  Kulpán  át  betörésre 
indult  Krajnába  tízezer  törökkel,  kik  Möttlingnél  ütöttek  tábort  s  egy  álló 
hétig  ott  maradtak.  Kifosztották,  földúlták  az  egész  vidéket,  magát  a 
várost  pedig  tökéletesen  megsemmisítették.  A  szegény  lakosság  Hohenwart 
András  möttlingi  kapitány  erős  várkastélyába  vonult,  mely  körűi  idővel  a 
most  is  fönnálló  Möttling  városa  keletkezett.  Möttling  előtt  az  ellenség 
három  részre  oszlott;  az  egyik  a  Kulpánál  Wcinizban  maradt,  hogy  a 
visszatérést  biztosítsa;  a  másik  az  éjszaknyugatra  eső  Gottschee  mező- 
városnak indult,  melyet  a  szomszédos  falvakkal  együtt  fölperzselt,  onnan 
dúlva,  fosztva  a  reifnitzi  völgybe  hatolt,  Iggnél  a  laibachi  síkságra  szállt  le 
s  elpusztította  a  laibachi  lápok  szélén  fekvő  Maténát,  valamint  St.-Mareint 
több  más,  Laibachtól  délre  eső  helységgel  együtt.  A  harmadik  török 
csapat  az  Uskok-hegységen  át  Rudolfswerth  és  Landstrass  felé  nyomult  s 
St.-Bartelmanél  ütötte  föl  táborát.  A  krajnai  rendek  ellenállásra  készülődtek. 
Közfölkelést  hirdettek ;  minden  háznak  egy-egy  embert  kellett  kiállítania  s 
kilencz  nap  alatt  valami  20.000  ember  gyűlt  össze.  De,  mielőtt  harezra 
került  volna  a  dolog,  a  törökök  a  vindus  őrgrófságot  keserves  Ínségbe 
döntve,  dús  prédával  rakottan  visszavonultak.  Valvasor  szerint  8. 600, 
Unrest  szerint  9.000,  sőt  Dlugoss  szerint  20.000  keresztényt  vittek  el 
rabszíjon  s  6.000  embert  kaszaboltak  le;  a  fogoly  keresztény  gyermekek 
közül  a  boszniai  basa  kiválasztotta  az  500  legszebb  fiút  és  leányt  s  a  mint 
mondják,   a  szultánnak  kedveskedett  velők. 

Két  évvel  később  Krajnát  újra  fölkeresték  az  ozmánok.  1471  tavaszán 
Isaak  basa  Boszniából  15.000  lovassal,  tűzzel-vassal  pusztítva  el  mindent, 
Horvátországon  át  Krajnába  tört.  Nem  állta  útját  senki;  az  uralkodó  semmit 
sem  tett  országa  védelmére,  s  az  ellenség  borzasztó  pusztítás  után  ismét 

20.000  krajnait  hurczolt  magával.  A  mint  foglyaikat  boszniai  váraikban 
elhelyezték,  ugyanezen  hadak  ugyanazon  úton  tértek  vissza  Krajnába,  az 
országot  Laibachig  dúlták  s  háborítatlanul  ismét  20.000  foglyot  hajtottak 
el.  Pünkösd  vasárnapján  ksaak  basa  15.000  emberrel  harmadízben  is  meg- 
jelent Weiniznál,  lovasaival  egész  éjjel  előre  vágtatott  s  hétfőn  Rasiczánál, 
Auersperg  közelében,  ütött  tábort,  portyázókat  küldött  szerteszét,  a  főhaddal 
pedig  Laibach  ellen  indult.  Az  égő  falvak  füstje  jelezte  a  laibachiaknak  az 
ellenség  közeledtét;  gyorsan  védelemre  készültek  tehát  s  megmentették 
városukat.  Laibach  előtt  a  basa  több  csapatra  osztotta  hadát.  Az  egyik  a 
Száva  mentén  Krainburg  és  a  Kanker  felé  nyomult  s  fölperzselte  Michel- 
stetten  falut  és  monostorát.  A  másik  a  steini  Alpeseken  át  a  Sann-völgybc 
fordult,  útközben  földúlta  Münkendorf  klastromot  s  égetett,  rabolt  mindenfelé. 
Harminczezer  ember  öletett  meg  vagy  hajtatott  el  rabszijon.  A  harmadik 
rablócsapat  Sittich,  Maichau  és  Möttling  vidékén  garázdálkodott  hasonló 
kegyetlenséggel.  Ugyanazon  év  őszén  a  Karszt-vidéket  és  a  viruló  Wippachi- 
völgyet  egész  Görcz*  kapujáig  dúlták  a  törökök.  E  pusztításokról  hosszasan 
megemlékeztek  a  cilli-i  kapitányok  azon  jelentésökben,  melyet  még  1471-ben 
a  regensburgi  birodalmi  gyűléshez  intéztek.  A  többek  közt  ezt  írják:  „A  szép 
Sittich  el  van  hamvasztva,  Pletriach  elpusztult,  Gairach  romban  hever,  a 
Sann-völgyben  két  kolostor  (Oberburg  és  Nazareth),  továbbá  Laibach  kül- 
városaiban szintén  kettő  leégett,  Michelstetten  és  Münkendorf  kirabolvák, 
az  apáczák  meg  vannak  becstelcnítve  vagy  rabságra  jutottak.  Krajnában  40, 
Stiriában  24  templom  pusztíttatott  el  vagy  rongáltatott  meg,  öt  mezőváros 
fölgyújtatott,  200  falu  kiraboltatott  és  fölgyújtatott,  s  föl  van  dúlva  minden, 
a  mit  szablyájok  elérhetett". 

1471-től  kezdve  III.  Frigyes  haláláig  az  ozmánok  dúlva,  fosztogatva 
még  tizenhatszor  rontottak  be  Krajnába.  Elmondhatni,  hogy  Krajnában  egy 
talpalattnyi  föld  sem  maradt  megkímélve  a  török  útonállóktól  és  „vérebektől", 
a  mint  Unrest  krónikás  nevezi  őket  és  hogy  könnyen  érthető,  ha  a  török 
név  mind  e  mai  napig  foglalatját  jelenti  a  krajnai  szlovén  nép  előtt  minden 
rettenetesnek. 

A  védelmi  intézkedések,  melyeket  a  császár  és  az  ország  a  veszély  és 
inség  e  napjaiban  tettek,  általános  adó  kivetéséből,  kis  zsoldos  had  alakítá- 
sából, főkapitány  kinevezéséből,  a  legtöbbet  szenvedő  helységeknek  (Gurkfeld, 
Weichselburg,  Gottschee  és  Laas)  városi  jogokkal  és  szabadságokkal  való 
felruházásából   s   a   német    birodalmi    gyűlésekkel   a   török   vész   ügyében 

folytatott  hosszadalmas  tárgyalásokból  álltak,  melyek  azonban  rendesen 
kézzel  fogható  eredmény  nélkül  maradtak.  Cserben  hagyatva  a  császártól 
és  a  birodalomtól,  maga  a  nép  gondoskodott  keserves  Ínségében  czélhoz 
vezető  védelmi  intézkedésekről.  A  török  betörések  leginkább  azért  voltak 
pusztítók,  mert  hihetetlen  gyorsasággal  történtek  —  az  ellenség  lóháton 
járt  —  s  a  népet  teljes  készületlenül  és  védtelenül  találták.  Hogy  a  meg- 
rohanás ellen  legalább  részben  oltalmazzák  magukat,  s  élctöket  és  vagyonukat 
megvédjék  a  rabló  nép  ellen:  1471  óta  Krajnában  mindenütt  úgy  nevezett 
„  táborok  "-at  emeltek,  azaz  tornyokat  és  sánezokat  könnyebben  elérhető  és 
megvédhető  magaslatokon.  E  helyek  szolgáltak  hirtelen  támadáskor  mene- 
dékül. Egyes  templomokat  is  magas  kőfallal  és  erődített  tornyokkal  láttak  el 
s  ekképen  táborrá  alakítottak  át.  Minthogy  az  ellenség  hosszasabb  ostromba 
nem  bocsátkozott,  e  táborok  a  szorongatott  népességnek  gyakran  biztos 
menedéket  nyújtottak.  Ez  erődítmények  helyét  még  ma  napság  is  jelzik  a 
„ Tábor "-nak  nevezett  helységek  és  romok  egész  Krajnában  a  Kulpától 
a  Karavankákig,  a  Szávától  az  Isonzó  vizéig.  Dürrenkrainban,  Gutenfeldben, 
a  reifnitzi  völgyben,  Planina,  Zirknitz  és  Adelsberg  környékén  a  lakosok- 
marháikkal  és  más  ingó  jószágaikkal  gyakran  a  Karszt  barlangjaiba  mene- 
kültek. Hogy  a  török  betörésről  a  nép  mindenütt  gyorsan  értesüljön  s 
megtudja  a  veszélyt,  mely  fenyegeti,  a  hegyeken  jelző  tüzeket  gyújtottak 
s  vészlövéseket  tettek.  Még  ma  is  számos,  rendesen  gyönyörű  kilátást 
nyújtó  s  „grmada"-nak  (máglya)  nevezett  hegyorom  jelzi  a  Kulpától  az 
Alpesekig  az  ilyen  vésztüzek  egykori  állomását. 

De  mindezek  az  intézkedések  csekély  védelmet  nyújtottak  a  török 
betörések  ellen,  melyek  évről-évre  bizonyos  szabályszerűséggel  ismétlődtek. 
Rövid,  egyszerű  szavakban  rajzolják  az  egykorú  krónikások  e  betöréseket  s 
a  rombolást  és  vadállati  kegyetlenséget,  mely  ezekkel  járt.  Meghatóan  vázol- 
ják a  rendek  1474-ben  IV.  Sixtus  pápához  intézett  levelűkben  a  tartomány 
állapotát.  „Senki  sem  nyújt  segítséget;  nyolez  betöréssel  dúlták,  pusztították, 
perzselték  föl  a  törökök  a  tartományt;  ha  segélyt  nem  kapunk,  nekünk: 
Krajna,  a  vindus  őrgrófság,  Möttling,  Isztria,  a  Karszt  és  még  sok  más 
velünk  határos  s  hasonló  Ínséget  szenvedő  keresztény  tartomány,  uradalom 
és  vidék  lakóinak  nem  marad  más  hátra,  mint  országunkat,  városainkat  és 
várainkat  üresen  hagyni  és  szülőföldünkről  elbujdosni."  Természetes,  hogy 
a  nyomor  és  inség  ez  éveiben  haladásnak,  polgárosító  munkának,  szellemi 
életnek  nyoma  sem  található  Krajnában. 

III.  Frigyes  utóda,  I.  Miksa  császár,  uralkodásának  első  éveiben  is 
többször  betörtek  Krajnába  a  török  rablók ;  ismételve  megjelentek  Laibach 
előtt  s  főleg  a  vindus  őrgrófságot  dúlták  iszonyatosan.  Habár  Miksa  uralkodása 
későbbi  éveiben  Krajna  török  részről  aránylag  elég  nyugalomnak  örvendett, 
az  ország  a  hadak  viharaitól  még  sem  maradt  megkímélve.  A  császár  ugyanis 
1508-ban  Velencze  köztársasággal  hosszadalmas  háborúba  keveredett,  mely 
nagy  vér-  és  pénzáldozatot  követelt  tőle  s  arra  vezetett,  hogy  a  velenczések 
Belső-Krajnát  földúlták.  Kétszer  megszállották  Adelsberget,  fölperzselték 
Wippachot  s  lemészárolták  lakosait.  Csak  1518-ban  fejeztetett  be  a  nem 
sok  dicsőséggel  járt  háború.  De  még  véget  sem  ért,  midőn  veszedelmes 
parasztlázadás  támadt  Krajnában  (1515).  Okai  leginkább  a  társadalmi  állapo- 
tokban, főleg  azon  terhek  fokozásában  és  szaporításában  rejlettek,  melyeket 
a  jobbágyoknak  viselniök  kellett.  A  törökök  betörései  következtében  Krajna 
elszegényedett,  viszont  a  honvédelmi  intézkedések  rengeteg  költséget  köve- 
teltek, sok  vidéken  a  lakosság  megritkult,  számos  ház  és  telek  pusztán 
állott;  mindazonáltal  egyre  nagyobb  pénzbeli  szolgáltatásokat  kívántak 
a  krajnaiaktól.  A  velenczésekkel  folytatott  nyolcz  éves  háború  új  kiadásokkal 
járt  s  a  nagyon  gyorsan  emelkedő  országos  közadó  a  lakosság  minden 
rétegében  nagy  elégedetlenséget  szült.  Más  részt  a  földesuraknál  is  nagyon 
észrevehető  az  a  törekvés,  hogy  jövedelmöket  szaporítsák.  Nem  elégedtek 
meg  többé  az  urbáriumokban  megjelölt  készpénzfizetéssel,  robottal  és  más 
teherrel,  hanem  minden  furfanggal  fokozni  igyekeztek  a  bevételt.  A  parasztok 
panaszkodtak,  hogy  egy  és  ugyanazon  adót  kétszer-háromszor  megveszik 
rajtok;  hogy  a. robotot  szertelenül  szaporítják  úgy,  hogy  még  az  evésre 
sem  marad  idejök.  Elkeseredve  emlegették  a  sok  új  útvámot,  a  halászati, 
faizási  és  legeltetési  jog  korlátozását,  a  pénz  elértéktelenedését. 

Mindezzel  szemben  a  parasztok  „stara  pravda" -jókhoz  (ősi  jog)  ragasz- 
kodtak s  az  újítások  megszűntetését  követelték.  Közvetlen  alkalmat  a 
lázadásra  a  gottscheei  uradalom  zálogbirtokosa,  a  zsarnok  Thurn  György 
és  erőszakos  tiszttartója,  Sterzen,  adott,  kiket  a  zaklatott  gottscheeiek  15 15 
január  havában  megrohantak  és  megöltek.  A  zendülés  nagy  sebesen  terjedt 
el  a  közeli  helységekben.  A  parasztok  szövetséget  alakítottak,  melynek 
csakhamar  valami  20.000  tagja  volt,  s  Krajnában,  Alsó-Stiriában  és  Dél- 
Karinthiában  fölhangzott  a  lázító  dal:  „Le  vkup,  le  vkup,  le  vkup,  u  boga 
gmajna!"  —  „Csak  együvé,  te  szegény  parasztnép!"  A  krajnai  rendek  a 
császár  közvetítését  kérték;  mikor  ennek  biztosai  1515  áprilisban  Laibachban 

megjelentek,  ott  5 — 6.000  paraszt  sereglett  össze  s  elhatározta,  hogy  követ- 
séget küld  Miksához  s  eléje  terjeszti  panaszait.  A  követek  Angsburgban 
találták  meg  a  császárt,  ki  türelmesen  meghallgatta  s  azután  fölszólította 
őket,  tegyék  le  a  fegyvert  s  oszoljanak  szét,  mely  esetben  panaszaik  orvos- 
lását megígérte.  A  parasztok  Ígéretet  is  tettek,  hogy  békén  maradnak,  de 
nem  váltották  be.  Mert,  mikor  Rudolfswerth  polgárai  is  a  mozgalomhoz 
csatlakoztak,  az  urak  kastélyaira  törtek  s  kifosztották  azokat.  Minthogy 
a  lázadás  Stiriára  és  Karinthiára  is  átterjedt  s  a  császár  ismételt  rendeletei, 
hogy  a  parasztok  szétoszoljanak,  sikertelenek  maradtak,  a  három  belső- 
ausztriai tartomány  Herberstein  Györgyöt  közös  főkapitánynyá  tette,  ki 
a  lázadókat  Ciliinél  megverte,  azután  Reichenburgnál  átkelt  a  Száván  s 
Alsó-Krajnában  is  elfojtotta  a  mozgalmat.  A  parasztokat  szigorúan  meg- 
fenyítették ;  minden  jobbágy  köteleztetett  telkétől  örök  emlékűi  „szövetség- 
fillér " -t  fizetni  földesurának;  azon  városok  és  mezővárosok  polgáraira,  kik 
a  lázadáshoz  csatlakoztak,  külön-külön  tíz  forint  bírságot  róttak. 

Erre  a  rendek  a  császárral  az  eszközlendő  reformok  tárgyában  kezdtek 
alkudozni;  azt  kívánták,  hogy  a  laibachi  várhegyen  fegyvertár  alakíttassék 
s  a  sík  földön  levő  táborok  leromboltassanak.  De  minden  reformkísérlet 
daczára  a  régi  visszásságok  fönmaradtak  s  indító  okaivá  lettek  a  későbbi 
parasztlázadásoknak  (1525,  1573,  1585,  1602,  1635,  1662.) 

Miksa  császár  legközelebbi  három  utóda,  I.  Ferdinánd  császár,  Károly 
főherczeg  és  II.  Ferdinánd  főherczeg,  utóbb  császár  alatt  két  nagy  fontos- 
ságú közügy,  a  reformáczió  elterjedése  s  a  határoknak  a  török  ellen  való 
védelme,  foglalkoztatta  az  uralkodók,  valamint  a  rendek  egész  figyelmét. 
Luther  tana  1525-ben  verte  első  gyökerét  Laibachban;  különösen  a  két 
laibachi  kanonokban,  az  erélyes  Truber  Primusban  s  a  rettenthetetlen  Wiener 
Pálban  nyert  lelkesült  és  odaadó  tanítványokat,  kik  szívósan  ragaszkodtak 
hozzá.  S  minthogy  Krajna  többi  városaiban  is  mindenütt  lutheránus  prédi- 
kátorok léptek  föl  s  azon  nehézségek  daczára,  melyeket  I.  Ferdinánd  gördí- 
tett útjokba,  oly  sikeresen  működtek,  hogy  a  krajnai  nemesség  és  polgárság 
többsége  csakhamar  az  új  tan  híve  lett,  s  a  krajnai  protestánsok  1564-ben 
egyházuk  szilárd  szervezéséhez  láthattak.  Az  általános  művelődés  fejlesztése 
szempontjából  a  reformáczió  Krajnában  nagy,  mind  e  mai  napig  ható  követ- 
kezményekkel járt.  Truber  és  tanítványai  alapították  meg  az  új-szlovén 
irodalmat  (1550),  Dalmatin  készítette  el  az  első  teljes  szlovén  bibliafordítást 
(1584),    Bohorizh   megállapította   az   új-szlovén   irodalmi    nyelv   nyelvtani 

szabályait  (1584);  a  rendek  Laibachban  megteremtették  az  első  rendi 
gymnasiumot  (1563);  Manlius  János  laibacbi  polgár  nyitotta  Krajnában 
az  első  könyvnyomdát  (1575  —  1580).  Mindez  kétségkívül  a  reformáczió 
műve  volt.  Jogi  lételének  alapját  az  evangélikus  egyház  Krajnában  csak 
1578-ban,  a  brucki  egyezményben  nyerte. 

De  az  egyezmény,  melyet  különben  egyházi  részről  nyomban  érvény- 
telennek nyilvánítottak,  nem  hozta  meg  az  országnak  a  vallásos  békét, 
habár  a  protestánsoknak  több  szabadságot  engedett.  Kezdték  kiűzni  a  prédi- 
kátorokat a  városokból  és  mezővárosokból,  büntették  a  polgárokat,  kik 
prédikáczióra  a  nemes  urak  közeli  kastélyaiba  jártak ,  letették  az  evan- 
gélikus városbirákat  és  eltávolították  az  evangélikusokat  az  előkelőbb 
udvari  tisztségekből.  Károly  főherczeg  még  kíméletesen  járt  el;  ellenben  a 
brixeni  püspök  Veldesben,  a  freisingi  meg  Lackban  erőszakot  használtak 
az  evangélikusok  ellen,  s  jobbágyaikat  arra  kényszerítették,  hogy  vagy 
fölvegyék  a  katholikus  hitet,  vagy  adják  el  javaikat  s  vándoroljanak  ki. 
Krajna  más  helységeiben  is  meg  voltak  számlálva  a  protestantismus  perczei, 
mikor  Ferdinánd  vette  át  az  uralmat  és  Chrön  Tamás  laibachi  püspökké 
(x597 — 1630)  neveztetett  ki,  a  fővárosba  pedig  jezsuiták  hívattak.  Ferdinánd 
főherczeg  1598  október  22-én  rendeletet  adott  ki,  mely  meghagyta  a 
Laibachban  levő  ágostai  hitvallású  összes  papoknak  és  iskolamestereknek, 
hogy  a  rendelet  kihirdetése  napján  alkonyatig  Laibachból,  három  nap  alatt 
pedig  az  örökös  tartományokból  távozzanak.  Chrön  püspök  1598  november 
1-én  ünnepélyesen  birtokba  vette  a  kórházi,  templomot,  melyben  az  evan- 
gélikusok isteni  tiszteletűket  szokták  tartani,  lóoo-ban  katholikus  reformáló 
bizottság  alakíttatott,  elnökévé  a  püspök  neveztetett  ki  s'a  világi  hatóságok 
utasíttattak,  hogy  a  bizottság  által  kimért  büntetéseket  végrehajtsák.  Erre 
Chrön  az  ellenreformácziót  a  fővárosban  s  a  vidéken  teljes  szigorral,  gyakran 
drákói  eszközökkel  keresztül  vitte.  Az  evangélikus  rendek  a  történteket 
épen  nem  nézték  tétlenül.  De  panaszaikat  sem  Ferdinánd  főherczeg,  sem 
II.  Rudolf  és  Mátyás  császárok  nem  vették  figyelembe.  Mikor  pedig  végső 
remény öket,  melyet  a  csehek  fölkelésébe  vetettek,  a  fehérhegyi  csata  meg- 
döntötte, II.  Ferdinánd  császár  megtette  az  utolsó,  döntő  lépést  s  1628 
augusztus  havában  megparancsolta  az  összes  evangélikus  nemes  uraknak, 
hogy  egy  esztendő  alatt  távozzanak  Krajnából.  Egy  részök  katholikus  hitre 
tért,  más  részök  elhagyta  atyái  földjét  s  Németországba  vándorolt.  Krajna 
immár  kizárólag  katholikus  tartománynyá  lett. 

A  vallásszabadságért  vívott  e  küzdelmekkel  egyidejűleg  folyt  a  kemény 
tusa  a  török  [hatalommal.  Alig  hogy  I.  Miksa  szemét  behunyta,  a  török 
vész  minden  iszonyatával  ismét  beköszöntött.  Mikor  pedig  a  mohácsi  csata 
után  I.  Ferdinánd,  Szulejman  szultán  és  János  király  közt  Magyarországban 


Rauber  András  Eberhard,  hadi  tanácsos. 


hosszas  háborúk  támadtak,  Krajna  is  végtelen  sokat  szenvedett  a  török 
rablóhadaktól.  Minden  nagyobb  vállalatot,  melyet  Szulejman  Magyar- 
országban indított  Ferdinánd  ellen,  egy-egy  Krajnába  tett  betörés  kisért ; 
csupán  az  1528.  és  1530.  esztendőkben  nyolez  ízben  dúlták  a  vindus  órgróf- 
ságot  és  Belső-Krajnát  a  törökök.  Később  I.  Ferdinánd  haláláig  a  folytonos 

belső  párttusák  mellett  ismételten  ozmán  betörések  sújtották  Krajnát  s  nem 
engedtek  nyugalmat  sem  a  köznépnek,  sem  a  rendeknek.  Ezek  minden 
törekvése  a  lelkiismereti  szabadság  biztosítása  mellett  a  honvédelemre 
irányúit  s  különösen  az  ő,  1520  óta  folytonosan  megújuló  kéréseik  és 
sürgetéseik  szolgáltak  indító  okúi  a  későbbi  katonai  határőrvidék  szerve- 
zésérc. Sok  gondot  okozott  a  krajnai  rendeknek  az  „uskokok",  boszniai 
menekültek  elhelyezése,  kik  Alsó-Krajnában  és  a  Karszton  terjeszkedtek  szét 
s  valóságos  országos  csapássá  kezdtek  fajulni,  míg  végűi  szerencsésen  a 
sumberaki  (Sichelburg)  és  maichaui  uradalmakban  állandó  lakóhelyet  nem 
kaptak,  hol  új  bevándorlókkal  megszaporodva,  mint  kémek  és  végbeli 
zsoldosok  derekas  szolgálatokat  tettek. 

E  harczias  időknek  nem  egy  hőse  most  is  él  a  lakosság  emlékezetében. 
A  népdalok  mind  c  mai  napig  zengik  a  Lambergek  és  Rauberck,  de  főleg 
Kazianer  János  vitézi  tetteit.  Ezeken  kivűl  főleg  a  horvát  végekben  Thurn 
Erasmus  s  1539  óta  Lenkovics  János  tűntette  ki  magát.  Ez  utóbbi  vezetése 
alatt  új  hőse  támadt  az  országnak  a  jeles  Aucrsperg  Herbartban ,  ki 
tizennyolez  éves  kora  óta  vitézül  küzdött  az  ellenséggel  a  határon,  melynek 
védelme  később  egészen  az  ő  kipróbált  kezére  bízatott.  E  mellett  mint  a 
tartomány  főkapitánya  (1566 — :1574)  a  fölötte  viharos  időkben  a  leg- 
nagyobb hatást  gyakorolta  a  belügyek,  kivált  a  reformáczió  menetére,  míg 
a  Radonja  vízénél  Budackinál  vívott  ütközetben,  1575  szeptember  2  2-én 
társával,  Wcichselburg  Erigyessel  együtt,  hősiesen  harczolva  el  nem  esett. 

A  budackii  szerencsétlen  csata,  mely  után  a  törökök  ismét  pusztító 
betörést  tettek  Krajnába,  a  rendeket  arra  ösztönzé,  hogy  újabb  vér-  és 
pénzbeli  áldozatot  hozzanak  a  honvédelemért.  A  brucki  országgyűlésen  azon 
új  honvédelmi  rendtartás  tárgyalásakor,  mely  a  nemesség  és  a  nép  általános 
hadkötelezettségén  nyugodott,  nagy  áldozókészséget  tanúsítottak  s  öt  évre 
94.OOO  forint  fizetését  vállalták  el.  Károlyváros  vára  építéséhez  (l  578) 
hasonlóképen  teljes  50.OOO  forinttal  járultak,  noha  ez  erősség  fölépítésével 
a  krajnai  Rudolfswerth,  mely  addig  fegyverrel  és  élelmi  szerrel  szokta  a 
végeket  ellátni,  keresetében  egész  az  elszegényedésig  megkárosúlt.  De  mindez 
az  áldozat  nem  tarthatta  távol  a  törököt  az  ország  határaitól.  Az  1578., 
1584.  és  1592.  években  újabb  török  betörések  és  dúlások  történtek  s  az 
utóbbi  évben  a  károlyvárosi  csatatért  4.000  keresztény  holtteste  borította. 
1592  június  10-én  Bihács,  e  fontos  végvár,  Hasszán  boszniai  pasa  kezébe 
került,  ki  a  következő  évben  megjelent  Sziszeknél.   18.000  emberrel  ütött 

tábort  a  vár  előtt,  melyet  két  pap,  Fintics  és  Jurák  védett;  lövetése  csak  1593 
június  16-án  kezdődött.  Ekkor  4 — 5.000  főnyi  keresztény  fölmentő  sereg 
közeledett,  mely  krajnaiakból,  karinthiaiakból,  stíriaiakból,  horvátokból  s 
német  gyalogságból  állt  a  vitéz  Auersperg  András,  károlyvárosi  kapitány 
vezetése  alatt.    Auersperg  bátran    megtámadta  a   sokkal   nagyobb   számú 


Auersperg  Herbert. 

ellenséget  s  1593  június  22-én  fényes  diadalt  aratott  rajta.  Nyolczezer  török 
maradt  a  csatatéren,  vagy  fúlt  a  Kulpába  s  csak  kevesen  menekülhettek. 
Hasszán  basa  is  elesett.  Dús  zsákmány  jutott  a  győző  félnek,  a  többek  közt 
a  „Kazianerin",  vagyis  egy  ágyú,  mely  I.  Ferdinánd  czímerével  volt  díszítve 
s  Kazianer  eszéki  veresége  (1537  szept.  10)  után  esett  a  törökök  kezébe 
s  melyen  később  Szigetvár  dicső  védőjének,  az  elesett  Zrínyi  Miklósnak 
fejét  levágták.  Hasszán  aranyszövetű  köpenyéből ,  mely  szintén  zsákmányul 
esett,  egy-egy  casulát  és  stólát  készítettek  a  laibachi  székesegyháznak  s  az 

Auersperg  melletti  Ákos-templomnak.  A  papok  évenkint  június  2  2-én  mostan 
is  e  stólába  és  casulába  öltözve  végezik  mindkét  templomban  az  isteni  tiszte- 
letet s  a  sziszeid  nagy  nap  egy  szép  szlovén  népdalban  is  meg  van  örökítve. 

De  a  győzelem  következményei  nem  feleltek  meg  a  hozzá  fűzött  vára- 
kozásoknak. Auersperg  sokkal  csekélyebb  haderővel  rendelkezett,  semhogy 
a  sikert  kiaknázhatta  volna.  Néhány  hónap  múlva  a  törökök  nagy  sereggel 
újra  megjelentek  Sziszeknél  s  1593  augusztus  24-én  elfoglalták,  mi  egész 
Belső -Ausztriában  páni  rémületet  keltett.  1594-ben  Ernő  főherczeg  maga 
szállt  táborba,  elfoglalta  Petrinját,  míg  a  törökök  a  tarthatatlanná  vált 
Sziszeket  fölgyújtották.  A  következő  esztendőkben  változó  eredménynycl 
folyt  a  harcz,  s  noha  Lenkovics  György,  a  horvát  s  a  tengermelléki  végek 
főkapitánya,  nagy  vitézséggel  küzdött,  egyes  török  rablócsapatok,  mint 
1598-ban  történt,  mégis  betörhettek  Krajnába  s  egész  Laibachig  dúlhattak. 
Az  elszegényedett  és  kiszivattyúzott  ország,  mely  1613-ig  csupán  a  horvát 
és  a  tengermelléki  végekhez  tíz  millió  forintnál  többel  járult,  csak  akkor 
lélekzett  föl,  mikor  1683-ban  Bécs  falai  alatt  elhalaványúlt  a  félhold  fénye 
s  Jenő  herczeg  súlyos  csapásai  az  ozmán  hatalmat  a  Száva  és  Duna  mentén 
összetörték.  A  karloviczi  béke  óta  Krajna,  az  1724.  és  1736-diki  két  kisebb 
betörést  leszámítva,  mentve  maradt  a  török  pusztításoktól. 

A  XVII.  és  XVIII.  század  történeti  tekintetben  csöndes  idő  Krajnára 
nézve.  De,  ha  e  kor  politikai  története  az  1797-ki  franczia  betörésig  kiválóbb 
eseményt  föl  nem  jegyezhet,  az  emberi  alkotás  több  más  terén  igen  élénk 
művelődési  élet  állott  be.  Különösen  a  katholicismus  visszaállítása  után  az 
olasz  műveltségnek,  kivált  az  olasz  képzőművészeteknek  nagyobb  hatása 
nyilvánul;  ez  utóbbiak  Krajnában,  legelői  Laibachban,'  maradandó  becsű 
műveket  hoztak  létre,  a  melyek  még  manapság  is  megadják  a  krajnai 
fővárosnak  a  maga  sajátos  bélyegét.  Ez  időben  a  tudomány  mezején  szintén 
dús  tevékenység  támadt,  mely  Krajna  első  tudományos  társulatában,  az 
1693-ban  alapított  „Academia  Operosorum"-ban  lel  tűzhelyet.  Schönleben 
történetíró,  a  krajnai  történetírás  atyja  (1618 — 1681),  kinek  ösztönzésére 
a  reformáczió  utáni  időben  1678-ban  az  első  nyomda  létesült,  Thalnitscher 
(Dolnicar)  von  Thalberg  (1655 — -1719)  annalista,  Erberg  János  Dániel 
kiváló  jogász  és  Gerbez  Márkus,  a  híres  orvos  mellett  különösen  báró 
Valvasor  János  Weichard  (1641  — 1693)  emelkedik  ki,  a  ki  nagy  arányú, 
ritka  áldozatkészséggel,  mély  tudományossággal  és  fáradhatatlan  gyűjtő 
szorgalommal   szerkesztett   „Die   Éhre  des  Herzogthums   Krain"    (Krajna 

herczegség  dicsősége)  czímű  művében  (1689)  magának  és  hazájának  elévül- 
hetetlen emléket  emelt. 

Mária  Terézia  császárné  és  II.  József  császár  reformjai  Krajnában 
gyökeres  hatásúak  voltak  s  az  anyagi  törekvéseknek,  valamint  a  szellemi 
életnek  új  pályákat  nyitottak.  A  jobbágyság  eltörlésével  (1785),  a  laibachi 
láp  kiszárítására  a  Zorn-féle  árok  ásásával  tett  első  lépésekkel  (17 69 —  1781), 
a  Gruber-csatorna  befejezésével  (1 773  — 1780),  a  jezsuiták  gymnasiumának 

Báró  Zois-Edelstein  Zsigmond. 

világi  tanárok  kezébe  való  adásával,  a  mezőgazdasági  és  a  kereskedelmi 
utak  kiterjesztésével,  a  Száva-szabályozással  s  a  Száván  a  crnucei  nagy  híd 
építésével,  Laibachnak  a  bástyák  és  kapuk  megkezdett  lebontásával  való 
kiterjesztésével,  az  elemi  iskola  szervezésével  (1775),  a  klastromok  meg- 
szűntetésével —  Krajnában  e  rendszabály  tíz  klastromot  ért,  a  többek  közt 
a  legrégibbeket,  Sittichet,  Landstrasst  és  Freudenthalt,  —  számos  új  falusi 
plébánia  és  a  laibachi  polgári  és  katonai  kórház  alapításával,  mit  a  klastromok 
eltörlése  tett  lehetővé,  Idria  bányaváros  bekebelezésével  (1780)  áll  Mária 
Terézia  és  József  császár  neve  kapcsolatban.    Ugyanez  időben  (1776)  az 

addig  krajnai  Fiume  Magyarországhoz  csatoltatott.  Különösen  fontos  a  tarto- 
mányra nézve  az  a  körülmény,  hogy  ez  időben  a  tudományos  s  általában 
az  irodalmi  törekvések  is  újra  megélénkültek.  A  szlovén  irodalom  szintén 
lendületet  kezdett  nyerni.  Minden  írói  törekvés,  tudományos  kutatás  és 
vállalkozás  középpontja  a  múlt  század  végén  s  a  mostaninak  elején  Krajnában 
az  a  férfiú  volt,  a  ki  nagy  gazdagsággal  a  szív  ritka  nemességét  és  kiterjedt 
tudományosságot,  nagy  világ-  és  emberismerettel  minden  jó  és  szép  iránti 
érzéket  s  fáradhatatlan,  valóban  tudományos  gyűjtői  szorgalmat  egyesített. 
Báró  Zois-Edelstein  Zsigmond  (l 743 — 1819),  mint  bőkezű  és  részt  vevő 
Maecenas,  ki  élete  utolsó  húsz  évében  beteges,  szélütött  volt  s  dolgozó 
szobájához  volt  kötve,  a  derék  férfiak  egész  tömegét  gyűjtötte  maga  mellé. 
Ezek  közt  voltak  Linhart  Antal  történetíró,  Kumerdej  Balázs  tanár,  Bodnik 
Bálint  költő,  Ravnikar  Máté  később  püspök,  Kopitar  Bertalan  szlavista. 
Zois-Edelstein  támogatta,  nevelte,  vezette  őket  s  hozzájárult,  hogy  az 
országnak  díszére  váltak.  Voltak  gazdag  ásványtani  gyűjteményei,  melyek 
ma  a  tartományi  múzeumban  vannak,  ritka  szláv  és  krajnai  műveket 
tartalmazó  könyvtára,  melyeket  halála  után  a  laibachi  tanulmányi  könyvtár 
számára  vásároltak  meg. 

De  Krajna  nem  sokáig  örvendhetett  a  szabályos  művelődési  fejlődésnek, 
mely  Mária  Terézia  és  József  császár  alatt  megindult.  Kétszáz  esztendei  békés 
idők  után  Napóleon  zúdította  a  hadak  viharát  a  tartományra.  Az  1796-diki 
olaszországi  háború  szerencsétlen  fordulata  s  Mantua  eleste  (1797  február  2) 
után  az  osztrák  hadsereg  Karinthiába  és  Krajnába  húzódott  vissza.  Míg 
Massena  Pontafelen  át  nyomult  az  osztrákok  után,  Bernadotte  Krajnának 
vette  útját;  1797  márczius  23-án  megszállotta  Idriát5  márczius  27-én 
Murat-val  birtokba  vétette  Adelsberget,  s  márczius  29-én  franczia,  német  és 
szlovén  nyelvű  kiáltványt  intézve  a  lakossághoz,  1797  ápril  1-én  bevonult 
Laibachba.  Ott  óriási  rémület  uralkodott  s  a  lakosok  egy  harmadrésze  a 
francziáktól  való  féltében  elmenekült.  De  Bernadotte  mintaszerű  rendet 
tartott.  A  kedélyek  megnyugtatását  lényegesen  előmozdította  azon  három 
nyelvű  kiáltvány,  melyet  Bonaparte  1 797  ápril  2-án  Klagenfurtból  intézett 
a  krajnaiakhoz.  Ekkor  csak  öt  hétig  maradtak  a  francziák  Krajnában. 
A  leobeni  béke  megkötése  után  1797  ápril  28-án  Bonaparte  maga  is  meg- 
jelent Massena,  Murát  s  több  más  főfő  tábornoka  kíséretében  Laibachban, 
a  püspöki  palotába  szállt,  rövid  pihenő  után  az  összes  franczia  tiszteket 
fogadta,  s  a  nagy  tömegben  összegyűlt  népnek  az  ablaknál  megmutatta 

magát ;  tábornokaival  lakásán  ebédelt  s  az  őrt  álló  gránátosok  közül  egy 
közlegényt  is  asztalához  ültetett.  Délután  két  órakor  utazott  el  Triesztbe. 
1797  május  7-én  Bernadotte  Krajna  kormányzatát  átadta  Meerveldt  osztrák 
tábornoknak  s  másnap  a  francziák  utolsó  csapata  is  kivonult  Laibachból. 

Az  1805-ik  év  telén  a  francziák  másodízben  jelentek  meg  Krajnában. 
Massena  november  28-án  megszállotta  Laibachot,  de  már  1806  január  4-én 
eltávozott  onnan. 

Tovább  tartott  a  francziák  harmadik  betörése.  Midőn  Napóleon  1 809-ben 
a  Duna  mentén  tette  meg  diadalútját  Bécs  felé,  az  osztrák  hadsereg  János 
főherczeg  alatt  bevonult  Olaszországból.  Krajnában,  különösen  a  Karszton, 
a  Juli-Alpeseken  és  Laibach  mellett  levő  átjárókat  az  osztrákok  védelmi 
állapotba  helyezték,  hogy  az  ellenség  további  előnyomúlását  gátolják,  vagy 
legalább  János  főherczeg  visszavonulását  fedezzék.  De  Macdonald  franczia 
tábornok  a  prawaldi,  podveldi  és  loitschi  sánczokat  rohammal  bevette, 
őrségüket  fogságba  ejtette  s  a  laibachi  fellegvár  elaggott  parancsnokát 
annyira  megfélemlíté,  hogy  ez  1809  május  2  2-én  a  várat  átadta.  így  Belső- 
és  Felső-Krajna  az  ellenség  kezén  volt,  míg  Alsó-Krajnát  még  a  császáriak- 
tartottak  megszállva  s  a  francziák  ellen  népfölkelést  szerveztek,  mely 
főleg  Rudolfswerth  környékén  és  Gottscheeben  kegyetlen  rendszabályokkal 
fojtatott  el.  Gróf  Baraguay  d'Hilliers  tábornok  vette  át  mint  főkormányzó 
Krajnában  s  a  szomszéd  meghódított  tartományokban  a  katonai  főparancs- 
nokságot, míg  kormányzatuk  szervezete  Daru  grófra  bízatott.  Krajnára 
15,260.000  frank  sarczot  vetettek,  mely  azonban  csak  csekély  részben 
hajtatott  be,  minthogy  e  tartomány  a  schönbrunni  békében  (1809  okt.  14) 
Felső-Karinthiával,  Görczczel  és  Gradiskával,  Trieszttel,  Isztriával,  a  magyar 
tengermellékkel,  a  Száván  túli  katonai  és  polgári  Horvátországgal  Franczia- 
országnak  engedtetett  át,  s  e  tartományokkal,  melyekhez  a  velenczei  Isztria, 
Dalmáczia  és  Ragusa,  később  a  Pustervölgy  is  csatoltatott,  az  illir  tartományok 
neve  alatt  önálló  egészszé  egyesíttetett,  a  melynek  fővárosa  Laibach  lett. 
Marmont  tábornagy,  ragusai  herczeg  neveztetett  ki  Illyria  főkormányzójává, 
ki  székhelyére,  Laibachba,  1809  november  3-án  érkezett;  innen  szervezte 
Krajnát  csaknem  másfél  évi  emberséges  működéssel ;  erélylyel ,  de  a 
fennálló  helyzet  számbavételével  franczia  mintára  számos  korszerű  intéz- 
ményt alkotott,  mely  túlélte  a  franczia  megszállást.  1811  május  havában 
Marmontot  Bertrand  tábornok  váltotta  föl,  ki  a  tartomány  szervezését  elődje 
szellemében  csaknem  két  évig  folytatta  és  be  is  fejezte.   Midőn   1813-ban 

Napóleon  a  hadsereghez  Németországba  rendelte,  Junot  lépett  helyére,  ki 
azonban  alig  hogy  Laibachba  érkezett,  megőrült.  Fouché  lett  a  főkormányzó, 
de  csak  1813  július  29-étől  augusztus  25-ig  működött.  Időközben  az 
osztrákok  Napóleon  ellenségei  közé  álltak  s  több  felől  Krajna  ellen  nyomul- 
tak. Beauharnais  Jenő  alkirály  Olaszországból  Illyria  védelmére  sietett,  de 
csapatai  ismételve  megveretvén,  szeptember  28-án  Krajnát  odahagyta  s 
Olaszországba  vonult  vissza.  A  császáriak  megjelentek  Laibach  előtt, 
október  4-én  lődözni  kezdték  a  várat,  melynek  franczia  helyőrsége  másnap 
megadta  magát.  Báró  Lattermann  táborszernagy,  Illyria  új  katonai  és  polgári 
kormányzója  október  13-án  tartotta  ünnepélyes  bevonulását  Laibachba. 
A  hadi  események  további  folyama  végkép  megdöntötte  a  franczia  hatalmat 
s  már  1814  február  12-én,  Ferencz  császár  születésnapján,  vagyis  a  béke 
formaszerű  megkötése  előtt  azt  a  császári  sast,  mely  VI.  Károly  alatt  tétetett 
a  városház  homlokzatára,  de  a  franczia  megszállás  idején  levétetett,  a  hű 
laibachi  polgárok  által  azonban  gondosan  megőriztetett,  a  lakosság  nagy 
lelkesedése  közepett  a  legünnepélyesebben  ismét  régi  helyére  tették  s 
alája  következő  jelmondatot  írtak:  „OLYMPIADE  EXUL  DIRA  REDUX 
AUGUSTIOR  NATALE  FRANCISCI  P.  F."  E  kétfejű  sas  máig  látható  a 
laibachi  városházán  mint  sokat  mondó  jelképe  a  Habsburgok  szelíd,  bölcs 
és  igazságos  uralkodásának. 


A  tartomány  és   Laibach  város  czímere  s  a  laibachi  biró  pálczája   1500-ból. 


Ifg^— 

Krajna  népe. 

A  szlovén  nép  élete. 

rajna  szlovénjei,  habár  valamennyien  egy  törzsbűi  valók, 
mégsem  egészen  egyenlő  alkatúak.  A  havasokon  lakó  felső- 
krajnai ép  oly  serény  és  tettre  kész,  a  mily  értelmes  és 
tanulékony;  a  Gurk  mentén  húzódó,  szólókkel  beültetett 
dombsor  lakója,  az  alsó-krajnai,  gyengébb  testalkotású,  de 
kedélyesebb,  e  mellett  természetesen  kissé  könnyelműbb  és  meggondolat- 
lanabb  is;  a  sivár  Karszt-vidék  bora-viharaihoz  szokott  belső-krajnai  edzett 
testű  és  határozott  jellemű,  de  egyúttal  zárkózott  és  ravaszul  számító. 
Magától  érthető,  hogy  mindeniknek  testi-lelki  alkatára  döntő  hatással  volt 
az  éghajlat  s  az  ettől  függő  életmód;  de  az  sem  tagadható,  hogy  a  felső- 
krajnaiak jellemére  a  németek  szomszédsága,  a  belső-krajnaiakéra  pedig  az 
olaszokkal  való  érintkezés  is  tetemes  hatást  gyakorolt.  Mindazonáltal  az 
érintett  eltérő  vonások  mellett  még  mindig  van  annyi  közös  mind  a  három- 
ban, hogy  valamennyiben  könnyen  fölismerhetni  az  egy  fajhoz  tartozás 
kétségtelen  jegyeit.  Általában  vele  született  tulajdona  a  krajnai  lakosságnak 


352 

a  jámborság  és  isteni  félelem,  valamint  a  hazához  és  a  fejedelemhez  való  hű 
ragaszkodás  érzete. 

Minden  idegennek,  a  ki  először  látogat  el  Krajnába,  szemébe  fog  tűnni 
a  hegyen-völgyön  mindenfelé  egymást  érő  templomok  és  kápolnák  sokasága. 
Mert  alig  van  az  országban  kimagasló  pont,  a  magasb  hegycsúcsokat  kivéve, 
a  melyen  templom,  vagy  legalább  kápolna  ne  állana;  sőt  némely  helyütt, 
például  Primskauban,  kettőt,  de  hármat  is  találni  egymás  mellett;  a  sík- 
földön  pedig  még  nagyobb  a  számuk  úgy,  hogy  minden  falucskának,  minden 
tanyának  megvan  a  maga  egyháza;  sőt  sokszor  legnagyobb  meglepetésére 
a  legrejtettebb  zugokban  is  egy-egy  kápolnára  bukkan  az  utas,  míg  az  utak 
és  ösvények  szintén  csupa  kápolnával,  szentképes  oszlopokkal  és  feszületekkel 
vannak  megrakva.  A  nép  nagy  vallásosságát  az  is  jellemzi,  hogy  ha  a  paraszt 
taníttatás  végett  a  városba  adja  a  fiát,  rendesen  a  gymnasiumba  küldi,  mert 
urat,  vagyis  papot  akar  belőle  nevelni,  úrnak  a  szó  tulajdonképeni  értelmében 
csakis  a  papot  tartván.  A  krajnai  szlovén  a  papról  ép  úgy,  mint  szüleiről  s 
legfőlebb  még  bátyjairól  vagy  nénjeiről,  mindig  tiszteleti  többesszámban 
beszél:  gospod  so  prisli,  —  mati  so  rekli.  Hogy  milyen  becsben  áll  a  papi 
rend  a  földmívelő  népnél,  arról  semmi  sem  tehet  jellemzőbb  tanúságot, 
mint  valamely  paraszt  család  fiának  első  miséje.  A  mint  hajdan  az  olympiai 
játékok  alkalmával  nem  csupán  a  győztest  érte  a  kitüntetés,  hanem  hírneve 
nemzetségére  és  szülővárosára  is  visszasugárzott :  úgy  az  egyházi  rend 
magas  méltóságától  nemcsak  az  ifjú  új-misés  érzi  magát  fölmagasztalva, 
hanem  egész  családja  és  szülőfaluja  is  kiveszi  részét  a  nagy  tisztességből ; 
szülei  pedig  nem  ismernek  nagyobb  boldogságot  annál,  melyet  azon  édes 
tudat  nyújt  nekik,  hogy  fiók  kezéből  vehetik  az  Urvacsoráját.  Ilyen  érzületről 
tanúskodnak  a  következő  közmondások  is:  „Ha  Isten  nem  nyújtja  feléd  a 
kezét,  minden  szentéi  sem  nyerhetik  meg  számodra  segítségét.  —  Mikor 
Isten  egy  ajtót  elzár  előled,  száz  mást  nyit  helyette.  —  A  kit  az  isteni  tisztelet 
tartóztat  föl  munkájától,  az  nem  mulaszt  semmit  sem".  E  nagy  vallásossága 
mellett  azonban,  vagy  épen  annak  következtében  a  puszta  külsőségekre 
nézve  a  szenteskedésnek  nem  barátja  a  krajnai.  Erről  azt  tartja,  hogy  „a  ki 
nagyon  sokat  csúszkál  a  térdén,  annak  csakhamar  terhére  lesz  a  munka". 

Az  egyházi  ünnepek  megülésének  módjában  is  nyilvánul  a  krajnai 
szlovénnek  mély  vallásos  érzülete.  Hogy  e  mellett  nem  egy  maradványa  él 
még  a  régi  pogányságnak,  és  hogy  számos  babonás  szokás  is  vegyül  az 
ünneplés  hagyományos  formáihoz,  ez  tagadhatatlan,  de  érthető  is  egyúttal. 

A  három  karácsonyünnep  mindenikének  előestéjén  (decz.  24.,  decz.  31.  és 
január  5.)  sok  helyütt  imádkozva  és  füstölővel  járja  végig  a  házigazda 
házának  minden  helyiségét,  mi  alatt  az  utána  menő  háziasszony  áldásokat 
mondva  szentelt-vízzel  hinti  meg  a  bejárt  helyeket. 

A  lakószoba  azon  szögletében,  a  hol  rendesen  a  feszület  függ,  betlehemi 
jászol  (jaslice)  van  fölállítva,  a  melynél  lefekvés  előtt  a  háznép  az  örvendetes 
rózsafűzért  imádkozza.  A  fehér  abroszszal  terített  asztalon  három  karácsonyi 
kenyér  van :  egy  rozslisztből,  a  másik  tatárkából,  a  harmadik  pedig  (poprtnik) 
tiszta  búzából ;  ez  utóbbi  mindenféle  czifrázattal  van  földíszítve.  A  vagyo- 
nosabbak diós  és  mákos  kalácsot  (povitica,  potica)  is  sütnek,  továbbá  édes 
kenyeret,  a  melynek  tésztájába  többféle  apróra  vagdalt  aszalt  gyümölcs  van 
elegyítve.  Főtt  aszalt  gyümölcsöt  tálalnak  föl  rendesen  karácsony  böjtjén 
vacsorára  is,  a  három  karácsonyi  kenyeret  pedig  csak  sorjában  szegik  meg 
úgy,  hogy  a  poprtnikra  csak  vízkereszt  napján  kerül  a  sor.  A  vallási  és 
költői  ihlettől  megszentelt  karácsonyfát  a  krajnai  szlovének  nem  ismerik ; 
a  humorral  elegyes  Mikulás-ajándék  azonban  itt  is  járatos.  Három-királyok 
napján  az  ajtókra  +  alakú  keresztek  és  az  évszám  két  fele  közé  felírják 
krétával  a  három  napkeleti  bölcs  nevének  kezdőbetűit  (pl.  1 8+C+M+B+90), 
a  mi  aztán  az  egész  éven  át  ott  marad. 

Karácsony  estétől  Gyertyaszentelőig  a  falubeli  gyermekek  páratlan 
számú  csoportokban  s  többnyire  fehér  lepedőkbe  burkoltan  házról-házra 
járnak,  s  a- jelzett  időközbe  eső  ünnepekre  vonatkozó,  vagy  az  illető  ház 
népére  az  ég  minden  áldását  kérő  énekeket  zengenek.  A  kántálókat  a 
házbeliek  ennivalókkal  jutalmazzák.  E  körjárat  pogány  eredetét  nevén 
(koléda)  kivűl  az  is  bizonyítja,  hogy  régibb  adatok  szerint  az  énekek  hajdan 
pajkos  tartalmúak  voltak. 

Hogy  karácsony  éjszakáján  az  állatok  prófétai  lélektől  megszállva 
beszélni  szoktak,  de  hogy  szavukat  csak  a  jámbor  ember  érti  meg;  hogy 
a  derűit,  csillagos  karácsony-éj  rósz  esztendőt  jelent,  vagy  hogy  a  karácsony 
napján  elhunytak  lelke  egyenesen  az  égbe  száll,  s  más  efféle  vélekedések 
igen  el  vannak  terjedve  a  krajnai  szlovének  között ;  s  végűi,  hogy  a  jövendő 
sors  megtudására,  vagy  jó  szerencse  biztosítására  czélzó  s  egyebütt  is  dívó 
babonás  szokások  legtöbbjét  is  gyakorolják,  azon  nincs  mit  csodálkozni. 

A  gyertyaszentelést  február  2-án,  még  ha  egy  kétkrajczáros  vékonyka 
szál  gyertyánál  nagyobbra  nem  telik  is  az  illetőnek,  semmikép  el  nem 
mulasztják.  Ép  oly  szigorúan  megtartják  a  virágvasárnapi  pálmaszentelést 

is,  a  melyre  természetesen  pálma-  vagy  olajfa-ágak  híjában,  mogyoró, 
fűzfa  vagy  egyéb  vesszőket  kötnek  nyalábba,  ennek  hegyébe  pedig  egy 
kis  boróka  vagy  egyéb  örök  zöld  galyacskát  tűznek.  Buzgón  eljárnak  a 
február  3 -í k i  Balázs-áldásra  és  a  böjt  első  napján  szokásos  hamvazásra  is. 
Még  a  karácsonynál  is  nagyobb  ünnep  a  szlovének  szemében  a  húsvét. 
Ez  ünnep  jelességére  mutat,  hogy  előtte  az  egész  házat  gondosan  kitakarítják, 
valamint  az  a  körülmény  is,  hogy  az  ünneplő,  ha  csak  teheti,  új  ruhát  ölt  e 
nagy  napon.  Míg  a  karácsonyt  csak  „sveti  vecer"  (szent  este)  és  „bozic" 


Húsvéti  szentelt  étkek. 

(istenfia)  néven  emlegeti:  addig  a  húsvét  éjjele  „velika  noc"  (a  nagy  éj) 
s  az  egész  előtte  való  hét,  ép  úgy,  mint  mi  nálunk,  „veliki  teden"  (nagyhét). 
Lehet,  hogy  a  többféle  elnyomatást  szenvedett  s  azért  borúsabb  lelkű  szlovén 
népnek  jobban  szívéhez  szól  a  Golgothán"  vérző  isteni  Megváltó  szenvedése, 
mint  a  megtestesülés  titka,  s  hogy  ennek  következtében  a  mély  jelentőségű 
húsvéti  ünnep  is  nagyobb  áhítatra  gerjeszti  őt,  mint  a  vidámabb  karácsony; 
továbbá  bizonyos  az  is,  hogy  a  karácsonyhoz  nem  keveredik  annyi  babonás 
szokás  és  pogánykori  emlék,  mint  a  húsvéthoz,  s  hogy  amannak  ünneplé- 
sében már  jóval  több  része  van  a  keresztény  symbolikának.  Minden  házi- 
asszony igyekszik,  hogy  nagyszombaton  a  szentelt  tűzből  az  ő  konyhájára 
is  jusson  egy  üszök ;  a  hús-  és  kenyérszenteléstől  sem  marad  el  még  a  leg- 

szegényebb  sem,  a  gazdagabbak  pedig  egész  kosarakkal  küldik  a  templomba 
megáldás  végett  az  eleséget.  Az  ilyen  teljesen  fölszerelt  húsvéti  kosárban 
a  kenyéren  és  bárányhúson  kivűl  még  egy  füstölt  sódarnak  (kraca),  kolbá- 
szoknak (klobase),  egy  koszorú  alakú  diós  és  mézes  kalácsnak  (kolac),  piros 
tojásoknak  (pirhi)  s  egy-két  szál  tormának  (hren)  is  kell  lennie.  A  kraca 
(sódar)  Krisztus  testét  jelenti,  a  mellette  levő  csavar  alakra  lekanyarított 
fehérrépa-szalagok  Krisztus  kötelékeire  czéloznak  (ezeket  aztán  a  levegőn 
szárítva  egész  a  következő  böjtig  elteszik,  a  mikor  főzeléknek  elkészítve 
kerülnek  az  asztalra),  a  „kolac"  a  töviskoronát,  a  piros  tojások  a  Meg- 
váltónak a  Gethsemane-kertben  és  a  Golgothán  hullatott  vércseppjeit,  a 
kolbászok  a  kínszenvedőnek  sebeit,  a  tormaszálak  végűi  az  Úr  szomjúságának 
enyhítésére  nyújtott  eczetet  és  epét  jelképezik.  Ezeket  a  Krisztus  szenvedésére 
emlékeztető  húsvéti  szentelt  étkeket  mindig  a  legnagyobb  áhítattal  költik 
el,  csak  a  gyermekek  elég  könnyelműek  arra,'  hogy  nyerekedő  játékokra 
használják  föl  a  piros  tojásokat.  Ilyen  a  „turcanje"  és  a  „sekanje"  nevű 
tojáskocczintás  és  tojásrepesztés.  Amannál  a  játszók  az  egyik  tojást  a  másik 
felé  gurítják  s  az  ütközés  után  épen  maradt  tojás  gazdája  nyeri  el  a  másikat; 
emennél  pedig  úgy  igyekszik  az  egyik  egy  krajczárt  a  kijátszott  tojás  felé 
dobni,  hogy  a  pénzdarab  a  tojás  héján  ütött  repedésben  megálljon.  Ha  ez 
sikerűi,  megnyerte  a  tojást,  ellenkező  esetben  pedig  elvesztette  krajczárját. 
Ennél  aztán  többféle  csalás  is  szokott  előfordulni ;  t.  i.  vagy  szurokkal 
töltenek  meg  egy  pirosra  festett  tojáshéjat,  vagy  pedig  élesre  köszörülik 
a  krajczár  szélét.  A  kit  azonban  ilyen  csaláson  kapnak,  az  a  játszók  előtt 
elvesztette  jó  hírét.  —  Hogy  a  krajnai  a  húsvétot  tartja  az  év  legnagyobb 
ünnepének,  az  egyebek  közt  abból  is  kitűnik,  mennyire  igyekszik  még  a 
legszegényebb  is,  hogy  e  napon  hús  kerüljön  az  asztalára,  legyen  az  bár 
csak  egy  pár  füstölt  bordaszelet.  Még  egy  közmondás  is  azt  tartja,  hogy : 
„húsvét  vasárnapján  egyik  madár  megmarja  a  másikat,  csakhogy  húst 
ehessenek". 

Minden,  ez  ünnep  alkalmával  megszentelt  tárgynak  csodálatos  erőt 
tulajdonítanak.  Zivatar  idején  a  virágvasárnapján  megáldott  barka-csomóból 
egy  galyacskát  égetnek  el  a  tűzön,  azon  hiszemben,  hogy  ezzel  a  házat 
a  villámcsapástól  megóvják.  A  nagyszombaton  szentelt  tűznek  egy  üszke 
pedig,  ha  még  izzón  ér  a  házhoz,  tűzvésztől  óvja  meg  azt  abban  az  évben. 
A  húsvéti  tojások  összetört  héját  pedig  a  hangyák  és  egyéb  kártékony 
férgek  ellen  szokták  az  ablakok  könyöklőjén  tartani. 

Az  Űrnapját  is  igen  nagyra  tartják,  s  az  év  minden  körmenete, 
között  ez  a  leglátogatottabb,  a  melyben  örege-ifja  részt  vesz.  Ki-ki  legszebb 
ruháját  veszi  föl,  s  ha  mással  nem,  legalább  hófehér  vászonneműjéve]  ékes- 
kedik, így  aztán  megesik,  hogy  az  asszonynép,  ha  még  oly  hűvös  is  az  idő, 
fehér  ingujjban  didereg,  míg  a  férfiak  közül  egyik-másik  a  legnagyobb 
melegben  is  magára  ölti  köpönyegét,  csak  azért,  hogy  mutogassa,  ha  új. 

A  tartományban  még  szokásos  egyéb  körmenetek  közt  legnevezetesebb 
az,  a  melyet  Idriában  Achatiiis  napján  (június  2  2-én)  tartanak  meg  ama 
nap  emlékére,  melyen  1508-ban  (?)  az  itteni  gazdag  kéneső-ereket  föllelték. 
Már  az  előtte  való  napon  az  egész  bányaváros  virágfüzérekkel  és  májusfákkal 
díszeleg.  A  bánya  történetében  nevezetes  emlékű  négy  helyen  oltárokat 
állítanak.  Este  a  cs.  kir.  bánya-színházban  ének-  és  színi  előadás  van. 
Az  ünnep  napján  reggeli  kilencz  órakor  kezdődik  a  körmenet,  melyen  a 
hivatalnokok  és  munkások  egyenruhában,  a  papság  és  nép  pedig  teljes 
díszben  vesz  részt.  A  veteránok  díszőrségétöl  kisért  menet  a  Borbála-  és 
Achatius-templomtól  az  egész  városon  átvonul,  a  négy  oltárt  érintve, 
melyek  mindenikénél  egy  evangéliumi  szakasz  olvasása  után  áldást  ád  a 
pap  az  oltári  szentséggel.  A  szentséget  vivő  pap  előtt  fehér  ruhás  leánykák 
az  egész  út  hoszszában  virágot  hintenek.  A  dél  előtti  ünneplés  nagy  misével 
végződik ;  dél  után  pedig  ünnepélyes  vecsernye  és  ennek  befejeztével  a 
bányabirtokhoz  tartozó  Zcmlja-réten  népmulatság  következik,  a  melyen 
a  vigadók  ételéről-italáról  is  bőségesen  gondoskodik  a  rendezőség.  Este 
tűzijáték  zárja  be  a  nagy  napot. 

A  templomi  búcsú,  vagyis  a  templom  védszentjének  napját  egyebütt 
is  megünneplik.  Felső-Krajnában  ily  alkalomra  búzalisztből  készült,  mazso- 
lával és  tepedt  szőlővel,  vagy  mézzel  és  dióval  töltött  külön  kalácsot 
(strukelj)  is  sütnek.  Kiválóbb  jelentősége  azonban  ez  ünnepnek  csak  a 
híresebb  és  látogatottabb  búcsújáró  helyeken  van.  Belső-Krajnában  ilyen 
nevezetesebb  búcsújáró  hely  egy  sincs,  holott  Alsó-Krajnában  Zaplaz, 
Primskau  és  Möttling  messze  vidékek  lakóitól  is  tömegesen  látogatott 
kegyelem-források  hírében  állanak.  A  legtöbb  búcsújáró  helylyel  azonban 
mégis  Fclső-Krajna  dicsekedhetik,  s  azok  e  következők :  Dravlje,  Dobrova, 
Grossgallenberg,  Ehrengruben,  St.-Jodok,  Podbrezje.  A  napfordúlat  ősrégi 
keletű  ünnepének  emlékét  tartja  fönn  a  pogány  és  keresztény  szokások 
sajátszerű  keverékéből  álló  Szent  Iván  ümiepe.  Június  23-án,  ez  ünnep 
előtti  estén,  a  szobák  padlóját  páfránynyal  hintik  tele,  az  ablakokba  pedig 

bajnócza-ágakat  tűznek.  Az  éj  beálltával  minden  hegyen  máglyák  gyuládnak 
ki,  melyek  tüzét  órákig  égve  tartják.  Az  ifjúság  énekébe  és  újjongásába 
harangok  zúgása,  mozsár-  és  pisztolydurrogás  vegyül.  A  pajkos  fiatalság 
át  is  ugrálja  a  lobogó  tüzeket,   a  következő  dalt  énekelvén  hozzá  : 

Vígan  lobogj,  fényes  láng,  De  a  házban  légy  szerény, 

Égre  szállva  süss  mi  ránk!  Ki  ne  csapj  a  tetején, 

Itt  mutasd  hatalmadat  Ne  tégy  kárt  a  faluba': 

S  mulattass,  míg  nem  virad.  Hallgass  kérelmünkre  ma! 

A  Kulpa  mellett  Szent  Iván  estéjén  egy  furulyás  vezetése  mellett 
énekesnők  (kresnice)  járják  be  négyesével  a  falvakat.  Öltözetük  olyan,  mint 
a  karácsonyi  koléda-énekeseké  (koledniki),  vagy  pedig  a  keleti  nők  módjára 
le  vannak  fátyolozva.  Ezek  sem  szívesen  énekelnek  ingyen,  s  a  hol  nem 
kapnak  semmit,  ott  gúnydallal  boszantják  a  fösvény  gazdát. 

Igen  el  van  terjedve  az  a  hiedelem,  hogy  Nagy-Boldogasszony  napján 
(augusztus  15.)  minden  gyümölcsfán  kígyó  lappang;  egyúttal  azonban  azt 
is  tartják,  hogy  a  Boldogasszony  napjainak  (Frauentage)  nevezett  s  aug. 
15-étől  szeptember  8-áig,  tehát  Nagy-Boldogasszonytól  Kisasszony  napig 
terjedő  időközben  a  levegő  a  lehető  legtisztább,  a  miért  is  e  napokban  a  téli 
ruhákat  meg  az  ágyneműt  ki  szokták  rakni  szellőztetés  végett. 

E  Mária-ünnepekkel  kapcsolatban  megemlítendőnek  véljük,  hogy 
Krajna  nő-lakosságának  körülbelül  a  fele  Mária  (Mica,  Micika,  Maricka) 
nevű;  a  másik  fele  az  Ágnes  (Neza),  Orsolya  (Ursa),  Katalin  (Katra),  Erzsébet 
(Spela),  Borbála  (Bárba),  Margit  (Marjeta),  Gertrúd  (Jerica),  Ilona  (Lenka), 
Lucza  (Lucija)  és  Alojzia  (Lojza)  neveken  osztozkodik.  A  férfi-lakosság  közt 
leggyakoribbak  a  János  (Janez),  József  (Joze),  Antal  (Tone),  Mátyás  (Matija), 
András  (Andrej),  Márton,  Ferencz  (Francé)  és  Máté  (Matevz)  nevek;  csak 
másod  sorban  következnek  aztán  az  ilyek,  mint :  István,  Miklós  (Miklavz), 
Mihály  (Miha),  Péter,  Pál  (Pavel),  Gergely  (Grega),  Balázs  (Blaz),  Lőrincz 
(Lorenc),  Flórián  (Florijan).  Az  említett  szentek  névnapjai  a  már  előbb 
elsorolt  főünnepek  mellett  a  népies  kalendáriom  azon  sarkpontjai,  melyektől 
a  krajnai  földmívelő  le-  vagy  fölfelé  számít,  midőn  valamely  napot  meg 
akar  határozni ;  ha  például  valamely  esemény  idejét  kérdik  tőle,  olyanféle 
feleleteket  ád,  hogy  Szent  Katalin  előtt  való  napon,  vagy  öt  nappal  Márton 
után,  vagy  zöldcsütörtökön  történt.  Az  ifjúság  elég  furcsa  és  mulatságos 
módon  üli  meg  a  névnapokat.  Ilyennek  előestéjén  ugyanis  az  ünnepeltnek 
pajtásai  összegyűlnek  háza  ajtaja  előtt,  s  a  kezük  ügyébe  eső  hangszerekkel, 

vagy  azok  nem  létében  üstökkel,  lábasokkal,  fedőkkel,  fütyülőkkel  s  egyéb 
lármát  csapó  szerszámokkal  fölvegyverkezve,  adott  jelre  siketítő  csöröm- 
pölést,  sivítást  és  éktelen  zenebonát  visznek  végbe.  Az  ekként  üdvözölt 
e  megtiszteltetésért  rendesen  cgv  pohár  vízzel  önti  le  az  ünneplésére 
egybegyűlteket,  ha  ugyan  valami  előrelátó  ficzkó  elég  ravaszul  még  időnek 
előtte  el  nem  takarított  közeléből  minden  vizes  edényt.  Az  ilyen  macskazenét 
o/reht-nék.  hívják,  mely  szó  alighanem  a  német  „Hofrecht"  elcsavarásából 
származott.  A  szokás  maga  valószínűleg  olyan  pogánykori  maradvány,  a 
milyen  még  igen  sok  akad  a  krajnai  nép  nagy  vallásosságával  igen  jól 
megférő  számos  babona  között.  Az  említett  ünnepek-  és  nevekhez  fűződő 
babonák  és  időjósló  mondások  közül  nem  lesz  fölösleges  egynéhányat 
fölsorolnunk  már  csak  azért  is,  mert  egyikében -másikában  idők  hosszú 
során  át  gyűjtött  tapasztalat  gyümölcse  is  nyilatkozhatik.  A  pusztán  babonás 
vélekedések  közé  tartozik  az  az  általánosan  elterjedt  hiedelem,  hogy  a  péntek 
szerencsétlen  nap,  s  hogy  a  ki  pénteken  nevet,  az  vasárnap  sírni  fog;  a  haj- 
és  körömnyírást  azonban  épen  pénteken  tanácsos  végezni ;  a  körömforgácsról 
azt  is  tartják,  hogy  megóv  a  fogfájástól.  A  nagyszombaton  újra  megszólaló 
harangok  megkondúlásakor  mindenki  vízhez  siet,  mert  azt  hiszik,  hogy 
a  ki  e  pillanatban  megmosdik,  az  egész  évben  tiszta  marad  mindenféle 
bőrkiütéstől.  Sajátságos  vélekedés  él  a  nép  közt  a  meteorokról.  Egy  ilyen 
tűzgolyó  fölvillanása  pillanatában,  azt  tartják,  megnyílik  az  ég  s  az  ilyenkor 
nyilvánított  kívánság  teljesül;  a  tűzgolyó  szétrobbanásában  az  ég  kapujának 
becsapódását  vélik  hallani.  Ha  valakit  mérges  kígyó  mar  meg,  igyekezzék 
a  kígyó  előtt  vízhez  jutni,  különben  meghal  a  marástól.  A  kire  a  menyét 
ráfúj,  az  meghal.  A  keresztes  pók  szerencsét  hoz,  csak  be  kell  zárni  egy 
üvegbe  és  a  palaczkba  egy  papírszeletet  tenni  melléje,  a  melyre  az  l-től 
90-ig  terjedő  számsor  van  felírva;  a  pók  hálójába  szőtt  számok  biztosan 
kijönnek,  ha  megteszi  őket  az  illető. 

Általánosan  el  van  terjedve  a  víziember  (povodni  moz,  Tatrman) 
mondája.  E  rémtől  kivált  a  tánezot  szenvedélyesen  kedvelő  leányoknak  és 
asszonyoknak  kell  óvakodniok.  A  kereszteletlenűl  elhalt  gyermekek  lelkéről 
(Movje,  Navje)  azt  hiszik,  hogy  haza  járnak ;  igen  erősen  hisznek  továbbá 
egyéb  kísértetekben  is  (duhovi,  strahovi),  a  melyek  közt  a  Trud  (mora) 
játszik  legkiválóbb  szerepet;  a  boszorkányok  is  mindenféle  elképzelhető 
kárt  okozhatnak  az  embernek,  különösen  jégveréssel  tehetik  tönkre  a  föld 
gyümölcseit;  a  varázslók  között  legnevezetesebbek  a  „fekete  iskola"  diákjai 

(érne  sole  dijaki).  A  Movje  nevű  szellem  a  levegőn  átrezgő,  kimondhatat- 
lanul fájdalmas  nyöszörgéssel  árulja  el  jelenlétét;  a  ki  ilyenkor  azonnal 
vizet  locsol  föl  a  levegőbe,  az  megmentheti  az  ilyen  elkárhozott  leikecskét. 


Névnap-esti  „macskazene" 


A  Mora  ellen  úgy  védekeznek,  hogy  a  kulcslyukat  bedugják;  különben 
mindenféle  kisértet  ellen  védekezésül  szolgál  a  keresztvetés.  A  harangok 
hangját  a  boszorkányok  nem  szenvedhetik ;  a  miért  is  zivatar  idején  még 
mindig  szokásos  az  ellenük  való  harangozás.  A  „fekete  iskola"  diákjai 
minden  boszorkányságot  meg  tudnak  hiúsítani ;  ezért  aztán,  a  ki  csak  teheti, 

igyekszik  ilyen  bűbájos  hatalom  hírében  álló  mester  jóindulatát  magának 
megnyerni  és  megtartani;  maguk  e  varázslók  ellen  azonban  nincsen  oltalom, 
mert  egyenesen  az  ördöggel  állnak  szövetségben. 

Hazaszeretetben  a  krajnai  nem  marad  el  semmi  más  nép  mögött. 
Lakóhelyét  „édes  otthon  "-ának  nevezi  .s  azt  tartja,  hogy  egyetért  vele 
mindaz,  a  ki  ez  otthont  meg  tudja  becsülni.  Azért  mondja,  hogy  „a  ki 
hónából  kifelé  kívánkozik,  azzal  nem  jó  együtt  sütkérezni. "  Védte  is  hónát, 
ha  veszélyben  volt,  mindig  a  leghősiesb  bátorsággal,  különösen  a  velenczések 
és  a  törökök  ellen.  Harczra  való  készségét  tanúsítja  az  a  közmondása  is, 
a  mely  szerint  „jobb  becsülettel  meghalni,  mint  gyalázattal  élni".  De  nemcsak 
szűkebb  hazáját,  az  egész  Ausztriát  is  teljes  szivéből  szereti,  s  „Ausztria 
mindenek  fölött!"  a  jelszó,  melyet  legnépszerűbb  költője,  Vodnik,  meg- 
énekelt. Az  uralkodó  ház  iránti  törhetetlen  hűségét  pedig  elégszer  bebizo- 
nyította a  harczmezőn  úgy,  hogy  méltán  mondhatja  róla  Koseski  (Vessél 
álneve)  : 

„Hrast  se  omaja  in  hrib,  zvestoba  Slovencev  ne  gané." 
dőlhet  a  tölgy  s  a  hegy  meginghat,  de  a  krajnainak  (szlovénnek)  hűsége  rendülellen." 

Feleségét  nagyra  becsüli  a  krajnai,  sőt  azt  tartja,  hogy  „az  asszony 
támogatja  a  háznak  három  szegletét,  míg  a  férfi  csak  az  egyiket".  Épen 
azért  nagyon  óvatos  a  feleség-választásban.  A  házasulandó  rendesen  kikéri 
e  fontos  lépés  előtt  szüléi,  vagy,  ha  árva,  idősb  rokonai  tanácsát ;  ezekre 
bízza  az  előkészület  első  lépéseit  is,  melyek  mindenekelőtt  a  háztűznézésben 
(ogled),  vagyis  annak  megtudakolásában  állanak,  vájjon  mit  kap  a  meny- 
asszony hozományul.  E  végből  a  szülék  vagy  helyetteseik  egy  vasárnap 
ellátogatnak  a  kiválasztott  leány  házához,  miután  előbb  értesülést  szereztek, 
hogy  minden  fontos  szavú  családtagot  otthon  fognak  találni.  A  tárgyalás 
bevezetéséül  az  időjárásról,  az  épen  küszöbön  álló  munkáról  s  az  évszakhoz 
mérten,  esetleg  a  legközelebbi  aratási  kilátásokról  kezdenek  beszélgetni. 
Ez  mindjárt  alkalmat  ád  mind  a  két  családnak  arra,  hogy  szóba  hozhassa 
mindenik  a  maga  munkaerejének  nagyságát,  a  minél  természetes,  hogy  ki-ki 
minden  tőle  telhetőt  elkövet  az  egymásnak  szánt  házasulandók  jeles  tulaj- 
donainak feltűntetésére.  A  háztűznézők  a  kiszemelt  leányzót  magasztalják, 
ennek  szüléi  meg,  ha  a  látogatásnak  amúgy  is  kitalált  czéljával  egyetértenek, 
a  kérőnek  elismert  hasznavehetőségét,  munkakedvét,  férfias  és  derék  jellemét 
dicsérik.  Ha  ezt  tenni  elmulasztják,  akkor  a  kérők  már  tudják,  hogy  hiába 
járnak.  Ha  azonban  a  párbeszéd  az  előbb  jelzett  mederben  folyik,  akkor 

egyik  szót  a  másikba  öltve,  könnyű  az  átmenetet  a  továbbiakhoz  megtalálni ; 
csakhamar  azon  véleményét  nyilvánítja  valaki,  hogy  a  két  fiatal  nagyon  jól 
egymáshoz  illenék,  s  hogy  házasságuk  nem  is  ütköznék  semminemű 
elháríthatatlan  akadályokba,  stb.  Egy  pohár  bor  mellett  aztán  alaposabban 
is  meghányják-vetik  a  tervet  s  azzal  válnak  el,  hogy  a  dolog  nem  olyan 
lehetetlen. 

A  mint  az  ügy  ennyire  haladt,  akkor  már  maga  a  legény  is  rá  léphet 
az  ekként  egyengetett  ösvényre;  de  még  ekkor  sem  egyedül,  hanem  rendesen 
a  starejsina  nevű  bőbeszédű  és  éltesb  bizalmi  férfiú  kíséretében  tesz  látogatást, 
a  ki  a  még  elintézendő  mindennemű  ügyek  vivőjéül  s  különösen  a  lakodalom 
rendezőjéül  van  kiszemelve.  Ennek  társaságában  a  kérő  valamely  szerdai 
vagy  szombati  napon  elmegy  választottjához,  kinek  szüléit  a  starejsina 
immár  minden  további  kerülgetés  nélkül  értesíti  látogatásuk  czéljáról.  Ha  a 
szülőknek  és  leányuknak  a  kérő  ellen  nincs  kifogásuk :  akkor  rendesen  még 
ugyanazon  este  megállapítják  a  lakodalom  napját,  valamint  a  menyasszony 
hozományát  is.  Minthogy  a  kelengye  többnyire  igen  egyszerű  és  gyakran 
legnagyobb  részében  már  úgy  is  készen  vár  az  alkalomra,  a  kérés  kedvező 
sikere  esetében  közönségesen  már  a  legközelebbi  szerdán  vagy  szombaton 
bemutatják  magukat  a  jegyesek  a  plébánosnak.  Most  egyelőre  a  házasulandók 
eléggé  el  vannak  foglalva  a  már  elfelejtett  katekizmusi  kérdések  betanulásával 
és  a  plébánián  történő  fölmondásával  (izprasevanje).  a  miért  is  a  további 
előkészületeket  többnyire  másokra  kell  bízniok.  A  vőlegény  e  czélra  két 
vőfélyt  (druzbi),  a  menyasszony  pedig  két  nyoszolyóleányt  (svatevci)  választ, 
s  mindenik  még  egy-egy  hívogatót  (pozavcina)  jelöl  ki ;  végűi  még  kipróbált 
szakácsnérói  is  kell  gondoskodni.  Egyelőre  azonban  a  hívogatók  tiszte  a 
legfontosabb. 

Ezek,  miután  a  menyasszonyos  házban  bokrétákkal  és  szalagokkal 
kellőképen  fölékesítgették  magukat  s  megkapták  a  szükséges  utasításokat, 
házról-házra  és  faluról-falura  sorba  járják  az  ismerősöket.  Némely  helyen 
még  szokásban  van ,  hogy  az  egyik  dobbal ,  a  másik  trombitával  vonja 
magára  a  közfigyelmet,  a  minek  fölkeltésére  különben  már  fölczifrázott 
mivoltuk  és  útközben  elkövetett  bohóságaik  is  elégségesek.  A  meghívásokat 
csak  mindenféle  tréfák  és  hóbortos  mondókák  előrebocsátása  után  adják  elő 
a  legfurcsább  czikornyákkal  kikanyargatva,  s  végűi  kérve  az  illetőket,  hogy 
aztán  mindenesetre  megjelenjenek  ám,  s  ne  használjanak  semmiféle  kifogást 
se,  mint  azt  az  evangéliumbeli  menyegzőre  hivatalosak  tették.  Minthogy  a 

hívogatókat  mindenütt  megvendégelik,  csak  lassacskán  jutnak  előre,  s  így 
tisztük  teljesítése  ott,  a  hol  nagyobb  lakodalomra  készülnek,  sokszor  több 
napig  is  elhúzódik.  Ámde,  ha  e  kötelességüket  teljesítették  is,  megbízatásuk 
azért  még  korántsem  ért  véget;  az  ő  hivataluk  körébe  tartozik  ugyanis  a 
lakodalmon  elköltendő  állatok  leölése,  továbbá  a  megivandó  bornak,  a  kellő 
edényeknek  s  asztaloknak,  székeknek  előteremtése  is;  végűi  ugyancsak  az  ő 
dolguk  még  a  vendégségre  egybegyűlteket  az  asztalnál  kiszolgálni. 

A  nagy  nap  előtti  este  a  szomszédok  összegyűlnek  a  vőlegény  házában, 
hogy  megállapítsák,  hány  kocsira  lesz  szükség  s  ki  melyiket  fogja  hajtani. 
A  lakodalom  napján  nagy  sürgés-forgás  van  a  vőlegény  háza  táján;  kocsi 
kocsit  ér  s  a  fölpántlikázott  lovak  csengőinek  és  csörgőinek  csilingelésénél 
még  messzebbre  hangzik  a  víg  ostorpattogatás  és  a  pisztolyok  durrogása,  a 
melyekkel  az  egész  szomszédság  figyelmét  rá  akarják  vonni  az  örömünnepre. 
A  krajnainak  általában  nem  teljes  az  ünnepe  pisztolydurrogtatás  nélkül. 
E  közben  néha  megesik,  hogy  a  mentül  hangosabb  lövés  kedvéért  túlságosan 
töltött  fegyverek  egyike-másika  szétpattan,  a  minek  olykor  súlyos  sérülések 
a  következményei. 

Reggeli  után  a  menet  megindul  s  a  starejsina  vezetése  alatt  a  meny- 
asszonyos házhoz  vonul.  Ezt  azonban  zárva  találják  s  egyetlen  élő  lélek  sem 
mutatkozik  benne.  Csak  ismételt  kopogtatás  után  hallatszik  ki  belőle 
dörmögő  hangon,  hogy:  „Ki  az?  Mit  akartok?"  A  vezető  erre  azt  feleli, 
hogy  „jó  barátok,  a  kik  egy  báránykát,  vagy  kertészek,  a  kik  egy  hír 
szerint  itt  nyiladozó  ritka  szép  virágot  keresnek".  E  válaszra  aztán  kinyílik 
a  kapu,  de  csak  félig,  s  az  érkezetteknek  még  a  házigazdával  egy  hosszabb 
párbeszédes  szerepet  kell  végigjátszaniuk,  a  mely  mindenféle  furfangos 
találós  mesék  megfejtéséből  áll.  Ennek  megtörténte  után  a  gazda  már 
engedékenyebbnek  mutatkozik;  de  azért  most  is  előbb  egy  vén  anyókát 
mutat  a  vendégeknek,  kérdezvén,  vájjon  ez-e  ama  kérdezett  virágszál? 
A  mulatságrendező  jó  képet  vág  a  tréfához  s  elfogadja  a  kínálást,  de  a 
vénasszonyt  rendesen  vagy  a  muzsikusokhoz,  vagy  valamely  vendéghez 
utasítja  s  tovább  sürgeti  kérését.  Végre  enged  az  örömapa  s  kiadja  leányát, 
mire  aztán  a  menet  nagy  diadalújjongás  közben  a  templom  felé  tart. 

Esküvő  után  az  egész  lakodalmas  nép  oda  megy,  a  hová,  a  menyasszonyt 
viszik.  Útközben,  kivált  ha  más  falukon  keresztül  kell  haladnia  a  menetnek, 
nem  egy  akadályra  találnak ;  a  legények  ugyanis  szeretnek  az  új  házasok  elé 
gerendákat  dobni  az  útba,  vagy  vámkötéllel  vámvonalat  húzni  eléjök,  a 

melyen   csak   váltságdíj   fizetése   árán   bocsátják  át  őket.   Pajkos  gyerekek 
ilyenkor  a  következő  csúfolódó  versikét  szokták  énekelni : 

Czicza-macza,  macska,  í      Eladnám  a  bőrét 
Olyan  az  asszony,  mint  a  macska !  Egy  rakás  aranyért, 

Hej  csak  halva  látnám,  Elinnám  az  árát  — 

A  bőrét  eladnám ;  S  vennék  másik  mátkát. 

A  mint  haza  érnek,  a  küszöbön  a  szakácsné  fogadja  s  kenyérrel  és 
késsel  kínálja  a  menyasszonyt,  a  ki  a  kenyeret  megszegi,  annak  jeléül,  hogy 
ezentúl  ő  fog  e  házban  kenyeret  sütni  és  szegni.  Erre  a  beházasodott  félt 
hitestársa  szüléi  elé  vezeti  s  kéri  őket,  hogy  fogadják  jó  szívvel  a  ház  új 
lakóját,  a  mi  természeten  meg  is  történik  s  gyakran  igen  megindító 
szertartással  jár. 

Most  aztán  lakomához  ülnek,  melynél  rendesen  a  hívogatók  szolgálnak. 
Itt  eleintén  csak  mindennapi  dologról  foly  a  beszélgetés,  mihelyt  azonban 
az  első  éhséget  elverték  s  a  bor  megélénkíti  a  hangúlatot,  megered  a 
köszöntők  tarka-barka  árja  s  a  tréfák,  adomák  és  találós  mesék  özöne, 
például:  hogy  „hány  foka  van  az  égi  létrának?  (Felelet:  10,  t.  i.  a 
tízparancsolat.)  Melyik  úton  nem  járt  még  senki  ?  (A  tejúton.)  Mit  teszünk 
mindnyájan  felkelés  előtt  ?  (Lefekszünk.)  Mi  a  híjjá  a  legjobb  czipőnelc  is  ? 
(A  párja),  stb."  Közben-közben  táncz  és  ének  váltja  föl  a  beszélgető 
mulatságot,  s  az  összes  jelenlevők  a  legfesztelenebb  kedvtelésnek  engedik  át 
magukat,  a  mely  annál  nagyobb,  mentül  jobban  ért  a  starejsina,  a  ki  az 
egész  mulatság  lelke,  a  vígalomnak  mindig  új  meg  új  ötletekkel  való 
élénkítéséhez.  Ugyancsak  ő  nyitja  meg,  az  erre  legalkalmasabbnak  vélt 
pillanatban  a  menyasszonynak,  a  muzsikusoknak  és  a  szakácsnénak  adandó 
ajándékok  beszedését  is.  A  menyasszony  számára  való  adományokat  rendesen 
zenekisérettel  járó  biztatások  mellett  szedik  be  a  vendégektől.  Például : 

„  Vojarna  (nászasszony)  bármit  adsz  is,  szépen  megköszönjük."  —  „Tozvars 
(örömapa)  nem  rósz  fizető  az,  a  ki  kemény  tallért  ad!"  stb. 

Ha  az  éj  már  jó  előre  haladott ,  a  közelebb  lakók  haza  mennek ;  a 
távolabbról  jött  vendégek  pedig  a  lakodalmas  házban,  vagy  annak  gazdasági 
épületeiben  kapnak  szállást.  Másnap  reggel  újra  egybegyűlnek,  s  így  foly 
a  mulatság  csekély  megszakítással  több  napon  át  tovább,  mert  az  egész 
ünnep  a  gazdagabbaknál  rendesen  vasárnaptól  vagy  hétfőtől  péntekig  tart. 
A  lakomázás  záradékául  egy  nagyobb  kalács  (pogaca),  vagy  egy  tál  gombócz 
(struklji)  kerül  az  asztalra.   A  szegényebbeknél  természetesen  sokkal  egy- 

szerűbb  a  dolog,  meg  az  egyes  vidékek  szerint  is  többféle  különbség 
tapasztalható  a  lakodalmi  szokásokban. 

Általánosan  azonban  az  a  szokás,  hogy  a  házasulandó  előbb  egy  kérőt 
(snubac)  küld  maga  előtt,  csak  aztán  lép  föl  személyesen,  ha  ezt  kedvezően 
fogadták.  A  hívogatók  rendesen  csak  virág-  és  pántlika-díszt  viselnek ; 
szegényebb  sorsúaknái  e  díszítésről  egy  felől  a  vőlegény  (zenin)  és  a  vőfély 
(drug),  más  felől  pedig  a  menyasszony  (nevesta)  és  a  nyoszolyóleány  (druzica) 
gondoskodnak.  Ilyen  helyeken  a  „vojarna"  (nászasszony)  tisztét  is  magának 
a  vőlegénynek,  vagy  a  menyasszonynak  anyja  végzi.  A  „starejsiná"-nak 
azonban  sehol  sem  szabad  hiányoznia,  s  ez  rendesen  valamely  élemedett, 
eleven  eszű  férfi,  a  ki  az  egész  lakodalom  rendezésére  legalkalmasabb.  — 
A  menyasszony  ruhája  nem  fehér,  hanem  lehet  akárniinő  más,  világos 
vagy  sötét,  de  szabály  szerint  mindig  csak  egy  színű.  Hajába  azonban  tarka 
szalagok  vannak  fonva  s  közbe-közbe  rozmarinszálak  tűzdelve.  Mentül  alább 
megyünk  Krajna  déli  és  délkeleti  vidékén,  annál  felötlőbb  a  tarka  színek- 
uralkodása,  mely  fő  divatozását  a  Kulpa  mellett  éri  el.  A  menyasszony, 
a  fehér-krajnaiaknál  egy  sajátszerű  aranyfüsttel  és  üveggyöngyökkel  ékes 
fejdíszt  (sapelj)  visel,  míg  a  tartomány  belsejében  rozmarinszálak  mellett 
legfölebb  még  egy  fekete  bársony  homlok-szalagot  látunk  a  hajában.  A  hol 
több  muzsikusra  nem  telik ,  ott  egy  hegedűssel  (godec)  is  beérik ,  a  ki 
ilyenkor  rendesen  a  mulattató  szerepét  is  magára  vállalja,  s  mindenféle  tréfás 
adomákkal  (godceva  =  hegedűsmondókák),  gúnydalokkal  (zabavljice)  fűszerezi 
a  lakomát  azonkívül,  hogy  a  talp  alá  valót  húzza.  0  indítja  meg  ilyenkor, 
összetört  konyhaedényekkel  fölszerelve  s  furcsán  nekiöltözködve,  a  szakácsné 
javára  való  gyűjtést  is,  a  mikor  a  maga  számára  is  szedeget  tréfás  kérege- 
téssel egy  kis  borra  valót.  Egyszerűbb  házaknál  az  egész  lakodalom  "termé- 
szetesen nem  tart  tovább  egy  napnál.  Ha  valaki  másodszor  házasodik,  elég 
gyakran  megtörténik,  hogy  a  pajkos  ifjúság  macskazenével  kiséri  az  esküvőre 
menőket.  A  lakodalmas  .ház  körűi  ólálkodó  úgynevezett  „szegleten  ácsorgók" 
(voglarji)  is  minden  kigondolható  csúfolódást  és  kötekedést  visznek  végbe 
mindaddig,  a  míg  bőven  osztott  borral  le  nem  kenyerezik  őket. 

A  lakoma  itt  dúsabb ,  amott  kevésbbé  bőséges ;  ez  is  a  házasfelek 
vagyoni  állapotával  arányos ;  a  kölcsönös  nászajándékok  azonban  többnyire 
csak  selyemkendőkből  állanak,  s  a  jegygyűrűk  is  elég  gyakran  csak  ezüstből 
vannak.  Mert  a  szlovén,  ha  az  evésben-ivásban  nem  mindig  mértékletes  is, 
egyébként  és  általában  takarékosnak  mondható ;  közmondása  is  azt  tartja, 

hogy  „szálacskánkint  gyűlik  a  vagyon  s  kötélvastagságban  fogy".  Továbbá: 
„többet  ér  egy  megtakarított  tojás  egy  elfogyasztott  ökörnél".  Csakhogy 
itt  elég  gyakran  megesik,  hogy  a  míg  egy  tojást  megtakarítanak,  ugyan- 
akkor egy  ökröt  pocsékolnak  el.  Mert  a  szlovén  egyúttal  igen  becsvágyó  is, 
és   tudja,    hogy   „a  jó    hír   elér   a   kilenczedik   faluig",    s  így   dicsekedési 


Fehér-krajnai  szlovének. 

viszketegségből  inkább  megvonja  sokszor  a  szükségest  a  saját  háznépétől, 
hogy  mással  összehasonlítva  tehetősnek  és  bőkezűnek  mutathassa  magát. 
Saját  nemzeti  tánezuk  nincs  a  krajnai  szlovéneknek ;  a  lakodalmak, 
búcsúk,  vagy  egyéb  esetek  alkalmával  rendesen  csak  polkát  meg  egy 
szilajabb  fajta  keringőt  tánczolnak,  mely  némileg  a  csárdáshoz  hasonlít. 
Csupán  az  Uskok- hegységben  és  a  Kulpa  mellett  találkozni  itt-ott  a  dél- 
szláv kólóval  is. 

Az  áldott  állapotban  levő  asszonyok  sokszor  egész  a  legutolsó  perczig 
ki  nem  állnak  a  gyakran  elég  kemény  munkából;  mikor  pedig  elérkezik  az 
órája,  rendesen  csak  az  édes  anyja,  vagy  valamely  idősb  asszony  van  segít- 
ségére a  vajúdónak.  A  férjnek,  még  a  legszegényebbnek  is,  gondja  van 
ilyenkor  arra,  hogy  a  gyerekágyas  borral  erősíthesse  magát. 

Gyermekeit  a  krajnai  nagyon  szereti  s  a  szaporaságtól  sem  idegenkedik', 
azzal  vigasztalván  magát,  hogy  „tíz  helyre-gyerek  annyi,  mint  tizenegy 
szerencsés  eset".  Feleségét  annál  többre  becsüli,  mennél  jobban  megvan 
áldva  a  ház  magzatokkal.  De  különösebb  ápolásban  azért  nem  részesíti  a 
gyermekeket,  legfölebb,  hogy  egy  egész  esztendőn  át  szoptatja  a  csecsemőt 
az  édes  anyja;  a  mondai  Klepec  és  Stempihar  nevű  hősökről  azt  regélik, 
hogy  hét  esztendős  korukig  szítták  anyjuk  tejét.  Az  első  években  egy 
ingben  futkos  az  apróság,  s  nem  igen  törődnek  nevelésével  többet,  mint 
hogy  az  anyjától  megtanul  imádkozni.  Már  öt-hat  éves  korukban  pász- 
torokúi használják  őket,  különösen  ott,  a  hol  nincs  a  háznál  nehezebb 
munkából  már  kiaggott  öreg,  a  ki  e  munkát  ellássa.  Községi  pásztorok 
ugyanis  Krajnában  nincsenek.  így  tehát  a  gyermekeknek  és  öregeknek  is 
kijut  a  részük  a  dologból;  mert  a  szlovén  általában  nagy  ellensége  a  semmit- 
tevésnek s  a  tétlenséget  az  ,. ördög  hálója" -nak  nevezi.  A  feleségét  sem  a 
táncz  közben,  hanem  a  munkánál  ismerte  ki,  mert  a  másutt  szokásos  ablak 
alá  járogatás  (Fensterln)  náluk  nem  divat.  A  legény  a  leánynyal,  a  kire 
szemét  vetette,  rendesen  a  fonóban  találkozik,  a  hol  lehetőleg  segít  neki 
munkájában.  Azért  követeli  aztán  családapai  tekintélyével  is,  hogy  legalább 
az  enyhe  évszakokban  egész  háznépe  hozzá  lásson  a  dologhoz,  a  gyermekeket 
sem  véve  ki.  Marad  azért  ezeknek  még  mindig  elég  idejük  arra  is,  hogy 
ifjú  korukat  élvezzék  s  kortársaikkal  mulassanak. 

Krajnában  a  legkedveltebb  gyermekjátékok  közé  tartozik  a  fára-mászás, 
különösen  az  űrnapján  állítani  szokott  májusfa  (mlaj)  megmászása;  azután 
a  bírójáték,  a  melynél-  látatlanba  kell  kitalálnia  a  középen  állónak,  hogy 
ki  ütötte  meg;  továbbá  a  „sólanje"  nevű  földbe  rótt  vonásoknak  fcllábbal 
való  keresztül  ugrása;  a  labdaütés  (zogo  biti),  a  pilinczkézés  (klinckati),  a 
golyócskázás  (frnikoli  igzati),  a  valakitől  választott  szín  kitalálásában  álló 
társasjáték  (Farbenspiel),  stb.  A  tél  beálltával  mindenek  előtt  a  Mikulás- 
ünnep érdekli  a  gyermekeket;  bármint  rettegnek  is  a  kifordított  bundába 
öltözött,  fekete  álarezot  és  hatalmas  ökörszarvakat  viselő  és  lánczokkal 
csörömpölő  krampuszoktól  (parkeljni);  remegve  és  megzavarodva  válaszol- 

nak  az  érdemes  Mikulás  (Miklavz),  kérdéseire;  de,  ha  a  félelemgerjesztö 
látogatás  véget  ért,  annál  nagyobb  örömmel  hajtják  álomra  fejőket  az 
ajándékok   reményében,   melyek   elfogadására   nemcsak   tányérok   és  tálak, 


Hegedűs,   egyszersmind  mulattató  mindenféle  ünnepélyen. 

hanem  sipkáik  és  csizmáik  is  készen  állanak.  Aprószentek  napján  (decz.  28) 
összefont  fűzfavesszőkkel  sorra  járják  a  házakat,  s  „jó  egészséget"  kívánva 
megvirgácsolják  (tepeskati)  mindazokat,  a  kiktől  ajándékot  várhatnak. 
Farsangban  hóembert  (pust)  állítanak,  pipát  dugva  szájába  és  botot  adva 
kezébe;  s  mennél  jobban  sikerűit  az  emberi  képmás,  annál  nagyobb  örömük 
telik  benne. 

A  mint  azonban  a  fiú  gyermek  fölserdül,  mind  jobban  rá  szorítják  a 
hasznos  munkára.  Sok  tekintetben  ugyan  meglehetősen  szabadjára  hagyja 
az  apa  fiát,  mert  azt  tartja,  hogy  „a  fiú  az  enyém,  de  az  esze  az  övé"; 
hanem  azért  a  földmívelő  munkában,  a  lábas  jószág  őrzésében  és  egyéb 
kenyérkereseti  ágakban  megköveteli  tőle,  hogy  semmi  fáradságtól  se  kímélje 
magát.  Különösen  a  házi-ipar  terén  teljes  elismerést  érdemel  a  krajnaiak 
leleményessége  és  kitartása.  Nem  itt  van  ugyan  a  helye,  hogy  a  krajnai 
népipar  termékeiről  szóljunk,  de  azt  mégis  megemlíthetjük,  hogy  ez  ipar- 
czikkek  némelyike,  mint  pl.  a  strazisei  lószőr-sziták  s  a  reifnitzi  fatárgyak 
messze  földön  kelendők.  Törzsrokonaik  között  ez  árúk  termelői  maguk 
hordják  azokat  vásárra,  és  sokszor  elég  furcsa  látvány  az  ilyen  reifnitzi 
faedény-árús  és  szitás,  hátán  egymás  hegyébe  tornyosított  holmijával 
(süha  roba),  a  mely  távolról  úgy  tűnik  a  néző  szemébe,  mintha  valami 
óriási  messzelátó  közelednék  feléje  két  lábon.  Sehol  sem  mutatkozik  azonban 
a  krajnainak  kitartása  oly  kiválóképen,  mint  a  pele-fogásban,  a  mely  csak 
éjszakának  idején,  még  pedig  őszszel,  tehát  oly  időben  történik,  midőn 
már  a  nappali  munka  is  eléggé  elcsigázza  a  földmíves  erejét.  Oly  években 
ugyanis,  mikor  bükk-makk  bőven  terem,  a  mi  persze  csak  körülbelül 
minden  ötödik  évben  történik,  mert  a  bükk  nem  terem  minden  esztendőben 
gyümölcsöt:  Belső-  és  Alsó-Krajna  erdeiben  a  pele  (Mioxus  Glis,  Sieben- 
schláfer)  roppantul  elszaporodik  s  akkora  számban  él,  mint  tán  sehol 
másutt  földrészünk  mérsékelt  éghajlatú  és  déli  vidékein.  Ezt  az  alkalmat 
nem  mulasztja  cl  a  krajnai,  a  ki  szerint  „a  szorgalmas  emberre  minden 
bokor  mögött  egy  darab  kenyér  és  minden  kő  alatt  egy  krajezár  vár". 
Kellő  ügyességgel  ugyanis  könnyen  összefogdoshat  néhány  százat  ez  állatkák 
közül,  a  mi  —  darabját  ío  —  20  krajczárjával  számítva  —  nem  megvetendő 
jövedelem.  A  mondott  ár  mindjárt  érthető  lesz,  ha  meggondoljuk,  hogy 
ez  állat  zsírját  Krajnában  mindenféle  külső  és  belső  baj  ellen  hasznos, 
különösen  pedig  tüdővész  ellen  hathatós  orvosságnak  tartják,  továbbá  húsa, 
főleg  a  magában,  kissé  száraz  kukoricza-liszt  mellé,  kedvelt  étel,  végül 
bőrét  jó  és  olcsó  prémnek  dolgozzák  föl.  A  pele-prémü  sipka  századok  óta 
nevezetes  része  a  krajnai  paraszt  öltözetének.  Ezen,  a  kedvező  években 
nagy  hévvel  megújuló  vadászat  tárgyáról  Krajnának  több  helyneve  is  meg- 
emlékszik; ilyenek  pl.  Billichbcrg,  Billichgraz.  Lehet,  hogy  e  kiváló 
kedveltségnek  örvendő  paraszt -sportnak  a  nem  nagy  fáradsággal,  csak 
az  éjjeli  nyugalomnak  feláldozásával  járó  kalandosság  is  ád  némi  ingert, 

a  mely  hozzá  fűződik.  Képzeljük  el  a  hatalmas  bükkerdőnek  fáklyafénytől 
megvilágított  s  a  háttér  titokzatos  homályába  vesző  fasorait,  az  óriási 
fakoronáknak  már  sárguló  leveleit,  s  alant  az  előtérben  buján  zöldelő  páfrány 
bokrokat,  e  mellé  az  ágról-ágra  szökellő,  mohón  faló  és  czinczogó  pelék 
nyaktörő  ugrándozását,  a  fákról  lehullatott  makkhéjak  zörgését,  s  végűi  a 
fölriadó  kuvikok  rémes  sivítását,  ha  fogalmat  akarunk  alkotni  a  regényes 


Mikulás. 


színtérről,  melyen  a  pele-vadász  feszült  figyelemmel  les  és  fülel  a  fölállított 
fogók  becsapódására.  E  fogók  (samojster)  igen  egyszerű  szerkezetűek  s  egy 
25  cm.  hosszú  és  10  cm.  széles,  kivájt,  négyszögletes  fadarabból  állanak. 
A  kivájt  üreg  könnyen  mozgatható  tolókával  záródik,  a  melyet  a  fölállításnál 
egy  rugós  abroncsra  erősített  s  megfeszült  zsineg  tart  nyitva;  e  zsineg 
másik  végén  egy  kis  peczekre  a  csalétek  van  kitűzve  úgy,  hogy  ennek 
megérintésénél  a  zsineg  megrándúlása  következtében  a  rúgó  a  tolózárt 
becsappantja.  Csalétkűl  vagy  friss,  vagy  pedig  olajba  áztatott  aszalt  gyümölcs 

szolgál ;  a  fogókat  vagy  a  földre, 
a  polsine-nevű  pelelyukak  elé  te- 
szik, vagy  pedig  léczekre  illesztve 
a  fatörzsekre  erősítik.  Az  össze- 
fogdosott és  agyonvert  állatkákat 
orrukon  áthúzott  vadszőlő-indára 
fűzve  aggatja  a  vadász  vállaira. 
De  nemcsak  a  szerzésben, 
a  szerzeménynek  a  megtartásá- 
ban is  dicséretesen  nyilvánul  a 
krajnainak  takarékos  hajlama, 
mely  azonban  nem  fajúi  fösvény- 
séggé, midőn  a  családapa  mérték- 
letességben és  takarékosságban 
jó  példával  jár  háznépe  előtt. 
Közmondása  is  azt  tartja,  hogy 
„rövid  vacsora,  hosszú  élet". 
Tápláléka  legfőképen  hüvelyes 
veteményekből,  burgonyából  és 
káposztából  s  e  mellett  még  egy 
sajátszerű  lisztlevesből  (moCnik) 
és  a  kedvelt  tatárka-morzsából 
(ajdovi  zganci)  áll,  mely  utóbbi 
itt  a  déliek  polentáját  pótolja. 
Takarékossága  azonban  nem  ter- 
jed annyira,  hogy  az  idegent 
vendégszeretőleg  ne  fogadja. 
Még  a  koldust  sem  egy  könnyen 
utasítja  el  küszöbéről  alamizsna 
nélkül,  annál  kevésbbé  fukarkodik 
vendége  irányában,  kinek  szíve- 
sen szolgál  konyhája  és  pinczéje 
legjavával.  Bő  szüret  után  a  bortermő  vidékeken,  különösen  Alsó-Krajnában, 
nem  igen  mehet  el  az  ember  nyitott  pincze  előtt  a  nélkül,  hogy  egy  pohár 
borral  barátságosan  meg  ne  kínálják,  s  ilyenkor  akár  szomjazik,  akár  nem, 
innia  kell,  s  egy  pohár  után   rendesen  több  következik.    Ha  a  bor  jobb 

minőségű,  akkor  a  dicsekedő  kínálás  ilyen  formán  hangzik  :  „Kóstolja  kend 
ezt  az  ideit!",  ha  pedig  gyengébb,  akkor:  „kóstolja  kend,  a  mit  Isten 
adott".  Ennek  az  Isten  „ adománya "-nak  a  fölhasználásáról,  sajnos,  egy 
némely  alsó -krajnai  járás- 
bíróság nem  a  legörvende- 
tesebb  adatokkal  szolgálhat. 
Mert,  míg  a  felső-krajnai, 
mint  a  havasi  lakók  egy- 
általában, inkább  ereje  mu- 
tatásának természetes  ösztö- 
néből verekszik,  addig  az 
alsó-krajnaiban  a  dulakodás 
kedve  rendesen  csak  akkor 
támad  föl,  ha  kissé  felöntött 
a  garatra ;  hanem  ilyenkor 
aztán  nagyon  is  erőszakos 
módon  nyilvánul.  Ez  a  sze- 
rencsétlen hajlam  a  legtöbb 
vétség  okozója,  legalább 
jóval  több  esik  ennek  rová- 
sára ,  mint  a  nép  egyéb 
rósz  tulajdonaiéra,  melyek- 
ről szólván,  megemlítendő, 
hogy  a  szlovén  inkább  erő- 
szakosan rabol ,  mintsem 
hogy  alattomban  lopjon. 
Mert  egészben  véve  nyílt 
szívű,  becsületes  népség,  a 
ki  ép  úgy  szereti  az  igaz- 
ságot, a  mennyire  gyűlöli 
a  hazugságot  és  csalást,  tudván,  hogy  „a  hazugság  nem  igen  vacsorál  ott, 
a  hol  ebédelt",  s  hogy  „igaz  és  nem  igaz  közt  nincsen  középút".  De,  midőn 
azt  vallja,  hogy  „igaz  font  és  igaz  mérték  égbe  visz",  s  maga  igyekszik  is 
becsülettel  mérni  felebarátjának :  más  részt  nem  igen  bízik  mások  igazlelkű- 
ségében ;  sokszor  még  az  övéinek  sem  hisz,  annál  bizalmatlanabb  idegenek 
iránt.  Hogy  az  adás-vevésnél  rá  ne  szedjék,  szívesen  fordul  a  mesetar  nevű 

közbenjárók  segítségéhez,  a  kik  az  eladót  és  vevőt  összekerítik,  amazt  árából 
való  engedésre,  ezt  a  kinált  ár  jobbítására  birni  s  mindakettőt  az  alku  meg- 
kötésére rábeszélni  igyekeznek.  Sokszor  az  ilyen  vásári  jelenet  órákig  is 
eltart;  a  vevő  ebelmegy,  meg  visszaviszi  a  közbenjáró,  ki  újra  lelkökre 
beszél  a  feleknek,  mind  a  kettőt  meggyőzni  törekedvén  az  alku  kedvező 
voltáról.  A  sok  beszédtől  a  jó  ember  természetesen  megszomjazik,  mire  aztán 
meghívja  az  alkuvókat  egy  pohár  borra;  az  eladó  ilyenkor  rendesen  elérti  a 
czélzást  s  bort  vitet,  vagy  mind  a  hárman  betérnek  a  legközelebbi  korcsmába. 
Itt  végre  megkötik  az  alkut,  miután  a  vevő  is  vitetett  áldomást.  A  „mesatar" 
rendesen  a  felek  zsebéből  élősködik  az  ily  áldomásnál  (likof),  s  ezenkívül 
még  mind  a  kettőtől  kap  egy  kis  pénzt  is  szolgálataiért. 

Ha  már  a  megcsalatás  ellen  is  ilyen  óvatosan  védekezik  a  krajnai, 
annál  hevesebben  fölháborodik  jogának  minden  csorbítása  ellen,  sőt  sokszor 
a  rászedetésnek  már  látszata  is  kemény  ellenállásra  izgatja;  de  annál 
elégűltebben  ujjong,  ha  kitűnik,  hogy  ily  kétes  esetben  csakugyan  neki  volt 
igaza  (pravica  se  je  skazala!).  Nem  lehet  épen  mondani,  hogy  puszta 
pörlekedési  viszketegből  történik,  mert  inkább  igen  erősen  kifejlett  jogérzet- 
ből  ered,  ha  a  szlovén  nagyon  is  sokat  foglalkodtatja  az  ügyvédeket  és  a 
törvényszéket,  és  sokszor  házát,  egész  birtokát  koczkára  veti,  csakhogy  vélt 
jogához  jusson.  Sőt  az  erőszakos  önvédelemtől  sem  riad  vissza,  ha  abban  a 
meggyőződésben  van,  hogy  igaztalanságot  követtek  el  ellene.  Különben 
egész  a  végsőig  szolgálatra  kész  szomszédja  iránt ;  rendelkezésére  bocsátja 
mindazt,  a  mivel  rajta  segíthet ;  oda  kölcsönzi  neki,  ha  kell,  igás  barmát  ép 
úgy,  mint  saját  két  karja  erejét,  azt  tartván,  hogy :  „te  értem,  én  érted,  Isten 
mindnyájunkért!"  (Én  neked  segítek,  te  nekem,  Isten  segít  mindnyájunknak, 
vagy :  Én  a  te  segítséged  vagyok,  te  az  enyém,  Isten  mindnyájunké.)  Ez  a 
kölcsönös  segítségre  való  készség  aligha  nem  egyik  ősidők  hagyományakép 
örökölt  nemzeti  sajátsága  a  szlovéneknek.  Az  ilyekhez  ép  oly  szívósan 
ragaszkodnak,  a  mily  nehezen  veszik  be  az  újításokat.  Meddig  tartott  pl. 
míg  az  ugarolás  helyett  a  váltógazdaság  köztük  meglehetős  általánosan 
elterjedt !  A  lacki  ember  meg  már  régóta  nem  szőtte  a  maga  és  földijei  által 
viselt  posztót,  a  mikor  még  mindig  benn  hordta  iszákjában  a  posztószövéshez 
kellő  kis  gerebent.  Az  idegenből  szállított  szövetekkel  nem  egy  új  szabású 
viselet  is  került  az  utóbbi  időben  Krajnába;  de  a  térdig  érő  bőrnadrág, 
hosszú  szárú  csizma,  a  csípőig  érő  kurta  kabát  (kamsola)  s  az  alatt  a 
sok   gombú   mellény,    télen    a   ködmön   és   peleprémes   sapka  mind   máig 

fenmaradtak  a  szlovén  férfiaknál.  Az  asszonyoknál  a  széles  fekete,  vagy 
aranyfonalú  széles  paszomántú  főkötő  és  az  ívelten  alácsüngő  öv  már  ugyan 
csak  ritkán  látható;  de  a  nagy,  fehér  fejkendő  (peca),  melyet  úgy  kerekítenek 
a  fejők  köré,  hogy  hosszú  csücske  a  hátukon  lóg  alá,  valamint  a  mellüket 
és  nyakukat  takaró  selyemkendő  (ruta)  is  még  folyvást  divatban  van. 

De  valamint  a  viseletben,  úgy  a  szokásokban  és  erkölcsökben  nem  egy 
változást  okozott  az  újabb  idők  megváltozott  szelleme,  melynek  komoly- 
sága sok  helyütt  a  régibb  századok  hagyományos  humorát  is  elnémította. 
Még  mindig  járja  ugyan  a  példaszó,  mely  szerint  „a  szegénynek  hízó 
disznajáról  és  a  gazdagnak  betegségéről  sok  a  beszéd",  vagy  hogy  „a  kinek 
a  háza  teteje  rozoga,  az  csak  szép  időért  imádkozik",  meg  hogy  „arany 
fegyverekkel  biztos  a  győzelem";  de  az  a  másik  közmondás,  hogy  „a  kenyér 
csak  ott  drága,  a  hol  nincsen  pénz",  a  népnek  mindinkább  terjedő  elszegé- 
nyedése miatt  szomorú  valóságot  fejez  ki  az  első  részében.  Ugyanezen  okból 
az  a  közmondás  is,  mely  szerint  „egy  légy  kedvéért  a  pók  nem  szövi 
hálóját",  ma  már  csak  úgy  igaz,  ha  benne  a  nem-et  ige/i-re  változtatjuk. 
Szitkozódásképcn  még  ma  is  használja  a  krajnai  az  efféle  kifejezéseket :  Avsa 
(=  tökfilkó),  sentana  pára  (==  átkozott  gebe),  bozji  volek  (=  isten  tinaja), 
stb.,  melyekkel  föllobbanó  haragjában  a  semmirevalókat  illeti;  de  a  weixel- 
burgiakat  a  „lelánczolt  csigá"-val,  vagy  a  reifhitzieket  az  „éhezésre  betanított 
lovak" -kai  ingerelni  már  szinte  kiment  a  divatból.  A  tilóló  asszonyok  ugyan 
még  mindig  megteszik,  hogy  kóczfarkat  akasztanak  az  arra  menőre,  s  farsang 
utolsó  keddjén  itt-ott  még  szokásban  van  egy  rongyokba  takart  szalmabáb 
képében  Carneval  (kurent)  herczeget  eltemetni,  vagyis  elégetés  után  vízbe 
dobni.  De  az  almával  és  mézeskalácscsal  való  bombázás,  mely  az  ifjúság 
örömére  a  Laibach  melletti  Töröksáncz  nevű  homokgödörben,  évenkint 
húsvét  hétfőjén,  a  törököknek  1584-ben  történt  leveretésc  emlékére  szokás- 
ban volt,  1872  óta  e  területnek  a  temetőhöz  való  foglalása  miatt  megszűnt. 
Ép  így  az  a  szokás  is,  hogy  hamvazó-szerdán  a  pártában  maradt  eladó 
leányoknak  s  a  meg  nem  házasodott  legényeknek  tuskót  kellett  vontatniok 
(ploh  vleci),  ma  már  teljesen  megszűnt. 

Még  mindig  sokat  tartanak  tartományszerte  arra,  hogy  az  újszülöttet 
mindjárt  világra  jötte  után  keresztelőre  kell  vinni ,  hogy  mentül  előbb 
fölvétessék  a  keresztény  hitközségbe,  s  a  gyermek  születésének  napja  után 
nyolezad  napon  tartani  szokott  paszita  (sedmina)  is  dívik  még  mindenütt. 
Egyéb  szokások  azonban,  melyek  vagy  a  gyermek  jövőjének  megtudására 

s  mindenféle  balsors  ellen  való  megoltalmazására,  vagy  pedig  a  keresztelési 
ünnep  emelésére  és  a  szülék  meg  a  keresztszülék  közötti  viszony  bensőbbé 
tételére  czéloztak,  napjainkban  már  kiveszőfélben  vannak.  De  még  ma  is 
általánosan  el  van  terjedve  az  a  hagyományos  gyakorlat,  hogy  halálesetkor 


A  legények  tuskó-vontatása  hamvazó-szerdán. 

este  az  egész  szomszédság  egybegyűlik  az  elhunytnak  házában,  a  hol  érte 
imádkoznak  és  szent  énekeket  zengenek.  Az  uszkokok  még  ma  sem  mulasztják 
el  a  halottat  a  szoba  padlójának  azon  a  helyén  kiteríteni,  a  hol  életében  ülni 
szokott,  s  mikor  már  a  koporsóban  fekszik,  arczára  egy  kis  lárvát  tenni, 
temetés  után  pedig  a  rokonok  torra  gyűlnek  össze.  De  a  halottnak  sirató 
asszonyokkal  való  kikisérése  mind  az  uszkokoknál,  mind  a  fehér  krajnaiaknál 

jóformán  kiment  már  divatból.  Ugyanígy  egyéb  szokások  is  nagy  részt 
kihalófélben  vannak  már,  a  melyek  vagy  a  halott  érdemcinek  magasztalá- 
sára, vagy  a  rokonságnak  a  szenvedett  veszteségen  érzett  fájdalma  láthatóvá 
tételére,  vagy  pedig  a  gyászolók  vigasztalására  voltak  szánva.  De  sehol  sem 
mulasztják  el  még  ma  sem,  hogy  a  halottnak  valamely  kedves  tárgyát  mellé 
tegyék  a  koporsóba,  melyre  a  behantolásnál  egy  maroknyi  földet  vetnek, 
s  a  végtisztességről  visszatérők  aztán  ilyenféle  mondásokba  öntik  ki  a  múlan- 
dóságról elmélkedő  leiköket,  hogy  „az  öregeket  aratja  a  halál,  az  ifjakat 
meg  lelövi",  vagy:  „olyan  az  emberi  élet,  mint  a  faágon  függő  esőcsepp". 

A  szlovének  mythosai,  mondái  és  népdalai. 

A  mese  és  monda,  a  teremtő  népszellem  ezen  csak  alakra  nézve 
különböző  két  szülötte,  a  krajnai  szlovéneknél  tele  van  mythologiai  voná- 
sokkal és  az  ősi  pogány  vallás  számos  emlékével.  A  dolog  természetéből 
következik,  hogy  a  győztes  keresztény  vallás  az  újonnan  megtértek  főisten- 
ségei  ellen  irányítá  ereje  legjavát,  vagy  teljesen  kiirtván  őket  a  nép 
emlékezetéből ,  vagy  pedig  rósz  szellemekké  átváltozottan  alsóbbrendű 
helyet  jelölvén  ki  számukra  a  nép  babonás  vélekedéseinek  körében.  Ez  az 
oka,  hogy  oly  gyérek  a  krajnai  szlovének  hagyományai  között  az  olyanok, 
a  melyekben  az  ősi  istenek  szerepelnek.  Holott  az  alsóbb  rangú  mythikus 
lények,  az  egyház  részéről  kevésbbé  szigorú  figyelem  tárgyai  lévén,  meg- 
maradtak a  nép  képzeletében  s  még  ma  is  élnek  hegyen-völgyön,  erdőn- 
mezőn  s  a  tavak  és  folyók  medrében.- 

A  mythikus  lények  közt  első  helyet  érdemelnek  a  naphösök.  A  világos- 
ságnak a  sötétség  ellen  vívott  s  mindig  győzelmesen  végződő  harcza  újra 
meg  újra  visszatérő  háromszoros  alakjában,  u.  m.  a  nap  csatája  az  elébe 
vonuló  viharfelhő  ellen,  a  nappal  csillagzatának  naponkint  megújuló  küzdelme 
az  éj  sötétségével,  végűi  pedig  a  nap  erejének  az  évkörben  bekövetkező 
hanyatlása,  teljes  legyőzetése  és  utána  megint  az  ifjú  tavaszi  nap  diadala  a 
tél  ellenséges  démonain,  —  ez  a  napmythosok  lényeges  tartalma. 

Az  égi  világosságra  való  vonatkozás  fölismerhető  ama  csodálatos 
tárgyakban,  melyeket  a  napot  személyesítő  ifjúnak  meg  kell  nyernie.  Majd 
olyan  almafáért  folyik  a  küzdelem,  mely  mindennap  egy  aranyalmát  terem; 
ez  almát  a  vila  (felhő)  elrabolja.  A  vila  helyét  valamely  gonosz  boszorkány, 
vagy  az  aranyszárnyú  s  mindentudó   Vedomec  madár  foglalja  el.  Az  arany- 

sörényű  táltos  lő  s  az  arany -folyadék,  mely  ly  el  a  hős  haját  aranyszínűvé 
festi,  szintén  az  aranyos  napfény  jelképei.  A  kastély  kiapadó  kútja,  az 
elszáradó  almafa,  a  beteg  királykisasszony  mindmegannyi  képei  a  sorvadó 
naphősnek,  az  évkörben  járó  csillagzat  fogyatkozó  erejének.  A  hős  ifjú 
rendesen  aranyfényű  fegyverzetbe  öltözött  lovagként  jelenik  meg,  a  ki 
háromszor  veri  le  ellenségeit  s  úgy  vívja  ki  magának  bájos  menyasszonyát. 
Ez  utóbbi  szépségének  csodálatos  jelei  közé  tartozik  többnyire  az  is,  hogy 
könyek  helyett  gyémántokat  hullat  szeméből  s  mosolygó  ajkain  virágok 
fakadnak. 

Más  regékben  az  eddig  még  csodás  dolgokkal ,  vagy  csodálatos 
tulajdonságú  emberekben  ábrázolt  világosság- tünemények  már  teljesen 
anthropomorphikus  átalakításban  jelennek  meg.  A  tél  hatalmától  leigázott 
természetet  pl.  a  sárkánynak  évenkint  áldozatul  kiteendő  szűz,  e  mesében 
Marjetica  leányzó  jelzi,  kit  mostohája  a  sárkány  elé  vet  s  a  kinek  fivére, 
Szent  György,  miután  Marjetica  a  sárkányt  arany  övével  megfékezte,  a 
szörnyet  agyonveri  s  nővérét  hatalmából  kimenti.  Más  mesében  a  szüzet  a 
Trdoglav  nevű  téldémon  rabolja  el,  vagy  a  Pesoglavci-k  kerítik  hatalmukba, 
a  kik  mindaddig  várkastélyukba  zárva  tartják,  a  míg  egy  ifjú  királyfi  ki 
nem  szabadítja.  Az  ördöggel,  a  ki  egy  leányzót  rabolt  el,  egy  tizenkét  férfi 
erejével  biró  kovács  küzd  meg,  s  elragadja  tőle  zsákmányát.  Ugyané 
motívum  történeti  személyekre  is  át  van  ruházva.  Szép  nők  elrablása  és 
kiszabadítása  általában  kedvelt  tárgya  a  népdalnak  és  népmondának  egyiránt; 
példakép  elég  lesz  itt  csak  Kralj  Matjazra  hivatkoznunk. 

A  földi  leány  elrablását  sokszor  más  motívum  pótolja:  ez  a  kővé 
változás,  állat,  pl.  kutya,  sündisznó,  szarvas,  kígyó  alakjába  való  elbűvölés. 
Ennek  megfelelően  a  felszabadítás  a  kővé  váltnak  és  vele  együtt  megdermedt 
királyságának  életre  keltésében,  vagy  eredeti  emberalakjába  való  vissza- 
varázsolásában  áll.  Ez  a  visszavarázsolás  azonban  nem  mindig  sikerűi,  s  az 
erre  kiválasztott  olykor  megfutamodik  a  nagy  föladat  elöl.  Csak  lassan  és 
többnyire  azon  az  áron  teljesül,  ha  a  hős  előbb  mindenféle  éjjeli  kísértést  és 
rémlátást  emberül  kiállott,  vagy  pedig  egy  mogyorópálczával  való  ismételt 
megcsapkodás  szűnteti  meg  a  lebilincselő  varázst.  Ez  ama  bűvös  vessző 
(Wünschelruthe),  mely  elvarázsol  s  a  bűvölettől  ismét  fölold,  elrejtett 
kincseket  föltár  s  a  vizet  akként  osztja  ketté,  hogy  száraz  lábbal  lehet 
föltornyosult  habjai  között  keresztül  menni.  Helyét  gyakran  csodálatos  erejű 
varázsfűvek  pótolják,   melyek  közű!  különösen  a  Csaba-íre  (Springwurzel, 

Pimpinella)  említendő.  A  fölszabadítást  rendesen  a  hősnek  a  megmentettél 
való  házassága,  az  ifjú  tavaszi  nap  és  a  feltámadt  földmenyasszony  egyesülé- 
sének e  mythikus  jelképe,  pecsételi  meg. 

A  világosságot  jelképező  lények  ellen  velők  rokonszemélyek  támadnak, 
amazok  romlására  törvén.  Az  árva  leányt  mostoha  anyja  üldözi,  nehéz 
munkákat  róván  reája,  a  melyek  az  üldözöttnek  csak  csodálatos  segítséggel 
(állatok,  vagy  az  Üdvözítő  közbeléptével)  sikerűinek.  Az  anyós  azzal 
rágalmazza  menyét  távollevő  fiánál,  hogy  szép  fiúcska  helyett  fekete  macskát 
szült  neki  gyermekül.  Valami  varázsló  (vagy  az  ördög)  a  sovány  gebén 
menekülő  naphőst  üldözőbe  veszi,  s  emez  kefét,  lóvakarót,  sót  dob  maga 
mögé,  a  mikből  erdők,  sziklacsúcsok  és  mocsarak  támadnak  az  üldöző 
feltartóztatására.  A  leánytestvér  megöli  saját  öcscsét ;  a  két  idősb  és  okosabb 
fivér  üldözi  s  irigységből  megöli  az  oktalan  legifjabbat,  a  kinek  azonban 
mindennek  daczára  minden  vállalata  sikerűi.  Ezzel  a  napmythos  már  elérte 
határát  s  tulajdonképeni  köréből  átcsap  az  erkölcsi  tanúiságra  czélzó  mesébe. 

A  napmy thosoknál  kisebb  ■  számúak  a  holdról  szóló  regék.  A  holdbeli 
ember,  a  ki  büntetésül  azért,  mert  a  Krisztus  urunktól  részére  engedélyezett 
három  kívánság  között  nem  kérte  ki  magának  a  mennyei  üdvösséget,  örökké 
kovácsol  s  évente  tizenkétszer  újhodik  meg  az  égen,  —  magának  a  holdnak 
jelképe.  E  monda  változatai  a  kovácsról,  avagy  htrentr'ól  szóló  mesék  is, 
a  melyek  hőse  a  halált  kijátszván,  sem  az  égbe,  sem  a  pokolba  nem  nyer 
bebocsáttatást.  Ide  tartozik  a  szép  Vidáról  szóló  ének  is,  kit  egy  mór  messze 
Spanyolországba  szöktetett,   a  hol  a  kedvesei  köréből  kiragadott  asszony 

Nap  nap  után  ablak  előtt  állva, 
Férjét,  apját  s  gyermekét  siratja. 

Szép  Vida  a  tengerről  tengerre  vándorló  hold-istennő. 

Perun,  a  régi  szlávok  mennydörgés-istene,  a  felhőkön  járó  kocsijával 
égiháborút  okozó  Szent  Illés  legendájában  él.  A  lovai  patkóiról  lepattanó 
szikrák  a  villámok,  a  lovak  csorgó  verítéke  az  eső,  s  a  mennykövek  az  ő 
fegyverének  kilőtt  nyilai. 

Az  évszakoknak  változatlan  törvényszerűséggel  körben  forgó  egymás- 
utánja szülhette  a  természetélethez  közelebb  álló  ősemberben  a  sorsistenségek 
képzetét,  minők  a  szlovéneknél  Rojenice  néven  ismeretes  három  testvér, 
kiket  fehér  ruhába  öltözött  szép  asszonyoknak  ábrázol  a  monda.  Az  élet 
szövétnekét  jelző  égő  gyertyát  tartva  lépnek  az  újszülött  bölcsőjéhez,  kinek 
sorsát  intézik.    A  harmadiknak  jós  szava  rendesen  korlátozza,  vagy  ellen- 

kezűvé  változtatja  mindazt  a  jót  és  áldást,  a  mit  az  első  kettő  a  gyermeknek 
szánt.  Nagy  ritkaság,  hogy  mind  a  három  Rojenice  egyetértsen  s  közös 
akarattal  szerencsét  adó  legyen  jóslatuk.  Itéletök  alól  az  ember  ki  nem 
vonhatja  magát,  sőt  mentül  jobban  igyekszik  végzésöket  kikerülni,  annál 
biztosabban  rohan  vesztébe. 

Rokonok  e  Rojenice  nevű  mythikus  alakokkal  a  vilák  is,  a  felhők 
személyesítői.  Ép  úgy,  a  mint  ezek  változatos  alakulataikban  majd  fehér 
felhőkűl  jelentkezve  jótékony  esővel  áztatják  a  földet,  majd  meg  mint  fekete 
viharfelhők  villámot  és  mennyköveket  rejtenek  menükben  :  a  vilák  között  is 
vannak  fehér,  vagyis  az  emberek  iránt  jó  indulatú  sorsnők,  de  vannak  gonosz 
és  ártó  lények  is,  a  kik  a  halandókra  szerencsétlenséget  zúdítanak.  Hegy- 
ormokon lakó  szép  és  karcsú,  fehér  ruhába  öltözött,  aranyhajú  szüzeknek 
képzeli  őket  a  nép  hite.  A  gonosz  vilákat  a  nép  ajkán  gyakran  a  Rojenicekkel 
összetévesztve  találjuk,  s  Felső-Krajnában  e  mythikus  lények  mindkét  faját 
a  német  mondák  „salige  Frauen"  nevű  alakjaitól  kölcsön  vett  vonásokkal 
látjuk  fölruházva.  A  "vilákról  szóló  mondák  leginkább  az  uszkokoknál 
honosak,  a  kik  az  ősi  hagyományoknak  nem  egy  részét  aránylag  tisztább 
és  épebb  alakban  őrizték  meg. 

A  völgyek  és  lapályok  erdeiben  lakik  a  Catez,  a  szlovének  Pan-ja. 
E  félig  ember,  félig  kecskebak  formájú  mythikus  lény  legszívesebben  a 
sziklás  lejtők  tisztásain  sütkérezik.  A  míg  ki  nem  gúnyolják,  készséggel 
segít  az  embereken.  De  jaj  annak,  a  ki  kineveti,  vagy  kezeivel  szarvakat 
mutogat  feléje.  Az  így  fölboszantott  erdei  manó  szikladarabokat  gördít 
a  mélybe,  melyek  olykor  egész  majorságokat  romba  döntenek. 

Ugyancsak  az  erdőket  lakja  a  Skrat  vagy  Malik  is,.e  zöld  kabátot  és 
vörös  sipkát  viselő  torzonborz  törpe,  ki  a  föld  mélyébe  rejtett  kincseket 
megmutatja  és  szerencsét  hoz  a  házhoz.  Felső-Krajnában  a  Divji  Moz^  vagy 
Górni  Mos  nevű  vadembert  is  ismerik,  a  ki  főleg  a  kántor-böjtök  idején 
tombol,  míg  a  karácsonytól  vízkeresztig  terjedő  két  hét  alatt  ugyanitt  a 
szilaj  vadászat  robog  át  az  erdőkön.  E  két  mondai  elemet  német  gyarma- 
tosok telepítették  e  vidékre,  a  wocheini  és  a  Felső-Száva-völgy  ugyanis 
egykor  a  brixeni  püspökök  birtoka  volt.  Ugyancsak  német  eredetű  a  Perhta 
is,  a  ki  mint  Perhta-Baba  Felső-Krajnában  egész  Neumarktlig  s  a  Steini 
havasok  hoszszában  mindenütt  él  a  mesékben. 

Nem  kevésbbé  élénken  foglalkozik  a  nép  képzelete  a  vizek  démonaival. 
A  Szávában,  a  Ljubljanicában,  a  veldesi  és  wocheini  tóban  lakik  a  vízi-ember 

(Vodni  Moz),  a  ki  már  nem  egy  hajadont  vitt  le  magával  zöldesen  csillogó 
palotájába.  A  népdal  kaczkiás  tánczosnak  ismeri,  s  azt  tartja  róla,  hogy  a 
falu  büszke  szép  leányát,  a  ki  nagyon  válogatós  volt  s  minden  legénynek 
kosarat  adott,  őrjítő  forgatagban  ragadja  magával  a  hullámok  mélyébe. 

Ide  csatlakoznak  a  tavakról  szóló  regék.  Mythologiai  jelentésű  ezek 
között  a  paradicsom-tóról  való.  Ez  a  tó  a  roppant  magas  üveghegy  mögött 
fekszik,  hullámai  ezüstként  csillognak  s  aranyszínű  hattyúk  ringatódznak 
rajtuk.  Medrében  egy  arany  kulcs  van,  a  mennyország  kulcsa,  melyet  csak 
az  aranyhattyúk  egyike  hozhat  föl  a  mélységből.  A  Palcek  nevezetű 
(Hüvelyk  Matyi-féle)  picziny  emberke  vezeti  cl  a  keresőt  az  üveghegyhez 
és  a  paradicsom  taváig.  Ide  helyezi  a  mese  az  Indijáiisk  nevezett  Eldorádó 
országot  is.  Más  mondák  a  tavak  keletkezésére  és  lecsapolására  vonatkozó 
emlékezéseket  tartalmaznak.  A  kereszténység  nagy  részüket  erkölcsi  tanúi- 
ságra czélzó  mesékké  alakította  át,  melyekben  a  tavak  keletkezése  az 
emberek  fenhéjázó  gonoszságáért  bekövetkezett  büntetés  gyanánt  van  föl- 
tűntetve (Veldes,  Feistritz  Stein  mellett).  A  tó  mélyében  egy  harang  van, 
melynek  lágyan  csengő  szava  némely  holdvilágos  csendes  éjjel  titokzatosan 
kong  a  hullámok  alatt.  Az  elsülycdt  harang  helyett  a  szent-atya  másikat 
küld,  mely  azzal  a  csodatevő  erővel  van  megáldva,  hogy,  a  ki  húzza, 
annak  minden  kivánsága  teljesül :  így  szól  a  veldesi  csodaharang  mondája. 
A  zirknitzi  tó  eredetére  vonatkozó  mondához  a  Hero  és  Leander  regéjéhez 
hasonló  hagyomány  fűződik.  A  tavak  mélységeiben  lakik  a  rémes  sárkány  is 
(Pozoj,  Zmáj).  Mikor  ez  a  tóból  kiemelkedik,  borzasztó  zivatar  támad. 
Sárkányokról  való  mondákat  kivált  a  Kanker-vidéken  s  Ncumarktlnál 
találunk,  a  hol  sziklaomlást  okozott  e  szörnyeteg  s  a  régi  várost  a  Kosuta 
alá  temette ;  továbbá  még  Wocheinban  és  Logatec  mellett. 

Igen  cl  van  terjedve  a  volkodlak  (lykanthropos,  farkassá  vált  ember) 
nevű  rémfarkastól  való  babonás  félelem.  A  volkodlakok  elvarázsolt  emberek, 
a  kik  mindaddig  farkas  alakban  kénytelenek  bolyongani,  míg  valaki  föl  nem 
szabadítja  őket,  vagy  pedig  csak  éjente  változnak  át  olykor  farkasokká, 
míg  nappal  egész  rendesen  járnak  emberi  foglalatosságaik  után.  Kenyérrel, 
az  Isten  ez  adományával  való  megkinálás  által  lehet  őket  megváltani. 
A  volkodlak  nevével  a  néphit  a  vampir  fogalmát  is  illeti.  A  vampir-féle 
lidérczek  a  nép  képzeletében  az  oly  halottak,  kik  nem  porladnak  el  sírjok- 
ban,  hanem  följárogatva  tovább  élnek  rokonaiknak  éjjelenként  kiszítt  véréből. 
A  vampirtől   látogatottak   lassan    elsorvadnak  s  maguk  is  ily  lidérczekké 

változnak.  A  vampir  ellen  úgy  védekezhetik  az  ember,  ha  sírjáról  vett 
földet,  vagy  véréből  vett  pár  csöppet  kever  ételébe  és  azt  megeszi.  Ha  a 
vampirt  a  reá  nehezedő  átok  alól  föl  akarja  valaki  oldani,  galagonya-karóval 
kell  a  szívét  átdöfni.  A  vámpírban  való  hit  egész  napjainkig  oly  erősen  él 
a  nép  közt,  hogy  a  szomszédos  Isztriában  birói  közbelépésre  is  adott  mái- 
alkalmat.  Helyenként  a  volkodlak  és  vampir  premrl  (a  megdermedt)  és 
vcdomcc  (a  tudó)  néven  is  ismeretes.  Rendesen  azonban  a  vedomec  néven 
a  megszemélyesített  bolygó-  vagy  lidércz-  tüzet  értik.  Ugyanilyen  nagy 
elterjedésű  a  boszorkányokban  és  varázslókban  való  hit  is. 

A  volkodlakkal  rokon  a  Móra,  a  régi  szlávok  halál-istennője,  kit 
manap  már  csak  az  alvókat  rémítgető  kisértetűl  (Alp,  Trud,  lidércznyomás, 
szívmátra)  ismernek.  Másféle,  kisebb  jelentőségű  démonok  még  a  falánk 
Netek,  a  rágcsáló  Glodez,  a  ki  az  asszonyok  húsát  csontig  lerágja,  ha 
karácsony  éjszakáján  tizenegy  órán  túl  fonnak;  továbbá  Kureut,  a  szlovének 
Bacchusa,  Torka  (vagy  Torklja),  a  ki  a  gazdasszony  guzsalyán  a  lent 
összekuszálja,  ha  a  kántor-böjtök  napjain  nem  tartózkodik  a  házi  teendőktől; 
Juterman,  a  ki  napfölkelte  előtt  harmattal  hinti  meg  a  mezőket ;  Mitalo, 
egy  kutya-képű  démon,  a  mely  a  tengeri  viharokat  kelti,  stb. 

Külön  csoportot  alkotnak  a  kígyókról  való  mesék.  A  házi  kigyó  (oz, 
voz)  szerencsétlenségtől  óvja  meg  a  házat.  Míg  rendes  részét  megkapja  a 
tejből,  addig  a  ház  gyermekei  jó  egészségben  gyarapodnak;  de,  ha  agyon- 
verik, a  gyermekek  is  csakhamar  elpusztulnak;  szóval,  ő  a  ház  őrszelleme. 
Fokozott  képzetének  tekinthető  a  kigyó  királynő  (kacja  kraljica),  minden 
kígyónak  ez  ősanyja,  a  ki  gyémántkoronát  visel,  a  melynek  bűvös  ereje 
kifogyhatatlanokká  teszi  a  hozzá  érintett  tárgyakat  (pl.  gabonát,  fonnivalót, 
pénzt).  Az  emberek  iránt  jó  indulatú  s  a  véle  jót  tevőknek  varázsgyűrűt 
ajándékoz,  melynek  segélyével  minden  kívánságuk  teljesül.  De  borzasztó 
boszút  áll  fehér  kigyó  (bela  kaca)  képében  a  kigyóbűvölőn,  ki  sípjával 
minden  kigyót  tűzbe~  csal,  hogy  őket  a  lángokban  elpusztítsa;  az  ilyet 
ugyanis  magával  -ragadja  a  tűzhalálba.  A  kigyó  végűi,  a  mondák  szerint, 
elátkozott  szűz  s  a  föld  alatti  kincsek  őrzője. 

Idők  folytán  sok  mese  elvesztette  mythikus  jelentését.  Utóbb  egyszerűen 
csak  a  nép  erkölcsi  nézetének,  olykor  pedig  éleze  és  humorának  epikai 
kifejezőivé  lettek.  Az  erkölcsi  irányú  mondák  közé  tartoznak  kiválóan  az 
ördögről  szólók.  Az  ördög  alakját  a  kereszténység  vitte  be  a  nép  képzeletébe 
s  ott  a  viharsárkány  helyébe  iktatta.    Ez  utóbbi  jelentése  azonban  utóbb 

egészen  elhomályosult  a  pokol  fejedelmének  etnikai  természetű  szereplése 
mellett.  Az  erkölcsi  mese  mindenütt  a  jog  és  igazság  pártjára  szegődik, 
s  mindig  a  néperkölcs  követelte  igazságszolgáltatással  végződik.  —  Kiváló 
említést  érdemelnek  még  azok  a  mesék,  melyek  némely  természeti  tárgy 
eredetét  vagy  tulajdonságait  magyarázzák,  például  a  Dráva,  Száva  és  Soca 
testvér-folyókról  szólók;  vagy  a  mely  azt  magyarázza  meg,  hogy  miért 
vetnek  a  szlovének 
legszívesebben  ta- 
tárkát; hogyan  tá- 
madt a  méh  s  miért 
olyan  szép  fa  a  hárs. 
Minden  embernek 
megvan  a  maga 
csillaga,  mely  szü- 
letésekor gyúlad  ki 
s  halála  órájában 
kialszik ;  Kain  és 
Ábel  csillagai  azon- 
ban nem  hunytak 
ki,  hanem  még  ma 
is  ott  ragyognak  az 
égen  Castor  és 
Pollux  (az  ikrek) 
csillagképében. 

Gazdagon  fa- 
kad a  lege?ida  for- 
rása is.  A  régibb 
legendaköltés  a  po- 

,  111  Lamberg  krajnai  lovag  bajvívása  az  óriás  Pegammal. 

gany  mythosok  el- 

feledtetését  czélozza.  Nem  ritkán  csak  a  neveket  cserélték  ki  s  a  régi 
démonok  helyébe  keresztény  szenteket  tettek  a  mondában,  a  melynek 
tartalma  egyébként  nem  igen  változott.  így  lépett  Szent  Illés  Perun,  a 
mennydörgés  istene  helyébe;  Szent  György  a  sárkányölő  helyét  foglalta  el, 
Szent  Alajos  pedig  a  holdban  élő  emberét;  Szent  András,  a  ki  kétszer  szüle- 
tett, az  újjá  született  Svarozic  napistennel  azonosult,  míg  a  Szent  Mátyás 
legendája  az  Oedipus  mondáját  juttatja  eszünkbe.    A  későbbi  korból  való 

legendák  leginkább  a  Mária-tisztelet  szolgálatában  állanak.  Ezen  kivűl  még 
a  legendákban  majdnem  teljesen  megvan  a  keresztény  vallás  erkölcstanának 
azon  törvénykönyve,  melynek  megtartását  a  néptől  e  vallás  szolgái  követelik. 

Az  állatmesék  végűi  elbeszélik  az  állatok  királyválasztását  s  az  ökörszem 
ravaszságát,  melylyel  a  picziny  madárka  nem  csak  a  gólyát,  hanem  még  a 
sast  is  legyőzte  a  magasba  való  versenyröpűlésben ;  szólnak  továbbá  a 
szamárról,  mely  rászedte  az  oroszlánt  s  így  az  állatok  királya  lett;  főképen 
pedig  a  hű  Belin  kutyának  a  farkas  elleni  dicsőséges  hadjáratáról.  Egy 
népdal  az  állatok  lakadalmát  énekli  meg  s  a  kuvikról  és  bagolyról  beszél. 

A  szorosabb  értelemben  vett  mondák  későbbi  időből  valók  s  gyakran 
a  török  hódítások  korához  fűződnek.  Legtöbbnyire  helyi  mondák  s  nem 
általános  érdekűek.  Szólnak  az  aranykeresö  olaszokról  (Crna  Prst),  megerő- 
sített templomok  (Tábor)  és  kastélyok  (Mehovo)  hősies  megvédéséről, 
fogságba  jutott  keresztény  hősöknek  török  leányoktól  eszközölt  kiszabadítá- 
sáról, elrablott  keresztény  szüzeknek  török  fogságból  való  kimentéséről,  a 
berohanó  török  csordáknak  a  népfölkelés  által  történt  leveretéséról.  Másféle, 
egyes  kastélyok-  vagy  várakhoz  fűződő  mondák  kísértetekről,  hazajáró 
lelkekről  regélnek,  vagy  pedig  véres  harczokkal,  leányrablással  és  párviada- 
lokkal teli  tartalmuk  annak  tanúsága,  hogy  hajdanában  Krajna  földén  is  a 
lovagkor  daliás  erkölcsei  és  szokásai  uralkodtak.  E  mondákban  él  a  Lueg, 
Rauber,  Schnitzbaum,  Lamberg,  Rozek  és  más  családok  emléke.  Kiváló 
kedveltségnek  örvendett  ama  népballada,  mely  a  krajnai  Lamberg  lovagnak 
a  Pegam  nevű  óriással  való  bajvívását  regélte  el. 

Hasonló  tartalmúak  amaz  óriás  erejű  hősökről  szóló  mondák  is,  a  kik 
egy  megterhelt  öszvért,  vagy  megrakott  szekeret  föl  bírtak  emelni  s  a 
maczkót  is  emberségre  tudták  tanítani.  Ilyenek  valának  az  osilniki  Klepec 
Péter  Alsó-Krajnában,  a  ki  egy  kutyafejű  török  Goliáthot  is  leterített; 
továbbá  Stempihar,  ki  Felső-Krajnában  vitézkedett;  erre  czéloz  ezen  egész 
Krajnában  elterjedt  közmondás:  „erős,  mint  Stempihar".  Ilyen  volt  Krpán 
Márton  is,  ki  második  Lambergként  győztesen  vitt  meg  egy  óriással.  Már 
ezen  mondákban  is  föl-fölcsillan,  még  inkább  előtérbe  lép  azonban  egyéb 
regék-  és  mesékben  a  nép  élcze  és  humora,  a  melynek  főképviselői  gyanánt 
Pavliha,  a  szlovén  Eulenspiegel  (Csalóka  Péter)  és  Tráp  a  német  „dummer 
Hans"    (a  magyar  Bolond  Istók)  szlovén  mása  említendők. 

A  krajnai  szlovéneknél  sajátságos  mesék  gyanánt  emelendők  ki  a 
tizedik  fivérről  (deseti  brat)  és  a  tizedik  nővérről  (desetnica)  szólók.  A  nép 

azt  tartja,  hogy,  ha  valamely  családban  tiz  fiú  születik  egymás  után,  akkor 
a  tizediknek  oda  kell  hagynia  a  házat  s  idegenbe  kell  vándorolnia;  ugyanezt 
tartják  a  tizedik  leányról  is. 

Már  aligha  a  nép  saját  képzelmének  szülöttei,  hanem  idegen  hatások 
alatt  keletkeztek  a  Pesoglavci-k  (kutyafejek),  Polkonji-k  (lótestű  kentaurok), 
óriások  mondái,  a  kik  közül  az  utóbbiak  hegyeket  tornyosítanak  egymás 
fölé,  hogy  az  eget  megostromolják.  Ugyanilyen  idegenszerű  mondai  elemekűl 
ismerszenek  föl  a  vaskarmú  és  vascsőrű  madarak  és  az  amazonok  is,  a  mely 
alakok  elég  csodálatos  módon  valamennyien  egyetlenegy  népdalba  vannak 
összezsúfolva.  Ezek  közül  csak  a  Pesoglavci-k  szereztek  maguknak  némi 
polgárjogot  s  csak  ezek  honosodtak  meg  a  népirodalomban.  Ezekről  szóló 
mondák  mindenfelé  akadnak.  Idegen  eredetűek  végűi  a  Sembilje  néven 
szereplő  Sibyllák  is,  kik  sziklabarlangokban  laknak,  hol  titkos  könyveiket 
rejtegetik.  Jóslataik  többnyire  háborúságot  s  ebből  származó  mindenféle  nyo- 
mort jövendölnek.  A  Sembiljek  alakjaival  kapcsolatosak  az  Antikrisztust 
vonatkozó  elbeszélések  is. 

A  szlovének,  kik  egyik  közmondásuk  szerint  puhák,  mint  a  hársfa, 
szenvedélyesen  szeretik  a  dalt.  Nem  csoda  tehát,  hogy  Krajna  szlovénjei  is 
meg  vannak  áldva  az  ének  isteni  ajándékával  s  hogy  kiapadhatatlan  bőséggel 
árad  náluk  a  dal  forrása.  A  népdal  a  nemzeti  élet  virága.  A  hol  a  nemzeti 
élet  önállón  és  saját  jelleme  szerint  fejlődhetik,  ott  a  dal  is  szárnyra  kél, 
s  viszont  a  dalok  gazdagon  és  üdén  fakadó  eréből  bátran  lehet  következ- 
tetnünk a  népélet  nyilatkozatainak  változatosságára.  Valamint  azonban  a 
népélet  magán  és  nyilvános  jellegűre  tagozódik,  úgy  a  neki  megfelelő  dalok 
is  egyfelől  vallásos  és  történeti  tárgyú,  másfelől  pedig  a  házi  vagy  családi 
élet  lyrai  termékeire  oszlanak.  A  pogány  korból  nem  maradt  fönn  egyetlen 
dal  sem  teljes  épségben;  a  mi  egyes  töredékekben  e  korra  vall,  az  is  mind 
át  meg  át  van  szőve  keresztény  elemekkel.  Ösi  mythikus  vonatkozásaik 
mindazonáltal  még  így  is  eléggé  fölismefhetők.  Ide  tartoznak  az  Eldorádó- 
ról,  a  vízi  emberről,  a  Trdoglavról,  az  elbűvölt  s  a  Vidától  visszavarázsolt 
herczegről  szóló  dalok,  továbbá  a  szép  Vida  éneke,  valamint  az  úgy  nevezett 
szokásdal  (Gebrauchelied)  és  a  Kralj  Matjáz  énekei.  A  kereszténység  behoza- 
talával természetesen  megváltozott  az  eredetileg  pogány  szokásdal.  Elvesztette 
régi  jelentését,  vagy  templomi  énekké  alakult  át.  Ez  utóbbi,  a  mennyiben 
az  isteni  tisztelet  alatt  éneklik,  tisztán  lyrai  természetű,  epikus-mythosi 
tartalma  pedig  legendákká  fejlődött. 

A  nép-ének  nyomon  kiséri  a  nép  életébe  mélyen  benyúló  történeti 
eseményeket.  Ilyenek  valának  Krajnában  a  törökök  betörései.  Mióta  az  ország 
a  Habsburg-ház  koronájával  egyesíttetett,  azóta  Krajna  fiai  részt  vettek  az 
egész  monarchia  összes  háborúiban  és  harczaiban.  Azonban,  a  mint  a  szlové- 
neknek általában,  úgy  különösen  a  krajnaiaknak  legdicsőségeseb  korszaka 
mégis  a  török  hadjáratok  ideje.  Nemcsak  egyes  osztrák  hadvezérek  alatt, 
hanem  saját  tartományi  parancsnokaik,  egy  Kazianer,  Thurn,  Lenkovic, 
Rauber,  Auersperg  András  és  Herbart  grófok  zászlói  alatt  önálló  szerepük 
is  volt  a  félhold  ellen  vívott  küzdelmekben. 

Nem  csekély  dicsőségükre  a  krajnaiak  is  segítették  a  dél  felé  kiterjesz- 
kedett keleti  határfejedelemséget  (Ostmark)  ama  föladatának  teljesítésében, 
mely  századokon  át  a  keresztény  műveltséget  veszélyeztető  oszmán  beroha- 
nások  visszaverésében  és  föltartóztatásában  állott.  Országuk  fekvésénél  fogva 
mindenekelőtt  a  boszniai  bégek  betöréseinek  volt  kitéve.  Ez  ellen  erősítették 
meg  városaikat  és  várkastélyaikat,  alakították  erősségekké  és  táborokká 
templomaikat  és  temetőiket,  tartották  folytonos  készenlétben  őrtüzeiket. 
Mihelyt  az  ellen  a  Kulpán  átkelt,  az  egyik  hegyről  a  másikra  villanva 
szakadatlan  lánczolatban  hirdették  a  föllobbanó  jeltüzek  a  fenyegető  vesze- 
delmet. Ez  az  időszak  a  szlovének  hőskora,  Krajna  történetének  legfényesebb 
szakasza.  Ebbe  esik  saját  jellegű  népéletük  és  lovagszokásaik  kifejlődése  s 
ezekkel  kapcsolatban  az  epikus  nép-ének  virágzása.  A  török  hadjáratok 
idejéből  származnak  a  ballada-  és  románczszerű  dalok,  e  kor  eseményeiből 
merítették  a  népköltők  tarka  változatosságú  motívumaikat.  A  személyek, 
kiknek  tetteit  e  dalok  megéneklik,  részben  honi  hősök  és  lovagok,  részben 
a  délszláv  testvérnépek  kimagasló  alakjai,  kikkel  a  szlovének  a  Száva  és 
Kulpa  melletti  harczaikban  gyakori  és  benső  érintkezésbe  léptek.  E  harczok- 
ból  hozták  haza  magukkal  Králjevic  Marko-wak,  a  szerb  nép-énekek  főhősé- 
nek alakját,  továbbá  Jankó  vajdáét  (Hunyadi  János),  a  törökök  dicsőséges 
legyőzőjéét.  Még  e  két  hősnél  is  jóval  nagyobb  népszerűségnek  örvend 
azonban  a  dal-  és  mondában  ünnepelt  Kralj  Matjáz,  kinek  nevéhez  egész 
mondakör  fűződik.'  Négy  ének  zeng  róla,  melyek  elseje  arról  szól,  hogyan 
szabadította  ki  a  hős  ifjú  nejét,  Alencicát,  a  törökök  kezéből.  Még  csak 
három  napja  volt,  hogy  szíve  választottját  feleségül  vette,  mikor  a  harczi 
riadó  a  határra  szólította  hősünket.  Távollétében  szilaj  török  lovasok  elra- 
bolták a  fiatal  Alencicát.  Mikor  ennek  hírét  veszi,  kipróbált  sebességű  lován 
bevágtat  Törökország  legbelsejébe.  Ott  „három  zöldéi ő  hársfa  alatt"  mulat- 

nak  víg  tánczban  a  törökök  Alencicával.  Egy  sárga  Mafjáz-tallért  vág  ki 
a  hős  és  magának  húzatja  a  tánczot,  melyre  Alencicát  fölszólítja.  Táncz 
közben  aztán  megismerteti  magát  párjával,   aztán : 

Fehér  kezén  ragadva  őt,  Mátyás  a  karddal  emberül 

Sebtébe'  jó  lovára  kel  Elbánik  s  vág  mindkétfele ; 

S  gyorsan,  miként  szárnyas  madár,  Ölén  a  hölgy  remegve  ül ;  - 

A  Szávapartra  vágtat  el.  S  villám  gyanánt  suhint  a  kard, 

Kivont  kard  villog  öklibe'.  Aratva,  mint  kalászt,  a  tart, 

A  markolat  kígyót  visel,  S  mint  széna  dől  sarló  alatt: 

Hegyén  meg  ég  a  harcz  tüze;  Hull  a  török,  hol  elhalad. 

A  második  énekből  megtudjuk,  hogy  Kralj  Matjáz  a  negyedik  török 
hadjáratban  foglyul  esett;  de  Maijeticának  a  török  császár  legifjabb  leányá- 
nak segítségével  ismét  kiszabadult.  A  harmadik  ének  a  hőst  az  alvilágba 
vezeti  le,  hol  hegedűje  hangjával  a  pokol  fejedelmét  annyira  megindítja, 
hogy  visszaadja  neki  meghalt  feleségét.  De,  minthogy  a  nő  útközben  a 
szigorú  parancs  ellenére  megszegi  a  hallgatást,  ismét  vissza  kell  térnie  a 
holtak  országába.  A  negyedik  ének  színtere  a  „fehér"  Cilii,  a  mulató  kedvű 
cillei  grófok  víg  városkája.  Kralj  Matjáz  itt  egy  polgár  feleségére  sóvárgó 
bűnös  vágyaiért  életével  lakol.  Az  első  három  énekben  kétségtelenül  mythosi 
elemek  is  vannak. 

Hősünk  nevében  Corvin  Mátyásnak ,  a  nagy  magyar  királynak 
(1458  — 1490)  nevére  ismerünk,  kire  a  szlovén  nép  az  atyjának,  Hunyadi 
Jánosnak  dicsőséges  hadjáratait,  továbbá  a  hatalmas  Cillei  grófok  (II.  Frigyes 
és  II.  Ulrik)  viselt  dolgait  is  átruházta.  Kralj  Matjáz  ifjú  felesége,  Alencica, 
szintén  mythikus  lény.  A  mese  szerint  a  hajnalpír  bájos  leánya,  kit  a 
Rojenicek  ringattak  arany  bölcsőjében.  Nem  is  halt  meg,  hanem  csak 
visszaszállott  az  aranyos  felhők  közé,  igazi  hazájába.  A  nép-ének  főalakjának 
mythikus  képét  teljesen  kiegészítik  a  róla  prózában  fönmaradt  mondák, 
melyekről  e  műnek  Karinthiáról  szóló  részében  volt  említés. 

A  török  háborúk  korának  egyes  nevezetesebb  eseményei  közül  a  dal 
az  J593  június  15-én  Sziszek  fölmentéseért  vívott  harczot  énekli  meg, 
a  melyben  Auersperg  András  és  Weineki  Rauber  Ádám  krajnai  segéd- 
csapataikkal kiváló  érdemeket  szereztek.  A  Rauber  úrról  szóló  költemény 
egyike  a  legeredetibb  s  legépebb  alakban  föntartott  históriás  énekeknek. 
Bécs  második  ostromának  szintén  akadt  megéneklője.  Hőslelkű  hajadonokról 
is  szól  az  ének,   mint  például  amaz  Alenkáról,  ki  György  bátyja  halálát 

megboszúlandó,   férfi    ruhába   öltözik  s  madárgyorsasággal   röpül  a  török 
táborba,  hol 

Alá  s  föl  vágtat  a  téren  át,  Mint  gabna  dől  kaszás  nyomán 

Kardjával  irtva  a  tar  hadát,  S  a  széna  hull  sarló  után, 

S  nyomába'  hull  az  ellenség,  Ha  jó  esztendőt  ád  az  ég. 

A  török  zaklató  támadásai  az  ország  erejének  legnagyobb  megfeszí- 
tését követelték.  A  veszély  elhárítása  után,  nem  csoda,  ha  teljes  kimerültség 
következett.  A  népszellem  teremtő  ereje  is  apadni  kezdett,  majd  lassankint 
teljesen  megernyedt.  Ehhez  járult  az  is,  hogy  ezentúl  a  török  elleni  had- 
járatokat már  nem  a  népfölkelés,  hanem  a  rendes  hadsereg  csapatai  viselték. 
Ám  a  nép  szellemi  részvéte  e  harczokban  végleg  csak  akkor  szűnt  meg, 
mikor  az  ősellenség  ellen  folytatott  százados  küzdelem  Laudon  dicsőséges 
vezérlete  alatt  véget  ért.  A  „Laudon  Belgrád  előtt"  czímű  dal  zárja  be 
a  históriás  énekek  sorát.  A  reformáczió  és  ellenreformáczió,  a  bajor  forra- 
dalom, továbbá  utóbb  a  franczia  háborúk  már  csupán  csekélyebb  visszhangot 
keltettek  a  népdalban. 

A  tulajdonképeni  történet- epikai  éneken  kivűl  ama  hőskor  még  a 
balladák  és  románczok  egész  sorát  termetté,  melyek  a  kor  házi  és  családi 
élete  köréből  merítik  tárgyukat.  Ezekben  tükröződik  a  „fehéren  csillogó" 
kastélyaikban  lakó  nemes  urak  és  szép  úri  asszonyságok  egész  életmódja. 
Leggyakoribb  motívumaik  egyike  a  szerelem.  Manap  már  a  népdalok  ezen 
csoportja  is  a  múlté  s  csakis  az  ú.  n.  szokásdal  tartja  még  mindig  fenn 
magát.  Újabb  időben  Felső-Krajnában  a  régi,  erősen  kidomborodó  nemzeti 
jellegű  népdal  helyébe,  némi  átmeneti  jelenségek  után,  Karinthia  hatása 
következtében  a  négysoros  dalok  honosodtak  meg,  melyeket  a  nép  nyelve 
itt   Vize  (Weisen)   névvel  jelöl. 

A  szlovén  népdal  szerkezetét  s  külalakját  illetőleg  megjegyezzük,  hogy 
mérete  a  századokon  át  történt  szóbeli  hagyományozás  útján  meglazult  s 
helyenkint  egészen  töredékessé  is  lett.  A  leggyakoribbak  a  négy  jambus, 
vagy  trochaeus  lábból  álló  sorok,  ritkábbak  az  öt,  vagy  három  trochaeust 
számlálók.  Jellemzetesek  e  dalokban  a  plasztikus  ismétlések,  melyek  nemcsak 
egyes  szavakra  és  kifejezésekre,  de  gyakran  egész  sorokra  és  versrészletekre 
is  kiterjednek.   Például : 

Ott  van,  ott  van  a  szép  sík  határ,       tt  Ott  áll  a  fehér  városka 

V  agy : 
A  hosszú,  a  széles  sík  határ.  Cilii,  a  vidám,  szép  városka 

Kedvesek  a  sokszor  sűrűn  egymásra  halmozott  kicsinyítések,  például: 

Mit  tett  erre  szép  Alencica, 

Alenka,  György  hugocskája? 

Megmutatja  szépen  haja  két  fekete  fonatkáját, 

Megmutatja  szépen  keble  két  fehérlő  halmocskáját. 

Az  epikai  stilus  festői  kellékei  közül  említendők  a  díszítő  jelzők,  minők 
a  „fehér"  kastély  (Bécs,  levél,  nap,  tallér,  halál,  kéz,  út),  a  „fekete"  éj 
(vér,  föld),  a  „sárga"  arany  (nap,  búza),  „ragyogó"  könyek,  „széles"  síkság, 
„keskeny"  ösvény,  stb.  Továbbá  bizonyos  számoknak  gyakori  alkalmazása, 
melyeknek  eredetileg  mythologiai  jelentésük  volt.  Például : 

Fekete  rigónak  kilencz  országa  van, 
Mindenik  országban  három  kastélya  van, 
Minden  kastélyában  van  három  babája, 
Minden  babájától  három  fiacskája, 
Mindenik  fiának  van  három  kabátja. 
Mindenik  kabátnak  három   a  zsebe, 
S  három   arany  vagyon  mindenik  zsebbe'. 


Vagy: 


Vártam  hosszú  hét  évig, 
Gyászolok  majd  hét  évig. 


A  szlovén  népdalról  szóló  legrégibb  tudósítás  Nicoletti  friauli  történet- 
írónál található,  ki  1550  táján  följegyzi,  hogy  a  tolmeiniek  Mátyás  magyar 
királyról  és  saját  népök  hírneves  hőseiről  énekelnek.  Valvasor  említi  a 
Lamberg  és  Pegam  dalát.  Az  első  ismert  gyűjtő  Zakotnik  Dismas  (meghalt 
1793)  volt,  kinek  gyűjteményében  megvannak  a  Lamberg  és  Pegam,  Turij 
Kobila,  Kralj  Matjáz,  Lepa  Vida  és  a  régi  vásár  hársfájáról  szóló  dalok. 
VodnikN.,  az  első  műköltő,  egyúttal  szorgalmas  gyűjtő  is  volt  s  1807-ben 
német  fordítás  kíséretében  kiadta  a  „Lamberg  és  Pegam  lovagok  párviada- 
láról" szóló  éneket.  Példáját  utánozták  Smo/i  A.,  Rudez  A.,  Ravuikar  M., 
Kastelic  könyvtárnok  és  Presercn  Fr.  költő.  Kézirataikat  átengedték  Koritku 
E.-nek,  egy  Laibachba  internált  lengyelnek,  kinek  buzdítására  öt  füzetben 
meg  is  jelent  az  első  szlovén  népdalgyűjtemény  „Slovenske  pesni  krajn- 
skega  naroda  V  Ljublani  1839 — 1844."  czímen  Laibachban.  E  gyűjtemény, 
melyet  gazdag  tartalma  tett  becsessé,  minden  kritikai  megrostálás  híjával 
való  s  az  elavult  Bohoricica-féle  betűkkel  lévén  nyomtatva,  a  többi  szlávság 
előtt  ismeretlen  maradt.  Ugyanez  időben  jelent  meg  Síanko  Vraz  szerkesz- 

tésében  egy  szigorúan  csakis  a  népiesre  szorítkozó  másik  gyűjtemény  : 
„Narodne  pesni  etc.  V  Zagrebu  1839"  czímen.  Költői  finom  ízléssel  válo- 
gatta egybe  a  szlovén  népköltészet  legillatosabb  virágait  Griin  Anasztáz 
„Volkslieder  aus  Krain"  czímű  németre  fordított  gyűjteményében  (Lipcse, 
1850).  Stanko  Vraz  nagykézirati  gyűjteménye  a  laibachi  „MaticaSIovenska" 
tulajdona.  Gazdag  kincshalmazt  lehetne  még  egybegyűjteni  az  újságok-  és 
folyóiratokban  szétszórt  szlovén  népdalokból,  melyeknek  kritikai  összes 
kiadása  most  van  készülőben. 

Várak,  községek,  parasztházak. 

Krajnában  a  csúcsíves  korszakot  megelőző  időből  számazó  várak 
nincsenek.  A  Vigaun  melletti  Stein  vagy  Katzenstein  vára,  mely  a 
Valvasor-féle  ábrázolatokon  látható  tornyokból,  erkélyekből  és  folyosókból 
következtetve  egykor  román  stílű  építészeti  részletekkel  bírt,  most  romjaiban 
hever,  és  csak  a  nagy,  szilárd  váralj i  malom  daczolt  az  idővel  korunkig. 

Krajnának  régibb  várai ,  melyek  többé-kevésbbé  eredeti  alakjukban 
maradtak  fönn,  a  török  berontásai  ellen  épültek  vagy  legalább  bővíttettek 
és  újból  megerősíttettek  azon  szörnyű  időben,  mikor  a  nemességnek  ezen 
másfélszáz  évig  tartott  rettentő  vész  ellen  kellett  gyűjtögetnie  és  folytonosan 
harezra  készen  tartania  erejét.  A  magas,  nehezen  megközelíthető  hegy- 
csúcsokat már  ezen  időszakot  megelőzőleg  elhagyták,  és  várépítésre  olyan 
helyeket  kerestek  ki,  melyek  az  útvonalakon,  völgyeken  és  folyamokon  való 
átkelést  biztosították,  továbbá  olyan  helyeket,  melyeket  sajátlagos  fekvésök, 
így  valamely  folyó,  vagy  ennek  magas  és  meredek  partja,  vagy  valamely 
kiszökő  hegysarok  meredek  széle  oltalmazott. 

Ezen  várépítkezések  kétféle  alakzatot  mutatnak.  Az  egyik  fajtánál 
kiszökő  félkörű,  vagy  szögletes  sarokbástyákkal  megerősített,  magas  falakkal 
körűizárt  udvarban  '  nagyobb ,  kétemeletes  épület  áll.  Ezen  az  ostrom 
veszélyének  legkevésbbé  kitett  helyen  álló  lakóháznak,  melyhez  utóbb 
szárnyakat  is  építettek,  a  külső  fala  magának  a  körfalnak  egy  részét  teszi 
s  falai  ehhez  mérten  vastagok,  s  nyílások  és  lövő-rések  csakis  kellő 
magasságban  találhatók  rajtuk.  Az  úri  háznak  kapuval,  nagyobb  ablakokkal 
és  erkélyekkel  ellátott  homlokzata  az  udvarra  néz ;  a  külső  oldal  zárt, 
mogorva  kinézésű.  Azon  czélból,.  hogy  a  védelmet  kis  helyre  lehessen 
összevonni,  a  majorsági  épületeket  a  váron  kivűl  helyezték  el.  A  körfalak 

az  udvar  felől  födött  fa  folyosóval  voltak  ellátva,  a  kapu  íve  fölött  pedig 
nagyobb  épületrész  emelkedett. 

Wördl  vára,  mely  Rudolfswert  mellett  az  itt  már  bő  vizű  és  jó  nagy 
Gurk  folyó  közepén  alakúit  kies  szigeten  áll,  megtartá  egykori  képét  és 
tisztán  láttatja  az  e  fajta  várak  építése  módját.  Egy-egy  fahíd  köti  össze  a 
szigetet  a  két  oldali  partokkal.  A  nagy,  vaslapokkal  borított  kapuszárnyak, 


-        -  ? 


Stein  vár  romjai  Vigaun  mellett. 

melyek  golyónyomokkal,  dzsidák  és  csákányok  által  okozott  résekkel  és 
bevágásokkal  embermagasságon  felül  sűrűn  borítvák,  tanúskodnak  azon 
ostromokról,  melyeket  ki  kellett  állaniok.  Az  egyik  kapuszárnyon  levő  kis 
kibúvó  szolgált  egyes  embereknek  bebocsátására.  Az  udvarnak  szabálytalan 
négyszögű  alakja  van,  építője  alkalmazkodott  a  területhez  és  inkább  tekintett 
a  czélszerűségre,  mint  az  arányok  egyenletességére.  Az  udvar  hátulsó  részét 
elfoglaló  nagy  épületen  kivűl,  melyből  egy  szögletes  torony  magasodik  ki, 
van  az  udvarban  még  egy  másik  kisebb  épület  is,  melyet  az  előbbivel  egy 
keresztszárny  köt  össze. 

K.  50 

Sok  kisebb  kastély  szintén  hasonló  elrendezésű.  A  Karavankák  elő- 
hegységeinek  déli  lejtőjén  levő  Stermol  vár  egyszerű  úri  laka,  és  udvarának 
a  hegység  felé  néző  hátulsó  oldala  minden  külső  építészeti  tagozásnak 
egyaránt  híjjával  van.  Az  udvart  kerítő  falakat  négy,  szögletes  torony 
erősíti.  A  Rudolfswert  melletti  Lueg  vár  hátulsó  oldalával  egy  szakadéknak 
hozzáférhetetlen  sziklafalához  támaszkodik  és  nagy,  szegletes  tornyai  lakásra 
vannak  berendezve.  Alsó-Krajnában  Neudegg  vára,  mely  először  1250-ben 
említtetik,  magános  dombtetőn  áll,  miért  is  úri  laka  a  kerekbástyákkal 
védett  udvarnak  a  közepén  van. 

Az  e  fajta  építkezések  közt  legnagyobb  Freithurn  vagy  Freicnthurn, 
Tschernembl-kerületben  a  Kulpa  balpartjának  meredek  párkányán.  Fontos 
végvár  volt  ez,  mely  az  itten  könnyű  átkelésű  folyó  fölött  őrködött,  s 
nemcsak  urát  védte  a  törökök  ellen,  kik  erre  szoktak  Krajnába  berontani, 
hanem  menedékül  szolgált  a  környékbeli  népnek  is.  A  mi  a  neve  származását 
illeti,  Valvasor  azt  hiszi,  azért  nevezték  Freienthurnnak,  mert  a  török  soha 
nem  tudta  bevenni.  Magas  és  erős  fala,  melyet  sarkain  és  támadásnak  jobban 
kitett  helyein  kerek  és  szögletes  bástyák  védenek,  nagy  teret  kerít  be,  mely 
egykor  a  vár  piacza  volt;  még  50  évvel  ezelőtt  is  házacskák  és  gunyhók 
állottak  itt,  melyekben  veszedelem  idején  a  menekültek  húzódtak  meg. 
A  környező  föld  színénél  magasabb  tornatér  még  most  is  fölismerhető. 
A  külső  falakon  belül  egy  másik  fal  húzódik,  mely  a  tulajdonképeni  várudvart 
a  vár  piaczától  elválasztja.  Ezen  várudvarnak  éjszakkeleti  sarkán  áll  a 
hosszúkás  négyszögű,  ölnyi  vastag  falú  vár,  mely  kerek  saroktornyaival 
magában  is  erősség  és  a  várbelieknek  végső  menedékhelyűi  szolgált. 
Bizonynyal  idáig  is  nyomult  már  az  ellenség,  mert  a  nehézkes  vassal  borított 
kapuszárnyon,  mely  a  csúcsíves,  kissé  magasabban  levő  kapunyílást  még 
most  is  elzárja,  rések  és  bevágások  vannak.  A  széles  előcsarnok  baloldalát 
egyetlen  tágas  helyiség  foglalja  el,  a  jobboldalon  egy  kisebb  kamara  van 
két  folyosó  közt,  melyek  a  saroktoronyhoz  vezetnek.  A  két  fölső  emelet 
elrendezése  hasonló  a  földszintéhez,  csakhogy  a  helyiségek  nem  egy  síkban 
fekszenek.  Nevezetes,  mily  kevés  és  nem  is  épen  tágas  helyiséggel  beérték 
a  lovagok  és  várispánok.  Az  óriás,  ép  oly  erős,  mint  vitéz  Burgstalli 
Erasmus  ezredes  és  ungvári  kormányzó,  „a  ki  a  törököket  János  királylyal 
egyetemben  derekasan  kiporolta",  lakott  e  helyiségekben,  melyek  a  magas 
növésű  úrnak  azon  kivűl  alacsonyak  is  voltak.  Csakis  a  XVII.  században  épült 
hozzá  az  egyik  saroktorony  eltávolítása  után  az  úgy  nevezett  „Generalbau". 


Wördl  vár  Rudolfswert  mellett. 


A  krajnai  várak  másik,  az  előbbinél  valamivel  újabb  keletű  s  emebből 
fejlődött  alakzatánál  az  udvart  minden  oldalról  erős  lakóházak  zárják  körűi, 
a  sarkokon  és  fontosabb  helyeken  kerek  tornyok  emelkednek  és  az  épületek 
ezen  tornyok  közé  vannak  beillesztve.  Az  e  fajta  épületek  közt  legnagyobb 
Seisenberg  vár  Alsó-Krajnában.  A  Gurk  folyó  partjára  meredeken  kiszökő 
hegyfokon  hét  kiálló  kerek  torony  közt  kisebb-nagyobb  erkélyekkel  ellátott 
hatalmas  falak  merednek  föl,  egy  vaskos,  szegletes  torony  pedig  középen 
a  háztetők  tömegéből  emelkedik  ki.  Ezen  völgyzáró  erősség  —  „mely 
rendkívül  nagy  és  sok  kerek  toronynyal  büszkélkedik",  mondja  Valvasor,  — 
fogalmat  nyújt  az  Auerspergek  hatalmáról  és  gazdagságáról,  kiknek  a  XVI. 
század  közepén  került  birtokába  és  abban  maradt  mind  máig.  A  nagy  udvar 
szabálytalan  hosszúkás  négyszögű  és  lejtős.  Egy  nyílt  lépcső  vezet  a  zárt 
folyosókhoz,  melyek  a  különféle  lakosztályokat  és  helyiségeket  kötik  össze. 
Kivűlről  nézve  a  vár  egységes  épületnek  látszik,  minden  jele  nélkül  annak, 
mintha  az  egyes  részek  különböző  időből  származnának ;  azonban  a  szögletes 
magas  torony,  mely  sajátságosan  tör  ki  a  körülötte  levő  épületrészek  közül, 

továbbá  a  zeg-zugos,  föl-  s  levezető  folyosók,  valóságos  útvesztők;  az  udvar 
felé  néző  ablakok  nagyságának  és  alakjának  különfélesége,  aztán  az  egészen 
kicsiny  zugudvarok  bizonyítják,  hogy  ezen  a  váron  folyvást  változtattak  és 
a  XVII.  századig  egyre  építgettek.  A  piaez  felé  eső  kerek  tornyok  körűi 
kiszökő  gyámköveken  nyugvó  karzat  vezet,  mely  egyik  részén  féldomborúan 
készült  virágfüzérekkel  és  díszítményekkel  van  ékesítve. 

Hasonló,  csakhogy  kisebb  építmény  Auersperg  vára,  törzsfészke  azon 
messze  elágazott  grófi  és  herczegi  nemzetségnek,  melyből  a  középkor  óta 
napjainkig  a  tartománynak  és  Ausztriának  annyi  híres  embere  támadt. 
Az  Ischza-völgy  végében,  magasan  a  völgy  fölött  előszökő  hegy  gerinczen, 
a  reifnitz-gottschee-i  és  gutenfeldi  fensík  kezdeténél  fekszik,  és  a  laibachi 
lapály  felé  vezető  utat  zárja  el.  A  régi,  Auersperg  Konrád  által  1067-ben 
épített  várat  1511-ben  földrengés  dúlta  szét  annyira,  hogy  későbbi  újabb 
fölépítésekor  a  régi  várnak  csak  igen  csekély  része  volt  fölhasználható. 
Három  sarkán  kerek  tornyok  magaslatiak,  köztük  a  délkeleti,  mely  a  hason- 
nevű piacz  felé  fekszik,  különösen  erős  és  nagyon  kiugró.  Ezen  torony  magas- 
ságának közepe  táján  hatalmas,  messziről  meglátszó  czímer  van  befalazva: 
fehér,  egykor  aranyos  ökör  barna  mezőn;  rámázata  renaissancekorbeli 
ugyan,  de  maga  a  domború  művű  kép  sokkal  régibb  korszak  jellegét  mutatja. 
Magas  falai  komor  és  zárkózott  tekintetűek ;  vastag  párkányzat  fut  körűi  az 
épületen,  mely  a  faragott  terméskövekből  álló  földszintet  a  rajta  épült 
lakóhelyiségektől  elválasztja.  A  nyugati  oldal  161 2-ben  épült  kapuzatával 
kissé  barátságosabb  tekintetű.  Hosszúkás  udvara  meredeken  lejtős  és  a 
benne  épült  kiszökő  lakosztály  szabálytalan.  A  régi  várból  maradhatott  fönn 
egyebek  közt  a  keleti  szárny  földszintjén  levő  öreg,  úgy  nevezett  Luther- 
kápolna is.  Falait,  úgy  szintén  egyszerű,  csúcsíves  dongaboltozatát  góthikus 
korból  származó  falfestmények  borítják.  Megtekintésre  érdemesek  itt  még  a 
XVII.  századból  származó  deszkázattal  és  selyemkárpitokkal  borított  kicsiny, 
de  jókarban  levő  helyiségek,  úgy  szintén  a  nagy  torony  földszíntjén  levő 
ablaktalan  várbörtön. 

A  Tschernembl-kerületben  levő  Krupp  vár  öt  kiszökő  kerek  tornyával, 
a  török  pusztítások  alatt  szintén  a  lakosság  menedékhelye  volt.  A  laibachi 
várhegyen  levő  terjedelmes  építménynek  is,  daczára  többszörös  átalakulásá- 
nak, még  mindig  a  tornyok  és  ezek  közé  helyezett  épületek  által  bekerített 
udvar  az  alapeszméje;  Mokritz  a  Száva  partján,  közel  a  horvát  határhoz, 
szintén  e  fajta  nagyobb  építmény. 

A  várépítkezésnek  ezen  utóbbi  alakzata  vált  általánossá  azon  nagyobb 
várkastélyok  építésénél,  melyeket  a  török  berohanásai  utáni  időben  emeltek. 
Midőn  végre  nyugodtabb  idők  következtek  be,  az  épületeknél  többé  nem  az 
ellentálló  képesség  játszotta  a  legfőbb  szerepet,  s  ezért  várhelyekűl  lapályos 
területeket  választottak,  a  lejtős  szárnyak  egyenes  vonalúakká  szélesültek  ki, 
az  épület  alaprajza  szabályszerű  négyszöggé  vált,  az  emeleteket  egyforma 
magasra  emelték,  a  falakat  áttörő  nyílások  nagyobbakká  és  számosabbaká 
lettek  s  a  saroktornyok  már  pusztán  díszítő  rendeltetéssel  bírtak,  mert  a 
védelmi  tekintetet  a  pompázás  váltotta  föl. 

A  községek,  a  folyóvíz  éltető  eleméhez  kötve,  patakok  és  folyók 
mentén  fekszenek.  A  hol  a  folyók  a  völgyek  fenekén  mostak  maguknak 
mély  medret,  mint  Felső-Krajna  síkságán  a  Száva,  Kanker  és  Zeier,  ott  a 
községek  a  völgyek  széleire  települtek,  s  a  vizek  közt  kiterjedő  mívelt 
földeken  egész  órajárásnyira  sincsenek  házak.  A  keskenyebb  völgyekben  és 
halmos  vidékeken  a  déli  fekvésű,  oldalakat  keresték  ki.  Alsó-  és  Felső-Krajna 
katlanszerü  völgyeiben,  hol  a  vizek  rövid  folyásuk  után  a  földbe  vesznek  el, 
hogy  valamelyik  hegynek  a  túlsó  oldalán  bukkanjanak  ismét  elő,  a  nagyobb 
községek  a  tágasabb  völgy  terű  leteken  és  a  fensíkokon  fekszenek,  a  nagy 
számú  tanyák  pedig  a  csekélyebb  horpadásokban  vannak  szétszórva. 

Két  folyóvíz  egyesülésénél,  sőt  gyakran  —  mint  Krainburg,  Neumarktl, 
Bischoflack  —  a  két  víz  által  befogott  sarokban  fekszenek  a  mezővárosok 
és  városkák.' Észrevehető  még  rajtuk,  hogy  a  község  helyének  kiszemelésé- 
nél, keletkezésük  idején,  a  XII.  és  XIII.  században,  első  sorban  a  külső 
oltalomra,  elegendő  védelemre  voltak  tekintettel;  egy-egy  meredek  párkányú 
fensík,  vagy  olyan  hely,  mely  háttal  valamely  nehezen  megmászható  hegynek 
támaszkodott,  különösen  alkalmasnak  látszott  e  végre,  és  tetemesen  csök- 
kentette a  csak  kőfalakkal  védendő  oldalak  hoszszát.  Szűk  helyen  szorongva 
csoportosultak  az  ilyen  községek  keskeny  homlokzatú  házai  egy  hosszabb, 
piaezczá  szélesült  út  körűi,  melylyel  egy,  vagy  két  keskeny  úteza  halad 
egyközűen,  s  melyeket  amavval  kis  keresztsikátorok  kötnek  össze;  egyedül 
a  kastély  és  a  templom  épületei  terjeszkednek  ki  egy  kissé  tágasabban. 
A  mi  a  régi  időben  haszon  volt,  t.  i.  a  területnek  a  védekezést  megkönnyítő 
alakulása,  az  élet  megváltozott  körülményei  között  bajjá,  akadálylyá  válto- 
zott, mely  egyéb  okokkal  együtt  gátolja  az  ilyen  községek  terjeszkedését. 
A  körűizáró  falak  eltűnését  kivéve,  az  ilyen  városkának  most  sem  más  a 
képe,  mint  a  minő  volt  felvirágozásának  idején,  a  XV.  vagy  XVI.  században. 

Csupán  a  tartomány  fővárosa,  mely  azon  a  helyen  fekszik,  hol  a  nagy 
forgalom  útjai  egymást  keresztűlszelik,  tesz  szerencsés  kivételt;  Laibach 
a  tartomány  egyetlen  városa,  mely  a  hasonló  nevű  folyó  balpartján  fekvő 
és  terjeszkedésre  alkalmas  területen  a  középkor  vége  óta  tetemesen  meg- 
nagyobbodott. 

A  paraszt  szereti  a  faluban  való  együttélést;  magános  tanyák  a  kivé- 
telek közé  tartoznak,  s  csakis  ott  fordulnak  elő,  a  hol  a  föld  soványsága 

Parasztház  a  Száva  felső  völgyén  Radmannsdorf  mellett. 

a  sűrűbb  népesedést  lehetetlenné  teszi.  Még  abban  az  alacsonyabb  hegység- 
ben is,  mely  Krajna  jelentékeny  részét  elfoglalja,  falukban  vagy  pusztákon 
csoportosult  össze  a  lakosság,  mindenütt,  a  hol  ezt  valamely  fensík,  vagy 
kedvező  hegyoldal  lehetségessé  tette.  Még  a  hegyek  közt  magánosan  lakó 
paraszt  is  messzire  szétszórt  községének  hegyi  kápolnájában  találja  föl 
látható  kifejezését  sorsosaihoz  való  tartozásának,  s  mindig  is  a  község  véd- 
szentjéről  nevezi  el  saját  tanyáját. 

A  paraszt  udvarház  mintája  gyanánt  az  a  régi  időből  származó  ház-alak 
tekinthető,  mely  legtisztábban  a  tartomány  éjszak-nyugati  sarkában  maradt 

fönn;  délnek,  a  tengerpart  felé  a  délvidéki  szokás,  délkeletre  pedig  a  szom- 
szédos Horvátországban  dívó  építkező  mód  változtatott  rajta. 

Ha  valamely  faluhoz  közeledünk,  a  gyümölcsösök  facsoportjai  közt 
néhány  szalmafödelet  vehetünk  észre,  itt-ott  fehér  fal  csillog  át,  és  csakis 
a  templom  tornya  magaslik  ki  a  terebélyes  diófák  fölé.  A  legnaposabb 
helyen,  a  falun  kivűl  állanak  az  egysoros,  hosszúra  nyúlt  górék  (Harpe), 
keskeny  deszkatetejökkel,  csoportokban,  nem  messze  egymástól.  A  góré 
hoszsza,  nyilasainak  száma  helyesen  tájékoztat  az  egyes  udvarházak  (Hűbe) 
szántóföldjei  felől,  a  górék  száma  pedig  az  iránt,  mekkora  az  egész  falu 
telekterűlete.  A  fél-  és  egésztelkes  parasztok  (Ganz-  und  Halbhübler)  házai 
egyenlőtlen  közökben  sorakoznak  a  falu  útjának  egyik,  vagy  mindkét 
oldalán,  azon  gunyhók  (Keusche)  és  házak  pedig,  melyekhez  kevés,  vagy 
épen  semmi  földbirtok  sem  tartozik,  a  falunak  mintegy  esetlegesen  oda 
állított  tartozékai  gyanánt  tűnnek  föl.  Az  utat  a  házak  ormózati  oldalai  és 
a  belsőségek  alacsony  .falai  és  palánkjai  szegik  be.  Ha  a  bejárón  befordulunk, 
—  az  alacsony  kapu  csakis  be  van  támasztva  és  egyedül  arra  való,  hogy  a 
marhák  átjárását  megakadályozza,  —  a  ház  ajtajához  érünkj  mely  mellett 
padnak  hiányoznia  nem  szabad.  A  zöldes  homokkőből  készült  ajtófeleket 
fönt  ívszerű  hajlás  köti  össze  és  a  záró  kövön  az  építés  évszáma  van  bevésve, 
c  fölé  pedig  a  háznak  a  számát  festették  feketén.  Az  egyszárnyú  ajtó  ki 
van  támasztva,  otthon  vannak.  Egy-két  lépcsőfokon  a  pitvarba  lépünk, 
mely  a  háznak  egész  mélységét  elfoglalja.  A  ház  túlsó  falának  sarkában, 
azon  nyílás  előtt,  mely  a  szoba  kályhájába  szolgál,  áll  egy  keskeny,  hosszúkás 
tűzhely,  mellette  a  hátulsó  falon  egy  nagy,  befalazott  katlan  a  disznók  elcsé- 
gének  mcgfőzésére,  a  nagy  mosáskor  való  tüzelésre,  és  a  mennyiben  gyü- 
mölcstermés van,  a  pálinkaczefre  (Maische)  kifőzésére.  A  nagy  ételszekrény, 
melyben  a  háziasszonya  mindennapi  szükséglet  készletét  tartja  keze  ügyében, 
kissé  odább  ugyanazon  falhoz  van  állítva.  A  tűzhely  közelében  a  cseréptálak 
polcza  függ,  egy  deszkán  pedig  a  fekete  főzőfazekak  sorakoznak;  az  ajtó 
mögötti  sarokba  ásók,  kapák  és  egyéb  szerszámok  vannak  támasztva.  Ha  az 
egész  pitvar  nincsen  is  beboltozva,  legalább  a  hátulsó  részének  boltozottnak 
kell  lennie  a  tűzveszély  ellen.  Balra  a  szobába  lépünk;  ennek  két  ablaka  az 
útczára,  kettő  az  udvarra  néz;  az  ablakrostély  hullámos  oldalú  dűlt  négy- 
szög-mintázatú, sarkain  lapos  karikákkal  összekötött  rácsozat,  mely  a 
homokkőből  faragott  külső  ablakfélbe  van  beerősítve.  Az  ablakok  közti 
sarokban  áll  a  nagy  jávorfaasztal,  melynek  fehérsége  és  tisztasága  a  házi- 

asszonynak  a  büszkesége;  naponként  lemossa,  hogy  mocsoktalan  legyen. 
Az  asztalfiában  fekete  kenyér  és  nagy  kés  van,  hogy  minden  belépőt  azonnal 
megkínálhassanak.  Az  asztal  mögötti  sarokban  függ  a  feszület,  mellette  a 
faltól  elhajlólag  függesztik  föl  az  üvegre  festett  kezdetleges  színezetű  tartós 
szent  képeket.  Egy  tábla  mögé  van  bedugva  a  kis  paraszt  kalendáriom,  hogy 
ezen,  a  falusi  ember  számára  legtartalmasabb  könyvecskét  mindenkor  és 
bárki  is  használhassa,  a  ki  az  ünnepek,  névnapok  és  várható  időjárás  felől 
tájékozódni  akar.   Az  asztal  mögötti  mindkét  fal  mellett  széles,   erős  pad- 


Vrem  helység  (Belső-Krajnában). 

székek  állanak  és  részben  tovább  érnek  a  szomszédos  falak  mentén.  Az 
asztallal  átellenben  lévő  sarokban  van  a  nagy  zöld  kemencze,  melyben  az 
egész  éven  át  főznek  és  kenyeret  sütnek,  s  csakis  nyáron  és  sültek  számára 
gyújt  a  háziasszony  az  előtűzhelyen  tüzet.  A  fal  és  kemencze  közt,  a  felső 
részen,  egy  mindig  üresen  tartott  hely  van,  mely  télen  kedves  tartózkodó 
helye  a  gyerekeknek  és  mindazoknak,  kik  melegedni  kivannak.  A  kemen- 
czének  szoba  felőli  másik  két  oldala  mellett  keskenyebb,  szilárd  padszék  áll; 
ennek  körűifutó  fa-karjára  szokták  szárítgatás  végett  a  ruhákat  fölteregetni. 
A  falazott,  üres  kemenczealjban  kampók,  lánczok  és  egy  ládácskában  a 
legszükségesebb  szerszámok  vannak  összerakva.  A  kemencze  melletti  ajtónál 

függ  a  schwarzwaldi  óra,  az  ajtó  másik  oldalán  pedig  a  szenteltvíz-tartó  és 
a  fa  evőkanalak  faragott  polcza.  Legyalult  élű  erős  mestergerenda  tartja 
középütt  a  mennyezetnek  véggel  összeérő  részeit,  a  szép  lúczfenyűböl  készült, 
simára  gyalult  és  tompa  szélű  keskeny  deszkákat;  ezen  alsó  deszkasornak 
ép  oly  széles  közeit  pedig  egy  második  felső  deszkasor  födi  be.  A  mennyezet 
alá  néhány  hosszú  keresztdeszka  van  felfüggesztve,  ezekre  állítják  télen  zöld 
tálakban  az  aludt-tejnek  való  tejet  s  itt  helyezik  el  a  ház  könyvtárát,  a 
Hermagoras-egyesűletnek  jámbor  és  oktató  tartalmú  évkönyveit  is.  Ez  a 
nem  épen  tágas  szoba,  mely  alacsony  ugyan,  mindamellett,  mivel  a  közepes 
nagyságnál  is  kisebb  ablakai  jól  vannak  elhelyezve,  és  nyílásuk  is  széles, 
világos,  a  ház  népének  lakó-  és  társalgó  helyisége,  itt  fogadják  és  vendégelik 
meg  látogatóikat;  ünnep-  és  vasárnapokon,  mikor  vendégeket  várhatnak, 
az  asztalt  fehér  abroszszal  takarják  le. 

A  pitvarból  a  jobbra  lévő  ajtó  az  élésházba  nyílik  s  ebben  a  családi 
ágy,  nagy,  tarkára  festett  ruhaládák,  szalonna-  és  zsírbödönök,  füstölt  hús 
és  kolbászok  töltik  be  a  térséget.  A  pitvar  alatti  pinczében  tartják  az  úgy 
nevezett  nyers  anyagot  (Rohzeug):  répát,  burgonyát,  s  ott  áll  a  nagy 
savanyú  káposztás  hordó  is.  Az  első  emeletnek,  hová  a  pitvarból  lehet 
följutni,  beosztása  azonos  a  földszintével ;  a  szoba  fölött  vannak  a  házi  lányok 
és  nőcselédek  háló  helyei  és  ruhaládái,  az  élésház  fölött  pedig  a  nagy 
gabonás  ládák  állanak.  A  bedeszkázott  oromzatnak  az  útcza  felé  nyílt 
folyosója  van,  melynek  korlátján  bokros  rozmarin  és  mélyen  lecsüngő 
szegfűbokrok  cserepei  állanak,  és  tudatják,  hogy  a  házban  eladó  lányok, 
vagy  fiatal  szolgálók  laknak.  A  lakóházhoz  csatlakozik,  vele  egy  sorban,  a 
ló-  és  marhaistálló,  végűi  pedig  a  szecskás  kamra.  Bár  a  házat  kívülről  is 
ki  szokták  meszelni,  az  istálló  pusztán  csak  kitapasztva  van.  A  tulajdon- 
képeni  erős  ajtón  kivűl  minden  istállón  még  alacsony  rácsajtó  is  van,  hogy 
a  meleg  időszakban  a  levegő  járhassa  és  hűthesse.  Az  istállók  fölött  van 
a  takarmánypadlás,  a  pajta  fölött  pedig  vastag,  tölgyfa  dúczokba  illesztett 
és  keresztkötéssel  erősített  deszkákból  a  cséplőszérű  van  építve.  Erre  följárat 
vezet,  melynek  töltését  felső  részében  boltívek  tartják.  A  terhes  szekeret 
ezen  szérűbe  húzzák  föl,  hol  a  takarmánypadláson  keresztül  egészen  a  házig 
el  lehet  tolni.  Az  udvar  felőli  oldalon  a  takarmánytartó  helyiségek  hoszszában 
fa-folyosó  (Galerié)  vezet,  melyre  a  ház  melletti  lépcsőn,  vagy  az  említett 
följáraton  át  juthatni.  Széles  fa-csatornán  át  hányják  le  innen  a  takarmányt 
az  istállók  elé.  A  folyosó  alatt  az  épület  hoszszában  egy  vasrúd  van  húzva, 

melyen  az  udvarnak  éber  őre,  a  „Szultán",  csúsztatja  végig  a  lánczát  és 
egészen  a  ház  kapujához  eljuthat.  A  hosszú,  nyeregformájú  zsúptető  kissé 
magasabb  a  lakóház,  mint  a  gazdasági  épület  fölött.  Az  istállók  elé  hányják 
föl  a  trágyát,  ott  áll  a  disznóól  kis  faépülete  is.  Az  udvar  végében  kert  van. 

A  föld  egyenetlensége,  a  telekrészletek  fölosztása  és  alakja  az  elrende- 
zésnek itt  leírt  módjától  eltéréseket  idézett  elő.  Ilyen  eltérés  az,  mikor  a  ház 
homlokzatával  áll  az  út  felé;  az  udvar,  melyre  a  pitvarnak  egy  másik  ajtaján 
át  lehet  jutni,  a  ház  mögött  fekszik  s  a  házzal  egyközűleg  fekvő  gazdasági 
épületek  teszik  annak  másik  oldalát.  A  ház  jobb  sarkához  szintén  mellék- 
épületek sorakoznak,  melyek  aztán  a  kerkésfallal  (Zwinger)  együtt  zárttá 
teszik  az  udvart.  Emelet  helyett  a  földszinten  bővítik  meg  a  házat  a  szoba 
melletti  kamrával,  s  ekkor,  mivel  az  egész  háznak  egyenlő  a  szélessége, 
a  pitvar  is  mélyebb,  s  így  hely  támad  egy  kisebb  konyha  számára,  az  élés- 
ház mellett  pedig  az  úgy  nevezett  felső  pinczének  jut  hely.  Ilyen  szélesebb 
házaknak  is  van  első  emeletjük  a  szoba  szélességében,  mely  igen  gyakran 
gerenda -mű  vezettél  (Blockbau)  épült.  A  házfödél  hátúi,  a  kamra  felőli 
oldalon,  mélyen  lenyúlik,  a  homlokzaton  azonban  magas,  messzire  kiszökik 
és  beernyőzi  az  épület  felső  részének  homlokzati  és  ormózati  oldalán  végig 
vezető  fa-folyosót  is.  A  mohos  zsúptető,  melyre  egy  dió-  vagy  körtefának 
árnyékos  ágai  hajlanak,  meg  az  épületfának  sötétbarnától  világos  szürkéig 
váltakozó  színe,  aztán  a  folyosók  kivágásainak  árnyékjátéka  és  a  fehér 
falakon  levő  deszkadíszítések  festőileg  vonzóvá  teszik  az  ilyen  parasztházat. 

Az  épület  elrendezésének  ez  a  módja  a  Száva  felső  völgyén  a  neumarktli 
Feistritzig,  meg  a  Pöllander  és  Zeier  völgyben  szokásos ;  az  utóbbiban  rend- 
kívül nagy,  kilencz,  tíz  ablakos  szobákra  is  találunk ;  ez  ablakoknál  állottak 
a  fonószékek  valamikor,  midőn  még  Trieszt  számára  vitorlákat  szőttek  itt. 
A  Bischoflach,  Stein  és  Laibach  között  elterülő  lapályon  ritka  a  magas 
ormózat,  a  nyerges  tető  csúcslapokkal  van  ellátva,  melyek  Krajna  ezen 
vidékein  mindenütt,   egészen  a  horvát  határig  előfordulnak. 

Ezen  a  lapályon  Winklern  község  kivételképen  nem  útezás  falu,  mint- 
hogy itt  a  jobbára  jómódú  lakosság  házastelkei  egy  tó  körűi  fekszenek. 
A  parasztháznak  egy  új  eszményképét  is  föltalálták  ezen  vidéknek  a  tarto- 
mány fővárosához  közelebb  eső  részein,  melyet  átalakításoknál  és  új  épít- 
kezéseknél, hacsak  lehetséges,  meg  is  valósítanak.  Az  ilyen  ház  egyemeletes 
a  kamrával  együtt,  arányosan  széles  és  a  palatető  alatt  az  ormózatban 
szobák  vannak.    Az  egyenes  szemöldökű  kapu  bálványai  sötét  szürke  már- 

ványból  valók,  melynek  homályosan  hagyott  lapjain  csiszolt  díszítés,  a 
háztulajdonos  nevének  aranyos  kezdőbetűi  és  az  építés  évszáma  láthatók. 
A  háztetőből  a  kapu  fölött  falfok  (risalit)  nyúlik  ki,  mely  néha  oly  kinyúló, 
hogy  két  oszlop  is  van  alá  illesztve.  Tagadhatatlan ,  hogy  az  ilyen  ház 
takaros  vakolatával,  nagyobb  ablakjaival  és  zöld  zsaluival,  egyik  oromzati 
oldalán  kis  virágos  kertjével,  melyet  sűrű  fa-rácsozat  ótalmaz,  csínos  és 
barátságos  tekintetű  s  a  vénebb  épületek  közt  vasárnapiasan  fölcziczomázott 
jóllét  hirdetője. 

Belső-Krajnában  még  jobban  elterjedt  a  fa-  helyett  kő-épületek  emelése, 
mint  Felső-Krajnában,  a  mint  másképen  nem  is  lehet  ezen  fában  szegény  és 
kővel  bővelkedő  Karszt-vidéken.  Mennél  közelebb  jutunk  Trieszthez  és  a 
tengerparthoz,  annál  feltűnőbbek  azon  eltérések,  melyeket  a  bóra  félelmetes 
ereje  tesz  szükségesekké.  A  házak  itt  alacsonyak,  az  útcza  felé  eső  oromzat 
falazott  és  közepén  kerek  nyílással  van  ellátva.  A  tető  is  alacsony,  vájt 
cseréppel  van  födve  és  nehéz  kövekkel  megrakva.  Háztól  házhoz  boltozott 
bejáratú,  tetőzet  nélküli  fal  vonul,  a  kőlapokkal  kirakott  keskeny  udvar  pedig 
csakis  a  hátúi  fekvő  kert  felé  nyitott.  A  pitvar  mélyiben  igen  alacsony,  de 
tágas  tűzhely  áll,  melynek  tüzénél  guggolnak  télen  az  emberek,  s  inkább 
fagyoskodnak  egyik  oldalukon  és  pörkölődnek  a  másikon,  mintsem  hogy 
kemenczével  fűtsenek ;  itt  is  föltalálható  már  a  délvidékieknek  sajátságos 
ellenszenve  a  mesterségesen  fűtött  szobai  levegő  ellen. 

Alsó-Krajnának  katlanszerű  völgyeiben  és  domboldalain  levő  helységei 
és  egyes  házastelkei  a  felső-krajnainak  kényelmesen  terjeszkedő  módosságához 
hasonlítva  szegényeseknek  és  elhagyatottaknak  tűnnek  föl,  csakis  azon 
birtokosnak,  kit  telkein  kivűl  valamely  üzleti  forrás  segít  jólléthez,  van 
csinosabb  házastelke.  Legelterjedtebb  a  fa-építkezés,  azonban  nem  mint 
gerenda-rovású  (Blockbau),  mely  csak  elszórtan  található,  hanem  mint 
dúczokkal  megerősített  deszkaház,  mely  kivűl -belül  be  van  vakolva, 
kitapasztva  és  meszelve.  A  szobapadlózatot  rendszerint  csapóföld  pótolja, 
a  kémén)''  csakis  kivétel  és  a  tető  által  nyíltan  hagyott  oromzatot  is  csak 
mogyoróvesszőből  font  vértelek  zárja  el.  A  házastelek  legtermetesebb  épülete 
nem  ritkán  a  czélszerű  és  igen  erős  ácsmívezetű  nagy  kettős  góré  (Doppel- 
harpe) ;  olyan  magasra  emelve  a  föld  fölé,  hogy  egy  szénás  szekér  könnyen 
behajthasson,  nyugszik  erős  mestergerendákon  a  takarmánytartó  helyiség  is, 
hogy  a  górét  mindkét  oldalról  föl  a  tetőig  szabadon  járhassa  a  levegő. 
A  takarmánytartó  helyiség  előtt  folyosó  van,  melyre  lépcső  visz  föl.  Délnek 

a  Gorjanz-hegységtől,  mely  tágas  körben  fogja  át  a  Kulpa  felé  elterülő, 
csekély  hajlatokkal  bíró  dombos  és  katlanszerii  vidéket,  már  szembe  tűnik 
a  szomszédos  horvát  föld  hatása  ép  úgy  az  építkezés  módjában,  mint  a  nép 
erkölcseiben  és  szokásaiban.  A  házastelkek  nem  az  út  mentén  sorakoznak, 
hanem  szabálytalan  csoportokat  alkotnak,  mindenkor  a  területnek  a  hátán, 
vagy  oldalában,  soha  a  katlan  fenekén.  A  csoport  minden  házastelkc  magá- 
ban véve  önálló  egész,  a  falvak  pedig  ilyen  egyes  udvarok  csoportozatából 


Magános  ház  Gribleben. 

állanak.  A  paraszt  a  maga  házastelkét  „das  Bergel"  néven  nevezi,  s  érti  ezen 
lakóházát,  gazdasági  épületeit,  a  hozzá  tartozó  és  alacsony  sövénykerítéssel 
körűizárt  udvart,  mely  a  disznóknak  szolgál  tanyául,  mind  együtt  véve. 

A  házak  mindenestűi  fából  rovottak,  kivéve  a  lakóház  falának  azt  a 
részét,  melyhez  a  pitvarban  a  tűzhely  és  a  szobában  a  nagy  kályhás 
kemencze  dűl.  A  pitvarhoz,  mely  a  tűzhely  fölött  kitapasztott  sövénynyel 
van  födve,  egyébként  pedig  egészen  a  födélszékig  nyílt,  sorakozik  a  szobával 
szemközt  a  lakóháznak  harmadik  része.  Két  kisebb  helyiségből  áll  ez,  az 
egyik  az  élésház,  a  másik  pedig  a  családfőnek  és  nejének  kályhával  ellátott 
és  kimeszelt  szobácskája.  A  cséplő-csűrön  és  a  pajtán  kivűl,  mely  az  istálló 

fölöü  van,  még  egy  másik  kis  „háza"  is  van  a  parasztnak.  Egyetlen  helyiség 
ez  és  a  ruhaládák  meg  gabnakészlet  tartására  szolgál.  E  második  ház  mellé 
épített  helyiségben  van  a  kézi  malom,  e  vidéknek  szükséges  eszköze,  mint- 
hogy a  Kulpa  malmai  már  közepes  vízállásnál  is,  tavaszszal  és  őszszel 
pedig   heteken  át  is  szünetelni  kénytelenek. 

Mü-  és  népzene  Krajnában. 

Krajna  fővárosa  sohasem  volt  valamely  egyházi,  vagy  világi  fejedelem 
udvarának  székhelye,  s  így  a  tartomány  mindenkor  híjával  volt  azon  jótéte- 
ményeknek, a  melyek  ily  udvartartásból  az  illető  városra  vagy  országra 
hárulnak.  Mert  nem  ritkán  a  tudományok  és  művészetek  ápolói  s  a  jó  ízlés 
iskolái  valának  ez  udvarok.  Krajnában  tehát  a  zene  fejlődése  kizárólag  a 
nép  természetes  tehetségeire,  ápolása  egészen  a  krajnaiak  műérzékére  volt 
hagyatva.  E  népnek  zenei  hallása  és  éneklő  kedve  eléggé  nyilatkozik  nép- 
dalainak gazdag  kincsében ,  a  mely  a  régi  időktől  egész  napjainkig  fön- 
maradva,  üdén  csattog  a  hegyvidék  völgyeiben  ép  úgy,  mint  a  síkföld 
szőlővel  beültetett  dombsorain,  közelebb  hozza  egymáshoz  a  szíveket  a  falu 
szűk  szobácskáiban  s  áhítatosan  zeng  a  templom  mennyezete  alatt.  Ha  tehát 
Krajna,  lakosságának  fejlett  zencérzéke  mellett  is,  aránylag  csak  kevés  kiváló 
névvel  dicsekedhetik  a  műének  és  zeneköltés  tágabb  terén,  népének  zenére 
és  énekre  való  hajlama  azért  minden  alkalommal  nyilvánul,  bármily  messze 
múltba  kísérjük  is  visszafelé  az  ország  szellemi  élete  ez  ágának  történetét 
a  tartomány,  vagy  fővárosa  krónikáinak  lapjain.  A  nép  dalolva  tánczolt  a 
templom,  vagy  kastély  előtti  szent  hársfa  alatt,  s  a  polgárság  „víg  hegedűszó" 
kíséretében  mulatott  a  vásártereken.  Az  „ifjú  Lucidarius"  czímű  ismert  német 
tanköltemény,  az  ausztriai  népeket  jellemezvén,  a  krajnaiakról  ezt  módja  : 

Ze  Kraine  si  wir  des  gebeten 
-Daz  wir  windischen  treten 
Nach  der  Bláterpfifen. 
(Krajnában  arra  szólítanak  föl  bennünket,  hogy  vend  tánezot*  járjunk  duda- 
szó mellett.) 

Ama  kiválóbb  zenészek  és  zeneszerzők  között,  kik  vagy  Krajnában 
születtek,  vagy  a  tartományban  folytatott  hosszabb  idejű  működésük  által 
annak  szellemi  élete  történetébe  tartoznak,  Slatkonia  György  laibachi  szüle- 

*   A  szlovének  visoki  ples  nevű  néptáncza. 

tésű  bécsi  püspököt  és  egyúttal  I.  Miksa  császár  karmesterét  kell  említenünk, 
a  kit  jeles  zeneművésznek  ismertek  kortársai.  Slatkonia  1477-ben  lett  császári 
udvari  káplán  Bécsben,  1503-ban  laibachi  fökáptalani  préposttá,  majd  az 
isztriai  Pedena  püspökévé  lett,  s  mint  ilyen  egyúttal  a  rudolfswcrti  prépostság 
haszonélvezetét  is  bírta,  1514-ben  pedig  a  bécsi  püspöki  székbe  emelkedett, 
a  melyen  1522  április  26-án  halt  meg,  mint  a  bécsi  Szent-István-templomban 
látható  siriölírata  bizonyítja.  Arczképe  ott  látható  a  Szent-István-templom 
szentélyének  kanonoki  üléseit  díszítő  18  mellkép  között.  Azon  időben 
egyáltalában  nem  volt  ritkaság,  hogy  magasabb  egyházi  méltóságok  állottak 
a  bécsi  császári  udvar  zenekara  élén,  így  például  Slatkonián  kivűl  még 
Textor  Orbán ^  a  későbbi  laibachi  püspök,  a  ki 
udvari  káplán  korában  vezette  a  nevezett  zenekart, 
nemkülönben  Arnoldus  de  Prugkh,  a  hírneves  zene- 
szerző s   a  laibachi   székesegyház   főespercse. 

Prugkhi  Arnold  (olaszosan  Arnoldo  de  Ponto) 
1480-ban  született  Brüggébcn ;  nem  tudni,  mi 
módon  került  Laibachba,  hol  1530-ban  székes- 
egyházi esperes,  később  pedig  Bécsben  a  császári 
udvari  zenekar  fökarmesterc  („obrister  Capelimeister 
der  kaiserlichen  Hofmusikcapelle")  lett,  s  mint 
ilyen  halt  meg  1545-ben.  Szerzeményeiben,  melyek  motettekból,  hymnu- 
sokból  és  énekekből,  köztük  Luther  énekeiből  is  állanak,  —  dicsérik  a 
mesteri  ellenpontozást.  Műveinek  évszámozott  kiadásai  1533-tól  1544-ig 
terjednek.  Prugkhi  nem  volt  krajnai  születésű,  de  már  kétségtelenül  ilyennek 
tekintendő  Krajna  leghíresebb  zeneszerzője,  a  ki  egyúttal  a  XVI.  század 
második  felének  egyik  legjelesb  kontrapunktistája,  Jacobus  Gallus^  német 
nevén  Hánel,  vagy  Handl  Jakab.  Az  összes  zenetörténet-írók  egyetértenek 
abban,  hogy  Gallus  Krajnában  született,  noha  születése  helyét  nem  tudják 
megmondani.  Biztos  tudomás  szerint  1550  körűi  született  jó  módú  szüléktől; 
ifjú  korában  az  olmützi  püspök  karmestere  lett,  igen  kedvező  körülmények 
közt  élt,  kora  legderekabb  és  legműveltebb  emberei  közé  tartozott,  s  egy 
Márton  nevű  fiút  hagyva  hátra,  1591  július  4-én  halt  meg  Prágában. 
A  strahowi  könyvtárban  egész  gyűjteménye  olvasható  a  halála  alkalmából 
írt  költeményeknek ,  s  ezek  megannyi  ékesen  szóló  bizonyítékai  a  köz- 
szeretetnek, melyet  Gallus  élvezett.  1588-ban  a  császártól  tíz  évre  terjedő 
szabadalmat    nyert    művei    kiadására.    Szerzeményeiben    dicsérik    a    nagy 


Prugkhi  Arnold  emlékérme. 

szabású  fogalmazást,  s  a  Palaestrinára  emlékeztető  művészi  szerkezettel 
karöltve  járó  nemes  egyszerűséget  és  bensöséget.  „Ecce  quomodo  moritur 
justus"  szövegű  dallamát,  Mendel  állítása  szerint,  újabban  a  berlini  székes- 
egyház kara  is  fölvette  műsorába. 

Krajna  népének  veleszületett  zencérzéke  egyébiránt  nem  csupán  egyes 
kiválóbb  nevű  férfiak  időről-időre  való  feltűnésében,  hanem  ama  századok 
óta  folytonos  ápolásban  is  nyilvánul,  melyben  a  zenét  iskolák  állítása  s  más 
fejlesztő  intézmények  szervezése  által  részesítették.  így  már  a  XVI.  századból 
veszszük  egy  zeneiskola  hírét,  melyet  a  sittichi  apát  alapított  a  kormányzása 
alatt  álló  kolostorban;  1652  június  18-án  a  laibachi  jezsuiták  szerveztek 
egy  zenetársúlatot.  Habár  e  zeneiskolák  első  sorban  az  egyházi  zenének 
szolgáltak,  azért  mégis  megvoltak  bennök  a  zenemüvelésnek  általános  s  így 
a  világi  zene  fejlesztésének  alapföltételei  is.  A  tartományi  rendek  is  tartottak 
fönn  saját  költségükön  egy  zenekart,  a  „rendi  trombitások  és  tábori  dobo- 
sok" („landschaftliche  Trompeter  und  Heerpauker")  testűletét,  mely  a 
tartományi  nemzetőrség  kötelékébe  tartozott.  Hasonlóképen  Laibach  polgár- 
örségének is  megvolt  a  maga  zenekara,  az  ú.  n.  „Stadtthurner"-ek  (városi 
kürtösök).  Idővel  mind  a  két  testűlet  szétzüllött,  s  1815-ben  a  városi  trom- 
bitások alaptökéjéből  kerültek  ki  az  ekkor  alapított  nyilvános  zeneiskola 
szervezési  költségei.  1702-ben  új  ápolóhelye  támadt  Laibachban  a  zene- 
művészetnek, az  ekkor  keletkezett  philhanno?iiai  társaságban^  mely  Krajna 
fővárosa  elég  korán  virágzó  szelleméletének  tanújeleként  mind  e  mai  napig 
fönnáll,  mint  az  osztrák-magyar  monarchia  legrégibb  zeneegyesűlete,  1  10 
évvel  idősb  a  bécsi  zenekedvelők  egyesületénél  s  91  évvel  előzte  meg  a 
párizsi  konzervatóriumot.  Ezen  mindenesetre  feltűnő  jelenség  magyarázatát 
keresvén,  vessünk  egy  pillantást  ama  kornak  s  különösen  Laibach  városának 
azon  időbeli  szellemi  életére.  A  laibachi  polgárság  fiai  akkoriban  szorgal- 
masan eljártak  az  olasz  egyetemekre,  különösen  Bolognába,  hogy  alaposan 
készüljenek  hazájukban  később  betöltendő  hivatásukra.  A  tudományok 
gazdag  kincsével,  .melyet  ott  gyűjtöttek,  magukkal  hozták  az  olasz  művelt- 
ség ama  góczpontjain  elsajátított  finomabb  erkölcsöket  és  jó  ízlést  is,  s  haza 
kerülvén,  az  Olaszországban  látott  tudományos  és  művészi  egyesületekhez 
hasonlókat  alakítottak  szülőföldjükön.  így  alakúit  1670-ben  a  „Societas 
miütans"  („die  streitende  Gesellschaft"),  1693-ban  az  „Academia  opero- 
sorum"  (mind  a  kettő  tudományos  társulat)  és  1702-ben  az  „Academia 
Philoharmonicorum".  A  krónika  ezt  írja  róla:   „Am  8-ten  Jánner  1702  hat 


409 

die  Academia  der  H.  H.  Philoharmonicorum  den  Anfang  genomben.  Der 
Anfenger  ist  Herr  J.  Berthold  von  HöíFer,  bei  dem  sich  vierzehn  eingefunden 
und  den  Schluss  gemacht  und  ihme  zum  Director  gestituirt."  (1702  január 
8-án  alapíttatott  a  philoharmonikus  urak  akadémiája.  Az  alapító  Höfter 
Bertalan  J.  úr,  kinél  tizennégyen  összejöttek,  szövetkeztek  és  őt  tették  meg 
igazgatónak.)  Alább  pedig:  „Am  30-ten  Juli  (desselben  Jahres)  hat  die 
Academia  der  H.  H.  Philoharmonicorum  Ihre  erste  acta  publica  am  Wasser 
Stromb  Laybach  mit  Feyerwerch  solemniter  gehalten,  welch  acta  zu  sehen 
die  ganze  Stadt  zugeloffcn  und  allc  Schüff  biss  auf  ein  Dienst  gehabt,  anch 
nicht  genug  vorhanden  waren  die  leuth  zu  bedienen."  (Ugyanazon  évi  július 
30-dikán  tartotta  a  philoharmonikus  urak  akadémiája  első  nyilvános  előadá- 
sát a  Laibacli  folyón  ünnepélyes  tűzijátékkal,  a  mely  előadás  nézésére  az 
egész  város  összesereglett,  minden  hajó  egytől-egyig  szolgálatban  volt  s 
még  így  sem  volt  elég  a  sok  ember  kiszolgálására).  A  philharmoniai  társulat 
immár  majdnem  két  század  óta  ápolója  a  zenének  a  fővárosban  és  a  tarto- 
mányban egyiránt.  A  társulat  történetének  egyik  megindító  részlete,  hogy 
1809-ben,  midőn  Krajna  franczia  uralom  alá  került,  tevékenységét  egészen 
megszűntette,  mert  ezt  illőbbnek  látta,  mintsem  hogy  magát  kényszeredett 
mulatságba  igázza  („sich  cinem  erzwungenen  Vergnügen  unterjochen");  csak 
1814-ben,  a  francziák  elvonulása  után  támadt  új  életre,  ünnepélyes  fáklyás- 
zenét adván  Lattcrmann  báró  osztrák  helytartónak  a  kivilágított  várkastély 
előtt.  Legfényesb  napjait  azonban  1821-ben  élte  a  philharmoniai  társulat, 
mikor  a  laibachi  congressus  alkalmával  Ferencz  császár,  az  orosz  czár,  a 
nápolyi  király  s  e  fejedelmek  kíséretében  számos  államférfiú,  diplomata  és 
magas  rangú  méltóság  időzött  a  város  falai  között ;  mikor  német  színi 
előadások  váltakoztak  tarka  sorban  olasz  operákkal  és  philharmoniai  hang- 
versenyekkel az  ünnepélyek  folyamán,  s  az  utóbbiakban  első  rangú  művészek 
sorakoztak  a  rendes  tagok  mellé.  A  társaság  hangversenyműsorainak  gyűj- 
teménye különben  arról  tanúskodik,  hogy  a  harminczas  évek  olaszos  irány- 
zatát kivéve,  általában  a  nemes  ízlés  volt  benne  az  uralkodó.  E  régi  és 
mindenkor  annyira  munkás  egyesület  rövid  idő  alatt  ki  is  vívta  magának 
az  egykorúak  elismerését  s  a  tartomány  szűkebb  határain  jóval  túl  is  szép 
hírnévre  tett  szert.  A  legjelesb  zeneszerzők  is  kiváló  nagyrabecsülés  jelének 
tartották,  ha  tiszteletbeli  tagjaivá  választattak.  E  tiszteletbeli  tagok  sorában 
ott  látjuk  Dussek  (1794),  Haydn  (1800),  Gánsbacher  (1820),  Paganini 
(1824),  Hüttenbrenner  (1830),  Kreutzer  Konradin  (1839),  Milanollo  Mária 

(1843)  és  még  sok  másnak  a  nevét.  A  társaság  legfőbb  büszkesége,  hogy 
1 8 1 9-ben  Beethovent  is  tiszteleti  tagjai  közé  iktathatta ;  a  nagy  zeneszerző- 
nek megválasztatásaért  írt  sajátkezű  köszönő-levele  a  társulat  irattárának 
legbecsesebb  ereklyéje.  A  zenemű,  melyet  Beethoven  e  levélben  a  társulatnak 
igér,  nagy  valószínűséggel  az  a  pastoral-symphonia,  melynek  partitúrá- 
jában Beethovennek  vörös  plajbászszal  tett  sajátkezű  bejegyzései  (például 
ütemjelölések  stb.)  láthatók.  E  partiturát  is  drága  emlék  gyanánt  őrzi  a 
társulat  hangjegygyűjteményében.  1821  óta  a  társulat  zeneiskolákat  is  tart 
fönn,  s  legújabb  időben  az  1815-ben  alapított  nyilvános  zeneiskola  is  bele- 
olvadt. Alapítását  ugyan,  a  mint  láttuk,  az  olasz  műveltség  behatásának 
köszönheti  ez  egyesület,  de  kétszáz  éves  fennállása  már  kiválóképen  a 
németség  kitartó  buzgalmának  érdeme. 

Az  olasz  és  német  elem  mellett  újabb  időben  harmadikul  a  szlovén  is 
figyelmet  kivan.  Már  a  múlt  század  végén  szerzett  néhány  szlovén  dalt 
betétek  gyanánt  a  neuiesség  színházában  előadott  operákhoz  Zois  báró,  ki  a 
tudományok  és  művészetek  egyéb  ágaiban  is  kitűnt  a  maga  idején ;  s  később 
is  föl-föltűnik  időről-időre  egyes  ünnepi  alkalmakkor  a  színházban,  vagy  a 
philharmoniai  társulat  hangversenyeinek  műsorán  egy-egy  szlovén  dal. 
De  csak  az  1848-iki,  még  inkább  pedig  a  legújabb  idők  nemzetiségi 
mozgalma  volt  mélyebb  hatással  a  szlovén  műdal  fejlesztésére;  az  1872-ben 
alapított  Glasbena  matica  e  dal  ápolását  tűzte  ki  föladatául  s  ezt  karok  és 
dalok  kiadása,  zene-  és  éneklőelőadások  rendezése,  újabb  időben  pedig  egy 
énekiskola  fentartása  által  is  igyekszik  megvalósítani. 

Nem  szabad  említetlenűl  hagynunk  a  Cacilia-egyesűletnek  a  templomi 
zene  ápolásában  tanúsított  buzgalmát  s  különösen  egy  orgonaiskola  szerve- 
zésében álló  érdemét,  valamint  ama  dicséretes  szorgalmat  sem,  melylyel  a 
tanítóképző-intézet  a  néptanítók  zenei  kiképzésén  fáradozik. 

A  ki  azonban  a  szlovén  néptörzs  természetes  zenei  tehetségéről  helyes 
fogalmat  akar  magának  szerezni,  annak  a  szlovén  népdal  gazdag  kincstárába 
kell  behatolnia.  Habár  e  tanulmány  közben  első  sorban  a  népdalok  szövege 
fogja  lebilincselni  a  figyelmet,  melyet  Grün  Anasztáz  fordításai  már  az 
irodalmilag  műveltek  legtágabb  köreiben  is  föl  tudtak  kelteni:  azért  e 
szövegek  mellett  a  dallamok  hangzatossága  és  eredeti  zamata  is  megérdemli 
egész  érdeklődésünket.  Az  igaz,  hogy  tulajdonképeni  krajnai  népdalról 
annyiban  alig  lehet  szó,  a  mennyiben  tagadhatatlan,  hogy  a  földnek  az 
emberre   gyakorolt   hatása   és  Krajna   földrajzi   helyzete  következtében  az 

olasz,  német  és  délszáv  elemek  közé  beékelt  lakosság  népdala  a  szomszédos 
törzsek  behatását  mutatja  fejlődésében.  A  felső -krajnaiak  dalán  az  alpesi 
lakók,  különösen  a  karinthiaiak  dalának  jellemző  vonásai  ismerszenek  föl, 
de  azért  olykor  a  humor  is  fölcsillámlik,  sőt  nem  ritkán  a  „Jodler"-hez 
hasonló  részletek  is  akadnak  bennök.  A  belső  krajnai  Karszt-lakónak  dalán 
olasz  hatás  érzik,  különösen  a  rhythmusban  és  a  záró-akkord  elnyújtásában. 
A  leghamisítatlanabbúl  látszik  a  szlovén  jelleg  az  alsó-krajnai  dalon, 
mint  a  melyre  csak  rokon  törzsek,  a  szerbek  és  horvátok  vannak  hatással. 
Az  alsó -krajnai  dalok  kivétel  nélkül,  még  a  vígak  is,  a  szláv  népjellem 
minden  törzszsel  közös  vonásául  tekinthető  mélabús  hangúlat  kifejezői ;  de 
azért  a  moll-hangnem  koránt  sem  uralkodó  bennök,  rhythmusuk  mindig 
kitűnik  sajátszerűségével,  s  a  zenei  gondolatábrázolás  többnyire  egészséges 
érzékiséggel  van  kidomborítva.  Mutatványul  az  alábbi  „Búcsú"  (Slovó) 
czímű  népdalt  közöljük,  mely  meghatóan  tolmácsolja  a  kedvesétől  nemes 
lemondással  elváló  legény  hű  szívének  érzelmeit. 

A  régi  festői  népviselettel  együtt,  melyet  az  ízléstelen  franczia  divatozó 
öltözet  mindinkább  kiszorít,  a  régi  népdalt  is  számos  divatos  dallam  czifrázza, 
melyek  vajmi  ritkán  mutatnak  valódi  népies  színezetet ;  mindazonáltal  remél- 
hető, hogy  a  krajnai  nép  híven  fogja  ápolni  s  meg  fogja  tartani  a  jövőben  is 
őseredeti  dalait.  Mert  hiszen  sajátlagos  szellemének  legszebb  kifejezését  ép 
e  dalokban  leli  meg  a  krajnai  néptörzs,  zengjék  bár  azok  a  szavak  értelmét 
híven  kisérő  dallamokban  bérezés  honának  szépségeit,  a  felvidéknek  a  kék 
eget  tükröző  tavait,  a  síkföld  zöldelő  szőlőtőkékkel  ékes  dombsorait  s  a 
színarany  ragyogású  bort,  vagy  szólaltassák  meg  fájó  panaszhangokon  a  szív 
legbensőbb  húrjait,  legmélyebb  érzéseit  és  szenvedelmeit. 


A  német  irodalom  Krajnában. 

A  német  szellemnek  költői  mezben  való  nyilatkozásai  nem  hiányzanak 
Krajnában  sem.  Tudva  van  ugyanis,  hogy  már  a  kalandozó  Lichtenstein 
UJrik  is  ellátogatott  Krajna  hegyei  közé,  hol  őt  „a  nemesség  vend  része" 
mint  „gralva  Venus"-t  (királyi  Venus-t)  üdvözölte.  Szintén  találkoznak  a  tar- 
tomány urasági  levéltáraiban  és  könyvtáraiban  egyes  régibb  német  irodalmi 
művek,  mint  például  egy  kötet  ó-német  prédikáczió,  Mózes  könyveinek  egy 
verses  földolgozása,  a  Nagy  Sándorról  való  ének,  Barlaam  és  Josaphat,  stb., 
melyeket  Radics  Péter  juttatott  napvilágra  a  por  és  pókhálók  közül. 

Az  első  költői  emlék,  mely  magában  Krajnában  keletkezett,  a  XÍV. 
századból  ered  s  „az  Úrnak  a  sátántól  való  megkísér tetését"  adja  elő  egy- 
folytában folyó  párversekben.  Szerzője,  Rasp  Ottó,  egy  krajnai  család  sarja. 
Ugyancsak  ezen  századból  való  egy  hártya-kézirat  is,  mely  Krajnában  kelet- 
kezett s  Mária  panaszának  töredékeit  foglalja  magában.  Ezekhez  sorakozik 
„egy  jó  és  szép  imádság  szűz  szent  Katharináról"  („ain  guet  und  schoens 
gépet  von  der  heiligen  jungfraw  sancta  Katharina"),  mely  48  páros  rímű 
verssorból  áll. 

Egészen  ének  és  dal  nélküli  volt  a  következő  század,  melyben  a  nép 
örökös  aggodalommal  tekintgetett  a  hegyek  ormaira,  vájjon  nem  hirdeti-e 
valamerről  valamely  kigyúladó  jeltűz  a  félhold  betörését.  Ehhez  járultak  a 
parasztlázadások,  melyek  miatt  sok  fényes  úri  kastély  dőlt  füstölgő  romokba. 
Van  is  a  krajnai  parasztokról  a  XVI.  század  elejéről  egy  népdal,  mely  a 
győztes  nemességet  magasztalja,  mely  bátran  fölkelt,  hogy  a  lázadást  elfojtsa. 

Élénk  szellemi  élet  ébredt  a  reformáczió  bekövetkeztével.  A  várak  és 
városok  kőfalai  közül  Németország  fő-  és  középiskoláiba  tódúlt  ekkor  a 
krajnai  ifjúság,  hogy  tudásvágyát  kielégítse;  s  egyszersmind  német  papok 
és  tanítók  érkeztek  a  tartományba,  kik  nemcsak  Laibachban,  hanem  olyan 
kisebb  városokban  is,  minők  Krainburg,  Idria,  Gurkfeld,  stb.,  hintegetek 
a  műveltség  magvait.  Ezenkívül  létrejött  Laibachban  az  első  protestáns 
latin-iskola,  melyben  olyan  férfiak  mellett,  mint  Budina,  Crellius,  Bohoritsch, 
ott  működött  a  jeles  Frischlin  Nikodémusz  is,  kinek  a  Zirknitzi-tóról  írt 
latin  „carmen"-je  emlékoszlopává  lett  a  szerencsétlen  költőnek.  Habár  az 
oktatásnak  a  latin  nyelv  volt  a  középpontja,  nem  felejtkeztek  el  a  német 
nyelv  ápolásáról  sem.  Bizonyítja  ezt  a  német  katekizmus  és  énekeskönyv, 
melyet  az  ifjúság  tanúit,  s  bizonyítja  a  templomi  éneklés,  mely  a  szlovén 
mellett  németül  is  zengett.  Sőt  emlegetnek  a  pápa  és  az  Antikrisztus  ellen 
szóló  gúnydalokat  is,  melyeket  széltében  énekeltek;  de,  minthogy  elvesztek, 
nem  bizonyos  róluk,  vájjon  német,  avagy  szlovén  nyelven  voltak-e  írva. 
A  mi  egyéb  német  költői  műveket  a  XVI.  század  létre  hozott,  mind  jelen- 
tőség nélküliek;  s  ilyenek  úgy  Ferenberger  János  törökök  elleni  kiszállásának 
verses  elbeszélése  és  a  Rain  nemes  család  leszármazásának  rhythmusos 
földolgozása,  melyek  Laibachban  a  Mannel  János-féle  első,  de  csakhamar 
bezárt  nyomdában  jelentek  meg,  valamint  Lamberg  József  krajnai  tartományi 
főkapitány  életének  gyarló  nyelvű  leírása,  mely  1.600-nál  több  verssorával 
s  a  benne  elszórt  elmélkedésekkel  fárasztja  az  olvasó  türelmét.  Az  olyan 
művek  pedig,  mint  a  jogtudós  Pegeus,  vagy  a  sokat  utazott  Herberstein 
Zsigmond  munkája,  részint  tartalmuk  miatt,  részint,  mivel  latinul  vannak 
írva,  nem  illenek  be  ez  áttekintésbe. 

Az  ellenreformáczió  megindultával  minden  nyoma  eltűnt  annak  a 
szellemi  életnek,  melyet  a  protestáns  Németországgal  való  forgalom  ébresz- 
tett. Ettől  kezdve  a  jezsuiták  kerekedtek  uralomra  iskolában  és  tudományban. 
Befogadták  a  protestáns  iskolai  drámát  is,  hogy  azt  az  egyház  szolgálatában 
értékesítsék.  A  drámai  anyagot  főleg  a  bibliából  és  a  legendákból  merítették, 

ritkábban  az  egyetemes  és  a  hazai  történelemből.  E  drámák,  melyek  jelene- 
tezési  pompájukkal  elkápráztatták  a  nézők  szemeit,  mind  latinul  voltak  írva; 
csak  ritkán  bocsátottak  színre  egészen  német  előadásokat,  vagy  oly  drámákat, 
melyeknek  latin  szövegét,  mint  Fadinger  Istvánnál,  német  versek  tarkázták. 


7fe*-t*</  -teb^ 


Báró  Valvasor  Weichhart  János. 


Veszedelmes  versenytársaivá  lettek  a  jezsuitáknak  a  félnémet  nyelvű 
színészek,  kikkel  a  német  dráma  a  XVII.  század  közepe  táján  vonult  be 
Laibachba.  Szent  Eusztachius  megtérésével  és  vértanúhalálával  lépett 
Hoffmann  H.  Ernő  színész  a  háládatos  közönség  elé,  mely  hol  egy-egy 
nyers  komikus  inas-alak  tréfáin  mulatott,  hol  olyan  színpadi  meglepetéseken 

legeltette  szemeit,  mint  a  vadállatok  balletje,  Krisztus  a  felhők  fölött,  stb. 
E  vándor  társaságoktól  lelkesítve,  két  krajnai  fi,  Hándler  Márton  és  Harrer 
Menyhért,  egy  három  fölvonásos  drámát  költött  ezzel  a  czímmel :  „Der 
verirrte  Sóidat"  oder  „des  Glückes  Probirstein"  (Az  eltévedt  katona,  vagy 
a  szerencse  próbaköve). 

Ugyanazon  időben,  mikor  Laibachban  jezsuiták  és  színészek  versengtek 
a  színpadi  elsőbbségért,  ült  regényesen  magános,  ormok  környezte  hegyi 
várában,  Wagenspergben,  a  tartomány  leghíresebb  fia,  Valvasor  báró,  és 
alkotta  hazája  dicsőségérc  „Die  Éhre  des  Herzogthums  Krain"  (Krajna 
herczegség  dicsősége)  czímű  munkáját.  Valvasor,  kinek  ősei  egy  lombardiai 
nemes  családból  származtak,  Laibachban  született  1641-ben.  Első  oktatói 
jezsuiták  voltak,  de  a  külföld  lett  legjobb  tanítómestere.  Tapasztalással  és 
tudománynyal  gazdagon  tért  vissza  hazájába  és  sokféle  munkásságú  élet  után, 
melyet  honának  és  a  tudománynak  szentelt,  1693-ban  halt  meg  Gurkfelden 
Alsó-Krajnában.  Minden  vagyonát  az  „Éhre  des  Herzogthums  Krain"-ra 
áldozta  föl ;  neki  magának  semmi  egyebe  nem  maradt,  mint  az  az  öntudat, 
hogy  hazáját  olyan  művel  gazdagította,  melyben  annak  történetét,  termé- 
szeti állapotát  és  erkölcseit  nem  bírálatos  kutatás  alapján  ugyan,  de  szere- 
tettel gyűjtötte  össze  és  tárta  honfitársai  elé.  Valvasor  iratai,  melyekben, 
mint  szintén  a  Holbcin  után  készült  halottak-tánezához  írt  rímes  versszakai- 
ban,  nyers  ugyan,  de  tiszta  és  nyílt  szívből  fakadó  a  nyelvezet,  annál 
nagyobb  elismerésre  méltók,  mivel  akkor  különben  a  latin  tudományosság- 
nak hódoltak,  latin  nyelven  költöttek,  mint  ezt  a  XVII.  századból  és  a 
XVIII.  elejéről  való  sok  krajnai  tudósnak,  különösen  olyanoknak,  mint 
Schönleben,  Thalberg,  Gerbetz  és  Pelzhofernek  a  munkái,  vagy  Hallersteini 
Zsigmond  tartalmas  distichonjai  bizonyítják.  Ezt  a  jelenséget  az  Olasz- 
országgal való  közlekedés,  meg  főleg,  habár  nem  kizárólag  is,  az  akkori 
időnek  a  román  irodalmak  felé  hajló  ízlése  magyarázza  meg. 

Az  olasz  akadémiák  mintájára  létre  hozták  a  XVII.  század  végén  az 
Operosusok  akadémiáját  is,  melynek  tagjai  a  jelképökűl  választott  méh  szor- 
galmával igyekeztek  a  tudomány  mezején  dolgozni.  Ez  akadémia  azonban 
a  jezsuiták  ellenségeskedése  miatt  már  alapítóival  és  első  tagjaival  együtt 
meghalt,  s  csak  József  császár  korában  ébredt  újonnan  életre.  Ekkor  is 
csak  rövid  ideig  élt  ugyan,  de  Edling  gróf  és  Gussitsch  báró  vezetése  alatt 
oly  sikeres  munkásságot  vitt  véghez,  hogy  Edlingnek  „Der  Isenz  und  die 
Laibach"  czímű  idillje  szerint  a  Laibach  folyó  örömmel  bólintgat  fejével, 

mert  „az  ő  szelíden  csörgedező  vízével  oly  gyakran  lejtett  egy-egy  dal  a 
kövér  réteken  át,  vagy  zengett  végig  a  sudár  tölgyek  lombsátora  alatt, 
mióta  neki  Minerva  Gussitschban  oly  mély  érzelmű  és  tevékeny  múzsafit 
ajándékozott".  Szintén  pengette 
a  lant  húrjait  a  Klopstockon 
lelkesedett  Linhart  Antal  is, 
kinek  Krajna  a  legrégibb  hazai 
történelem  első  bírálatos  föl- 
dolgozását köszöni.  Dicsőítette 
továbbá  Krajna  e  Sined-je  (Denis 
osztrák  költő),  valamint  ő  előtte 
már  Harmayr  tanár  is,  József 
császárt  és  Mária  Teréziát,  s 
végre  olasz  és  szláv  nyelvből 
való  fordításaiban,  mint  pl.  a 
Lamberg  és  Pegam  közti  pár- 
viadalban, olyan  hangot  zendí- 
tett meg,  mely  fogékony  vissz- 
hangra talált.  A  színpadot  is, 
mely  Zois  Zsigmond  pártolásá- 
nak örvendhetett,  megajándé- 
kozta egy  ilyen  czímű  drámával : 
„Miss  Jenny  Lowe".  A  drámai 
előadások  iránt  olyan  mértékben 
fokozódott  az  érdeklődés,  a  mint 
a  fel-német  nyelvű  színészek 
mind  gyakrabban  és  mind  hosz- 
szabb  időre  szállottak  meg 
Laibachban.  Ezek  1730-ban 
Krainburgban  és  Laibachban 
nyílt  helyen  már  egy  német  passió-játékot  is  bemutattak  15  előadásban, 
a  mivel  „gyakran  meg-megríkatták  a  nézőket".  Majd  koronként  ismét 
bohóczkodásokon  vagy  történeti  drámákon  (Staatsaction)  mulattak,  hallgat- 
tak olasz  dini-danát,  vagy  tódultak  a  jezsuiták  drámáit  nézni,  kikkel  még 
a  kapuezinusok  is  versenyezni  kezdtek,  mint  a  „Bellidux"  czímű  kapuezinus 
színdarabnak  1  743-ban  történt  előadása  bizonyítja.  így  lett  lassanként  köz- 

óhajtássá  egy  állandó  színház  emelése,  mely  a  hatvanas  évek  közepén 
csakugyan  föl  is  épült  azon  a  téren,  a  hol  ma  a  múzsatemplom  leégett  falai 
szomorúan  s  szemrehányólag  néznek  a  város  lakosaira.  Ettől  kezdve  teljes 
volt  a  német  színmű  diadala.  S  habár  még  olyan  kontár  színdarabokat  is, 
mint  a  „Diego  und  Lenore"  szomorújáték,  vagy  a  „Die  verfolgte  Unbe- 
kannte",  s  a  „Pyrrhus  von  Epirus"  énekes  darabok,  el  kellett  tűrni: 
Leisewitz  „Július  von  Tarent"-je,  melyet  Schikaneder  vezetése  alatt  adtak 
elő,  már  azt  a  jobb  időt  hirdette,  mikor  az  1 8oo-dik  évben  Schiller  géniusza 
vonult  be  ide  diadalmasan  a  „Haramiák" -kai.  Már  a  Schiller  hatása  mutat- 
kozott Zuppantschitsch  Z.  A.  tanár  költeményeiben,  ki  az  1806-dik  évi 
hetilapban  illyr  költészeti  töredékeivel  lépett  föl.  Ezen  inkább  szelíd,  eszményi 
irányú  irónak  szeretetre  méltó  tehetsége  nem  annyira  hazafias  drámáiban, 
mint  inkább  balladaszerű  elbeszéléseiben  nyilatkozott.  Buzgó  alkotásvágy 
szállta  meg  a  lelkeket.  Költészet  és  tudomány  versenyre  kelt  mind  a  két 
nyelven,  hogy  a  Józs'ef  korszakának  a  távol  s  félre  eső  Krajnában  is  becsü- 
letére váljanak.  Nem  egy  hírneves  íróval  találkozunk,  úgy  idegennel,  mint 
bennszülöttel,  kiknek  tudománya  hatással  volt  a  tarlomány  művelődésére. 
Sőt  a  szlovén  műköltészet  atyja,  Vodnik  Bálint,  annyira  neki  buzdult,  hogy 
barátjával,  Linharttal,  „Krajna,  Görcz  és  Gradiska  története"  czímű,  németül 
írt  munkája  által  versenyre  keljen;  míg  mások  a  nyelv-és  természettudomány 
terén  keresték  és  találták  babéraikat. 

A  német  irodalomnak  Krajnában  való  előmozdítására  irányzott  legne- 
mesebb törekvés  Schiller  buzgó  hírnökét,  Richter  tanárt,  lelkesítette,  ki 
1817-dik  évi  emlékezetes  fölhívásában  a  szépnek  minden  barátját  fölszólí- 
totta, hogy  az  ő  zászlaja  köré  sorakozzanak  és  a  hazai  kincseket  napvilágra 
hozzák;  így  Laibach  az  „Illyrische  Blátter"-ben,  melyhez  később  a  rövid 
életű  „Carniolia"  is  csatlakozott,  olyan  folyóiratra  tett  szert,  melyben  a 
márczius  előtti  korszakbeli  hívatott  és  hívatlan  múzsafiak  rakták  le  költői 
alkotásaikat.  A  „híres  krajnaiak  csarnoká"-ban  (Galerién  berühmter  Krainer) 
regényes  szellemben  életre  keltének  a  koporsóból  olyan  férfiakat,  kik  tollal 
és  karddal  valami  nagyot  vittek  véghez ;  balladákban  s  elbeszélésekben  hazai 
mondákat  dolgoztak  föl;  dalok-  és  ódákban  zengették  Krajna  csodáit;  ellesték 
—  mint  Milko  és  Thomschitz  —  a  szlovén  népdal  hangjait;  bokrétákat 
gyűjtöttek  idegen  műirodalmak  virágaiból  s  végre  alkalmilag  ki-kifejezték 
a  császári  ház  iránt  öröklött  szeretetöket  és  hűségöket.  Alak  tekintetében 
legtisztább  művei  vannak  a  szemlélődő  Hermannsthali  Hermannak,  ki  egy 

ideig  „mint  jövevény  élt  e  szláv  tartományban".  0  körötte  csoportosulnak: 
az  oktató  irányú  Ullepitsch  Károly,  más  néven  Laurent,  az  idegen  ösvényeken 
ügyesen  járdaló  Schwarzthali  Hugó,  a  beszélyíró  Babnigg,  továbbá  Kordesch, 
Frank,  Petruzzi,  Laschan  és  mások.  Megilletődéssel  kell  megállapodnunk 
Hilscher  J.  Manó  nevénél,  ki  születésére  nézve  cseh  volt  ugyan,  de  mégis 
teljes  joggal  számítható  a  krajnai  irók  közé.  Tizenkettedik  esztendejében 
volt,  mikor  Laibachba  került;  itt  növekedett  és  ért  érett  kort  tanítója,  a 
művelt  Dahl  őrmester  keze  alatt,  s  önté,  mint  közlegényi  sorban  levő  költő, 
megkapó  panaszdalokba  lenyűgözött  géniuszának  följajdúlásait.  Élet  és 
szerelem  lemondást  prédikáltak  az  ifjú  -dalnoknak  úgy,  hogy  ö  társaságot 
kerülve  és  hidegen,  „mint  sas,  mely  az  égen  egyedül  repül  át",  mind 
inkább  magába  és  a  vele  lelkileg  rokon  Byron  költészetéhez  vonult,  kinek 
Manfrédját  és  héber  melódiáit  lendületes  németséggel  fordította  le. 

Szebb  sorsa  volt  Grün  Anasztáznak,  a  grófi  dalnoknak,  ki  a  babér- 
koszorút, melyet  Hilschernek  csak  az  utókor  font,  már  kortársaitól 
átvehette.  Őt,  mint  szülőföldje  igaz  fiát,  mindig  csak  ide  vonzotta  az  élet 
zajából  az  ő  Thnrn  am  Hart  nevű  idilli  otthona,  hol  az  erdőség  csöndes 
magányából  költői  hangúlatot  merített.  A  szülőföldje  utáni  vágy  adta  ajkára 
huszonegy  éves  korában  az  „Illyria"  czímű  ódát;  a  kies  Veldes  s  a  hozzá 
tartozó  zöldelő  szigetke  és  Szűz  Mária  temploma  lelkes  megéneklőre  talált 
benne.  De  leghálásabbak  iránta  a  krajnaiak  „Volkslieder  aus  Krain"  czímű 
fordításaiért,  melyekben  a  szlovének  mondái,  erkölcsei  és  a  természetről 
alkotott  képzetei  sajátszerűen  tükröződnek  vissza.  Az  a  kivánata,  melyet 
a  költő  Illyriához  intézett  üdvözlésében  ekként  nyilvánított : 

Sei  mir  gegrüsst,  Land  meiner  schönsten  Triiume, 
Land,  das  mir  Lében,  Lied  und  Liebe  gab, 
Das  liebend  nahrte  meines  Lenzes  Keimé, 
Wie  meine  Wiege,  sei  du  auch  mein  Grab! 

(Légy  üdvöz,  legszebb  álmaim  hazája, 
Te,  ki  éltet,  dalt  s  szerelmet  adál, 
Tavaszbimbaim  szerelmed  táplálta, 
Te  légy  sírom  is,  mint  bölcsőm  valál!) 

csakugyan  teljesült.  A  zöld  erdőség  közelében  emelkedik  egy  messze  tekintő 
szabad  téren  az  a  mauzóleum,  melyben  a  rózsák  költője  pihen.  Grün 
halálaiglan  a  tartománynak  még  minden  szellemi  erői  harmóniásan  egye- 
sültek a  békés  munkálkodásra.  Hálásan  szentelt  Preseren  a  német  nyelvnek 

egy  költemény-koszorút,  melyek  szép  tehetségét  a  németekkel  is  meg- 
ismertették. S  valamint  Preseren,  csaknem  valamennyi  szlovén  múzsafi  a 
német  költészet  forrásából  merített.  Közűlök  sokan,  —  mint  Vescl,  Cegnar, 
Toman,  Voljavec,  Cimpermann,  —  Goethét  és  Schillert  is  merték  fordítgatni, 
viszont  a  maguk  szlovén  költeményeit  német  mezben  nyújtották  cserébe, 
vagy  eredeti  költeményeket  is  írtak  német  nyelven,  mint  Presérnen  kivűl 
Vilhar  Frigyes,  ki  a  német  ősöket  és  azok  utódait  mint  rajna-parti  őrállókat 
dicsőítette,  vagy  Pessiak  Lujza,  ki  még  legközelebb  is  egy  kötet  német 
költeménynyel  kivánt  magának  „a  gyermeki  szivekhez"  utat  egyengetni. 
Viszont  a  németek  is  hevültek  a  szlovén  költészetért  s  megkisérlették 
Preseren  és  mások  műveit  lefordítani,  így  Melzer,  Rizzi,  Peen,  Germonik, 
gróf  Pace  és  végre  Dimitz  Ágost,  ki  a  búvárkodó  szorgalmával  s  a  hazafi 
szeretetével  írta  meg  Krajna  történetét. 

Isleib  szerelmi  képzelgései,  Grünewald  Henriette  ártatlan  elbeszélései 
és  Radics-Kaltenbrunner  Hedwig  szellemeskedő  közleményei  a  legújabb 
jelenségek  a  krajnai   német  irodalomban. 


A   Steinwand  Gottscheeben. 


Gottschee  és  a  gottscheeiek. 


ottschee  vidéke  Krajnának  egy  sziklás,  nehezen  hozzá- 
férhető zugában  fekszik.  A  zord  telet,  mely  e  tájon  mái- 
októberben  kezdődik,  csak  május  közepe  felé  váltja  föl  a 
tavasz.  Ily  körülmények  közt  az  őszi  vetés  nem  is  él  meg, 
be  kell  érni  a  tavaszival.  A  terület  legnagyobb  részét  az 
erdő-borította  Karszt-hegység  foglalja  el,  mely  helyenkint  valóságos  őserdő 
jellegű  még.  Köröskörűi  megfagyott  örvényhez  hasonlóan  sorakoznak  a 
hegylánczolatok.  Katlan-alakú  bemélyedéseikben  nem  egy  szép  völgy  s 
kellemes  síkság  terűi  el;  de  még  az  ily  helyeken  is  oly  gyérek  a  patakok 
és  források,  hogy  a  lakosság  a  maga  és  barmai  használatára  nagyobb  részt 
hó-  és  esővizet  kénytelen  gyűjteni  és  tartogatni.  A  roppant  területű  sűrű 
erdőségek  benyúlnak  egészen  Horvátországba.  Itt-ott  fantasztikus  idomzatú 
sziklaóriások  meredeznek  ki  az  erdők  mélyéből,  melyekben  számos  barlang 

és  hegyüreg  is  található.  Járható  utakat  csak  újabb  időben  vágtak  e  tájékon. 
Azelőtt  kocsival  egyáltalában  nem  lehetett  e  vidéken  járni.  S  még  manap 
is  elég  gyakran  sokkal  szívesebben  leszáll  az  ember  egyes  helyeken  a 
kocsiról  s  inkább  gyalogol  mellette  a  többnyire  mély  szakadékok  fölött, 
vagy  meredeken  föl  és  alá  haladó  úton.  Terheket  egész  a  jelen  századig 
csupán  öszvéreken  szállítottak.  Csak  nagy  ritkán  akad  az  ember  útja  közben 
egy-egy  termékenyebb  völgyre.  Mérföldekre  nyúló  területeken  nem  látni 
egyebet  kopár  legelőknél,  melyeknek  kővel  borított  földjén  csak  páfrány 
terem.  A  hol  egy  kis  televény  föld  akad,  azt  gondosan  kőfallal  kerítik  be 
s  egy  kis  kender-földnek  vagy  zöldséges  kertnek  foglalják  le.    Az  ilyen 

kender- földecskéket  Gottscheeben  „Har- 
grüblein"-nek  hívják,  mert  e  vidéken  még 
járatos  a  kizárólag  felnémet  területen  honos 
régi  Har  szó  a  „Flachs"  (kender)  helyett. 
,E  körülbelül  13  négyszögmérföldnyi  terü- 
leten, 171  helységben  és  tanyán,  mintegy 
25.000  lélek  lakik.  A  lakosság  egy  őserdő- 
szerű vadonba  vetődött  kis  német  néptörzs, 
mely  fajrokonaitól  való  több  százados  elszi- 
geteltsége daczára  még  ma  is  híven  meg- 
őrizte német  ősjellege  legnemesebb  vonásait; 
sőt  ez  elkülönültség  csak  fokozta  e  tős- 
gyökeres eredetiségökben  megőrzött,  régies  zamatú  vonások  érdekességét. 
Megérzik  e  sajátszerű  zamat  nyelvükön  ép  úgy,  mint  szokásaikon  s  megvan 
dalaikban  és  mondáikban  is,  melyek  mély  érzésű  s  hensőséggel  teljes 
népiélekre  vallanak.  Laibachtól  délkeletre,  tíz  órányi  távolságban  fekszik 
Gottschee  városka,  melyet  a  benszülöttek  csak  a  város -nak  neveznek, 
míg  a  Gottschee  névvel  mindig  az  egész  hasonló  nevű  környéket,  vagy 
egyáltalában  a  vidéket  illetik.  Városát  és  annak  egész  kerületét  a  gottscheei 
nem  tekinti  Krajna  kiegészítő  részének,  hanem  egészen  önálló  területként 
beszél  róla. 

Köröskörűi  a  gottscheeieket  mindenfelől  horvátok  és  szlovének  kör- 
nyezik, úgy,  hogy  e  helyzet  láttára  önként  az  a  kérdés  merül  föl:  vájjon 
mikor  és  ugyan  honnét  vetődött  ide  e  német  népecske?  E  kérdés  eldön- 
tésére mindenekelőtt  egy  tény  fontos  és  veendő  tekintetbe,  az  t.  i.,  hogy 
eddigelé  az  egész  vidéken  sehol  egy  történelem  előtti  időből  való  leletre 

sem  bukkantak  s  egyáltalában  nem  találtak  még  semmi  nyomot,  a  mely 
a  XIV.  századnál  idősb  lenne.  Ennek  alapján  mindama  föltevések,  melyek 
e  vidéknek  ősrégi  időkben  történt  betelepítését  akarnák  valószínűvé  tenni, 
tarthatatlanoknak  bizonyultak.  Míg  Krajna  legtöbb  vidékén,  még  a  felső- 
krajnai havas  hegységekben  is,  mindenütt  találni  elszórtan  római  és  törté- 
nelem előtti  régiségeket,  nem  is  szólva  a  középkoriakról :  addig  Gottschee 
környékén,  mint  mondtuk,  ilyesmiknek  nyoma  sincs.   E  körülmény  szinte 


Gottschee  város. 

döntő  jelentőségűvé  emelkedik  egy  okirat  tanúsága  folytán,  mely  egész 
világosan  szól  a  gottscheei  terület  első  betelepítéséről  s  e  közben  határo- 
zottan kiemeli,  hogy  e  vidéket  kevéssel  azelőtt  még  teljesen  lakatlannak 
ismerték.  Ez  okiratban  az  aquilejai  patriarcha  Ortenburgi  Ottó  grófnak 
adományozza  1363  május  i-én  Gottschee  területén  a  kegyúri  jogot.  íme 
e  latin  okirat  kivonatának  fordítása  :  „Mi,  Lajos,  aquilejai  patriarcha,  örök 
emlékezetnek  akarjuk  átadni  a  hírt,  a  mely  hozzánk  jutott  :  nevezetesen, 
hogy  a  Reitnitz  határában  lévő  némely  erdőkben  és  pagonyokban,  a  melyek 
lakatlanok  és  viíveletlenek  valának,  számos  emberi  lakás  keletkezett,  s  amaz 
erdők  és  pagonyok  megmíveltetének,  és  hogy  ugyanott  nem  csekély  számú 

nép  telepedék  meg.  E  helyeken újabb  időben  néhány  templom  is 

épült,  nevezet  szerint  Gotísc/ieeben,  Pölaubaa,  Costelbzn,  Ossiwiüzh^n  és 
Gotenizhzn  ....  Ortenburgi  Ottó  gróf  engedelméből  és  beleegyezésével, 
kinek  uradalma  és  joghatósága  területén  ama  helyek  feküsznek.  Mi  tehát  — 
neki  —  adományozzuk  —  az  illető  papok  kirendelésének  jogát.  —  — 
Kelt  udinei  kastélyunkban,    1363   május    l-jén." 

Ezzel  az  egész  vidék  története  tisztán  meg  van  világítva.  Az  1363-ban 
történt  első  település  előtt  az  egész  táj  lakatlan  volt,  legfölebb  egyes  vadászok 
hatolhattak  be  elvétve  a  rengetegbe  s  adtak  talán  a  vidék  egyes  völgyeinek 
neveket,  mielőtt  azok  lakva  lettek  volna.  A  vidék  főhelye  már  1377-ben 
„a  mi  Gottschee  nevű  vásárhelyünk"  gyanánt  van  említve. 

1 469-ben  a  törökök  egy  berohanásuk  alkalmával  teljesen  elpusztították 
a  helységet,  mely  1471-ben  épült  föl  újra  s  IV.  Frigyes  császár  rendelete 
folytán  városi  rangra  emelkedett.  Alapító -levelében  a  város  czímerének 
következő  leírását  olvassuk  :  „kék  pajzson  egy  saját-színű  sövény  s  ezen 
belül  egy  megerősített  ház,  a  mely  előtt  Szent  Bertalan  áll,  egyik  kezében 
könyvet,  a  másikban  kést  tartva,  (az  utóbbiak  mind)  fehéren  festve"  („ein 
plaber  [blauer]  schilt  in  des  grund  ein  zaum  in  sein  sclb  farb  und  darin  ein 
befestigt  haus  und  davor  S.  Bartelma  stehet,  habend  in  der  cinen  hand 
ein  puch  und  in  der  andern  ein  mcsser  mit  weissen  farben.")  1492-ben 
császári  szabadalmat  kaptak  a  gottscheeiek,  hogy  marhájukkal,  vásznukkal 
és  egyéb  ipari  termékeikkel  Horvátországba  („auf  das  Krobatische")  és 
más  vidékekre  is  eljárhassanak  kereskedni.  A  házaló  kereskedést  támogató 
hasonló  rendelkezések  következtek  1571-ben,  1596-ban,  1774-ben  és 
1780-ban.  A  termékeny  földben  oly  szegény  tartomány  népe  valóban 
csakis  a  kifelé  való  kereskedés  útján  tarthatta  fönn  magát,  mely  csakhamar 
az  egész  férfi  lakosság  kizárólagos  foglalkozása  lett  s  olyan  sajátszerűvé 
alakította  e  vidék  népének  életét.  A  jelenleg  mintegy  1 .500  lakót  számláló 
városka  barátságos  kis  hely,  melynek  legelőbbkelő  építménye  az  Auersperg 
berezegi  családnak  magasan  kiemelkedő  kastélya.  A  tartomány,  mely 
1624-től  fogva  grófság  volt,  ez  időben  az  Auerspergek  birtokába  került 
s  alattuk  1791-ben  herczegséggé  emelkedett,  a  mennyiben  az  Auersperg 
család  uralkodó  herczege  a  mondott  évben  a  gottscheei  herczeg  czímét 
nyerte. 

A  gottschecieknek  a  XVII.  században  dívott  régi  népviseletéről  Valvasor 
munkájának  egy  képe  nyújt  fogalmat.   Ma  már  csak  a  nők  járnak  e  régi 


425 


viseletben.  A  férfi  lakosság  rendesen  napfordúlat  ideje  (Szent  Iván  napja  = 
június  24.)  táján  kerül  évenként  haza.  Ez  időben,  melynek  Gottscheeben 
Schumitten  (Sommermitte  =  nyár  közepe)  a  neve,  örömujjongás  hangzik 
föl  mindenfelé,  s  érdekes  ilyenkor  látni  az  egymást  viszont  látó  párokat, 
mint  ütnek  el  egészen  mai  divatú  öltözetükkel  az  óralánczot,  gyűrűket 
viselő  férfiak  az  elébök  siető'  asszonyoktól,  kiknek  rég  múlt  időkből  híven 
átörökölt    hagyományos    viselete    az    apáczákéhoz    hasonlít,    s    különösen 


A   gottscheeiek  régi  viselete  (XVII.   század). 

nagyobb  tömegben  látva  kelt  sajátszerű  hatást.  Ez  öltözet  részei  a  fehér 
fejkendő,  mely  fátyolhoz  hasonlóan  egész  könnyedén  leng  alá;  a  hosszú  és 
ujjatlan,  elől  nyitott  fehér  posztó  kabát,  mely  alatt  sűrű  ránezokba  rakott 
s  vörös  övvel  derekukhoz  szorított  inget  viselnek,  továbbá  vörös  harisnya 
és  fekete  czipő. 

Ez  egymástól  annyira  elütő  párokat  különösen  vasárnapokon  látni 
hosszabb  sorokban  a  templomba,  vagy  onnan  vissza  vezető,  sokszor  ugyan- 
csak meredek  utakon  haladni.  A  gottscheei  nő  sohasem  változtat  egyszerű 
népies   ruházatán,  s  még   mint    menyasszony  sem    ölt    különösebb   díszt. 

K.  54 

Cziczomátlan  külső  megjelenésével  azonban  jól  megfér  csínos  és  kellemes 
magatartása  úgy,  hogy  akárhány  akad  közöttük,  a  kinek  csak  városias 
ruhát   kellene   öltenie   és   senki    sem    nézné    parasztasszonynak.    Legújabb 

időben  egyébiránt  itt  is 
kezd  már  a  városi  viselet 
hódítani.  —  A  gottscheei 
büszke  sajátos  népi  jelle- 
gére s  nem  akar  kraj- 
nainak tekintetni.  Méltó 
önérzettel  hivatkozik  kü- 
lönösen a  föltétlen  biza- 
lomra, melylyel  ki-ki 
bármely  gottscheei  iránt 
viseltethetik,  s  e  bizal- 
mat köztük  valóban  még 
a  legszegényebb  is,  a  ki 
egy  árva  garas  nélkül  kél 
vándorútjára,  mindenkor 
megérdemli.  Büszkén  em- 
legetik, hogy  „gottscheei 
emberről  még  soha  sem 
hallott  senki  semmi  ro- 
szat".  S  valóban  hűség- 
gel és  becsületességgel 
találkozni  mindenütt  az 
egész  vidéken. 

Annak  igazolására, 
hogy  a  gottscheei  táj- 
szólás a  legkülönbözőbb 
német  nyelvjárások  ke- 
veréke, melyek  jó  részt 
magán  e  vidéken  ele- 
gyedtek sajátszerű  táj- 
beszéddé, csak  néhány  példát  kívánunk  idézni.  Ertag  „Dienstag"  (kedd) 
helyett  és  dankh  „links"  (bal)  jelentéssel,  melyek  a  bajor-osztrák  nyelv- 
járást jellemző  sajátságok  közé  tartoznak,  azt  a  vélekedést  kelthetnék  talán, 

hogy  a  gottscheei  tájszólás  egy  a  bajor-osztrákkal.  De,  ha  viszont  azt  látjuk, 
hogy  más  tősgyökeres  bajor-osztrák  alakok,  minő  például  ees  werts  „ihr 
werdet"  (fogtok)  helyett,  Gottscheeben  ismeretlenek  (az  említett  alak  helyett 
Gottscheebcn  ihr  bért 
járja) ;  ha  továbbá  az 
Ausztriában  már  kihalt 
zuess  ?  des  Vaters  geni- 
tivust  Gottscheeben  még 
élőnek  tapasztaljuk(besch 
bischt  ?  Wűtersch  !  = 
Wessen  bist  du  ?  des  Va- 
ters !)  s  még  más  effélét 
veszünk  észre  :  akkor 
ismét  a  bajor-osztrák 
nyelvjárástól  egészen  ide- 
gen sajátságokkal  állunk 
szemben ,  melyek  más 
forrásra  engednek  követ- 
keztetni. Számos  család- 
név egészen  svábosan 
hangzik  (Rankeli ,  Sin- 
geli ,  Kesele ,  Chrise), 
mások  meg  a  frank  táj- 
szólásokra mutatnak,  sőt 
al-német  nevek  is  akad- 
nak (Büttner,  Focke, 
Temme,  Koppé)  tőrül- 
metszett osztrákok  mel- 
lett ,  minők  pl.  Pachin- 
ger,  Stampfel,  Sumperer, 
Lampel.  Ugyané  külön- 
böző elemek  vegyűlékét 
látjuk  magában  a  táj- 
szólásban is.  Ezekhez  járulnak  még  egyes  olyan  sajátszerű  vonások,  melyek 
a  sette  Comuni  és  a  Monterosa  német  lakóinak  tájnyelvéhez  hasonlítanak. 
Ilyen  mindjárt  a  szókezdő  i--nek  lágy  sch  (magyar  zs)  -re  való  átváltoztatása, 

például  „Seele"  helyett  Sc/ieale;  továbbá  az/' és  v  helyett  álló  w,  például 
„Vater"  helyett  „Wuter";  w  helyett  meg  b,  például  „Wein"  helyett  „Bain". 
E  hangváltozások  meglehetős  zavarba  ejtik  a  Gottscheebe  kerülő  idegent, 
a  ki  például  „Wald"-ot  hall  „Féld",  „Bald"-ot  „Wald"  és  „Barit  "-ot  „Welt" 
helyett !  Sc/mgen  =  sagen,  sc/iagen  =  sagen,  schagen  (erős  sch-sel,  a  mely 
a  mi  magyar  j-ünkkel  egyezik)  =  schauen,  faágén  (ismét  lágy  sch  = 
zs-vel)  annyi,  mint  saugen,  schaxv  =  sehen,  schanen  =  saen,  sc/zainen  = 
sein,  schainen  =  scheinen.  —  Még  különösebbek  a  jelentésváltozások, 
például  a  testrészek  elnevezéseiben.  Az  „újj"  például  „Negle",  a  köröm 
meg  „Schule"  (Schale) ;  „Wingarle"  gyűrű;  „Mund"  helyett  „Mául"  járja, 
„Mául"  helyett  pedig  „Kaue".  stb.  —  E  czikk  szerzőjének  1870-ben  meg- 
jelent gottscheei  szótárában  részletesb  fölvilágosítást  lelhet  az  olvasó  e  vidék 
tájszólásárói.  A  helységekben,  mint  már  említettük,  az  év  nagyobb  részén 
át  az  asszonyok  maguk  gazdálkodnak,  minthogy  a  férfiak  távol  vannak 
vándorútjukon.  Két  képünk  ilyen  házaló  gottscheeit  ábrázol.  Óhajtva  várja 
Szent  Iván  napja  táján  az  egész  család  odahaza  az  „atyus"-t  (Ate),  mivel 
ekkorra  a  tavalyi  eleség  és  csekély  pénzkészlet  már  fogytán  van.  Az  „atyus" 
pénzt  visz  haza  magával  útjáról,  s  az  esetleg  termett  gabnaneműt  is  segít 
betakarítani.  A  szegény  asszony  sokszor  csak  a  legnagyobb  takarékossággal 
s  a  legkeményebb  munka  árán  tudta  magát  gyermekeivel,  cselédeivel  és 
háziállataival  a  szigorú  télen  át  föntartani.  Nem  hiába  dicsérik  Gottscheeben 
mindenütt  az  asszony  jóravalóságát.  Megható  látni  e  jólelkű  teremtéseket, 
mint  sietnek  sokszor  több  mérföldnyi  távolságra  haza  térő  férjök  vagy 
fiaik  elébe,  s  mint  törnek  ki  hangos  örömujjongásba,  ha  megpillantják 
.szeretett  övéiket!  Alázattal  tekintenek  föl  urokra,  szívesen  czipelik  úti- 
podgyászát,  kifogják  lovát  s  bevezetik  a  „szép"  szobába,  mely  kizárólag 
a  ház  gazdája  számára  van  föntartva. 

Minthogy  a  vidék  az  év  nagyobb  részén  át  férfiak  híjával  van,  a  dal 
ápolása  is  majdnem  egyedül  a  nők  dolga.  E  körülmény  könnyen  érthető 
hatással  volt  a  gottscheei  népdal  sajátszerű  alakulására.  Tipikusan  egyhangú 
dallamokon  zengik  a  legmeghatóbb  balladákat.  Tél  idején  a  fonókban,  kivált 
a  félrébb  fekvő  helységekben,  meséket  és  mondákat  is  regélgetnek,  találós 
meséket  adnak  föl,  de  legkivált  balladákat  énekelnek,  melyekbe  sokszor  az 
egész  társaság  belevegyül  dalával,  úgy,  hogy  túlharsogják  a  rokkák  bugását, 
míg  a  gazdasszony  a  későre  maradtakat  a  hazamenésre  nem  emlékezteti.  — 
Kiválóképen    gazdagok    bensőségben    és    ihlettel    teljesek    a    nagy.  számú 

Mária- dalok,  melyekben  elég  gyakran  igazán  költői  vonások  akadnak. 
Egyikükben  például  a  következő  szakasz  fordul  elő :  „Felhő  nincs  az  égen 
s  mégis  hűvös  harmat  hull.  Nem  harmat  az,  a  mi  hull,  hanem  a  Szent  Szűz 
könye.  Mária  kimegy  a  rózsás  kertbe  fehér  rózsát  szedegetni  s  koszorúba 
fonni.  Hová  viszi  a  koszorút?  Elviszi  a  szent  keresztre!"  —  Egy  másikban 
pedig:  „A  nap  leszállt,  az  éj  beállt,  de  az  én  Jézusom  nem  jött  meg.  — 
Ki  kopog  oly  ijesztőn?  Nyisd  ki,  édes  anyám,  nyisd  ki  az  ajtót!"  —  Bal 
kezével  kitárja  az  ajtót,  jobb  kezével  átöleli  :  „Édes  fiam,  hol  voltál?"  — 
Ismét  másutt:  „Ott  a  zöldelő  havasi  rét  fölött  fölkel  a  hajnali  csillag,  ott  ül 
a  mi  édes  Asszonyunk  Szűz  Mária.  í«-  János,  János,  te  szent  férfiú,  nem 
láttad-e  Jézust,  az  én  fiamat?  Láttam  bizony,  kötelekkel  kötözték  meg, 
ostorokkal  korbácsolták,  s  a  szent  keresztre  feszítették,  két  szeggel  ütötték 
át  a  kezeit  s  kettővel  a  lábait."  —  Ilyen  Mária-dalok  mellett  más  szentekre 
vonatkozó  énekek  is  járatosak,  például  Szent  Pálról,  Regináról,  Mártonról, 
Borbáláról,  Szent  Istvánról  és  másokról.  S  valamennyiben  akadnak  mély 
jelentésű  vonások.  így  például  :  „A  megkövezett  Szent  István  haldoklik 
s  hozzá  mennek  szüléi  és  fitestvére,  de  mind  csak  azt  kérdik  tőle,  kire 
hagyja  birtokát  örökül  ?  Ekkor  oda  megy  kedvese  is  és  csak  sebeit,  csak 
fájdalmát  kérdi  tőle,  mire  aztán  a  vértanú  így  szól :  Reád  hagyom  és  a 
Szent  Szűzre  javaimat,  mert  te  nem  vagyonomat  tudakoztad  tőlem,  hanem 
sebeim  és  fájdalmam  felől  kérdezősködtél!" 

A  tulajdon képeni  balladákhoz  szolgáló  átmenetül  előbb  egy  regruta- 
dalt idézünk  : 

Írás  jött  a  regimenttől,  Oldaladnál  állok  én  is." 

Hadba  mennek  a  legények.  .,S  hová  mégy  majd,  ha  a  golyó 

Egy  legénynek  szeretője  Szeretődet  leteríti?" 

Kedvesével  akar  menni.  „Ha  a  golyó  téged  leüt, 

„Maradj   itthon,  szép  galambom."  Meghasad  az  én  szívem  is." 

„Nem  maradok  biz'   én  itthon;  „S  hová  mégy  majd,  hogyha  engem 


A  merre  mégy,  veled  megyek!" 


Dobszó  mellett  sírba  tesznek?" 


„S  hová  mégy  majd,  édes  lelkem,  „Mikor  koporsódnál  megütik  a  dobot, 

Ha  én  a  tűz  előtt  állok  ?"  Nékem  is  meghúzzák  a  halálharangot." 

„Ha  te  a  tűz  előtt  állasz, 

Megható  párja  e  dalnak  a  zöld  majoránnáról  szóló.  A  vándorútra 
induló  legény  arra  kéri  kedvesét,  kössön  neki  búcsúzóul  majoranna-bokrétát. 
Búcsúzás   közben  a  válás  fájdalma   kiárad  a  leány  szívében,  s  szegényke 

egész    naivan    panaszolja  el   lelke   aggodalmát,    hogy  szeretője,    kit   most 
virággal  ékesít  föl  az  útra,  majd  más  leánynak  is  megnyeri  tetszését : 


Kedvesem,   galambom,  köss  nekem 
Majoranna-bokrétát.  [bokrétát, 

Hogy  kössem,  hogy  kössem, 
Mikor  a  szememből  kicsordul  a  könyem? 
De  azért,  de  azért  mégis  csak  megkötöm, 
Fekete  selyemmel  leszen  körülkötve, 
Ezüst  gombostűvel  meg  is  lesz  tűzködve: 


Hadd  lássák,  a  hol  jársz, 
A  német  leányok,  hadd  lássák. 
Hajolj  le,  hajolj  le,  te  magas  dombocska, 
S    te    völgy,    emelkedjél    a    mélyből 
Hadd  lássam,  [magasba! 

Hogy  az  én  szeretőm  merre  van! 


S  most  lássunk  egy  gottscheei  balladát:  „A  jó  mostoha"  czíműt 


Korán  talpon  van  a  fiatal  cselédlány, 
S   gazdasszonyát   kérdi,   a   mint   fölkel 

[mindjárt: 
„Gazdasszonyom,   lelkem,  hallja   meg, 

{mit  mondok, 
Csodálatos  álmom  volt  nekem  az  éjjel ! 
Van-e,  ki  ez  álmot  meg  tudná  fejteni? 
Két  ragyogó  nap  kelt  előttem  az  égen, 
S  zászló  volt  kitűzve  kelmed  ablakánál." 
„Várj  csak,  édes  lelkem,  hűséges  cse- 
lédem, 
Megfejtem   én   mindjárt,   mit  jelent  az 

[álmod  : 
Egy  időbe'  két  nap  nem  lehet  az  égen. 
Nem   sokára,  meglásd,  én  nagy  beteg 

[leszek 
És  a  betegágyból  többé  föl  sem  kelek. 
Ifjú  gazdám  téged  elvesz  feleségül, 
S   árvákul  maradnak   drága  kis   gyer- 

[mekim  ! 
Viseld  majd  gondjukat  nekik  jóságosan, 
Jóval  légy  irántuk  s  mindig  emberséges. 
Ha  fehér  kenyeret  adsz  a  tieidnek, 
Adj  az  enyéimnek  legalább  feketét. 
Míg  a  tieidnek  vörös  bort  öntögetsz, 
Legalább  friss  vizet  adj  az  enyéimnek. 


Ha  puha  ágyat  vetsz  saját  gyermekidnek, 
Az  én  magzatimnak  vess  legalább  szal- 

[mát!" 
Betegségbe  esett  a  háznak  asszonya, 
S   nem    is   kelt   fel   többé,   meghalt,   a 

[mint  mondta. 
Cselédjét  a  gazda  feleségül  vette. 
A  fiatal  asszony  jól  bánt  az  árvákkal, 
Jóval  volt  irántuk  s  mindig  emberséges. 
Az  árváknak  adott  szép  fehér  kenyeret, 
Saját  gyermekei  csak  feketét  kaptak. 
Az  árvák  poharát  piros  borral  tölte, 
Saját  gyermekinek  csak  friss  vizet  adott. 
Az  árváknak  puha  pehelyágyat  vetett ; 
Saját  gyermekeit  szalmára  fektette. 
Mondja  neki  egyszer  ifjú  szép  gazdája: 
„Gazdasszonyom ,  lelkem  ,  édes  fele- 
ségem, 
Mért  nem  bánsz   egyformán   mindenik 

[gyermekkel?" 
„Hát    csak    azért,    szívem,    édes    ifjú 

[gazdám, 
Mert  meghagyta  volt  az  első  feleséged, 
Hogy  gondját  viseljem  az  ő  gyermekinek, 
S  jó   legyek   irántuk,    legyek    ember- 
séges!" 


A  gottscheei  népdaloknak  ó-német,  román  és  szláv  dalokkal  való  össze- 
függése bizonyítékául  a  „Hanschaljung"  czímű  balladát  idézzük,  melynek 


431 

itt  csak  tartalmát  mondjuk  el  röviden.  Jancsi  legény  a  vásáron  egy  fiatal 
leányt  pillantott  meg,  a  ki  után  szívét  kimondhatatlan  sóvárgás  epeszti. 
A  fiú  elpanaszolja  baját  édes  anyjának.  Ez  vigasztalja  :  „Hadd  csak,  fiam, 
majd  építünk  egy  malmot.  A  sok  őrletni  járó  ember  közt  majd  eljön  a  te 
szép  szeretőd  is."  Ment  is  a  sok  ember,  oda  ment  mindenki,  csak  a  szép 
leányka  nem.  — ■  „Hadd  csak,  ne  bánd,  édes  fiam,  majd  építünk  egy  fehér 
templomocskát.  Oda  majd  eljárnak  az  emberek  misére,  köztük  a  te  szép 
galambod  is  majd  csak  eljön."  Mentek  is,  ment  mindenki,  de  a  Jancsi  szép 
kedvese  bizony  csak  nem  ment  oda  sem.  —  „Hadd  csak,  ne  búsulj,  édes 
fiam,  majd  kiterítünk  egy  hófehér  halottat.  A  sok  ember  között,  a  kik 
majd  eljönnek  a  halottat  szenteltvízzel  meghinteni,  majd  csak  eljön  az  a 
szép  leány  is."  —  S  erre  csakugyan  el  is  ment.  Az  álhalott,  a  mint  előre 
sejthető,  maga  Jancsi.  „Micsoda  furcsa  halott  ez?  Mintha  csak  ugrásra 
állana  a  lába?  A  szeme  mintha  csak  ki  akarna  nyílni  (die  Aglein  hobent 
schich  auwen  Spross),  a  kezei  mintha  meg  akarnának  valakit  fogni!"  Alig, 
hogy  a  leány  így  szólt,  fölugrik  a  halott  s  megöleli  a  rég  várt  kedvest. 
Ez  a  rémülettől  halva  terűi  el,  Jancsi  utána  hal  bánatában,  e  szókkal  búcsúz- 
ván el  az  élettől:  „Ha  te  érettem  haltál  meg,  én  is  meghalok  éretted!" 
A  templomnak  egy-egy  oldalán  temetik  el  őket.  Az  egyik  sírból  szőlőtő 
hajtott  ki,  a  másikból  rózsa.  A  két  bokor  fölfut  a  templomra  s  ágaik  oda 
fönn,   akár  csak  egy  szerető  házaspár  (Konleute),  szépen  összeölelkeznek. 

Trisztán  sírjából  is  szőlőtő  fakadt,  Izoldáéból  pedig  rózsa,  s  ugyané 
motívum  svéd  (sőt  hozzátehetjük,  hogy  magyar)  népballadákban  is  elő- 
fordul. Egy  szerb  dalban  a  legény  sírjából  fenyőfa,  a  leányéból  rózsa  nő. 
Legközelebb  áll  a  fenti  gottscheei  dalhoz  egy  szlovén  ballada:  „Az  álhalott" 
czímű,  mely  Grün  Anasztáz  krajnai  dalai  közt  német  fordításban  is  olvasható. 
Csakhogy  ez  sokkal  rövidebb  és  töredékesebb,  így  például  a  szép  záradék 
egészen  hiányzik  belőle. 

Egy  másik  igen  érdekes  ballada  egészen  vázlatos  rövidséggel  a  feloldott 
átokról  énekel.  A  leány  elátkozza  szeretőjét,  mikor  azt  hallja  tőle,  hogy 
már  másik  kedvese  van  neki,  a  ki  feje-vánkosánál  ül.  Azzal  átkozza  meg, 
hogy  eleven  testében  rothadjon  le  a  hús  a  csontjairól  s  lelke  a  testétől  el  ne 
tudjon  válni.  Ez  be  is  következik,  s  a  szenvedő  most  elhagyott  szeretőjeért 
küld,  hogy  ez  oldja  föl  a  rá  kimondott  átkot.  Ez  is  Trisztánhoz  hasonlít, 
ki  sebesülten  és  Fehérkezű  Izoldától  ápoltatva  szintén  első  kedveseért,  a 
szőke  Izoldáért  küld.   Ebben  a  balladában  a  két  első  hívásra  azt  feleli  az 

elhagyott  leány,  hogy  :  hiszen  van  már  neki  más  szeretője,  a  ki  feje- 
vánkosánál  ül.  Csak  a  harmadik  hívásra  megy  el,  s  ekkor  végre  elválik 
a  haldoklónak  lelke  testétől  és  galamb  képében  az  égbe  száll.  —  A  leány- 
gyilkos Ulingerről  szóló  ballada  is  honos  Gottscheeben,  még  pedig  ama 
szép  változattal,  hogy  a  lovag  a  megszöktetett  leány  ama  kérdésére :  mit 
búgnak  a  galambok  (t.  i.  azt  búgják,  hogy  a  lovag  már  tizenegy  szüzet 
meggyilkolt),  ezt  adja  válaszúi:  olyan  nótát  énekelnek,  a  milyen  épen 
az  országban  járatos !  —  Irodalmi  tekintetből  azonban  a  legbecsesb  az  a 
népballada,  a  mely  Bürger  „Lenore  "-jenek  tárgyát  szolgáltatta.  Habár 
e  balladának  Gottscheeben  énekelt  változata  nem  ismeri  a  Lenore  nevet 
s  a  szövege  is  egészen  önálló  eltéréseket  mutat,  azért  helyenkint  mégis 
szórúl-szóra  való  egyezések  is  találkoznak  benne  a  másvidéki  teljesb  válto- 
zattal és  Bürgernek  ezen  alapuló  balladájával,  melynek  hatását  különben  az 
egészen  egyszerű,  naiv  eredetiségű  népies  hang,  mely  benne  végig  uralkodó, 
teljesen  kizárja.   A  ballada  különben  így  szól  : 

Egy  leánynak  szeretőjét  \      Fehér  kezét  megragadja, 

Besorozták  katonának.  S  felkap  véle  jó  lovára ; 

Háborúba  megy  a  legény,  Azzal  sebten  elvágtatnak. 

Búcsúzáskor  szól  a  lányka :  Mondd   csak,  félsz-e,  szép  angyalom  ? 

Hü  szeretőm,  gyere  vissza,  Avagy  nem  félsz,  mondd,  galambom  ? 

Akár  élve,  akár  halva,  Hogyan  félnék,  miért  félnék, 

Hirt  mondani  jöjj   vissza!  Ha  te  itt  vagy  mellettem? 

Bekopogtat  az  ablakon :  A  holdvilág  szépen  ragyog, 

Alszol,  avagy  ébren  vagy  még,  Halkan  vágtat  a  sok  halott! 
Monddsza,  kedves  kis  galambom  ?    I      Vágtatnak  a  kápolnához, 

Nem  alszom  én,  hű  kedvesem,  Benn  a  gyöpös  temetőben. 

Ébren  várlak,  mindig  ébren.  Szól  a  lánynak  szeretője : 

Gyere  ki,  gyere  ki,  édes  lelkem.  Félre,  félre,  te  márványkő, 

S  a  lány  kiment  hozzája.  S  te  sötét  föld,  hasadj  meg! 

Nyeld  el,  föld,  a  halottakat, 
De  az  élőt,  azt  ne  bántsad! 
Mire  felviradt  a  hajnal, 
Nem  értett  egy  élő  lelket, 
Nem  ismert  egy  élő  embert. 
Hét  év  múlt  el,  míg  haza  ért, 
Hét  esztendő  s  három  nap. 

Az  utolsó  (nyilván  csak  később  hozzá  toldott)  versszak  úgy  értendő, 
hogy  az  élve  visszamaradt  leány  a  holt  szerető  eltűnése  után  hazájától  messze 

távolban  találta  magát,  a  hol  senki  sem  értette  az  ő  nyelvét  s  ő  sem  ismert 
senkit  sem.  Az  út  pedig,  mely  a  hazajáró-lélekkel  lovagolva  csak  rövid  pár 
órányinak  tetszett  neki,  most  hét  évig  és  három  napig  tartott,  míg  őt 
hónába  visszavitte. 

Még  ennél  is  érdekesebb  egy  másik  ballada,  mely  meg  épen  a  közép- 
felnémet  Gudrun-eposhoz  hasonlít.  Ez  is  nagyon  el  van  terjedve  egész 
Gottscheeben  s  mindenütt  ismerik  a  „Szép  tengerparti  asszony"  czímen 
(di  schéanne  Merarin  =  die  schöne  Meererin).  Föltűnő  mindjárt  e  czímben 
a  „Meererin"  szó  „Meeranwohnerin"  jelentéssel.  A  tartalma  magában  véve 
elég  jelentéktelen  lenne;  csupán  a  Gudrunhoz  hasonlatos  vonásai  adnak 
neki  jelentőséget,  s  csakis  ez  egybevetésből  válik  a  hézagos  kis  töredék 
érthetővé. 

Hogy  egyúttal  a  gottscheei  népies  epikának  egyhangú  dallamairól  is 
adjunk  némi  fogalmat  az  olvasónak ,  Keesbacher  Fr.  dr.  szívességéből 
közöljük  ez  ép'   szóban  lévő  balladának   a  dallamát  : 


g|E£ 


Ko 


rán  kel    a 


ten  -  ger 


par 


nö,  a    szép     if  -  ju     ten  -  ger    -    par 


8íe    rorue  ifdjt  auf  baí    lile  e         ra   ■■  rút,  í>aí  fdjéane,  bat  jun  •  ge 

A  teljes  szöveg  fordításban  így  szól  : 


lile  ■■  ta.  •  rítt. 


Korán  kel  a  tengerparti  asszony, 
A  szép,  ifjú  tengerparti  asszony. 
Fölkel  kora  hajnalba', 
S  fehér  ruhát  mosni  megyén 
A  nagy  tenger  partjára. 
Mosni  kezdi    s  mossa  szépen. 

A  tengeren  úszva  jön  egy  kis  hajócska, 
Két  fiatal  úr  ül  a  kicsi  hajóba. 
Jó  reggelt,  jó  reggelt,  tengerparti  asz- 

[szony, 
Te  szép,  te  ifjú  tengerparti  asszony. 
Adj'  Isten,  adj'  Isten,  ti  szép  ifjú  urak, 
De    nékem    jó    napom    ugyan    kevés 

[vagyon. 


Lehúz  egy  kis  gyűrűt  ujjáról  az  egyik: 
Fogadd  el,  szép,  ifjú  tengerparti  asszony! 
Nem  vagyok  én  a  szép  tengerparti  asz- 

[szony, 
Vagyok  pelenkákat  mosogató  asszony. 
De  azért  bevitték  a  kicsi  hajóba 
S  vitorláznak  vele  a  tengeren  tova. 

Mégis  te  vagy  a  szép  tengerparti  asszony, 
A  szép,  ifjú  tengerparti  asszony. 
Keszkenőjét  hamar  a  kezébe  kapta, 
S   elhajózott  velők   a  széles    tengeren. 
S  mikor  haza  értek  vele, 
Megcsókolták,  megölelték, 
Csókolták  a  tengerparti  asszonyt, 
A  szép,  ifjú  tengerparti  asszonyt! 


Már  maga  az,  hogy  ezen  a  tengerparttól  távol  fekvő  vidéken  „tenger- 
parti  asszony "-ról  énekelnek,   azt  a  föltevést   teszi   valószínűvé,   hogy   itt 

valamely  régi  emléknek  hagyomány  útján  leszármazott  töredékével  és  nem 
puszta  költői  inventióval  van  dolgunk.  Jóllehet  arról  sem  szabad  megfeled- 
keznünk, hogy  a  gottscheeiek  kereskedelmi  összeköttetésben  állván  Fiúméval 
és  Trieszttel,  a  tenger  nem  oly  idegen  előttük,  mint  más  belföldek  lakói  előtt. 
Habár,  mint  a  látott  példákból  is  eléggé  kitűnik,  a  gottscheei  nép 
életének  majdnem  minden  vonzó  jelensége  más  német  vidékek  hasonlónemű 
termékeivel  áll  szorosabb  rokonságban,  azért  e  jelenségek  mégis  a  rajtok 
híven  megőrzött  ódon  színezet  és  a  bennök  nyilvánuló  derék  népjellem 
által  önként  megragadják,  lekötik  és  felejthetetlen  emlékkel  gazdagítják 
az  e  tájékra  ellátogatónak  figyelmét. 


Gottscheei  nő. 


A  szlovén  irodalom. 


,Qsx 


w  ír 


Mint  a  széles  elterjedési!  szláv  népcsalád  többi  tagjai, 
úgy  a  szlovének  is  a  kereszténység  fölvétele  útján 
jutottak  kiejtés  szerinti  íráshoz  s  ezzel  nyelvük  irodalmi 
5|V||  művelésének  lehetőségéhez.  Hogy  valamilyen  jelképi 
írásuk  ugyan  már  azelőtt  is  lehetett,  azt,  habár  erre 
nézve  sem  őket,  sem  a  többi  szlávokat  illetőleg  semmi 
biztos  adatunk  nincsen,  magából  a  dolog  természetéből 
elég  alappal  következtethetjük;  valamint  továbbá  az  is 
kétségtelen,  hogy  szellemi  életük  a  hagyomány  révén 
nemzedékről  nemzedékre  szálló  irodalmi  termékek 
különböző  nemeiben  nyilvánult;  minthogy  azonban  e 
helyütt  e  két  tárgy  közül  sem  az  egyik,  sem  a  másik 
figyelmünket  tovább  le  nem  kötheti,  elégnek  tartjuk, 
hogy  mind  a  kettőt  legalább  futólag  megérintettük. 
A  kereszténység  a  szlovének  őseihez  legközelebbről 
Salzburg  felől  német,  Aquileja  felől  pedig  román  papok 
útján  jutott  el,  egyik  részről  sem  a  nélkül,  hogy  az 
újonnan  megtértek  sajátos  népi  jellegekben    érzékeny 

csorbát  ne  szenvedtek  volna,  midőn  idegen  hűbéri  fönhatóságnak  vetették 
magukat  alá  s  rövid  idő  múltán  teljesen  elvesztették  állami  önállóságukat. 
E  korban  élénken  pezsgő  szellemi  életről  s  annak  irodalmi  emlékekben  való 
erősebb  nyilvánúlásáról  szó  sem  lehet.  Valóban  hiába  is  kutatunk  efféléket 
s  a  freisingi  emlékek  az  egyetlen  kivétel,  mely  több  század  vigasztalan 
szellemi  sivárságából  üdvös  ellentétképen  kiemelkedik,  habár  ezen  emlékek 
becse  is  sokkal  inkább  s  kiválóképen  nyelvtudományi,  mint  irodalomtörté- 
neti jelentőségű.  Nevüket  ezen,  a  nyelvtudósra  nézve  igazán  páratlan  értékű 
kézíratok  lelőhelyüknek,  Szent  Corbinian  freisingi  kolostorának  köszönhetik, 
a  honnan  utóbb  a  müncheni  királyi  könyvtár  kézirattárába  kerültek.  Latin 
betűs  szövegük  egy  homiliát  s  a  közgyónásnak  (confessio  generális)  két,  a 
hívőktől  a  pap  után  mondandó  formáját  tartalmazza.  E  részben  homiletikus, 
részben  katekizmusi  szövegek  följegyzésének  korául  palaeographiai  okokból 
legalább  és  bízvást  a  tizedik,  ha  nem  a  kilenczedik  század  tekintendő,  s  így 
mindenesetre  valamennyi  eddig  ismert  szláv  nyelvemlék  közt  időrendi  sor- 
ban ezeket  illeti  meg  az  elsőség.  Ezen,  valamint  ama  további  körülmény, 
hogy  egyúttal  e  kézírat  a  karantán  vagy  nori  szlovén  nyelvnek  egyetlen, 
aránylag  igen  régi  irott  emléke,  alig  megbecsülhető  nagy  értéket  biztosít 
a  freisingi  szövegeknek.  Csekély  terjedelmű  tartalmukon  azonban  nem  igen 
látszik  meg,  hogy  különösen  Karinthiában  még  a  XIII.  század  közepe  táján 
is  közhasználatú  volt  a  szlovén  nyelv,  a  minek  tanújaként  Lichtensteini 
Ulrik  német  minne-dalnok  (szerelmi  költő)  idézhető,  ki  1255-ben  írt 
„Frauendienst"  czímű  költeményében  határozottan  kiemeli,  hogy,  midőn 
úrnője  kedveért  Velenczéből  kiinduló  kalandos  útjában  Venusnak  öltözve 
Karinthia  határához  érkezett,  a  tartomány  fejedelme  és  lovagjai  szlovén 
nyelven  „Buge  waz  primi  gralva  Venus!"  (Isten  hozott,  vagy  fogadj  Isten, 
királyi  Venus !)  szavakkal  üdvözölték.  Különben  a  stíriai  Ottokár  rímes 
krónikájának,  vagy  Viktringi  János  krónikásnak  a  fentivel  majdnem  egy- 
korú följegyzéseiből  is  világosan  kitűnik,  hogy  még  a  karinthiai  herczegek 
beiktatásakor  szokásos  eskü-  és  hódolati  formákban  is  sértetlenül  meg  volt 
őrizve  a  szlovén  nyelv  elsőbbségi  joga.  Az  általában  uralkodó  állapotok 
között  tehát  századokon  keresztül  csupán  a  papok  lehettek  az  irodalmi 
műveltség  képviselői,  s  csakis  az  ő  rendjük  szűkebb  körében  volt  irodalmi 
téren  némi  munkásság,  még  pedig  első  sorban  természetesen  a  nyugati- 
keresztény műveltség  szellemében  folyó  munkásság  várható.  S  valóban 
találhatók  is  ily  irodalmi  életnek  elég  korai  nyomai  Karinthiában,  csakhogy 

ezen,  rendszerint  papoktól  mívelt  s  az  egyházi  költészet  termékeire  szorít- 
kozó irodalom  német  nyelven  szólal  meg,  és  sehol  sem  akadunk  még  csak 
a  legcsekélyebb  jelre  is,  a  mely  hasonló  nemű  bibliai,  homiletikus,  vagy 
egyéb  rokon  fajú  tárgyak  szlovén  nyelven  való  földolgozásáról  tanúskodnék. 
Egészen  mások  voltak  mindjárt  kezdetben  a  pannóniai  szlovének 
irodalmi  és  műveltségi  állapotai.  Igaz  ugyan,  hogy  ezeket  is  salzburgiak- 
nyertek  meg  a  keresztény  vallásnak,  és  minden  jel  arra  vall,  hogy  eleintén 
ők  is  csak  külsőleg  lettek  híveivé  az  új  tannak,   mely  így  ő  náluk  sem 


mi- 

Új-szlovén  írású  hasonmás  :  A   „freisingi  emlékek"-ből  (X.  század). 

igen  teremhetett  látható  irodalmi  és  szellemi  gyümölcsöket ;  e  részben 
azonban  egyszerre  teljesen  megváltoztak  a  körülmények,  a  mint  a  szlávok 
apostolainak,  Kyrill  és  Methodnak  áldásos  működésével  benső  kapcsolat- 
ban álló  nemzeti  egyházszervezet  Pannoniában  érvényre  jutott.  Joggal 
jegyzi  meg  a  krónikás,  hogy:  „örvendezének  a  szlovének,  midőn  saját 
nyelvükön  haliák  Isten  dicsőségét".  A  bibliai  és  liturgiái  íratok  a  nép  nyel- 
vére fordíttattak,  s  a  ma  előttünk  legrégibb  glagolit  vagy  kyrilli  emlékek 
gyanánt  ismeretes  maradványok  mind  Pannónia  földjén  termettek.  Pannónia 
lett  ezzel  az  egyetemes  szláv  irodalom  bölcsője,  s  a  pannóniai  ó-szlovén 
nyelv  a  többi  szláv  nyelvhez  való  viszonyában  az,  a  mi  a  szanszkrit  az 
indogermán  nyelvek  között.  Magukkal  ez  emlékekkel  e  helyen  foglalkoznunk 

nem  lehet,  s  így  hová  tartozóságuknak  még  több  oldalról  vitatott  kérdését 
illetőleg  is  be  kell  érnünk  azzal  a  megjegyzéssel,  hogy  történelmi  és  nyel- 
vészeti okok  egyiránt  határozottan  pannóniai  eredetük  mellett  szólanak. 
A  későbbi  és  mai  ethnographiai  körűiményekkel  számot  vetve  ugyan  szigo- 
rúan véve  csupán  a  szlovéneknek  a  hajdani  Alsó-Pannoniában  megtelepült 
része  tarthatja  joggal  a  magáénak  ez  emlékeket,  azonban  e  szlovének  nyelve 
a  többiekétől  csak  tájszólásilag  tért  el,  s  így  példátlan  oktalanság  lenne 
mind  a  kettőt  alapjában  egynek  nem  venni,  a  mint  egyebek  közt  egy  tüze- 
tesen ide  vágó  becses  salzburgi  följegyzés  872-ből  egészen  helyesen  fogja  föl 
és  jelöli  a  népfaji  egységet,  midőn  Karinthiát  és  Alsó-Pannoniát  Szlavinia 
közös  nevébe  foglalja  össze.  A  szlávok  két  apostolának  nevéhez  fűződő 
áldásos  irodalmi  és  művelődési  mozgalom  azonban  csak  rövid  ideig  tartott. 
Mindjárt  Method  halála  után  (885)  oly  állapotok  állottak  elő  az  egyházban 
és  államban,  a  melyek  e  munkásságnak  csakhamar  véget  vetettek,  úgy, 
hogy  az  nem  volt  egyéb  fényes,  de  múló  epizódnál.  Method  tanítványai, 
köztük  a  tőle  érseki  hivatalában  utódjául  kiszemelt  Gorazd,  száműzetésbe 
küldettek  s  a  rokon  nyelvű  bolgároknál  találtak  vendégszerető  fogadtatást 
és  szellemi  munkájuk  számára  alkalmas  tért.  A  pannóniai  szlovének  egyházi 
és  politikai  állapotai  ezentúl  nem  igen  valának  lényegben  különbözők  a 
karantánokétól  s  nyomukba  itt  is,  amott  is  szellemi  tespedés  következett. 
Nem  mintha  a  legközelebbi  századok  egészen  minden  irodalmi  emlékek 
híjával  volnának,  de  ez  emlékeknek  sem  mennyisége,  sem  minősége  nem 
érdemli  meg,  hogy  velők  itt  behatóbban  foglalkozzunk.  Csak  annyit  kívánunk 
egész  határozottan  kiemelni,  hogy  ezen  irodalmi  emlékek  s  némely  azokat 
kiegészítő  történelmi  adatok  egyebek  közt  kétségtelenné  teszik  a  szlovén 
nyelvnek  mint  hivatalos  nyelvnek  is  (habár  csekélyebb  terjedelemben) 
szakadatlan  folytonosságát. 

E  tespedésökből  a  szlovéneket  a  reformáczió  rázta  föl,  midőn  diadal- 
útjában  őket  is  érintvén,  köztük  az  új  tan  csakhamar  meghódítá  a  nemes- 
séget és  a  polgárság  nagy  részét  is.  Hogy  az  új  tanítás  az  egész  nép 
közkincsévé  lehessen,  természetesen  a  nép  nyelvén  kellett  hitelveit  hirdetnie, 
még  pedig  nem  csupán  élő  szóval,  hanem  írásban  is,  még  pedig  főképen 
ez  úton.  Ennek  szükségét  az  irányadó  körök  azonnal  belátták  s  e  belátás 
következménye  lőn  a  nyomában  fölvirágzó,  első  sorban  vallási  czélokat 
szolgáló  irodalom.  így  lett  a  szlovének  első  reformátora  Truber  Primus, 
(született  1508  június  8-án  az  alsó-krajnai  Rasicában,  meghalt  1586  június 

29-én,  mint  protestáns  lelkész,  a  würtembergi  Derendingenben,)  egyúttal 
az  új-szlovén  irodalom  megalapítója,  népének  Luthere.  Nagy  számú  irataiból 
az  új  tanításhoz  való  rendületlen  ragaszkodásán  kivűl  mindenütt  kiviláglik 
honfitársai  iránti  lángoló  szeretete,  kik  között  holta  napjáig  élni  és  működnie 
a  szegény  száműzöttnek  nem  engedte  a  sors.  Ha  tekintetbe  veszszük  a 
sokféleképen  kedvezőtlen  körülményeket,  melyek  között  irodalmi  munkás- 
ságát folytatá,  s  továbbá  még  azt  is  megfontoljuk,  hogy  nemcsak  honfi- 
társainak érdekeit  viselte  szívén,  hanem  a  horvát  testvérnépre  is  szüntelen 
buzdítólag  és  jótékonyan  igyekezett 
hatni  :  akkor  termékeny  munkássága 
csak  emelkedni  fog  előttünk  értékben. 
Ez  érték  megbecsülésében  ne  zavarjon 
bennünket  kelleténél  nagyobb  mérték- 
ben iratainak  egyoldalú  iránya,  mely 
egy  részt  már  a  dolog  természetében 
leli  magyarázatát,  s  más  részt  nem 
annyira  kizárólagos,  hogy  elvétve  oly 
termékekre  is  ne  akadjunk  köztük, 
melyek  munkássága  átlagának  szín- 
vonala lölé  emelkednek.  így  például 
már  Truber  Primus  is  helyesen  föl- 
ismerte a  dalnak  a  szívre  és  kedélyre 
való  bűvös  hatását,  s  ezért  saját  egyéni 
alaphangulatát  követve,  népét  részben 
eredeti,  részben  mások  szerzeményeit 
utánzó  vallásos  énekek  gazdag  kincsé- 
vel ajándékozta  meg. 

Truber  művei  egyet  kivéve  mind  a  külföldön,  Tübingában,  jelentek 
meg.  Würtembergben,  hol  néhány  földije  tekintélyes  állást  foglalt  el  (egyi- 
kök,  Tiffurnus  Mihály  Magister,  az  uralkodó  herczeg  kanczellárja  és  első 
tanácsosa  volt),  menedékhelyet  és  Kristóf  herczegben  irodalmi  törekvéseinek 
nagylelkű  pártfogójára  talált.  Ezenkívül  még  több  protestáns  fejedelem, 
némely  szabad  birodalmi  város  és  hazája  is  szíves  készséggel  járult  művei 
tetemes  nyomtatási  költségeinek  födözéséhez.  Pártfogói  között  azonban  első 
sorban  Ungnad  János  báró  áll,  ki,  miután  Truber  az  1557-i  vallási  edictum 
után  összes  hivatalairól  és  tisztségeiről  lemondott  s  Würtemberget  válasz- 

Truber  Primus,  az  új-szlovén  irodalom 

totta  lakhelyéül,  mindennemű  anyagi  és  szellemi  támogatásban  részesítette 
s  még  halálos  ágyán  is  megható  szavakban  emlékezett  meg  róla. 

Munkaerejével  nagyon  meghaladja  Truber  a  vele  egykorú  vagy 
kevéssel  utána  működő  írókat,  holott  tudományosságban  és  különösen  nyelv- 
ismeret dolgában  (a  görög  és  héber  nyelvben  például  teljesen  járatlan  volt) 
jóval  elmarad  mögöttük.  S  a  mint  minden  kezdetnél  máskép  nem  is  igen 
lehetséges,  írásmodora  is  tökéletlen  és  következetlen  még,  nyelve  nagyon 
provincziális  színezetű ,  szókban  szegény  és  idegen  szavakkal  tarkázott, 
előadása  gyakorta  nehézkes  és  idomtalan. 

Ezen  és  hasonló  hibák-  és  gyarlóságoktól  a  lehetőség  határáig  tiszták 
és  mentesek  Krel  Sebestyén  (szül.  1538-ban  a  krajnai  Wippachban,  meghalt 
1569  deczember  25-én  mint  superintendens  Laibachban)  és  Dalmatín 
György  (született  —  nem  tudni,  mikor  —  a  krajnai  Gurkfeldben;  meghalt 
1589  augusztus  31-én  Laibachban)  iratai,  jóllehet  Truberen  kivűl  nem  volt 
más  előzőjük.  Dalmatin  nemcsak  a  legtudósabb  és  leghatalmasabb  nyelvezetű 
valamennyi  kortársa  közt,  hanem  iratait  egyéb  jelességeik  mellett  még  az 
előadás  kelleme  és  csinossága  is  jellemzi,  melynek  ezeken  kivűl  még  csak 
Krel  műveiben  akadunk  párjára.  Hét  munkája  közül  leginkább  az  egész 
bibliának  az  eredeti  nyomán  készült  fordítása  (Wittenberg  1584)  válik  ki, 
a  mely  óriási  mű  még  mai  nap  is  csodálatra  készt  bennünket  s  örök  időkre 
kegyeletes  emléket  biztosít  szerzőjének  a  szlovén  irodalom  történetében. 
Ugyanezen  időben  kísérletté  meg  Bohoric  Ádám ,  Melanchthon  Fülöp 
humanista  és  reformátor  tanítványa,  anyanyelve  grammatikai  szabályainak 
és  helyesírásának  rendszerezését  (Arcticae  horulae,  Witebergae  1584).  Mint 
első  e  nemű  kisérlet,  Bohoric  vállalkozása  elég  sikerültnek  mondható,  s  a 
mi  különösen  a  tőle  megállapított  helyesírást  illeti,  annak  nem  kicsinylendő 
értékét  legjobban  jellemzi  az  a  körülmény,  hogy  az  egészen  századunk 
negyvenes  éveiig  fönn  tudta  magát  a  gyakorlatban  tartani.  A  szlovén  nyelvet 
szótárilag  először  Megiser  Jeromos  történetíró  dolgozta  föl  (Dictionarium, 
Graecii  Styriae  1592),  de  hiányos  eszközökkel  fogott  munkájához,  mely 
ilyenformán  nem  is  juthatott  kielégítő  eredményre.  A  szókincs  nála  a  nyelv 
területéhez  képest  igen  szűk  határok  közé  szorítkozik,  e  mellett  tele  van 
hibás  és  félreértéseken  alapuló  magyarázatokkal  s  föltűnően  mutatkozik 
benne  az  idegenszerűségek  erőltetett  hajhászata. 

Az  említett  férfiak  még  néhány  más,  csekélyebb  jelentőségüknél  fogva 
itt  említetlenűl  hagyható  társukkal  egyetemben  három  évtized  rövid  ideje 

alatt  elismerésre  méltó  magaslatra  emelték  nemzetük  irodalmának  fejlődését. 
E  virágzás  azonban  nem  volt  hosszú  életű  s  az  ellenreformáczió  következ- 
tében hirtelen  és  szomorú  véget  ért.  Az  ellenséges  áramlat  mindenekelőtt 
irgalmatlanul  máglyára  Ítélte  a  protestáns  könyveket,  melyeknek  legnagyobb 
része  szinte  hihetetlen  tömegben  lett  1600-ban  és  1601-ben  Laibachban  és 
Gráczban  a  lángok  martalékává,  s  ezen  eljárást  később  még  egyéb  helyeken 
is  meg-megújították.  A  mi  e  pusztításból  még  fönmaradt,  azt  a  jezsuiták 
laibachi  társháza  kapta  meg,  melynek  1774-ben  történt  leégése  alkalmával 
még  e  maradéknak  addig  esetleg  megkímélt  része  is  tönkre  ment.  Ekként 
e  nyomtatványok  legtöbbje  ma  a  legnagyobb  könyvészeti  ritkaságok  közé 
tartozik,  jó  részök  pedig  teljesen  elpusztult.  A  Laibachban  1562  óta  fenn- 
állott könyvsajtót  is,  a  helyett,  hogy  saját  czéljaira  fordította  volna,  kegyet- 
lenül szétdúlta  az  üldözés,  s  minthogy  csak  1678-ban  állítottak  ugyanott 
egy  másodikat,  addig  elég  alkalmatlansággal  a  külföldön  kellett  nyomtatni. 
Ez  utóbbi  erőszakosság  annál  kevésbbé  érthető,  mivel  az  ellenreformácziónak, 
a  mint  vezérférfiai  maguk  is  bevallják,  szintén  oda  kell  vala  törekednie, 
hogy  mentől  nagyobb  irodalmi  munkásságot  ébreszszen  a  katholikus  tanok 
érdekében  és  védelmében,  hogy  ekként  az  ellenpárt  nagy  érdemeit  e  téren 
is   kellőleg  ellensúlyozhassa. 

Ez  azonban  még  mindig  elég  hosszú  időbe  került.  A  protestantismus 
különben  amúgy  is  csakhamar  veszteni  kezdett  fáradságosan  meghódított 
teréből,  még  pedig  saját  hibái  folytán,  melyek  között  a  legsúlyosabb  és 
legvégzetesebb  mindenesetre  tanítási  módjának  fonák  alapelve  volt.  A  míg 
ugyanis  egyfelől  egész  helyesen  nem  restelték  a  reformátorok  vallásos 
eszméik  terjesztésének  szolgálatára  a  nép  nyelvét  fölhasználni,  addig  ugyan- 
azt nemcsak  a  felsőbb,  hanem  még  az  elemi  oktatásban  is  egy  holt  és  idegen 
nyelvnek  áldozták  föl,  s  ezzel  elszakították  a  kapcsot,  mely  a  fejlődő  s  majdan 
vezetésre  hivatott  értelmiséget  a  néppel  összeköthette  s  különösen  a  népre 
is  hatással  lehető  irodalom  művelőjévé  tehette  volna,  llyeténképen  folyto- 
nosan ellenmondások  között  hányódtak  s  úgy  szólván  a  saját  alkotásaikat 
sem  tudták  kellőkép  megbecsülni,  midőn  elvből  nem  engedték  meg,  hogy 
a  nyelv,  a  melyet  maguk  irodalmi  eszközül  használtak,  mindegyre  nagyobb 
jelentőségre  s  fokozatosan   táguló   hatáskörhöz  jusson. 

Ugyané  bajban  s  ezenfelül  még  néhány  másban  sínylett  különben 
utódjaiknak  és  ellenfeleiknek,  a  jezsuitáknak  tanítási  módszere  is,  s  első 
sorban  ennek  a  körülménynek  tulajdonítjuk,  hogy  az  egész  XVII.,  sőt  két 

utolsó  évtizede  kivételével  a  XVIII.  század  is  úgy  mennyiség,  mint  minőség 
tekintetében  oly  szegény  az  irodalmi  termelés  terén.  Mindezen  bajok  teté- 
zésére  még  a  nemesség  és  polgárság  is,  mely  azelőtt  az  irodalom  lelkes 
pártolója  volt,  most  egyszerre  teljesen  közömbösen  viselte  magát  minden 
e  nemű  törekvés  iránt;  szóval  a  körülmények  egyáltalán  a  régi  kedvezőkből 
teljesen  ellenkezőkké  változtak,  s  így  könnyen  érthető  a  rohamos  hanyatlás, 
mely  ennek  következtében  beállott.  A  jezsuita  rendnek  irodalmilag  vagy 
a  nevelés  terén  működő  tagjai  csak  úgy,  mint  nagy  részt  a  többiek  is,  épen 
nem  törődnek  a  honi  irodalom  ápolásával,  mely  ilyenformán  a  jezsuita 
iskolákból  kikerült  szerzőknél  rendesen  nem  is,  legfölebb  kivételképen 
részesült  némi  figyelemben  és  csekély  támogatásban.  Ennek  elég  jellemző 
bizonyítékául  szolgál  az  operosusoknak  1693-ban  alapított  akadémiája 
(Academia  Operosorum  Labacensium),  melynek  minden  egyéb,  csak  a 
legszükségesebb  nem  volt  benn  a  programmjában,  úgy  hogy  már  ezzel 
mindjárt  megalakulásakor  maga  oltotta  magába  a  föloszlás  csiráját.  A  nem- 
zeti alapot  elhagyván,  általánosabb  érdeklődésre  és  támogatásra  nem  szá- 
míthatott, s  így  nem  sokára  dicstelenül  lejárta  magát.  E  súlyos  tévedést 
belátták  az  utódok,  kik  a  Mária  Terézia  és  II.  József  újításai  nyomán  a 
szlovének  közt  is  föllendült  szellemi  élet  egyik  jelenségeként  föltámadt 
akadémiát  immár  természetes  vagyis  nemzeti  alapra  állították,  úgy  hogy 
ez  intézmény  fölélesztői  lettek  egyúttal  a  szlovén  irodalom  legszorgalmasabb 
művelői  is: 

A  mi  az  ellenreformáczió  óta  egészen  az  imént  említett  időszakig 
irodalmi  téren  történt,  az  mindamellett,  hogy  mintegy  ötven  író  versenyzett 
a  munkában,  legnagyobb  részt  csekély  jelentőségű  :  alig  egyéb  sck  névnél, 
melyek  közt  nincs  egyetlenegy  Dalmatin  sem.  A  reformáczió  nagy  vív- 
mányaival nem  igen  törődtek,  vagy  fogalmuk  sem  volt  azok  értékéről 
annyira,  hogy  pl.  az  eretnek  könyvek  ellen  folytatott  herostratusi  elbánás 
következtében  még  az  oly  ártatlan  s  e  mellett  oly  szükséges  munka  is, 
mint  a  Bohoric-fé.le  „Arcticae  horulae",  írók  előtt  is  sokáig  teljesen  ismeret- 
len maradt  s  a  szó  szoros  értelmében  újra  volt  fölfedezendő.  Az  e  korbeli 
munkák  nem  igen  lépnek  ki  a  vallásos,  épületes  és  intelmi  íratok  keretéből; 
csak  elvétve  akadunk  itt-ott  egyre,  mely  a  szlovén  nyelv  grammatikai 
vagy  szótári  földolgozásával  foglalkozik,  s  ez  utóbbiak  közt  találkozunk 
legelőször  karinthiai,  stájerországi  és  a  tengervidékről  való  szerzőkkel  is 
a  többiek  sorában.  Jóllehet  e  termékek  legnagyobb  része  nem  jobb  közép- 

szerűnél  s  a  vallásos  költészet  terén  (világi  még  mindig  nem  mutatkozik) 
szintén  nem  jelentkezik  említésre  méltó  haladás,  kivételesen  azért  mégis 
találkozik  egy-egy  kiválóbb  alkotás  is.  Mint  ilyenek  szerzője  különösen 
kiemelendő  az  ellenreformáczió  feje  s  e  mozgalom  tulajdonképeni  vezére, 
Chrön  vagy  Hren  Tamás  (1560 — 1630),  kinek  tiszta,  Bohoric  jó  példáján 
okúit  és  megrostált  nyelvezete  kedvezőleg  üt  el  nem  egy  utódjának  s 
azok  közt  még  az  ő  nyelvét  javítgatni  merészkedőknek  is  idegenszerű  és 
szabálytalan  szóhasználatától.  Ez  utóbbi  kifogás  nem  érheti  Kastelec  M. 
(1620 — 1688)  nagy  számú  épületes  iratait,  melyekben  a  gondos  alaknak 
és  nyelvtani  helyességnek  sehol  sincsen  a  közérthetőség  föláldozva.  Nem 
mindennapi  jelenség  Joannes  Baptista  a  sanda  Crnce  (Janez  Krstnik  od 
Sv.  Kriza)  sem ,  ki  öt  testes  negyedrét  kötetre  terjedő  homiliáiban  az 
egyházi  és  világi  irodalom  terén  nem  közönséges  olvasottsága  mellett 
dialektikai  ügyességet  és  az  elmélkedésre  való  nagy  hajlandóságot  mutat, 
de  ezen  jelességeire  jókora  árnyat  vet  stilisztikai  és  nyelvi  hibáival.  Telve 
furcsaságokkal  és  kérkedő  nagyralátással  Pohlin  Marcus  szerzetes  (1735 — 
1801),  ki  ugyan  elég  sokoldalú,  de  nem  elég  alapos  tanúltságával  a  nyelv 
reformálásában  lelte  leginkább  kedvét,  holott  épen  ezen  munkára  volt  a 
legkevésbbé  alkalmas.  Minden  gyöngeségét  és  balfogását  azonban  szívesen 
megbocsátjuk  neki  abbeli  érdemeért,  hogy  egy  részt  nagy  számú  és  tar- 
talmilag igen  változatos  irataival  újra  fölélesztette  az  olvasási  kedvet  s 
tetemesen  tágította  az  olvasók  körét,  más  részt  meg  értett  ifjabb  tehet- 
ségeknek az  irodalom  számára  való  megnyeréséhez,  s  ezeket  önkényes 
újításaival  önálló  gondolkodásra  s  utóbb  üdvös  ellenhatásra  ösztönözte. 
Nyelvészeti  bogaraival  és  ízléstelenségeivel  csakugyan  tágabb  körben  is 
ellenkezést  keltett  s  támadásokat  hitt  ki  maga  ellen  (csak  mellesleg  hivat- 
kozunk e  helyütt  Gutsmann  Oswald  öntudatos  és  sikeres  munkásságára), 
mi  által  a  nyelv  gyorsabb  fejlődésének  és  behatóbb  tanulmányozásának 
megindítója  lőn.  Ez  úton  aztán  közvetve  többet  használt,  mint  a  mennyit 
közvetetlenűl  árthatott.  Azt  is  meg  kell  említenünk,  hogy  az  ő  buzdítására 
kezdték  meg  ekkor  tájban  már  a  világi  költészetet  is  művelni.  Az  e  téren 
való  első  szerény  kísérletek,  ú.  m.  Dev  A.  F.,  Naglií  M.,  Mihelic  }.,  Vodnik 
Bálint  és  mások  szárnypróbálgatásainak  egy  része  a  Dev  kiadásában  három 
kötetkében  megjelent  „Pisanice"  (Laibach  1779 — 1781)  lapjain  látott  nap- 
világot, köztük  az  első  szlovén  operaszöveg  is  („Belin"  czímmel,  zenéje 
Zupán  Jakabtól). 

Ez  idő  tájban  a  szlovén  nyelvnek  már  a  színpad  felé  is  egyengetni 
kezdték  az  útját,  a  mennyiben  Laibachban  az  olasz  operák  előadása  alkal- 
mával gyakran  szlovén  dalokat  szőttek  be  az  idegen  szöveg  és  dallamok 
közé,  a  mivel  mindig  zajos  sikert  arattak.  Nem  sokára  ugyan  e  színpadon  a 
társadalom  legelőbbkelő  köreiből  való  műkedvelők  ismételten  egész  drámai 
előadásokkal  tettek  kísérletet,  s  az  egykorú  kritika  azon  kijelentésbe  foglalja 
össze  ítéletét,  hogy  ez  előadások  mindenkit  meggyőzhettek  arról,  mily  sima, 
hajlékony,  dallamos  és  —  ha  kell  —  erős  a  szlovén  nyelv,  s  hogy  egészen 
jól  hangzik  Thalia  ajkain.  E  bírálat  első  sorban  a  hazai  történetírás  terén 
kiváló  érdemű  Linhart  Antal  (1756 — 1795)  fordításában  színre  került 
két  vígjátékra  vonatkozik  (az  egyik  Beaumarchais  „La  folle  journée  ou  le 
mariage  de  Figaro",  a  másik  pedig  Richternek  „die  Feldmühle"  czímű 
darabja),  melyek  különben  korántsem  szolgai  fordításai  az  eredetieknek, 
hanem  a  tárgynak  egészen  a  saját  nemzeti  élet  szokásai  és  világnézete 
gondos  figyelembevételével  készült  átdolgozásai,  miért  még  mai  nap  sem 
tűntek  le  egészen  a  műsorról. 

Az  említett  reformok  és  utóbb  a  franczia  forradalom  elveinek  és  eszméi- 
nek hatása  alatt  indul  meg  Linhart^  Kumerdej  (1738 — 1805)  és  Japel 
György  (1744  — 1807)  nyomain  a  szlovén  irodalom  újjászületésének  kor- 
szaka. A  szellemi  látáskör  mindegyre  tágul  és  lassankint  mind  jobb  ízlés 
fejlődik.  A  nyelv  szemlátomást  gazdagodik,  tisztul  és  egyre  simábbá  válik, 
a  mint  ez  már  a  Japel,  Kumerdej  s  még  mások  közremunkálásával  készült 
második  teljes  bibliafordításon  is  meglátszik,  a  következő  évek  termékein 
pedig  mindinkább  szembetűnővé  válik.  A  mi  pedig  az  addig  úgy  alaki, 
mint  tartalmi  tekintetben  csekély  kivétellel  meglehetősen  gyarló  költői 
alkotásokat  illeti,  ezentúl  e  téren  is  kétségtelen  emelkedés  tapasztalható, 
japel  a  szlovén  nyelv  rhythmikájának  alapelveit  egységes  rendszerbe  foglalja, 
illetőleg  saját  költeményeiben  és  utánzataiban  a  leghatékonyabb  példaadással 
tanítja  azok  alkalmazását. 

Az  első  kiválóbb  költő  Vodnik  Bálint  (szül.  1758  febr.  3-án  Siskában, 
Laibach  mellett,  meghalt  1819  január  8-án  Laibachban),  a  szlovén  irodalom 
egyik  legszeretetreméltóbb  alakja.  A  laibachi  jezsuitáknál  végzett  gymna- 
siumi  tanulmányai  után  papi  pályára  lépett  s  évek  hosszú  során  át  élt  e 
hivatásának  hazája  legregényesebb  vidékén,  a  természeti  szépségekben  oly 
gazdag  Felső-Krajnában,  hol  az  ilyenek  iránt  kiváló  fogékonyságú  lelkületének 
elég  alkalma  nyílt  élénk  színezetű  költői  képekben  visszatükröztetni  a  termé- 

szetnek  reá  tett  hatásait;  e  körülménynek  tulajdonítható,  hogy  költemé- 
nyeinek legjellemzőbb  vonása  épen  az  erősen  kidomborodó  leíró  elem  és 
üde  tájfestő  színezet.  A  költőt  környékező  természet  fenségével  szép  össz- 
hangzatban  állott  a  vidék  népének  őseredeti  üdesége  és  romlatlan  ereje, 


^Uc 


Vodnik  Bálint. 


meg  a  népnyelv,  különösen  a  népdal  kristálytiszta  forrása,  mely  tisztító, 
edző  és  termékenyítő  hatással  volt  Vodnik  költészetére.  Szerencsés  sorsa 
úgy  akarta,  hogy  már  itt,  hegyvidéki  tartózkodása  idején  összeköttetésbe 
lépjen  hona  mindennemű  irodalomtörténeti  törekvéseinek  nagy  pártfogójával, 
a  finom  ízlésű  és  nagy  tudományú  Zois  Zsigmond  báróval  (1747 — 1819), 
ki  ettől  fogva  nemcsak  Maecenasa,  hanem  egyúttal  Mentora  is  lett,  a 
mennyiben   költői    alkotásait   ép   oly  gyöngéd,   a  mily  gondos   és  beható 

aésthetikai  és  kritikai  megrostálás  alá  szokta  vetni  s  ezzel  tetemesen  hozzá- 
járult azok  tökéletesítéséhez.  Erintkezésök  még  sűrűbbé  lett,  midőn  Vodnik 
a  laibachi  gymnasiumnál  kapott  állást,  melyet  éveken  át  buzgalommal  és 
szakértelemmel  töltött  be,  mígnem  a  tartománynak  a  francziák  által  történt 
elfoglalása  és  a  tanügynek  az  új  kormány  részéről  bekövetkezett  átalakítása 
folytán  előbb  a  latin,  majd  a  művészi  és  ipariskolának  lett  igazgatójává. 
Később  is,  midőn  Vodnik  anyagi  helyzete  „Ilirija  ozivljena"  czímű  magvas 
hymnusa  némely  helyének  félremagyarázása  következtében  nagyon  szomo- 
rúra fordult,  Zois  állott  mellette  segítő  kézzel  és  buzdító  vigasztalással 
s  ő  óvta  meg  a  költő  munkás  lelkét  az  elernyedéstől.  1806-ban  adta  ki 
Vodnik  költeményeinek  első  gyűjteményét  (kritikai  teljes  kiadásukat  1 869-ben 
rendezte  sajtó  alá  Levstik  F.),  mely  osztatlan  és  megérdemelt  kedvező 
fogadtatásban  részesült,  a  mi  nem  csoda,  ha  figyelembe  veszszük,  mennyire 
fölülmúlták  e  költemények  mindazt,  a  mi  addig  e  nemben,  Vodniknak  a 
Dev-féle  „Pisanice"  lapjain  kiadott  korábbi  verseit  sem  véve  ki,  a  közönség 
elé  került.  E  gyűjteményben  mindenütt  hatalmas,  velős  és  természetes  s  e 
mellett  a  nyerseséget  és  pórias  alantasságot  mégis  kerülő  igazi  költészettel 
találkozunk.  Mélyen  be  lévén  avatva  a  nép  gondolkodás-  és  érzésmódjába 
s  jól  ismervén  a  néplélek  költői  nyilvánúlásait,  kiválóképen  oly  hangúlatokat 
szeret  a  költő  tolmácsolni ,  melyeknek  okvetetlenül  viszhangot  kell  vala 
kelteniök  a  nép  szívében,  miért  is  dalai  közül  nem  egy  valóságos  népdallá 
lett  idővel.  Költeményeinek  egy  más  része  meg  hona  egyes  vidékeit  s 
azok  népét  rajzolja  ritka  elevenséggel  és  hűséggel  a  költői  részletábrázolás 
mintáinak  mondható  bájos  képekben.  A  mi  pedig  valamennyi  alkotásából 
kisugárzik,  az  lángoló  szeretete  hona  és  nemzete  iránt,  melyet  boldognak 
s  másutt  is  becsültnek  szeretne  látni  s  melynek  szolgálatára  áldozza  e  czél 
érdekében  minden  erejét  és  tehetségét.  Nem  is  csupán  mint  költő,  hanem 
önzetlen  hazafi,  népnevelő  és  tudós  minőségében  is  igyekezett  szóval,  tettel 
egyiránt  előmozdítani  népe  anyagi  és  szellemi  gyarapodását.  Nem  tartja 
méltóságán  alulinak  egy  naptár  kiadásával  vesződni,  csakhogy  oktató 
értekezéseivel  nemesítő  és  művelő  hatással  lehessen  a  népre.  O  alapítja  meg 
az  első  szlovén  nyelvű  politikai  lapot,  megírja  a  tudomány  követelményeit 
is  kielégítő  alapossággal  szűkebb  hazája  s  a  szomszédos  területek  történetét, 
szabályokba  foglalja  anyanyelve  jelenségeit,  összegyűjti  az  irodalmi  anyagból 
s  a  nép  ajkáról  e  nyelv  szókincsét,  szóval  áldásos  tanári  munkássága  mellett 
sokoldalú  és  fáradatlan  írói  tevékenységet  is  folytat.  Mindkét  irányú  mun- 

kássága   kölcsönösen    kiegészíti   egymást  s  igen   emeli  a  nagyrabecsülést, 
melyet  Vodnik  már  mint  költő  is  teljes  mértékben  megérdemel. 

Vodnik  fölléptétől  fogva  mindinkább  kivetkőzik  az  egész  szlovén 
irodalom  a  vidékies  jellegből,  a  távolabb  fekvő  vidékek  is  mindegyre  élén- 
kebb részt  vesznek  a  gőczpont  szellemi  mozgalmaiban.  Stiriában  Volkmer  L. 
és  Modrinjak  István,  a  tengermelléken  Stanic  Bálint,  Karinthiában  Janiik 
Orbán  tűnnek  ki  a  költők  között.   Mindenekelőtt  azonban  ismét  a  nyelv 


Presseren  Ferencz. 


művelése  felé  fordul  a  főfigyelem,  s  úgy  a  grammatika,  mint  a  szókincs 
a  később  híres  szlavista  Kopitar  Bertalan  v  továbbá  Smigoc  J.  L.,  DajnkoP., 
Metelko  Ferencz,  Jarnik  Orbán  és  Murko  A.  }.  részéről  többé -kevésbbé 
szerencsés  földolgozás  tárgyává  lesz,  sőt  részben  már  történeti  s  kritikai 
elemzés  alá  is  kerül.  A  helyesírás  ügyében  is  élénk  vita  támad,  mely 
könnyen  sajnálatos  szakadáshoz  vezethetett  volna,  ha  szerencsére  az  egész 
mozgalom  el  nem  posványosodik ,  miután  újabb  bizonyítékául  szolgált 
annak,  hogy  az  Ulfila-  vagy  Kyrill-féle  ABC-újítók  nem  teremnek  minden 
bokorban.  Bohoric  rendszere  maradt  továbbra  is  az  uralkodó,  mígnem 
1844-ben  az  ő  helyesírása  minden  említésre  méltóbb  küzdelem  nélkül  a  ma 

érvényben  lévő  egyszerűbb,  szervesebb  és  szabatosabb  írásmódnak  adott 
helyet.  Nemcsak  költeményeivel,  hanem  világos,  magvas  és  tiszta  nyel- 
vezetű prózájával  is  üdvös  és  maradandó  hatást  tett  Vodnik,  kinek  e  téren 
csakhamar  derék  követói  akadtak ;  a  legderekabb  ezek  sorában  Ravnikar 
Máté  (1776 — 1845),  ki  öt  magát  is  nagyon  fölülmúlta,  továbbá  Metelko  s 
még  több  más,  szintén  hajlékony  nyelvezetű  és  kiváló  formaérzékű  prózaíró. 
A  költői  termékek  számára  Cop  M.,  a  szellemes  nyelvtudós,  és  Kastelec  M. 
buzdítására  1830-ban  a  „Kranjska  Cbelica"  czímű  almanach-féle  gyűjtemény 
jött  létre,  melyben  Vodnik  példája  nyomán  tért  nyitottak  a  szerkesztők  a 
népdalok  számára  is.  Ezek  közül,  az  utolsó  évfolyamban  foglaltak  kivételével, 
a  legtöbb  belé  került  később  a  szlovén  népdalok  nagyobb  gyűjteményeibe  is, 
így  a  Vraz  Stanko  (1839)  és  a  Korytko  Emil  (1839 — 1844  öt  kötet) 
népdaltárába.  A  műköitői  termékek,  mint  az  ilyenféle  vállalatokban  másként 
nem  is  várható,  nagyon  különböző  aesthetikai  értékűek,  de  legalább  az  a 
törekvés,  hogy  minden  idegen  formától  lehetőleg  függetlenek  maradjanak 
és  gondolkodásban,  valamint  érzésben  a  néplelket  tükröztessék  vissza, 
a  legtöbbnek  egyik,   még  pedig  nem  kevésre  becsülendő  jelessége. 

Költői  dicsőségért  versenyző  kortársai  közül  fényesen  kiválik  Preseren 
Eerencz  (született  földmíves  szülőktől  1800  decz.  3-án  Vrba-ban  a  felső- 
krajnai Veldes  mellett,  meghalt  mint  krainburgi  ügyvéd  1849  febr.  8-án), 
a  mennyiben  műveltségének  mind  mélysége,  mind  széles  körű  volta,  vele 
született  költői  tehetsége,  teremtő  és  alakító  képessége,  verselése,  előadása 
és  nyelvezete  tekintetében  egyiránt  igen  fölülmúlja  társait.  Még  Vodnik 
fölött  is  kimagaslik  annyival,  a  mennyivel  a  közepes  művészi  fejlettségig 
emelkedett  tehetséget  a  lángelme  fölülmúlja.  Csak  egy-két  évtized  választja 
el  egymástól  kettejök  működését,  s  mégis  mekkora  különbség  van  úgy 
tartalomra,  mint  alakra  nézve  költői  műveikben!  Vodnik  is  eltalálta  a  helyes 
utat,  midőn  némi  habozás  után  az  időmértékes  rhythmika  helyett  a  hang- 
súlyost fogadta  el  verselési  alapúi;  de,  minthogy  a  mértékeket  illetőleg  a 
népdal  egyszerűségéhez  ragaszkodva,  majdnem  kizárólag  ennek  szűk  körére 
szorítkozott,  verselése,  különösen  pedig  a  szakaszok  tagolása  egyhangúság- 
ban szenved  s  csekély  változatosságával,  még  inkább  pedig  azzal,  hogy 
ennek  következtében  a  külalak  nem  simul  mindig  a  tartalomhoz,  egyhúzom- 
ban  olvasva  fárasztólag  hat.  Mekkora  változatosságot  látunk  ezzel  szemben  a 
mindenkor  művészi  szabatosság  megőrzése  mellett  Preserennél !  A  klasszikus 
költészet  s  a  jelenkori  művelt  népek  remek  mintáinak  beható  ismerete  alapján 


A  Savica  zuhatag  (a  Wocheini  Száva  eredete  Felsó'-Krajnában). 

Preseren  nagy  számú  idegen  költői  formával  is  gazdagította  a  szlovén  iro- 
dalmat. 0  kísérletté  meg  először  a  csengő  és  tompa  assonance-ok  váltako- 
zását, a  Nibelung-szakot,  a  distichont,  a  terzinát,  az  ottava  ríme-t  s  ő  ültette 
át  népe  költészetébe  a  legelső  glosszákat,  szonetteket,  epigrammokat,  román- 
czokat  és  balladákat,  elegiákat  és  szatirákat.  E  mellett  jól  ismerte  minden 
versmérték  természetét,  s  így  mindig  helyesen  választja  meg  a  legalkal- 
masabbat; továbbá  még  kifogástalan  tisztaságú  és  változatos  rímeivel  és 
nyelvének  kedves  tájszólási  színárnyalatával  is  nagyban  fokozta  költemé- 
nyeinek lebilincselő  varázsát.  A  költői  alakító  művészet  mindig  és  minden 
irányban  méltó  tolmácsa  ő  nála  a  mélyértelmű  tartalomnak  úgy,  hogy 
minden  műve  szerves  és  önmagában  tökéletes  költői  remek,  a  minőt  csak 
zseniális  lélek  teremthet.  Épen  azért  vajmi  alárendelt  jellegű  minden  afféle 
kérdés,  hogy  vájjon  költői  egyénisége  „Krst  pri  Savici"  (a Savica  keresztelése) 
czímű  páratlan  lyriko-epikus  költeményében,  vagy  szorosabb  értelemben  vett 
dalai  behízelgő  ke-dvességében,  avagy  szonettjeiben  vagy  ghazeljeiben,  stb. 
áll-e  a  művészi  tökéletesség  tetőpontján?  Kétségtelen  csak  az,  hogy  e  műfajok- 
mindenikében  annak  sajátszerű  természetével  egyező,  de  valamennyiben 
egyiránt  tiszta  művészi  szépséggel  és  az  egész  művön  átlengő  bájjal  talál- 
kozunk, mely  jelességeivel  a  legelső  helyet  vívta  ki  magának  a  szlovén 
irodalom  klasszikusai  között. 

1843-ban  a  még  ma  is  virágzó  „Novice"  czímű  lap  megindításával  új 
irodalmi  "korszak  kezdődik.  Megalapítója  Bleiweis  J.  (szül.  1808  november 
19-én  Krainburgban,  meghalt  1881  november  29-én  Laibachban),  ki  majd- 
nem négy  évtizeden  át  vezette  ritka  tapintattal,  hozzáértéssel  és  ügyességgel 
e  vállalatot  s  mellette  még  sokoldalú  irodalmi  munkásságra  is  talált  érkezést. 
E  lap  lőn  középpontja  a  szlovén  irodalmi  mozgalomnak,  s  a  ma  élő  írók 
között  alig  akadnak  nagyobb  számban  olyanok,  a  kik  évfolyamait  dolgoza- 
taikkal nem  gazdagították.  A  folyóirat  ugyan  első  sorban  a  gazdasági  és 
ipari  érdekek  szolgálatának  volt  szánva,  de  azért  mindjárt  kezdettől  fogva 
előkelő  helyet  nyert  benne  a  szépirodalom  úgy,  mint  a  népköltészet,  hagyo- 
mány és  néprajz,  nemkülönben  a  tudományok  egyes  ágai  is,  természetesen 
mindig  a  nemzetélet  követelő  szükségleteire  és  időnkinti  állapotára  való 
különös  tekintettel.  A  „Novice"  különösen  első  húsz  évfolyamában  a  leg- 
jellemzőbben tükrözi  az  irodalom  szerves  fejlődésmenetét  s  lehetőség  szerint 
figyelemmel  kiséri  a  szorosabb  keretén  kivűl  fölszínre  kerülő  jelenségeket  is. 
Munkatársainak  rengeteg  számából  különös  említésre  méltó  Koseski-  Vésel  J. 

(született  1798  szeptember  12-én  a  felső-krajnai  Kosezeben ,  meghalt 
1884  márczius  26-án  Triesztben),  kit  némelyek  —  az  igaz,  inkább  puszta 
egyéni  ízlésből  származó  vonzalomból,  mintsem  kellő  kritikai  belátással  — 


Slomsek  Antal  Márton. 

Preseren  mellé,  sőt  ennek  fölébe  is  helyeznek.  A  két  írónak  egy  szín- 
vonalra állítása  azonban  semmikép  sem  jogosult,  a  mivel  azért  Koseskinek 
korántsem  jelentéktelen  érdemeit  és  kiválóságait  épen  nem  akarjuk  kisebbí- 
teni. Ezek  azonban  nem  annyira  eredeti  alkotásaiban,  mint  inkább  fordítói 
munkásságában  keresendők,   mert  míg  amazokban  költői  egyénisége  csak 

igen  határozatlanul  és  egyoldalúlag  tűnik  ki,  emezekben  mint  a  görög, 
olasz,  angol,  német  és  orosz  remekművek  avatott  és  szorgalmas  átültetője, 
fölötte  üdvös  munkát  végezett.  Igaz  ugyan ,  hogy  fordítói  minőségében 
is  csakhamar  túlszárnyalták  öt  egyes  követői  (itt  csak  Cegnar  kitűnő  Teli-, 
Stuart  Mária-  és  Wallenstein -fordításaira  kívánunk  hivatkozni),  de  már 
maga  az  a  körülmény,  hogy  ő  volt  a  legelső,  ki  e  különösen  az  ő  idejében 
még  annyi  nehézséggel  járó  föladatnak  neki  mert  vágni,  még  a  végre- 
hajtásban itt-ott  tapasztalható  gyengéi  iránt  is  elnézést  parancsol. 

Három  évvel  a  „Novice"  megalapítása  után  Slomsek  Antal  Márton 
(szül.  1800  november  26-án  az  alsó-stiriai  Ponigl  plébániához  tartozó  Slom 
nevű  helységben,  meghalt  1862  szeptember  24-én  mint  lavanti  herczegérsek 
Marburgban)  a  „Drobtinice"  czímű  évkönyvet  indította  meg,  mely  azonnal 
a  legtágabb  körű  elterjedésre  tett  szert  s  a  szlovén  nép  legkedveltebb  családi 
könyve  lett.  jóllehet  a  „Drobtinice"  is  jókora  munkatárs-csoportot  toborzott 
zászlója  alá  (nagyobb  számú  költeményekkel  különösen  Orozen  Bálint,  Virk 
József  és  Hasnik  József  gazdagították  évfolyamait),  legbuzgóbb  munkatársa 
mégis  egész  életén  át  maga  Slomsek  maradt,  s  tartalmának  legnagyobb 
része  az  ő  tollából  való.  Sokágú  ismereteinek  és  nagy  szellemi  fogékony- 
ságának szerencsés  kiegészítője  az  a  valóban  tüneményszerű  termékenység 
(összes  műveinek  kiadása  tizenöt  vaskos  kötetre  van  tervezve,  melyekből 
eddig  csak  négy  jelent  meg),  melynek  daczára  iratai  mindenkor  a  legművé- 
szibb előadás  és  népszerű  üdeséggel  párosult  tiszta  nyelvezet  által  tűnnek  ki. 
Bármihez  fogott  is,  minden  irodalmi  téren  legalább  is  maradandó  becsűt, 
részben  pedig  igazán  kiválót,  sőt  klasszikus  remekségűt  is  alkotott,  így 
például  az  életrajzírás  terén  s  mint  ifjúsági  író,  mely  minőségében  ez  ideig 
senki  sem  érte  őt  utói. 

Az  1848.  évvel  a  politikai,  társadalmi  és  nemzeti  életben  új  áramlatok 
s  azokkal  együtt  az  irodalomban  is  új,  még  pedig  szélesebb  körű  érdeklődést 
keltő  irányok  érvényesülnek.  Toman  L.  kiadja  időszerű  „Glasi  domorodni" 
(hazafias  hangok,  1849)  czímű  szabadság-  és  honfidalait,  melyekben  sok 
a  hév,  de  az  égre  törő  szilajság  s  inkább  szónoki,  mintsem  költői  lendület 
nem  jár  kellő  verselési  szabatossággal.  Politikai  és  irodalmi  egyesületek 
alakúinak,  nemkülönben  több  új  folyóirat  is  keletkezik,  melyek  azonban, 
a  43.  évfolyamában  még  ma  is  élő  „Zgodnja  Danica"  kivételével,  a  feakczió 
beálltával  mind  megszűntek  s  rövid  idő  múltán  más  jobbaknak  engedték 
át  a  tért.    Az  úgy  nevezett  „illyr  mozgalom"    is  belenyúlik  a  nemzetélet 

hullámzásába,  s  nem  egy  lelkesült,  tehetséges  és  tanúit  ember  lép  szóval 
és  irataival  e  mozgalom  szolgálatába,  mely  azonban  nem  tudott  a  nép 
nagyobb  tömegére  hatni,  s  némely  keserű  csalódáson  kivűl  alig  hagyott 
maradandóbb  nyomokat. 

Megbecsülhetetlen  irodalmi  érdemeket  szerzett  magának  első  sorban 
a  szorgalmas  és  lelkiismeretes  pontosságú  nyelvtan-  és  szótáríró  Janezic 
Antal  (1828 — 1869)  azzal  is,  hogy  1852-től  egész  haláláig  ernyedetlen 
buzgalommal  és  áldozó  készséggel  állott  kiadói  és  szerkesztői  minőség- 
ben több  időszaki  vállalat  élén.  Szépirodalmi  és  tudományos  folyóirata, 
a  „Slovenski  Glasnik"  (1858-tól  1868-ig),  korszakot  alkotó  s  a  legjelesb 
szerzők  gyülekező  helyévé  lett,  első  sorban  az  ifjabb  nemzedékhez  tartozóké, 
melynek  tagjai  közül  többen  kiváló  tehetségeket  tanúsítottak.  E  mellett 
ugyancsak  az  ő  kiadásában  jelent  meg  a  „Cvetje  iz  domacih  in  tujih  logov", 
melyben  terjedelmesebb  eredeti  dolgozatok  (regények,  költemény-gyűjte- 
mények, hosszabb  epikus  költemények),  továbbá  idegen  remekművek  fordí- 
tásai (köztük  Sophokles  „Ajax"-a,  Xenophon  .,Memorabiliá"-i,  Vergil 
„Georgicá"-i,  Schiller  „Tell"-je,  „Stuart  Máriá"-ja,  nemkülönben  orosz, 
cseh  és  lengyel,  olasz  és  spanyol  művek)  láttak  napvilágot.  A  „Slovenski 
Glasnik"  megüresedett  helyét  kitűnően  tölte  be  Stritar  József  „Zvon"  czímű 
folyóirata  (1870;  1876-tól  1880-ig),  melyben  a  szépirodalom  nevezetes 
magaslatra  emelkedett,  miben  magának  a  kiadónak  volt  legnagyobb  érdeme. 
E  vállalat  természetes  folytatásai  részben  még  tágult  programmal :  Levec 
„Ljubljanski  Zvon",  Sket  „Kres",  meg  Tavcar  és  Hribar  „Slovan"  czímű 
folyóirata  (az  utóbbi  az  első  szlovén  képes-újság),  melyek  tömérdek  szép- 
irodalmi és  tudományos  dolgozatot  közöltek  s  az  irodalom  szép  virágzásáról 
tanúskodnak.  E  mellett  még  megemlítendő,  hogy  a  fölsoroltakon  kivűl  a  ma 
összesen  mintegy  harmincz  folyóirat  között  több  szaklap  szolgálja  ez  irodalom 
különböző  ágait.  A  különféle  irodalmi  érdekek  szolgálatára  egyébiránt  több 
saját  czélú  intézet  is  alakúit,  melyek  mind  a  legszebb  sikerrel  dolgoznak 
feladataik  teljesítésén.  így  a  „Slovenska  Matica",  mely  a  tudományok  ápolását 
tűzte  czéljáúl ,  ma  már  negyedszázados  eredményes  munkásságra  tekint 
vissza;  a  „Dramaticno  drustvo"  (drámairodalmi  egyesület,  1867  óta),  mely  az 
irodalmat  eddig  mintegy  száz,  részben  eredeti,  részben  fordított  színművel 
gazdagította,  és  az  1852-ben  alapított  „Druzba  sv.  Mohóra"  (Hermagoras- 
társúlat),  mely  bőséges  csatornáin  át  az  irodalmat  a  nép  minden  rétegébe 
bevezeti.   Jelenleg   e    társulatnak    46.000    tagja   van ,    kiknek   mindegyike 

évehkint  hat  könyvet,  összesen  körülbelül  száz  nyomtatott  ívnyi  terjedelem- 
ben kap  tag-illetményűl  úgy,  hogy  több  mint  negyedmilliónyi  könyv  jut 
évenkint  a  részesek  kezébe,  —  valóban  oly  intézet  ez,  a  minőhöz  hasonlót, 
a  lakosság  számarányát  tekintve  alig  találunk  bármely  más  nemzet  irodal- 
mában !  Mind  e  könyvek  a  legtisztább  irodalmi  szlovén  nyelven  írvák,  a 
mi  legfénycsb  bizonyítéka  annak,  hogy  a  szlovén  irodalom  nem  melegházi 
növény,  s  egyúttal  csattanó  czáfolata  azon  avatatlanoktól  eléggé  elcsépelt  s 
untig  hangoztatott  vádnak,  hogy  a  szlovén  irodalmi  nyelvet  a  nép  nem  érti. 
Ennyit  kívántunk  e  futólagos  vázlat  szűk  keretében  napjaink  irodalmi  moz- 
galmainak góczpontjairól  mondani.  A  legközelebbi  múlt  s  a  jelen  nagy  számú 
költői  és  elbeszélői  közül  a  legkiválóbb  yurcic  József,  a  regény  és  novella 
Preserenje,  ki  e  mellett  „Tugomer"  czímű  drámájával  e  téren  is  ragyogó 
tehetségének  adta  tanújelét. 

A  mit  a  szlovén  irodalom  mai  fejlődési  fokát  mutató  irodalmi  jelensé- 
gek áttekintéséből  végeredménykép  levonhatunk,  az  teljes  megelégedésünkre 
szolgáló  elismerése  annak,  hogy  a  szellemi  élet  minden  terén  örvendetes 
lendület  tapasztalható.  Mindenütt  élénk  sürgölődést  és  munkakedvet  látunk, 
a  minőhöz  foghatót  a  megelőző  korok  egyike  sem  tudott  fölmutatni,  s  a  derék 
munkások  száma  évről-évre  szaporodik,  —  mindezek  pedig  csupa  oly  jelek, 
a  melyek  a  szép  jelenen  lúl  egyúttal  a  jövőre  is  bíztató  kilátást  nyújtanak. 


A  Vigaun  melletti  Szent-Péter  templom. 


r 

Építés,  festészet  és  szobrászat  Krajnában. 


A  közép-kor. 

rajnában  csak  akkor  következett  be  az  a  műveltségi  állapot, 
mely  alkalmat  nyújtott  az  építés  művészi  gyakorlatára, 
midőn  más  országokban  a  román  művészet  már  szépen 
kilejlődött  és  virágzott.  A  tartomány  mostani  városai  csak 
a  XII.  században  lettek  tekintélyes  mezővárosokká;  plébá- 
niák alapításával  megkezdődött  és  a  XIII.  században  tovább  fejlesztetett  az 
egyházi  szervezet,  a  fontosabb  helyek  ekkor  már  nevezetes  fokát  érték  el 
a  virágzásnak.  A  csúcsíves  művészetet  megelőző  korszak  emlékei  majdnem 
nyomtalanul  eltűntek.  Az  egyházi  épületek  közül  fönnáll  egy  félkörű  apsis 
Moistranában  a  Wurzeni  völgyben ,  továbbá  Steinban  a  kis  erőd  kettős- 
kápolnája.  Kapuja  mellett  jobbra,  balra  egy-egy  szabadon  álló  s  attikai 
lábakon  nyugvó  oszlop  van,  ezeket  félkörű  ív  köti  össze,  melynek  közepét 
egyenlő  szárú  kereszt,  s  a  mennyire  a  mészrétegen  át  látható,  egy-egy 
könyvet  tartó  madár  díszíti.  A  földszinti  kápolna  hevederívét  féloszlopok 
tartják,  melyek  saroklevelekkel  ellátott  joni  lábon  nyugosznak;  kehely  alakú 
fejük  egyszerű.  A  felső  kápolna  kevésbbé  szigorú  ismétlése  az  alsónak. 
Mind  a  kettőnek  ablakai  román  művészetűek.  A  kápolna  az  erődnek  kelet 
felé  kiszökellő   sarka  volt,   s  azért  falai   igen   vastagok. 

Majdnem  szintén  ily  szegény  a  tartomány  a  csúcsíves  művészet  korábbi 
idejéből  való  emlékekben ;  kétségtelenül  keletkeztek  új  épületek  a  XIII.  és 
a  XIV.  században,  mert  számos  új  fő-  és  fiókplébánia  alapíttatott,  de  a 
törökök  betöréseinek  ideje  alatt,  mi  1396-ban  kezdődött,  minden  romba 
dűlt  és  elpusztult.  Több  mint  egy  századon  át  gyújtogattak,  gyilkoltak  és 
fosztogattak  a  törökök  a  tartományban  úgy,  hogy  szinte  csodálatos,  hogy 
c  borzasztó  sanyarúság  idejében  oly  sok  templom  épült.  A  lakosság  lassan- 
kint megtanulta,  miként  kell  védekezni  c  jövő-menő  vendégek  ellen,  a 
hamvaikból  újra  épült  templomok  körűi  védíalakat  emelt  és  számos  meg- 
erősített temető  keletkezett.  Sem  azelőtt,  sem  azután  nem  építettek  oly  sokat, 
mint  a  XV.  században,  noha  évről-évre  hamuvá  tettek  egész  helységeket. 

Krajnában  ekkor  épült  vagy  bővíttetett  ki  a  plébániatemplomok  nagy 
része  és  számos  fiók-templom.  Számos  templom  csúcsíves  jellege  elmosódott 
ugyan,  de  az  épület  egyik-másik  része,  a  torony,  a  fal  töve,  néha  pedig  az 
elrendezés  tanúskodik  róla,  hogy  c  korban  keletkezett,  és  arra  a  föltevésre 
vagyunk  indítva,  hogy  Krajn'a  mostani  1.321  temploma  közül  legalább 
a  felerész  már  állott  e  korszak  végén.  Pompás  építményeket  nem  találunk 
köztük,  szerény  építészeti  művek  ezek,  a  szükség  és  a  csekély  eszközök 
mértéke  szerint,  kicsiny  falusi  plébánia-templomok,  kisebb  fiók-templomok, 
középszerű  városi  templomok,  rendszerint  szerény  külsejűek,  még  ritkább 
rajtuk  a  finomabb  kimunkálása  díszítmény;  azonban  szerkezetük,  mely  néha 
vakmerő,  soha  sincs  híjával  a  biztosságnak;  a  díszítménvek  szabadok, 
helylyel-közzcl  játszi  változatosságba  csapnak  át,  de  soha  sem  ingadozó, 
hanem  biztos  művészi  érzék  jellemzi  őket.  A  nagyobbak  többnyire  három- 
hajójú  csarnok-templomok,  az  egy-  vagy  két-hajójú  kisebb  templomoknak 
többnyire  csak  a  szentélyük  volt  boltozatos,  a  hajót  pedig  lapos  fa  mennyezet 
födte,  mely  utóbb  elkorhadt,  s  helyébe  más  művészetű,  vagy  pedig  semmi- 
féle művészet  jellegével  sem  bíró  boltozatot  építettek.  Ritkán  fordul  elő, 
hogy  a  torony  a  templommal  szerves  kapcsolatban  volna,  többnyire  a 
szentély  oldalán  emelkedik  és  földszinti  helyisége  sekrestyéül  szolgál,  vagy 
pedig  egészen  szabadon  áll  a  templom  mellett.  A  kisebb  templomok  nyugati 
homlokzata  előtt  nem  ritkán  pilléreken  nyugvó  előcsarnok  van.  E  csúcsíves 
épületek  az  egész  tartományban,  de  leginkább  Felső-Krajnában  találhatók, 
a  tartomány  fővárosában  csak  egy  van,  ez  Szent-György  kápolnája  a  várban. 
Eredeti  alakjukat  legjobban  megőrizték  félre  eső  helyek  kis  templomai, 
s  azon  községekéi,   melyeknek  nem  volt  pénzük  nagyobb  átalakításra. 

A  legrégibb  csúcsíves  épület,  mely  -még  az  átmenet  korából  való, 
Scharfenbergben  Ratschach  mellett  egy  magas  hegynyergen  van,  mellette 
egy  meredek  hegycsúcson  láthatók  a  hasonló  nevű  vár  csekély  maradványai. 
Szentélyének  elrendezése  négyzetes,  boltozata  egyszerű,  vaskos  gyámokon 
nyugszik,  ívei  nagyon  tompa  csúcsúak,  egymást  a  csúcsban  keresztül  metsző 
két  hevederök  formát- 
lanúl  vaskos ,  csakis 
szélen  vannak  lemetsz- 
ve ,  egyéb  tagozatuk 
nincs;  hasonló  a  sek- 
restye is,  mely  kisebb 
és  alacsonyabb  s  a 
szentély  éjszaki  olda- 
lán áll.  A  két  hajó  épen 
oly  széles,  mint  a  két 
előbbi  helyiség  úgy, 
hogy  a  templom  alap- 
rajza hosszúkás  négy- 
szög. A  hajókat,  me- 
lyek 1768-ig  lapos 
mennyezetűek  voltak, 
négyzetes  és  zömök  há- 
rom pillér  választja  el. 

A  scharfenbergi 
templom  esetlen  ki- 
munkálású  régi  részei- 
hez képest  a  Bischof- 
lack  melletti  Ehren- 
gruben  búcsújáró 

templom  hajója  a  kora 
csúcsíves  építést  szabatos  fejlettségben  tűnteti  föl.  Derékszögű,  zömök  nyolcz 
pillér  választja  el  a  magasabb  középhajót  az  oldalhajóktól.  A  pilléreknek 
nincs  fejük,  megszakítás  nélkül  folynak  egybe  a  tompa  csúcsú  ívekkel. 
A  boltozat  négyzetes  mezőit  keresztben  és  átálló  irányban  gerinczek  szelik 
át,  melyeknek  zárókövei  köralakúak,  részben  tagozottak.  Az  ablakok  nem 
egyenlő  nagyságúak,  s  geometriai  díszítményük  is  különböző,  majd  három, 

majd  négy  czikkelyű.  A  komoly,  mogorva,  nehézkes  hajóból  a  három-hajójú, 
csarnokszerű,  magas  szentélybe  lépve,  meglep  annak  kecses  könnyedsége 
és  derűit  világossága.  Ámbár  a  csúcsíves  építés  késő  korából  való,  mégis 
e  helyütt  óhajtjuk  részletesen  ismertetni.  A  szentély  majdnem  olyan  széles, 
mint  maga  a  hosszú  hajó,  de  tengelye  kevéssé  dél  felé  hajlik,  a  minek 
következtében  boltozata  szabálytalanul  illeszkedik  a  hajó  boltozatához.  Ezt 
a  csekélységet  nem  tekintve,  a  szentély  a  késő  csúcsíves  építészetet  Krajnában 
fejlettsége  magaslatán  tűnteti  föl.  A  pillérek,  számszerint  hat,  korongalakú 
talpakon  állanak,  karcsúak,  nyolczszöglctűek,  kettős  fejük  van,  az  alsókat 
tölgylevelek  díszítik,  a  felsők  egyszerűbbek,  vagy  alakokkal  élénkítvék. 
A  boltozatot  a  gerinczek  metszésein  rózsák  vagy  paizsok,  a  záró  köveket 
gazdagabb  alakítású  rózsák,  vagy  pedig  alakok  díszítik.  Az  ablakok  igen 
magasak  és  szokatlanul  szélesek,  geometriai  díszük  igen  változatos.  Az 
egésznek  hatását,  sajnos,  nagyon  rontja  a  boltsüvegek  festett  díszítménye, 
mely  1644-ben  készült  és  utóbb  meghomályosodott.  A  szentély  sarkain 
kivűl  a  támasztók  helyett  díszes  pillérek  állanak ;  de,  mivel  a  föld  színe 
egyenetlen,  mélyen  alá  vannak  falazva.  A  templom  külsejének  régies  színét 
nagyon  fokozza  a  hatalmas  torony,  mely  a  déli  oldalon  a  szentély  és  a  hajó 
között  emelkedik,  s  két  harangháza  van,  melyek  közül  a  felső  később  épült 
az  alsónak  mintájára. 

Szintén  a  kora  csúcsíves  építés  idejéből  való  Radmannsdorf  mellett 
a  mösehnachi  három-hajójú  templom;  ez  hasonlít  az  előbbinek  hajójához, 
de  kedvezőtlen  átalakításokat  szenvedett,  midőn  középhajóját  a  korábbi  lapos 
mennyezet  helyett  művészietlen  boltozattal  födték  be,  utóbb  meg  kápolnákat 
építettek  az  oldalhajókhoz,  végűi  pedig  a  szentély  boltozatán  is  változtattak. 

Kronauban  az  egy-hajójú  plébánia-templom  nyugati  homlokzata  előtt 
emelkedő  torony  szép  és  egészen  jó  állapotban  levő  régebbi  építmény,  koczka 
kövekből ;  kettős  talpon  áll,  fölfelé  nem  válik  karcsúbbá,  s  csakis  a  harangház 
alatt  övezi  párkány.  A  harangház  ablakait  a  torony  többi  ablakától  eltéröleg 
egy  oszlopocska  osztja  ketté,  az  oszlopocskán  nyugosznak  az  ablaknyílásoknak 
a  falba  bemélyített  félkörű  ívei.  A  nem  épen  kicsiny  templom  szentélyének 
formái  egyszerűek,  tiszták,  ellenben  a  hajónak  a  korszak  végén  épült  bolto- 
zata példátlanul  szeszélyes  szerkezetű;  mind  három  mezőben  a  gerinczek 
két-két  concentricus  rózsát  alkotnak,  melyek  közül  a  nagyobbik  kifelé,  a 
kisebbik  befelé  homorodó  vonalakból  áll ,  a  fal .  pilléreiből  kinyúló  hosszú 
gerinczek  részint  átmetszik  a  nagyobbik  rózsát  és  fejképben  vagy  liliomban 

végződnek,  vagy  pedig  ívben  érintik  a  kisebbiket.  Az  építész  ekként  kerülve 
az  egyenes  vonalat,  csupa  görbe  és  hajlított  gerinczekből  állította  össze 
a  boltozat  szerkezetét. 

A  tartomány  legnagyobb  csúcsíves  temploma  a  krainburgi  városi 
plébánia-templom.  1491-ben  épült,  37  méter  hosszú,  18  méter  széles  és 
16  méter  magas.  A  nyugati  homlokzatba  beépített  tornyot  félköríves  négy 
párkány  övezi,  a  sarkokon  pedig  támaszfalak  futnak  végig.  Mielőtt  a  torony 
egészen  fölépült,  a  csúcsíves  építés  idejét  múlta,  s  a  harangház  ablakainak 
félkörű  íve  és  kávája  már  renaissance  művészetű.  A  gazdag  tagozatú  és 
tornyocskákkal  díszített  nyugati  kapu  ívmezőjében  egy  dombormű  az  olajfák 
hegyén  levő  Krisztust  ábrázolja.  A  kapu  a  torony  alja  által  képezett  csarnokba 
nyílik,  mely  fölött  van  az  orgonakarzat.  Innen  a  széles  három-hajójú  és  csillag- 
boltozattal födött  csarnok -templomba  lépünk.  A  pillérfők  tölgykoszorúja,  a 
kis  és  a  nagy  rózsák  a  gerinczek  metszésein,  az  alakokkal  díszített  fő  záró 
kövek  igen  szép  és  szabatos  formájúak;  az  aranyozott  helyes  tagozatok, 
a  mezők  tompított  színei,  a  mérsékelt  nyugodt  világosság,  mely  a  keskeny 
és  magas  ablakokon  beözönlik,  mind  együtt  érvényre  juttatják  az  építészetet 
s  nyugodt,  komoly  és  gazdag  összhatást  idéznek  elő.  A  régebbi  szentély 
szélesebb  a  középhajónál  és  boltozata  fej  nélküli  gerincztartókon  nyugvó 
kereszt  és  átszegő  irányú  gerinczekből  van  szerkesztve.  Hogy  az  oldalhajókból 
nagyobb  nyílás  szolgáljon  a  szentélybe,  a  kereszthevedert  rútul  lefaragták 
és  kibővítették  úgy,  hogy  a  hajó  boltozatát  tartó  alakos  gyámok  az  ív 
nyílása  fölött  látszanak  lebegni.  A  szentélynek  vannak  külső  támasztói,  a 
hajónak  nincsenek,  azért  ennek  boltozatát  kapcsokkal  kellett  megerősíteni. 

A  krainburgi  templom  hajójának  mintájára  épült  a  már  említett 
ehrengrubeni  szentély,  továbbá  a  radmannsdorfi  és  bischoflacki  valamivel 
kisebb  csarnok-templomok;  az  előbbi  1496-ból  való  és  díszítmény  tekinte- 
tében sokkal  egyszerűbb,  az  utóbbit  1532-ben  a  krajnai  születésű  Kunovec 
építé,  gazdagabb  részletei  fogyatékos  és  szeszélyes  alakításúak. 

A  Podpetsch  fölötti  Egg  közelében,  délre  a  Bécsbe  vezető  országúttól 
egy  órajárásnyi  kerületen  három  fiók-templom  van,  melyek,  noha  XV. 
századból  vagy  a  XVI.  század  elejéről  valók,  az  eddig  említett  templomoktól 
különböznek  annyiban,  hogy  boltozatuk  egyszerű  elrendezésű  és  a  díszítmény 
alkalmazásában  mértéket  tartanak.  Ezek  közt  legnagyobb  a  prapretschei 
templom:  22.4  méter  hosszú  és  14.6  méter  széles,  s  építészetileg  egyszer- 
smind a  legbecsesebb ;  egyöntetűségénél  és  a  helyhez  illő  szerény  megjele- 

nésénél  fogva  belseje  az  elhagyatottság  és  üresség  daczára  sem  nem  józan, 
sem  nem  szegény.  A  föld  emelkedő  színéhez  alkalmazkodva  belsejében  hat 
lépcső  van:  egy  a  hajóban,  három  a  keresztheveder  alatt  és  kettő  a  szentély- 
ben; ezekkel  kivűl  egyeznek  a  fal  lábának  fokozatai.  Az  aránylag  magas 
középhajó  kétszer  oly  széles,  mint  egy-egy  oldalhajó,  boltozatát  a  sarkokon 
lemetszett  négyzetes  pillérek  tartják;  a  nyugati  kapu  fölött  nagy  ablak 
nyílik ,  mely  barátságos  világosságot  áraszt  belsejébe.  A  szentély  széles 
ablakainak  geometriai  díszítménye  majdnem  egészen  ép.  Míg  a  szentélynek 
erős  támasztó  pillérei  vannak,  addig  a  déli  oldalhajó  keskeny  keleti  falán 
inkább  díszítményűl  szolgáló  három  támasztó  pillért  látunk  egymás  mellett  a 
nélkül,  hogy  azoknak  czélja  fölismerhető  volna. 

Az  úgy  nevezett  hegyi  templomok  a  lakható  magaslatok  és  az  Alpesek 
határán,  a  veszélyek  ellen  biztosított  helyen  épültek,  s  egyiknek-másiknak 
egész  hitközsége  az  egyházfiból  és  annak  családjából  áll.  Ilyen  a  Szent-Péter 
temploma  Vigaun  fölött.  Két  pillér  által  elválasztott  egyenlő  széles  és  magas 
hajóból  áll ;  a  pillérfők  levéldíszűek ;  a  csillagboltozat  záró  köveit  szépen 
kimunkált  alakok  és  egyéb  díszítmények  élénkítik.  E  templomocskát  magas 
fekvése  megóvta  ugyan  az  ellenség  dühétől,  de  nem  a  szerencsétlen  átala- 
kítástól; a  szentély  boltozatának  gerinczeit  lefaragták  és  az  éjszaki  hajó 
falán  levő  festményt  harmincz  évvel  ezelőtt  bemeszelték,  mivel  formái  nem 
voltak  összhangban  azzal,  a  mit  ma  egyházilag  szépnek  tartanak.  De  a 
festmény  színei  oly  üdék  és  tartósak  voltak,  hogy  ma  is  átviláglanak 
a  mészrétegen.  A  torony  a  nyugati  homlokzat  előtt  áll  kis  távolságban, 
de  a  homlokzat  éjszaki  szélével  fal  köti  össze  és  az  így  támadt  födött  hely 
előcsarnokul  szolgál. 

Szent-Primus  temploma  Stein  mellett  a  Mala  Planina  déli  lejtőjén, 
a  honnét  dél  és  nyugat  felé  pompás  kilátás  nyílik,  1452-ben,  mások  szerint 
1472-ben  épült,  s  különösen  nagyságánál  fogva  figyelemre  méltó;  kettős 
hajója  22.7  méter  hosszú  és  9  méter  széles,  a  szentély  13  méter  hosszú 
és  6.9  méter  széles,  a  hajó  magassága  7.3,  a  szentélyé  9.8  méter,  tehát 
a  szokásos  arányoktól  merőben  eltér.  A  hajónak  csillagboltozata  a  szokatlan 
hosszúsághoz  mérten  négy  pilléren  nyugszik.  A  díszítményes  részletek, 
miként  Krainburgban,  úgy  itt  is,  habár  nincsenek  ellentétben  a  csúcsíves 
művészettel,  mégis  durva,  lapos  és  hevenyészett  kimunkálásúak,  nagyon 
meglátszik  rajtuk,  hogy  a  fúrót  sűrűn  használták.  A  szentélyt  egyszerűbb 
dülényes  boltozat  födi.  Nyugat  felé  az  utolsó  pillérnél  ereklyék  elhelyezésére 

szolgáló  mennyezetes  oltár  áll.  A  nyugati  homlokzat  tornya,  mivel  a  föld  színe 
lejtős,  éjszaknak  félre  van  tolva,  a  másik  torony  valamivel  fölebb  az  előbbi 
előtt  szabadon  áll.  A  hegyen  fölfelé  haladva  néhány  perez  alatt  Szent-Péter 
templomocskájához  jutunk,  melynek  lapos  mennyezetén  még  épségben  van 
a  csúcsíves  művészetű,  váltakozó  fehér,  világos  kék,  világos  sárga  és  barnás 
czikk-czakkos  szalagokra  kimetszett  mintával  festett  fekete  díszítmény. 

Alsó-Krajna  csúcsíves  épületekben  szegényebb  úgy  számra,  mint  szép- 
ségre és  a  díszítmények  kimunkálására  nézve,  egyébként  azonban  figyelemre 
méltó  sajátosságokat  találunk  rajtuk.  A  st.-ruprechti  három-hajójú  csarnok- 
templom 1497-ből  való,  alaprajza  hosszú  és  keskeny,  gerincztartókkal 
tagozott  pilléreken  nyugvó  hálós  boltozata  a  gazdagabbak  közé  tartozik, 
zömök  tornya  a  templom  födelének  magasságától  kezdve  nyolezszögű. 
Nagyobbszerű  építménynek  tervezték  Rudolfswerthben  a  káptalan-templo- 
mot, azonban  csak  a  sírboltot,  e  fölött  a  szentélyt  és  a  nyugati  homlokzaton 
a  tornyot  fejezték  be,  a  később  épült  művészietlen  hajó  a  csúcsíves  építészet 
által  hagyott  hézagot  szegényesen  tölti  be.  A  szentélyben  a  falpillérek  gyám- 
jaiból gerinczek  nyúlnak  föl.  A  szentélynek  öt  nagy  ablaka  van,  három  a 
záró  falakon ,  kettő  a  déli  oldalon ,  mindegyik  két  osztályú ,  geometriai 
díszítményük  szép  és  változatos  formájú.  A  szentély  és  a  sírbolt  fala  kivűl 
terméskőből  és  koczkakőből  épült  és  vakolatlan.  A  torony  tengelye,  valamint 
a  hajóé  is  kevéssé  elhajlik  a  szentély  tengelyétől.  —  Csúcsíves  művészetű 
nagyobb  templomok  vannak  még  Treffenben  (1443)  és  Hönigsteinban ; 
Möttling  közelében  egy  várfalon  belül  közel  egymáshoz  három  középnagy- 
ságú templom  áll,  mind  a  három  a  csúcsíves  építés  késő  idejéből  való  és 
utóbb  mindegyiket  tetemesen  átalakították. 

Belső-Krajnában  Zirknitzben  az  1482-ben  épült  három-hajójú  csarnok- 
templomnak pillérfői  a  dór  oszlopfőkhöz  hasonlók,  a  gerinczek  kereszt- 
alakban fűződnek  egybe,  a  szentély  nem  a  nyolezszög  három  oldalával, 
miként  szokásos,  hanem  a  tízszög  négy  oldalával  és  a  tengelyben  szöggel 
záródik. 

Hogy  a  csúcsíves  művészet  Krajnában  mily  sokáig  bírt  ellenállani  az 
új  művészetnek,  bizonvítja  a  Billichgratz  melletti  Dworban  a  Szent-Péter 
templom;  1525-ben  kezdték  építeni  és  1560-ban  fejezték  be;  részben  régi 
formákat  alkalmaztak  rajta,  a  mennyiben  a  három-hajójú  csarnokban,  a 
hajókat  elválasztó  falak  négyzetes  pillérek  által  tartott  tompa  csúcsú  íveken 
nyugosznak  és  lapos  fa  mennyezet  födi.   A  szentély  ablakainak  geometriai 

díszítménye  ellenben  fölötte  szeszélyes,  a  mennyiben  püspöki  pásztorbotot, 
majd  pápai  hármas  keresztet  és  hasonló  jelvényeket  ábrázol. 

A  laibachi  székesegyház  és  az  altlacki  templom  külső  és  a  minkendorfi 
templom  belső  falába  illesztett  sírköveken  kivűl,  melyek  a  szokásos  sisakokat, 
czímereket  és  lovagok  alakját  tűntetik  föl,  az  egyházi  szobrászatnak  csak 
egyes  maradványai  vannak  krainburgi  és  weldesi  házakba  és  a  bitnjei  egykori 
csúcsíves  templomba  befalazva.  Fa  faragvány  csak  egy  maradt  meg,  ez  Ker. 
Szent-János  szobra  St.-johannban,  a  Wocheini  tó  mellett,  noha  gyarlón  van 
befestve,  mégis  meglátszik  rajta,  hogy  méltó  műve  egy  ügyes  szobrásznak. 

A  XV.  század  utolsó  és  a  XVI.  század  első  évtizedeiben  az  építés 
terén  és  a  templomoknak  falfestményekkel  való  díszítésében  egyaránt  élénk 
tevékenység  uralkodott.  Sajnos,  hogy  a  falfestmények  nagyobb  részét  utóbb 
bemeszelték ;  a  mely  csúcsíves  templom  falait  nem  építették  újra,  ott  a  mész 
alatt  nem  ritkán  láthatók  festésnek  nyomai.  Különösen  kedvelték  a  kép- 
cyklusokat,  melyek  a  szentély  minden  falát  betöltötték;  a  hajóban  csak 
arra  a  falra  festettek,  mely  legkevésbbé  volt  ablakok  által  megszakítva. 
A  nagy  mezőket  a  festők  tárgyuk  szükségei  szerint  szabadon  osztották  be, 
csakis  a  boltozaton  és  az  ívmezőkön  alkalmazkodtak  az  építészet  által  meg- 
szabott beosztáshoz.  Az  alakok  arányait  a  különböző  képeken  szabadon 
változtatták.  A  képek  érthetők  és  könnyű  előadásúak,  a  formák  domború- 
ságát  gyarlón  ábrázolják,  néha  csupán  jelzik,  az  arcz  elég  gondos  kimun- 
kálású.-de  a  mezítelen  test  egy  fő  színnel  van  befestve  és  a  tagok  vonalakkal 
belerajzolva;  a  ruházat  könnyed,  nincsenek  rajta  gyűrött,  szögletes  redők. 
A  képek  nagyobb  része  színezett  rajznak  látszik.  Bizonyos  méltóság,  derűit 
nyugalom  és  a  lélek  egyensúlya  jellemzik  az  ábrázolásokat,  háborgó  szen- 
vedélyekkel ritkán  találkozunk. 

A  Wocheini  tó  melletti  St.-Johannban  van  egy  csúcsíves  templomocska, 
melynek  egész  szentélyét  és  hevederét  falképek  borítják. 

Szent-Kristófot  mind  mai  napig  különösen  szeretik  ábrázolni  a  falusi 
kis  templomok  külső  falán.  A  legrégibb  Kristóf-kép  Vodeschitschben  (Veldes 
mellett)  van,  a  szentet  szőke  ifjúnak  ábrázolja,  mellét  vért,  ágyékát  virágos 
vörös  kötény  födi.  A  virágok  kimetszett  mintával  vannak  a  kötényre  festve. 
A  mellette  levő  kép,  mely  a  kereszten  levő  Krisztust  állítja  elénk,  barnás  mély 
színezeténél  és  erélyesebb  formáinál  fogva  jobban  hasonlít  az  olajfestményhez, 
mint  a  könnyedebb  freskóhoz.  Sajátságossá  teszik  e  képet  a  ráfestett  különféle 
tárgyak,   mint  kolbász,    szerszámok  és  egyebek,   melyeknek  az  a  czéljuk, 

hogy  a  nézőt  az  egyház  parancsainak  megszegésétől  óvják.  A  Bischoflack 
melletti  Suha  helység  templomocskájának  szentélyét  szintén  egészen  képek 
borítják,  különösen  szépek  és  élénk  színűek  a  boltsüvegeket  díszítő  angyalok 
alakjai.  A  prapretschei 
templomban  többek  kö- 
zött említésre  méltó  a 
szentély  meszelt  bol- 
tozatára festett  kép, 
mely  az  angyali  üdvöz- 
letet ábrázolja;  ugyanitt 
a  díszítménycs  fest- 
mények is  igen  szépek 
és  gondos  kimunkálá- 
súak.  Az  Aich  melletti 
Krtina  három-hajójú  be 
nem  fejezett  csarnok- 
templomában két  évvel 
ezelőtt  egy  képsorozat- 
ról szedték  le  a  mész- 
kérget. Legjobb  a  déli 
falon  levő  nagy  fest- 
mény; legfelül  mandor- 
lában  s  angyalok  között 
Krisztus  trónol,  legalul 
a  pokol  torkában  az 
elkárhozottak  kisebb 
arányú,  mezítelen,  de 
á  szemérmet  nem  sértő 
alakjai,  fejükön  a  ko- 
rona, a  püspöksüveg 
és  a  tiara  jelzi  a  földön 
viselt  méltóságukat. 

Szent-Primusban  a  hajók  hosszú  falait  szintén  egészen  festmények  födik. 
A  déli  oldalon  Mária  élete  ábrázoltatik ;  az  éjszaki  falon,  melynek  nincsenek 
ablakai,  egy  képnek  tárgya  a  betlehemi  gyermekek  legyilkcltatása,  egy 
másiké  a  keresztények  üldöztetése  a  törökök  által.  Élénk  és  szabad  elbeszélő 

külső  falán. 

képesség  jellemzi  e  képeket.  Midőn  negyven  évvel  ezelőtt  újra  födték  a 
templomot,  a  boltozaton  átszivárgó  esővíz  bemocskolta  a  festményeket 
és  a  szükségesnek  mutatkozott  helyreállításnál  nagyobb  részökre  kontárul 
ráfestettek.  Az  ablakfülkékben  levő  vonzó  női  alakok  érintetlenek  maradtak, 
s  ezeken  jól  fölismerhető  a  festés  módja.  Az  új-kor  már  erős  hatással  volt 
a  művész  fölíogására ;  a  színezés  egyes  részletei  felső-olaszországi  hatásra 
mutatnak,  így  különösen  az,  hogy  a  testszín  élénkségét  ügyesen  iparkodik 
emelni  a  környezet  mélyebb  árnyékolása  által,  nemkülönben  az  is,  hogy 
a  művész  tartózkodik  a  fő  színek  árnyékolásától;  ezt  bizonyítja  továbbá 
néhány  kerek  arczú,  szőke  női  fej,  s  azoknak  finom  metszésű  orra  és  szája; 
más  részt  még  látunk. a  képen  hosszú,  keskeny  arczú  és  magas  homlokú 
alakokat,  melyek  azt  bizonyítják,  hogy  a  művész  közelebb  állott  az  éjszaki 
művészethez.  Ámbár  e  képek  festési  módja  szabadabb,  s  nem  fél  a  mélyebb 
árnyékoktól,  mégis  oly  sok  bennök  a  csúcsíves  művészethez  hasonló  feszesség 
és  naivság,  a  nii  alól  a  XVI.  századbeli  olasz  már  régen  fölszabadult,  hogy 
a  festményeket  csakis  éjszaki  művész  festhette,  a  kinek  szelleme  még  a  régi 
festési  mód  hatása  alatt  állott ;  de  egyet-mást  elsajátított  a  renaissance  művé- 
szettől. E  korszakból  fönmaradt  olajfestményeket,  a  krainburgi  templom  két 
szárnyas  oltárát,  nem  régen  a  bécsi  cs.  és  kir.  képtár  szerezte  meg. 

A  kis  művészetek  körébe  tartozó  tárgyak  ritkák  és  jelentéktelenek ; 
a  mit  a  törökök  nem  pusztítottak  el,  azt  utóbb  megolvasztották,  elhanya- 
golták,- vagy  pedig  külföldieknek  eladták.  Kevés  van,  a  mi  említésre  méltó: 
néhány  város  pecsétje,  így  a  laibachi  Rudolfinumé,  Krainburgban  két  szép 
kehely,  néhány  szentségtartó,  a  „De  civitate  Dei"  kéziratának,  1437  körűi 
egy  freudenthali  szerzetes  által  festett  minium-képei  a  laibachi  lyceumi 
könyvtárban,  egy  missalét  és  „B.  Gregorii  Moralinm"  czímű  könyv  máso- 
latát díszítő  minium-képek  a  krainburgi  plébánia  levéltárában. 

A  renaissance  és  az  új -kor. 

A  kora  renaissance  idejében  Krajnában  több  épület  készült,  melyeket 
azonban  a  századok  folyamán  oly  teljesen  átalakítottak,  hogy  eredeti  alak- 
jukat alig  lehet  fölismerni.  Legelőször  a  XVI.  végén  és  XVII.  század  elején 
találkozunk  határozottan  renaissance  művészettel  az  építésben,  s  pedig 
leginkább  kastélyokon  és  megújított  régi  várakon.  A  XVI.  század  végéig 
az  új  művészet  formáit  az. épület  középkori  elrendezéséhez  és  fölépítéséhez 


6 
o 

"3. 

e 


6 

SS 
u 

< 


D. 


^r=^v:  -         *o> 


o 


c 

c 


59 


466 

alkalmazták  úgy,  hogy  itt  egymástól  egészen  elütő  két  építési  rendszer 
összekeveréséből  új,  sajátos  jellemű  formák  keletkeztek.  A  törökök  betöré- 
seinek idejében  Krajnában  ritka  volt  a  síkságon  épült  kastély,  s  ha  volt, 
azt  jól  meg  kellett  erősíteni  az  ellenség  váratlan  betörései  ellen.  Mikor 
a  törökök  többé  nem  fenyegették  a  tartományt,  a  nemesség  csak  akkor 
kezdte  a  régi  várakat,  hatalmas  őseinek  e  történeti  emlékeit  elhagyni  és 
nagyobb  kényelem  kedveért  a  síkságon  épített  új  kastélyokkal  fölcserélni. 
A  régibb  kastélyok  ennélfogva  tulajdonkép  tovább  fejlesztései  a  középkori 
váraknak.  A  tornyok,  az  árkok  és  az  erődítvények  lényeges  részei  az  elren- 
dezésnek. Az  épületek  ritkán  egyöntetűek,  elrendezésükön  sokkal  inkább 
észrevehető  a  telek  fölszínének  egyenlőtlensége  és  keletkezésök  különböző 
ideje.  Krajnának  számos  kastélya  tartozik  e  csoportba,  így  például  Auersperg 
(1570)  és  Kaltenbrunn.  Az  utóbbit  Kisl  Vitály  és  Weilheimer  János  építő- 
mester 1525-ben  építek  és  szigorúan  a  század  izlése  szerint  rendezek  be. 
Ámbár  síkságon  áll,  mindazáltal  egyszersmind  vár  is,  s  jól  meg  van  erősítve 
valamely  török  horda  netaláni  betörése  ellen.  Déli  oldalát  folyó  szegélyezi, 
többi  oldalait  pedig  vízárkok  védelmezik.  Az  éjszaki  oldalról  kiszökő  két 
torony  lehetővé  tette  a  hathatós  védekezést. 

A  XVII.  századbeli  épületeknek  már  szabályos  udvaraik  és  szárnyaik 
vannak.  Az  alaprajz  többnyire  négyszögű,  a  sarkokon  egy-egy  kiszökő 
torony  van.  Több  kastélynak  e  tornyaiban  csigalépcsők  vannak,  melyek  a 
szobákat  összekötő  folyosókra  vezetnek.  Gyakran  boltíves  oszlopcsarnokok 
emelik  e  kastélyok  hatását,  a  nélkül  azonban,  hogy  az  olasz  udvarok  szép- 
ségével vetekedhetnének.  A  homlokzatra  rendszerint  nem  sok  gondot 
fordítanak,  legfölebb  hogy  a  kapukat,  az  erkélyeket  állítják  elő  díszesebben, 
ezeken  kivűl  pedig  még  a  lépcsőcsarnok  nagyobbszerű  elrendezésén  és  a 
díszítményeken  mutatkozik  az  építés  művészete. 

Valvasor  idejében  kétségtelenül  Ainöd  volt  úgy  építészetileg,  mint 
berendezés  tekintetéhen  a  tartomány  legszebb  kastélya.  Gallenberg  György 
Zsigmond  gróf  krajnai  kormányzó  építé  a  XVII.  században.  A  vár  nagy 
négyszög,  udvarát  magas  és  nyitott  oszlopfolyosó  futja  körűi.  Földszintjén 
volt  a  nyár  melegében  üdülést  nyújtó  „sala  terrena",  melynek  fehér  stucco- 
díszítményű  mennyezetén  három  nagy  csillár  függött ;  padozata  fehér  és 
fekete  sávos  volt;  középütt  fekete  márvány  kandalló  állott,  jobbra  és  balra 
egy-egy  delphin,  balra  átellenben  egy  kőből  faragott  szárnyas  ló;  mind  ez 
állatok  vizet  hányva  frissítették  a  levegőt.   Ehhez  járultak  a  kő  válúkkal 

ellátott  pompás  istállók,  ritka  növényekkel  ékeskedő  kertek,  melyekben 
madárházak  állottak,  továbbá  művészi  festmények  és  a  Gallenberg  család 
őseinek  arczképcsarnoka.  E  pompás  épületet  ma  gyárnak  használják.  Van 
még  több  hasonló,  bár  nem  ily  nagyszerű  kastély  is,  így:  Kreutberg, 
Görtschach,  Egg  Podpetsch  fölött,  Kroisenegg,  stb.  A  krajnai  nemesség 
kastélyai  általában  igen  vonzó  alkotásai  az  olasz  renaissance  művészetnek. 

A  nemesek  kastélyain  kivűl  vannak  Krajnában  még  más  épületek  is, 
melyek  művészeti  tekintetben  figyelemre  méltók.  Ilyen  mindenek  előtt  a 
sittichi  cziszterczita  apátság.  Ez  épület  igen  terjedelmes,  szabálytalan,  egyes 
részein  könnyű  fölismerni,  hogy  különböző  korszakokból  valók.  Az  egykor 
szép,  most  pusztúlófélen  levő  épületen  alig  látszanak  az  egykori  pompa 
nyomai.  Krajna  többi  nagyobb  kolostorai,  így  a  Klarisszák  kolostora  Münken- 
dorfban,  továbbá  Ereudenthal  és  Landstrass  kolostorok  igen  egyszerűek, 
nincsen  tulajdonképeni  építészeti  jellegük,  de  nagy  terjedelmük  bizonyos 
hatást  ad  nekik. 

Nézzünk  szét  a  városokban.  A  XVI.  századból  nincs  magánház,  mely 
építészeti  jelentőséggel  bírna.  Laibachban  a  „német  ház"  a  német  renaissance 
későbbi  idejéből  való.  Ellenben  van  néhány  igen  tekintélyes  épület  a  barokk- 
építés idejéből.  A  hatalmasabb  nemesek  lassankint  elhagyták  várkastélyaikat 
és  legalább  időnkint  Laibachban  laktak.  Itt  ismét  ezeknek  házai  voltak  azok, 
melyek  a  polgárság  házai  között  építészetüknél  fogva  föltűntek.  Szép  dísze 
Laibach  városnak  az  Auersperg  Farkas  Engelbrecht  által  az  Úri-útczában 
1642-ben  épített,  úgy  nevezett  Fürstenhof.  Két  emeletes  épület,  derékszögű 
ablakai  vannak;  egészen  dísz  nélkül  való,  kivéve,  hogy  magasabb  középső 
rész,  meg  gyámokon  nyugvó  és  kovácsolt  vas  kávával  ellátott  erkélyek 
tagozzák  a  homlokzatát.  A  nagy  udvar,  melyen  három  oldalt  árkádok 
futnak  körűi,  emeli  az  épület  hatását.  A  hátulsó  szárnyon  olasz  szokás 
szerint  nyílt  boltíves  csarnok  volt,  melyet  azonban  utóbb  befalaztak.  Az 
egyszerű  külsővel  ellentétben  a  termek  pompásak  voltak.  A  palota  mögött 
a  kor  ízlésében  tartott  nagy  kert  terűit  el,  melyben  barlangok,  márvány 
szobrok,  lovagló  iskola-  és  lövőház  voltak.  A  régi  Laibachnak  ez  volt 
legnagyobbszerű  építménye. 

Ugyanez  épületek  csoportjába  tartozóknak  tekinthetők  a  Bischofhof, 
az  országház,  a  Sitticherhof.  Azonban  mindannyian  különböző  művészeti 
irányok  termékei.  Egy  s  más  tekintetben  érdekes  a  laibachi  városház. 
Krajna    városának    egykori    virágzását    nem    bizonyítják    olyan    építészeti 

emlékek,  a  milyenekkel  Németország  és  Olaszország  városai  dicsekszenek. 
Azért  itt  ne  is  keressünk  olyan  városházat,  a  milyen  a  brüggei  vagy  az 
yperni,  még  kevésbbé  olyan  épületet,  a  milyen  a  dogék  palotája  Velcnczébcn. 
Azonkívül  Laibach  város  nem  volt  oly  szerencsés,  hogy  hatalmas  kereskedő 
várossá  fejlődhetett  volna.  És  mégis  a  városháza  volt  az  az  épület,  a  mely 
a  lakosság  politikai  és  kereskedői  életének  középpontjául  szolgált.  Ez  volt 
a  város  büszkesége  és  dísze.  A  város  tanácsa  oly  tiszteletben  tartotta,  hogy 
minden  karácsonykor  megszenteltette.  Midőn  új  városházat  akartak  építeni, 
annak  tervét  egy  hollandiai  kapuezinus  készíté  és  pedig  „ó-német"  ízlésben. 
E  tervvel  azonban  épen  nem  voltak  megelégedve,  mert  „ó-német  és  nem 
az  új  építészet  modorában  volt  tartva".  Látszik,  hogy  a  csúcsíves  építést 
ez.  időben  már  nem  kedvelték.  A  mostani  épületnek  négy  rustica  oszlopos  és 
boltíves  előcsarnokra  helyezett  risalitja  van.  Az  oszlopokon  nyugvó  lépcső 
tágas,  könnyű  és  szellős.  Noha  az  épület  a  kifejlett  olasz  renaissancc  művé- 
szet jellegével  bír,  mégsem  mellőzhették  rajta  a  tornyot,  a  középkori  város- 
házak ez  ismertető  jelét.  —  A  magánházak  csak  a  barokk-izlés  idejében 
érnek  el  nagyobb  építészeti  jelentőséget;  a  falak  díszítése  és  tagozása  csak 
a  XVIII.  század  második  felében  válik  gyakoriabbá.  Krajna  számos  magán- 
házán maradtak  nyomok,  melyek  Éjszak-Olaszország  városainak  festett 
homlokzatú  házaihoz  hasonlíthatók;  gyakran  látunk  barokk  keretű  szent 
képeket  az  ablakok  közötti  mezőben,  a  stucco-díszítményű  homlokzatok 
ritkák.  Maskarák  és  mellszobrok  vannak  Laibachban  a  Spitalgasse  9.  számú 
házán,  továbbá  Radmannsdorfban  a  kastély  homlokzatán. 

A  XVI.  század,  mely  a  művészetnek  általában  kevésbbé  kedvezett, 
még  mostohább  volt  a  templomépítésre  nézve.  Csak  a  reformáczió  korában 
mutatkozott  mindenfelé  új  és  üde  katholikus  élet.  Ennek  egyik  következ- 
ménye volt,  hogy  az  Isten  házának  szépítésére  gondot  fordítottak.  Nem 
elégedvén  meg  a  templomok  eddigi  állapotával,  azokat  az  új  ízlés  szerinti 
alakban  óhajtották  látni.  Krajnában  ugyanis  a  csúcsíves  építés  a  XVI.  század 
közepén  túl  uralkodó  maradt;  valószínű,  hogy  volt  a  csúcsíves  építéshez 
szokott  építőiskola,  mely  e  században  is  fönnállóit.  A  reformáczió  után 
részint  szükségből  kényszerűitek  a  templomokat  vagy  megnagyobbítani, 
vagy  átalakítani,  részint  pedig  az  új  művészet  hatása  alatt  a  régi  épületet 
megunták  és  helyébe  újat  emeltek.  Azonban  az  újjá  alakítások  Krajnában 
nem  érdemelnek  nagy  dicséretet.  Az  új  renaissance  templomok,  melyek  a 
megújított  csúcsíves  templomok  mellett  keletkeztek,  nem  bírnak  világosan 

kifejezett  művészeti  jelleggel.  A  hajó  többnyire  vagy  négyzet,  vagy  hosszú- 
kás négyszög,  melyet  kupolaszerű  boltozat  föd. 

Krajnában  az  építés  történetének  és  egyúttal  a  templomépítésnek  is 
legfényesebb  korszaka  a  barokk  izlés  ideje.  A  legjobb  művészeti  alkotás, 
melyet  Laibach  fölmutathat,  ez  időbe  esik  és  az  Academia  Operosorvvi 
ízlésének  és  hatásának  köszönhető.  A  művészetért  és  a  tudományért  való 
lelkesedés  ez  akadémia  virágzásának  idejében  nyert  oly  lendületet,  a  milyennel 
Krajnában  sem  azelőtt,  sem  azután  nem  találkozunk.  A  mi  építészeti,  szobrá- 
szati és  festészeti  mű  a  hozzá  értőnek  figyelmére  érdemes,  mind  ebből  a 
korszakból  való.  Az  akadémia  egészen  az  olasz  rcnaissancc  szellemében 
működött,  a  mi  nem  meglepő,  ha  tekintetbe  veszszük,  hogy  a  tartománybcli 
tudósok,  mint  Schönleben  Lajos,  Thalnitscher  fános  Antal,  Gerbec  M., 
Verbec  Dávid,  Prcschern  fános,  stb.  nagyobb  részt  Olaszországban  tanultak 
és  olasz  egyetemeken  nyerték  akadémiai  rangjukat.  Laibach  és  Krajna 
legszebb  templomait  ez  akadémia  hatásának  köszönhetjük,  ilyenek:  a  székes- 
egyház, az  Orsolya-szüzek  temploma  és  a  Szent-Péter  templom. 

A  székesegyház,  mely  Andrea  Pozzo  jezsuita  terve  szerint  1700-tól 
1706-ig  épült,  távolról  sem  közelíti  meg  erlachi  Fischernek  ez  időbeli 
nagyszerű  alkotásait;  mindazáltal  szép  arányai,  alaprajzának  a  fölépítéssel 
való  összhangja  és  tágas,  világos  belseje  elismerésre  méltók.  A  templom 
egyhajójú,  keresztalakú  épület;  a  hajóba  félereszű  tetővel  födött  kápolnák- 
nyílnak.  Az  egészet  festmények  díszítik.  Az  oldalkápolnák  közfalai  szilárd 
támaszul  szolgálnak  a  donga-boltozatnak,  mely  a  széles  hajót  födi.  A  kápolnák- 
nyílásait  pillérek  választják  el,  az  ezeken  nyugvó  gerendán  attika  emelkedik, 
s  ezen  nyugszik  a  boltozat.  Gazdagabb  tagozatú  a  20  öl  magas,  de  nehézkes 
kupola,  mely  a  négyzet  fölött  magas  dobon  emelkedik.  E  dob  1841-ben 
épült.  A  templom  hosszú  oldalai  kívülről  igen  egyszerűek,  csupán  lizenák 
tagozzák,   melyek  a  kápolnák  elrendezésével  vágnak  össze. 

Laibach  és  Krajna  nagyobb  templomainak  építésmódja  többé-kevésbbé 
követi  a  most  említett  mintát.  A  székesegyház  mellé  sorakozik  mindenek- 
előtt a  Ferencz-rendieknek  1646-ban  épült  temploma.  Az  emelkedett 
helyen  álló  homlokzat,  melyhez  lépcsők  vezetnek,  oly  nagyszerű  hatásúvá 
teszi  ez  épületet,  a  milyennel  Laibach  többi  temploma  nem  dicsekedhetik. 
Pillérek  és  gerendák  a  homlokzatot  két  emeletre  osztják.  A  felső  és 
keskenyebb  emeletről  nagy  voluták  alkotják  az  alsóra  való  átmenetet. 
A   hosszú   oldalon    a   kápolnák   födeléből  a  főhajó   falát   erősítő   támaszok 

emelkednek  ki.  —  Építészetileg  legszebb  a  XVIII.  század  első  felében 
épült  Szent-Péter  templom  belseje.  Ez  három-hajójú,  s  nyilván  való,  hogy 
a  velenezei  híres  S.  Giorgio  maggiore  templom  mintájára  épült,  de 
kisebb  méretben.  Nemes  formák  tekintetében  Krajna  legszebb  templomai 
közé  tartozik  az  Orsolya-szüzek  temploma  Laibachban.  A  magas  márvány 
oltár  fölött  emelkedik  a  kupola.  A  templomnak  kiváló  díszére  szolgál  a 
léloszlopok  szép  csoportosítása.  A  homlokzat  burkolata  látszólagos  építészeti 
alkotmány.  A  homlokzat  magasságáig  érő,  hatalmas  háromnegyed  oszlopok 
tartják  a  gerendát,  melyen  egy  dór  öv  fölött  háromszögű  oromfal  emelkedik. 
Szent  Jakab  temploma  kéttornyú,  késő  olasz  renaissance  művészetű  épület, 
drága  márvány  díszénél  fogva  Krajnában  páratlan.  Szentélyének  sokszögű 
zárása  és  az  igazi  német  támasztó  pillérek  bizonyítják,  hogy  az  épület  egykor 
csúcsíves  volt.  A  középponti  épületnek  Krajnában  a  német  lovagrendnek 
1714-ben  épült  temploma  a  mintája.  Elrendezése  keresztalakú,  melynek 
négyzete  fölött  kupola  emelkedik.  A  homlokzatot  négy  korinthusi  pillér 
díszíti,  melyeknek  tagozott  párkányán  gyámok  által  alkotott  öv  és  ezen 
háromszögű  oromfal  nyugszik.  Szép  középponti  elrendezésű  épületek  a 
teinitzi  templom  Stein  mellett  és  a  neustifti  Reifnitz  mellett.  Nemes  ará- 
nyaiknál fogva  a  szebb  templomok  sorába  tartoznak  a  tirnaui,  a  steini, 
a  michelstatteni,  az  adelsbergi,  stb.  A  kisebb  falusi  templomok  körülbelül 
egyformák,  s  többé-kevésbbé  középponti  elrendezésűek,  a  mennyiben  alap- 
rajzuk rendszerint  hosszúkás  négyszög  ugyan,  de  a  négyszög  sarkai  lemet- 
szetvén, egyenlőtlen  oldalú  nyolezszöggé  változnak. 

A  XVIII.  század  végén  és  a  XIX.  század  első  felében  több  templomot 
építettek,  a  nélkül  azonban,  hogy  a  művészet  bármelyik  irányát  követték 
volna.  Az  a  czél  lebegett  előttük,  hogy  az  isteni  tisztelet  számára  alkalmas 
helyiségök  legyen,  a  művészeti  tekinteteket  egészen  mellőzték.  Ez  időben 
oly  mesterek  építettek,  kik  vezetés  nélkül  szerezték  ismereteiket,  nem  bírtak 
kellő  műveltséggel  és  saját  fejletlen  ízlésüket  követték.  Tetszetős  építészeti 
tagozatú,  szép  belsejű  épületek,  noha  az  építő  művészetnek  egy  irányához 
sem  ragaszkodnak,  például:  az  oberlaibachi,  eisnerni,  altlacki,  wocheimi,  stb. 
templomok.  —  Ujabb  időben  jelentékenyen  javultak  a  körülmények  úgy  az 
egyházi,  mint  a  világi  építés  terén.  1848-ban  megkisérlettek  román  izlés 
szerint  építeni,  például  Flödnigben.  A  legsikerültebb  román  művészetű  épület 
a  reitnitzi  plébániatemplom.  Kora  csúcsíves  művészetű  épület  a  Jézus  szent 
szíve  tiszteletére    1882-ben   emelt   templom.    Ez  Krajnában   a   templomok 

közt  az  első  téglaépítmény.  Most  több  újonnan  építendő  templom  terve  van 
készen,  s  pedig  Schmidt  lovag  cs.  és  kir.  íőépítészeti  tanácsos  Gottschce 
számára  román,  Veldes  számára  csúcsíves,  Mikovitz  gráczi  építész  Brezje 
számára  olasz  renaissance  művészetű  templom  tervét  készíté. 

A  világi  épületeknél  sem  követik  már  a  kaszárnyaszerű,  dísz  nélküli 
építés  módját,  hanem  az  olasz  renaissance  tetszetősebb  formáiból  válogatnak. 
Az  izlés  e  tisztulását  leginkább  a  bécsi  építészeti  iskola  jótékony  hatása  idézte 
elő.  Ezt  bizonyítják  az  újabb  időben  emelt  épületek,  melyeket  a  régiektől 
kedvezően  különböztetnek  meg  az  emeletek  szép  arányai,  az  egymás  melletti 
és  egymás  fölötti  részek  gazdag  és  szerves  tagoltsága,  a  hatalmasan  kiszökő 
párkányzatok,  erkélyek  és  ablakszegélyek,  a  sík  mezők  helyes  beosztása  és 
az  ezekkel  összhangban  levő  építészeti  tagok,  melyek  mind  kiművelt  szép- 
érzékről tanúskodnak.  Ezen  építés  példáiul  említhetők:  az  1871-től  1873-ig 
épült  főreáliskola,  az  Európa-szálló  és  az  új  múzeum.  Az  utóbbinak  középső 
részén  hatalmas  alapzaton  egy  jóniai  oszlopsor  áll,  mely  egyszersmind  az 
emeletet  jelöli.  Belsejének  legdíszesebb  részei  az  előcsarnok  és  a  lépcsőház; 
a  boltozatokat  Subic  János  és  György  fivérek  jó  Ízlésű  festményei  díszítik. 
Nemes  arányainál  fogva  figyelemre  méltó  dr.  Munda  új  háza  az  Emona- 
strassén.  A  Garibaldi -féle  egyemeletes  palota  Laibachnak  egyik  legszebb 
lakóháza;  a  külseje  igen  egyszerű,  csakis  az  emelet  hatalmas  arányai  adják 
meg  neki  a  palota  jellegét.  Veklest,  Felső-Krajna  e  gyönyörű  fürdőhelyét 
évről  évre  többen  látogatják  és  választják  nyaraló  helyűi.  S  így  újabb  meg 
újabb  szállók,  udvarházak  és  nyaralók  épülnek  a  Veldesi  tó  környékén. 
Ott  állanak  a  Windischgrátz ,  Pongrácz,  Muhr,  továbbá  Skalé,  Sovan, 
Grumnig-Mosché-féle  villák  és  mások.  Az  új  építmények  bizonyítják,  hogy 
minden  felé  élénk  az  érdeklődés  az  építészet  iránt. 

A  festészetet  Krajnában  a  XV.  században  gondosan  ápolták;  a  csúcsíves 
templomok  legnagyobb  részét  festmények  díszítették,  félreeső,  kis  templo- 
mokban még  most  is  megvannak  legalább  töredékei  a  régi  festményeknek. 
Az  e  korbeli  festők  neveit  nem  ismerjük,  annyi  azonban  bizonyos,  hogy  az 
olyan  festmények,  melyek  helyi  eseményeket  ábrázolnak,  hazai  mesterek 
művei.  A  XVI.  században,  a  reformáczió  idejében,  oly  körülmények  talál- 
koztak össze,  melyek  a  művészet  iránti  érdeklődésnek  nem  kedveztek,  sőt 
ellenkezőleg  károsak  voltak  a  művészetre  nézve.  A  reformáczió  befejezése 
után  újból  megkezdődött  a  tevékenység  a  művészet  terén.  Chrön  püspök 
a   hazai    művészetnek    hatalmas    pártfogója   volt ;    különösen    nagy   gondot 

fordított  a  festészetre,  számos  festőnek  adott  foglalkozást,  a  megrendeléssel 
együtt  sokszor  a  festményhez  az  eszmét  is  megadta.  E  szellemes  egyház- 
fejedelem megbízásából  számos  hazai  festő  dolgozott  Krajnában  és  a  szom- 
szédos tartományokban  is;  így  Chrön  megrendelésére  (1626)  festé  Wolf  Illés 
a  Szent-Magdolna  oltárát  a  székesegyházban;  Chrön  Gellért  (1626)  három 
képet  festett  a  Szent-Jakab  templom  nagy  oltára  számára.  Chrön  püspököt 
a  művészet  újból  való  fölélesztésére  irányúit  törekvésében  támogatták  a 
Jézus-társaság  tagjai.  Ü,  valamint  a  jezsuiták  is  belátták,  hogy  mennyire 
szükséges  a  pusztulás  helyén  új  tért  nyitni  a  művészi  törekvéseknek. 
Es  így  történt,  hogy  a  hit  mezején  kivfvott  minden  új  eredmény  nyomán 
a  tudomány  és  a  művészet  számára  új  utak  nyíltak,  kivált  a  művészetek 
részesültek  hathatós  támogatásban. 

Valvasor  János  Weichard  (szül.  1641)  volt  a  művészeteknek  második 
nagy  pártfogója  és  előmozdítója.  Valvasor  a  leghíresebb  krajnai  író  és 
egyszersmind  korának  egyik  legjobb  rajzolója.  Saját  költségén  beutazta 
a  tartományt,  fölkereste  és  lerajzolta  a  helységeket.  Rajzai  eléggé  pontosak 
s  jól  föltűntetik  a  vidék  jellemét.  Díszítményei  egybehangzók  az  akkor 
dívott  barokkművészettel;  Trost  András  és  Werex  János  legügyesebb  hazai 
mestereket  kastélyába ,  Wagensbergbe ,  hívta ,  hol  az  ő  felügyelete  alatt 
készítették  ^Ehre  des  HerzogtJmms  Krainu  czímű  nagy  munkájához  a 
képeket.  Valvasor  kastélyában  rézmetszetek  számára  nyomdát  állított,  s  így 
igen  jogosult  e  nyilatkozata:  „Dicsekvés  nélkül  mondhatom ,  hogy  első 
voltam,  ki  Krajna  herczegségben  a  rézmetszetek  nyomatását  meghonosí- 
tottam". Még  egy  másik  festő  is  készített  képeket  Valvasor  művéhez,  ez 
Koch  jános,  ki  különösen  a  viseleteket  és  történeti  eseményeket  ábrázoló 
képeket  rajzolta. 

A  szobrászat  a  festészettel  karöltve  fejlődött.  A  csúcsíves  művészet 
korában  a  szobrászok  leginkább  szentségházakat  faragtak ,  azonban  mind 
elpusztult,  kivéve  azt  az  egyet,  mely  St.-Ruprecht  plébániatemplomában 
van.  Az  átmeneti  művészet  idejéből  való  igen  érdekes  szobrászati  mű  a 
Billigratz    melletti    Dwor   fiókegyházának   nyugati   oldalán   levő  kő  kapu. 

Chrön  idejében  Laibachban  számos  szobrászszal  találkozunk,  kik  meg- 
rendelésére oltárokat,  szobrokat  és  egyéb  templomi  eszközöket  készítettek- 
különféle  templomok  számára.  Itt-ott  fiókegyházakban  láthatók  fából  faragott, 
gazdag  díszítményű,  festett  és  aranyozott  oltárok;  XVII.  századbeli  művek 
is  érdekesek  a  krajnai  szobrászat  története  szempontjából.  E  század  második 

felében  több  fafaragó  tűnik  föl,  kik  művészetükben  nagy  járatosságra  tettek 
szert,  a  mit  műveik  bizonyítanak.  Urasági  kastélyokban  és  egyéb  falusi 
birtokokon  gyakoriak  a  sok  fiókos  szekrények,  melyeket  berakott  művű 
bokréták,  pávák,  papagájok,  stb.  díszítenek.  Maradtak  fenn  továbbá  mozaik- 
szerűen berakott  díszű  asztalok  domború  faragású  virágokkal,  levelekkel, 
czímerekkel,  állatokkal  díszített  számos  kelengyés  láda  vitetett  újabb  időben 
Parisba.  Az  ilyen  ládák  különösen  Veldes  és  Eisnern  környékén,  a  Pöllandi 
völgyben  és  Zirknitzben  voltak  gyakoriak.  Ismeretes  fafaragók  voltak : 
Loitschból  Péternél  János,  Martinsbachból  Jelersic  Máté  és  Mikse  Hansche 
Zirknitzből.  —  E  korból  való  kőfaragványok  ritkák.  A  laibachi  Szent-Péter- 
templom szószékén  levő  kőfaragványok  a  XVII.  századbeli  legszebb  szobrá- 
szati művek  közé  tartoznak.  Bronzból  öntött  szobrokban Krajna  igen  szegény. 
Az  egyetlen  emlék,  mely  Valvasor  fáradhatatlan,  sokoldalú  tevékenységének 
tanúja,  a  Mária-szobor  Laibachban  a  Szent-Jákab-téren.  A  magas  oszlopon 
álló  szobrot  Valvasor  terve  szerint  Weisskirchner  Farkas  salzburgi  szobrász 
mintázta  és  Shlags  Kristóf  laibachi  harangöntő  öntötte  1680-ban. 

A  XVIII.  századdal  a  festészet  és  a  szobrászat  állapota  megváltozott; 
új  mesterek  tűntek  föl,  kik  a  művészetet  magasabb  színvonalra  emelték, 
az  ízlést  javították  és  tartós  haladást  idéztek  elő.  Nemcsak  az  építészet, 
hanem  a  festészet  és  a  szobrászat  terén  is  ez  a  legtermékenyebb  idő. 
A  laibachi  új  székesegyházat  1704-ben  Qualeus  (Quaglia)  Gyula  freskó- 
festményekkel díszítette,  de,  sajnos,  nem  oly  sikerrel,  hogy  a  festmények 
az  építészeti  alapeszmét  és  az  épület  belsejének  hatását  emelnék.  A  boltozat 
díszítésén  az  .  a  törekvés  látszik,  mintha  a  mennyezet  síkját  mivoltától 
eltérőleg  akarták  volna  alakítani,  t.  i.  az  alakokat  álló  vagy  szabadon  lebegő 
helyzetben  festették,  hogy  építészeti  látszat  által  a  valódi  szerkezetet  a  néző 
szemei  elől  teljesen  elrejtsék,  vagyis  a  mennyezetet  mintegy  eltűntessék. 
Egyébként  nem  lehet  bámulnunk  a  művész  alakító  képességét  és  technikai 
járatosságát.  Quagliának  legjobb  állapotban  levő  freskóképei  azok,  melyek 
a  herczegérseki  papnevelő -intézet  könyvtárát  díszítik.  Quaglia  hatása  a 
későbbi  hazai  mesterekre  egészen  nyilvánvaló. 

A  XVIII.  századbeli  freskófestők  sorából  különösen  kiválik  Tomsic  F. 
Skarucina  (1778)  és  Groblje  (1761)  fiókegyházakat  díszítő  freskói  fölül- 
múlják Krajna  többi  ilynemű  festményeit.  E  századnak  másik  freskófestője 
Jelovsek  F.  A  steini,  a  mitterdorfi  és  Nassenfuss  mellett  a  trauerbergi 
plébániatemplomok  festményei   tanúskodnak  a  mester   nagy  tehetségéről. 

Az  említett  festőkön  kivűl  éltek 
Krajnában  a  XVIII.  században 
mások  is,  kik  művészetüknek 
igen  érdekes  emlékeit  hagyták 
fenn.  Mindazáltal  Menzinger 
Bálint  foglalja  el  valamennyi 
között  a  legkiválóbb  helyet. 
Az  ő  festményeit  nagy  erejű 
rajz  és  gondos,  művészi  föl- 
dolgozás jellemzik.  Önálló  és 
eredeti  a  szerkesztésben,  és  a 
legtisztább  erkölcsiség  hatja  át 
fölfogását.  Nagy  szorgalmáról 
és  készültségéről  tanúskodik  a 
Krajnában  és  azonkívül  levő 
festményeinek  nagy  száma. 
Legnagyobb  festménye,  mely 
azt  a  jelenetet  ábrázolja,  mi- 
dőn Krisztus  négyezer  embert 
megvendégel,  most  a  laibachi 
Ferencz-rendi  kolostor  ebédlő 
termében  van. 

Az  úgy  nevezett  vidéki 
festőkre  legnagyobb  hatással 
volt  Layer  Lipót,  ki  Menzinger 
mellett  legnevezetesebb.  Layer 
iskolát  alapított,  s  az  abban 
nevelt  festők  többé-kevésbbé 
sikerűit  képeket  festettek 
Krajna  különböző  templomai- 
ban. A  mester  festményei  kü- 
lönösen Felső-Krajnában  gya- 
koriak ;  a  legszebbek  közé 
tartozik  a  krainburgi  városi 
plébániatemplomnak  két  oltár- 
képe :     az    egyik    az    utolsó 

vacsorát,  a  másik  Szent-Katalint  ábrázolja.  —  Herlein  András  a  laibachi 
rajziskola  alapítója,  különösen  mint  arczképfestő  tűnt  ki,  Krajna  kastélyaiban 
gyakoriak  az  általa  festett  arczképek.  Ismeretes  volt  még  e  korban  Potocnik, 
a  siketnéma  festő;  az  ő  képei  is  gyakoriak  Krajnában.  A  laibachi  kongresszus 
alatt  (1821)  I.  Sándor  császár  magánkápolnája  számára  oltárképet  festetett 
Potocnik  által.  De  valamennyi  idegen  művészt,  kiktől  említésre  méltó  művek 
maradtak  fönn,  fölülmúlja  a  kremsi  Schmidt.  Hatása  a  krajnai  festők  festési 
módjára  korszakot  alkotó  volt.  A  michelstátti  templomban  a  mesternek 
két  oltárképe  van.  A  vallásos  festészet  körébe  tartozó  szebb  képek  nin- 
csenek Krajnában.  A  tájfestést  és  a  köznapi  élet  ábrázolását  ez  időszakban 
nem  igen  művelték.  A  hazai  festők  legtöbbje  templomok  díszítésével  volt 
elfoglalva. 

Nemcsak  a  templomokban,  hanem  a  nemesi  kastélyokban  is  vannak 
figyelemre  méltó  művészeti  alkotások.  így  például  Auersperg  Farkas  Engel- 
bert  gróf  palotájának  erkélyes  termét  Quaglia  díszítette  freskóképekkel; 
Strobelhof  Zsigmond  lovag  a  nevéről  nevezett  ősi  kastélyban  több  éven 
át  adott  munkát  Almának  németalföldi  festőnek  A  festők  neveit  csak  a 
legritkább  esetben  sikerűi  megtudnunk.  A  festők  megrendelés  szerint  művé- 
szetük minden  faját  gyakorolták.  így  a  kastélyok  nagy  falain  mindent  együtt 
találunk :  történeti  képet,  képmást,  tájképet,  csendéletet,  vadászati  jelenetet 
és  egyebet.  A  Stein  melletti  Kreuz  kastély  billardszobájában  az  egyik  falon 
a  sziszeid  csata  ábrázoltatik,  az  átelleni  falon  levő  kép :  „  A  krajnai  rendek 
hódolata  VI.  Károly  előtt"  ;  azonkívül  látunk  e  teremben  több  mythosi 
csoportot,  a  négy  évszakot,  virágvázákat  és  tájképeket.  A  festő  maga  is 
ismeretes,  May er  Józsefnek  hívták  (1731).  E  festményeket  legutóbb  Kozelj  M. 
törekvő  hazai  festő  kijavította. 

Meg  kell  még  emlékeznünk  a  képírás  egy  fajáról,  melyet  Krajnában 
a  XVIII.  században  szép  sikerrel  műveltek,  ez  a  pergamentra  való  minium- 
festés.  A  fönmaradtak  közt  legszebb  e  fajtájú  munka  a  Dismas-szövetkezet 
anyakönyve.  E  szövetkezetnek  csakis  nemesek  és  más  kiváló  társadalmi 
állású  egyének  lehettek  tagjai.  Minden  tag  kötelezve  volt  a  fölvétel  után 
nevét  a  közös  emlékkönyvbe  beírni  és  czímerét  vagy  más  jelképét  bele 
rajzoltatni.  E  jelképek  és  allegóriái  ábrázolások,  melyek  a  tagok  által  válasz- 
tott jelmondatokra  vonatkoznak,  több  minium-festő  művei.  Van  köztük  egy 
Mawitz,  egy  Wiser,  egy  Hübner  és  egy  Höger  F.  Antal  nevű  jezsuita. 
A  legtöbb  képet  azonban  Grahover  Simon  Farkas   festette.    Egyik-másik 

valóságos  remeke  a  minium-festésnek.  A  szerkesztés,  a  rajz,  a  színek,  szóval 
minden  nagy  feltaláló  képességről  tanúskodik. 

A  XVIII.  századdal  a  szobrászatban  új  fordulat  állott  be.  A  mi  a  képírás 
terén  Ouaglia,  ugyanaz  Robba  F.  a  szobrászatra  nézve.  A  legszebb  művek 
e  mester  alkotásai.  Laibach  és  egyszersmind  Krajna  legkiválóbb  nyilvános 
emléke  a  városház  előtti  kút  Robba  műve.  E  márvány  kút  olyan  szobrászati 
mű,  melyen  az  alakok  a  szobrászat  legszertelenebb  kicsapongásának  példái. 
A  mester  többi  alkotásai  többnyire  laibacbi  templomokat  díszítenek.  A  székes- 
egyházban van  két  térdelő  cherubin ,  melyek  a  hozzáértőket  bámulatra 
ragadják.  A  művész  legtöbb  munkája  azonban  a  gazdag  márvány  díszéről 
híres  Szent -Jakab  templomban  van.  Különösen  szép  a  főoltár  finoman 
tagozott  tabernaculuma.  Az  ennek  mennyezetét  tartó  angyalkák  a  barokk 
szobrászat  legszebb  alkotásai  közé  tartoznak.  Említésre  méltó  nepomuki 
Szent-fános  szép  szobra  a  Szent-Florian  templomban.  E  szobor  a  Száva 
hídjának  szerencsés  helyreállításakor  1727-ben  emlékűi  állíttatott.  Amaz 
idő  ízlésének  érdekes  próbaköve  a  nagy  pompájú  és  tökéletes  kimunkálású 
Xaver-kápolna  a  Szent-Jakab  templomban.  A  kupola  mezőit  a  lehető  leg- 
gazdagabb stucco-díszítmény  borítja.  Az  oltár,  a  tabernaculum,  a  szobrok 
a  legkülönbözőbb  színű  és  legdrágább  márványból  készültek,  s  együtt  festői 
hatást  tesznek.  Robba  mellett  más  művészek  is  dolgoztak  a  templomok 
díszítésén,  többek  között  :  Gaber,  Schwarzel,  Mislej.  Az  utóbbinak  művei 
a  két  Atlas  a  herczeg-püspöki  papképző-intézet  kapuján,  és  a  Szentháromság 
oszlopa  a  Wienerstrassén.  Krajnában  márvány  faragványokkal  díszített  oly 
pompás  XVIII.  századbeli  oltárok  vannak,  hogy  azokhoz  hasonlóval  egy 
osztrák  tartomány  sem  dicsekedhetik.  Csak  az  Orsolya-szüzek  (1720)  és 
a  Ferencz- rendiek  templomának  főoltárát  (1736)  említjük  föl,  melyek 
Kilippo  di  Giorgio  művei,  továbbá  a  Szent-Jakab  templomának  nyolcz  oltárát, 
ezután  a  radmannsdorfi,  a  hrenovicei,  a  rakuliki,  a  szent-iváni  oltárokat. 
Ez  oltárokat  díszítő  szobrok  közül  egyik-másik  tökéletes  művészeti  alkotás. 
Pozzo,  Quaglia  és  Robba  művészetével  a  XVIII.  században  az  olasz  ízlés 
túlszárnyalta  a  németet,  mely  a  reformáczió  idejében  Krajnában  megkísér- 
tett tért  foglalni.  Az  egész  századon  keresztül  a  barokk  művészet  uralkodott. 
A  XIX.  század  elején  a  művészeti  törekvésekben  szünet  állott  be;  nem  mutat 
föl  jelentékeny  alkotást  sem  az  építészet,  sem  a  képírás,  sem  a  szobrászat. 
A  festők,  kik  Layer  tanítványai  voltak,  kellő  akadémiai  műveltség  híján, 
többé-kevésbbé  jó  mesterek  után  másolatokat  festettek.  Csak  Langus  Máté 

emelkedik  ki  a  középszerűségből.  Ö  festé  azokat  a  részleteket,  melyekkel 
Ouaglia  műveit  a  laibachi  székesegyházban  utólag  kiegészítették.  Langus 
csak  utánzó,  azért  festményei  kifejezéstelenek  és  tartalmatlanok;  ő  volt 
Krajnának,  sőt  Ausztriának  is  utolsó  barokk  festője. 

Az  egyházi  élet  a  legutóbbi  időben  újra  ébredvén,  azzal  együtt  a 
festészet  is  föllendült.  A  művészetet  úgy  szólván  csak  az  egyház  körében 
támogatták.  Igen  termékeny  volt  Kurz-Goldenstein  lovag  történeti  festő, 
ki  egyszersmind  díszítményeket  is  festett.  Krajna  számos  temploma  részére 
készített  oltárképeket.  Tartós  emléket  emelt  magának  Kurz  ily  czímű  mun- 
kájával: „Die  südslavischen  Trachten"  (A  délszláv  viseletek).  Kiváló  történeti 
festő  volt  Künl  Pál.  Oltár-,  zászló-,  kalváriaképeket  és  egyebeket  festett, 
jelentékenyen  előmozdította  a  művészeti  törekvéseket  Wolf  Ede  festő;  ő  vele 
a  festészetnek  új  korszaka  kezdődik.  Wolf  a  művészet  legmagasabb  ideáljaira 
törekedett;  iparkodott  a  velenczei  művészetnek  és  a  Führich  vezetése  alatt 
álló  bécsi  iskolának  sajátságaiba  mennél  alaposabban  behatolni  és  azokat 
egyesíteni.  Kiváló  tehetségének  ez  több  tekintetben  sikerűit  is.  Derűit, 
csillogó  és  mégis  összhangzatos  színek,  pompás  hatású  világítás,  egyházi 
szellemtől  áthatott  komoly,  méltóságos  szerkezet,  ideális  fölfogás,  szép, 
egyszerű  kimunkálás  teszik  a  mester  jellemző  sajátságait.  Wolf  sok  ifjúban 
fölébresztette  a  festészet  iránti  lelkesedést  és  számosan  képezték  magukat  az 
ő  vezetése  alatt.  Subic  János  és  György  fivérek  legkiválóbb  tanítványai,  kik 
időnkint   Krajnában    tartózkodván,   több  templom  számára  festettek  oltár- 

képeket.  Subic  Jánosnak  Krajnában  legkiválóbb  festménye  Carniolia  hódo- 
lata  a  művészetek  előtt,  mely  az  új  múzeum  mennyezetét  ékesíti.  Műveinek 
az  ideális  fölfogás  és  az  értelmes  szerkesztés  emlékszerű  jelleget  kölcsönöznek. 
Subic  János  ifjabbik  fivére  számos  templomot  díszített  oltárképekkel  és 
freskókkal.  Legszebb  freskói  azok,  melyek  a  helyre  állított  Szent-Jakab 
templom  mennyezetén  a  szentnek  életéből  vett  jeleneteket  ábrázolnak. 
A  két  fivér  együtt  festette  a  Rudolfinum  lépcsőházát.  Az  ifjabbiknak  fest- 
ményei :  a  Történelem,  a  Természet,  a  Művészet,  a  Régiség  —  tökéletes 
rajzúak.  Subic  Gyögy  inkább  a  természetszerűséget  keresi;  könnyű  rajta 
fölismerni  a  párisi  iskola  hatását;  színeit  világító  csillogás  jellemzi. 

A  tartományban  nem  kínálkozott  elég  alkalom  emlékszerű  művek 
alkotására,  a  melyeken  a  hazai  tehetséges  művészek  egész  képességüket 
kifejthették  volna;  ez  okból  idegen  helyeken  voltak  kénytelenek  nyitni 
műtermeket.  A  kik  otthon  maradtak,  azok  csak  kisebb  műveket  alkothattak. 

Néhányan  azonban  e  kisebb  fajtájú  művekben  is  kitettek  magukért.  Franké 
János  arczképfestő  szép  névre  tett  szert.  Arczképeit  előkelő  fölfogás,  a  lelki- 
állapot finom  előállítása,  tiszta,  lágy  és  nemes  színek  jellemzik.  Grilc  Lajos 
is  sikerűit  arczképe- 
ket  fest.  Ogrinec 
Simon  történeti  festő 
több  oltárképet  fes- 
tett. Mély  vallásosság 
hatja  át  Roblek  Sán- 
dor korán  elhunyt 
Ferencz-rendi  szer- 
zetes ábrázolásait. 
A  színek  összhangja 
iránt  finom  érzéke 
volt  az  elhalt  Pusta- 
verh  F.  plébánosnak. 
Tomc  Frigyestől, 
Wolf  egyik  tanítvá- 
nyától ,  több  temp- 
lomban vannak  oltár- 
képek. Dejak  H.  plé- 
bános által  festett 
csinos  oltár- és  zászló- 
képek Közép-Krajná- 
ban  gyakoriak.  Kozelj 
M.  maga  erején  tanúit 
s  igen  szorgalmasan 
dolgozik.  Zászló-  és 
kálvária-képei,  több- 
nyire másolatok  Füh- 
rich  után,  Krajnában  és  a  szomszédos  tartományokban  általánosan  el  vannak 
terjedve.  —  Kiváló  szoborművek  e  század  elején  nem  keletkeztek.  Több 
templomban  emeltek  ugyan  barokk  ízlésű  oltárt,  de  azok  nem  ütik  meg 
a  középszerűség  mértékét.  Többnyire  olyanok  űzték  a  szobrászatot,  kik 
maguktól  tanúiván,  nem  voltak  eléggé  iskolázottak  és  járatosak  arra,  hogy 
föladatukat  teljesíthessék.  A  szobrászat  e  század  közepén  nyert  új  lendületet. 

Grahover  Simon  Farkas  minium-festménye  (1734). 

Tomc  Máté  és  Thoman  Ignácz  fáradhatatlan  szorgalommal  és  kitartó 
tanúlmánynyal  odáig  jutottak,  hogy  igazi  művészi  alkotásokat  hozhattak 
létre.  Ilyenek  Thoman  Ignácz  művei  :  St.-Ruprechtben  Alsó-Krajnában  a 
nabresinai  mészkőből  készült  és  színes  márványnyal  kirakott  csúcsíves 
főoltár  és  Laibachban  a  Szent-Jakab  templom  szószéke.  Fia,  Thoman  Bódog 
jóval  túltesz  atyján.  Oltárait  szép  alkotás  és  pontos  kimunkálás  jellemzik. 
Ilyenek  például  a  rosenbachi  oltár  és  Rudolfswerthben  a  Ferencziek  templo- 
mának egyik  oltára.  Műveltségüknél  fogva  kiváló  szobrászok  Vurnik  János 
és  fia.  Fából  és  kőből  faragott  műveik  Krajna  több  templomát  díszítik. 
1820-tól  1836-ig  Thoman  Máté  volt  az  egyedüli  szobrász,  ki  alabástrom- 
ból és  carrarai  márványból  faragott  habár  csak  kisebb  szobrokat.  Thoman 
sem  részesült  akadémiai  oktatásban.  Feszületeket  készített,  melyeken  a 
Krisztus-alak  alabástromból  volt.  Ezek  magánosok  birtokában  vannak. 
Kiváló  szobrász  volt  a  legutóbb  elhalt  Zajc  Xav.  Ferencz.  Márvány  szobrai 
Robba  művei  után  a  legjobbak.  A  most  működő  szobrászok  legtöbbje 
e  mester  iskolájából  került  ki. 


,Carniolia"  a  Museum  Rudolfinumban  Laibachban. 

Krajnában  a  föld  kihasználására  annyiféle  módot  nyújtanak,  mint  Ausztriának 
csak  kevés  tartományában.  Száz  négyzetmyriaméternyi ,  aránylag  tehát 
csekély  területén,  melynek  87.71  százaléka  termő  föld,  együtt  találjuk  a 
mezei  gazdálkodásnak  legkülönbözőbb  módjait  s  azoknak  fokozatait,  a  henye- 
fenyő régióinak  alpesi  legelőjétől  kezdve  a  tartomány  délnyugati  részeiben 
terülő  havatlan  völgyekben  űzött  szőlömívelésig ,  a  hol  az  örökké  zöld 
babérfa  már  a  verőfényes  Görz  grófság  szomszédságát  sejteti. 

A  tartomány  a  talaj  alakulás,  az  éghajlat  s  a  lakosság  gazdálkodási 
módjai  szerint  Felső-,  Alsó-  és  Közép-Krajnára  oszlik.  Felső-Krajna  hegyeivel 
és  völgyeivel  az  Alpes-vidékhez  tartozik ;  a  halmos  Alsó-Krajna  legnagyobb 
részében  az  Alpesek  keleti  előrészéhez  sorakozik ;  Közép-Krajnának  ellenben 
karsztszerű  földje  van  s  bár  nagyobbára  még  az  erdős  Karszthoz  sorozható : 
mennél  tovább  hatolunk  dél  felé,  annál  inkább  fölveszi  a  bora-viharokról  és 
nyári  aszályokról  ismeretes  voltaképi  Karszt  jellegét. 

Felső-Krajna  éghajlata,  e  tartományrész  fekvésével  egyezőleg,  alpesi 
természetű,  de  erős  helyi  változatossága,  mely  azonban  egészében  véve  a 
földmívelésre  nem  kedvezőtlen.  Alsó-Krajnának  a  rövid  tél  s  a  meleg  ősz 
jobbára  szőlőnek  való  égaljat  biztosít,  csakhogy  a  nedves  tavasz  fölötte 
káros  hatású  Felső-Krajnára,  havasi  völgyeinek  kivételével,  nemkülönben 
Alsó-Krajnára  különös  jelentősége  van  a  meleg  ősznek,  mely  lehetővé  teszi, 
hogy  a  gazda  utóveteményt  is  termeszthessen.  A  Karszt,  —  s  ehhez  tartozik 
Közép-Krajnának  nagyobb  része  s  még  Alsó-Krajnának  is  egy  ezzel  szom- 
szédos kis  vidéke,  —  jobbára  a  nap-éj egyenkori  esőzések  régiójába  esik. 
Nyara  hosszú,  tele  rövid  és  enyhe,  tavasza  esős,  az  ősz  pedig  soká  tart. 
Ez  éghajlati  jelenségek  miatt  a  Karszton  gazdálkodónak  el  kell  készülve 
lennie  a  nyári  aszályra,  valamint  a  csaknem  egész  éven  át  tartó  bora- 
viharokra s  gazdaságát  ezekhez  képest  kell  berendeznie. 

Krajnában  nincsenek  nagy  birtokok,  melyek  a  gazdaságban  példát 
szolgáltatnának.  A  föld  és  talaj  szakadozottsága  is  nagy  akadálya  a  mező- 
gazdasági fejlődésnek ;  hisz  a  tartomány  egyes  részeiben ,  például  Felső- 
Krajnában  egészén  apró  paraszt -birtokok  nem  ritkán  20,  sőt  még  több 
szanaszétszórt  darabkákból  állanak.  A  mi  e  paraszt-birtokok  nagyságát  illeti, 
Felső-Krajnában  egy  telekre  (Hűbe)  átlag  18 — 20  hektárt  számítanak,  de 
melynek  több,  mint  a  fele  erdő.  Közép-Krajnában  egy-egy  ily  telekre  átlag 
úgy  28  hektár  esik  ugyan,  de  ennek  legfölebb  három  ötödét  mívelik  gazda- 
ságilag, szántóföld  pedig  alig  van  három  hektárnyi  benne.  Alsó-Krajnában 

ugyanaz  a  helyzet,  a  mi  Felső-Krajnában,  csakhogy  emitt  a  szántóföldeknek 
meglehetősen  nagy  része  a  tartománygyűlésen  képviselt  nagybirtokra  esik. 
Krajna  parasztudvarai  a  lehetőségig  az  időjárás  sajátságaihoz  alkal- 
mazkodnak. A  felső- krajnai  kényelmes  parasztudvar  tágas  helyiségeivel 
nagyjában  Ausztria  többi  alpesi  tartományainak  udvaraihoz  hasonlók, 
csakhogy  a  háztetők  magasabbak.  A  gazdasági  épület  rendszerint  emeletes. 
A  szénapadlás  és  a  csűr  az  emeleten  van;  alatta  pedig  a  szerszámkamra 
s  nem  ritkán  az  istálló.  Hogy  a  csűrbe  a  bejárás  könnyű  legyen,  a  házat 
vagy  hegyoldalba  építik,  vagy  följárót  építenek  hozzá.  A  pinczék,  melyek 
a  gyümölcsmust,  a  tej  és  a  tejből  készülő  termékek,  a  kapásnövények, 
zöldség,  káposzta,  tarlórépa.  stb.  eltartására  szánvák,  általában  jó  karban 
vannak.  A  korábban  divatozott  szalmafedelű  faházakat  mindinkább  kiszo- 
rítják a  szilárd  anyagból  rakott,  cserépzsindelylyel  vagy  palával  fedett 
épületek.  A  felső-krajnai  parasztudvar  jellege  Alsó-  és  Közép-Krajnára  is 
kiterjed,  de  a  különböző  gazdasági  viszonyok  hatása  alatt,  hovatovább 
lényegesen  változik.  Az  alsó-krajnai  parasztudvar  berendezése,  a  szőlő- 
mívelést tartva  szem  előtt,  kevés  figyelemmel  van  a  mezőgazdaság  szük- 
ségeire, melyeknek  itt-  a  szőlőtermesztés  mellett  csak  mellékes  jelentősége 
van.  A  helyiségek  szűkebbek,  mivel  az  alsó-krajnai  bortermesztő  a  többnyire 
fából  épült  szőlőhegyi  pinczékben  (zidanice)  tartja  borát  és  pinczekészségét. 
Az  alsó-krajnai  parasztház  még  jobbadán  szalmával  fedett  és  fából  épült, 
de  azért  többnyire  ki  van  meszelve  és  tarkára  festve.  A  közép-krajnai  paraszt 
udvarház,  mennél  bentebb  fekszik  a  voltaképi  karsztvidékben,  annál  inkább 
fölveszi  az  olaszországi  mezei  épületek  jellegét  s  egyúttal  olyan  szilárd  épít- 
mény, hogy  a  bora  pusztító  hatásának  is  ellen  áll.  A  Karszt-vidéken  emelt 
épületek  kevés  kivétellel  szilárd  anyagból  készítvék,  a  bora-járta  oldalon 
nincs  ablakuk  s  fedelük  alacsony  és  nehéz.  Fedőanyagúi  a  vályús  cserép- 
zsindely szolgál,  az  úgy  nevezett  koriti^  melyet  még  azonfölűl  kövekkel  is 
lenyomtatnak.  Régibb  épületeknél  meg  több  centiméter  vastagságú,  vako- 
lattal összeragasztott  mészkőlapokat  is  találunk  fedőlékűl  alkalmazva,  mely 
nehéz  tölgyfa  fedélszéken  nyugszik  s  szorosan  van  együvé  illesztve.  A  karszt- 
beli  parasztudvar  többnyire  egyetlen  egyemeletes  épületből  áll,  s  abban  van 
minden  lakószoba  és  gazdasági  helyiség.  A  Réka- és  Wippach-völgy  bortermő 
vidékein  a  pincze  is  kiegészítő  része  a  parasztudvarnak,  az  azonban,  mint- 
hogy a  föld  sziklás  és  az  ásás  igen  nehéz,  majd  mindig  a  föld  szintája  fölött 
áll,  mely  okból  a  borkezelés  a  meleg  évszak  alatt  nagy  gonddal  jár. 

A  gazda  Felső-Krajnában  igen  nagy  gazdasági  fölszerelést  tart,  hasonlag 
Közép-Krajnában  is,  hol  ezek  a  tárgyak  rendesen  szilárd  anyagból  készülnek. 
Szerényebb  gazdasági  fölszereléssel  éri  be  az  alsó-krajnai  paraszt,  kivált 
pedig  a  mezőgazdasági  készlete  igen  fogyatékos.  Azonban  az  erre  hivatott 
tényezők  erőfeszítései  folytán  a  gazdasági  fölszerelés  mindenfelé  gyarapodik 
és  javul ;  a  kisgazdaságok  számára  való  gépek  mindinkább  terjednek,  kivált 
a  szecskavágók,  cséplőgépek  és  rosták. 

A  tartomány  termőföldjének  14.42  százaléka  szántóföld.  Az  ilyen  földek 
mívelési  módja  Felső-Krajnában  csaknem  minden  helységben  más-más. 
Olyan  községekben,  melyekben  legelő,  nevezetesen  alpesi  legelő  elegendő 
mennyiségben  van,  a  csekélyebb  számú  és  terjedelmű,  de  igen  jól  trágyázott 
szántóföldeken  csaknem  állandóan  gabnát  termesztenek.  Felső- és  Alsó-Krajna 
legtöbb  vidékén,  de  részben  Közép-Krajnában  is  kétszer  takarnak  termést 
minden  évben,  mivel  az  aratás  után  azonnal  fölszántott  tarlóba  hajdinát 
vagy  őszi  répát  vetnek.  Ez  a  gazdálkodás  sokban  különbözik  az  éjszakra 
fekvő  vidékeken  divatozótól,  különösen  a  munkabeosztás  és  gazdasági  épít- 
kezés tekintetében.  Minthogy  a  learatott  gabonát  az  utóvetemény  kedveért 
azonnal  el  kell  a  mezőről  szállítani,  szárítása  is  egyebütt  történik.  E  czélra 
szolgál  a  „Harfe"  nevű  gabonaszárító,  az  úgy  nevezett  „kozolec"  vagy 
„stok".  Ez  a  szárító  sorba  állított  5 — 6  méter  magas,  néha  kőből  épült,  de 
rendesen  fa-oszlopokból  áll,  melyeket  kereszt-léczek  kötnek  össze,  mintegy 
félméter  magasságú  emeleteket  képezvén.  Az  egész  egy  keskeny  tetővel  van 
födve.  Néha  két  ilyen  „Harfe"-t  is  állítanak  egymással  párvonalosan  s 
azokat  keresztgerendákkal  kötik  egybe.  A  „  Harfe "-k  .vagy  a  szántóföldek 
szélén,  vagy  az  udvarhoz  legközelebb  fekvő  gyümölcsösben  állanak,  de  néha 
magában  az  udvarban  is.  Ezek  a  lóhere  és  széna  szárítására  is  szolgálnak 
s  késő  őszszel  a  sarjúkaszálásnál,  de  kivált  a  hajdinánál  igen  hasznosak. 
A  „Harfe"-k  oszlopközeit  ablakoknak  hívják  s  Felső-Krajnában  van  20, 
sőt  több  ily  ablakú  szárító  is.  Alsó-  és  Közép-Krajna  felé  mindinkább  a 
rövid,  közös  tetővel  födött  kettős  szárító  válik  szokásossá.  Ennek  a  padlása 
egyúttal  csűr  gyanánt  is  szolgál,  míg  alsó  részét  szer  számkamrának  hasz- 
nálják. Közép-Krajnának  azon  részeiben,  melyeknek  földje  a  felső-krajnaihoz 
hasonlít,  a  gazdálkodási  mód  is  meglehetősen  hasonló  ezéhez.  De  mennél 
inkább  behatolunk  a  tulajdonképi  Karsztvidékbe,  annál  nagyobb  eltérésekre 
akadunk.  S  ez  áll  a  Wippach-  és  Reka-völgyekre  nézve  is.  A  közép-krajnai 
gazda  igyekezete  oda  irányúi,  hogy  mennél  több  kukoriczát  termeszthessen. 

Termésszárító  „Harfe"  Felsó'-Krajnában   (Veldes). 

Ezt  vetnek  ugyanazon  földbe  sokszor  évekig. 
A  Wippach-völgyben  még  burgonyát,  s  a  hol 
és  a  mikor  lehet,  tarlórépát  is.  A  Poik  folyónak  meg- 
lehetős magasan  fekvő  síkján  a  nagy  takarmány- 
termés figyelemre  méltó.  A  takarmányt  (jobbára 
szénát)  Triesztbe  adják  el.  Általában  véve  e  vidéken  szabályszerű  vetés- 
forgóról szó  is  alig  lehet. 

A  talaj  megmunkálása  Felső-  és  Közép-Krajnában  gondos,  különösen 
a  Wippach  völgye  válik  ki  e  tekintetben.  Rendesen  a  keskeny  táblákat 
szeretik,  melyek  néhol  a  fölötte  sekély  termőréteg  miatt  gyakran  alig  egy 
méter  szélesek.  Minden  tekintetben  sajátszerű  a  laibachi  zsombékos  terület 
megmunkálása,  mely  ma  már  csaknem  egészen  eke  alá  van  véve  s  birtokosai 
szorgalmasan  mívelik. 

Krajna  legfőbb  mezei  terményei  a  búza,  tengeri,  zab,  hajdina,  bab, 
burgonya  és  tarló-répa.  Kisebb  mennyiségben  termesztik  a  rozsot,  árpát, 
kölest,  mohart,  czirokot,  borsót,  lencsét  és  takarmányrépát.  A  kereskedelmi 
növények  közül  csak  a  lent  termesztik  az  egész  tartományban  s  a  kendert 
Alsó-Krajnában.    A  bab  és  köles  kivételével  valamennyi    mezei   termény 

magában  a  tartományban  kerül  eladásra  s  ez  által  a  belső  szükséglet,  kivéve 
búzában  és  tengeriben,  fedezve  is  van.  Jelentékeny  a  lóheremag-termesztése, 
melylyel  élénk  kiviteli  kereskedést  űznek. 

Kaszálója  a  tartománynak  aránylag  sok  van;  a  termőföldnek  17.4  szá- 
zaléka rét  s  ez  a  főalapja  a  tartomány  legfontosabb  kereseti  ágának,  a  marha- 
tenyésztésnek. Hasonlókép  gazdag  a  tartomány  dúsan  termő,  de,  fájdalom, 
hanyagul  mívelt  legelőkben  is ,  melyek  a  termőföldnek  2 1 .69  százalékát 
teszik.  Felső-Krajnának  azonfölűl  terjedelmes  havasi  legelője  is  van,  melynek 
észszerű  mívelése  a  tehenészet  jelentőségének  emelkedésével  arányosan 
emelkedett. 

Minthogy  a  tartomány  éghajlata  kedvező,  alapos  kilátás  van  arra, 
hogy  a  gyümölcstermesztés  a  krajnai  gazda  legfőbb  kereseti  ágává  fejlődik. 
Hideg  telek,  melyek  a  gyümölcsfáknak  árthatnának,  Felső-Krajnának  még 
legzordonabb  vidékein  is  ritkák,  még  ritkábbak  a  fákat  virágzásukban  pusztító 
tavaszi  fagyok.  A  -tartomány  már  most  is  gazdag  a  legkülönbözőbb  fajú 
gyümölcsfákban.  Közép-Krajna  s  különösen  a  Wippach  völgye  áll  legelői 
nemes  gyümölcseivel,  minők:  a  cseresznye,  kajszin  baraczk  és  szőlő;  de 
a  tartomány  többi  részei  sem  maradnak  hátra  gazdasági  gyümölcseikkel : 
almájukkal,  körtéjükkel  és  szilvájukkal.  Utóbbi  időben  már  a  csemege- 
fajtákra is  nagy  gondot  fordítanak. 

A  bortermesztést  Alsó-Krajna  keleti  és  délkeleti  részeinek  gazdái  főkere- 
setágnak|  tekintik,  mindenek  fölött  Gurkfeld,  Rudolfswerth  és  Tschernembl 
kerületében.  Közép-Krajnában  a  bortermesztésnek  csak  a  Wippach  völgyében 
van  kiválóbb  jelentősége,  hol  azt  fölötte  gondosan  űzik.  A  termőföldnek 
1 .02  százaléka  szőlő.  Az  éghajlat  a  bortermesztésre  általában  kedvező,  a  fagy- 
károk nem  gyakoriak  s  legfőlebb  csak  helyenkint  mutatkoznak.  A  kedvező 
nyár  s  a  szép  ősz  rendesen  megérlelik  a  fürtöket,  noha  a  must  czukortartalma 
az  évek  kedvezése  szerint  nagyon  egyenlőtlen.  Legjobb  helyzetben  van  e 
tekintetben  a  Wippach  völgye,  melynek  meleg  éghajlata  már  szeptember  hó 
első  felében  megérleli  a  jelentékeny  czukortartalmú  fürtöket.  Az  alsó-krajnai 
bortermesztés  az  utóbbi  években  az  idegen  verseny,  a  szőlőbetegségek  s  a 
filloxera  föllépése  folytán  sokat  vesztett  jövedelmező  voltából ;  de  remélhető, 
hogy  a  kormánynak  s  más  erre  hivatott  köröknek  a  jobb  szőlőmívelési 
módok  és  a  pinczegazdaság  meghonosítása  által  a  bortermesztés  emelésére 
irányzott  törekvéseit  itt  is  siker  koronázza.  Az  ültetvények  Alsó-Krajna 
paraszt  kézen  levő  szőlőhegyeiben  csaknem  kivétel  nélkül  elegyesek  s  több- 

nyire  alantasabb  minőségű  fajtákból  állanak.  A  legszokottabb  fajták  a  drobna 
belina,  kraljevina,  primorsica,  vipavscina,  lipina,  jávor,  mozlavina,  zelenika, 
ticna,  drobna  crnina,  ticenska  crnina,  stb.  Az  okszerű  pinczegazdaság 
mindinkább  utat  tör  magának,  csakhogy  alkalmas  pincze  igen  kevés  van. 
A  pinczék  csaknem  általánosan  magában  a  szőlőben  fából  épült  kunyhókból 
(„zidanice")  állanak,  melyek  az  új  bornak  nem  adnak  kellő  védelmet  sem 
a  téli  hideg,  sem  a  nyári  meleg  ellen.  De  nagy  részük  van  az  alsó-krajnai 
szőlőgazdaság  költői  jellegében,  a  szőlőnek  kedves  díszt  kölcsönöznek  s 
elevenné  teszik  a  vidék  képét.  A  kellemes  savanykás,  noha  kissé  gyenge 
alsó-krajnai  bor  „Marwein"  név  alatt  kcrűl  forgalomba  s  többnyire  magában 
a  tartományban  kél  el. 

Közép-Krajna  s  nevezetesen  a  Wippach-völgy  bortermesztése,  az  ott 
fölállított  vinczellér-iskola  hatása  folytán  jelentékenyen  haladt.  Kár,  hogy 
a  jó,  de  a  fogyasztók  ízléséhez  képest  nagyon  nehéz  wippachi  bor  nem 
könnyen  talál  keletre.  A  Wippach  völgyében  különben  a  kedvező  éghajlat 
a  mezőn  is  lehetővé  teszi  a  szőlőmívelést,  a  hol  a  szántóföldek  közé  szőlő- 
sorokat („plante")  ültetnek.  Krajna  évi  bortermése  mintegy  200.000 
hektoliter,   melyből  30.000  Közép-Krajnára  esik. 

A  kertészet  egyes  ágait  az  egész  tartományban  űzik.  Csaknem  minden 
parasztháznak  megvan  a  maga  házi  kertje,  hol  legalább  a  házi  szükségletre 
elegendő  zöldség  terem.  Nagyobb  és  jól  mívelt  kertek  a  tartomány  főváro- 
sában,  Laibachban,   s  a  vidék  nagyobb  úri  székhelyein  találhatók. 

A  zöldségtermesztést,  mint  kereseti  ágat,  nagyobb  arányokban  és 
okszerű  módon  Laibach  „Krakau"  nevű  városrészének  lakói  űzik.  Kieme- 
lendő Krajnának  a  káposztatermesztése,  melyet  terjedelmes  káposztaföldeken 
(„zelniki")  s  házi  szükségletre  az  egész  országban,  de  Laibach  környékén 
kivitel  czéljából  is  űznek.  A  laibachi  savanyított  káposzta,  kis  fahordókba 
csömöszölve,  meglehetősen  jelentékeny  kiviteli  czikk  s  keleten  kerül  eladásra. 
Némi  finomabb   zöldséget    a  Wippach  völgyében  termesztenek. 

Krajna  tartománya  talajalakúlásánál  s  nagy  mértékű  takarmány- 
termesztésénél, de  úgy  szintén  nagy  terjedelmű  legelőjénél  fogva  mintegy  rá 
van  teremtve  az  állattenyésztésre.  A  krajnai  gazda  mindinkább  föl  is  ismeri, 
hogy  annak  okszerű  űzése  mennyi  haszonnal  jár,  mert  az  igen  megjavított 
ló-  és  marhatenyésztés  nevezetes  bevételi  forrásaivá  váltak.  A  sertés-  és 
juhtenyésztést  szintén  nem  hanyagolják  el,  a  már  évek  óta  virágzó  méh- 
tartásra  pedig,  mint  az  előtt,   most  is  nagy  gondot  fordítanak. 

Krajna  lóállománya  mintegy  22.000  darabra  tehető.  A  lótenyésztés 
tekintetében  a  tartomány  két  tenyésztő  vidékre  oszlik.  Felső -Krajnában 
egyedül  a  nehéz  nori  fajta  van  elterjedve,  Alsó-  és  Közép-Krajnában  ellenben 
a  könnyebb  keleti  eredetű  fajták  tenyésznek.  AFelső-Krajnában  bőségben  levő 
lovak  jóságát  idegen  vásárlók  is  elismerik  s  néha  nehézzé  is  válik  a  tiroliak 
és  bajorok  szükségletét  fedezni ,  kik  szívesen  adják  meg  a  legmagasabb 
árakat  a  nori  fajta  egyéves  csikókért.  Ugyanez  áll  Közép-  és  Alsó-Krajnáról 
is,  hol  a  kincstári,  többnyire  angol,  keleti  és  lippizzai  fajú  mének  ivadékait 
fölötte  magas  árakon  adják  el  külföldre,  kivált  Olaszországba.  Legjobb  nehéz 
igáslovai  Radmansdorf  kerületének  vannak ;  könnyebb  igáslovakat  a  gurk- 
leldi  kerület,  továbbá  Laibach  és  Adelsberg  vidékei  tenyésztenek.  A  lippizzai 
és  prestraneki  császári  udvari  méntelep  hatása  különösen  a  karsztvidéki  ló 
kemény  patáján  és  erős  csontszerkezetén  mutatkozik. 

Krajna  marhatenyésztésének ,  melynek  állománya  225.000  darab,  a 
helyi  talajviszonyok  s  a  birtokok  rendkívüli  szétdarabolt  volta  miatt  sehol 
sem  mutat  egységes  jelleget.  Krajna  marhafajtája  eredetileg  a  fehér,  sárga 
és  pirók,  többnyire  első  ivadékbeli  fajták  vegyűlékéből  állott.  A  marha- 
tenyésztés jobb  jövedelmezésével  azonban  megkezdődött  a  fajnemesítés. 
Az  idegen  jó  fajtákkal  tett  keresztezésnek  az  egész  tartományban  meglett  a 
kivárit  sikere.  A  krajnai  gazdasági  egyesület  két  tenyésztő  vidéket  állapított 
meg,  és  pedig  Felsö-Krajna  alpesi  vidékét  és  Krajna  többi  részeit.  Amabban 
állami  segélylyel  möllthali,  ez  utóbbiban  mürzthali  fajtájú  bikákat  alkal- 
mazott, úgy,  hogy  most  már  az  egész  tartományban  a  marhaállománynak 
több  mint  felén  megvannak  a  nemesítő  fajnak  külső  formatulajdonságai. 

Kevésbbé  kedvező  a  tej  értékesítése,  mivel  azt  eddig  egész  mellékesnek 
tekintették  s  a  marhatenyésztés  főhasznát  a  marhának  levágásra  és  igába 
nevelésében  keresték.  A  tejnek  sajttá  alakítása,  mint  előbb,  úgy  most  is  meg- 
lehetős egyszerű  módon  történik  s  akkor  is  inkább  esak  házi  fogyasztásra. 
De  már  itt  is  megtörtént  az  első  lépés  a  haladásra,  minthogy  Felső-Krajnában 
most  már  tizenegy  sajtkészítő-szövetkezet  dolgozik  és  pedig  a  legjobb  sikerrel. 
Ez  irányban  a  további  haladás  annál  biztosabban  várható,  mivel  Krajna 
legelő  havasaiban  a  falvakhoz  hasonló  telepek  a  tejnek  szövetkezeti  úton 
értékesítését  fölötte  megkönnyítik.  Több  jelentősége  van  a  tej  értékesítésé- 
nek a  városok  közelében,  kivált  Laibach  környékén.  A  tejből  készült  azon 
czikkek  között,  melyek  Krajna  kiviteli  czikkei  közé  tartoznak,  említésre 
méltó  az  olvasztott  vaj,  mely  Ausztria  kikötő  helyein  jó  vásárra  talál. 


Zöldségpiacz  Laibachban. 


K. 

A  sertéstenyésztés  kisebb  jelentőségű.  Annál  fontosabb  a  házi  szükség- 
letre és  kivitelre  űzött  sertéshízlalás.  Eléggé  bizonyítja  ezt  az  a  körülmény, 
hogy  az  állatok  utolsó  üsszeszámlálásánál  73.130  sertés  mellett  csak  4.952 
malacz  volt  kimutatva.  Tenyésztő  czélokra  a  belföldi  sertést  használják, 
mely  sokszoros  keresztezésben  áll  a  horvát  sertéssel.  Angol  tenyésző  anyagot 
is  alkalmaznak,  de  igen  ritkán,  mivel  ez  a  tartományban  dívó  tenyésztési 
módhoz  nagyon  kényes.  Hizlalásra  többnyire  Horvátországból  vesznek 
kondor  szőrű  süldőket. 

Juha  a  tartománynak  kerekszám  67.000  darab  van.  Nagyobb  fontos- 
sága a  juhtenyésztésnek  csak  Közép-Krajnában  van,  különösen  a  Karsztban, 
a  hol  a  birkával  a  legsilányabb  legelőt  is  fölhasználtatják.  A  belföldi  birka 
durva  gyapjút  adó,  fölötte  kevéssel  beérő  állat,  melyet  csak  legutóbb  kezdtek 
tengermelléki  fajtával  kissé  nemesíteni.  A  gyapjút  benn  a  tartományban 
használják  föl  daróezszövetekre,  a  juhtejből  pedig  juhsajtot  készítenek,  mely 
Krajnában  magában.,  valamint  a  tengermelléken  jó  áron  kél. 

A  kecsketenyésztés,  mely  egykor  igen  jelentékeny  volt,  az  erdőtörvények 
következtében  mindinkább  háttérbe  szorul  mindamellett,  hogy  a  krajnai 
kecske  kevésbe  kerül  és  bőven  tejel.  A  kecskcállomány  jelenleg  mintegy 
15.000  darab. 

A  baromfitenyésztés  az  egész  tartományban  jelentékeny.  A  közönséges 
házi  tyúk  mellett  Alsó-Krajnában  nevezetes  mennyiségben  tenyésztenek 
pulykát  és  ludat.  A  tojáskivitel  is  számottevő. 

A  méhészet,  több  mint  32.000  köpűre  menő,  élénken  űzetik,  a  mit 
a  pohánka-ültetvények  is  elősegítenek.  Oszszel  sok  ezer  köpűt  szállítanak  le 
a  hegyekről  a  síkságra  mézlegelőre,  hol  azokat  nagy  méhesekbe  állítják. 
Krajna  méhészete  régi  idők  óta  híres:  a  krajnai  Jansa  már  1770 — 1773 
között  a  méhészet  tanára  volt  a  bécsi  Augartenbcn.  A  krajnai  méhvel, 
minthogy  igen  szorgalmas  és  szelíd,  messze  földekre  űznek  élénk  kereskedést. 
A  krajnai  köpű  hosszú,  alacsony,  hasábszerűleg  alkotott  faláda,  mely  újabb 
időben  már  sok  helyütt  ki-  s  berakható  sejtkeretekkel  van  fölszerelve. 
A  köpűket  emeletesen  rakják  a  méhesekbe.  A  méhesek  homlokfalát  falusi 
művészek  a  népmondákból,  a  falusi  életből  s  a  bibliai  történetből  vett  tarka 
jelenetekkel  festik  tele. 

Számtalan  nagyobb -kisebb  folyó,  patak  és  tó  kedvező  tartózkodási 
helyet  kínálnak  a  halak  legkülönbözőbb  fajai  számára.  A  nemes  halak 
állománya  Krajnában  igen  jelentékeny  s  abban  az  arányban  fejlődik,  a  mint 

a  halászat  szabályozottabbá  válik  s  a  mint  az  érdekelt  körök  törekvéseit  a 
lakosság  szélesebb  köre  is  megérti  és  elismeri.  A  tartomány  legnagyobb 
folyó]  ában,  a  Szávában,  lazacz  van  legtöbb,  míg  a  hegyi  patakokban  a 
pisztráng  fordul  elő  nagy  számmal.  A  nemes  halak  közül  említést  érdemel 
még  a  tomolykő.  A  csuka  sem  ritka.  Nevezetes  halbeli  gazdagságáról  a 
zirknitzi  tó.  Ez  minden  évben  leapad  a  föld  alatti  csatornákon  keresztül, 
a  mikor  aztán  nagy  mennyiségű  halat  fognak,  melyet  friss  állapotban,  vagy 


Alpesi  pásztorkunyhó   Felsó'-Krajnában. 

szárítva  visznek  piaczra.  Híresek  a  krajnai  szép  és  nagy  rákok,  nevezetesen 
a  Gurkból  s  Alsó-Krajna  más  folyóiból  fogottak,  csakhogy  a  rákdögvész 
az  utolsó  években  nagyon  megapasztotta  számukat. 

A  selyemhernyó-tenyésztést  csak  a  Wippach  völgyében  s  a  Karsztnak 
némely  helységeiben  űzik,  de  minden  nagyobb  siker  nélkül. 

Krajna  erdőségeinek  jellegét  a  meszes  talaj  adja  meg,  az  erdők  csaknem 
kivétel  nélkül  ilyen  talajon  állnak.  A  mint  növényzetük  gazdagsága  által  is 
kiválnak,  azonképen  gyors  és  gazdag  bennök  a  fatenyészet  is.  A  mészkőzet 
rendszerint  nem  kedvez  mély  termőrétegek  fölhalmozódásának,  s  ilyenek 
az  itteni  erdős  hegyek  közt  is  csak  ott  találhatók,  a  hol  magasabb  lejtők 

elmállott  hordalékából  álltak  elő.  Ehhez  járul  az  itteni  mészhegységnek  a 
mélységekben  sajátságos  vájt  rétegzete  s  fölszínén  rendkívül  merev,  igen 
szakadékos  és  gödrös  alakulása.  A  mészhegység  erdei  talaja  ennélfogva 
Krajnában  inkább  növényi  anyagok  által  tartja  fönn  és  egészíti  ki  magát. 
Ha  ennek  lehetőségétől  megfosztják,  vagy  az  erdőállományt  apasztják,  termé- 
ketlenné válik,  vagy  legalább  észrevehetőleg  veszt  termőerejéből.  Az  erdőtől 
megfosztott  sekély  termő  réteg  ez  esetben  nemcsak  a  nap  bontó  hatásának 
van  kitéve,  hanem  az  altalajt  képező  kőzet  áteresztő  és  barlangos  alkotása 
folytán  a  mélységekbe  való  aláiszapolásnak  is.  A  mészhegységeknek  ez  a 
természete  okozza,  hogy  a  termő  területnek  több  mint  a  fele  föltétlenül  csak 
erdőnek  való;  még  a  legelők  nagy  része  is  csupán  az  észszerűtlen  erdő- 
gazdaság folytán  keletkezett. 

A  homokkő-,  homok-  és  kavicstalaj  csak  csekély  részökben  nyújtanak 
az  erdőnek  kedvező  helyet.  E  talajalakúlás  földrétegeinek,  melyek  többnyire 
á  halmos  és  sík  vidékre  esnek,  mélyebb  a  termő  fölszíne,  s  erdőmívelés 
tekintetében  nincsenek  a  fönnebb  említett  bajnak  alávetve.  Mindazonáltal 
az  itt  található  erdők  termőképességök  tekintetében  jóval  hátrább  állanak 
a  meszes  talajon  valóknál,  a  mi  onnan  van,  hogy  a  gazdasági  udvarhoz 
legközelebb  eső  erdőkben  szertelenül  űzik  az  alomszedést. 

Az  erdők  föntartására  a  talajalakúlásnak  is  nagy  hatása  volt.  A  laibachi, 
zeieri  és  gurki ,  mintegy  13  négyzetmérföldre  tehető  síkságot  kivéve, 
Krajnában .  nincs  egyéb  hegynél  és  völgynél.  A  hegyek  alakzata  csak 
nagy  ritkán  szelíd,  többnyire  meredeken  szakadékos ,  sziklás,  árkokkal 
barázdált  s  hatalmas  törmeléktömegekkel  megszaggatott,  feneketlen  mély- 
ségekbe szolgáló  meredélyekkel.  A  völgyek  éles  bevágásúak,  keskenyek  s 
különösen  Felső-Krajnában  vadvizektől  való  elárasztásoktól,  Közép-Krajnában 
pedig  a  hegy  töm  egekből  a  föld  alól  előtörő  vizektől  fenyegetvék  s  csak 
ritkán  tágulnak  ki  szélesebb  termő  síkságokká.  A  felső-krajnai  erdőségek 
fő  tömege  a  tenger -fölötti  2.000  és  5.000  lábnyi  magasság  közé  esik, 
s  ámbár  zárt  állabok  részben  még  e  magasság  fölött  is,  sőt  henyefenyők  az 
elő-alpesi  régiókban  még  6.000  láb  fölött  is  találhatók,  azért  a  fatenyészet 
határának  alászállása  itt  már  szembetűnő.  A  hol  ma  csak  gyér  és  sínylő 
foltokban  van  erdő,  nem  ritkán  találunk  még  vihartól  ledöntött,  vagy  pedig 
a  kopár  sziklában  szilárdan  gyökerező  korhadt,  vagy  kiszáradt  vörös  és 
lúczfenyőszálakat,  melyeknek  méretei  rikító  ellentétben  állanak  a  tövükben 
gubbaszkodó  alacsony  cserjével.  A  hol  az  elő-alpesi  régiókban  a  szénégető 


493 


fejszéje  gazdálkodott  s  a  juhnyájak  követték  nyomon, 
a  hol  gyújtogatások  pusztították  el  a  havasi  erdőket : 
ott  megszűnt  az  erdőtenyészet  és  a  legelőhasználat  talán  örök 
időkre.  Ennek  következtében  Közép-Krajna  erdei  csak  az 
5.000  láb  magas  Schneebergen  hágják  túl  az  erdő-régiót.  Az 
erdőségek  főtömege  a  tenger  színtje  fölött  1.500  —  4. OOO  láb  közt  váltakozó 
magaslatokon  terűi  el.  Az  a  körülmény  egyébiránt,  hogy  a  Karszt-vidéknek 
újra  beerdősítése  s  az  erdőmaradványok  gondos  föntartása  nemcsak  a  Karszt 
lakóira  nézve  fontos,  sőt  hogy  a  tengermelléki  tájak  gazdasági  föllendülése 
az  erdőknek  ilyetén  gondozása  nélkül  egyátalán  nem  is  képzelhető  :  az  az 
erdészeti  politika  kérdéseit  általános  fontosságúákká  teszi. 

Alsó-Krajna  hegységei  tetemesen  alacsonyabbak  az  erdőtenyészet 
felső  határánál.  Legnagyobb  magaslatuk  (4.000  láb)  a  göttenitzi  erdőben 
levő  Schneeberg,  az  erdőségek  zöme  azonban  1.000  és  2.500  láb  közötti 
magasságokban  terűi  el.  Az  alsó-krajnai  hegyvidékbe,  melynek  a  közlekedés 
kedvezőtlen  volta  miatt  még  számos  gazdag  erdősége  van,  mélyen  benyúlik 
a  voltaképi  Karszt.  Az  ezen  még  megmaradt  pompás  bükk-  és  jegenyefenyű 
állabok  fogalmat  nyújtanak  arról  a  nagy  veszteségről,  melyet  Közép-Krajna 

az  erdők  kiirtása  folytán  szenvedeti,  s  melyet  hasonló  pusztítás  Alsó-Kraj- 
nában  okozhatna. 

Krajna  erdőségei  442.309  hektárnyi  területet  borítanak,  vagyis  az 
egész  területnek  44.4  százalékát.  Ebből  4  százalék  az  állami  erdőkre, 
25  százalék  a  nagy  birtokokra,  20  százalék  a  községi  és  szövetkezeti 
erdőkre,  51  százalék  pedig  a  kis  birtokosságra  esik.  50.878.31  hektár 
hitbizományi  birtokok  tartozéka,  2.489.81  hektár  pedig  egyházi  intézetek 
és  testületek  tulajdona. 

A  mi  a  fanemek  megoszlását  illeti,  a  lombos  erdők  tetemesen  (mintegy 
három  ötödrészszel)  felülmúlják  a  fenyveseket.  A  lombos  fák  között  első 
a  bükk,  továbbá  a  cser,  a  csoportos  és  kocsános  tölgyfajok,  meg  a  szelíd 
gesztenye.  Szórványosan  s  néha  kisebb  terjedelmű  tiszta  állabokban  is  elő- 
fordul még  a  gyertyán,  a  komlós  vénicz,  az  éger,  kőris,  szil,  juhar,  hárs, 
rezgő  és  fekete  nyár,  kecskefűz,  nyír,  vörös  berekenye  és  egyebek. 

A  fény  űfélék  -közt  a  lúcz-,  jegenye-,  erdei  és  vörösfenyű  az  uralkodó. 
Elegyesen  az  ápolt  erdőkben,  vagy  kisebb  területeken  tömegesen  is  előfordul 
még  a  henye-,  sima-  és  a  feketefenyű,  egyes  példányokban  a  tiszafa  is. 
A  bükk  foglalja  el  az  első  helyet  úgy  a  tiszta,  mint  az  erdei-  és  lúczfenyűvel 
elegyes  állabokban.  A  bükk  Krajnában  mindenütt  fölhatol  az  erdőtenyészet 
legmagasabb  határáig.  A  tölgyféléket  terjedelmes  tiszta  állományokban  csak 
Alsó-Krajna  mélyebb  fekvésű  erdőterületein,  foltonkin t  pedig  az  alacsonyabb 
vidékek  síkságain  és  halmain  találjuk.  A  szelíd  gesztenye  Alsó-Krajnában 
meglehetősen  el  van  terjedve;  különösen  a  Gorjanc-hegység  keleti  lejtőjén 
terjedelmes  tiszta  szálerdőket  alkot.  A  szőlőhegyeken  gondosan  ápolt  sarj- 
erdőkben mindenütt  föltalálható.  A  fenyűfélék  között  a  lúcz-  és  jegenyefenyű 
egyenlő  arányban  fordulnak  elő;  csakhogy,  míg  amaz  Felső-Krajna  maga- 
sabb fekvésű  hegyein  uralkodik,  emez  Közép-  és  Alsó-Krajnában  kivált  a 
középhegység  mélyebb  részeiben  kerekedik  határozottan  felyűl,  a  zordabb 
fekvésű  helyeket  a  "bükknek  engedve  át.  Erdeifenyűvel  főképen  a  Száva 
mellékének  áradmányos  és  diluvialis  talaján  találkozunk,  de  más  fenyű- 
fajokkal  elegyesen  a  halmos  vidéken  is.  A  vörös-fenyű  Felső-Krajnában  honos. 
Itt  a  tenger  fölötti  3.000 — 6.000  láb  közötti  magasságban  leginkább  lúcz- 
fenyűvel elegyedik;  tiszta  állabokban  a  tenger  színtjétől  számított  5.000  láb 
magasságon  alul  a  Száva  wurzeni  völgyének  éjszaki  lejtőin  található. 
Közép-Krajnában  csak  Idria  környékén,  Alsó-Krajnában  pedig  a  Kumbergen 
fordul  elő. 

A  ritkábban  előforduló  tűlevelűek 
között  legfontosabb  a  henyefenyű,  mely 
a  felső-krajnai  havasi  erdő-öv  legfelső 
széleit  és  a  hegyek  tövében  a  kőtörme- 
lékes  helyeket  foglalja  el.  Közép-Kraj- 
nában  a  Schneeberg  ormán  világosan 
jelöli  az  erdőtenyészet  határát.  A  fekete- 
fényűt  különösen  a  Karsztban  tenyésztik. 
A  simafenyű  Alsó-Krajnában  a  mokritzi 
uradalomban  mesterségesen  telepítve 
kitűnően  díszlik. 

Az  erdőterület  72  százaléka  két, 
határozottan  az  árnyékot  szerető,  nehéz 
magvú  fanemre,  a  biikkre  és  az  erdei 
fényűre  esik,  mely  körülmény  óvatosabb 
vágatást  és  fokozatos  kihasználást  java- 
sol. Közép-Krajnában  a  voltaképi  Karszt 
határszélén,  hol  a  bükk  és  a  jegenye- 
fényű   95   százalékát  teszi   az   erdőnek, 


Fa-szállító  drótkötelű  vaspálya. 

már  a  föld  minőségénél  fogva  is  elvetendő  tarvágásnak  teljes  megszűntetése 
parancsoló  szükség. 

Az  erdőknek  faizási,  legeltetési  és  alomszedési  szolgalmakkal  való 
megterhelése  a  legutóbbi  évekig  nem  engedte  meg  az  észszerű  erdőgazda- 
ságot. Az  e  terhektől  azóta  már  megszabadult  uradalmi  erdőkben  föl  is 
lendűlt  már  az  erdőgazdaság,  mely  újabb  s  korszerű  üzemi  berendezések 
által  támogatva,  a  tulajdonosoknak  már  nagyobb  jövedelmet  is  biztosít,  s  az 
erdőknek  észszerűbb  kihasználását  is  lehetővé  teszi.  E  tekintetben  említést 
érdemelnek  a  krajnai  ipartársúlat  szállító  berendezései  Felső-Krajnában, 
melyek  most  már  a  fa  kihozatalát  még  a  Juli-Alpeseknek  annak  előtte 
csaknem  megközelíthetetlen  meredek  oldalairól  is  lehetővé  teszik. 

A  jelenlegi  állapot  szerint  állandó  üzemben  46.194,  szünetelő  üzemben 
pedig  396.115  hektárt  kezelnek.  A  kezelés  pedig  40.347  hektáron  rend- 
szeres üzemtervek  alapján  történik,  míg  40 1. 962  hektáron  csak  az  eddigi 
tapasztalatok  alapján,   empirikusan. 

Az  !853  július  5-iki  törvénynek  azonban,  mely  az  erdei  szolgalmak 
megváltását  és  szabályozását  elrendeli,  Krajnában  némi  káros  hatása  is  volt 
az  erdőgazdaságra  nézve.  A  nagy  uradalmak  szétdarabolása  s  az  egyénen- 
kint  fölosztásra  került  területek  pusztítása  nagyon  veszélyeztette  a  tartomány 
erdőgazdaságát.  E  veszélyt  csak  a  földmívelési  kormány  által  1872-ben 
létesített  állami  erdőfelügyeletnek  sikerűit  nem  csekély  részben  elhárítani, 
s  így  az  erdőgazdaság  elősegítésére  és  ápolására  irányzott  törekvés  terén 
Krajnában  néhány  év  óta  csakugyan  örvendetes  haladás  tapasztalható. 

Az  üzemmódokat  illetőleg  megjegyzendő,  hogy  a  442.309  hektárnyi 
összes  erdőterületből  396.725  hektár  szál-,  45.584  hektár  pedig  a  közép-  és 
és  sarjerdőüzemben  van  kezelve.  Az  évenkénti  átlag  növedék  hektáronként 
r975  köbméter,  egészben  tehát  890. 000  köbméter,  melyből  mintegy 
40  százalék  tűzi,  60  százalék  pedig  építő-  és  szerszámfára  esik.  Ha  ehhez 
hozzá  számítjuk  a  -6. 845^94  hektár  fűzeseknek  hektáronkint  0-50  köb- 
méternyi évi  növedékét,  Krajna  átlagos  évi  fatermése  920.426  köbméter. 

Krajnának,  mint  a  tengermellék  s  két  nevezetes  kikötő  legközelebbi 
belső  területének  kedvező  földrajzi  fekvése  e  tartománynak  a  fakivitel 
tekintetében  is  állandóan  előkelő  helyet  fog  biztosítani,  ha  erdeit  gondosan 
ápolván  s  azok  termékeivel  jól  gazdálkodván ,  ezt  a  kedvező  fekvését 
hasznára  tudja  fordítani.  Mily  czéltudatosan  segíti  elő  Krajnában  az  erdő- 
gazdaságot a  kormány,  abból  is  kitetszik,  hogy  a  politikai  hatóságok  eddigelé 

összesen  6. 788' 11  hektár  kiterjedésű  kopár  erdőterület  beerdősítését  ren- 
delték el,  94.518-17  hektárnyi  erdőt  véderdőnek  jelentettek  ki,  1. 988-09 
hektárnyit  pedig  az  emberéletnek  és  vagyonnak  hőgörgetegek,  sziklaomlások, 
földcsuszamlások  és  hasonlók  elleni  megoltalmazása  czéljából  tilalmazott 
erdővé  jelöltek  ki.  A  krajnai  karszt-talajon  a  tartományi  erdőhatóságok  állam- 
költségen eddigelé  mintegy  520  hektárnak  a  befásítását  kezdték  meg. 
E  czélra  két  éves  fekete  fényűt  használtak;  a  csemeték  ezerének  nevelése 
95  krajczárba,  kiültetése  pedig  átlag  3  forint  50  krajczárba  került.  De  mái- 
egyes  községek  s  magánosok  is  akadnak,  kik  az  erdősítést  gondoskodásuk 
tárgyává  teszik.  A  Karszt  befásítására  szolgáló  csemetéket  a  Laibach  melletti 
Rosenbachban  2-90  hektár  terjedelmű  kincstári  csemetekertben  nevelik. 
A  csemeték  állománya  ez  intézetben  kerek  15  millió  darabra  tehető,  miből 
évenkint  mintegy  41/,  milliót  használnak  föl  a  krajnai  erdők  kopárainak 
befásítására.  A  faiskola  föntartásának  évi  költsége  2.500  forint.  Hogy  ezen, 
a  krajnai  erdészet  jövőjére  fölötte  fontos  intézet  iránt  Ő  Felsége  is  mennyire 
érdeklődik,  azt  1883.  július  13-iki  látogatásával  is  megmutatta. 

Szoros  kapcsolatban  áll  a  tartomány  erdészetével  a  vadászat  is,  mely 
az  itt  előforduló  vadaknak  úgy  számánál,  mint  sokféleségénél  fogva  ősidők 
óta  híres.  Ámbár  a  vadállomány  a  belterjesebb  gazdaság  terjedése  és  a 
vadászatnak  nem  mindig  szabályszerű  űzése  folytán  nagyon  megcsökkent, 
még  így  is  jelentékeny.  Felső-Krajna  Alpeseiben  a  zerge  a  vadászati 
törvények  szigorú  megtartása  folytán  ismét  fölszaporodott.  Az  őz  és  nyúl  is 
több  lett,  mint  az  előtt.  Sajátságos  vadja  a  közép-krajnai  erdőségeknek  a  pele, 
melynek  vadászata  a  legérdekesebbek  közé  tartozik.  Szárnyas  bőven  fordul 
elő,  különösen  a  siketfajd,  szalonka,  császármadár,  kövifajd  és  a  vadkacsa ; 
nemkülönben  a  ragadozók :  medve  és  farkas  szerte  csatangolnak  Közép- 
Krajna  terjedelmes  erdeiben,  róka,  menyét,  borz  és  vidra  s  más  kisebb 
ragadozók  gyakori  zsákmányai  a  vadásznak. 

Bányászat  és  kohászat. 

Ha  a  bányász  és  kohász  szorgalmas  keze  nem  talál  is  Krajnában  olyan 
kiváló  munkatért,  mint  a  monarchiának  némely  más,  a  természettől  jobban 
megáldott  területén,  a  bányászat  e  tartomány  nemzetgazdasági  életében 
mégis  igen  fontos  szerepet  visz  s  bányászati  ipara  tekintetében  Krajna  semmi 
esetre  sem  utolsó  helyen  áll  Ausztria  tartományai  között. 

K.  63 

Ausztria  bányáiban,  a  sóbányákat  kivéve,  összesen  104.888*  munkás, 
tehát  a  lakosságnak  0.48  százaléka  foglalkozik;  Krajnában  pedig  3.028 
munkás,  tehát  lakosságának  0.64  százaléka;  e  szerint  Krajnának  tevékeny- 
sége átlag  magasabb  fokon  áll  Ausztriáénál  s  csakis  Szilézia,  Karinthia, 
Stiria  és  Csehország  múlja  felül. 

A  bányászat  és  kohászat  terén  dolgozó  munkások  számával  arányban 
áll  az  általuk  előállított  s  forgalomba  kerülő  javak  értéke.  Ausztriának  összes 
bányászati  és  kohászati  termékei  körülbelül  65  millió  forint  értékűek,  holott 
Krajnáé  magáé  kerek  2  millió  forint  becsű,  mely  összeg  kedvezőbb  fémárak 
esetében  még  tetemesen  emelkedhetik  is. 

Krajna  bányászata  997  szabadalmas  bányán  kivűl  4.082.8  hektárnyi 
adományozott  területre  terjed,  s  kéneső-,  vas-,  mangán-,  czink-  és  ólom- 
érczek  aknázásával  foglalkozik.  Az  ólomérczekben  tetemes  mennyiségű 
ezüst  is  van.  Ezen  kivűl  szolgáltat  ásványi  tüzelőt,  nevezetesen  jó  minőségű 
és  sok  barnaszenet.  A  kohókból  kéneső,  czink,  ólom,  frisseit  és  öntött 
nyersvas,  meg  ferromangán  kerül  ki.  1886-ban  Littai  ólom-  és  kéneső-kohói 
40.9  kilogramm  ezüstöt  is  olvasztottak  a  több  évről  felhalmozódott  érczekből. 
Csekély  mennyiségű  ezüsttartalmú  galenitet  is  szolgáltat  Podkraj  és  Pasjek 
ólombányája. 

Krajna  bányászatában  kiváló  fontosságú  a  tetemes  mennyiségű  kénes'ó, 
az  a  fém,  mely  az  iparban  és  a  tudományban  egyaránt  nagy  szerepet  visz  s 
a  természetben  aránylag  ritkán  fordul  elő.  Krajna  e  tekintetben  első  helyen 
áll  a  monarchiában,  sőt,  nem  számítva  Magyarországot,  mely  kevés  kéncsőt 
szintén  szolgáltat,  egyedüli  a  maga  nemében,  minthogy  a  Salzburgban  és 
Karinthiában  tett  kísérletekkel  csak  igen  csekély  eredményre  jutottak ; 
a  kénesőnek  az  egész  világon  való  termését  tekintve  is  csak  Spanyolország 
és  Kalifornia  múlja  felül  e  tartományt.  Krajna  kéneső-termése,  melynek  elő- 
állításával közel  1.500  munkás  foglalkozott,  1886-ban  5.412.8  métermázsa, 
vagyis  15.690  korsónyi  volt,  midőn  az  egész  világon  100.200  korsónyit 
állítottak  elő.  A  termelt  kéneső  értéke  1,177.670  forint,  tehát  a  tartomány 
összes  bányászati  és  kohászati  termékének  58.8  százaléka;  1874-ben  pedig, 
mikor  a  kénesőnek  különösen  jó  ára  volt,  2'/2  millió  forintra  emelkedett  az 
értéke.  A  kéneső-termés  nagyobb  része  (5.001  métermázsa)  az  idriai  kincstári 
bányára  esik,  mely  régtől  fogva  híres  és  az  egész  világon  ismeretes;  a  kisebb 
részen  Littai  és  Szent-Anna  újabb  kohói  osztakoznak. 

*  A  statisztikai  adatok  az  1886-ik  évre  vonatkoznak. 

Idria,  Krajnának  második  legnagyobb  városa,  5.000  lakossal,  az  Idrica 
patak  völgyében ;  méltán  viseli  a  bányaváros  nevet,  minthogy  lakosainak 
85  százaléka  egyenesen  a  bányászattal  keresi  kenyerét  s  így  egész  gazdasági 
és  társadalmi  élete  szoros  kapcsolatban  van  a  bányászattal.  Gazdag  kéneső- 
telepének első  fölfedezése  1497-re  esik,  midőn  egy  kádár  az  éjszaki  lejtőn 
egy  forrásban  tiszta  kénesőt  talált.  Nem  sokára  erre  egy  társaság  alakúit, 
mely  már  1500-ban  megkezdte  a  kutatást  a  déli  lejtőn,  hol  a  ma  is 
mívelt  Antoni-tárnát  nyitotta.  Ez  időtájt  kezdték  meg  az  első  akna  ásását, 
és,  miután  a  bányabirtokot  egy  bányásztársaságnak  eladták,  1508  június 
22-ikén  (Acház  napján)  találták  az  első  gazdag  ércztelepet.  Az  aknát 
Achazi-aknának  keresztelték  s  csak  1837-ben  hagytak  föl  vele.  A  szerencsés 
lelet  emlékéül  Szent-Achatiust  ma  is  a  bánya  patrónusának  tisztelik  s  napját 
június  22-ikén  minden  évben  megünnepelik. 

Miksa  császár  1509-ben  saját  költségén  nyittatott  Idriában  egy  bányát, 
és,  a  mint  a  bányatársasági  birtok  hova- tovább  hanyatlott,  a  kincstár 
1575-ben  alkudozni  kezdett  a  birtokosokkal,  s  1579-ben  meg  is  lett  az 
egyesség,  úgy  hogy  1580  óta  az  egész  idriai  bányászatot  a  kincstár  nevében 
vezették,  a  bánya  a  mai  napig,  az  állam  birtokában  maradt  és  megszakítás 
nélkül  mi  vélve,  mindenkor  dús  jövedelmet  hajtott.  Csak  a  franczia  háború 
idejében,  1797  és  1798-ban,  azután  rövid  időre  1805-ben,  és  végre  1809-től 
1813-ig  volt  az  idriai  bánya  a  francziák  birtokában. 

Idria  is,  mint  minden  régi  bánya,  sok  viszontagságon  esett  át.  így 
1 509-ben  a  velenczeiek  erőszakkal  elfoglalták ;  ezeket  azonban  a  császári 
seregek  már  a  következő  évben  elkergették.  A  bányászok  ilyen  további 
támadások  meggátlására  (1520-tól  1531-ig)  „ Gewerkenegg "  várát  építették, 
mely  ma  is  hivatalos  épületül  szolgál.  1525-ben  egy  nagy  hegycsuszamlás 
következtében  az  Idrica  folyása  annyira  megakadt,  hogy  egész  Idriát 
elöntötte  a  víz  s  a  bányákat  nagy  veszedelem  fenyegette.  1832-ben  egy 
nagy  elővájat  beomlása,  s  1846-ban  egy  bányaégés  sok  bányász  halálát 
okozta.  Ez  utóbbi  szerencsétlenség  emlékét  egy  öntöttvas-obeliszk  őrzi  az 
idriai  temetőben.  1837-ben  tetemes  víz  tört  be  a  bányába,  melyet  egy  nagy 
gőzgéppel  szivattyúztak  ki.  A  bányászat  ez  ideig  egyedül  a  Nikova  és  Idrica 
közt  fekvő  Vogelberg  alatt  munkálkodott  s  csak  az  újabb  időben  nyomul  át 
az  Idrica  alatt  a  keletre  fekvő  Lyubec-völgybe;  így  épen  nem  nagy  területet 
foglal  el,  s  mindamellett  380  év  óta  mégis  szakadatlanul  tetemes  mennyiségű 
kénesőt  adott,  a  mi  legjobban  bizonyítja  az  éreztelep  gazdagságát. 

Itt  első  sorban  czinóbert  ásnak  ugyan,  azonban  csekély  mennyiségben 
a  termés-kéneső  is  előfordul.  A  czinóbertelepek  az  alsó  és  a  felső  triász 
rétegeihez  tartoznak  s  kéneső-tartalmú  oldatok  beszivárkodása  útján  kelet- 
keztek, úgy,  hogy  ez  oldatok  a  rétegek  felszínét,  az  üregeket,  a  repedéseket 
és  a  hézagokat  betöltötték,  valamint  részben  a  kőzet  tömegén  is  áthatottak 
és  czinóber  rakodott  le  belőlök;  azonkívül  a  rétegekkel  egyközűen,  egy 
csapásirányban  lencseszerű  települései  is  előfordulnak.  A  kiásott  érez  szállí- 
tására az  1596-ban  megkezdett  Barbara-akna,  meg  az  1738-,  1786-  és 
1792-ben  megkezdett  Terézia-,  József-  és  Ferencz-aknák  szolgálnak.  Ujabb 
időből  (1819-ből)  való  a  Ferdinánd-akna. 

Az  érez  osztályozására  és  fölaprózására,  mint  a  kohóba  való  előkészí- 
tésre a  legújabb  tapasztalatok  alapján  berendezett  nagyszerű  előkészítő-intézet 
szolgál.  Az  előkészített  erezet,  jelenleg  680.000  métermázsányit,  az  Idrica 
jobb  partján,  Idria  alatt  fekvő  terjedelmes  kohászati  telepen  dolgozzák  föl. 
Valamennyi  bányászati  és  kohászati  mű  hajtására  ős  idők  óta  az  Idrica  vize 
szolgált;  Valvasor  már  1689-ben  leírja  az  Idriában  levő  vízi  kerékműveket 
és  a  vízi  erővel  való  szállításokat.  A  bányászatnak  még  ma  is  legfőbb  hajtó 
ereje  a  felső  Idrica  vize,  melyet  egy  1596-ban  épült  s  4  kilométer  hosszú 
csatornán  vezetnek  ide ;  a  kohó  az  Idrica  alsóbb  folyásából  kapja  hajtó  erejét. 
Ez  az  erő  azonban  már  nem  elégséges  a  műhely  megsokszorozódott  szük- 
ségletére, azért  241  lóerővel  dolgozó  11  gőzgéppel  gyarapították. 

A  kéneső  évi  termése  az  első  250  évben  600 — 1.800  métermázsa 
között  ingadozott;  a  XVIII.  század  vége  felé,  az  ú.  n.  spanyol  szállítás 
idejében  5 — 6.000  métermázsa  maximumra  emelkedett;  de  e  század  elején 
átlag  1.700  métermázsára  sűlyedt  ismét;  1867  óta  azonban  folyvást  emel- 
kedett úgy,  hogy  az  utolsó  két  évben  ismét  elérte  az  5.000  métermázsát. 
A  kéneső  összes  mennyiségét  máig  625.800  métermázsára,  s  értékét  kerek 
150  millió  forintra  becsülhetjük.  Mennyi  tiszta  jövedelmet  hozott  Idria 
máig,  nehéz  megállapítani ;  az  az  adat  azonban,  hogy  a  tiszta  jövedelem  65 
év  alatt,  1814-től  1879-ig,  kerek  24  millió  volt,  eléggé  jellemzi  e  bányamű 
fontosságát.  A  kapott  kénesőnek  mintegy  8  százalékát  Idriában  czinóber- 
készítésre  használják,  mely  festéket  jelenleg  8  különféle  színárnyalatban 
árúinak.  A  bányászat  kezdetén  a  tiszta  természetes  czinóbert  megőrölve 
adták  el  festékül,  s  gyártását  csak  később  javították  a  természetes  czinóber 
finomítása  útján.  A  czinóbernek  mostani,  tiszta  kénesőből  és  kénből  száraz 
úton  való  készítését   1782-ben  kezdték  és  ez  időtájt  Idria  szolgáltatta  az 

Európában  fölhasznált  czinóbernek  legnagyobb  részét ;  ma  ellenben  számos 
németországi  gyárral  osztakozik  annak  gyártásában.  Idria  1.200  munkást 
és  50  felügyelőt  foglalkoztat,  kik  legnagyobb  részt  magában  Idriában  laknak 
s  csak  kevesen  a  legközelebbi  környéken.  E  munkások  mind  szlovének, 
habár  nem  ritka  német  családi  nevök  arra  mutat,  hogy  dédapáik  Karinthiából, 
Salzburgból  és  Tirolból  bevándorolt  német  bányászok  voltak.  Az  idriai 
bányászok  többsége  jó  munkásnak  mondható;  mind  mértékletesek,  többnyire 
izmos,  magas,  nyúlánk  termetűek,  értelmesek  s  mindenféle  kézi  munkában 
ügyesek,  annyira,  hogy  kellő  útmutatás  mellett  valamennyien  a  legnehezebb 
munkára  is  alkalmazhatók.  Minthogy  egészségi  szempontból  gyakran  föl  kell 
váltaniok  a  bányász  munkát  a  kohászatival,  minden  munkásnak  bányásznak 
s  egyszersmind  kohásznak  is  kell  lennie.  A  századokon  át  szakadatlanul 
folyó  bányamívelés  magával  hozta,  hogy  e  foglalkozás  annyira  vérévé  vált 
a  munkásoknak,  hogy  terhes  és  veszedelmes  hivatásuknak  egész  örömmel 
és  odaadással  élnek  s  csak  ritkán  fordulnak  valami  más  kereseti  forráshoz; 
szeretettel  csüngenek  szülőföldjükön,  melytől  nehezen  válnak  meg,  s  hova 
mindig  örömest  térnek  vissza.  Hogy  a  munkásokról  és  családtagjaikról 
betegség  és  elöregedés  esetében  gondoskodnak,  alig  szükséges  külön  emlí- 
teni. A  bánya  saját  költségén  tart  fenn  egy  öt  osztályú  népiskolát,  melyben 
leányok  számára  egy  ipariskola  s  fiúk  számára  egy  zene-  és  rajziskola  is  van. 
A  bányászok  gyermekei  ingyen  részesülnek  oktatásban.  Azonkívül  150 
munkáscsalád  számára  van  egészséges  és  olcsó  lakás  a  kincstári,  különösen 
erre  a  czélra  szánt  épületekben. 

Szent-Anna  kénesőbányája  a  Loibl-völgyben ,  800  méter  tengerszín 
fölötti  magasságban  van  az  Ostrog-hegyben  Neumarktl  helységénél.  A  bányá- 
szatot itt  már  1761  — 1770  között  kedték  űzni,  1837-  és  1855-ben  újra 
megkezdték  s  végre  1872-ben  erélyesen  folytatták  úgy,  hogy  a  kéneső- 
termés 1886-ban  már  147.9  métermázsa  volt  s  146  munkást  foglalkoztatott. 
A  czinóber  itt  is  a  triász-képződményben  van,  mint  Idriában.  Ujabb  időben 
a  mélyebb  területek  föltárására  szükséges  aknákat  és  beruházásokat  is  mun- 
kába vették,  így  gondoskodván  a  bánya  jövőjéről. 

A  kéneső-bányászaton  kivűl  legnagyobb  fontosságú  a  barnaszén-bányá- 
szat, mely  10  bányában  666  munkást  foglalkoztat  s  1,209.365  métermázsa 
szenet  szolgáltat  382.962  forint  értékben.  E  bányák  közül  legfontosabb 
Sagor  a  Száva  mellett,  hol  évenként  1,197.125  métermázsa  szenet  ásnak. 
Nagy  fontosságúnak  látszik  a  barnaszén  előfordulása  Tratenben  Gottschee 

mellett,  hol  egy  kutató-aknával  43.8  méter  mélységben  22.9  méter  vastag 
széntelepet  tártak  föl. 

Az  ólomérczek  bányászata  három  helyen  :  Littai,  Podkraj  és  Sava 
bányáiban  12.948  métermázsát  szolgáltatott,  melyből  Littai  kohója  8.192 
métermázsa,  s  Sagor  czinkkohója  (melléktermésképen)  39  métermázsa  ólmot 
olvasztott  ki  110.387  forint  értékben,  a  mi  Ausztria  összes  ólomtermé- 
sének 10.2  százalékát  teszi.  Előállításában  266  munkás  vett  részt.  Littai 
épen  nem  új  bányahely;  a  Sitariuz- hegyen  és  folytatásában  sok  nyoma 
van  a  régi  bányászatnak,  melynek  kora  azonban  ismeretlen.  Az  új  bányát 
Littaiban  csak  1873-ban  kezdték  mívelni,  de  olyan  jó  eredménynyel,  hogy 
már  1884-ben  19.000  métermázsa  ólmot  termeltek,  a  kéneső  mennyisége 
pedig  1886-ban  már  263  métermázsára  emelkedett.  A  bánya  maga  tárna- 
mívclet,  mely  idáig  még  nem  jutott  a  Száva  színtje  alá;  a  Száva  bal  partján 
van  egy  kitűnően  berendezett  előkészítő  műhelye  s  egy  ólom-  meg  egy 
kéneső-kohója ;  az  érczeket  egy,  364  méter  hosszú ,  a  Szávát  merészen 
áthidaló  drótkötél -pályán  szállítják  a  bányából  az  előkészítő  műhelybe. 
A  littaii  bányatársúlathoz  tartozik  még  Podkraj  és  Pasjek  ugyanazon  érez- 
övben  fekvő  kisebb  két  bánya  is,  melyekben  ezüsttartalmú  galcnitet  fejtenek. 

Czinket  csak  a  sagori  kohóban  olvasztanak  78  munkással,  még  pedig 
10.127  métermázsányi  tetemes  mennyiséget  172.159  frt  értékben,  vagyis 
Ausztria  összes  termésének  26.3  százalékát.  Kár,  hogy  a  czink-érczeknek 
csak  igen  csekély  mennyiségét  (228  métermázsát)  fejtik  magában  a  tarto- 
mányban ;  a  többi  Raibl,  Auronzo  és  Blciberg  bányáiból  kerül  ide. 

A  barnak'ö  bányászata  is  elég  szapora,  a  mennyiben  6  bányában 
51  munkás  20.429  métermázsát  fejt,  a  mi  Ausztria  összes  barnakő-termé- 
sének  2  2  százalékát  teszi.  Első  helyen  áll  c  tekintetben  a  krajnai  ipartársúlat, 
mely  a  Karavankák  déli  lejtőjén,  a  triászhoz  tartozó  éreztelcpen  Vigunsicában, 
17.540  métermázsa  barnakövet  fejt  s  azt  részben  ferromangánná  olvasztja, 
részben  Olasz-,  Német-,  Cseh-  és  Morvaországba  küldi. 

Kcvésbbé  jelentékeny  Krajnában  a  vasérczek  előfordulása  és  ez  okból 
bányászata  is.  Krajna  vasércz-termése  csak  102.271  métermázsa.  Ausztria 
összes  termésének  csak  1.2  százaléka.  A  vasércz  főleg  vaspát,  továbbá  gyep-, 
bab-  és  agyag-vasércz  s  csak  igen  csekély  részben  vörös-  és  barna-vasércz. 
A  6  vasbányában  244  munkás  dolgozik.  A  kivájt  érczeket  6  vaskohóban 
9  magas-kemenczében  olvasztják,  melyek  közül  azonban  jelenleg  csak  6 
működik.    E  műhelyekben    278    munkás   dolgozik   s  56.000  métermázsa 


504 

nyers-vasat  állít  elő  300.000  forint  értékben.  A  legtöbbet,  45.758  méter- 
mázsa frisseit  nyersvasat,  melyből  19.886  métermázsa  tűkör-vas  10 — 20 
százalék  mangántartalommal,  a  krajnai  ipartársúlatnak  Jauenburg-,  Sava-  és 
Feistritzban  levő  kohói  szolgáltatják. 

Különösen  említésre  méltó  a  jaucnburgi  kohóban  készülő  37 — 65  szá- 
zalék m angán tartalmú  ferromangán.  Ez  a  kohó  volt  az  első  (már  1872-ben), 
mely  e  terméket  kitűnő  minőségben  készítette  és  mint  az  aczélgyártáshoz 
való  adalékot  a  legtöbb  bel-  és  külföldi  nagyobb  kohóknak  szállította, 
jelenleg  5.400  métermázsa  ferromangánt  gyártanak.  A  nyers-vasnak  mint- 
egy felét  a  krajnai  ipartársúlat  dolgozza  föl  saját,  Siemens-féle  kemenczékkel 
fölszerelt  finomító  műhelyeiben  Sava-,  Jauenburg-  és  Feistritzban  s  másutt, 
kivált  hengervasat,  igen  keresett  aczélt,  szögeknek  való  vasat,  hengerelt 
drótot,  reszelőket,  stb.  készítvén  belőle;  a  másik  felét  más  kohóknak  adják  el. 
Tüzelő  anyagúi  legnagyobb  részt  faszenet  használnak ;  csak  a  tűkörvasat  és 
ferromangánt  készítő  kohókban  keverik  ezt  felerészben  ostraui  vagy  sziléziai 
kokszszal.  Hof  vasműve  Alsó-Krajnában,  melyet  1795-ben  alapítottak,  egy 
faszénnel  tüzelő  kemenczében  7.000  métermázsa  öntött  nyersvasat  készít, 
melyből  részben  öntött-vasárúkat,  részben  saját  nagy  gépgyárában  gépeket 
és  géprészeket  gyártanak;  az  itt  készülő  kemény  hengerek  különösen 
keresett  czikkek. 

Nem  hagyható  említetlenűl  Krajnának  egy  ásványtani  nevezetessége, 
a  Bem/xit-3.  melyet  termőhelyéről  Wocheinii-x\a\i  is  neveznek.  Ez  az  ásvány 
—  igen  tiszta  agyagföld  —  Wocheinban,  a  Juli  Mészalpesek  hasadékaiban, 
üregeiben  van  lerakodva;  rendesen  bányászszák,  eladják  és  agyagföld- 
készítmények meg  alumínium  gyártására  használják. 

Krajna  bányászata  egészben  34  rendesen  dolgozó  vállalatot  foglal 
magában  12  kohóval,  melyeknek  32.255  méter  bányabeli  és  14. 151  méter 
fölszíni  vasút  áll  szolgálatában;  ebből  8.5 ÍO  méter  lovas  vasút,  1.7 19  méter 
pedig  drótkötél-pálya.  A  hajtóerőt  részben  összesen  515  lóerővel  dolgozó 
19  gőzgép  szolgáltatja;  de  sokkal  nagyobb  mértékben  szerepelnek  a  szük- 
séges motorok  hajtásában  a  vízben  bővelkedő  folyók  és  hegyi  patakok, 
nevezetesen  kitűnő  és  nagyszerű,  még  koránt  sem  teljesen  kihasznált  vízi- 
erővel rendelkeznek  a  Száva  felső  folyásánál  fekvő  vasműhelyek. 

A  beteg  és  elöregedett  munkások  gondozására  9  szövetkezet  van 
241.088  forintnyi  vagyonnal,  s  ezek  358  gyámolított  munkás,  502  özvegy 
és  324  árva  számára  63.000  forintot  adnak  ki  évenként. 

Ipar,  kereskedelem  és  közlekedés. 

Krajna  földrajzi  fekvésével,  tetemes  vízerejével  és  aránylag  olcsó  mun- 
kásaival kiváló  módon  alkalmas  az  ipar  fejlődésére.  Lakosai  is  már  régtől 
fogva  érdeklődnek  az  ipar  és  kereskedelem  iránt.  Már  a  római  uralkodás 
idejében  voltak  Fclső-Krajnában  vasművek  s  Alsó-Krajnában  egy  kelme-gyár; 
a  IX.  században  a  lacki  vidéken  a  daróczposztó-  és  vászongyártás  már  el 
volt  terjedve  s  a  krajnai  vasgyártmányokkal  és  szövetekkel  Olaszország  felé 


Szegkovács-műhely  Kroppban. 


való  kereskedés  már  a  XII.  században  virágzott.  A  XIII.  és  XIV.  században 
a  vasipar  Eisnern  és  Neumarktl  helységében  igen  élénk  volt ;  a  XVI.  század- 
ban Laibachnak  üveghutája  s  Kaltenbrunnak  Laibach  mellett  nevezetes 
őrlő-  és  fürész-malma  volt;  a  savai  aczél  már  ebben  az  időben  messze 
vidéken  jó  hírű  vala.  Ugyancsak  ebben  az  időben  voltak  hámorok  Steinban. 
A  XVII.  században  építettek  Laibachban  papirmalmot,  posztógyárat,  meg 
egy  bársony-  és  selyemárú-gyárat,  továbbá  damaszt-módra  készült  vásznat 
szőttek  s  németalföldi  meg  velenczei  csipkét  vertek.  Volt  egy  harangöntő 
és  egy  dohánygyár  is.  A  bőripar  Laas,  Neumarktl  s  St. -Martin  környékén 
volt  elterjedve.  A  XVIII.  században  Laibachban  14  posztógyár  volt,  melyek 

közül  egy  l.OOO  munkást  foglalkoztatott.  Ugyanebben  az  időszakban  volt 
Laibachban  egy  csokoládégyár,  egy  czukros  gyümölcsöt  és  czukrászati 
czikkeket  készítő  gyár,  egy  selyemgyár,  egy  faggyúgyertyagyár  és  egy 
kőedénygyár,  s  a  krajnai  készítményekkel  és  termékekkel  való  kereskedés 
igen  jelentékeny  volt.  Ezen  kivűl  igen  elterjedt  volt  Krajnában  a  házi  ipar  is, 
melynek  fölvirágzására  Mária  Terézia  tett  igen  sokat.  Kár,  hogy  a  tartomány 
mai  ipara  nem  elégíti  ki  azokat  a  várakozásokat,  melyek  e  múlthoz  fűződ- 
hettek. Mindamellett  egyes  vidékeken  aránylag  sok  ilyen  iparág  virágzik. 
A  481.243  lélekre  számított  lakosság  között  5. 503  ilyen  iparűzőt  jegyeztek 
föl.  A  gyárszerű  munkálkodás  azonban  semmi  esetre  sincs  annyira  elterjedve, 
mint  a  természeti  föltételekhez  és  a  múlthoz  képest  lehetne. 

Az  ipar  a  tartománynak  nem  minden  részén  van  egyenlőképen  kifej- 
lődve. A  Száva  és  mellékfolyói  úthálózta  Felső-Krajnában,  továbbá  a  tar- 
tomány fővárosában  és  szomszédságában  az  iparnak  majd  minden  ágát 
megtalálja  az  ember, "ellenben  Alsó-Krajnában  nem,  legalább  ilyen  mértékben 
nem;  itt  csak  a  barnaszén-bányászat,  a  czink-  és  üveggyártás  Sagorban, 
a  gyapot-fonás  és  szövés,  meg  az  ólom-  és  kéneső-bányászat  Littaiban,  az 
okirat-  és  kártyapapir-gyártás  Ratschachban,  az  öntött  és  kovácsolt  vasárúk 
gyártása  Hofban  s  néhány  gőzre  és  vízre  járó  fürészmalom  említhető  meg. 
Még  kevésbbé  fejlett  az  ipar  Belső-Krajnában,  a  mit  első  sorban  valószínűleg 
annak  a  körülménynek  kell  tulajdonítani,  hogy  itt  aránylag  kevés  a  vízerő. 
Itt  csak  az  ídriai  kénesőbányának,  a  czinóberkohónak  meg  néhány  nagyobb 
fürészmalomnak  van  jelentősége. 

A  faáruk,  vászon-  és  posztószövés  házi  ipara  mindenütt  el  van  terjedve, 
de  a  kereskedésre  nézve  csak  a  faáruk  iparának,  meg  Idriában  a  csipke- 
verésnek van  fontossága.  Felső-Krajnában  van  8  olvasztó  kohó,  melyek- 
közül  csak  4  dolgozik,  egy  vasöntő  és  gépgyár,  17  vashámor  és  vasfinomító, 
8  aczélhámor,  2  reszelőgyár  s  8  kasza-hámor.  Laibachban  van  egy  vasöntő 
és  gépműhely,  egy  drót-  és  drótszöggyár;  Hofban  Alsó-Krajnában  egy 
vasöntö,  egy  gépműhely  és  egy  vasfinomító.  E  vas-  és  aczélműhelyek 
gyártmányai  1885-ben,  midőn  172  munkás  dolgozott  bennök,  kerekszám- 
ban 1  millió  forint  értékűek  voltak.  E  gyártmányokat,  kivált  az  aczél-árúkat, 
Olaszországba,  Törökországba  s  részben  Indiába  is  szállítják.  Az  elsorolt 
vasműveken  kivűl  van  még  Felső-Krajnában,  nevezetesen  Eisnern,  Kropp 
és  Steinbüchel  helységekben  30  szegkovácsműhely,  160  tűzhelylyel  és  736 
üllővel,    melyek   azonban    nincsenek   mind   működésben.    E   helységeknek 

majdnem  összes  lakossága  már  emberemlékezet  óta  foglalkozott  a  kovácsolt 
szegek  gyártásával.  Most  azonban  nem  így  áll  a  dolog,  minthogy  a  vásár 
sokkal  roszabb.  Még  1885-ben  1.200  munkás  (férfi,  nő  és  gyermek)  foglal- 
kozott szeggyártással  s  kerekszámban  250. OOO  forint  értékű  patkószeget, 
hajószeget  s  más  mindenféle  szeget  kovácsoltak.  Rendesen  minden  üllőn 
két  személy  dolgozik,  hol  ételeiket  többnyire  munka  közben  főzik. 

Fontos  Krajnában  a  régtől  fogva  űzött  harangöntés,  mely  a  XVIII. 
század  óta  mind  jobban-jobban  fejlődött.  1 808  óta  a  laibachi  udvari  harang- 
öntőben 3.912  templomi  harangot  öntöttek,  melyek  összes  súlya  1,573.000 
kilogrammot  tett;  ezeknek  mintegy  a  felét  kivitték  Krajnából;  még  Egyip- 
tomba is  ment  belőlök.  A  Samassa  Albert  cs.  és  k.  udvari  harangöntő  laibachi 
fémárúgyárából  való  oltári  szerek  és  bronz  műkészítmények  stílszerűségöknél 
fogva  igen  jó  hírben  állanak  s  az  egész  monarchiában,  kivált  Cseh-  és  Morva- 
országban, Sziléziában  s  részben  a  külföldön  is  jó  áron  kelnek. 

Papírgyára  van  Krajnának  4,  /akó 'szőrűje  3.  Ez  iparágban  több  mint 
1 . 1 00  munkás  vesz  részt,  s  kerekszámban  1  '/4  millió  forint  értékű  árút  készí- 
tenek, melyek  részben  Törökországban,  Indiában  és  Angolországban  kelnek  el. 

A  szövő-ipar  különböző  ágai  között  a  pamut-fonás  és  pamtit-szövés 
válik  ki  különösen,  Laibach,  Littai  és  Neumarktl  gyárában,  melyekben  több 
mint  1.000  munkás  van  elfoglalva.  A  gyapjú árúkat  két  gyár  szolgáltatja; 
az  egyik  Udmatban  Laibach  mellett,  a  másik  Bischoflakban.  Felső-Krajnában 
is  több  posztószövő  van,  valamint  Gottscheeben,  Belső-Krajnában  is.  E 
gyárakat  vízi  erő  hajtja  és  körülbelül  2 50. 000  forint  értékű  árút  készítenek. 
Vattát  egy  gyár  készít. 

Üveggyár  van  Töplitzben,  Gatlenegg  vára  közelében,  mely  egykoron 
Valvasor  krajnai  történetíró  birtoka  volt.  Steinban  Laibach  mellett  van  egy 
román-  és  portland-czementgyár,  porczellán-  és  köedénygyár,  Laibachban 
agyagárúgyár  s  a  laibachi  kerületben  14  nagyobb  téglagyár.  Az  agyagárúk 
gyártása  különben  mint  kis -ipar  is  széles  körben  szerepel  a  reifnizi,  gurk- 
feldi,  radmannsdor.fi  és  steini  kerületben;  ez  utóbbi  kerület  három  helységé- 
ben: Gmanica,  Mlaka  és  Podborst  falvában  496  lelket  számláló  lakosság 
között  46  önálló  fazekas  van. 

A  bútorgyártás  Laibachban  és  legközelebbi  környékén  vett  nagy 
lendületet.  Összerakható  bútorokat  egy  külön  gyárban  készítenek  Veldesben 
és  faszögeket  a  schischkai  gyárban  Laibach  mellett.  Parquett- gyártással 
sokan  foglalkoznak  a  laibachi  és  krainburgi  kerületben  s  gyártmányaik  nem- 

csak  a  monarchiában,  hanem  a  külföldön  is  találnak  vevőt.  Vízi  erőre  járó 
deszkavágókat  a  tartomány  minden  részén  találni,  s  bár  újabb  időben  egyesek 
abbahagyták  a  munkát,  mégis  605  ilyen  üzletet  számlálnak,  melyekben  9 
gőzgép  és  7 1 8  vízi  kerék  dolgozik. 

A  bőripart  183  üzlet  szolgálja,  de  csak  egy  emelhető  a  gyár  rangjára. 
Az  egykoron  virágzó  tímárság  jelenleg  1  2  műhelyen  honos.  Ellenben  Krajna 


Falusi  fazekas  Krajnában. 

szitakötő  ipara  az  egész  monarchiában  a  legnevezetesebb ;  székhelye  Krain- 
burg,  Strasisch  és  környékeik.  Ez  a  legrégibb  kézműipara  Krajnának;  az 
említett  vidékeken  már  a  XVI.  században  virágzott.  Ez  iparággal  jelenleg 
több  mint  1.000  ember  foglalkozik  s  az  utóbbi  években  átlag  470  méter- 
mázsa lószőr-szitabéllést  és  több  mint  600  métermázsa  derekaljba  való 
göndör  lószőrt  adtak  a  piaczra.  A  múlt  század  végétől  1830-ig  bútorok 
beborítására  való  lószerkelméket  is  készítettek.  A  szitáknak  különféle  nevök 
van:  magyar,  német,  feketesárga,  linzi,  stb.,  valamint  különböző  formában 
és  nagyságban,  durvább  és  finomabb  minőségben  is  készítik  őket.  A  lószőrt, 

melyet  Magyar-,  Lengyel-,  Német-  és  Oroszországból  kapnak,  meg  kell 
tisztítani,  újra  kötni,  megmosni  és  szárítani,  meg  kell  gerebenezni,  szálba 
szedni,  osztályozni  s  ba  szükséges,  meg  is  festeni;  csak  ezután  kerül  a 
szátvára.  A  lószőr  0.24  métertől  1.0  méter  hoszszaságig  fordul  elő.  A  sziták- 
hoz a  0.3  —  o.s  méter  hosszúakat  használják;  a  hosszabb,  úgy  nevezett 
„stralsundi  szőr"  Hamburgon,  vagy  Trieszten  át  leginkább  Amerikába  és 
Angolországba  megy.  De  kél  Bécsben  is.  A  szitakötő  eszköze  a  szátva,  a 
faborda,  melyre  a  lószőr-szövetet  fölcsavarja.  A  szitabéllések  főpiacza  Olasz- 
ország és  kelet;  továbbá  Spanyol-  és  Francziaország  és  Németalföld.  De 
van  elég  vevőjök  a  monarchiában  is.  A  göndör  lószőrt  leginkább  Triesztben, 
Olaszországban  és  keleten  adják  el. 

A  ruházati  ipart  illetőleg  van  a  steini  kerületben  8  szalmakalapgyár, 
az  igen  iparos  Neumarktl  városában  két  lábbeli  gyár  és  Laibachban  egy 
fehérnemű  gyár.  Szalmakalapot,  évenként  mintegy  1  .5  millió  darabot,  kraj- 
nai, flórenczi,  velenczei,  svájezi.  és  chinai  szalmafonatokból  Domschale,  Vir, 
Stob  és  Mannsburg  helységekben  fonnak.  Bőr-  és  posztó-czipőt  évenkint 
körülbelül  900.OOO  — 1,000.000  párt  készítenek.  Szalmafonással  a  gyárak- 
ban alkalmazott  munkásokon  kivűl  több  ezer  férfi,  nő  és  gyermek  foglalkozik 
a  steini  kerületben,  a  kik  a  kész  fonatokat  leginkább  a  gyáraknak,  de  rész- 
ben kisebb  iparosoknak  is  eladják.  A  szalmakalapon  kivűl  készítenek  még 
szalmából  házi-iparilag  asztali  takarókat,  kézi  táskákat,  kenyérszakajtókat 
és  magvető-kosarakat.  A  steini  kerületben  több  mint  száz  év  óta  fennálló 
szalmaipar  finomabb  készítményeit  már  e  század  elején  szállította  Német- 
országba; gyáripari  jelentősége  azonban  csak  1867-től  számítható,  mikor  a 
fentnevezett  helyeken  tiroliak  telepedtek  le  és  gyárakat  állítottak. 

A  táplálékok  és  élvezeti  szerek  ipara  még  ma  is  jelentékenynek  mond- 
ható, bár  a  néhány  tizeddel  ezelőtt  igen  virágzó  malomipar  és  gabona- 
kereskedés hanyatlóban  van.  A  régen  oly  nagyszámú  kereskedelmi  malmok 
közül  jelenleg  csak  5-nek  van  jelentősége.  Ez  öt  malomból  kikerülő  liszt 
értéke  kerekszámban  l'/^  millió  forint  évenként,  míg  a  többi  1525  malom 
őrleményei  mintegy  51/,  millió  forintra  tehetők.  A  malmokon  kivűl  említendő 
még  a  8  sörfőző,  melyek'közűl  kettő  gyárszerűen  dolgozik,  továbbá  a  ezukros 
gyümölcs-  és  pótkávégyár,  s  a  szalámi-  és  dohánygyár  Laibachban. 

A  chemiai  ipar  köréből,  mely  több  mint  1  millió  forint  értékű  árút 
készít,  kiemelendő  a  festék,  a  puskapor,  tisztítópor,  a  csontliszt,  enyv, 
gyertya,   szappan,   hamuzsír,   gyújtószerek  és  a  világító  gáz  gyártása. 

A  kereskedés  és  közlekedés  egykori  nagy 
voltára  vallanak  Krajnában  a  praehistorikus  lele- 
tek, nevezetesen  a  borostyánkőből  és  üvegből  való 
ékítmények.  A  fő  lelőhelyek  egyszersmind  megjelölik  a  legrégibb  vízi-  és 
szárazföldi  utakat  is,  melyeket  később  a  praktikus  rómaiak  is  megtartottak 
és  mellékágakkal  tökéletesítettek.  A  rómaiak  a  Száva  és  a  Laibach  folyón 
szállították  a  tartomány  termékeit  légióik  számára,  de  kereskedelmi  czélból 
is.  A  széles  országutak  mentén  a  Celeja,  Emona  és  Aquileja,  meg  az  Emona 
és  Siscia  közti  útvonalon  számos  kereskedő  hely  volt,  melyek  a  középkoron 
át  is  fenmaradtak,  habár  e  korszakban  a  kereskedelem  irányának  megválto- 
zása miatt  a  közlekedés  a  Cilii  és  Laibach  közti  útvonalról  Krainburg, 
Bischoflak,  Laibach  felé  térült.  Az  a  gondosság,  melylyel  VI.  Károly  az 
utak  dolgát  fölkarolta,  Krajnának  első  sorban  Bécset  az  Adriával  a  Seme- 
ringen  és  Stiriáu  át  összekötő  országút  építésével,  valamint  a  Loiblon  át 
vezető  szép  kanyargó  út  elkészítésével  vált  javára.  A  déli  vasút,  ugyanazon 
irányban  menve  át  a  Semeringen,  Stirián  és  Krajnán,  fentartotta  a  keres- 
kedelem eddigi  útját,  mely  a  Tarvis  és  Laibach  közti  állami  vasútvonallal 

erősbödött  s  a  készülőben  levő  laibacb-steini  meg  a  tervezett  laibach-rudolfs- 
werthi  vonallal  s  Groszluptől  Reitnitzon  át  Gottscheenak  vezető  ágával 
további  fejlődésnek  néz  elé. 

Krajna  kereskedése,  számba  nem  véve  a  nagyon  kelendő  új  kereske- 
delmi ezikkek  bevitelét,  kiváltképen  a  nyers  termékeknek  és  a  honi  ipar 
gyártmányainak  kivitelére  fordít  fő  figyelmet.  Krajnában  3838  üzletszerű 
kereskedelmi  vállalatot  számlálnak.  Ezek  legeslcgnagyobb  részének  csak 
helyi  fontossága  van.  A  nagykereskedés  néhány  kereskedő  czég  kezében 
van,  többnyire  a  tartomány  fővárosában.  1808-ban  Laibach  fővárosban  még 
csak  28  kereskedő  volt,  de  mégis  saját  kaszinót  tartottak  „a  hazai  keres- 
kedelem előmozdítására" . 

Országos  és  baromvásár  564  van,  melyek,  a  laibachi  vásárok  és  néhány 
alsó-krajnai  baromvásár  kivételével,  helyi  érdekűek.  A  heti  vásárok  közül 
az  ideszállított  s  nagyra  becsült  főzelékek  miatt  a  laibachiakat  kell  kiemelni. 

A  barlangjairól -s  más  természeti  szépségeiről  nevezetes  Krajnát  évről- 
évre  több-több  idegen  látogatja.  Vannak  nyaraló  helyei,  pl.  Veldes,  melyek 
az  ausztriai  Alpcsek  legszebb  pontjai  közé  számíthatók.  Remélhető,  hogy  a 
már  jelenleg  is  sűrű  látogatás  a  vendégfogadók  rendezésének  fölvirágzásával 
még  fokozódni  fog  s  a  tartománynak  jelentékeny  bevételi  forrásává  válik. 

Krajnai  szalmakalapfonó  leány. 

